
Prologas 


Penktadienis, lankričis I 


Tai pradėjo kartotis kasmet. Gėlės gavėjui šiemet suėjo aštuo- 
niasdešimt dveji. Atnešus gėlę, jis atplėšė paketėlį ir nuvyniojo 
dovanų popierių. Paskui pakėlė telefono ragelį ir surinko buvu- 
sio kriminalinio inspektoriaus, jau išėjusio į pensiją ir apsigy- 
venusio prie Siljano ežero, numerį. Abu vyriškiai ne tik buvo 
vienmečiai, bet ir gimę tą pačią dieną, o tai šiomis aplinkybėmis 
reikėtų vertinti kaip tam tikrą ironiją. Komisaras, žinodamas, 
kad skambutį išgirs apie vienuoliktą ryto, kai atnešamas paštas, 
laukdamas jo gėrė kavą. Šįsyk telefonas suskambo jau pusę vie- 
nuoliktos. Pakėlęs ragelį, jis neprisistatė, o iškart pasisveikino. 

— Atnešė. 

— Kokia šiemet? 

— Nežinau, kokia čia gėlė. Paprašysiu, kad kas nors nustaty- 
tų. Baltos spalvos. 

— Kiek suprantu, jokio laiško? 

— Jokio. Be gėlės - daugiau nieko. Rėmeliai tokie patys kaip 
ir pernai. Iš tų pigiųjų, kur pats susimontuoji. 

— O pašto antspaudas? 

— Stokholmo. 

— Rašysena? 

— Kaip visada. Rašytinės didžiosios raidės. Tiesios, dailios. 

"Tuo tema buvo išsemta, ir jie tylėdami prasėdėjo kiekvienas 
skirtingame laido gale kokią minutę. Komisaras pensininkas 
papsėdamas pypkę atsilošė nuo virtuvės stalo. Juk vis vien ži- 
nojo — iš jo jau nebesitikima, kad pateiks kokį nors lemiamą ar 
bent jau nepaprastai įžvalgų klausimą, galintį pasukti bylą kita 
linkme. Tie laikai jau seniai nugrimzdo į užmarštį, tad šių dvie- 
jų susenusių vyriškių pokalbiui greičiau buvo būdingi mįslės, 
kurią įminti nė per nago juodymą neberūpėjo nė vienai būtybei 
pasaulyje, ar tam tikro ritualo bruožai. 


LOTYNIŠKAS JOS PAVADINIMAS — Lep/osbermum (Myrtaceae) 
rubinette. Tai buvo neišvaizdus krūminis augalas, mažyčiais, vir- 
žius primenančiais lapeliais ir dviejų centimetrų didumo žiedu 
su penkiais žiedlapiais. Aukštis - maždaug dvylika centimetrų. 

Augalo tėvynė — Australijos džiunglės bei kalnuoti regionai, 
kur jis aptinkamas šiurkščiuose žolės kuokštuose. Australijoje 
vadinamas Desert Snow“. Vėliau viena Upsalos botanikos sodo 
ekspertė konstatavo, kad tai neįprastas augalas, retai auginamas 
Švedijoje. Savo išvadose botanikė rašė, kad augalas giminiuojasi 
su arbatmedžiu ir kad jį dėl to neretai net supainioja su šia gero- 
kai įprastesne jo pussesere Leptosbermum scoparium, gausiai au- 
gančia Naujojoje Zelandijoje. Pasak ekspertės, jie skiriasi tik tuo, 
kad Rubinette turi šiek tiek mikroskopinio dydžio rausvų taškelių 
žiedlapių smaiguose, suteikiančių žiedui švelnų rausvą atspalvį. 

Rubinette apskritai yra stulbinamai nepretenzinga gėlė. Neturi 
nė menkiausios komercinės vertės. Nepasižymi jokiomis žinomo- 
mis gydomosiomis savybėmis ir negali sukelti haliucinacinių re- 
akcijų. Ji nevalgoma, nepritaikoma kaip prieskonis ir netinkama 
augalinių dažų gamybai. Nors ji ir turi tam tikros reikšmės gyve- 
nime Australijos čiabuvių aborigenų, tradiciškai laikančių Ajers 
Roko regioną ir jo florą šventais, panašu, kad vienintelė gėlės pa- 
skirtis Žemėje — puošti aplinką savo įnoringu grožiu. 


* Dykumų sniegas (angl. ). 

Upsalos botanikė savo išvadose pabrėžė, kad Australijoje De- 
sert Snow yra neįprasta, o Skandinavijoje ir išvis retenybė. Ji pati 
niekada nebuvo savo akimis mačiusi nė vieno tokio augalo, tačiau 
pasitarusi su kolegomis išsiaiškino, jog būta mėginimų įsiveisti jį 
viename Geteborgo sode, tad esą įmanoma, kad gėlė auginama 
privačiai — gėlininkų entuziastų bei botanikų mėgėjų nuosavuose 
mažyčiuose šiltnamiuose. Gėlė sunkiai prigyja Švedijoje, nes jai 
reikia švelnaus ir sauso klimato, be to, šaltuoju metų laikotarpiu ji 
turi būti perkelta į vidų. Gėlei netinka kalkingas dirvožemis. Ap- 
rūpinimas vandeniu — būtinai iš apačios, tiesiai ant šaknų. Taigi 
jos priežiūra reikalauja geros rankos. 


TAI, KAD GĖLĖ Švedijoje sutinkama retai, teoriškai turėjo pa- 
lengvinti uždavinį atsekti kaip tik šio egzemplioriaus kilmę, ta- 
čiau praktiškai tai buvo neįmanoma. Registrai, kuriuose būtų 
galima pasitikrinti, neegzistuoja, jokios licencijos, kurių sąrašus 
būtų galima peržiūrėti, neišduodamos. Ir nė vieno žmogaus, ži- 
nančio, kiek apskritai privačių gėlininkų mėgino puoselėti tokią 
sunkiai auginamą gėlę — jų galėjo būti nuo vieno kito iki kelių 
šimtų entuziastų, įstengusių įsigyti sėklų ar daigų. Šie galėjo būti 
perkami privačiai arba užsakant iš katalogų — iš kokio kito gėlių 
augintojo ar botanikos sodo bet kuriame Europos kampelyje. 
Augalas galėjo būti tiesiog parsivežtas iš kokios nors kelionės 
po Australiją. Atrasti kaip tik šiuos gėlininkus tarp tų milijonų 
švedų, įsitaisiusių nedidelį šiltnamį ar laikančių paprasčiausią 
vazonėlį ant svetainės lango, būtų beviltiška užduotis. 

Gėlė tebuvo viena iš visos virtinės mistinių gėlių, kaip vi- 
sada voke su oro pagalvėlėmis paštu atsiunčiamų lapkričio 1 
dieną. Rūšis kiekvienais metais būdavo kita, tačiau visos gėlės 
būdavo gražios ir palyginti retos. Kaip visada gėlė buvo su- 
džiovinta herbariumui, rūpestingai priklijuota prie akvarelinio 
popieriaus ir po stiklu įrėminta paprastais 29 ir 6 centimetrų 
dydžio rėmeliais. 

GĖLIŲ MISTERIJA niekad nebuvo patekusi į žiniasklaidos ar vie- 
šumos akiratį, apie ją žinojo tik siauras išrinktųjų būrelis. Tiesa, 
prieš tris dešimtmečius kasmetinis gėlės pristatymas buvo tapęs 
tyrimų objektu — juo domėjosi Valstybinė kriminalinė techni- 
nė laboratorija, daktiloskopinės analizės ekspertai ir grafologai, 
kriminaliniai tyrėjai ir būrys gėlės gavėjo giminaičių bei drau- 
gų. Šiuo metu veikiantieji dramos asmenys tebuvo trys: susenęs 
solenizantas, policininkas pensininkas ir, be abejo, nežinomas 
asmuo, kasmet atsiunčiantis dovaną. Kadangi bent jau du pir- 
mieji buvo sulaukę garbingo amžiaus, kai pats metas rengtis be- 
siartinančiai neišvengiamybei, suinteresuotųjų greit turėjo dar 
labiau sumažėti. 

Policininkas pensininkas buvo vėtytas ir mėtytas veteranas. 
Niekada ir nieku gyvu jis nebūtų pamiršęs savo pirmosios opera- 
cijos, per kurią už grotų patupdė įsisiautėjusį, iki žemės graibymo 
nusigėrusį plieno gamyklos mašinistą —- kad nepridarytų vargo nei 
sau, nei kam kitam. Per savo karjerą šis policininkas į cypę sodino 
brakonierius medžiotojus, lupikautojus, sukčius, automobilių va- 
gis ir neblaivius vairuotojus. Turėjo reikalų su įsilaužėliais, apip- 
lėšėjais, narkotikų prekeiviais, Žagintojais ir bent jau vienu dau- 
giau ar mažiau išprotėjusiu sprogdintoju. Dalyvavo devyniuose 
žmogžudysčių sunkinančiomis ir lengvinančiomis aplinkybėmis 
tyrimuose. Penkiais atvejais iš devynių nusikaltėlis pats paskam- 
bino policijai ir kamuojamas savigraužos prisipažino, kad užmušė 
žmoną ar brolį, ar kokį kitą artimą giminaitį. Trimis atvejais mi- 
nėtosios žmogžudystės tirtos operatyviniu sekimo metodu; dviem 
atvejais byla buvo išspręsta per keletą parų, o vienu — per porą 
metų, pasitelkus į pagalbą šalies kriminalistus. 

Spręsdama devintąją žmogžudystę, policija atliko savo dar- 
bą, tai yra tyrėjai žinojo, kas žudikas, tačiau įrodymai buvo tokie 
menki, kad prokuroro įsakymu byla buvo suspenduota. Galiau- 
siai, komisaro apmaudui, ji buvo nutraukta dėl senaties termino. 
Tačiau šiaip jau, žvelgdamas į praeitį, jis turėjo pagrindo didžiuo- 
tis įspūdinga karjera ir jaustis patenkintas savo pasiekimais. 

Tačiau jis anaiptol nesijautė patenkintas. 

Hlerbariumo gėlių byla komisarui buvo kaip užsilikusi rakš- 
tis — neišspręsta, susierzinimą kelianti byla, kuriai jis buvo pa- 
skyręs daugiausia laiko. 

Situacija buvo absurdiška dar ir dėl to, kad jis, tiesiogine to 
žodžio prasme tūkstančius valandų laužęs galvą ir tarnybos, ir 
ne tarnybos metu, vis vien negalėjo net atsakyti į klausimą, ar 
apskritai buvo įvykdytas koks nors nusikaltimas. 

Abu vyriškiai žinojo, kad asmuo, tvarkydamas herbariumą, 
naudojasi pirštinėmis, taigi nei ant rėmelių, nei ant stiklo nebus 
rasta jokių pirštų atspaudų. Jie žinojo, kad atsekti siuntėjo neįma- 
noma. Žinojo, kad tokių rėmelių galima įsigyti fotoreikmenų ar 
kanceliarinių prekių parduotuvėse visame pasaulyje. Stačiai nebuvo 
nė vieno siūlelio, už kurio galėtum užsikabinti. Pašto antspaudas 
būdavo uždėtas įvairiose vietose, dažniausiai — Stokholme, tačiau 
tris kartus —- Londone, du kartus - Paryžiuje, du - Kopenhagoje, 
kartą - Madride, kartą — Bonoje ir vieną kartą — mįslingiausią — 
Pensakoloje, JAV. Visi miestai — garsios sostinės, o Pensakola buvo 
tokia nežinoma, kad komisarui teko susirasti ją atlase. 


JIEMS ATSISVEIKINUS aštuoniasdešimt dvejų sulaukęs soleni- 
zantas ilgokai prarymojo apžiūrinėdamas gražią, nors bereikšmę 
australišką gėlę, kurios pavadinimo dar kol kas nežinojo. Paskui 
pakėlė akis į sieną virš rašomojo stalo. Ten kabėjo keturiasde- 
šimt trys sudžiovintos ir po stiklu įrėmintos gėlės, keturiomis 
eilėmis po dešimt, tik penktoji dar neužpildyta — su keturiais 
herbariumais. Viršutinėje eilėje trūko vienos gėlės, devintasis 
tarpelis Žiojėjo tuščias. Vadinasi, Desert Snow tapo keturiasde- 
šimt ketvirtuoju eksponatu. 

Vis dėlto tai buvo pirmas kartas, kai ankstesniųjų metų 
dėsningumas buvo pertrauktas — visiškai netikėtai, nejučia jis 
pravirko, pats nustebdamas dėl tokio staigaus jausmų proveržio 
prabėgus beveik keturiasdešimčiai metų. 

18 procentų Švedijos moterų yra bent kartą sulaukusios grasini- 
mų iš kokio nors vyro. 

TEISMO POSĖDIS NEIŠVENGIAMAI artėjo į pabaigą, ir viskas, 
ką buvo galima pasakyti, buvo jau pasakyta. Kad jį pripažins 
kaltu, jis nedvejojo nė sekundės. Raštiškas teismo nuosprendis 
buvo pateiktas penktadienio rytą, dešimtą valandą, teliko at- 
laikyti galutinį rezultatų aptarimą su žurnalistais, laukiančiais 
koridoriuje už Apylinkės teismo durų. 

Matydamas juos pro durų plyšį, Mikaelis Bliumkvistas ko- 
kią akimirką padelsė. Nesinorėjo nagrinėti teismo nuosprendžio 
rezoliucinės dalies, kurią ką tik gavo į rankas, tačiau klausimų 
neišvengsi, o kas kitas, jei ne jis, geriausiai žino, kad klausimai 
turi būti ir užduoti, ir atsakyti. Šiai koks jausmas, kai esi nusikal- 
tėlis, - pamanė jis. - Mikrofoną perėmė kiti. Iš nesmagumo jis pa- 
mėgino atsitiesti ir išspausti šypseną. Žurnalistai taip pat atsakė 
jam šypsena, draugiškai linksėdami, kone susinepatoginę. 

— Ką gi... „Aftonbladet“, „Expressen“, „TT“, TV, ir... jūs 
iš kur... aha, „Dagens Industri“. Aš, matyt, būsiu išgarsėjęs, — 
konstatavo Mikaelis Bliumkvistas. 

— Nagi, pažerkit citatų, Ka/i Bliumkvistai, — tarė vieno vaka- 
rinio laikraščio Žurnalistas. 

Mikaelis Bliumkvistas, kurio visas vardas, taip jau sutapus 
aplinkybėms, — Karlas - Kalis - Mikaelis Bliumkvistas, išgirdęs 


kreipiantis mažybiniu vardu, kaip visada pasistengė neužversti 


Sis 

akių į lubas. Kartą, prieš dvidešimt metų, kai jis buvo dvidešimt 
trejų ir kaip tik pradėjęs dirbti žurnalistu savo pirmojoje redak- 
cijoje, pavaduodamas vasaros atostogų išėjusį reporterį visai at- 
sitiktinai, nė piršto nepajudinęs, demaskavo organizuotą ban- 
ko plėšikų gaują, kuri per dvejus metus buvo įvykdžiusi penkis 
įsimintinus plėšimus. Kad tai būta vienos ir tos pačios gaujos 
darbelio, nekilo jokių abejonių; gaujos braižas — atvažiuoti į ma- 
žus miestelius ir preciziškai kaip per karinę ataką apiplėšti vieną 
arba net du bankus iš karto. Jie būdavo su lateksinėmis Volto 
Disnėjaus herojų kaukėmis, tad pagal gan vykusią policijos logi- 
ką buvo pakrikštyti Ančiuko Donaldo gauja. Laikraščiai, tiesa, 
perkrikštijo juos į Brolius Grybšt, o tai jau kėlė daug rimtesnių 
asociacijų turint omeny, kad jie du kartus be jokios atodairos ir, 
regis, nesukdami galvos dėl pavojaus žmonių sveikatai ar gyvy- 
bei paleido įspėjamuosius šūvius bei grasino praeiviams ir įky- 
riems smalsuoliams. 

Šeštasis plėšimas buvo įvykdytas per patį vidurvasarį viena- 
me Ostergotlando provincijos banke. Vietos laikraščio žurna- 
listas, pataikęs užsukti į banką kaip tik per jo plėšimą, reagavo 
pagal visas tarnybines taisykles. Vos spėjus plėšikams pasprukti 
iš banko, jis nuėjo prie telefono automato ir, paskambinęs į tie- 
sioginę transliaciją, pranešė naujieną. 

Mikaelis Bliumkvistas tuo metu viešėjo pas vieną pažįstamą 
moterį jos tėvų vasarnamyje netoli Katrineholmo. Kodėl jis su- 
siejo kaip tik vienus, o ne kitus faktus, negalėjo paaiškinti netgi 
klausiamas policijos, tačiau klausydamasis žinių iškart prisimi- 
nė keturių vaikinų kompaniją, pastebėtą vasarnamyje už keleto 
šimtų metrų nuo draugės trobelės. Matė juos prieš keletą dienų, 
kai jie ant savo sklypo vejos žaidė badmintoną, o jis su savo mer- 
gina traukė į ledų kioską. 

Jam krito į akį keturi jauni šviesiaplaukiai, geros fizinės 
formos vyrai su šortais, išsirengę iki pusės. Aiškiai kultūris- 
tai. Tiesiog kažkuo tie badmintoną žaidžiantys jauni vyrai dar 
kartą patraukė jo akį, galbūt tuo, kad rungtynės vyko pačioje 

saulėkaitoje ir, kaip jam pasirodė, pernelyg energingai, be galo 
susikaupus. Neatrodė, tarsi jie pramogautų laisvalaikiu, ir dėl to 
Mikaelis atkreipė į juos dėmesį. 

Nebuvo jokio racionalaus pagrindo įtarti, kad jie - banko plė- 
šikai. Vis dėlto jis dar sykį išėjo pasivaikščioti ir įsitaisė ant kalvos 
stebėti jų trobelės, kaip pats konstatavo, kol kas tuščios. Maždaug 
po keturiasdešimties minučių ketveriukė grįžusi pasistatė volvą 
vasarnamio teritorijoje. Panašu, kad kompanija skubėjo, kiekvie- 
nas tempė po sportinį krepšį, tas šiaip jau nebūtinai turėjo reikšti, 
jog jie buvo ne maudytis, o kur nors kitur. Tačiau vienas jų dar 
kartą grįžo prie automobilio, išsitraukė kažkokį daiktą ir mikliai 
pridengė jį sportine striuke. Netgi iš savo gana atokaus stebėjimo 
posto Mikaelis įžiūrėjo, kad tai senas garbingas AK4, su tokiu jis 
nesiskyrė dieną naktį visai neseniai metus atlikdamas karinę prie- 
volę. Taigi jis paskambino policijai ir papasakojo, ką pastebėjęs. 
Jo skambutis tapo tris paras trukusios intensyvios, žiniasklaidos 
stebimos vasarnamio apgulties uvertiūra, kurios metu Mikaelis 
nuolat buvo pirmosiose parterio eilėse, skatinamas laisvai samdo- 
mam žurnalistui dosniai atseikėto honoraro, pažadėto vieno va- 
karinio laikraščio. Policija savo štabą įsirengė namelyje ant ratų, 
vasarnamio, kuriame tuo metu gyveno Mikaelis, teritorijoje. 

Brolių Grybšt byla padarė jį, jauną Žurnalistą, savo srities 
žvaigžde. Tamsioji šlovės pusė — konkuruojantis šalies vaka- 
rinis laikraštis nesusilaikė nuo antraštės „Bylą išsprendė Kalis 
Bliumkvistas“. Įžūlų tekstą su tuzinu aliuzijų į jaunąjį Astridos 
Lindgren detektyvą parašė pagyvenusi skilties redaktorė. Ne- 
gana to, laikraštis pateikė iliustraciją su nežmoniškai padidinta 
nuotrauka, kurioje vos atpažįstamas Mikaelis, stovintis pusiau 
praverta burna, iškeltu smiliumi, sakytum, duoda kažkokį pa- 
liepimą uniformuotam policininkui. O iš tikrųjų tąkart jis rodė 
taką į vasarnamio lauko tualetą. 

NIEKO NEGELBĖJO TAI, kad Mikaelis Bliumkvistas kaip gyvas ne- 
buvo šauki OS2C I Ag dKaANO Nė Vieno teksto nebuvo pasirašęs 
Karlo Bliu 6 Vadi Ni vien nuo tos akimirkos savo nevilčiai 

tarp kolegų Žurnalistų jis pagarsėjo kaip Kalis Bliumkvistas - epi- 
tetu, tariamu tyčia erzinant, ne piktai, tačiau ir ne draugiškai. Te- 
neblėsta amžina pagarba Astridai Lindgren, jis netgi labai mėgo 
jos knygas, tačiau pravardės nekentė. Prireikė ne vienerių metų ir 
ne vieno svaraus žurnalistinio nuopelno, kol pravardė ėmė blankti. 
Tačiau jis vis vien loštelėdavo kaskart išgirdęs paminint pravardę. 

Vis dėlto šįkart romiai nusišypsojo ir pažvelgė vakariniam 
laikraščiui tiesiai į akis. 

— Na jau, sumąstysi ką nors ir pats. Juk visada savo straips- 
niuose prifantazuoji. 

"Tonas nebuvo nemalonus. Visi jie buvo daugiau ar mažiau pa- 
žįstami, o visų nuožmiausias Mikaelio kritikas kol kas nedalyvavo. 
Antai su tuo jis anksčiau buvo dirbęs, o pobūvyje prieš keletą metų 
jam buvo netgi beveik pavykę pakabinti štai ją — Tą iš TV4. 

— Svarstant bylą jums gerokai uždrožė per nagus, — pa- 
reiškė „Dagens Industri“, matyt, atsiuntę jauną pavaduojantį 
žurnalistą. 

— Tai jau, - pripažino Mikaelis. O kas jam beliko. 

— Ir kaip jaučiatės? 

Nepaisant rimties, nei Mikaelis, nei vyresnieji Žurnalistai 
nesusivaldė nešyptelėję į tokį „logiškai išplaukiantį“ klausimą. 
Mikaelis persimetė žvilgsniu su T'V4. Ir kaip jaučiatės? — tai vie- 
nintelis klausimas, kurį, amžinu Rimtų Žurnalistų įsitikinimu, 
Kvaišos Sporto Žurnalistai nuo neatmenamų laikų pateikia 
Kvapą Gaudančiam Sportininkui, kirtusiam finišo liniją. Ta- 
čiau paskui jis vėl surimtėjo. 

— Aš, be abejo, galiu tik apgailestauti, kad teismas nepriėjo 
prie kitos išvados, - atsakė jis kiek formaliai. 

— Trys mėnesiai laisvės atėmimo ir 150 ooo kronų kompensa- 
cijos. Ne juokai, — tarė Ta, iš TV4. 

— Išgyvensiu. 

— Ar atsiprašysite Venerstriomo? Paspausite ranką? 

— Manau ne, vargu. Mano nuomonė apie pono Venerstriomo 
verslo moralę taip smarkiai nepasikeitė. 

— Tai jūs ir toliau tvirtinate, kad jis sukčius? —- mestelėjo „Da- 
gens Industri“. 

Klausimas provokavo trokštamąją citatą, virsiančią potencia- 
liai žudikiška antrašte, ir Mikaelis būtų galėjęs paslysti ant jo 
tarsi ant banano žievės, jei reporteris nebūtų išdavęs pavojaus 
per žvaliai arčiau stumtelėdamas mikrofoną. Mikaelis keletą se- 
kundžių pasvarstė, ką atsakyti. 

Teismas ką tik nustatė, kad Mikaelis Bliumkvistas įžeidė fi- 
nansų magnato Hanso Eriko Venerstriomo garbę, ir nuteisė už 
šmeižtą. Bylos svarstymas baigtas, duoti kasacinio skundo jis 
neketino. Tačiau kas būtų, jei jis neatsargiai dar sykį pakartotų 
savo nuomonę vos peržengęs teismo salės slenkstį? Nusprendė, 
kad šito aiškintis neturi noro. 

— Mano galva, aš turėjau svarų pagrindą publikuoti surinktus 
duomenis. Teismui pasirodė kitaip, ir man, savaime aišku, teks 
taikytis su juridinio proceso pasekmėmis. Prieš apsispręsdami, 
ką daryti, redakcijoje pirma nuodugniai aptarsime rezoliucinę 
nuosprendžio dalį. Daugiau nebėra ko pridurti. 

— Tačiau jūs pamiršote, kad būdamas žurnalistas privalote 
gebėti pagrįsti savo teiginius, - tarė Ta, iš TV4, balsas smigtelė- 
jo tarsi aštri adatėlė. 

Vargu ar jos pasakymą būtum galėjęs paneigti. Jie buvo geri 
draugai. Jos veidas išliko neutralus, tačiau Mikaeliui atrodė, kad 
akyse įžiūrėjo šiokį tokį nusivylimą ir norą atsiriboti. 

Dar keletą slogių minučių Mikaelis Bliumkvistas atsakinėjo 
į klausimus. Vienas jų tvyrojo ore, ir nė vienas žurnalistas nesi- 
ryžo užduoti jo garsiai, matyt, jis buvo toks gėdingas, kad net 
galvoje netilpo: kaip Mikaelis leido sau parašyti tokį absoliu- 
čiai bevertį straipsnį. Šie reporteriai, išskyrus pavaduojantįjį iš 
„Dagens Industri“, visi, be išimties, buvo veteranai su profesine 
praeitimi, ir, jų supratimu, atsakymas į tokį klausimą glūdėjo 
kažkur už suvokiamybės ribos. 

TV4 pasistatė jį jau už Rotušės durų ir apie sau rūpimus daly- 
kus iškamantinėjo atskirai, tiesiai į kamerą. Ji elgėsi draugiškiau, 

nei jis buvo vertas, ir citatų atsirado iki soties, visi reporteriai 
liko patenkinti. Istorija turėjo generuote generuoti antraštes — 
tai buvo neišvengiama, — tačiau jis nuolat stengėsi nepamiršti, 
kad kalba vis dėlto eina ne apie didžiausią žiniasklaidos metų 
sensaciją. Galiausiai gavę ko atėję, Žurnalistai išsiskirstė kiek- 
vienas po savo redakcijas. 


JIS KETINO PASIVAIKŠČIOTI, tačiau gruodžio diena buvo vėjuo- 
ta, o jis ir taip jautėsi sužvarbęs per interviu. Jau vienas tebesto- 
vėdamas ant Rotušės laiptų jis pakėlė akis ir pamatė Viljamą 
Borgą, išlipant; iš automobilio, kuriame šis, matyt, prasėdėjo 
per interviu. Jų akys susitiko, ir Viljamas Borgas šyptelėjo. 

— Verta buvo ateiti jau vien tam, kad pamatyčiau tave su tuo 
popierium rankoj. 

Mikaelis nieko neatsakė. Viljamas Borgas ir Mikaelis Blium- 
kvistas pažinojo vienas kitą penkiolika metų. Kadaise kartu 
dirbo pavaduojančiais finansų žurnalistais viename dienraštyje. 
Galbūt pritrūko asmeninės simpatijos, tačiau kaip tik tada tarp 
jų įsivyravo visą gyvenimą trunkantis priešiškumas. Borgas, Mi- 
kaelio akimis žvelgiant, buvo niekam tikęs žurnalistas, įkyrus, 
smulkmeniškas, kerštingas žmogus, kankinantis savo aplinką 
kvailais juokeliais ir pažeminamai atsiliepiantis apie vyresnius, 
taigi — ir labiau patyrusius žurnalistus. Rodės, ypač nemėgsta 
pagyvenusių žurnalisčių. Po pirmojo jų kivirčo, kurį lydėjo to- 
lesnės priekabės, neprielankumas virto asmeniniu. 

Ilgainiui Mikaelis su Viljamu Borgu vis kartkartėmis susi- 
durdavo, tačiau atvirais nedraugais tapo tik prieš pat besibaigiant 
tūkstantmečiui. Mikaelis išleido knygą apie finansų žurnalistiką, 
kurioje kruopščiai pacitavo galybę nevėkšliškų Borgo pasirašytų 
straipsnių. Pasak Mikaelio, Borgas tiesiog dėjosi visažiniu, tačiau 
visus esminius faktus suprasdavo ne taip, tad ir prirašė liaupsi- 
nančių straipsnių apie internetines kompanijas, kurių dainelė ne- 
trukus turėjo būti sudainuota. Borgui Mikaelio analizė nebuvo 


— 20) — 


MERGINA SU DRAKONO TATUIRUOTE 


prie širdies, ir per neplanuotą susitikimą viename Sioderio bare 
jie vos nekibo vienas kitam į atlapus. Tuo pat metu Borgas paliko 
žurnalistiką ir dabar dirbo viešųjų ryšių atstovu gaudamas kur 
kas didesnį atlyginimą įmonėje, kuri lyg tyčia priklausė pramo- 
nininko Hanso Eriko Venerstriomo interesų sferai. 

Jie ilgai spoksojo vienas į kitą, kol Mikaelis pasisuko eiti. Bū- 
dingas Borgui poelgis — atvažiuoti prie Rotušės vien tam, kad 
galėtų atsistojęs nusižvengti visa gerkle. 

Mikaeliui nueinant stotelėje kaip tik sustojo 40-0jo maršruto 
autobusas, į kurį jis ir įšoko, nieko kito taip nenorėdamas, kaip 
tik dingti iš tos vietos. Išlipęs Fridhemsplane liko neryžtingai 
stypsoti stotelėje, vis dar tebelaikydamas nuosprendį rankoje. 
Galiausiai apsisprendė pėsčiomis paėjėti iki „Kafė Ana, įsikū- 
rusios greta įvažiavimo į policijos būstinės garažą. 

Neprabėgus nė pusei minutės, kai jis užsisakė kavos /a//e 
ir sumuštinį, per radiją prasidėjo vidurdienio žinios. Jo istorija 
buvo naujiena numeris trys, po savižudžio sprogdintojo Jeruza- 
lėje ir žinios, kad vyriausybė įkūrė komisiją, tirsiančią tariamus 
statybų pramonės kartelius. 


Žurnalo „Millennium“ darbuotojas Mikaelis Bliumkvistas 
ketvirtadienio rytą pripažintas kaltu dėl pramonininko Hanso 
Eriko Venerstriomo šmeižto ir nuteistas trims mėnesiams laisvės 
atėmimo. Plačiai nuskambėjusiame šių metų pradžios straipsnyje 
apie vadinamąją Minojo aferą Bliumkvistas tvirtino, kad Veners- 
triomas sudarinėjo ginklų sandėrius eikvodamas valstybės lėšas, 
skirtas pramonės investicijoms Lenkijoje. Mikaelis Bliumkvistas 
taip pat nuteistas sumokėti šimtą penkiasdešimt tūkstančių kro- 
nų kompensacijos. Savo komentare Venerstriomo advokatas Ber- 
tilis Kamnermarkeris teigia, kad jo klientą teismo nuosprendis 
tenkina. Pasak jo, tai ypač šiurkštaus šmeižto pa 


Nuosprendis užėmė dvidešimt šešis puslapius. Jame kruopščiai 


išvardytos priežastys, kodėl Mikaelis pripažįstamas kaltu dėl pen- 

kiolikos šiurkštaus šmeižto atvejų prieš verslininką Hansą Eriką 
Venerstriomą. Mikaelis nusprendė, kad už kiekvieną kaltinamąjį 
punktą, už kurį jį nuteisė, prisieis sumokėti po dešimt tūkstančių 
kronų ir atsėdėti šešias dienas kalėjimo. Neskaičiuojant teismo iš- 
laidų ir jo paties advokato honoraro. Neturėjo jėgų net pagalvoti, 
kaip atrodys galutinė sąskaita, tačiau suvokė, kad galėjo baigtis ir 
blogiau — teismas nusprendė išteisinti jį pagal septynis punktus. 

Juo toliau jis skaitė nuosprendžio ištarmę, tuo sunkiau ir ne- 
maloniau darėsi skrandžio srityje. Tai jį stebino. Jau vos prasidė- 
jus teismo procesui jis žinojo, kad bus pripažintas kaltu, nebent 
įvyktų stebuklas. Tuo metu dėl to nekilo nė menkiausios abejo- 
nės, ir jis buvo susitaikęs su šia mintimi. Išsėdėjo dvi dienas, kol 
teismo kolegija posėdžiavo, nejausdamas jokio susirūpinimo, o 
paskui nejausdamas apskritai nieko ypatingo pralaukė vienuo- 
lika dienų, kol teismas pasvėrė visus už ir prieš ir suformulavo 
tekstą, jo šiuo metu laikomą rankoje. Ir tik dabar, procesui pasi- 
baigus, jį užliejo negeras jausmas. 

Atsikandus kąsnį atrodė, kad duona užpildo visą burną. Ryti 
pasidarė sunku, ir jis nustūmė sumuštinį į šalį. 

Mikaelį Bliumkvistą dėl įvykdyto nusikaltimo teisė pirmą kar- 
tą, pirmą kartą jį kažkuo įtarė ir apskritai kažkuo kaltino. Nuos- 
prendžio rezoliucinė dalis — šiaip jau tik smulkmena. Ir nusikal- 
timas — lengvas. Juk vis dėlto ne ginkluotą apiplėšimą buvo įvyk- 
dęs, ne žmogžudystę ar išžaginimą. Finansinė nuosprendžio dalis 
atrodė rimčiau. „Millennium“ — žiniasklaidos padangėje ne koks 
pirmaujantis leidinys, turintis neapibrėžtus resursus, žurnalas vos 
sudurdavo galą su galu. Tačiau nuosprendis leidiniui — ne katastro- 
fa. Bėda ta, kad Mikaelis, būdamas „Millennium“ akcininkas, kad 
ir kaip kvaila būtų, kartu ėjo ir leidinio žurnalisto, ir atsakingojo 
leidėjo pareigas. Kompensaciją, 150 ooo kronų, Mikaelis ketino su- 
mokėti iš savo kišenės, o tai daugiau ar mažiau ištrintų nuo Žemės 
paviršiaus visas jo santaupas. Žurnalui tenka atsakomybė už teismo 
išlaidas. Išmintingai elgiantis, viskas susitvarkytų. 

Jis pamąstė, ar nepardavus buto, nors ir kaip skaudu. Links- 
mojo 9-ojo dešimtmečio pabaigoje, turėdamas nuolatinį darbą bei 
gana geras pajamas, vienu metu jis rimtai dairėsi nuolatinio būsto. 
Aplakstęs daugybę parduodamų butų ir beveik visus atmetęs, at- 
sitiktinai užklydo į 65 kvadratinių metrų butuką palėpėje, pačioje 
Belmano gatvės pradžioje. Ankstesnysis savininkas buvo pradėjęs 
įrenginėti patalpą norėdamas ją paversti gyvenamąja, tačiau stai- 
ga gavo darbą kažkokioje užsienio internetinėje kompanijoje, tad 
Mikaeliui pavyko pigiai įsigyti šį remonto reikalaujantį objektą. 

Mikaelis atmetė architekto restauratoriaus brėžinius ir darbus 
pabaigė pats. Pinigus išleido voniai ir virtuvei atnaujinti, tad spjo- 
vė į likusią buto dalį. Užuot suklojęs parketą ir pristatęs pertvarų 
suplanuotame dviejų kambarių bute, jis nušlifavo palėpės lentas, 
originalias šiurkščias sienas nubaltino kalkių dažais, o labiausiai 
į akis krintančius defektus pridengė pora Emanuelio Bernstouno 
akvarelių. Rezultatas — visiškai atviras būsto sprendimas su mie- 
gamąja vieta už knygų lentynos, valgomuoju ir svetaine šalia ma- 
žytės baro tipo virtuvės. Du buto langai tebuvo įstiklintos stogo 
angos, tačiau per fasadinį langą vėrėsi vaizdas į Ridarfjerdeno ir 
Senamiesčio stogų šelmenis. Buvo matyti ir ruoželis vandens prie 
Sliuseno, taip pat ir Rotušės panorama. Šiuo metu nebūtų tokio 
buto įpirkęs, tad labai jau norėjo jį pasilaikyti. 

Tačiau rizika galbūt prarasti butą — niekis palygti su tuo, 
kad jam gerokai užvažiuota per nos; kaip profesionalui, skau- 
džias to pasekmes teks atitaisinėti ne dieną ir ne dvi. Jei tai 
išvis įmanoma. 

Esmė - pasitikėjimas. Artimiausioje ateityje dažnas redakto- 
rius dvejos, ar publikuoti rašinius su jo parašu ir nuotrauka. Tie- 
sa, jis tebeturi daugybę savo srities draugų, kurie susitaikys su 
mintimi, kad Mikaelis tapo nesėkmės ir sutapimų auka. Tačiau 
jis nebegali sau leisti padaryti nė mažiausios klaidelės. 

Skaudžiausia vis dėlto buvo patirti pažeminimą. 

Jo rankose buvo visi koziriai ir vis vien jis pralošė vos ne 
gangsteriui, vilkinčiam „Armani“ kostiumą. Šunsnukiui biržos 

rykliui. „Jupiui“ su garsiu advokatu, prasivaipiusiam per visą by- 
los nagrinėjimą. 
Po velnių, kaip jį galėjo taip sumauti? 


O Iš PRADŽIŲ VENERSTRIOMO BYLA per anas Jonines prieš pus- 
antrų metų geltono burlaivio „M-30“ kubrike žadėjo tiek daug. 
Viskas buvo grynas atsitiktinumas, prasidėjęs nuo to, kad buvęs 
kolega Žurnalistas, šiuo metu landstingo sraigtelis, t. y. atstovas 
spaudai, norėdamas padaryti įspūdį savo merginai, neapdairiai 
išsinuomojo plokščiadugnį „Skampi“ — iš anksto neplanuotai, 
tačiau romantiškai paburiuoti šcheruose keletą dienų. Mergina, 
neseniai atsikrausčiusi iš Halstahamaro studijuoti Stokholme, 
kiek pasispyriojusi leidosi įkalbama su ta sąlyga, kad ir jos se- 
suo su savo vaikinu buriuos kartu. Nė vienas iš Halstahamaro 
trio anksčiau gyvenime nebuvo kėlęs kojos į burlaivį. Bėda ta, 
kad ir sraigtelis, t. y. atstovas spaudai, buvo veikiau entuziastas 
nei patyręs buriuotojas. Likus trims dienoms iki išplaukimo jis 
nevilties pagautas paskambino Mikaeliui ir ėmė įtikinėti jį tapti 
penktuoju — navigaciją išmanančiu įgulos nariu. 

Mikaelis iš pradžių į pasiūlymą pažiūrėjo atsainiai, tačiau ne- 
atsilaikė pagundai keletą dienų atsipalaiduoti šcheruose lepinant, 
kaip sakoma, gomurį delikatesais, o širdį - malonia kompanija. Iš 
šių pažadų išėjo šnipštas, o kelionė bangomis virto daug baises- 
ne katastrofa, nei tuo metu galėjo piešti jo vaizduotė. Jie plaukė 
nuostabiu, tačiau toli gražu ne dramatišku maršrutu nuo Bulan- 
dės į šiaurę iki Fiuriusundsledeno vos penkių metrų per sekundę 
greičiu, ir vis vien sraigtelio, t. y. atstovo spaudai, draugę ištiko 
jūros liga. Sesuo susipyko su draugu, be to, nė vienas jų neparodė 
jokio susidomėjimo išmokti bent elementariausių buriavimo pa- 
grindų. Netrukus jau buvo aišku — iš Mikaelio tikimasi, kad jis 
prižiūrės laivą, o kiti tuo tarpu lįs su geranoriškais, tačiau iš esmės 
beprasmiškais patarimais. Jiems pernakvojus pirmąją naktį įlan- 
koje prie Engsės jis jau ketino prisišvartuoti Fiurusunde ir sėsti į 

autobusą namų link. Ir tik nevilties kupini sraigtelio, t. y. atstovo 
spaudai, maldavimai privertė jį pasilikti laive. 

Kitą dieną apie vidurdienį, pakankamai anksti, kol dar likę 
keletas laisvų vietų, jie nuleido inkarą Arholmos svečių prie- 
plaukoje. Prisigamino gausybę maisto ir buvo kaip tik papie- 
tavę, kai Mikaelis pastebėjo geltoną plastikinį „M-30“, slystan- 
tį įlankos paviršiumi vien didžiąja bure. Kol kapitonas dairėsi 
vietos prie lieptelio, laivas tykiai laviravo. Apžvelgęs prieplauką 
Mikaelis sumetė, kad tarpas tarp jų „Skampi“ ir triburio „H“ 
laivo už dešiniojo borto tikriausiai vienintelis, kurio kaip tik 
užtektų siaurajam „M-30“. Pakilęs į laivagalį pamojo; „M-30“ 
kapitonas dėkodamas kilstelėjo ranką ir pakreipė laivą lieptelio 
link. „Buriuotojas vienišius, neketina vargintis užvedinėdamas 
motorą, - pastebėjo Mikaelis. Jis girdėjo, kaip žvanga inkaro 
grandinė, netrukus nusileido didžioji burė, o kapitonas lakstė 
kaip į uodegą įkirptas norėdamas įtaikyti laivą tiesiai į tarpą ir 
kartu pirmagalyje užmesti virvę ant kablio. 

Išėjęs prie planšyro Mikaelis mostelėjo rodydamas, kad gali 
priimti. Atvykėlis paskutinį kartą pakreipė kursą ir tobulai, vos 
pastebimai slinkdamas, įvairavo į vietą pro pat „Skampi“ laiva- 
galį. Ir tik tą akimirką, kai atvykėlis perdavė virvę Mikaeliui, 
jiedu atpažino vienas kitą ir džiaugsmingai nusišypsojo. 

— Sveikas, Robanai, - tarė Mikaelis. - Ko nepaleidi motoro, 
dar visiems šonus apibraižysi. 

— Sveikas, Miki. Sakiau, kad kažkur matytas. Motorą su 
malonumu paleisčiau, jei tik pavyktų užvesti. Bjaurybė užgeso 
prieš dvi dienas prie Riodliogos. 

Jie pakratė virš planšyro ištiestas rankas. 

Prieš daugel metų, aštuoniasdešimtaisiais, besimokydami 
Kungsholmeno gimnazijoje, Mikaelis Bliumkvistas ir Robertas 
Lindbergas buvo draugai, ir netgi labai geri. Bet kaip neretai 
pasitaiko su mokyklos draugais, draugystė baigėsi tą pačią die- 
ną, kai jie gavo brandos atestatus. Nuėjo skirtingais keliais ir 
pastaruosius dvidešimt metų tebuvo susitikę vos pustuzinį kar- 

tų. Taip netikėtai susidūrę prie Arholmos prieplaukos, buvo ne- 
simatę septynerius ar aštuonerius metus. Smalsiai apžiūrinėjo 
vienas kitą. Robertas — rudai įdegęs, sušiauštais plaukais ir dvi 
savaites neskusta barzda. 

Mikaeliui staiga gerokai pakilo ūpas. Kai sraigtelis, t. y. atsto- 
vas spaudai, ir jo kuoktelėjusi draugija išsirengė į šokius aplink 
Joninių kartį, iškeltą netoli kaimo krautuvės kitame salos gale, 
jis su mokyklos laikų draugu liko sėdėti prie silkės su degtine 
„M-30“ kubrike ir pliaukšti, kas ant seilės užėję. 


VAKARIENIAUJANT, kai jie, pasidavę liūdnai pagarsėjusių Ar- 
holmos uodų atakoms, nusileido į vairinę, po įsimintino skai- 
čiaus burnelių pokalbis virto draugišku kivirču apie verslo pa- 
saulio etiką ir moralę. Abu buvo pasirinkę karjerą, tam tikra 
prasme susijusią su šalies finansais. Robertas Lindbergas iš 
gimnazijos pasuko į Karališkąją prekybos mokyklą, paskui - į 
bankininkystę. Mikaelis Bliumkvistas atsidūrė Žurnalistikos 
institute ir didumą savo profesinio gyvenimo paskyrė abejoti- 
niems bankų ir verslo pasaulio sandoriams demaskuoti. Pokalbis 
ėmė suktis apie tai, kas morališkai teisinga kai kuriose vadina- 
mosiose „auksinio parašiuto“ sutartyse dėl milžiniškų išeitinių 
išmokų, sudarytose dešimtajame dešimtmetyje. Narsiai gynęs 
keletą įspūdingiausių „parašiutų, Lindbergas pastatė taurelę ir 
nenoromis pripažino, kad tikriausiai verslo pasaulyje vis dėlto 
slapstosi vienas kitas korumpuotas šunsnukis. Staiga jis pažvel- 
gė į Mikaelį rimtomis akimis. 

— Vertiesi tiriamąja žurnalistika, rašai apie ekonominius 
nusikaltimus, tai kodėl nieko neparašai apie Hansą Eriką 
Venerstriomą? 

— Nežinojau, kad yra ką apie jį rašyti. 

— Kask. Kask, po velnių. Kas tau žinoma apie PPV programą? 

— Hm, kažkokia praėjusio dešimtmečio paramos programa, 
kuria siekta padėti atsigauti pramonei buvusiose Rytų bloko vals- 
tybėse. Panaikinta prieš porą metų. Apie tai nieko nesu rašęs. 

— PPV reiškia „Pramonės paramos valdyba“, tai projektas, 
turintis vyriausybės užnugarį, o jam vadovavo kokių dešimties 
didelių Švedijos įmonių atstovai. PPV gavo valstybės garantijas 
šūsniai projektų, dėl kurių susitarta su Lenkijos ir Baltijos vals- 
tybių vyriausybėmis. Valstybinė profsąjungų asociacija taip pat 
pridėjo ranką garantuodama, kad pasitelkus Švedijos modelį su- 
stiprėtų ir darbininkų judėjimas Rytų Europoje. Formaliai žvel- 
giant, tai paramos projektas, besiremiantis savipagalbos princi- 
pu, turėjęs padėti režiminėms Rytų Europos valstybėms aplopyti 
savo ekonomiką. O praktiškai - Švedijos įmonės gavo valstybės 
subsidijas, kad galėtų eiti į naujas rinkas ir įsitvirtinti kaip dalinės 
Rytų Europos įmonių savininkės. Tas nelemtas davatka, na, tas 
ministras, buvo karštas PPV šalininkas. Kalbėta apie popieriaus 
fabriko įkūrimą Krokuvoje, metalo pramonės atnaujinimą Ry- 
goje, cemento gamyklą Taline ir taip toliau. Pinigus dalijo PPV, 
kurią sudarė vien tik bankų ir pramonės pasaulio sunkiasvoriai. 

— Vadinasi, tai mokesčių lėšos? 

— Maždaug penkiasdešimt procentų sudarė valstybės parama, 
likusią dalį suteikė bankai ir pramonė. Tačiau vargu ar pavadin- 
tum tai ne pelno veikla. Bankai ir pramonės įmonės tikėjosi gerai 
pasipinigauti. Kitaip nebūtų nė rankų tepęsi. 

— Apie kokias sumas čia kalbama? 

— Pala, dar paklausyk. Iš esmės PPV atstovavo Švedijos pra- 
monės gigantams, užsimaniusiems įsiskverbti į Rytų bloko rin- 
ką. Tai didelės įmonės - „ABB“, „Skanska“ ir panašiai. Kitaip 
tariant, jokiu būdu ne spekuliuojančios firmelės. 

— Tai tu teigi, kad „Skanska“ neužsiima spekuliacija? Ar ne jų 
generalinį išspyrė lauk už tai, kad leido vienam iš savo vaikėzų 
vėjais paleisti pusę milijardo siekiant greito pelno? O prisimeni 
isteriškus nekilnojamojo turto sandorius Londone ir Osle? 

— Be abejo, idiotų pilna kiekvienoje pasaulio įmonėje, bet 
tu juk supranti, ką aš noriu pasakyti. Šiaip ar taip, tai įmonės, 
kurios bent jau kažką pagamina. Švedijos pramonės stuburas ir 
taip toliau, ir panašiai. 

— Ir kuo čia dėtas tas Venerstriomas? 

— Venerstriomas šiame kontekste yra juokdario vietoje. Vienu 
žodžiu, tai žmogėnas, išlindęs tarsi iš niekur, neturintis praei- 
ties sunkiojoje pramonėje, šiai aplinkai apskritai jis kaip šuniui 
penkta koja. Tačiau biržoje jis susikrovė pasakiškus turtus, ku- 
riuos investavo į stabilias įmones. Kaip sakoma, įlindo pro už- 
pakalines duris. 

Mikaelis vėl prisipylė stiklą Reimersbo/mo degtinės ir atsilošęs 
vairinėje permąstė, ką žino apie Venerstriomą. Paaiškėjo, kad ne 
kažin ką. Gimęs kažinkur Norlande, ten aštuntajame dešimtmety- 
je įkūrė investicinę įmonę. Užsidirbo pakankamai ir persikraustė į 
Stokholmą, kur per smagųjį devintąjį dešimtmetį kosminiu greičiu 
padarė karjerą. Sukūrė „Venerstriomo grupę, perkrikštytą „Wen- 
nerstroem Group", įstaigos ėmė kurtis Londone ir Niujorke, o įmo- 
nę pradėjo minėti tuose pačiuose straipsniuose kaip ir „Beijer“. Jis 
prekiavo akcijomis ir biržos privilegijomis, darė greitus pinigus ir 
pateko į bulvarinę spaudą tarp įžymybių kaip vienas naujųjų Švedi- 
jos milijardierių, su butu Strandvegeno gatvės cokoliniame aukšte, 
didinga vasaros rezidencija Vermdėje ir 23 metrų ilgio motorlaiviu, 
kurį įsigijo iš subankrutavusios buvusios teniso žvaigždės. Kas jis? 
Buhalterijos žiurkė, tas teisybė, tačiau visas devintasis dešimtme- 
tis buvo buhalterijos žiurkių ir nekilnojamojo turto spekuliantų 
dešimtmetis, o Venerstriomas iš jų pernelyg neišsiskyrė. Veikiau 
atvirkščiai — netgi išliko šioks toks pilkasis kardinolas tarp Didžiųjų 
Berniukų. Jam trūko plačių Stenbeko manierų, jis neperrinkinėjo 
savo purvinų skalbinių spaudoje kaip Barnevikas. Užuot pasinėręs į 
nekilnojamąjį turtą, nusuko nosį ir metė dideles investicijas į buvusį 
Rytų bloką. Kai visas dešimtojo dešimtmečio balionas sprogo, o di- 
rektoriukai vienas po kito ėmė skleisti savo „auksinius parašiutus, 
Venerstriomo įmonės išsilaikė lyg niekur nieko, kad ir kaip keista 
būtų. Ir nė ženklo kokio nors skandalo. 4 Swedish success story“, kaip 


reziumavo pats „Financial Times“. 
* Švediška sėkmės istorija (angl. J. 

— Tai buvo 1992-aisiais. Venerstriomas staiga susisiekė su PPV 
ir pareiškė, kad pageidauja pinigų. Pateikė planą, akivaizdžiai 
suderintą su tenykščiais Lenkijos interesantais, pagal jį reikėjo 
paleisti į darbą maisto fabrikų taros gamyklą. 

— Žodžiu, konservų skardinių. 

— Ne visai, bet panašiai. Neįsivaizduoju, ką jis pažinojo PPV, 
tačiau išeidamas kišenėje išsinešė šešiasdešimt milijonų kronų. 

— Jau pradeda darytis įdomu. Leisk, spėsiu — tuos pinigus jie 
tąkart matė paskutinį kartą. 

— Nepataikei, —- atrėžė Robertas Lindbergas. Ir šypsojosi iš- 
rinktojo šypsena, drauge stiprindamasis gurkšneliu degtinės. 

— Tai, kas paskui įvyko, — klasikinis finansinės apskaitos 
pavyzdys. Venerstriomas tikrai įkūrė taros gamyklą Lenkijoje, 
tiksliau — Lodzėje. Įmonė vadinosi „Minojas“. PPV 1993-iaisiais 
gavo kelias entuziastingas ataskaitas, paskui — tyla. 1994-aisiais 
„Minojas“ staiga subyrėjo. 


ROBERTAS LINDBERGAS TRINKTELĖJO į stalą tuščią stikliuką 
pailiustruodamas, kaip įmonė sužlugo su trenksmu. 

— Visa PPV bėda ta, kad neegzistavo nustatytos taisyklės, 
kaip privaloma atsiskaityti už projektus. Prisimeni pats, kokia 
buvo laiko dvasia. Griuvus Berlyno sienai visi buvo tokie opti- 
mistai. Bus įvesta demokratija, branduolinio karo grėsmė atitols, 
o bolševikai per vieną naktį taps tikrais kapitalistais. Vyriausybė 
norėjo įtvirtinti demokratiją Rytų Europoje. Visi kapitalistai alei 
vieno norėjo spėti į traukinį ir padėti statyti naująją Europą. 

— Nežinojau, kad kapitalistai taip troško imtis labdaros. 

— Patikėk manim, tai buvo saldi kiekvieno kapitalisto svajo- 
nė. Rusija ir Rytų bloko valstybės turbūt yra didžiausios likusios 
pasaulyje rinkos po Kinijos. Pramonininkai be jokių kliaučių 
galėjo padėti vyriausybei, juoba kad įmonėms tereikėjo iš savo 
kišenės mokėti tik lašą visoje kaštų jūroje. Bendrai sudėjus PPV 
prarijo daugiau kaip 30 milijardų mokesčių mokėtojų kronų. 
Ateityje pinigai turėjo grįžti su kaupu. Formaliai žiūrint, PPV 

buvo vyriausybės iniciatyva, tačiau pramonininkai darė tokią 
stiprią įtaką, kad PPV praktiškai veikė savarankiškai. 

— Supratau. O ar čia esama kokios istorijos? 

— Kantrybės. Pradėjus vykdyti projektą nepasitaikė jokių fi- 
nansavimo sunkumų. Švedijos kol kas dar nebuvo ištikęs palū- 
kanų šokas. Vyriausybė jautėsi patenkinta, mat turėdama PPV 
galėjo konkrečiai pirštu besti į didžiulius Švedijos indėlius Rytų 
Europos demokratijon. 

— Visa tai, vienu žodžiu, vyko valdant dešiniųjų vyriausybei. 

— Nepainiok čia politikos. Kalba eina apie pinigus, ir ne- 
svarbu, ar socialdemokratai, ar konservatoriai skiria ministrus. 
Taigi iš pradžių visu greičiu į priekį, o paskui kilo valiutos prob- 
lemų, netrukus vienas kitas trenktas naujasis demokratas — ne- 
pamiršai dar Naujosios demokratijos partijos? - ėmė miauzgėti, 
kad trūksta veiklos skaidrumo. Vienas tų prietrankų supainiojo 
PPV su SIDA pamanęs, kad čia reikalas sukasi apie kažkokį su- 
šiktą „do gooder“* paramos projektą, na, kaip Tanzanijoj ir pa- 
našiai. 1994-ųjų pavasarį buvo sudaryta tyrimo komisija, turėjusi 
tikrinti PPV veiklą. Tuo metu pasitaikydavo nusiskundimų jau 
dėl ne vieno projekto, tačiau vieną pirmųjų tikrino „Minoją.. 

— Ir Venerstriomas negalėjo atsiskaityti už tai, kaip panau- 
dotos lėšos. 

— Atvirkščiai. Venerstriomas pristatė nepriekaištingą atas- 
kaitą, pasak kurios, penkiasdešimt keturi milijonai kronų buvo 
investuoti į „Minoją , tačiau atseit paaiškėjo — atsilikusioje Len- 
kijoje esama pernelyg didelių struktūrinių problemų, kad ten 
galėtų veikti moderni taros pramonė, tad Venerstriomo taros 
gamyklą nukonkuravęs panašios pakraipos vokiškas projektas. 
Vokiečiai tuo metu išsijuosę supirkinėjo visą Rytų bloką. 

— Sakei, kad jis gavo šešiasdešimt milijonų kronų. 

— Būtent. Iš PPV gautais pinigais operuota kaip paskolomis 
be palūkanų. Pagal sumanymą, be abejo, įmonės turėjo grąžinti 
dalį pinigų per keletą metų. Tačiau „Minojas“ sužlugo, projek- 


* Humanitarinės pagalbos (ang/.). 

tas buvo nesėkmingas, o už tai juk neapkaltinsi Venerstriomo. 
Čia dar suveikė valstybės garantijos, ir Venerstriomas gavo visą 
kompensaciją. Paprasčiau tariant, jam nereikėjo grąžinti pinigų, 
prarastų per „Minojo“ griuvimą, be to, jam pavyko įrodyti, kad 
pats prarado maždaug tokią pat sumą asmeninių lėšų. 

— Pasitikrinkim, ar aš teisingai viską supratau. Vyriausybė 
skirstė milijardus iš mokesčių mokėtojų surinktų pinigų ir parū- 
pindavo diplomatų, kurie atverdavo investuotojams duris. Pra- 
monė gaudavo pinigus ir panaudodavo juos investicijoms į join? 
ventures*, iš to paskui sau susišluodavo nemenkus pelnus. Kitaip 
tariant — kaip visada. Vieni išlošia, o kiti apmoka sąskaitas, ir 
mes žinom, kas kokį vaidmenį atlieka. 

— Tu cinikas. Paskolos turėjo būti grąžintos valstybei. 

— Juk sakei, kad jos suteiktos be palūkanų. Tai reiškia, kad mo- 
kesčių mokėtojai atidarė kapšą, o pelno už tai negavo jokio. Ve- 
nerstriomui paskyrė šešiasdešimt milijonų, iš kurių jis investavo 
penkiasdešimt keturis. Kas nutiko kitiems šešiems milijonams? 

— Tą pat akimirką, kai paaiškėjo, kad PPV projektai bus tik- 
rinami revizijos, Venerstriomas PPV pasiuntė šešių milijonų 
vertės čekį, grąžindamas skirtumą. Taip visam šiam reikalui 
juridine prasme buvo padėtas taškas. 


ROBERTAS LINDBERGAS NUTILO, dėbtelėjęs į Mikaelį reik- 
liu žvilgsniu. 

— Iš visko sprendžiant, Venerstriomas paleido vėjais dalį 
PPV pinigų, tačiau palyginti su puse milijardo, prapuolusia iš 
„Skanskos“, arba palyginti su istorija apie to „ABB“ direktoriaus 
beveik milijardo vertės išeitinę pašalpą — štai tas tikrai papikti- 
na Žmones, — ši istorija iš esmės neatrodo pernelyg verta dėme- 
sio, — apibendrino Mikaelis. - Nūdieniai skaitytojai persisotinę 
straipsniais apie nekompetentingus maklerius, tai kas, kad čia 
valstybės iždo lėšos. O gal istorija dar nesibaigė? 


* Bendrą veiklą (ang/.). 

— Kuo toliau, tuo įdomiau. 

— Iš kur tu visa tai žinai — apie Venerstriomo sandorius 
Lenkijoje? 

— Dešimtajame dešimtmetyje dirbau „Handelsbankene“. 
Spėk, kas atliko reviziją banko atstovui PPV? 

— Aha. Pasakok. 

— Taigi... vienu žodžiu. PPV gavo Venerstriomo pasiaiškini- 
mą. Dokumentus pasirašė. Lėšų likutis buvo grąžintas. Kaip tik 
tai, kad grįžo likusieji šeši milijonai, buvo genialus ėjimas. Jei 
kas pasibeldžia į duris norėdamas tau įteikti pinigų sumą, vel- 
niai rautų, ką dar manyti — aišku, kad to žmogaus sąžinė švari. 

— Nenukrypk nuo esmės. 

— Oi, Bliumkvistai, tai juk ir yra esmė. PPV liko patenkinta 
Venerstriomo ataskaita. Investicijos nuėjo šuniui ant uodegos, ta- 
čiau nebuvo ko prikibti dėl to, kaip jos buvo tvarkomos. Peržiū- 
rėjom sąskaitas faktūras, pavedimus ir visus dokumentus. Viskas 
kruopščiai apskaityta. Aš tuo tikėjau. Mano šefas tuo tikėjo. PPV 
tuo tikėjo, o vyriausybei irgi teliko tik rankomis skėstelėti. 

— Tai kur čia tas kabliukas? 

— Štai čia istorija ima darytis opi, - tarė Lindbergas, staiga 
stulbinamai greitai blaivėdamas. - Kadangi tu žurnalistas, šitai 
sakau 0/f the record“. 

— Baik. Negali iškloti tokių dalykų, o tik paskui įspėti, kad 
man nevalia jais toliau operuoti. 

— Aišku, kad galiu. Tai, ką tau iki šiol pasakojau, yra ab- 
soliučiai vieša ir visiems žinoma. Gali atsiversti tyrimo išvadą, 
jei nori. Likusią istorijos dalį - kurios dar nepapasakojau — gali 
aprašyti, jei tinkamas, bet apie mane leidžiu kalbėti tik kaip apie 
anoniminį šaltinį. 

— Aaaa, bet pagal nusistovėjusią terminiją off "be record reiš- 
kia, kad man kažkas patikėta be teisės apie tai rašyti. 

— Nusišikt man ant terminijos. Rašyk, kas tau tik į galvą šau- 
na, aš - anoniminis informacijos pateikėjas. Sutarėm? 


* Neoficialiai (ang/.). 

— Savaime aišku, — patikino Mikaelis. 

Žinant, kas įvyko paskui, toks jo atsakymas buvo klaida. 

— Ką gi. „Minojo“ istorija, kaip sakiau, nutiko prieš dešimt 
metų, ką tik griuvus Berlyno sienai, bolševikams virstant pa- 
doriais kapitalistais. Aš buvau vienas tų, kurie tikrino Veners- 
triomo veiklą, ir man visą laiką vaidenosi, kad toje istorijoje yra 
kažkas nešvaraus. 

— O ko nieko nesakei per tyrimą? 

— Aptariau su savo šefu. Tačiau nebuvo už ko užsikabinti. 
Visi dokumentai tvarkingi. Teliko tik pasirašyti po tyrimu. Ta- 
čiau kaskart vėliau, spaudoj radęs Venerstriomo pavardę, pagal- 
vodavau apie „Minoją . 

— Ir ką? 

— O tą, kad praėjus keletui metų, maždaug devyniasdešimt 
penktaisiais, mano bankas turėjo sandorių su Venerstriomu. 
Tiesą sakant, gan didelių. Kurie vyko gan šiaip sau. 

— Jis jus apsuko? 

— Ne, nieko storžieviško. Ir viena, ir kita pusė išlošė iš sando- 
rio. Veikiau tai, kad... net nežinau, kaip tiksliai pasakyti. Aš čia 
jau įsileidau į kalbas apie savo paties darbdavį, o to mažiausiai 
noriu. Tačiau man susidarė, kaip sakoma, bendras ir ilgai išlie- 
kantis įspūdis, ir jis nebuvo teigiamas. Žiniasklaidoje Veners- 
triomas pateikiamas kaip stulbinamas finansų pasaulio stebuk- 
las. Jis iš to ir gyvena.Tai jo pasitikėjimo kapitalas. 

— Aš žinau, ką tu turi omeny. 

— Man susidarė įspūdis, kad Žmogėnas, tiesiai šviesiai ta- 
riant, blefuoja. Jis netgi neturi ypatingo finansinio talento. Vei- 
kiau priešingai, man jis kai kuriais atžvilgiais pasirodė tikras 
nemokša. Turėjo subūręs gudrius young warriors“ — konsultan- 
tus, tačiau mano nuomonė apie jį vien tik bloga. 

— Ir ką? 

— Prieš kokius metus visai kitu reikalu nuvažiavau į Lenkiją. 
Mūsų kompanija vakarieniavo su keliais investuotojais Lodzėje, 


* Jaunus karius (angl.). 

ir aš pataikiau atsisėsti prie to paties stalo su meru. Kalbėjomės, 
kaip sunku pastatyti Lenkijos ekonomiką ant kojų ir panašiai, 
kad ir kaip ten buvę, aš paminėjau „Minojo“ projektą. Meras 
kurį laiką tik Žiūrėjo į mane akis išvertęs, tarsi gyvenime nebū- 
tų girdėjęs apie jokį „Minoją“, tačiau netrukus prisiminė, kad 
buvo kažkoks smulkus sandėriukas, iš kurio nieko gero neišėjo. 
Jis nusijuokė man į akis sakydamas, — cituoju pažodžiui, - kad 
jei tai yra viskas, ką gali Švedijos investuotojai, tai mūsų šalis 
greitai žlugs. Supranti? 

— Toks pasakymas liudija, kad Lodzės meras — nuovokus 
žmogus, betgi pasakok toliau. 

— Ta jo frazė man įstrigo ir vis kirbėjo galvoj. Kitą dieną iš 
ryto dalyvavau susitikime, tačiau vėliau buvau laisvas. Iš gry- 
no užsispyrimo nuvažiavau apžiūrėti uždaryto „Minojo“ fabri- 
ko kaimiūkštyje prie pat Lodzės, beje, kaimiūkščio baras buvo 
įrengtas daržinėj su lauko tualetu kieme. Didysis „Minojo“ fab- 
rikas pasirodė beesąs sukrypusi lūšna. Senas sandėlių pastatas 
iš gofruotos skardos, kurią Raudonoji armija surentė šešiasde- 
šimtaisiais. Teritorijoj sutikau sargą, truputį mokantį vokiškai, 
ir sužinojau, kad vienas jo pusbrolis dirbo „Minojuje“. Pusbrolis 
gyveno visai netoliese, tad užėjome pas jį. Sargas pabuvo vertė- 
ju. Ar nori sužinoti, ką papasakojo pusbrolis? 

— Mirštu iš smalsumo. 

— „Minojas“ atsidarė 1992-aisiais. Per patį jo klestėjimą buvo 
įdarbinta penkiolika darbuotojų, beveik vien senos bobos. Atly- 
ginimas — maždaug 150 kronų per mėnesį. Iš pradžių neturėjo 
jokios įrangos, darbuotojai valė ir tvarkė griūvantį pastatą. Spa- 
lio pradžioje atvežė tris Portugalijoj pirktas kartoninių dėžių 
štampavimo mašinas. Senas, nudėvėtas ir absoliučiai nemoder- 
nias. To laužo vertė negalėjo siekti daugiau nei kelis tūkstančius 
kronų. Įranga vis dėlto veikė, tačiau nuolat gedo. Savaime aišku, 
trūko atsarginių dalių, tad „Minoją“ nuolat ištikdavo gamybos 
pertrūkiai. Dažniausiai kas nors iš darbininkų laikinai pataisy- 
davo mašiną. 

— Tai jau darosi panašu į publikuotiną istoriją, — pripažino 
Mikaelis. - Ką iš tikrųjų gamino tame „Minojuje“? 

— I992-aisiais ir 1993-iaisiais jie darė paprasčiausias kartonines 
dėžutes indų plovimo milteliams, kiaušinių dėklus ir panašiai. 
Paskui ėmė gaminti popierinius maišelius. Tačiau fabrikui nuo- 
lat trūko žaliavų, produkcijos mastai niekad nepasiekė tokių, 
apie kuriuos verta užsiminti. 

— Nepanašu, kad būta kokių didesnių investicijų. 

— Aš irgi susidariau tokią nuomonę. Bendri patalpų nuomos 
kaštai - maždaug penkiolika tūkstančių kronų per dvejus me- 
tus. Atlyginimams išėjo daugių daugiausia šimtas penkiasdešimt 
tūkstančių kronų - įsidėmėk, kad aš čia dosniai atseikėjau. Maši- 
nų pirkimas, parsigabenimas... furgonas, išvežiodavęs kiaušinių 
dėklus... spėju — apie du šimtus penkiasdešimt tūkstančių. Pri- 
dėk dar administracines išlaidas už leidimų išdavimą, vieną kitą 
kelionę pirmyn ir atgal — paaiškėjo, kad tame kaime porą kartų 
lankėsi vienas vienintelis žmogus iš Švedijos. Ką gi, sakykim, 
kad visa operacija prasukta už mažiau nei vieną milijoną. Vie- 
ną 1993-iųjų vasaros dieną fabrikėlyje pasirodė brigadininkas ir 
pranešė, kad jis uždaromas, netrukus atvažiavo sunkvežimis su 
vengriškais numeriais ir išsigabeno visą įrangą. Exi/ „Minojas“. 


PER TEISMO POSĖDį Mikaelis dažnai pagalvodavo apie tą Jo- 
ninių vakarą. Pokalbio tonas daugiausia buvo gimnazistiškas, 
draugiškai kandus, visai kaip mokyklos laikais. Būdami paaug- 
liai jie dalijosi amžiaus užkrauta našta. Būdami suaugę buvo iš 
esmės svetimi ir šiaip jau labai skirtingi žmonės. Vakarojant Mi- 
kaeliui dingtelėjo, kad tiksliai nepasakytų, dėl ko jie gimnazijos 
metais taip susidraugavo. Prisiminė, kad Robertas buvo tylus ir 
atsargus berniukas, nepaprastai drovus šalia mergaičių. Suaugęs 
sėkmingai kopė karjeros laiptais... kaip čia pasakius, užsiropštė 
bankininkystės pasaulio kopėtėlėmis į pačią viršūnę. Mikaelis 
neabejojo, kad jo mokyklos laikų draugo požiūris į gyvenimą ir 
pasaulį kaip diena ir naktis skyrėsi nuo jo paties požiūrio. 

Mikaelis retai pasigerdavo, tačiau šis atsitiktinis pasimaty- 
mas nevykusį pasiburiavimą pavertė maloniu vakaru, kuriam 
slenkant degtinės butelis ėmė sekti. Kaip tik todėl, kad pokalbio 
tonas buvo gimnazistiškas, iš pradžių jis Roberto pasakojimo 
nepalaikė rimtu, tačiau pamažu atbudo žurnalisto instinktai. 
Staiga jis suskubo godžiai klausytis Roberto pasakojimo, auto- 
matiškai kilo ir logiškų prieštaravimų. 

— Palauk sekundę, - ėmė maldauti Mikaelis, — juk Veners- 
triomas — garsenybė tarp biržos ryklių. Jei aš neklystu, jis be- 
rods, milijardierius... 

— Primetu — „Wennerstroem Group“ turi nei daugiau, nei 
mažiau kaip du šimtus milijardų. Tau maga paklausti, kodėl mi- 
lijardierius išvis suka galvą, kaip jam kišenpinigiams pasiglemž- 
ti nusususius penkiasdešimt milijonų. 

— Atvirai sakant, greičiau — kam jam viskuo rizikuoti taip 
akivaizdžiai sukčiaujant. 

— Nežinau, ar galima tvirtinti, kad sukčiavimas toks jau aki- 
vaizdus. Ir PPV, ir bankininkai, ir vyriausybė, ir Riksdago revi- 
zoriai vieningai pripažino, kad Venerstriomo ataskaita pagrįsta. 

— Šiaip ar taip, čia kalbama apie niekinę sumą. 

— Be abejo. Tačiau pagalvok pats. „Wennerstroem Group“ yra 
investicinė įmonė, prekiaujanti viskuo, iš ko galima greitai už- 
sidirbti — vertybiniais popieriais, biržos privilegijomis, valiuta... 
you name it“. Wenerstriomas kreipėsi į PPV 1992-aisiais, kaip tik 
tada, kai rinka buvo beprarandanti tvirtą pagrindą po kojomis. 
Ar prisimeni 1992-ųjų rudenį? 

— Ir dar kaip. Eurėjau pasiėmęs kintamas būsto paskolas, ir 
kaip tik tada Švedijos banko palūkanos spalio mėnesį pakilo 
penkiais šimtais procentų. Metus vargau mokėdamas po devy- 
niolika procentų kas mėnesį. 

— Mmmnm, tai buvo laikai, kaip kažin ką, — šyptelėjo Rober- 
tas. — Aš pats tais metais praradau pasakiškus pinigus. Vadinasi, ir 


* Ir taip toliau, ir panašiai (ang/.). 

Hansas Erikas Venerstriomas - lygiai kaip ir visi kiti rinkoje vei- 
kiantys subjektai — grūmėsi su tais pačiais sunkumais. Įvairiausiais 
vertybiniais popieriais įmonė valdė milijardus, tačiau turėjo stul- 
binamai mažai grynųjų. Tarsi trenkus žaibui iš giedro dangaus jie 
nebegalėjo toliau skolintis naujų fantastiškų sumų. Tokioje situaci- 
joje paprastai atsikratoma keleto nekilnojamojo turto objektų ir taip 
išsilaižomos žaizdos po patirtų nuostolių, tačiau 1992-aisiais staiga 
nė vienas bjaurybė nebenorėjo pirkti nekilnojamojo turto. 

— Casb-flow problem“. 

— Būtent. Venerstriomas ne vienintelis susidūrė su tokiais 
keblumais. Kiekvienam verslininkui... 

— Nesakyk „verslininkui“. Vadink juos kaip nori, tačiau ne 
verslininkais — tai jau būtų įžeidimas rimtai profesinei grupei. 

— ...kiekvienam biržos spekuliantui, jei taip nori, iškilo cas5- 
Aow problem... Žvelkime į tai šitaip: Venerstriomas gavo šešias- 
dešimt milijonų kronų. Šešis milijonus grąžino, tačiau tik po 
trejų metų. „Minojo“ kaštai negalėjo atsieiti daugiau nei vieną 
milijoną. Vien tik palūkanos už šešiasdešimt milijonų per trejus 
metus šio to vertos. Priklausomai nuo to, kaip investavo pinigus, 
jis galėjo padvigubinti, o gal ir patrigubinti PPV pinigus. Tad 


kalbame jau ne apie varlės myžę. Beje — į sveikatą. 


* Pinigų srauto problema (angl.). 


2 SKYRIUS 


DRAGANUI ARMANSKIUI BUVO penkiasdešimt šešeri. Gimęs 
Kroatijoje. Jo tėvas - Armėnijos žydas iš Baltarusijos. Motina — 
graikų kilmės musulmonė iš Bosnijos. Jai teko atsakomybė už jo 
kultūrinį auklėjimą, taigi būdamas suaugęs jis priklausė didžiulei 
nevienalytei bendruomenei, žiniasklaidos įvardytai kaip musul- 
monų. Migracijos departamentas, kad ir kaip keista, įregistravo jį 
serbu. Jo pase užfiksuota, kad jis - Švedijos pilietis, paso nuotrauka 
vaizduoja keturkamp; veidą stambiais žandikauliais, tamsia barz- 
da ir žilais smilkiniais. Jį dažnai vadindavo arabu, nors jo genea- 
logijoje nė su žiburiu nerastum nieko arabiško. Vis dėlto genetiniu 
požiūriu jis buvo gatvės mišrūnas, tos rūšies, kurią rasių biologijai 
neabejingi avigalviai apibūdina kaip žemesnio lygio žmogieną. 

Išvaizda jis šiek tiek priminė stereotipinio čionykštės mafijos 
požemio rango vaduko vaidmens atlikėją iš kokio nors ameri- 
kiečių filmo apie gangsterius. Tikrovėje jis nebuvo nei narkotikų 
kontrabandininkas, nei mafijos smogikas. Jis buvo talentingas 
verslo ekonomistas, aštuntojo dešimtmečio pradžioje įsidarbinęs 
jaunesniuoju ekonomistu apsaugos firmoje „Milton Security“ ir 
per trisdešimtį metų tarnystės užkopęs iki vykdomojo direkto- 
riaus bei operatyvinio įmonės vadovo. 

Susidomėjimas apsaugos klausimais pamažu išaugo ir virto su- 
sižavėjimu. Tai buvo tarsi strateginis žaidimas — nustatyti grėsmės 

pobūdį, parengti atsakomąją taktiką ir nuolat vienu žingsniu lenkti 
pramonės šnipus, šantažuotojus bei vagis. Viskas prasidėjo nuo to, 
kad jis pastebėjo, kaip meistriškai, pasitelkus į pagalbą išradingus 
apskaitos metodus, buvo apgautas vienas klientas. Jam pavyko įro- 
dyti, kas iš kliento darbo grupę sudarančių tuzino žmonių prikišo 
nagus, dar ir po trisdešimties metų jis vis prisimindavo, kaip tada 
apstulbo supratęs, jog iššvaistyti lėšas buvo galima vien per tai, kad 
minėtoji įmonė apsižioplinusi neužkaišiojo paprastų apsaugos sis- 
temos spragų. Jis pats iš paprasto buhalterio plečiant įmonę pakilo 
iki partnerio bei ekonominės apgaulės eksperto. Po penkerių metų 
pateko į įmonės vadovų grupę, o dar po dešimties metų — įveikęs 
tam tikrą pasipriešinimą — tapo vykdomuoju direktoriumi. Šiuo 
metu bet koks pasipriešinimas buvo jau seniai nuslūgęs. Per savo 
darbo metus jis pavertė „Milton Security“ viena kompetentingiau- 
sių ir dažniausiai samdomų apsaugos firmų. 

„Milton Security“ visu etatu dirbo trys šimtai aštuoniasdešimt 
asmenų, be to — dar geri trys šimtai laisvai samdomų patikimų 
darbuotojų. Vienu žodžiu, palyginti su „Falck“ arba „Švedijos 
apsaugos tarnyba“, tai buvo maža įmonė. Kai Armanskis firmo- 
je dar tebebuvo naujokas, įmonė tebesivadino „Juhano Fredriko 
Miltono viešosios apsaugos AB“, o jos klientūrą sudarė preky- 
bos centrai, samdantys parduotuvės kontrolierius ir raumenin- 
gus apsaugininkus. Jam vadovaujant įmonė pakeitė pavadinimą 
į tarptautinėje arenoje tinkamesnį „Milton Security“ ir sutelkė 
dėmesį į pirmaujančias technologijas. Įvyko kadrų kaita, vietoj 
nusmurgusių panaktinių, uniformų fetišistų ir uždarbiaujančių 
gimnazistų atsilaisvino vietos rimtiems, kompetetingiems žmo- 
nėms. Armanskis į operatyvinių vadovų postus priėmė pagyve- 
nusius buvusius policininkus, įdarbino politologus, išmanančius 
tarptautinį terorizmą, asmens apsaugą ir pramoninį šnipinėji- 
mą, tačiau visų pirma — teletechnikus ir kompiuterių ekspertus. 
Įmonė persikraustė iš Solnos į naujas, luomui labiau prideran- 
čias patalpas netoli Sliuseno, pačiame Stokholmo centre. 

Prasidėjus paskutiniajam praėjusio šimtmečio dešimtme- 
čiui, „Milton Security“ apsiginklavo taip, kad galėjo pasiūlyti 
visai kitokio pobūdžio saugumą rinktiniams klientams, iš es- 
mės vidutinio dydžio įmonėms su išskirtinai didele apyvarta 
bei pasiturintiems privatiems asmenims — praturtėjusioms roko 
žvaigždėms, rinkos spekuliantams ir internetinių kompanijų di- 
rektoriams. Nemenką darbo barą sudarė Švedijos įmonių užsie- 
nyje, visų pirma Vidurio Rytuose, aprūpinimas asmens sargyba 
bei individualizuotomis apsaugos sistemomis. Ši veiklos sritis 
pastaruoju metu apėmė kone septyniasdešimt procentų firmos 
apyvartos. Armanskio laikais apyvarta padidėjo nuo maždaug 
keturiasdešimties milijonų per metus iki beveik dviejų milijar- 
dų. Pardavinėti saugumą pasirodė nepaprastai pelninga. 

Veikla buvo skirstoma į tris pagrindines sritis: konsu/faci- 
Jas saugumo klausimais, tai yra įmanomų ir įsivaizduotų pavojų 
identifikavimą; a/sakomąsias priemones, kurias paprastai sudarė 
brangių stebėjimo kamerų, įsilaužimo ir priešgaisrinio aliarmo 
sistemų montavimas, elektroninių spynų įrengimas bei kompiu- 
terinė technika, ir galiausiai asmens absaugą privatiems asmenims 
arba įmonėms, patiriančioms kokio nors tipo keliamą realią ar 
įsivaizduotą grėsmę. Trečioji sritis per dešimt metų išaugo dau- 
giau nei keturis kartus, o pastaraisiais metais atsirado ir nauja 
klientų kategorija - bent kiek pasiturinčios moterys, siekiančios 
apsisaugoti nuo buvusių meilužių ar vyrų arba nuo nežinomų 
persekiotojų, mačiusių jas per televizorių ir tapusių priklausomų 
nuo jų ankštų megztukų arba lūpų dažų spalvos. Be to, „Milton 
Security“ bendradarbiavo su gerą reputaciją turinčiomis pana- 
šios pakraipos firmomis kitose Europos valstybėse bei JAV, taip 
pat rūpinosi ne vieno tarptautinio Švedijos svečio saugumu, pa- 
vyzdžiui, žinomos amerikiečių aktorės, kuri du mėnesius filma- 
vosi Trolhetano kino studijoje - mat, impresarijaus nuomone, 
kartais jai išeinant pasivaikščioti aplink miesteliuko viešbutį jos 
statusas reikalavo apsaugininkų. 

Ketvirtąją, nepalyginti smulkesnę veiklos sritį, kurioje dir- 
bo tik pavieniai darbuotojai, sudarė vadinamieji PAT arba 
P-AsmT, vidaus žargonu pa/ologiniai, kitaip tariant, „Privačių 
asmenų tyrimai“. 

Armanskis dėl šios veiklos srities anaiptol nebuvo pametęs 
galvos. Ji nedavė pernelyg didelio pelno, o kur dar komplikuotos 
sąlygos, didesni darbuotojų nuovokos ir kompetencijos reikala- 
vimai, mat čia nebepakako vien išmanyti teletechniką arba su- 
gebėti išvedžioti slaptą stebėjimo aparatūrą. Tiesa, kalbai užėjus 
apie elementarių įsiskolinimo duomenų surinkimą, biografijos 
faktų patikrinimą prieš priimant asmenį į darbą arba sekimą 
įtarus darbuotoją parduodant svarbią įmonės informaciją ar šiaip 
vykdant kitą nusikalstamą veiklą, darbas niekuo nesiskyrė nuo 
kitų. Šiuo atveju pa4ologiniai buvo operatyvinės veiklos dalis. 

Tačiau vis dažniau jo klientai įmonei užkraudavo asmenines 
problemas, turėjusias tendenciją kelti nereikalingas kalbas. Aš m0- 
riu sužinoti, su kokiu bašlemėku prasideda mano dukra... Man atro- 
do, kad mano žmona man neištikima... Berniukas geras, bet pateko į 
blogą kompaniją... Mane šantažuoja. .. Armanskis dažniausiai be 
kalbų atsakydavo „ne“. Jei dukra suaugusi, ji turi teisę bendrauti su 
kokiu nori nevėkšla, be to, jo galva, neištikimybė — toks dalykas, 
dėl kurio sutuoktiniai tegu aiškinasi tarpusavyje patys. Tokie už- 
sakymai visada grėsė potencialiomis vilkduobėmis, galinčiomis 
sukelti skandalus ir taip pridaryti „Milton Security“ juridinių rū- 
pesčių. Dėl to Draganas Armanskis itin atidžiai tikrindavo, kaip 
vykdomi kaip tik šie užsakymai, nors jie palyginti su bendra įmo- 


nės apyvarta tesudarė sumas, ne ką didesnes už arbatpinigius. 


TĄ RYTĄ SUSIRINKIMO TEMA buvo, deja, kaip tik privatus as- 
mens tyrimas. Prieš atsilošdamas patogiame biuro krėsle, Dra- 
ganas Armanskis pasitaisė kelnių kantą. Nepatikliai nužvelgęs 
savo trisdešimt dvejais metais jaunesnę bendradarbę Lisbetą 
Salander, tūkstantąjį kartą konstatavo, kad vargu ar koks kitas 
žmogus galėtų pasirodyti pakliuvęs į tokią sau netinkamą vietą 

kaip ji šioje prestižinėje apsaugos firmoje. Jo nepatiklumas buvo 
ir pamatuotas, ir drauge neracionalus. Armanskio akimis, Lis- 
beta Salander — be jokios abejonės, kompetentingiausia tyrėja, 
jo sutikta per visą šioje srityje dirbtą laiką. Per tuos ketverius jos 
darbo metus ji nesumovė nė vieno užsakymo, o visos iki vienos 
jos pateiktos ataskaitos buvo nepriekaištingos. 

Veikiau atvirkščiai — jos darbas visada išsiskirdavo. Armans- 
kis buvo įsitikinęs, kad Lisbeta Salander apdovanota unikaliu 
talentu. Bet kas galėjo surinkti duomenis apie įsiskolinimus 
arba atlikti patikrinimą antstolių kontoroje, tačiau Lisbeta Sa- 
lander nestokojo fantazijos ir visada grįždama parsinešdavo ką 
nors daugiau, nei iš jos tikėtumeisi. Kaip ji tai gebėdavo, jis taip 
niekada ir neperprato, kartkarčiais jos talentas surasti informa- 
ciją jam netgi atrodydavo magiškas. Ji pažinojo biurokratų ar- 
chyvus kaip savo penkis pirštus ir galėdavo iš po Žemių iškasti 
tamsiausias asmenybes. Tačiau visų pirma ji turėjo dovaną įlįsti į 
tiriamojo kailį. Jei tik būdavo kur koks šuo pakastas, ji bematant 
nusistatydavo taikiklį ir artėdavo prie tikslo tarsi užprogramuo- 
ta sparnuotoji raketa su branduoliniu užtaisu. 

Ko jau ko, o talento jai netrūko. 

Pasitaikydavo, kad asmeniui, patekusiam į jos radarą, ataskai- 
ta reikšdavo neatitaisomą katastrofą. Armanskį vis dar išpildavo 
prakaitas prisiminus, kaip pavedė jai atlikti standartinį vaistų pra- 
monės mokslininko patikrinimą prieš parduodant vieną įmonę. 
Darbą buvo numatyta atlikti per savaitę, tačiau jis užsitęsė. Po ke- 
turių savaičių tylos ir ne vieno paraginimo, kuriuos ji ignoruoda- 
vo, ji atėjo nešina ataskaita, kurioje buvo įrodymais pagrįsta, kad 
tyrimo objektas —- pedofilas, mažiausiai du kartus pirkęs seksą iš 
trylikametės prostitutės Taline, ir kad tam tikri ženklai rodo, jog 
jis nesveikai domisi savo tuometinės gyvenimo draugės dukra. 

Salander turėjo savybių, kuriomis kartkartėmis privarydavo 
Armanskį prie nevilties bedugnės krašto. Aptikusi, kad tikri- 
namasis vyriškis — pedofilas, ji nesurinko numerio ir nepakėlė 
Armanskio ant kojų, neatlėkė į jo biurą prašydama patarimo. 

Priešingai — nė žodžiu neužsiminusi, kad ataskaitoje užfiksuoti 
kone sprogstamajai medžiagai prilygstantys faktai, ji vieną va- 
karą padėjo ją ant jo rašomojo stalo Armanskiui kaip tik be- 
siruošiant gesinti lempą ir traukti po darbo namo. Jis pasiėmė 
ataskaitą su savimi ir tik vėlai vakare, dėl atsipalaidavimo su 
žmona atsikimšęs vyno butelį priešais televizorių savo namo 
svetainėje Lidingės saloje, pagaliau prisirengė ją atsiversti. 

Ataskaita buvo surašyta kaip visada beveik moksliškai 
nuodugniai, su išnašomis, citatomis ir tiksliomis šaltinių nuo- 
rodomis. Pirmuosiuose puslapiuose išdėstyta objekto biografija, 
išsilavinimas, karjera ir finansinė padėtis. Ir tik dvidešimt ketvir- 
tajame puslapyje, po viena paantrašte, tuo pačiu dalykiniu tonu, 
kuriuo dėstė, kad jis gyvenąs viloje Solentiunoje ir vairuojąs tam- 
siai mėlyną volvą, Salander numetė bombą apie ekskursijas į Ta- 
liną. Savo teiginius ji pagrindė gausiais pridedamais dokumen- 
tais, tarp jų ir trylikametės mergaitės nuotrauka, kurioje ji kartu 
su objektu. Kadras pagautas vieno Talino viešbučio koridoriuje, 
tiriamasis pakišęs ranką mergaitei po megztuku. Be to, Lisbetai 
Salander kažkaip pavyko surasti ir pačią mergaitę bei priversti ją 
pateikti įrodymus, kuriuos Lisbeta įrašė į magnetofono juostelę. 

Ataskaita sukėlė chaosą, o to Armanskis žutbūt norėdavo iš- 
vengti. Pirmiausia jis buvo priverstas išgerti porą gydytojo prira- 
šytų tablečių nuo skrandžio opos. Paskui teko skubiai išsikvies- 
ti užsakovą nelinksmo pokalbio. Ir galiausiai jam — nepaisant 
spontaniško užsakovo nenoro — nebeliko kitos išeities, kaip ne- 
delsiant perduoti medžiagą policijai. Pastarasis faktas reiškė, kad 
„Milton Security“ rizikuoja patekti į tiesioginių ir priešpriešinių 
kaltinimų sūkurį. Jei dokumentai būtų pasirodę nepakankami 
arba vyriškis būtų išteisintas, įmonei būtų grėsusi baudžiamoji 
atsakomybė už šmeižtą. Vienas vargas. 


TAČIAU VIS DĖLTO jį labiausiai erzino ne išskirtinis Lisbetos Sa- 
lander abejingumas. Daug daugiau svėrė firmos įvaizdis. „Mil- 

ton“ atveju — konservatyvus stabilumas. Salander šiame kontekste 
atrodė taip reprezentatyviai kaip ekskavatorius jachtų parodoje. 

Armanskis sunkiai taikstėsi su tuo, kad pajėgiausia jo tyrė- 
ja - išblyškusi, anoreksiškai liesa mergaitė ežiuku kirptais plau- 
kais, su auskarais nosyje ir antakiuose. Ant kaklo išsitatuiravusi 
dviejų centimetrų ilgio širšę, ant kairės rankos raumens — kaž- 
kokią pynę, o dar vieną tokią pat — ant kojos čiurnos. Kartais, 
kai ji vilkėdavo marškinėlius, Armanskis dar matydavo, kad ant 
mentės ji irgi turi didoką tatuiruotę, vaizduojančią drakoną. Iš 
prigimties raudonplaukė, ji dažydavosi plaukus deguto juodumo 
dažais. Atrodydavo, lyg būtų savaitę siautėjusi su rokerių kom- 
panija ir ką tik prabudusi. 

Iš tiesų ji neturėjo — tuo Armanskis buvo visiškai tikras - mity- 
bos sutrikimų; atvirkščiai, kiek jis matė — valgydavo bet kokį grei- 
tąjį maistą. Tiesiog buvo iš prigimties liesa, smulkių kaulų, dėl to 
atrodė kaip vaikas smulkiomis galūnėmis, ypač mažomis ranko- 
mis, plonomis kojų čiurnomis ir vos po drabužiais išsišaunančiomis 
krūtimis. Jai buvo dvidešimt ketveri, o atrodė tarsi keturiolikos. 

Burna plati, nosis maža, dėl aukštų skruostikaulių veidas kiek 
azijietiškas. Greitų judesių, primenančių vorą. Kai ji dirbdavo 
kompiuteriu, pirštai lakstydavo klaviatūra kaip apsėstosios. Kū- 
nas būtų visiškai netinkamas modelio darbui, tačiau su tinkamu 
makiažu jos veidas galėjo papuošti bet kurią reklaminę iškabą. 
Nepaisant makiažo — kartais ji dažydavosi kraupiu juodu lūpda- 
žiu — ir tatuiruočių bei auskarų nosyje ir antakiuose - ji buvo... 
hmm... patraukli. Kad ir kaip sunku tą suvokti. 

Jau pats faktas, kad Lisbeta Salander apskritai dirba pas Ar- 
manskį, buvo stulbinamas. Ji buvo ne tokia moteris, su kuriomis 
Armanskis susidurdavo, juolab kurioms pasiūlydavo darbą. 

Patarus Holgeriui Palmgrenui, pusiau į pensiją išėjusiam 
advokatui, tvarkančiam asmeninius J. F. Miltono reikalus, ją pri- 
ėmė lyg ir kokia biuro barbe devyndarbe, mat Lisbeta Salander 
esanti sumani mergaitė, tik sunkoko būdo. Palmgrenas maldavo 
Armanskio suteikti jai progą, ir Armanskis nenoromis nusileido. 

Palmgrenas buvo toks žmogus, kuriam „ne“ tebūtų tik paskati- 
nimas padvigubinti pastangas, tad paprasčiau buvo išsyk sakyti 
„taip“. Armanskis žinojo, kad Palmgrenas dirba su problemiš- 
kais vaikais ir užsiima kitokiais socialinės rūpybos niekniekiais, 
tačiau kaip advokatas jis vis vien turėjo gerą nuovoką. 

Armanskis ėmė gailėtis vos tik susipažinęs su Lisbeta 
Salander. 

Ji ne tik atrodė sunkaus būdo - jo akimis, ji buvo šio apibū- 
dinimo iliustracija. Praleidusi beveik visas pamokas jaunesnėse 
klasėse, o į gimnaziją apskritai kojos nekėlusi, vadinasi, ir be 
jokio aukštesnio išsilavinimo. 

Pirmuosius mėnesius ji dirbo visu etatu ar, teisingiau pasa- 
kius, beveik visu, šiaip ar taip, - kartkartėm pasirodydavo dar- 
be. Ji virdavo kavą, parnešdavo paštą ir prižiūrėdavo kopijavimo 
mašiną. Bėda ta, kad jai buvo nusispjaut ir į normalų darbo lai- 
ką, ir į normalų darbo būdą. 

O pribaigti firmos bendradarbius ji buvo neprilystama meist- 
rė. Garsėjo kaip mergaitė su dviem smegenų ląstelėm. Viena ląste- 
lė - kvėpavimui, kita — stovėjimui stačiomis. Ji niekada nekalbė- 
davo apie save. Kolegos, mėginę ją pašnekinti, retai sulaukdavo 
kokio nors atsakymo, tad netrukus liovėsi. Pastangos pajuokauti 
jos kompanijoje niekada nesusilaukdavo pritarimo - ji arba nu- 
žvelgdavo pokštautoją didžiulėmis bereikšmėmis akimis, arba 
akivaizdžiai suirzdavo. 

Jos reputacijos nepataisė tai, kad jos nuotaikos nei iš šio, nei iš 
to dramatiškai kaitaliodavosi - užtekdavo, kad jai pasirodytų, esą 
kas nors iš jos šaiposi, o tai buvo gana mėgstama įmonės darbuo- 
tojų bendravimo forma. Jos būdas neskatino nei suartėti, nei susi- 
draugauti, ir ji greit tapo keistu reiškiniu, slankiojančiu „Milton“ 
koridoriais tarsi benamė katė. Ją laikė visiškai beviltiška. 

Praėjus mėnesiui nuolatinių akibrokštų, Armanskis išsikvie- 
tė ją į savo kabinetą ketindamas atleisti. Ji pasyviai klausėsi, kaip 
jis vardija jos prasižengimus, neprieštaravo ir nė nekrustelėjo. Ir 

tik tada, kai jis baigdamas pabrėžė, kad jos požiūris į darbą ne 
tas, ir jau buvo besakąs, kad gal protingiau būtų jai pasiieškoti 
tarnybos kitoje firmoje, kuri ga/ėfų geriau panaudoti jos kompe- 
tenciją, ji pertraukė jį per pusę žodžio. Ir pirmą kartą prašneko 
sakiniais, o ne pavieniais žodžiais. 

— Klausykit, jei norit ūkvedžio, galit nuėjęs išsirinkti darbo 
biržoj. Aš galiu sužinoti bet ką apie bet ką, ir jei jūs neįstengiat 
iš manęs išpešti daugiau naudos nei liepdamas rūšiuoti paštą, tai 
esat idiotas. 

Armanskis vis dar prisiminė, kaip liko sėdėti be žado iš pyk- 
čio apstulbęs, o ji kalbėjo toliau lyg niekur nieko. 

— Laikot žmogėną, kuris per tris savaites sukurpė visiškai nie- 
ko vertą ataskaitą apie tą „jupį“, kurį žada pasikviesti valdybos 
pirmininku ta internetinė kompanija. Aš jam vakar vakare ko- 
pijavau tą sušiktą ataskaitą ir matau, kad ji guli ant jūsų stalo. 

Armanskis žvilgsniu susirado ataskaitą ir dėl viso pikto pa- 
kėlė balsą. 

— Tu neturi teisės skaityti konfidencialių ataskaitų. 

— Turbūt ne, bet apsaugos taisyklės šioje firmoje turi tam tikrų 
trūkumų. Pagal jūsų direktyvas, tokius dalykus jis turėtų kopijuoti 
pats, bet jis vakar numetė tą ataskaitą man, o pats patraukė į barą. Ir, 
be to, - ankstesnę jo ataskaitą prieš kelias savaites radau valgykloj. 

— Ką pasakei? — pratrūko šokiruotas Armanskis. 

— Nusiraminkit. Padėjau tą ataskaitą į jo seifą. 

— Nes jis tau davė savo privataus dokumentų seifo kombina- 
ciją, - Armanskiui ėmė trūkti kvapo. 

— Ne, ne visai. Bet turi ją užsirašęs ant lapelio, kurį laiko po 
kompiuterio klaviatūra ant rašomojo stalo kartu su kompiute- 
rio slaptažodžiu. Tačiau aš norėjau pasakyti štai ką — tas jūsų 
pokštininkas, t. y. privatus detektyvas, atliko šūdo vertą asmens 
tyrimą. Pražiopsojo, kad tas vyrukas iki ausų prasiskolinęs per 
lošimus, kad traukia kokainą kaip dulkių siurblys ir, be to, kad 
jo mergina prašėsi priimama pagyventi į moterų krizių centrą, 
kai jis ją pritalžė iki mėlynumo. 

Ji nutilo. Porą minučių Armanskis sėdėjo neišleisdamas nė 
garso, vis vartydamas nelemtąją ataskaitą. Kompetentingai su- 
darytą, parašytą suprantamu proziniu stiliumi, primargintą šal- 
tinių nuorodų ir objekto draugų bei pažįstamų atsiliepimų apie 
jį. Galiausiai jis pakėlė akis ir ištarė vieną Žodį: 

— Įrodyk. 

— Kiek aš tam turiu laiko? 

— Tris dienas. Jei iki penktadienio popietės nesugebėsi įrody- 
ti savo teiginių, būsi atleista. 


PO TRIJŲ DIENŲ ji netarusi nė žodžio įteikė ataskaitą, kuri ne 
mažiau išsamiomis kaip ir pirmojoje ataskaitoje šaltinių nuo- 
rodomis pavertė iš pažiūros malonų jauną „jupį“ nepatikimu 
šūdžiumi. Armanskis per savaitgalį perskaitė jos ataskaitą ke- 
lis kartus ir pusę pirmadienio paskyrė joje minimiems faktams 
bent kiek patikrinti. Nors jau prieš pradėdamas tikrinti žinojo, 
kad informacija pasirodys esanti teisinga. 

Armanskis buvo sutrikęs, irzo pats ant savęs, kad taip aki- 
vaizdžiai jos neįvertino. Jam atrodė, kad ji trenkta, o gal net ir 
protiškai atsilikusi. Jis nesitikėjo, kad mergaitė, praleidusi tiek 
pamokų pagrindinėje mokykloje, net negavusi atestato, gali 
parašyti ataskaitą, nepriekaištingą ne tik kalbos požiūriu — jis 
niekaip negalėjo atsistebėti, kaip ji įstengė surinkti dokumente 
užfiksuotus pastebėjimus ir faktus. 

Jis buvo tikras, kad niekas kitas iš „Milton Security“ ben- 
dradarbių nebūtų galėjęs gauti išrašo iš konfidencialaus žurnalo, 
tvarkomo moterų krizių centro gydytojo. Paklausta, kaip jai tai 
pavyko, ji išsisukinėdama kažką atsakė. Ir pareiškė neketinanti 
išduoti savo šaltinių. Netrukus Armanskiui jau neliko abejonių — 
savo darbo metodų Lisbeta Salander apskritai nežada aptarinėti 
nei su juo, nei su kuo nors kitu. Tai jam kėlė nerimą, tačiau ne 
tokį didelį, kad galėtų atsispirti pagundai ją išmėginti. 

Jis suko galvą keletą dienų. 

Prisiminė Holgerio Palmgreno žodžius, kai šis jam atsiuntė 
Lisbetą. Visiems reikia suteikti progą. Apmąstė savo paties musul- 

monišką auklėjimą, įdiegus; įsitikinimą, kad jo pareiga Dievui yra 
pagelbėti kiekvienam atstumtajam. Na, Dievu jis netikėjo ir nuo 
paauglystės nebuvo kojos kėlęs į mečetę, tačiau Lisbeta Salander 
jam pasirodė žmogus, reikalingas konkrečios pagalbos ir paramos. 
Dėl teisybės reikia pasakyti, kad per pastaruosius dešimtmečius 
panašiais atvejais jis nedažnai ištiesdavo pagalbos ranką. 


UŽUOT ATLEIDĘS Iš darbo, jis pasikvietė Lisbetą Salander pa- 
sikalbėti prie keturių akių ir mėgino išsiaiškinti, kaip apsieiti su 
šia nepakenčiama mergiūkšte. Jo įsitikinimas, kad Lisbetą Sa- 
lander kamuoja kažkoks rimtas sutrikimas, dar sustiprėjo, tačiau 
kartu jis įžvelgė, kad už jos ožkiško fasado slepiasi talentingas 
žmogus. Ji pasirodė trapi ir nedisciplinuota, tačiau ir ėmė - jo 
paties didžiulei nuostabai - jam patikti. 

Per tolesnius mėnesius Armanskis priglaudė Lisbetą Salan- 
der po savo sparnu. Jei būtų buvęs pats sau atviras, būtų prisi- 
pažinęs, kad apsiėmė globoti ją lyg neturėdamas ką veikti, tarsi 
atlikdamas socialinį eksperimentą. Duodavo jai nesudėtingas 
tyrimo užduotis, mėgindamas patarti, nuo ko pradėti. Ji kant- 
riai išklausydavo, paskui patraukdavo savais keliais ir atlikdavo 
užduotį vadovaudamasi vien tik savo galva. Jis paprašė „Milton“ 
techninį vadovą pamokyti ją elementarių darbo su kompiuteriu 
pagrindų; Salander klusniai prasėdėjo mokykliniame suole visą 
popietę, kol mažumą susierzinęs techninis vadovas pranešė Ar- 
manskiui, jog panašu, kad jos elementarios žinios apie kompiu- 
terius daug gilesnės nei daugumos įmonės bendradarbių. 

Armanskis netruko susigaudyti, kad Lisbeta Salander, nepai- 
sant kiekvienam darbuotojui privalomo pokalbio apie galimybes 
tobulintis, pasiūlymų lankyti vietos mokymus ir kitokio terlioji- 
mosi, pažadų bei grasinimų, nė neketina prisitaikyti prie įprastų 
„Milton“ biuro darbo taisyklių. Jam iškilo nepatogi dilema. 

Ji ir toliau kiekviena proga suerzindavo bendradarbius. Be to, 
Armanskis žinojo, kad nebūtų leidęs kokiam nors kitam dar- 
buotojui ateiti ir išeiti, kada šaus į galvą, kad šiaip netrukus būtų 

pateikęs ultimatumą reikalaudamas pasitaisyti. Nujautė, kad jei 
lieptų Lisbetai Salander rinktis arba pagrasintų atleisti, ji tik 
gūžtelėtų pečiais. Taigi buvo priverstas arba jos atsikratyti, arba 
susitaikyti su tuo, kad ji — ne tokia kaip visi normalūs žmonės. 


DAR DIDESNĮ KEBLUMĄ Armanskiui kėlė tai, kad jis nesupai- 
sė savo jausmų šiai jaunai moteriai. Ji buvo tarsi nelaiku ištikęs 
niežulys — grasus, bet drauge ir masinantis kasytis. Tai nebuvo 
lytinis potraukis, bent jau taip nusprendė Armanskis. Moterys, į 
kurias jis žvalgydavosi, buvo dailios figūros blondinės putliomis 
lūpomis - jos žadindavo jo fantaziją. Be to, jau dvidešimt metų jis 
buvo vedęs suomę Ritvą, kuri, net ir būdama jau vidutinio am- 
žiaus, su kaupu atitiko visus šiuos reikalavimus. Jis nė karto ne- 
buvo jai neištikimas, na, gal ir pasitaikė koks vienas kitas kartas, 
kurį jo žmona galėtų ne taip suprasti, jei tik apie tai sužinotų, 
tačiau santuoka buvo laiminga, jis turėjo dvi Salander amžiaus 
dukras. Šiaip ar taip, jo nedomino plokščiakrūtės merginos, ku- 
rias gali supainioti su liesais berniūkščiais. Ne jo skonio. 

Ir vis vien jis pagaudavo save nederamai svajojant apie Lis- 
betą Salander, taigi pripažino, kad šalia jos negali likti abejin- 
gas. Tačiau potraukį, manė Armanskis, lemia tai, kad Salander 
jam — visiškai nepažįstama siela. Įsimylėdamas ją būtų įsimylėjęs 
graikų mitų nimfos atvaizdą. Salander atstovavo nerealiam, jį 
žavinčiam gyvenimui, tačiau pats jame negalėjo dalyvauti - kad 
ir kaip ten būtų, jam ten dalyvauti uždraudė ji. 

Kartą Armanskis sėdėjo lauko kavinėje Stokholmo sena- 
miesčio Didžiojoje aikštėje, o Lisbeta Salander atkėblinusi įsi- 
taisė prie staliuko kitoje lauko kavinės pusėje. Drauge su ja buvo 
trys merginos ir vienas vaikinas, visi apsirengęs panašiai kaip ir 
ji. Armanskis smalsiai ją stebėjo. Atrodė tokia pat santūri kaip ir 
darbe, tačiau, tiesą sakant, kiek šyptelėjo iš to, ką pasakojo mer- 
gina purpuriniais plaukais. 

Armanskiui knietėjo sužinoti, kaip Salander reaguotų, jei jis 
vieną gražią dieną ateitų į darbą žaliai dažytais plaukais, nutrin- 
tais džinsais ir aprašinėta odine striuke su kniedėmis. Ar priim- 

tų jį kaip sau lygų? Galbūt, nors, kiek jis galėjo spręsti, ji viską 
aplinkui priimdavo tarsi sakydama 04 my business“. Labiausiai 
tikėtina, kad nusišaipytų, ir tiek. 

Ji sėdėjo nugara į jį, nė karto neatsigręždama ir iš pažiūros nė 
nenujausdama, kad jis taip arti. O jį keistai trikdė, kad ji šalia. 
Kai jis po valandėlės pakilo norėdamas nepastebimai išsmukti, ji 
staiga pasuko galvą ir pasižiūrėjo tiesiai į jį, tarsi visą laiką būtų 
žinojusi, kad jis ten sėdi, tarsi būtų laikiusi jį savo optiniame tai- 
kiklyje: Jos žvilgsnis užkupo jį taip staiga, tarsi tai būtų ataka, 
tad apsimetė jos nepastebėjęs ir sparčiai išžingsniavo iš kavinės. Ji 
nepasisveikino, tačiau nulydėjo jį akimis, ir tik tada, kai jis pasuko 
už kampo, jos akys nustojo svilinusios jam nugarą. 

Ji niekada nesijuokdavo, nebent labai retai. Tačiau vis dėlto 
Armanskiui atrodė, kad jos būdas sušvelnėjo. Jos humoro jaus- 
mas buvo, švelniai tariant, sausas, ir ji pati kartkartėmis iš to 
kreivai ironiškai šyptelėdavo. 

Pasitaikydavo, kad Armanskis pasijusdavo taip provokojuomas 
jos emocinio šaltumo, kad panūsdavo čiupti ją, gerai pakratyti, pra- 
laužti jos kiautą ir taip laimėti jos draugystę ar bent jau pagarbą. 

Vieną vienintelį kartą, kai ji jau buvo išdirbusi jam devynis 
mėnesius, jis pamėgino aptarti šiuos jausmus su ja. Tai įvyko per 
„Milton Security“ kalėdinį pobūvį vieną gruodžio vakarą, ir jis, 
kaip reta, buvo neblaivus. Nenutiko nieko neprideramo - jis tik 
pamėgino pasakyti, kad ji, atvirai tariant, jam patinka. Labiau- 
siai troško paaiškinti, kad jaučiąs kažkokį instinktą ją globoti 
ir kad jeigu jai prireiktų kokios nors pagalbos, ji galėtų kreiptis 
Į jį visiškai juo pasikliaudama. Jis netgi pamėgino ją apkabinti. 
Savaime suprantama, turėdamas vien tik draugiškų ketinimų. 

Ji išsivadavo iš jo negrabaus glėbio ir išėjo iš pobūvio. Paskui ne- 
besirodė darbe ir neatsiliepė mobiliuoju. Draganui Armanskiui jos 
nebuvimas buvo kankynė, kone asmeninė bausmė. Neturėdamas 
su kuo pasidalyti savo jausmais, pirmą kartą apimtas siaubo prare- 
gėjo ir suprato, kokią pražūtingą galią jam turi Lisbeta Salander. 


* Ne mano reikalas (angl). 

KARTĄ, PRAĖJUS TRIMS SAVAITĖMS, kai Armanskis vieną vėlų 
vakarą buvo pasilikęs darbe ketindamas peržiūrėti metų apskaitos 
balansą, Salander grįžo. Įėjo į jo kabinetą negirdimai tarsi vaiduok- 
lis, ir jis staiga suprato, kad ji stovi prieblandoje vos per žingsnį nuo 
slenksčio ir stebi jį, nesuvokiantų, kiek laiko ji jau ten. 

— Ar norit kavos? — paklausė Salander. Ištiesė jam puodelį 
espreso kavos iš valgyklos automato. Jis be žado paėmė puodelį 
pajutęs ir palengvėjimą, ir baimę, kai ji koja pristūmė duris, at- 
sisėdo į lankytojams skirtą krėslą ir pažvelgė jam tiesiai į akis. 
Paskui uždavė draudžiamą klausimą taip, kad nebeliko nei kaip 
išsisukti, nei kaip nuleisti juokais. 

— Draganai, ar tu manęs nori? 

Armanskis sėdėjo kaip suparalyžiuotas, desperatiškai mė- 
gindamas sumesti, ką čia atsakius. Pirmasis impulsas - įsižeis- 
ti ir viską paneigti. Paskui jis pamatė jos žvilgsnį ir suvokė, 
kad ji pirmą kartą jam uždavė asmeninį klausimą. Tai buvo 
rimtas klausimas, ir jei jis pradėtų juokauti, ji priimtų tai kaip 
įžeidimą. Ji norėjo pakalbėti su juo, o jam buvo smalsu, kiek 
laiko ji kaupė drąsą prieš ateidama aiškintis. Jis iš lėto padėjo 
parkerį ir atsilošė kėdėje. Galų gale pavyko atsipalaiduoti. 

— Kodėl taip manai? — paklausė jis. 

— Dėl to, kaip į mane žiūri, ir dėl to, kaip į mane nežiūri. Dėl 
to, kad daugybę kartų beveik ištiesei ranką paliesti mane, tačiau 
susilaikei. 

Staiga jis jai nusišypsojo. 

— Nuojauta man kužda, kad tu man tą ranką nukąstum, jei 
bent pirštu tave paliesčiau. 

Ji nesišypsojo. Laukė. 

— Lisbeta, aš tavo šefas, ir netgi jei būtum man patraukli, 
niekad nieko nedaryčiau. 

Ji tebelaukė. 

— Tarp mūsų kalbant - taip, kartais pajusdavau tau potraukį. 
Negaliu to paaiškinti, tačiau taip yra. Pats nesuprantu kodėl, bet 
tu man labai patinki. Tačiau aš tavęs nenoriu. 

— Tai ir gerai. Nes nieko iš to nebus. 

Armanskis staiga nusijuokė —- Salander pirmą kartą nepabijo- 
jo asmeniškumo. Sunku sugalvoti, ką vyras trokštų išgirsti ma- 
žiau už tokį verdiktą. Jis stengėsi parinkti tinkamus žodžius. 

— Lisbeta, aš suprantu, kad tau neįdomus per penkiasdešimt 
perkopęs senis. 

— Man neidomus per penkiasdešimt perkopęs senis, kuris yra 
mano šefas. — Ji kilstelėjo ranką. — Pala, leisk man kalbėti. Kar- 
tais tu trenktas, kartais baisus biurokratas, tačiau kartu, tiesą 
sakant, ir patrauklus vyriškis, ir... aš taip pat kartais jaučiuosi... 
Tačiau tu mano šefas, aš pažįstu tavo žmoną, be to, noriu toliau 
dirbti pas tave. Tokiomis aplinkybėmis būtų pats kvailiausias 
dalykas prasidėti su tavimi. 

Armanskis sėdėjo nuščiuvęs, vos drįsdamas kvėpuoti. 

— Aš puikiai žinau, ką tu dėl manęs padarei, ir jaučiuosi dė- 
kinga. Vertinu, kad tu tikrai pasirodei galįs spjauti į išankstinius 
nusistatymus ir suteikei man šansą. Tačiau tu man nebūsi nei 
meilužis, nei tėvas. 

Ji nutilo. Netrukus Armanskis bejėgiškai atsiduso. 

— Tai ko tu tada iš manęs nori? 

— Noriu ir toliau tau dirbti. Jei tu nieko prieš. 

Jis linktelėjo, paskui prašneko kaip galėdamas nuoširdžiau: 

— Aš labai noriu, kad tu man ir toliau dirbtum. Tačiau taip 
pat noriu, kad jaustum man draugiškumą ir pasitikėjimą. 

Ji linktelėjo. 

— Tu ne iš tų žmonių, kurie drąsina susidraugauti, — staiga iš- 
sprūdo jam. Ji šiek tiek apniuko, tačiau jis negailestingai kalbėjo 
toliau. —- Kiek aš suprantu, tu nenori, kad kas nors kištųsi į tavo 
gyvenimą, tad aš pasistengsiu to nedaryti. Bet ar galima — tu 
man ir toliau patiksi? 

Salander ilgokai svarstė. Atsakydama atsistojo, apėjo stalą ir 
apkabino jį. Jis visiškai apstulbo. Tik suėmė jos ranką, kai ji nuo 
jo atšlijo. 

— Ar galime būti draugai? — paklausė jis. 

Ji linktelėjo. 

Tai ir buvo vienintelis sykis, kai ji parodė jam šiokį tokį švel- 
numą, ir vienintelis sykis, kai ji apskritai palietė jį. Šią akimirką 
Armanskis prisimindavo su šiluma. 

Per visus prabėgusius ketverius metus ji šiek tiek atsklei- 
dė Armanskiui kai kurias savo asmeninio gyvenimo ir praei- 
ties nuotrupas. Pasitaikius progai jis patikrino ją pritaikyda- 
mas savo žinias apie patologijos meną. Kartą ilgai kalbėjosi su 
advokatu Holgeriu Palmgrenu, kuris iš pažiūros nenustebo jį 
pamatęs, ir tai, ką Armanskis galų gale sužinojo, nepadidi- 
no jo pasitikėjimo Salander. Jis niekam niekuo neišsidavė, kad 
šniukštinėjo apie jos asmeninį gyvenimą, ir nė žodžiu neprasi- 
tarė apie tai jai pačiai. Tik kuo giliau nugrūdo savo nerimą ir 
sustiprino budrumą. 


PRIEŠ TAM KEISTAM VAKARUI pasibaigiant, Salander su Ar- 
manskiu susitarė dėl vieno dalyko. Ateityje ji jam atliks tyri- 
mų užsakymus kaip laisvai samdoma darbuotoja. Jis paskyrė jai 
nedideles garantuotas mėnesines pajamas, nesvarbu, ar atliks 
užduotį, ar ne; tikrąsias pajamas sudarė už kiekvieną atliktą už- 
sakymą jo apmokama sąskaita faktūra. Jai leido dirbti vadovau- 
jantis savo galva, mainais už tai ji prisižadėjo niekada neiškrėsti 
nieko tokio, kas galėtų pastatyti „Milton Security“ į nepatogią 
padėtį arba sukelti skandalą. 

Tai buvo praktiškas sprendimas, palankus ir Armanskiui, ir 
įmonei, ir pačiai Salander. Rūpesčių keliančiame PAT skyriuje jis 
sumažino etatų skaičių iki vieno nuolatinio darbuotojo, vyresnio 
amžiaus kolegos, padoriai atlikdavusio įprastus darbus ir prižiūrė- 
davusio įsiskolinimų sritį. Visi keblūs, abejotini darbai buvo per- 
leisti Salander ir pavieniams laisvai samdomiems sekliams, kurie 
praktiškai buvo iš šalies pasitelkiami individualių įmonių savinin- 
kai, už juos - jei tik kuris rimtai susimaudavo - „Milton Security“ iš 
esmės nebuvo atsakinga. Kadangi Armanskis dažnai duodavo jai 

užsakymų, ji gaudavo padorų atlyginimą. Būtų galėjusi užsidirbti 
kur kas daugiau, tačiau dirbdavo tik tada, kai užeidavo įkvėpimas, 
anot jos — jei Armanskiui nepatinka, tegu atleidžia. 

Armanskis priėmė ją tokią, kokia yra, tačiau neleisdavo susi- 
tikti su užsakovais. Išimtys iš šios taisyklės buvo retos. Vis dėlto 
šios dienos susitikimas, deja, turėjo būti kaip tik tokia išimtis. 


LISBETA SALANDER tądien vilkėjo juodais marškinėliais su il- 
tinius dantis šiepiančiu Stiveno Spilbergo ateiviu E. T. ir užrašu 
I am also an alien* ant krūtinės. Buvo juodu sijonu atirusia palan- 
ka, liemenį tesiekiančia nudrengta juoda odine striuke, sujuos- 
ta diržu su kniedėmis, šiurkščiapadžiais suvarstomais „Doctor 
Martin“ batais ir skersai dryžuotom žaliom ir raudonom koji- 
nėm. Jos makiažą sudarė spalvos, signalizuojančios, kad ji, gali- 
mas daiktas, daltonikė. Kitaip tariant, ji buvo netgi labai pado- 
riai apsirengusi. 

Armanskis atsiduso ir nukreipė akis nuo jos į trečią patalpo- 
je esantį asmenį — konservatyviai vilkintį svečią storais akinių 
stiklais. Advokatas Dirkas Frudė buvo šešiasdešimt aštuonerių 
metų. Jis pareikalavo asmeniškai susitikti ir apklausinėti darbuo- 
toją, parašiusią ataskaitą. Armanskis mėgino atšaukti susitikimą 
visaip išsisukinėdamas, atseit Salander persišaldžiusi, išvažiavusi 
ir apsikrovusi darbais. Frudė atsainiai tarstelėjo, girdi, tai niekis — 
reikalas neskubus, jis puikiausiai galįs kelias dienas palaukti. Ar- 
manskis nusikeikė, tačiau galiausiai nebeliko kitos išeities, kaip 
tik juos suvesti, taigi advokatas Frudė sėdėjo su neslepiama nuos- 
taba pro primerktas akis stebeilydamas į Lisbetą Salander. 

Atsidusęs dar kartą, Armanskis žvilgtelėjo į segtuvą su ant- 
rašte „KARLAS MIKAELIS BLIUMKVISTAS“, kurį ji buvo 
padėjusi jam ant stalo. Ant viršelio prie pavardės kruopščiai pri- 
rašytas asmens kodas. Jis ištarė pavardę garsiai. Advokatas Fru- 
dė, tarsi pabudęs iš užkeikimo, dirstelėjo į Armanskį. 


* Aš irgi iš kosmoso (angl.). 

— Tai ką galite papasakoti apie Mikaelį Bliumkvistą? — pa- 
klausė jis. 

— Štai panelė Salander, ji ir parašė ataskaitą. - Armanskis se- 
kundę sudvejojo ir šypsodamasis kalbėjo toliau, tarsi norėdamas 
pasidalyti konfidencialia informacija, tačiau jo žodžiai nuskam- 
bėjo kaip bejėgiškas atsiprašinėjimas. — Nesileiskite suklaidina- 
mas jos jaunystės. Ji be jokių išlygų geriausia mūsų tyrėja. 

— Tuo aš nė kiek neabejoju, — sausai atsiliepė Frudė parody- 
damas, kad mano visai kitaip. - Dėstykit, ką ji išsiaiškino. 

Buvo akivaizdu, kad advokatas Frudė nė nenutuokia, kaip 
jam reaguoti į Lisbetą Salander, tad atsigręžė į pažįstamesnę te- 
ritoriją, užduodamas klausimą Armanskiui, lyg jos čia nė nebū- 
tų. Salander, pasinaudojusi proga, iš savo kramtomosios gumos 
išpūtė milžinišką burbulą. Armanskiui nespėjus nė prasižioti, ji 
pasisuko į savo šefą, tarsi Frudė nė neegzistuotų. 

— Gal tu galėtum pasiteirauti kliento, ar jis pageidauja ilgos 
ar trumpos versijos? 

Advokatas Frudė beregint susigaudė padaręs klaidą. Akimirką 
stojo trumpa nejauki tyla, paskui jis galų gale lipšniu dėdulišku bal- 
su kreipėsi į Lisbetą Salander, stengdamasis atitaisyti skriaudą. 

— Būčiau dėkingas, jei panelė galėtų man žodžiu pateikti 
santrauką, ką sužinojusi. 

Salander piktdžiugiškai jį nužvelgė tarsi koks Nubijos plėšrū- 
nas, svarstantis, ar neparagauti Dirko Frudės pietums. Žvilgsnis 
buvo toks stulbinamai kupinas neapykantos, kad Frudės nugar- 
kauliu perbėgo šiurpuliai. Paskui jos veidas akimirksniu sušvel- 
nėjo. Frudė net pamanė, ar tik nebus jam pasivaidenę. Kai ji 
prašneko, balsas skambėjo tarsi valstybės valdininkės. 

— Tai štai. Iš pradžių norėčiau pasakyti, kad užduotis nebu- 
vo labai sudėtinga, išskyrus tai, kad pats jos apibrėžimas gana 
miglotas. Jūs norėjote sužinoti apie jį „viską, ką galima iškas- 
ti“, tačiau neužsiminėte, ar jus domina kas nors ypatinga. Todėl 
ataskaita tam tikra prasme atrodo kaip gyvenimo faktų rinki- 
nys. Iš viso šimtas devyniasdešimt trys puslapiai, tačiau šimtas 

dvidešimt iš jų, tiesą sakant, tėra jo rašytų straipsnių kopijos 
arba iškarpos iš laikraščių publikacijų, kuriose jis figūruoja. 
Bliumkvistas yra visuomenės veikėjas, turintis mažai paslapčių, 
nes beveik neturi ko slėpti. 

— Tačiau paslapčių jis, vadinasi, turi? - pasitikslino Frudė. 

— Visi žmonės turi paslapčių, — atsakė ji neutraliai. — Tereikia 
jas aptikti. 

— Pasakokit. 

— Mikaelis Bliumkvistas gimė 1960 m. sausio 18 d., vadinasi, 
jam keturiasdešimt treji. Gimęs Borlengėje, tačiau niekada ten 
negyveno. Tėvai, Kurtas ir Anita Bliumkvistai, vaikų susilaukė 
būdami maždaug trisdešimt penkerių, šiuo metu abu jau mirę. 
Jo tėvas buvo staklių montuotojas, todėl nemažai kilnojosi iš 
vienos vietos į kitą. Mama, kiek man pavyko išsiaiškinti, nieka- 
da neturėjo jokio kito darbo, išskyrus namų priežiūrą. Šeima at- 
sikraustė į Stokholmą, kai Mikaeliui atėjo metas pradėti lankyti 
mokyklą. Jis turi trejais metais jaunesnę seserį Aniką, advokatę. 
Ir dar keletą dėdžių iš motinos pusės bei pusseserių ir pusbrolių. 
Ar tu neketini įpilti kavos? 

Pastaroji replika buvo skirta Armanskiui, kuris paskubomis 
atsuko stalo termosą, užsakytą kaip tik šiam susitikimui. Gestu 
jis parodė Salander, kad kalbėtų toliau. 

— Taigi, 1966-aisiais šeima persikraustė į Stokholmą. Apsi- 
gyveno Lila Esingene. Bliumkvistas ėjo į mokyklą Bromoje, o 
paskui - į gimnaziją Kungsholmene. Jo atestato vidurkis neblo- 
gas — 4,9, kopijos pridėtos segtuve. Mokydamasis gimnazijoje 
domėjosi muzika, grojo bosine gitara roko grupėje „Bootstrap', 
jie netgi išleido vieną dainą, kurią 1979-ųjų vasarą grodavo per 
radiją. Baigęs gimnaziją įsidarbino metro bilietų pardavėju, su- 
sitaupė pinigų ir išvažiavo į užsienį. Buvo išvykęs metus, pana- 
šu, daugiausia bastėsi po Aziją - Indiją, Tailandą, buvo užsukęs 
trumpam ir į Australiją. Sulaukęs dvidešimt vienerių pradėjo 
Stokholme studijuoti žurnalistiką, po pirmojo kurso studijas nu- 
traukė ir išėjo atlikti karinės prievolės — tarnavo šauliu Kirunoje. 

Tai buvo kažkoks m2acbo dalinys, jo išeitiniai pažymiai - 10—9-9, 
geras rezultatas. Po kariuomenės įgijo žurnalisto išsilavinimą ir 
nuo to laiko dirba. Kiek man leistis į detales? 

— Pasakokit tai, kas jums atrodo svarbiausia. 

— Gerai. Panašu, kad jis — stropuolis. Iki šiol jam darbe se- 
kėsi. Devintajame dešimtmetyje jis įvairiose vietose dirbo pava- 
duojantį darbą, iš pradžių provincijoje, paskui Stokholme. Yra 
sąrašas. Persilaužimas įvyko, kai jis atskleidė Brolių Grybšt, tų 
plėšikų, gaują. 

— Kalis Bliumkvistas. 

— Jis neapkenčia šios pravardės, ir tą galima suprasti. Bet ku- 
riam įtaisyčiau mėlynę, jei tik laikraštyje pavadintų mane Pepe 
Ilgakojine. 

Ji niūriai žvilgtelėjo į Armanskį, kuris nurijo seiles. Jis ne kartą 
buvo pagalvojęs apie Lisbetą kaip tik kaip apie Pepę Ilgakojinę, 
tad padėkojo savo gerai nuovokai, kad nė karto nemėgino taip pa- 
juokauti. Jis mostelėjo smiliumi rodydamas, kad ji kalbėtų toliau. 

— Vienas šaltinis teigia, kad jis iki tol norėjo tapti krimina- 
liniu reporteriu, netgi laikinai dirbo kriminalistu viename va- 
kariniame laikraštyje, tačiau vis dėlto išgarsėjo dirbdamas po- 
litikos komentatoriumi ir ekonomikos korespondentu. Iš esmės 
visą laiką dirbo kaip laisvai samdomas, teturėjo vieną vienintelę 
nuolatinę tarnybą vakariniame laikraštyje devintojo dešimtme- 
čio pabaigoje. 1990-aisiais savo noru išėjo iš darbo ir įkūrė mėn- 
raštį „Millenium“. Leidinys iš pradžių buvo grynas autsaideris, 
be stiprios leidyklos užnugario. Tačiau tiražas išaugo, nūdien 
siekia 21 ooo egzempliorių. Redakcija yra Jotos gatvėje, vos už 
keleto kvartalų nuo čia. 

— Kairiųjų Žurnalas. 

— Priklauso kaip apibrėšime sąvoką „kairieji“. „Millenium“ šiaip 
laikomas visuomeniniu kritiniu leidiniu, tačiau, spėju, anarchistai 
laiko jį dešiniųjų šūdžurnaliu, panašiu į „Areną“ ar „Ordfront“, 
o Studentų konservatorių sąjunga turbūt mano, kad redakcijos 
darbuotojai — bolševikai. Nėra jokių požymių, kad Bliumkvistas 

kada nors būtų buvęs politiškai aktyvus, net ir gimnazijos laikais, 
užėjus kairuoliškų idėjų bangai. Tik studijuodamas žurnalistiką 
institute draugavo su mergina, kuri anuomet buvo aktyviai įsi- 
traukusi į sindikalistų veiklą ir šiuo metu yra kairiųjų partijos 
Riksdago deputatė. Panašu, kad kairiuoju jis buvo apšauktas ypač 
dėl to, kad dirbdamas ekonomikos korespondentu rašė demas- 
kuojančius reportažus apie korupciją ir nešvarius verslo pasaulio 
sandorius. Jo plunksnai priklauso keletas triuškinančių direktorių 
ir politikų portretų (tai jie, be abejo, užsitarnavo), lėmusių ne vie- 
ną atsistatydinimą ir teisinius padarinius. Žinomiausia Arbogos 
byla, dėl jos dešiniųjų politikas buvo priverstas atsistatydinti, o 
vienas buvęs savivaldybės buhalteris nubaustas metams laisvės at- 
ėmimo už išeikvojimą. Išskirtinį dėmesį nusikaltimams vis dėlto 
vargu ar galima priskirti kairuoliškoms pažiūroms. 

— Suprantu, ką norite pasakyti. Kas dar? 

— Jis parašė dvi knygas. Vieną apie Arbogos bylą ir vieną 
apie ekonomikos žurnalistiką, pavadinimu „Tamplieriai“, išėju- 
sią prieš trejus metus. Knygos neskaičiau, tačiau, sprendžiant 
iš recenzijų, ji sutikta prieštaringai, tad sukėlė nemažai debatų 
žiniasklaidoje. 

— Kaip su finansais? — paklausė Frudė. 

— Turtingas nėra, tačiau nebadauja. Pajamų deklaraciją pri- 
dėjau prie ataskaitos. Banke laiko daugiau kaip du šimtus pen- 
kiasdešimt tūkstančių kaupiamojoje pensijos sąskaitoje bei kau- 
piamuosiuose fonduose. Taip pat turi sąskaitą su maždaug šimtu 
tūkstančių kronų, kurias naudoja kaip dienpinigius, einamo- 
sioms išlaidoms, kelionėms ir panašiai. Jam priklauso nekilnoja- 
masis turtas — išmokėtas butas, šešiasdešimt penki kvadratiniai 
metrai Belmano gatvėje. Neturi nei paskolų, nei skolų. 

Salander kilstelėjo pirštą. 

— Dar vienas turto objektas — nekilnojamasis turtas Sand- 
hamne. Tai trisdešimties kvadratinių metrų didumo pašiūrė, 
perstatyta į nedidelį vasarnamį prie vandens, pačiame patrauk- 
liausios miestelio dalies centre. Kaip paaiškėjo, vienas dėdė iš 

tėvo pusės nupirko ją keturiasdešimt kelintais metais, kai tokie 
dalykai vis dar buvo įperkami paprastiems mirtingiesiems, ir ją 
galiausiai paveldėjo Bliumkvistas. Jie taip pasidalijo —- sesuo pa- 
siėmė tėvų butą Lila Esingene, o Mikaelis Bliumkvistas gavo 
trobelę. Nežinau, kiek ji šiais laikais gali būti verta - greičiausiai 
kelių milijonų — kita vertus, panašu, kad jis nelinkęs parduoti, 
lankosi Sandhamne gana dažnai. 

— Pajamos? 

— Jis yra dalinis „Millenium“ savininkas, tačiau atlyginimo 
kiekvieną mėnesį pasiima tik dvylika tūkstančių su trupučiu. Li- 
kusius susirenka iš užsakymų, tad galutinė suma įvairuoja. Prieš 
trejus metus, kai jį samdė ne viena žiniasklaidos priemonė, jis gavo 
rekordiškai daug, beveik keturis šimtus penkiasdešimt tūkstan- 
čių. Pernai iš užsakymų teuždirbo šimtą dvidešimt tūkstančių. 

— Jis privalo sumokėti šimto penkiasdešimties tūkstančių kro- 
nų kompensaciją, be to, sumokėti advokatui honorarą ir kita, — 
konstatavo Frudė. - Spėkime, kad galutinė suma bus gana didelė, 
be to, jis praras pajamas atlikdamas laisvės atėmimo bausmę. 

— Tai reiškia, kad liks iš esmės tuščiomis kišenėmis, — nu- 
sprendė Salander. 

— Ar jis sąžiningas? — paklausė Dirkas Frudė. 

— Sąžiningumas — tai jo vadinamasis pasitikėjimo kapitalas. Jo 
įvaizdis — savimi pasitikintis moralės sergėtojas verslo pasaulyje. 
Jį gana dažnai kviečia į televiziją komentuoti įvairių aktualijų. 

— Iš to kapitalo, matyt, nelabai kas liko po šios dienos nuos- 
prendžio, - mąsliai tarė Dirkas Frudė. 

— Nenorėčiau teigti, kad tiksliai žinau, kokie reikalavimai 
keliami žurnalistui, tačiau po šio smūgio Didysis Seklys Blium- 
kvistas turbūt dar negreit gaus Didįjį žurnalistikos prizą. Jis ge- 
rokai susikompromitavo, — blaiviai konstatavo Salander. — Jei 
man bus leista pateikti savo pačios pastebėjimą.... 

Armanskis išplėtė akis. Per tuos pas jį išdirbtus metus Lis- 
beta Salander nė karto nė vieno asmens tyrimo apžvalgoje ne- 

pateikė jokių asmeninių pastabų. Vien tik faktai ir dar kartą 
sausut sausutėliai faktai. 

— Man nebuvo užsakyta gilintis į Venerstriomo bylos esmę, 
tačiau aš sekiau svarstymą teisme ir turiu prisipažinti, kad bu- 
vau gerokai apstulbinta. Visa byla man atrodo sufabrikuota, ji 
tokia... out of character“ Mikaeliui Bliumkvistui, nepanašu, kad 
jis publikuotų ką nors grynai iš piršto išlaužta. 

Salander pasikasė kaklą. Frudė tvardėsi. Armanskis svars- 
tė, ar jis apsiriko, ar Salander iš tikro abejoja, ką toliau sakyti. 
Salander jis pažinojo, o ji niekada neabejodavo ir nesutrikdavo. 
Galiausiai ji, regis, apsisprendė. 

— O dabar - visiškai ne pagal protokolą, taip sakant... nesu 
išsamiau susipažinusi su Venerstriomo byla, tačiau manau, kad 
Kalis Bliumkvistas... atsiprašau, Mikaelis Bliumkvistas, buvo 
„Išdurtas“. Man atrodo, kad istorijoje glūdi visai kas kita, o ne tai, 
apie ką užsimenama teismo nuosprendžio rezoliucinėje dalyje. 

Dabar jau Dirkas Frudė staigiai atsitiesė lankytojų krėsle. 
Advokatas tiriamai nužvelgė Salander, Armanskis pastebėjo, 
kad pirmą kartą nuo jos dėstymo pradžios užsakovas parodė jai 
daugiau nei vien mandagų dėmesį. Pasąmoningai suvokė, kad 
Venerstriomo byla Frudei kažkuo įdomi. Tai yra, - bematant vėl 
pagalvojo Armanskis, - Frudei Venerstriomo byla neįdomi, Frudė 
sureagavo tik tada, kai Salander užsiminė, kad Bliumkvistą „išdūrė“. 

— Ką būtent jūs turite omenyje? - paklausė Frudė su neslepia- 
mu nekantravimu balse. 

— Tai tik mano spėlionė, tačiau esu gan tvirtai įsitikinusi, kad 
jį kažkas apgavo. 

— O kas jus verčia taip manyti? 

— Viskas Bliumkvisto biografijoje rodo, kad jis — labai atsar- 
gus reporteris. Kaskart, publikuodamas ką nors bent kiek kon- 
troversiškesnio ar demaskuojančio, visada labai gerai pagrįsda- 
vo kiekvieną žodį. Buvau vieną dieną nuėjusi paklausyti bylos 

svarstymo. Jis nepateikė jokių kontrargumentų, atrodė, tarsi 
būtų pasidavęs be kovos. Tai diametraliai priešinga jo būdui. Jei 
patikėsime teismu, jis visą istoriją apie Venerstriomą sufantaza- 
vo neturėdamas nė krislelio įrodymų ir publikavo ją tarsi koks 
kamikadzė - tai tiesiog ne Bliumkvisto stilius. 

— Tai kas, jūsų manymu, įvyko? 

— Galiu tik spėlioti. Bliumkvistas patikėjo istorija, tačiau 
proceso metu kažkas įvyko, ir informacija pasirodė esanti ne- 
teisinga. Tai reiškia, kad savo šaltinį jis laikė patikimu žmogu- 
mi arba kažkas sąmoningai pateikė jam melagingus duomenis, 
bet tai greičiausiai pernelyg keblu. Kita galimybė - jam buvo 
taip rimtai pagrasinta, kad jis suglaudė ausis ir mieliau leidosi 
vaizduojamas kaip nekompetentingas idiotas nei stojo į kovą. 
Tačiau, kaip jau sakiau, aš spėlioju. 

KAI SALANDER JAU rengėsi toliau dėstyti savo ataskaitą, Dirkas 
Frudė kilstelėjo ranką. Kurį laiką jis patylėjo mąsliai barbenda- 
mas pirštais į ranktūrį, paskui dvejodamas kreipėsi į ją: 

— Jei mes panorėtume nusamdyti jus išlukštenti tiesą Veners- 
triomo byloje... Kiek šansų, kad jums pavyktų ką nors rasti? 

— Į tai atsakyti negaliu. Gal nė nėra ko rasti. 

— O ar norėtumėt apsiimti bent pamėginti? 

Ji trūktelėjo pečiais. 

— Ne man spręsti. Aš dirbu Draganui Armanskiui, jo valia, 
kokius man skirti darbus. Be to, nežinia, kokią informaciją jums 
reikia surinkti. 

— Tada sakykim taip... Darau prielaidą, kad šis pokalbis 
konfidencialus? - Armanskis linktelėjo. 

— Aš nieko nežinau apie šią bylą, tačiau Žinau ir esu visiškai 
įsitikinęs, kad Venerstriomas kitomis aplinkybėmis yra buvęs 
nesąžiningas. Ši byla nepaprastai daug nulėmė Mikaelio Blium- 
kvisto gyvenime, ir man įdomu išsiaiškinti, ar jūsų spėlionės 
bent kiek teisingos. 

Pokalbis pakrypo nenumatyta linkme, tad Armanskis bema- 
tant įtempė klausą. Dirkas Frudė pageidavo ne ko kito — tegu 

„Milton Security“ apsiima knaisiotis po jau užbaigtą baudžia- 
mąją bylą, kur, galimas daiktas, neteisėtai grasinta Mikaeliui 
Bliumkvistui ir kur „Milton“ galbūt rizikuoja susidurti su Ve- 
nerstriomo advokatų imperija. Mintis tokiomis aplinkybėmis 
paleisti nuo pavadžio Lisbetą Salander kaip nevaldomą raketinį 
robotą nė truputėlio nedžiugino Armanskio. 

Susirūpinimą jam kėlė ne tik geras įmonės vardas. Salander 
primygtinai pabrėžė, jog nenori, kad Armanskis būtų jai kaip 
įtėvis, ir po jų susitarimo jis saugodavosi, kad toks nepasirody- 
tų, tačiau viduje niekada nesiliovė dėl jos nerimavęs. Kartais 
užklupdavo save, kad lygina Salander su dukromis. Laikė save 
geru tėvu, be reikalo nesikišančiu į asmeninį dukterų gyvenimą, 
tačiau niekad nebūtų susitaikęs, kad dukros elgtųsi kaip Lisbeta 
Salander ar gyventų jos gyvenimą. 

Savo kroatiškos — o galbūt ir bosniškos ar armėniškos — šir- 
dies gelmėse jis niekad negalėjo išsivaduoti iš įsitikinimo, kad 
Salander gyvenimas - tai kelias į katastrofą. Jo akimis, ji tiesiog 
siūlėsi tapti tobula auka tam, kas linki jai pikto, tad šiurpdavo 
vien nuo minties apie tą rytą, kai jį pažadins skambutis ir jis 
išgirs naujieną, kad kas nors ją sužalojo. 

— Toks tyrimas gali brangiai kainuoti, — atsargiai pagąs- 
dino Armanskis norėdamas patikrinti, kiek rimtas Frudės 
užklausimas. 

— Reikėtų tiesiog nusistatyti tam tikras lubas, — blaiviai at- 
siliepė Frudė. —- Aš nereikalauju neįmanomo, tačiau akivaizdu, 
kad jūsų darbuotoja, kaip jūs ir patikinote, yra kompetentinga. 

— Salander, ką tu manai? - Armanskis kilstelėjo vieną antakį. 

— Aš dabar nieko kito netiriu. 

— Gerai. Tačiau norėčiau, kad sutartume dėl darbo formos. 
Pirma tik išklausykime likusios ataskaitos dalies. 

— Be asmeninio gyvenimo smulkmenų nelabai ir yra ką dau- 
giau pridurti. 1986-aisiais jis vedė Moniką Abrahamson, tais 
pačiais metais jie susilaukė dukros Pernilos. Jai dabar šešiolika. 
Santuoka tebuvo trumpalaikė, jie išsiskyrė 1991-aisiais. Abraham- 

son ištekėjo iš naujo, tačiau jie, kiek Žinau, vis dar tebėra draugai. 
Dukra gyvena su motina, o su Bliumkvistu matosi gana retai. 


PAPRAŠĘS DAR KAVOS iš termoso Frudė ir vėl pasisuko į 
Salander. 

— Iš pradžių jūs užsiminėte, kad visi žmonės turi paslapčių. 
Ar radot ką nors? 

— Turėjau omeny, kad visi žmonės kokias nors savo gyvenimo 
"detales laiko asmeninėmis ir nėra labai linkę jų afišuoti. Blium- 
kvistas aiškiai yra populiarus tarp moterų. Turėjo ne vieną mei- 
lės romaną ir daugybę atsitiktinių ryšių. Trumpai tariant — jo 
seksualinis gyvenimas turtingas. Tačiau vienas žmogus jo gyve- 
nime vis sugrįžta jau daugelį metų, jų santykiai ne visai įprasti. 

— Kaip tai? 

- Jis palaiko seksualinius ryšius su Erika Berger, vyriausiąja 
„Millenium“ redaktore. Kilusi iš aukštųjų luomų, motina šve- 
dė, tėvas belgas, gyvenantis Švedijoje. Su Bliumkvistu pažįsta- 
mi nuo žurnalistikos instituto laikų, nuo tol tai susieina, tai vėl 
išsiskiria. 

— Gal ne toks ir retas reiškinys, — tarstelėjo Frudė. 

— Be abejo. Tačiau Berger tuo pat metu yra ištekėjusi už me- 
nininko Gregerio Bekmano, pusiau įžymybės, kuris viešuose 
interjeruose yra pripaišęs visokių šlykštynių. 

— Vadinasi, ji yra neištikima. 

— Ne. Bekmanui žinomi jų santykiai. Tai menage a trois“, ku- 
ris, matyt, priimtinas visos trims šalims. Kartais ji nakvoja pas 
Bliumkvistą, kartais pas savo vyrą. Kaip ten viskas iš tikrųjų, aš 
nežinau, tačiau tai greičiausiai viena iš netiesioginių priežasčių, 
dėl kurių subyrėjo Bliumkvisto santuoka su Abrahamson. 

PENKTADIENIS, GRESBŽIS 28-ŠEŠTABIENIS, CREOBIS 21 


ERIKA BERGER KILSTELĖJO ANTAKIUS, kai akivaizdžiai su- 
žvarbęs Mikaelis Bliumkvistas vėlyvą popietę užėjo į redakciją. 
„Millennium“ redakcija buvo įsikūrusi kaip tik ties Jotos gat- 
vės kupra, biuras užėmė visą aukštą virš „Greenpeace“ patalpų. 
Nuoma, tiesą sakant, leidiniui brangoka, tačiau Erika, Mikaelis 
ir Kristeris vis dėlto sutarė nesikraustyti. 

Ji dirstelėjo į laikrodį. Šis rodė dešimt po penkių, tamsa jau 
seniai buvo užgulusi Stokholmą. Erika tikėjosi jo grįžtant apie 
pietus. 

— Atsiprašau, — pasisveikino jis prieš leisdamasis į kalbas. — 
Užsisėdėjau prie nuosprendžio, nebuvo ūpo šnekėtis. Paėjėjau 
pėsčias gerą gabalą, pagalvojau. 

— Aš klausiausi per radiją. Toji iš TV4 skambino, norėjo, kad 
pakomentuočiau. 

— Ką pasakei? 

— Maždaug tą, ką ir susitarėm, kad prieš ką nors pasakydami 
nuodugniai perskaitysime nuosprendį. Taigi nepasakiau nieko. 
Bet ir toliau laikausi savo nuomonės - aš manau, kad tai klaidin- 
ga strategija. Pasirodysim silpni ir neteksim žiniasklaidos para- 
mos. Reikia tikėtis, kad šįvakar ką nors parodys per televiziją. 

Bliumkvistas niūriai linktelėjo. 

— Kaip savijauta? 

Trūktelėjęs pečiais Mikaelis Bliumkvistas įsitaisė mėgsta- 
miausiame fotelyje, stovinčiame prie lango Erikos kambaryje. 
Jos kabinete baldų buvo mažai — rašomasis stalas, funkcionalios 
knygų lentynos ir šiaip pigūs biuro rakandai. Viskas iš „IKEA“, 
išskyrus du patogius ekstravagantiškus fotelius ir nedidelį sta- 
„liuką — „nuolaidžiauju savo auklėjimui“, juokaudavo ji. Kai tik 
norėdavo pailsėti nuo biuro baldų, pati dažniausiai sėdėdavo 
susikėlusi kojas ir skaitydavo kuriame nors fotelyje. Mikaelis 
pažvelgė žemyn į gatvę, kur tamsoje skubėjo įsitempę Žmonės. 
Kalėdinė prekyba jau buvo beveik pasiekusi apogėjų. 

— Manau, viskas pasimirš, — tarė jis. —- Bet šiuo metu jaučiuosi 
taip, tarsi būčiau gerai gavęs į kaulus. 

— Na, galima ir taip pasakyti. Visi mes taip jaučiamės. Janis 
Dalmanas šiandien anksčiau išėjo namo. 

— Kaip suprantu, nuosprendis jo nesužavėjo. 

— Na, jis ne pats didžiausias optimistas. 

Mikaelis papurtė galvą. Janis Dalmanas jau devynis mėne- 
sius dirbo „Millennium“ sekretoriumi. Atėjo pas juos kaip tik 
tada, kai įsisiūbavo Venerstriomo byla ir redakcija pateko į krizę. 
Mikaelis pamėgino prisiminti, kaip juodu su Erika svarstė pri- 
imdami jį į darbą. Objektyviai žvelgiant, kompetentingas, pa- 
vaduodavo ir telegramų agentūroje „UT“, ir vakariniuose laik- 
raščiuose, ir žinių laidoje „Ekot“. Tačiau akivaizdžiai ne iš tų, 
kurie buriuoja prieš vėją. Per tuos metus Mikaelis sau tyliai ne 
kartą priekaištavo, kam priėmė Dalmaną, turintį nervinančią 
savybę viską matyti vien juodžiausiomis spalvomis. 

— Ar Kristeris buvo apsireiškęs? — paklausė Mikaelis, nenu- 
leisdamas akių nuo gatvės šurmulio. 

Kristeris Malmas buvo „Millennium“ dailininkas ir dizaine- 
ris bei kartu su Erika ir Mikaeliu - leidinio savininkas, tačiau 
kaip tik šiuo metu kartu su savo draugu keliavo. 

— Skambino. Perdavė linkėjimų. 

— Jam teks perimti atsakingojo redaktoriaus postą. 

— Baik, Miki, esi atsakingasis redaktorius ir neišvengiamai 
turėsi iškęsti vieną kitą antausį. Jeina į pareigas. 

— Tikra tiesa. Tačiau kaip tik aš parašiau tekstą, publikuotą 
žurnale, kurio atsakingasis redaktorius pats ir esu. Tad į viską 
reikia žvelgti kiek kitokiu rakursu — tai reiškia, kad man trūksta 
nuovokos. 

Erika Berger pajuto, kad nerimas, kurį jautė pastarosiomis 
dienomis, pradeda imti viršų. Pastarąsias savaites prieš teismą 
Mikaelis Bliumkvistas vaikščiojo tarsi apgaubtas tamsaus de- 
besies, tačiau vis dėlto neatrodė toks niūrus ir nusiminęs kaip 
dabar, šią pralaimėjimo valandėlę. Ji apėjo rašomąjį stalą, apžer- 
gusi jo kelius atsisėdo ir rankomis apkabino jam kaklą. 

— Mikaeli, paklausyk. Ir tu, ir aš puikiai žinom, kaip visa tai 
įvyko. Man tenka lygiai tiek pat atsakomybės kiek ir tau. Reikia 
išlaukti, kol nurims audra. 

— Nėra jokios audros. Nuosprendis reiškia, kad kaip žurna- 
listą mane pribaigė šūviu į pakaušį. Aš nebegaliu toliau būti 
„Millennium“ atsakingasis redaktorius. Svarbu kuo geriau ap- 
saugoti leidinio reputaciją. Ir kiek įmanoma sumažinti žalą. Tu 
tą supranti ne prasčiau nei aš. 

— Jei manai, kad leisiu tau prisiimti kaltę vienam, vadinasi, nė | 
velnio manęs nepažįsti, net po šitiek metų. 

— Aš tiksliai žinau, kas tu per viena, Riki. Tu iki beprotybės 
lojali savo darbuotojams. Būtų tavo valia, kariautum su Veners- 
triomo advokatais tol, kol pati sau pakenktum. Turėtume elgtis 
protingiau. 

— Tavo manymu, protinga tau dabar išeiti iš „Millennium“, 
kad atrodytų, tarsi aš tave išmetu? 

— Apie tai esam kalbėję šimtus kartų. Ar „Millennium“ išsi- 
laikys, dabar priklauso vien nuo tavęs. Kristeris tobulas, tačiau 
jis per didelis geraširdis, išmano apipavidalinimą ir dizainą, o 
kaip kautis su milijardieriais nenutuokia, nors tu ką. Tai nėra 

jo stiprioji ypatybė. Kuriam laikui man reikia dingti iš „Mille- 
nnium“ — kaip redaktoriui, reporteriui ir valdybos nariui. Tu 
perimsi mano pajų. Venerstriomas žino, kad aš žinau, ko jis yra 
pridirbęs, esu tikras, kad kol aš laikysiuos netoli „Millennium“, 
jis nenustos žlugdęs žurnalo. Negalim sau to leisti. 

— Bet kodėl nepaviešinus to, kas įvyko — trūks plyš! 

— Todėl, kad nė velnio negalim įrodyti, ir dar todėl, kad ma- 
nim dabar niekas nepatikės. Šį raundą laimėjo Venerstriomas. 
Baigta. Pamirškim. 

— Gerai, tu išmestas. Tai ką dabar veiksi? 

— Man tiesiog reikia pertraukos. Jaučiuosi visiškai išsunktas, 
ant išsekimo ribos, kaip dabar visi sako. Kurį laiką atsidėsiu vien 
tik sau. O paskui pamatysim. 

Erika apkabino Mikaelį, prisiglaudė jo galvą prie krūti- 
nės. Stipriai prisispaudė. Keletą minučių jiedu taip prasėdėjo | 
tylėdami. 

— Ar nori šįvakar kompanijos? 

Mikaelis Bliumkvistas linktelėjo. 

— Gerai. Aš jau paskambinau Gregeriui ir pasakiau, kad nak- 


vosiu pas tave. 


VIENINTELIS ŠVIESOS ŠALTINIS kambaryję — gatvės apšvie- 
timas, atsispindintis lango nišoje. Erika užmigo maždaug po 
dviejų ryto, o Mikaelis liko gulėti atviromis akimis, tyrinėdamas 
jos profilį prietemoje. Antklodė siekė jai iki liemens, jis žiūrėjo į 
lėtai, bet ritmingai besikilnojančias krūtis. Buvo atsipalaidavęs, 
baimės pritvinkęs gumulas diafragmos srityje atslūgo. Tai Erika 
jį taip veikė. Visada. Jis žinojo, kad taip pat veikia ją. 
Dvidešimt metų, pagalvojo jis. Tiek laiko jiedu su Erika 
kartu. Būtų jo valia, galėtų būti lovos draugai dar dvidešimt 
metų. Mažų mažiausiai. Niekada rimtai nesistengė slėpti savo 
santykių, netgi tada, kai bendraujant su kitais dėl jų kildavo itin 
keblios situacijos. Jis žinojo, kad apie juos sklando kalbos tarp 

pažįstamų ir kad žmonės suka galvą, kokie jų santykiai iš tikrų- 
jų. Ir jis, ir Erika visad atsakydavo myslingai, ignoruodami bet 
kokius komentarus. 

Jie susipažino per pokylį pas pažįstamus. Abu, ir jis, ir Erika, 
mokėsi antrame Žurnalistikos instituto kurse, kiekvienas turėjo 
savo porą. Vakarui bėgant jie provokuodami vienas kitą peržen- 
gė visas ribas. Flirtas turbūt prasidėjo juokais - Mikaelis nebuvo 
tikras, — tačiau prieš išsiskirdami jie apsikeitė telefono numeriais. 
Abu žinojo, kad kada nors kartu atsidurs lovoje. Nepraėjus nė sa- 
vaitei jie šiuos planus įgyvendino savo išrinktiesiems už nugaros. 

Mikaelis buvo tikras, kad tai ne meilė — bent jau ne meilė 
tradicine prasme, vedanti prie bendro būsto, paskolų mokėjimo, 
Kalėdų eglutės ir vaikų. Keletą kartų devintajame dešimtme- 
tyje, būdami nesusisieję su kitais, jie svarstė, ar nesusikrausčius 
gyventi kartu. Jis būtų norėjęs. Tačiau Erika visada paskutinę 
akimirką atsitraukdavo. Sakydavo, kad nieko neišeitų ir kad ne- 
reikia rizikuoti sugadinti santykių dar ir įsimylint. 

Jie sutarė, kad tie jų santykiai — tai seksas arba sekso bepro- 
tybė, o Mikaelis dažnai svarstydavo, ar įmanoma jausti dar be- 
protiškesnę aistrą moteriai, nei jis jaučia Erikai. Jie tiesiog tiko 
vienas kitam. Jų ryšys prilygo priklausomybei nuo heroino. 

Kartais jie susitikinėdavo taip dažnai, kad pasijusdavo tarsi 
pora, o kartais nesimatydavo savaites ar net mėnesius. Tačiau 
nelyg alkoholikai, vis grįžtantys po blaivaus periodo prie gėrimų 
parduotuvės, jie visada grįždavo trokšdami dar daugiau. 

Be abejo, taip negalėjo tęstis. Tokie santykiai tarsi sukurti 
kelti skausmą. Ir jis, ir Erika be jokių skrupulų vis iš naujo lau- 
žydavo kitiems duotus pažadus, mesdavo ir palikdavo - jo pa- 
ties santuoka subyrėjo, nes jis be Erikos neištvėrė. Savo žmonai 
Monikai jis niekada nemeluodavo apie Eriką; juodviem susituo- 
kus ir gimus dukrai, o Erikai beveik tuo pat metu ištekėjus už 


Gregerio Bekmano, Monika vis tikėjosi, kad Mikaelis su Erika 


— 68— 


MERGINA SU DRAKONO TATUIRUOTE 


išsiskirs. Mikaelis tikėjosi to paties, tad pirmaisiais santuokos 
metais su Berger matydavosi vien darbo reikalais. Paskui jie 
įkūrė „Millennium“, per kokią savaitę visi geri ketinimai griuvo 
kaip kortų namelis, vieną vėlyvą vakarą jie ant jos rašomojo stalo 
audringai mylėjosi. Paskui sekė kankinantis periodas, Mikaelis 
norėjo likti su šeima, norėjo matyti, kaip auga dukra, tačiau po- 
draug jautėsi bejėgis prieš trauką prie Erikos, tarsi negalėdamas, 
neįstengdamas valdyti savo jausmų. Būtų, be abejo, galėjęs, jei 
būtų norėjęs. Kaip Lisbeta Salander ir spėjo, jo nuolatinė neišti- 
kimybė privertė Moniką nutraukti santuoką. 

Kad ir kaip būtų keista, atrodė, kad Gregeris Bekmanas buvo 
be išlygų susitaikęs su tokia padėtimi. Erika visada buvo atvira 
dėl savo santykių su Mikaeliu ir nedelsdama pasipasakojo, kai 
tik juodu juos atnaujino. Galbūt tik menininko siela ir galėjo 
ištverti tokią situaciją, tik žmogus, taip įnikęs į kūrybą ar galbūt 
patį save, nereagavo, kai žmona miegodavo pas kitą vyrą - netgi 
leisdavo jai savo atostogas susiplanuoti taip, kad galėtų savaitę 
kitą praleisti kartu su meilužiu Sandhamne. Mikaeliui Gregeris 
nelabai patiko, mat jis niekad taip iki galo ir nesuprato Erikos 
meilės jam. Tačiau džiaugėsi, kad Gregeris susitaikė su Erikos 
meile dviem vyrams iš karto. 

Be to, jis įtarė, kad Gregeris savo žmonos santykius su Mi- 
kaeliu laiko papildomu santuokos prieskoniu. Tačiau apie tai jie 
niekad nebuvo kalbėjęsi. 


MIKAELIUI NIEKAIP NEPAVYKO užmigti, tad apie ketvirtą lio- 
vėsi ir stengtis. Atsisėdo virtuvėje ir dar kartą nuo pradžios iki 
galo perskaitė nuosprendį. Laikydamas atsakymą rankoje, ga- 
lėjai sakyti, kad susitikimas Arholmoje buvo tam tikra prasme 
lemtingas. Jam taip niekad iki galo ir nepaaiškėjo, ar Robertas 
Lindbergas Venerstriomo išeikvojimus atskleidė vien tam, kad 
prie stikliuko papasakotų gerą istoriją, ar iš tiesų norėjo, kad ji 
iškiltų į viešumą. 

Pirma Mikaelio mintis — teisingas pirmasis variantas, tačiau 
galėjo juk būti ir taip, kad Robertas visiškai asmeniniais arba 
verslo sumetimais norėjo pakenkti Venerstriomui ir tiesiog pa- 
sinaudojo proga, į laivą prisiviliojęs ir prisijaukinęs žurnalistą. 
Robertas nebuvo tiek girtas, kad lemiamu pasakojimo momentu 
neįremtų akių į Mikaelį ir nepriverstų ištarti tų magiškų žo- 
džių, pavertusių Robertą anoniminiu šaltiniu. 

Taip pačiam Robertui nebebuvo svarbu, ką pasakoti. Mikae- 
lis jokiomis aplinkybėmis nebegalėjo atskleisti jo, kaip informa- 
cijos pateikėjo, tapatybės. 

Tačiau dėl vieno dalyko Mikaelis nė kiek neabejojo. Jei susi- 
tikimas Arholmoje būtų buvęs suorganizuotas konspiratoriaus 
siekiant atkreipti Mikaelio dėmesį, tada Robertas nebūtų ga- 
lėjęs suvaidinti savo vaidmens tobuliau. Tačiau susitikimas Ar- 
holmoje tebuvo atsitiktinumas. 

Robertas negalėjo numanyti, kaip stipriai Mikaelis nekenčia tokių 
žmonių kaip Hansas Erikas Venerstriomas. Daugelį metų gilinęsis į 
šią temą, Mikaelis buvo įsitikinęs, kad nėra nė vieno banko direkto- 
riaus ar žinomo įmonės vadovo, kuris podraug nebūtų ir niekšas. 

Mikaelis niekada nebuvo girdėjęs apie Lisbetą Salander, 
tad skendėjo palaimingoje nežinioje apie jos tą dieną pristatytą 
ataskaitą, tačiau jei būtų ją išklausęs, būtų pritariamai linkte- 
lėjęs, kai ji minėjo, jog jo pasibjaurėjimas buhalteriukais nėra 
kokio nors politinio karuoliškojo radikalizmo išdava. Mikaelis 
nesidomėjo politika, tačiau į visus politinius „izmus“ žvelgė su 
didžiausiu įtarumu. Tą vienintelį kartą balsuodamas Riksdago 
rinkimuose, 1982-aisiais, jis didžiai abejodamas pasirinko social- 
demokratus - tiesiog todėl, kad, jo akimis, nebuvo nieko blogiau 
nei dar treji metai kartu su finansų ministro postą užimsiančiu 
Gesta Bumanu arba Turbjornu Feldinu ir galbūt Ula Ulstenu 
kaip premjeru. Tad jis be didelio entuziazmo balsavo už Ulofą 
Palmę, taip balsuodamas už premjero nužudymą ir išrinkdamas 
Buforsą ir Ebę Karlsoną. 

Mikaelio panieka ekonomikos reporteriams priklausė, jo paties 
galva, nuo nepaprastai paiko dalyko — moralės. Lygtis jam atro- 
dė gan paprasta. Banko direktorius, per žioplumą kaip be galvos 
spekuliuojantis ir vėjais paleidžiantis šimtus milijonų, turėtų išeiti 
iš darbo. Įmonės vadovas, sudarinėjantis nešvarius sandorius, turi 
būti patupdytas už grotų.. Nekilnojamojo turto savininkas, ver- 
čiantis jaunimą mokėti nelegalią nuomą už vieno kambario butą 
su lauko tualetu, turi būti ištemptas į dienos šviesą ir pasmerktas. 

Mikaelis Bliumkvistas laikėsi nuomonės, kad ekonomikos 
žurnalisto uždavinys — sekti ir demaskuoti finansų ryklius, suke- 
liančius palūkanų krizes ir pradanginančius smulkių taupomųjų 
sąskaitų savininkų kapitalą beprotiškose internetinių kompanijų 
raizgalynėse. Jo galva, esminė žurnalisto misija — stebėti įmonių 
vadovus taip pat negailestingai ir uoliai, kaip politikos reporte- 
riai stebi menkiausius ministrų ir parlamentarų prasižengimus. 
Nė vienam politikos komentatoriui ir per amžius nešautų į galvą 
kokiam nors partijos vadovui suteikti stabuko statusą, tad Mi- 
kaelis kaip gyvas nepajėgė suvokti, kodėl tokia gausybė ekono- 
mikos komentatorių svarbiausiose šalies žiniasklaidos priemo- 
nėse vidutiniško pajėgumo finansų pasaulio šunyčius laiko vos 
ne roko žvaigždėmis. 


TOKIA SAVOTIŠKA EKONOMIKOS KOMENTATORIŲ pasaulyje 
laikysena nuolat priversdavo jį pakeltu balsu konfliktuoti su Ži- 
niasklaidos kolegomis, iš kurių vienu nesutaikomiausių priešų 
tapo Viljamas Borgas. Mikaelis nesikuklindamas kritikuodavo 
kolegas už tai, kad jie nusižengią savo pašaukimui ir šoką pagal 
finansininkų žinduklių dūdelę. Visuomenės kritiko vaidmuo, 
žinoma, suteikė Mikaeliui tam tikrą autoritetą ir pavertė jį ne- 
parankiu televizijos laidų svečiu — jį, o ne ką kitą, kviesdavo 
komentuoti, kai tik koks direktorius būdavo pričiuptas įsitaisęs 
milijardinę „auksinio parašiuto“ sutartį, tačiau, kita vertus, kaip 
tik tai subūrė ir ištikimus bei nenuilstančius jo priešus. 

Mikaeliui nereikėjo daug fantazijos, kad įsivaizduotų, kaip tą 
vakarą kai kuriose redakcijose pokši šampano butelių kamščiai. 

Erikos požiūris į žurnalisto vaidmenį sutapo su jo, tad dar 
mokydamiesi žurnalistikos institute jiedu kartu linksmai kūrė 
planus apie sau artimos dvasios leidinį. 

Erika, Mikaelio akimis, buvo neprilygstama redakcijos va- 
dovė. Organizatorė, gebanti bendrauti su valdiniais šiltai ir su 
pasitikėjimu, tačiau tuo pat metu nebijanti konfrontacijos, o kai 
reikia, galinti kietai suimti į nagą. Svarbiausia — labai šalto ir 
blaivaus bei subtilaus proto, padedančio apsispręsti, kokio tu- 
rinio bus naujausias numeris. Jos ir Mikaelio nuomonės dažnai 
išsiskirdavo, tad jiedu ginčydavosi iki užkimimo, tačiau, kita 
vertus, ir mirdami pasitikėjo vienas kitu, tad kartu sudėjus jie 
buvo nepranokstama komanda. Jis buvo juodadarbis, išknisda- 
vęs istorijas, O ji jas supakuodavo ir pateikdavo rinkai. 

„Millennium“ - jų bendras kūrinys, tačiau jo niekada nebūtų 
be jos gebėjimo gauti finansavimą. Jiedu puikiai derėjo —- proleta- 
riato berniokas ir aukštuomenės mergiotė su paveldėtais pinigais 
rankinėje. Ji pati iš dalies finansavo leidinį ir prikalbėjo savo tėvą 
ir šiaip pažįstamus investuoti į projektą dideles sumas. 

Mikaelis dažnai susimąstydavo, kodėl Erika taip stengiasi dėl 
„Millennium“. Tiesa, ji akcininkė, netgi pagrindinė savininkė bei 
nuosavo leidinio vyriausioji redaktorė, o tai suteikia jai prestižą ir 
publicistinę laisvę, kurių vargiai pasiektų kitoje darbovietėje. Skir- 
tingai nuo Mikaelio, ji po Žurnalistikos instituto pasinėrė į televizi- 
ją. Buvo kieta, ekrane atrodė nuostabiai ir galėjo puikiai konkuruoti 
su kitais. Be to, turėjo gerų ryšių biurokratiniuose sluoksniuose. Jei 
būtų neišėjusi, būtų, be jokios abejonės, gavusi daug geriau moka- 
mą vadovo darbą kokiame nors kanale. Užuot likusi, sąmoningai 
pasirinko „Millennium“, didelės rizikos projektą, pradėtą ankštose 
ir aptriušusiose patalpose Midsomarkranseno priemiestyje, tačiau 
idėją pavyko įgyvendinti pakankamai sėkmingai, bent jau tiek, kad 
įpusėjus dešimtajam dešimtmečiui persikraustytų į erdvesnes ir jau- 


kesnes patalpas Jotgatsbakene Siodermalme. 

Erika tapti žurnalo dalininku įkalbėjo ir Kristerį Malmą, ži- 
nomą ekshibicionistinių polinkių turintį gėjų, retkarčiais kartu 
su savo draugu pusnuogį pozuodavusį „Namuose pas...“ repor- 
tažuose bei pramoginiuose puslapiuose. Jis susidomėjo žinias- 
klaida susidėjęs gyventi su Arnoldu Magnusonu, kurį vadindavo 
Arnu, aktoriumi, kadaise dirbusiu Karališkajame dramos teatre. 
Jo karjera rimtai įsivažiavo tik tada, kai sutiko viename realybės 
šou suvaidinti patį save. Taip Kristerio ir Arno gyvenimas tapo 
nepabaigiamu žiniasklaidos serialu. 

Būdamas trisdešimt šešerių, Kristeris Malmas buvo graibs- 
tyte graibstomas profesionalus fotografas bei dizaineris, sutei- 
kęs „Millennium“ šiuolaikišką bei patrauklią grafinę išvaizdą. 
Turėjo individualią įmonę, kurios biuras glaudėsi tame pačiame 
aukšte kaip ir „Millennium“ redakcija, ten jis dirbo ne visu eta- 
tu, po savaitę per mėnesį, ir dar tvarkydavo jų Žurnalą. 

Be jo, „Millennium“ redakcijos nariais dar buvo du po visą 
etatą turintys darbuotojai, trys, dirbantys ne visą darbo dieną, 
ir nuolatinis praktikantas. Tai buvo toks leidinys, kurio metinis 
apskaitos balansas niekada nesutapdavo, tačiau jis buvo prestiži- 
nis, o jo darbuotojai mėgo savo darbą. 

„Millennium“ anaiptol nebuvo pelningas verslas, tačiau apsi- 
mokėdavo savo išlaidas, o tiražas ir įplaukos iš skelbimų nuolat 
didėjo. Iki pat teismo žurnalo kredo skambėjo taip - būti nenu- 
ilstančiu ir patikimu tiesos skelbėju. 

Nuo šiol situacija tikriausiai pasikeis. Mikaelis perskaitė 
trumpą pranešimą spaudai, kurį tą vakarą suformulavo kartu su 
Erika ir kuris beregint virto „TT“ naujienų agentūros telegra- 
ma, net spėjo atsidurti internetiniame „Aftonbladet“ puslapyje. 


NUTEISTASIS REPORTERIS PALIEKA „MILLENNIUM“ 

Stokholmas (TT). Žurnalistas Mikaelis Bliumkvistas palieka atsa- 
kingojo redaktoriaus postą žurnale „Millennium“, praneša vyriau- 
sioji redaktorė ir pagrindinė savininkė Erika Berger. 

Mikaelis Bliumkvistas išeina iš „Millennium“ savo pageidavimu. 
Kadangi jaučiasi išsekęs po dramatiško pastarojo laikotarpio, jam 
reikia atokvėpio, teigia Erika Berger, pati perimanti atsakingojo re- 
daktoriaus pareigas. 

Mikaelis Bliumkvistas - vienas žurnalo „Millennium“ steigėjų 
1990-aisiais. Erikos Berger nuomone, vadinamoji Venerstriomo byla 
neturės įtakos žurnalo ateičiai. 

Žurnalas, kaip ir įprasta, pasirodys ateinantį mėnesį, praneša Eri- 
ka Berger. Mikaelis Bliumkvistas padarė didžiulę įtaką žurnalo raidai, 
tačiau leidiniui metas žengti į priekį. 

Erika Berger teigia suvokianti, kad Venerstriomo byla - dau- 
gybės nelaimingai sutapusių aplinkybių rezultatas. Ji apgailes- 
tauja dėl nemalonumų, kuriuos teko patirti Hansui Erikui Veners- 
triomui. Susisiekti su Mikaeliu Bliumkvistu ir gauti jo komentarą 
nepavyko. 


— Man tai atrodo siaubinga, - pasakė Erika, kai jiedu siuntė 
pranešimą spaudai elektroniniu paštu. - Dauguma padarys išva- 
dą, kad tu esi nekompetentingas idiotas, o aš, bejausmė kiaulė, 
pasinaudojusi proga pribaigiau tave šūviu į pakaušį. 

— Turint galvoje visus gandus, kurie jau ir taip mus plaka iki 
ausų, bent jau draugams bus apie ką paliežuvauti, - pamėgino 
pajuokauti Mikaelis. Tačiau ji nė nešyptelėjo. 

— Aš neturiu jokio atsarginio plano, ir man atrodo, kad mes 
darome klaidą. 

— Tai vienintelė išeitis, - nukirto Mikaelis. — Jei žurnalas žlugs, 
perniek nueis visas vargas. Pati žinai, kad jau netekome didžiulių 
įplaukų. Kuo, tiesa, viskas baigėsi su ta kompiuterių firma? 

Ji atsiduso. 

— O kaipgi. Šįryt pranešė, kad nebenori išsipirkti reklamos 
sausio numeryje. 

— Be to, Venerstriomas turi nemenką akcijų pluoštą toj fir- 
moj. Tai joks sutapimas. 

— Taip, tačiau galim prikalbinti naujus užsakovus. Sakykim, 
Venerstriomas yra finansų milžinas, tačiau visas pasaulis nėra jo 
nuosavybė, o ir mes patys turim ryšių. 

Mikaelis apkabino Eriką, prisitraukė ją prie savęs. 

— Vieną gražią dieną taip duosim Hansui Erikui į paliaukį, 
kad nuskambės iki Volstrito. Tačiau ne šiandien. Reikia, kad 
„Millennium“ pirma ištrūktų iš jo akiračio. Negalime rizikuoti 
ir žlugdyti žurnalo vardo. 

— Aš suprantu, tačiau jei apsimesim, kad tarp mudviejų kilo 
nesantaika, aš pasirodysiu kaip neraliuota bjaurybė, o tu pateksi 
į klaikią situaciją. 

— Riki, kol pasitikime vienas kitu, tebeturime šansą. Teks 
ateityje groti ne iš natų, o iš klausos. Na, o dabar kaip tik metas 
trauktis į pogrindį. 

Nenoromis ji turėjo pripažinti, kad jo išvados niūrios, bet 


logiškos. 

PRMABIENIS, CRUSSŽIS 23—KETVIRTABIENIS, CROOBŽIS 28 


ERIKA IŠBUVO pas Mikaelį Bliumkvistą visą savaitgalį. Iš esmės 
jie palikdavo lovą vien tik tam, kad nueitų į tualetą ar pasiga- 
minių valgio, tačiau leido laiką ne vien mylėdamiesi. Valandų 
valandas gulėdami vienas priešais kitą aptarė ateitį, apsvarstė 
pasekmes, pasvėrė galimybes ir šansus. Išaušęs pirmadienio ry- 
tas buvo Kūčių išvakarės, Erika atsisveikindama jį pabučiavo — 
until the next time“ — ir išvažiavo namo pas vyrą. 

Pirmadienį Mikaelis iš pradžių plovė indus ir kuopė butą, 
paskui pėsčiomis nužygiavo į redakciją susitvarkyti kabineto. 
Nė akimirką nežadėdamas nutraukti ryšių su žurnalu, po ilgų 
įkalbinėjimų galų gale įtikino Eriką, kad svarbu kurį laiką at- 
skirti Mikaelį Bliumkvistą nuo „Millennium“. Tą neapibrėžtą 
laikotarpį ketino dirbti namuose, savo bute Belmano gatvėje. 

Patalpose sukiojosi vienas. Redakcija buvo uždaryta Kalė- 
doms, darbuotojai išsivaikščioję. Jis kaip tik rūšiavo popierius ir 
knygas, kraustydamas viską į dėžes, kai suskambo telefonas. 

— Ieškau Mikaelio Bliumkvisto, - kitame laido gale su lūkes- 
čiu prašneko nepažįstamas balsas. 

— Tai aš. 

— Atleiskit, kad trukdau prieš pat Kūčias. Mano pavardė 
Dirkas Frudė. 


* Iki kito karto (angl.). 

Mikaelis automatiškai pasižymėjo pavardę ir tikslų laiką. 

— Esu advokatas, atstovauju klientui, kuris be galo norėtų su 
jumis pakalbėti. 

— Tai paprašykit savo kliento man paskambinti. 

— Turėjau omeny, kad jis norėtų su jumis pats susitikti. 

— Gerai. Susitarkit dėl laiko ir siųskit jį čionai, į biurą. Bet 
paskubėkit, nes aš jau nusikraustau rašomąjį stalą. 

— Mano klientas nepaprastai pageidautų, kad aplankytumėt 
jį. Jis gyvena Hedestade, traukiniu — vos trys valandos kelio. 

Mikaelis liovėsi rūšiavęs dokumentus. Žiniasklaida moka 
pritraukti kuoktelėjusią liaudį, skambinėjančią pranešti absur- 
diškiausių dalykų. Kiekvieno leidinio redakcija yra sulaukusi 
skambučių iš NSO-logų, grafologų, scientologų, paranojikų ir 
visokiausio plauko konspiracijų teoretikų. 

Kartą Mikaelis „ABF“ rūmuose klausėsi pranešimo, kurį, mi- 
nint ministro pirmininko Ulofo Palmės nužudymo metines, skaitė 
rašytojas Karlas Alvaras Nilsonas. Pranešimas buvo skaitomas kuo 
rimčiausiomis intencijomis, tarp publikos sėdėjo Lenartas Buds- 
triomas ir kiti seni Palmės draugai. Tačiau jo pasiklausyti atvyko ir 
be galo daug privačių seklių. Prie jų būrio taip pat šliejosi maždaug 
keturiasdešimties metų amžiaus moteriškė. Prasidėjus privalomai 
klausimų valandėlei, ji sugriebė mikrofoną ir prašneko nuleidusi 
balsą iki vos girdimo šnibždesio. Jau vien tai žadėjo įdomią įvykių 
raidą, tad niekas nenustebo, kai moteriškė pirmu sakiniu pareiškė: 
„Aš žinau, kas nužudė Ulofą Palmę“ Nuo scenos jai mažumėlę 
ironiškai pasiūlė susisiekti su Palmės tyrimo grupe, kuri būtų ne- 
paprastai dėkinga, jei dama, žinanti tokią didžiai dramatišką infor- 
maciją, panorėtų pasidalyti savo žiniomis. Tačiau moteris skubiai ir 
vos girdimai išpylė: „Negaliu — tai per daug pavojinga.“ 

Mikaelis pasvarstė, ar Dirkas Frudė nėra dar vienas iš įkvėp- 
tų teisybės skelbėjų minios, ketinantis atskleisti, kur Švedijos 
slaptoji policija turi įsirengusi slaptą psichiatrijos ligoninę, ku- 
rioje atliekami smegenų valdymo eksperimentai. 

— Aš nesilankau klientų namuose, — pareiškė jis trumpai. 

— Tada, tikiuosi, man pavyks jus įkalbinti padaryti išim- 
tį. Mano klientui daugiau kaip aštuoniasdešimt, tad kelionė į 
Stokholmą jį išvargintų. Jei nenusileisit, mes tikriausiai ką nors 
sugalvosim, tačiau, teisybę pasakius, pageidautume, kad būtu- 
mėt toks malonus... 

— Kas tas jūsų klientas? 

— Tai žmogus, apie kurį jūs, įtariu, esate girdėjęs darbe. Tai 
Henrikas Vangeris. 

Mikaelis iš nuostabos net loštelėjo. Henrikas Vangeris — o 
kaipgi, be abejo, jis buvo girdėjęs apie tokį. Pramonės vadovas 
ir buvęs Vangerių koncerno vykdomasis direktorius. Tarp jo pa- 
vardės ir lentpjūvių, miškų, kasyklų, plieno, metalo pramonės, 
tekstilės gamybos ir eksporto buvo dedamas lygybės ženklas. 
Henrikas Vangeris — vienas savo meto milžinų, garsėjęs garbin- 
go, seno sukirpimo patriarcho, nesulinkstančio šiauriems vėjams 
papūtus, reputacija. Vadovėlinis švedų ekonomikos klasikas, 
karališkasis elnias dvidešimtšakis, žengiantis vienoje gretoje su 
tokiais senosios mokyklos atstovais kaip Matsas Karlgrenas iš 
„MoDo“ ir Hansas Vertenas iš „Elektrolux“. Teisingos visuome- 
nės pramonės stuburas ir taip toliau. 

Tačiau Vangerių koncerną, ir toliau išlikusį šeimos valdoma 
įmonė, pastaruosius dvidešimt penkerius metus siaubė struktūrinės 
racionalizacijos bangos, biržos krizės, palūkanų krizės, konkurencija 
su Azija, menkstantys eksporto mastai ir kitokios negandos, jung- 
tinėmis pajėgomis nubloškusios Vangerius į ekonomikos senvagę. 
Pastaruoju metu įmonei vadovavo Martinas Vangeris, kurio vardas 
Mikaeliui siejosi su putliu vyriškiu vešliais plaukais, kartais sumir- 
gančiu televizijos ekrane, tačiau šiaip jie nebuvo pažįstami. Henrikas 
Vangeris jau, ko gero, dvidešimt metų laikėsi nuošalyje, ir Mikaelis 
net nežinojo, kad jis vis dar gyvas. 

— O kokiu reikalu Henrikas Vangeris nori mane pamatyti? — 


toks klausimas buvo daugiau nei natūralus. 

— Apgailestauju. Aš jau daugelį metų esu Henriko Vangerio 
advokatas, tačiau ko jis nori, turės papasakoti pats. Aš kol kas 
galiu pasakyti tiek, kad Henrikas Vangeris nori su jumis aptarti 
galimą užsakymą. 

— Užsakymą? Neketinu pradėti dirbti Vangerių koncernui. 
Ar jums reikia atstovo spaudai? 

— Ne visai. Net nežinau, kaip čia išsamiau paaiškinti, be to, 
kad Henrikui Vangeriui būtina susitikti su jumis ir pasitarti dėl 
vieno privataus reikalo. 

— Jūs kalbate dviprasimiškai, ir netgi labiau nei leistina. 

— Atleiskit. Ar būtų galima jus įkalbėti kaip nors atvažiuoti 
į; Hedestadą? Mes, savaime suprantama, apmokėsime kelionę, 
gausite ir tinkamą honorarą. 

— Paskambinot ne visai patogiu laiku. Esu iki kaklo... įsi- 
vaizduoju, kad matėt pastarųjų dienų antraštes apie mane. 

— Dėl Venerstriomo bylos? - staiga kitame laido gale prunkš- 
telėjo Dirkas Frudė. — O taip, ta byla - tikra pramoga. Tačiau, 
tiesą pasakius, kaip tik susidomėjimas šia byla atkreipė Henriko 
Vangerio dėmesį į jus. 

— Šit kaip. Ir kada gi Henrikas Vangeris norėtų, kad jį aplan- 
kyčiau? — pasiteiravo Mikaelis Bliumkvistas. 

— Kuo greičiau. Rytoj Kūčios, tad suprantu, kad norėsit lais- 
vadienio. Ką pasakysit apie antrąją Kalėdų dieną? O gal per 
tarpušventį? 

— Kaip matau, pašėlęs skubėjimas. Apgailestauju, tačiau jei 
manęs negalit bent kiek informuoti apie vizito tikslą, tai... 

— Na ką jūs, garantuoju, kad kvietimas visiškai rimtas. Hen- 
rikas Vangeris nori pasikonsultuoti su jumis, ir su niekuo dau- 
giau. Nori pasiūlyti jums laisvai samdomo darbuotojo užsaky- 
mą, jei tik susidomėsit. Aš tesu žinianešys. Koks tai reikalas - tą 
jis turės išdėstyti pats. 

— Tokio absurdiško skambučio jau seniai nebuvo. Leiskite 
pagalvoti. Kaip man jus rasti? 

PADĖJĘS RAGELĮ, MIKAELIS liko sėdėti spoksodamas į šlamštą 
ant rašomojo stalo. Kaip gyvas negalėjo atspėti, kam Henrikui 
Vangeriui reikėtų su juo susitikti. Mikaelis šiaip jau ne pernelyg 
troško keliauti į Hedestadą, tačiau advokatui Frudei pavyko su- 
žadinti jo smalsumą. 

Įsijungęs kompiuterį, įėjo į www.g00g/e.com ir susirado Van- 
gerių koncerną. Paieškos rezultatas — šimtai internetinių publi- 
kacijų. Vangerių koncernas, nors ir patekęs į stovinčius vande- 
nis, kone kasdien atsidurdavo žiniasklaidos akiratyje. Jis įvedė 
į atmintį apie tuziną straipsnių, analizuojančių įmonę, paskui 
vieną po kito patikrino Dirką Frudę, Henriką Vangerį ir Mar- 
tiną Vangerį. 

Martinas Vangeris, kaip dabartinis Vangerių koncerno vyk- 
domasis direktorius, buvo nuolatinis spaudos medžiagos objek- 
tas. Advokatas Dirkas Frudė pernelyg nesiafišavo - Hedestado 
miesto golfo klubo valdybos narys, taip pat minimas dėl savo 
veiklos „Rotary“. Henrikas Vangeris figūravo vien tekstuose, 
nušviečiančiuose Vangerių koncerno ištakas, su viena išimti- 
mi — vietos laikraštis „Hedestado kurjeris“ prieš dvejus metus 
vis dėlto pažymėjo, kad buvęs pramonės magnatas švenčia aš- 
tuoniasdešimties metų jubiliejų, o korespondentas pateikė apie jį 
trumpą apybraižą. Mikaelis išsispausdino kelis straipsnius, kurie 
jam pasirodė turiningi, taip susidarė maždaug penkiasdešimties 
puslapių segtuvas. Baigė tvarkyti rašomąjį stalą, supakavo dėžes 
ir išėjo namo. Nebuvo tikras, ar kada išvis ten dar grįš. 


LISBETA SALANDER PRALEIDO Kūčias Epelvikeno sanatorijo- 
je, Uplando Vesbyje. Buvo atsivežusi kalėdinių dovanų - „Dio- 
ro“ tualetinį vandenį ir anglišką kalėdinį pyragą, pirktą „Olens“ 
parduotuvėje. Ji gėrė kavą, stebėdama keturiadešimt šešerių 
metų moteriškę, nerangiais pirštais besistengiančią atpainioti 
kalėdinės dovanos kaspino mazgą. Salander akyse atsispindėjo 
švelnumas, tačiau ji niekaip negalėjo liautis stebėjusis, kad ta 

svetima moteris, sėdinti priešais ją, yra jos motina. Kad ir kaip 
stengėsi, vis vien negalėjo įžiūrėti nė menkiausio išvaizdos ar 
charakterio panašumų pėdsako. 

Galiausiai motinai nusibodo mazgyti ir ji tiesiog bejėgiškai 
įsispoksojo į dovaną. Matyt, ne geriausios šiandien formos. Lis- 
beta Salander stumtelėjo jai žirkles, kurios visą laiką pragulėjo 
ant stalo matomoje vietoje, ir motina staiga nušvito, tarsi būtų 
prabudusi. 

— Aš tau turbūt atrodau kvaila. 

— Ne, mama. Tu ne kvaila. Tik gyvenime teisybės nėra. 

— Ar mateisi su seserimi? 

— Jau seniai nesimačiau. 

— Ji manęs niekada neaplanko. 

— Žinau, mama. Ji ir manęs neaplanko. 

— Ar dirbi? 

— Taip, mama. Man gerai sekasi. 

— Kur gyveni? Aš net nežinau, kur tu gyveni. 

— Aš gyvenu tavo senajame bute Lundo gatvėje. Jau ne pirmi 
metai. Man leido perimti nuomos sutartį. 

— Vasarop gal aš galėsiu tave aplankyti. 

— Žinoma. Vasarop. 

Pagaliau motina išsivyniojo dovanas ir sužavėta pauostė 
kvepalus. 

— Ačiū, Kamila, - tarė motina. 

— Lisbeta. Aš esu Lisbeta, Kamila — mano sesuo. 

Motina susidrovėjo. Lisbeta Salander pasiūlė pereiti į televi- 
zoriaus kambarį. 


TRADICINĘ PENKIOLIKTOS VALANDOS animacinių filmų per- 
žiūrą per televiziją Kūčių dieną Mikaelis Bliumkvistas praleido 
pas dukrą Pernilą savo buvusios žmonos Monikos ir jos naujo- 
jo vyro viloje Solentiunoje. Atvežė kalėdinių dovanų Pernilai. 
Pasitarę su Monika, jiedu nusprendė padovanoti „iPod“ MP;3 

grotuvą, ne ką didesnį už degtukų dėžutę, kurioje be vargo tilpo 
visa Pernilos kompaktinių plokštelių kolekcija. O kolekcija buvo 
gana didelė. Dovana išėjo gana brangi. 

Tėvas ir dukra drauge jos kambaryje antrajame aukšte pra- 
leido vieną valandą. Mikaelis su Pernilos mama išsiskyrė, kai 
dukrai buvo vos penkeri, naujas tėtis atsirado, kai jai suėjo sep- 
tyneri. Ir nepasakytum, kad Mikaelis vengė ryšio su ja, Per- 
nila aplankydavo jį bent kartą per mėnesį, o per atostogas po 
savaitę praleisdavo su juo Sandhamno vasarnamyje. Ir Monika 
nemėgindavo trukdyti jiems susitikti, ir Pernilai nebūdavo nei 
nuobodu, nei nesmagu kartu su tėčiu, netgi atvirkščiai, būdami 
kartu jie dažniausiai gerai sutardavo. Tačiau Mikaelis iš esmės 
leido dukrai spręsti pačiai, kiek ji nori matytis su juo, ypač po 
to, kai Monika ištekėjo iš naujo. Tad keletą jos paauglystės metų 
ryšys buvo beveik visai nutrūkęs, ir tik pastaruosius dvejus me- 
tus ji vėl panoro su juo matytis dažniau. 

Dukra domėjosi, kaip vyksta jo byla, buvo tvirtai įsitikinusi, 
kad Mikaelis teisus. Jis nekaltas, tačiau negali to įrodyti. 

Užsiminė apie „gal ir draugą iš paralelinės gimnazijos klasės, 
nustebino jį pasipasakodama apie tai, kad įstojo į vietinę bažnyčią 
ir dabar laiko save tikinčia. Mikaelis susilaikė nuo komentarų. 

Jį kvietė pasilikti vakarienės, tačiau jis atsisakė, jau buvo su- 
sitaręs su seserim, kad praleis vakarą pas ją ir jos šeimą viloje 
„jupių“ rezervate prie Steketo. 

Tą rytą buvo gavęs ir kvietimą švęsti Kalėdas su Erika bei 
jos vyru Saltšobadene. Mandagiai atsisakė numanydamas, kad 
Gregerio Bekmano geranoriškumas dėl meilės trikampio turi 
ribas, o kur tos ribos — jam nesinorėjo tikrinti. Erika ėmė ginčy- 
tis, kad jos vyras ir pasiūlė jį pasikviesti, ir ėmė erzinti Mikaelį, 
kad nedrįstąs prisidėti prie tikro sekso trise. Mikaelis nusijuo- 
kė — Erika žinojo, kad jis užkietėjęs heteroseksualas ir kad siū- 
lo ne rimtai, tačiau sprendimas nešvęsti Kalėdų drauge su savo 
meilužės vyru buvo nepalaužiamas. 

Taigi, kai jis pasibeldė pas savo seserį Aniką Bliumkvist, pa- 
gal vyrą Džianini, jos italų kilmės vyras, du vaikai ir visas bata- 
lionas vyro giminių kaip tik pjaustė kalėdinį kumpį. Per vaka- 
rienę jis atsakinėjo į klausimus apie teismą ir klausėsi įvairiausių 
geros valios kupinų, tačiau visai beprasmiškų patarimų. 

Mikaelio sesuo vienintelė nekomentavo nuosprendžio, ta- 
čiau, kita vertus, ji vienintelė visoje kompanijoje buvo advoka- 
tė. Anika pasišvilpaudama baigė teisės studijas, atidirbo keletą 
metų teismo notare ir prokuroro padėjėja, o paskui su būreliu 
draugų įsteigė advokatų biurą Kungsholmene. Jos specializa- 
cija buvo šeimos teisė, ir Mikaeliui dar neatsitokėjus, kaip čia 
taip įvyko, jo jaunėlė sesuo ėmė mirgėti laikraščiuose ir te- 
levizijos apvaliojo stalo diskusijose kaip žinoma feministė bei 
moterų teisių advokatė, mat dažnai atstovaudavo moterims, 
kurioms grasindavo arba kurias persekiodavo sutuoktiniai ar 
buvę draugai. 

Mikaelis padėjo jai padengti stalą kavai. Palietusi jo dilbį, 
Anika paklausė, kaip jis jaučiasi. Atsakė — jaučiasi kaip šūdo 
gabalas. 

— Kitą sykį nusisamdyk padorų advokatą, — patarė ji. 

— Šiuo atveju, kad ir ką būčiau samdęs, greičiausiai nebūtų 
padėję. 

— Kas ten iš tikrųjų įvyko? 

— Kitą kartą pašnekėsim, sese. 

Prieš nešdami kalėdinį pyragą ir kavos puodelius, jie apsika- 
bino, ji pakštelėjo jam į skruostą. 

Apie septintą vakaro Mikaelis atsiprašęs pasiteiravo, ar ga- 
lėtų pasinaudoti telefonu virtuvėje. Paskambinęs Dirkui Frudei 
išgirdo, kaip ragelyje ūžia balsų šurmulys. 

— Linksmų Kalėdų, — pasisveikino Frudė. - Ar ap- 
sisprendėt? 

— Esu neužsiėmęs. Jums pavyko sužadinti mano smalsumą. 
Atvažiuosiu antrąją Kalėdų dieną, jei patogu. 

— Puiku, puiku. Kad žinotumėt, kaip nudžiuginot savo skam- 
bučiu. Dabar atleiskit, atėję vaikai su anūkais aplankyti, vos gir- 
džiu, ką sakot. Gal galėčiau paskambinti rytoj, susitartume dėl 
tikslaus laiko? 


SAVO APSISPRENDIMO MIKAELIS BLIUMKVISTAS ėmė gailė- 
tis dar vakarui nesibaigus, bet nepatogu buvo vėl skambinti ir 
atšaukti susitikimą, tad antrosios Kalėdų dienos rytą teko sėsti 
į šiaurėn bildantį traukinį. Vairuotojo teises Mikaelis turėjo, ta- 
čiau įsigyti automobilį nematė būtinybės. 

Frudė buvo teisus sakydamas, kad kelionė neužtruks. Jis prava- 
žiavo Upsalą, už jos palei Norlando pakrantę tįso smulkių pramo- 
ninių miestukų virtinė tarsi retų perlų vėrinys. Hedestadas buvo 
vienas pačių mažiausių, gera valanda kelio į šiaurę nuo Jevlės. 

Naktį į antrąją Kalėdų dieną smarkiai pasnigo, užtat išsigied- 
rijo, ir kai jis išlipo traukinių stotyje, oras buvo šaltas kaip ledas. 
Mikaelis bemat suprato, kad Norlando žiemos orui jis apsiren- 
gęs netinkamai, tačiau Dirkas Frudė žinojo, kaip jis atrodo, 
nutaisęs geraširdišką miną pagavo jį jau perone ir Žvitriai įsi- 
tempė į šiltą mersedesą. Hedestado centre kelininkai išsijuosę 
valė sniegą, Frudei teko atsargiai sukinėtis zigzagais tarp aukš- 
tų sustumto sniego sienų. Sniegas buvo egzotiškas kontrastas 
Stokholmo orui, beveik kaip nepažįstamas pasaulis. Ir vis dėlto 
Mikaelis tebuvo nutolęs nuo Sergelio aikštės ne daugiau kaip 
per tris valandas kelio. Jis paskersakiavo į advokatą. Kampuotas 
veidas, reti, žili, visai trumpai kirpti plaukai, stori akinių stiklai 
ant stambios nosies. 

— Pirmą kartą Hedestade? - užkalbino Frudė. 

Mikaelis linktelėjo. 

— Tai senas pramoninis uostamiestis. Nedidelis, vos dvide- 
šimt keturi tūkstančiai gyventojų. Tačiau žmonėms čia patinka. 
Henrikas gyvena Hedebyje - visai prie pat pietinio įvažiavimo 
į miestą. 


— 84— 


MERGINA SU DRAKONO TATUIRUOTE 


— Jūs irgi čia gyvenate? — pasidomėjo Mikaelis. 

— Taip jau išėjo. Esu gimęs Skone, bet pradėjau dirbti Van- 
geriams išsyk po egzaminų 1962-aisiais. Iš profesijos esu verslo 
juristas. O ilgainiui mudu su Henriku tapome draugais. Šiuo 
metu jau esu pensininkas, Henrikas — vienintelis mano likęs 
klientas. Jis, be abejo, irgi pensininkas, ir jam mano paslaugų 
prireikia nedažnai. 

— Tik sušnipinėti kokį žurnalistą sugadinta reputacija. 

— Nenuvertinkit savęs. Jūs ne vienintelis, pralaimėjęs rungty- 
nes su Hansu Eriku Venerstriomu. 

Mikaelis iš padilbų žvilgtelėjo į Frudę nežinodamas, kaip re- 
aguoti į tokią repliką. 

— Ar šis kvietimas turi ką nors bendra su Venerstriomu? — 
paklausė jis. 

— Ne, - atsakė Frudė. — Tačiau būtų netikslu sakyti, kad 
Henrikas Vangeris priklauso Venerstriomo draugų ratui. Van- 
geris atsidėjęs domėjosi bylos eiga. Tačiau su jumis nori susitikti 
kitu reikalu. 

— Apie kurį jūs nenorit pasakoti. 

— Apie kurį pasakoti — ne mano darbas. Mes taip parikiavom, 
kad galėtumėt pernakvoti Henriko Vangerio namuose. Jei ne- 
norėsit, galime užsakyti kambarį „Centro“ viešbutyje. 

— Na, aš gal sėsiu į vakarinį Stokholmo traukinį. 

Kelias į Hedebį dar nebuvo nuvalytas, Frudė laviravo auto- 
mobil; užšalusiomis vėžėmis. Centre stovėjo seni mediniai na- 
mai, statyti lentpjūvių ir kasyklų darbininkams, tokių neretai 
pasitaiko palei visą Botnijos pakrantę. Aplink buvo matyti ir 
šiuolaikiškesnių didesnių nuosavų namų. Gyvenvietė tęsėsi iš 
žemyno per tiltą ir ritosi tolyn kalvota sala. Žemyno pusėje ne- 
toli tilto prieigų stovėjo mažytė balta akmeninė bažnyčia, prie- 
šais ją švietė senamadiška neoninė reklama su tekstu „Suzanos 
tilto kavinė ir kepykla“. Pavažiavęs dar maždaug šimtą metrų, 
Frudė pasuko į kairę, į šviežiai nukastą kiemą priešais akmeninį 

pastatą. Sodyba buvo kiek per maža, kad galėtų vadintis dvaru, 
tačiau daug didesnė už visus kitus aplinkinius pastatus ir aiškiai 
rodė, kad tai salos šeimininko valdos. 

— Tai Vangerių sodyba, — tarė Dirkas Frudė. - Kadaise čia 
buvo pilna gyvybės ir judėjimo, bet dabar begyvena vienas Hen- 
rikas su ekonome. Kambarių svečiams netrūksta. 

Jie išlipo iš automobilio. Frudė parodė į šiaurę. 

— Tradiciškai čia paprastai gyvena tas, kas vadovauja Vange- 
rių koncernui, bet Martinas Vangeris norėjo ko nors modernes- 
nio ir pasistatė vilą pačiame iškyšulio smaigalyje. 

Mikaelis apsidairė svarstydamas, kokį beprotišką savo im- 
pulsą patenkino priimdamas advokato Frudės kvietimą. Apsi- 
sprendė, jei tik įmanoma, grįžti į Stokholmą jau tą patį vakarą. 
Akmeniniai laiptai vedė prie paradinių durų. Jiems dar nespėjus 
prisiartinti durys atsivėrė. Pagal interneto nuotraukas Mikaelis 
akimirksniu atpažino Henriką Vangerį. 

Nuotraukose jis buvo jaunesnis, tačiau ir sulaukęs aštuonias- 
dešimt dvejų atrodė stulbinamai stiprus. Rambus kūnas atšiau- 
riu, vėjų nugairintu veidu, vešliais, atgal šukuojamais žilais plau- 
kais, leidžiančiais suprasti, kad jo genai neskatina plikti. Vilkėjo 
gerai išlygintomis tamsiomis kelnėmis, baltais marškiniais ir 
nudėvėtu rudu kasdieniu megztiniu. Siauri ūsai ir akiniai plo- 
nais metaliniais rėmeliais. 

— Aš ir būsiu Henrikas Vangeris, — pasisveikino jis. —- Ačiū, 
kad sutikot mane aplankyti. 

— Sveiki. Kvietimas man buvo netikėtas. 

— Užeikit į šilumą. Paruošiau svečių kambarį. Ar norit apsipraus- 
ti? Vakarieniausim vėliau. Čia Ana Nygren, ji rūpinasi manimi. 

Mikaelis trumpai pakratė ranką žemaūgei maždaug šešias- 
dešimties metų moteriškei, kuri paėmė iš jo paltą ir pakabino į 
spintą. Ji pasiūlė Mikaeliui apsiauti šlepetes, kad palei grindis 
traukiantis skersvėjis nesupūstų. 


Padėkojęs Mikaelis kreipėsi į Henriką Vangerį: 


— 86— 


MERGINA SU DRAKONO TATUIRUOTE 


— Nemanyčiau, kad pasiliksiu iki pat vakarienės. Priklausys 
nuo to, kos tai žaidimas. 

Henrikas Vangeris susižvalgė su Dirku Frude. Buvo justi, 
kad abu vyrus sieja ypatingas tarpusavio supratimas. Mikaelis 
nežinojo, ką tai galėtų reikšti. 

— Man regis, aš, pasinaudojęs proga, jus paliksiu, — tarė 
Dirkas Frudė. — Metas man namo anūkų ganyti, kol namų 
nenuniokojo. 

Jis pasisuko į Mikaelį. 

— Aš gyvenu dešiniau perėjus tiltą. Pėsčiom — penkios mi- 
nutės. Pro konditeriją, mano namai — trečia vila, atsigręžusi į 
vandenį. Jei reikės, iškart skambinkit. 

Mikaelis netruko kyštelėti ranką į švarko kišenę ir spustelėti 
magnetofono mygtuką. Paranoja? Man? Jis neturėjo nė men- 
kiausio supratimo, ko nori Henrikas Vangeris, tačiau po praėju- 
sių metų konflikto su Hansu Eriku Venerstriomu troško smul- 
kiai užfiksuoti visus keistus įvykius savo aplinkoj, na, o kvieti- 
mas į Hedestadą, be jokios abejonės, priklausė šiai kategorijai. 

Buvęs pramonininkas atsisveikindamas paplojo Dirkui Fru- 
dei per petį ir sandariai uždarė lauko duris, o tada jau sutelkė 
dėmesį į Mikaelį. 

— Taigi aš, matyt, eisiu tiesiai prie reikalo. Tai joks žaidimas. 
Noriu pasišnekėti su jumis, tačiau tam, ką turiu pasakyti, rei- 
kia ilgesnio pokalbio. Prašau jūsų išklausyti, kas man rūpi, ir 
tik paskui apsispręsti. Jūs — Žurnalistas, aš noriu jus pasamdyti 
vienam darbui. Ana jau padengė staliuką kavai antrame aukšte, 
mano kabinete. 


HENRIKAS VANGERIS RODĖ kelią, Mikaelis nusekė paskui. Jie 
1ėjo į pailgą kabinetą, maždaug keturiasdešimties kvadratinių 
metrų, besitęsiantį namo fasado link. Beveik visą vieną ilgąją 
sieną užėmė dešimties metrų ilgumo knygų lentyna, siekianti 
nuo grindų iki lubų, joje grūdosi neprilygstamas beletristikos, 

biografijų, istorinių knygų, dalykinės prekybos ir pramonės lite- 
ratūros bei A4 formato segtuvų kratinys. Knygos buvo sudėtos 
be jokios aiškios tvarkos. Panašu, kad lentynomis buvo naudoja- 
masi, tad Mikaelis nusprendė, jog Henrikas Vangeris — skaitan- 
tis žmogus. Prie priešpriešinės sienos stovėjo rašomasis stalas iš 
tamsaus ąžuolo, sėdėdamas už jo veidu būdavai atsisukęs į kam- 
barį. Ant sienos pedantiškomis eilėmis kabėjo didžiulė įrėmintų 
herbariumų kolekcija. 

Pro fasado langą Henrikas Vangeris galėjo matyti tiltą ir 
bažnyčią. Kambaryje stovėjo ir minkštas kampas su serviravimo 
staliuku, ant kurio Ana buvo išdėliojusi indus, termosą, nami- 
nes bandeles ir sausainius. 

Henrikas Vangeris mostu pakvietė Mikaelį, tačiau šis ap- 
simetė nesupratęs ir ėmė vaikštinėti smalsiai apžiūrinėdamas 
pirmiausia lentynas, o paskui sieną su herbariumais. Rašomasis 
stalas kruopščiai sutvarkytas, tik keletas paskirų popierių krū- 
velėje. Ant paties rašomojo stalo krašto — įrėminta fotografija, 
vaizduojanti jauną tamsiaplaukę merginą, dailią, tačiau neklus- 
naus žvilgsnio. Jauna dama, virstanti pavojinga, - pamanė Mi- 
kaelis. Nuotrauka, be abejonės, - konfirmacijos dieną darytas 
portretas, nublukęs ir, matyt, prastovėjęs ant stalo daugybę 
metų. Mikaelis staiga susivokė, kad Henrikas Vangeris jį stebi. 

— Ar prisimenat ją, Mikaeli? — paklausė jis. 

— Prisimenu? — Mikaelis kilstelėjo antakius. 

— Taip, jūs esat ją sutikęs. Jūs, tiesą sakant, esat buvęs šiame 
kambaryje ir anksčiau. 

Mikaelis apsidairęs papurtė galvą. 

— Iš kur jums prisiminti. Aš pažinojau jūsų tėvą. Buvau 
įdarbinęs Kurtą Bliumkvistą montuotoju ir mašinų techniku, 
net kelis kartus ir šeštuoju, ir septintuoju dešimtmečiais. Ta- 
lentingas žmogus. Mėginau prikalbinti mokytis, tapti inžinie- 
riumi. Jūs čia prabuvote ištisą 1963-iųjų vasarą, kai keitėm visą 
technikos kiemą Hedestado popieriaus fabrike. Jūsų šeimai 

buvo sunku rasti būstą, tad išsprendėm situaciją įkurdindami 
jus tame mediniame namelyje kitoje kelio pusėje. Namas ma- 
tyti iš čia pro langą. 

Priėjęs prie rašomojo stalo Henrikas Vangeris paėmė port- 
retą. 

— Tai Harieta Vanger, mano brolio Rikardo sūnaus dukra. 
Tą vasarą ji ne kartą jus prižiūrėjo. Jums buvo dveji, turėjo sueiti 
treji. O gal jau ir buvo suėję, nebeprisimenu. Jai buvo dvylika. 

— Turėsit man atleisti, tačiau ničnieko neprisimenu iš to, ką 
pasakojat. 

Mikaelis net nebuvo tikras, kad Henrikas Vangeris sako tiesą. 

— Suprantu. Tačiau štai aš jus prisimenu. Jūs čia lakstėt po 
visą kiemą, o Harieta jums iš paskos. Girdėdavau jūsų verksmą, 
kai tik už ko nors užkliūdavot. Prisimenu, kartą padovanojau 
jums žaislą, geltoną metalinį traktorių, su kuriuo pats būda- 
mas vaikas žaisdavau, jis jus beprotiškai sužavėjo. Manau, dėl 
spalvos. 

Mikaeliui staiga viduje pasidarė šalta. Jis tikrai prisiminė gel- 
tonąjį traktorių. Paaugęs traktorių pasistatė vietoj suvenyro savo 
paaugliško kambario lentynoje. 

— Ar prisimenat? Prisimenat tą žaislelį? 

— Prisimenu. Gal jums bus malonu sužinoti, kad tas trakto- 
rius niekur nedingo, atidavėm į Stokholmo žaislų muziejų prie 
Marijos aikštės. Padovanojau jį, kai prieš dešimt metų pasiskel- 
bė iešką senų originalių žaislų. 

— Tikrai? - Henrikas Vangeris sužavėtas sukrizeno. — Pala, 
parodysiu jums... 

Nuėjęs iš vienos žemutinės lentynos senis išsitraukė nuotrau- 
kų albumą. Mikaelis atkreipė dėmesį, kad jam sunku lankstytis, 
norint atsitiesti tekdavo atsiremti į lentyną. Henrikas Vangeris 
mostelėjo Mikaeliui prisėsti ant sofos, kol pats atvers albumą. 
Jis žinojo, ko ieško, tad netrukus padėjo albumą ant serviravimo 
stalelio. Bakstelėjo pirštu į mėgėjišką nuotrauką, kurios apati- 

niame kraštelyje krito fotografo šešėlis. Priekyje buvo matyti 
mažas šviesiaplaukis berniukas, mąslia ir kiek baugščia mina 
stebeilijantis į objektyvą. 

— Tai jūs tą vasarą. Jūsų tėvai sėdi sode, toliau. Harietą kiek 
užstoja jūsų motina, berniukas jūsų tėvui iš kairės — Harietos 
brolis, Martinas Vangeris, šiuo metu vadovaujantis Vangerių 
koncernui. 

Mikaelis be vargo atpažino tėvus. Motina akivaizdžiai nėš- 
čia — vadinasi, sesuo jau pakeliui. Apžiūrinėjant nuotrauką, jį 
apėmė padriki jausmai, o Henrikas Vangeris įpylė kavos ir ar- 
čiau pristūmė dubenį su bandelėmis. 

— Žinau, kad jūsų tėvas miręs. Ar motina dar gyva? 

— Ne, - atsiliepė Mikaelis. - Mirė prieš trejus metus. 

— Miela moteris. Puikiai ją prisimenu. 

— Tačiau, manau, atsikvietėt mane ne norėdamas pasidalyti 
senais prisiminimais apie mano tėvus. 

— Esat visiškai teisus. Kelias dienas ruošiausi, vis galvojau, ką 
jums pasakysiu, o štai kai jūs pagaliau čia, gerai nebežinau, nuo 
ko pradėti. Įsivaizduoju, kad būsit pasiskaitęs apie mane prieš 
čia atvažiuodamas. Tada žinot, kad aš kadaise turėjau didelės 
įtakos Švedijos pramonei ir darbo rinkai. Šiandien aš senis, grei- 
čiausiai netrukus mirsiu, o mirtis galbūt ir yra geriausias šio po- 
kalbio išeities taškas. 

Mikaelis gurkštelėjo kavos — virintos kavos - svarstydamas, 
kur link pasisuks ši istorija. 

— Man skauda klubą, sunku toliau kur nueiti. Vieną gražią 
dieną jūs ir pats suprasit, ką reiškia, kai jėgos ima apleisti, ta- 
čiau aš nei suvaikėjęs, nei liguistai jautrus. Nesu apsėstas mir- 
ties, tačiau tokio amžiaus žmogui tenka taikstytis su mintim, 
kad savo laiką netrukus išeikvosiu. Ateis akimirka, kai norėsis 
suvesti sąskaitas ir išpainioti tai, kas nebaigta. Ar suprantat, ką 
noriu pasakyti? 

Mikaelis linktelėjo. Henrikas Vangeris kalbėjo aiškiu, nevir- 
pančiu balsu, Mikaelis jau ir pats buvo padaręs išvadą, kad senis 
tikrai nei suvaikėjęs, nei iracionalus. 

— Vis vien labai smalsu, ką aš čia veikiu, - pakartojo jis. 

— Prašiau jūsų čia atvažiuoti dėl to, kad noriu paprašyti pa- 
galbos suvesti sąskaitas, kaip ir minėjau. Yra keletas nebaigtų 
dalykų... 

— Kodėl pasirinkot mane? Tai yra... kas jus verčia manyti, 
kad galėsiu jums pagelbėti? 

— Ogi tas, kad kaip tik tada, kai ėmiau svarstyti, ar nereikėtų 
ko nors nusisamdyti, jūsų pavardė iškilo Venerstriomo byloje. 
Aš juk žinojau, kas jūs toks. O gal dar ir tas, kad jūs sėdėjot man 
ant kelių būdamas mažas bamblys. 

Jis raminamai mostelėjo ranka. 

— Ne ne, supraskite mane teisingai. Nesitikiu, kad padėsite 
man dėl senų sentimentų. Aš tik stengiuosi paaiškinti, iš kur tas 
impulsas susisiekti kaip tik su jumis. 

Mikaelis draugiškai nusijuokė. 

— Na, jūsų kelių aš nė trupučio neprisimenu. Tačiau iš kur 
žinot, kas aš toks? Juk viskas vyko septintojo dešimtmečio 
pradžioje? 

— Atleiskit, ne taip mane supratot. Jūs su šeima išsikraustėt 
į Stokholmą, kai tėvas gavo dirbtuvių vadovo darbą Zarinderio 
mechaninėse dirbtuvėse. Tai viena iš įmonių, priklausiusių Van- 
gerių koncernui, aš jam ir parūpinau tą vietą. Jis neturėjo išsila- 
vinimo, tačiau aš juk žinojau, ko vertas. Dar kelis kartus buvau 
sutikęs jūsų tėvą metams bėgant, kai su reikalais užeidavau į 
„Zarinderį“. Mudviejų turbūt nepavadinsi artimais draugais, ta- 
čiau susitikę stabtelėdavome šnektelėti. Pastarąjį kartą mačiau jį 
likus metams iki jo mirties, jis ir papasakojo, kad įstojot į Žur- 
nalistikos institutą. Be galo didžiavosi tuo. Netrukus pagarsė- 
jote visoje šalyje per tą plėšikų gaują - Ka/s Bliumkvistas ir visa 
kita. Nuolatos sekiau jūsų karjerą ir skaičiau daugybę jūsų pub- 
likacijų. Aš, atvirai tariant, gana dažnai vartau „Millennium“. 

— Gerai, supratau. Bet ko jūs tiksliau iš manęs norit? 


— 9] — 


STIEG LARSSON 


HENRIKAS VANGERIS MINUTĘ nudūrė akis į savo rankas, 
paskui gurkštelėjo kavos, tarsi pritrūkęs nedidelės pertraukė- 
lės, kai pagaliau pradedama neišvengiamai artėti prie esmės. 

— Mikaeli, prieš leisdamasis į kalbas norėčiau su jumis kai ką 
sutarti. Norėčiau iš jūsų dviejų dalykų. Vienas jų yra dingstis, o 
kitas — tikrasis mano reikalas. 

— Koks tas susitarimas? 

— Aš papasakosiu jums dviejų dalių istoriją. Viena dalis bus 
apie Vangerių šeimą. Tai - dingstis. Tai ilga ir tamsi istorija, ta- 
čiau aš pamėginsiu nenuklysti nuo plikos tiesos. Antroji dalis — 
mano tiesioginis reikalas. Manau, kad pasakojimas iš dalies jums 
pasirodys... beprotybė. Noriu štai ko — prieš apsispręsdamas, 
apsiimsit ar ne, išklausykite mano istoriją iki galo, išklausykite, 
ką jums reikės padaryti ir, žinoma, ką jums už tai siūlau. 

Mikaelis atsiduso. Buvo akivaizdu, kad Henrikas Vange- 
ris neketina trumpai drūtai išdėstyti savo reikalo ir paleisti jį į 
popietinį traukinį. Jautė, kad jei paskambintų Dirkui Frudei ir 
prašytų pavežti iki stoties, automobilis dėl šalčio neužsivestų. 

Senis, matyt, nepatingėjo kruopščiai apgalvoti, kaip priversti jį 
užkibti ant kabliuko. Mikaeliui pasidingojo, kad viskas, kas nuo jo 
įžengimo į šį kambarį įvyko, yra surežisuotas spektaklis. Įvadinis 
netikėtumas, kad jis dar vaikas yra susitikęs su Henriku Vangeriu, 
tėvų nuotrauka albume ir pabrėžimas, kad Mikaelio tėvas ir Hen- 
rikas Vangeris buvo draugai, pamaloninimas, kad senis žino, kas 
toks Mikaelis Bliumkvistas, ir per atstumą visus tuos metus stebėjo 
jo karjerą... visa tai, be abejo, buvo neginčijama, svari tiesa, tačiau 
podraug ir elementari psichologija. Kitaip tariant, Henrikas Vange- 
ris — puikus manipuliuotojas, per daugelį metų pratęs susidoroti su 
nepalyginti kietesniais žmonėmis uždaruose valdybų kabinetuose. 
Juk ne per atsitiktinumą tapo vienu iškiliausių pramonės magnatų. 

Tad Mikaeliui ėmė pirštis išvada, kad Henrikui Vangeriui 
reikia kažko, ko daryti greičiausiai jis neturi nė mažiausio noro. 
Liko tik susigaudyti, kas tai būtų, ir paskui atsisakyti. Ir galbūt 
suspėti į popietinį traukinį. 

— Sorry, no deal *, - atsakė Mikaelis. Ir pažvelgė į laikrodį. — 
Aš čia jau dvidešimt minučių. Duodu jums dar lygiai trisdešimt 
išpasakoti viską, ką norit. Paskui išsikviesiu taksi ir važiuosiu 
namo. 

Akimirką Henrikas Vangeris nebeteko geraširdžio patriarcho 
išraiškos, ir Mikaelis gavo progą įsivaizduoti jį kaip beatodairiš- 
ką pramonės koncerno vadovą pačiame jėgų žydėjime, tarkime, 
ištiktą nesėkmės arba priverstą sudrausminti besiožiuojantį val- 
dybos jauniklį. Jo lūpas trumpam iškreipė karti šypsena. 

— Suprantu. 

— Viskas labai paprasta. Jums neverta eiti aplinkkeliais. Saky- 
kit, kam mane pasikvietėt, o aš jau turbūt galėsiu nuspręsti, ar 
galiu tai padaryti, ar ne. 

— Jei negebėsiu jūsų įkalbėti per trisdešimt minučių, tai nege- 
bėsiu to padaryti ir per trisdešimt dienų, tą norit pasakyti? 

— Panašiai. 

— Tačiau mano pasakojimas, tiesą sakant, ilgas ir painus. 

— Sutrumpinkit ir supaprastinkit. Taip daro žurnalistai. Dvi- 
dešimt devynios minutės. 

Henrikas Vangeris kilstelėjo ranką. 

— Gana. Supratau jūsų poziciją. Tačiau perdėti niekada ne- 
naudinga psichologiškai. Man reikia žmogaus, galinčio mąstyti 
kritiškai ir atlikti tyrimą, tačiau jam turi būti būdingas asme- 
nybės vientisumas. Man rodos, jūs esat toks, ir tai jokios liaup- 
sės. Iš gero Žurnalisto reikėtų tikėtis šių savybių. Su didžiuliu 
susidomėjimu skaičiau jūsų knygą „Tamplieriai“. Gryna tiesa, 
pasirinkau jus dėl to, kad pažinojau jūsų tėvą ir Žinau, kas jūs 
toks. Jei teisingai suprantu, po Venerstriomo bylos esat išmestas 
iš savo žurnalo — ar bent jau išėjęs savo noru. Tai reiškia, kad jūs 
šiuo metu niekur nedirbate, ir nereikia didelio talento sumoti,. 
kad greičiausiai patekote į finansinę krizę. 

— Vadinasi, galit ta proga pasinaudoti mano nelaime? 


* Atleiskit, nieko nebus (ang/.). 

— Galir tiesa. Tačiau, Mikaeli, — ar leisit vadinti jus Mikaeliu? — 
aš neketinu jūsų apgaudinėti ar prisigalvoti melagingų dingsčių. Aš 
tam per senas. Jei nepatiks, ką sakau, galėsit pasiųsti mane velniop. 
Ir man teks susirasti ką nors kitą, kas galėtų atlikti darbą. 

— Gerai. Koks ten tas jūsų siūlomas darbas? 

— Ką jūs žinote apie Vangerių šeimą? 

Mikaelis skėstelėjo rankomis. 

— Na, maždaug tiek, kiek spėjau perskaityti internete po 
Frudės skambučio pirmadienį. Jūsų laikais Vangerių koncernas 
buvo vienas pajėgiausių Švedijos pramonės koncernų, mūsų die- 
nomis įmonės apimtys stipriai apkarpytos. Martinas Vangeris 
yra vykdomasis direktorius. Gerai, man žinoma ir daugiau, ta- 
čiau kur link jūs sukate? 

— Martinas yra... jis neblogas žmogus, tačiau, atvirai sakant, 
jis geriausiai buriuoja dvelkiant brizui. Jo turimų vadovo gabu- 
mų absoliučiai nepakanka išgelbėti koncernui, ištiktam krizės. 
Jis nori modernizuoti ir specializuoti —- mintis visiškai teisinga, 
tačiau jam sunku įgyvendinti savo idėjas, o dar sunkiau — susido- 
roti su finansavimu. Prieš dvidešimt penkerius metus Vangerių 
koncernas buvo rimtas Valenbergų sferos konkurentas. Švedijoje 
turėjome maždaug keturiasdešimt tūkstančių darbuotojų, o tai 
atsispindėdavo užimtumo, darbo vietų ir įplaukų statistikos su- 
vestinėse visos šalies mastu. Nūdien dauguma darbo vietų Korė- 
joje arba Brazilijoje. Darbuotojų — dešimt tūkstančių su trupučiu, 
o po metų ar dvejų, jei Martino burių neišskleis vėjas, turėsime 
gal vos penkis tūkstančius, daugiausia nedidelėse gamyklose. Ki- 
taip tariant, Vangerių koncernas greit atsidurs istorijos sąvartyne. 

Mikaelis linktelėjo. Henrikas Vangeris pasakojo maždaug 
tai, ką ir jis pats perskaitė sėdėdamas prie kompiuterio. 

— Vangerių įmonė ir toliau tebėra viena iš nedaugelio šalies gry- 
nai šeimos narių valdomų įmonių, daugiau kaip trisdešimt šeimos 
narių yra įvairaus dydžio mažumos akcininkai. Tai visada buvo 
koncerno stiprybė, tačiau taip pat ir didžiausia mūsų silpnybė. 

Padaręs dirbtinę pauzę, Henrikas Vangeris prašneko 
energingiau: 

— Mikaeli, klausimus galėsite užduoti vėliau, tačiau norėčiau, 
kad išgirdęs mane sakant, jog dauguma Vangerių šeimos na- 
rių man kelia pasidygėjimą, patikėtumėte mano žodžiu. Šioje 
šeimoje terasite beveik vien plėšikus, goduolius, pasipūtėlius ir 
nevėkšlas. Aš vadovavau įmonei trisdešimt penkerius metus, 
kone visą tą laiką buvau įsitraukęs į nesutaikomas kovas su kitais 
šeimos nariais. Tai jie, o ne konkuruojančios firmos ar valstybė 
buvo mano pikčiausi priešai. 

Jis vėl patylėjo. 

— Aš sakiau, kad noriu iš jūsų dviejų dalykų. Noriu, kad pa- 
rašytumėt Vangerių šeimos istoriją ar biografiją. Kad būtų pa- 
prasčiau, galėtume tai pavadinti mano autobiografija. Joje nebus 
jokių pamokomų pasakėlių, veikiau istorija apie neapykantą, gi- 
minės nesutarimus ir besaikį godumą. Jūsų nuožiūrai atiduodu 
savo dienoraščius ir archyvus. Galėsite laisvai disponuoti mano 
slapčiausiomis mintimis, galėsite be jokių išlygų publikuoti visas 
paplavas, kokias tik aptiksite. Turbūt ši istorija Šekspyrą pavers- 
tų visai šeimai skirta lengvo turinio pramoga. 

— Bet kam? 

— Kam aš noriu publikuoti skandalingą Vangerių šeimos isto- 
riją? Ar kokie mano motyvai prašant jus parašyti šią istoriją? 

— Turbūt ir tai, ir tai. 

— Atvirai sakant, man nerūpi, ar knyga bus išleista, ar ne. Ta- 
čiau esu įsitikinęs, kad ją reikia surašyti, nors ir vienu vieninte- 
liu egzemplioriumi, kurį jūs perduotumėt tiesiogiai Karališkajai 
bibliotekai. Aš noriu, kad mano istorija po mano mirties būtų 
prieinama ateinančioms kartoms. Mano motyvas — paprastesnio 
ir nesugalvosi — kerštas. 

— Kam jūs norite atkeršyti? 

— Jums nebūtina manimi tikėti, tačiau aš stengiausi išlikti 
garbingų žmogumi, netgi būdamas kapitalistas ir pramonės 
koncerno vadovas. Didžiuojuosi tuo, kad mano vardas siejamas 
su žmogumi, kuris laikydavosi žodžio ir ištesėdavo duotus pa- 

žadus. Aš niekada nežaidžiau politinių žaidimų. Man niekada 
nekilo sunkumų derybose su profesinėmis sąjungomis. Netgi 
ir ministras pirmininkas Tagė Erlanderis kažkada mane gerbė. 
Man tai buvo etikos klausimas; buvau atsakingas už kasdieninę 
tūkstančių žmonių duoną, man priderėjo rūpintis savo darbuo- 
tojais. Kad ir kaip keista būtų, Martino požiūris toks pat, nors 
jis ir visai kito raugo. Jis taip pat stengiasi elgtis dorai. Mums 
gal ir ne visada sekėsi, tačiau apskritai man mažai dėl ko gėda. 
Deja, mudu su Martinu šioje šeimoje esame retos išimtys, — to- 
liau kalbėjo Henrikas Vangeris. - Vangerių įmonė balansuoja 
ant neįtempto lyno dėl daugelio priežasčių, tačiau viena svar- 
biausių — trumparegiškas godumas, būdingas daugeliui mano 
giminaičių. Jei prisiimsit uždavinį, aš tiksliai paaiškinsiu, koks 
mano giminės elgesys paskandino koncerną. 

Mikaelis valandėlę susimąstė. 

— Gerai. Aš jums irgi nemeluosiu. Tokiai knygai parašyti rei- 
kėtų mėnesio. O aš neturiu nei ūpo, nei jėgų to daryti. 

— Manau, kad galėsiu jus perkalbėti. 

— Abejoju. Tačiau jūs minėjote, kad man reikėtų atlikti du 
dalykus. Šis pirmasis - dingstis. Kokie tikrieji jūsų siekiai? 


HENRIKAS VANGERIS PAKILO, vėlgi ne be pastangų, ir nuo 
rašomojo stalo pasiėmė Harietos Vanger fotografiją. Pastatė ją 
priešais Mikaelį. 

— Pagrindas pageidavimui, kad parašytumėt Vangerių šeimos 
biografiją — mano noras, kad sistemingai kaip žurnalistas išana- 
lizuotumėte šiuos individus. Jums tai kartu suteiks alibi pasi- 
rausti po šeimos istoriją. O iš tikro noriu, kad įmintumėt mįslę. 
Tai ir yra jūsų uždavinys. 

— Mislę? 

— Hiarieta, kaip sakiau, mano brolio Rikardo anūkė, jo sū- 
naus dukra. Mūsų buvo penki broliai. Rikardas — vyriausias, 
gimęs I9g07-aisiais. Aš — jauniausias, gimęs 1920-aisiais. Nesu- 
prantu, kaip Dievas paleido į pasaulį šį vaikų būrį... 

Keletą sekundžių Henrikas Vangeris pametė minties giją, at- 
rodė, tarsi nugrimzdo į apmąstymus. Bet netrukus vėl pasisuko 
į Mikaelį, balse vėl nuskambėjo ryžtas. 

— Paprašysiu leidimo papasakoti apie savo brolį Rikardą. Tai 
bus ir proga užmesti akį į šeimos kroniką, kurią prašau jūsų 
parašyti. 

Jis įsipylė kavos, pasiūlė ir Mikaeliui. 

— 1924-aisiais, būdamas septyniolikos, Rikardas tapo fana- 
tišku nacionalistu, žydų nekentėju ir prisijungė prie Švedijos 
nacionalsocialistinės laisvės sąjungos, vienos pačių pirmųjų 
Švedijos nacių grupuočių. Argi nenuostabu, kaip naciams į savo 
propagandą kaskart pavyksta įsprausti žodį /aisve. 

Ištraukęs dar vieną nuotraukų albumą, Henrikas Vangeris 
atvertė reikiamą puslapį. 

— Štai Rikardas drauge su veterinaru Birgeriu Fiuriugordu, 
netrukus tapusiu vadinamojo Fiuriugordo sąjūdžio vadu, tai 
buvo vienas didžiųjų ankstyvojo ketvirtojo dešimtmečio nacių 
judėjimų. Vos po metų jis tapo Švedijos fašistinės kovinės orga- 
nizacijos SFKO nariu. Ten susipažino su Peru Engdaliu ir kitais 
tipais, kurie ilgainiui tapo politine tautos gėda. 

Jis atvertė kitą albumo puslapį. Rikardas Vangeris, dėvintis 
uniformą. 

— I927-aisiais jis užsiverbavo į karinę tarnybą — prieš tėvo va- 
lią — ir per ketvirtąjį dešimtmetį perėjo beveik visas Švedijos na- 
cių grupuotes. Kur tik rasit nesveiką konspiracinį sambūrį, galit 
būti tikras, kad jo narių sąraše bus ir jo pavardė. 1933-iaisiais 
susikūrė Lindholmo sąjūdis, tai yra nacionalsocialistinė darbi- 
ninkų partija. Kiek jūs išmanote Švedijos nacizmo istoriją? 

— Nesu istorikas, tačiau esu skaitęs vieną kitą knygą. 

— Ką gi, 1939-aisiais prasidėjo Antrasis pasaulinis karas, o 
paskui — suomių Žiemos karas. Nemažai Lindholmo sąjūdžio 
aktyvistų prisijungė prie Suomijos savanorių. Rikardas buvo 
vienas jų. Tuo laiku jau buvo tapęs Švedijos armijos kapitonu. 

Jis krito 1940-ųjų vasarį, netrukus prieš taikos sutartį su Sovie- 
tų Sąjunga. Ir taip tapo nacių judėjimo kankiniu, viena kovi- 
nė grupė netgi buvo pavadinta jo vardu. Dar ir šiandien būrelis 
kvailių renkasi Stokholmo kapinėse Rikardo mirties metinių 
dieną jo pagerbti. 

— Suprantu. 

— 1926-aisiais, kai jam buvo devyniolika metų, jis bendravo su 
tokia moterimi, Margareta, vieno Faluno gydytojo dukra. Jie susi- 
pažino per politiką, tapo pora ir 1927-aisiais susilaukė sūnaus Got- 
frido. Sūnui gimus, Rikardas vedė Margaretą. Pirmojoje ketvirtojo 
dešimtmečio pusėje mano brolis buvo apgyvendinęs savo žmoną 
ir sūnų čia, Hedestade, o pats tarnavo Jevlės pulke. Laivalaikiu jis 
važinėdavo skelbdamas nacizmo tiesas. 1936-aisiais smarkokai susi- 
rėmė su tėvu, ir mūsų verčiamas tėvas nutraukė bet kokią finansinę 
paramą Rikardui. Nuo to laiko jam teko manytis pačiam. Su šeima 
jis persikraustė į Stokholmą ir gyveno gana skurdžiai. 

— Pats pinigų neturėjo? 

— Palikimas iš koncerno buvo įšaldytas. Jis negalėjo parduoti 
savo dalies ne šeimos nariui. Be to, svarbu, kad Rikardas buvo 
brutalus šeimos tironas, turėjęs nedaug jo charakteristiką švelni- 
nančių bruožų. Mušė žmoną ir skriaudė vaiką. Gotfridas augo 
engiamas ir ujamas. Jam buvo trylika, kai Rikardas žuvo. Manau, 
tai buvo iki tol laimingiausia Gotfrido diena. Pasigailėjęs našlės ir 
anūko, mano tėvas parsivežė juos į Hedestadą, apgyvendino bute 
ir pasirūpino, kad Margareta įstengtų sudurti galą su galu. 

— Jei Rikardas atstovavo tamsiajai ir fanatiškajai šeimos pu- 
sei, tai Gotfridas —- lengvabūdiškajai. Kai jam buvo maždaug 
aštuoniolika, juo rūpintis ėmiau aš, vis dėlto jis - mano žuvusio 
brolio sūnus. Tačiau turėkit omeny, kad amžiaus skirtumas tarp 
mūsų nebuvo toks didelis. Buvau vos septyneriais metais vyres- 
nis. Jau tada buvau koncerno vadovybės narys, niekas neabejojo, 
kad perimsiu koncerno vairą po savo tėvo, o Gotfridą greičiau 
laikė šeimos prašalaičiu. 

Henrikas Vangeris valandėlę pamąstė. 

— Tėvas dvejojo, kaip pasielgti su anūku. Tai aš vis nenusi- 
leidau tvirtindamas, kad reikia kažką daryti. Daviau jam darbą 
koncerne. Buvo jau po karo. Jis tikriausiai stengėsi dorai dirbti, 
tačiau jam buvo sunku susikaupti. Aplaidus, žavingas vakarėlių 
lankytojas, mėgstamas moterų, kartkartėmis užgerdavo. Man 
sunku nupasakoti, kokius jam puoselėjau jausmus... Jis nebu- 
vo visiškas netikėlis, tačiau juo nieku gyvu negalėjai pasitikėti. 
Yra ne kartą mane skaudžiai nuvylęs. Ilgainiui tapo alkoholiku, 
1965-aisiais nuskendo. Tai įvyko čia, tik kitoje Hedebio salos pu- 
sėje, jis ten turėjo pasistatydinęs vasarnamį, kur užsidarydavo 
gerti. 

— "Tai jis, kaip suprantu, yra Harietos ir Martino tėvas? — pa- 
klausė Mikaelis, rodydamas į portretą ant serviravimo staliuko. 
Nenoromis Mikaeliui teko pripažinti, kad senio pasakojimas jį 
domina. 

— Teisingai. Penktojo dešimtmečio pabaigoje Gotfridas su- 
sipažino su Izabela Kionig, karo vaiku iš Vokietijos. Ji pateko į 
Švediją pokario metais. Tikra gražuolė, turiu galvoje - nuosta- 
biai daili, kaip Greta Garbo ar Ingrida Bergman. Harieta savo 
genus paveldėjo turbūt labiau iš Izabelos, o ne iš Gotfrido. Kaip 
matote iš nuotraukos, ji jau tada, keturiolikos, buvo labai graži. 

Ir Mikaelis, ir Henrikas Vangeris kurį laiką žvelgė į 
nuotrauką. 

— Tačiau leiskite man pasakoti toliau. Izabela gimusi 1928-ai- 
siais, ji vis dar gyva. Karas prasidėjo, kai jai buvo vienuolika, 
galit įsivaizduoti, ką reiškė būti paaugle Berlyne, bombonešiams 
mėtant savo krovinį ant galvos. Man regis, kai ji išlipo Švedijoje, 
jai pasirodė, kad pateko į rojų žemėje. Deja, jai buvo būdinga 
pernelyg daug Gotfrido ydų. Išlaidi, nuolat vakarėliai, neretai ji 
su Gotfridu labiau panėšėdavo į sugėrovus nei sutuoktinius. Jie 
daug keliaudavo ir po Švediją, ir po užsienį, nejausdami nė lašo 
atsakomybės. Tai, be abejo, atsiliepė vaikams. Martinas gimė 

I948-aisiais, Harieta I950-aisiais. Jų vaikystė buvo chaotiška, 
motina nuolat juos palikdavo vienus, o tėvas skendo alkoholyje. 

— I958-aisiais aš nebeištvėriau. Gotfridas ir Izabela tuo metu 
gyveno miestelyje, ir aš priverčiau juos atsikelti čia. Man jau 
buvo gana, nusprendžiau ištraukti juos iš užburto rato. Martinas 
su Harieta tada praktiškai buvo pamesti likimo valiai. 

Henrikas Vangeris pažiūrėjo į laikrodį. 

— Netrukus baigsis mano trisdešimt minučių, bet aš jau greit 
baigsiu tą istoriją. Ar duosit man dar laiko? 

Mikaelis linktelėjo. 

— Pasakokite. 

— Vadinasi, trumpai. Aš bevaikis — dramatiškas kontrastas 
palyginti su kitais broliais ir šeimos nariais, tarsi apsėstais pai- 
kiausio poreikio padauginti Vangerių giminę. Gotfridas su Iza- 
bela persikraustė čia, tačiau jų santuoka jau iro. Vos po metų 
Gotfridas išsikraustė į savo vasarnamį. Vienui vienas gyvendavo 
tenai ištisus mėnesius, pas Izabelą grįždavo tik orams atšalus. 
Aš pats apsiėmiau auklėti Martiną su Harieta, taip jie daugeliu 
atžvilgių man tapo vaikais, kurių pats nesusilaukiau. Martinas 
buvo... tiesą pasakius, vienu metu jo jaunystėje nuogąstavau, 
kad pasuks savo tėvo pėdomis. Silpnavalis, susikaustęs, pasken- 
dęs mintyse, tačiau mokėjo parodyti entuziazmą, sužavėti. Ke- 
letas paauglystės metų praėjo sunkiai, tačiau jis gebėjo atsitiesti 
pradėjęs studijuoti universitete. Jis... na, jis vis dėlto Vangerių 
koncerno likučių vadovas, o tai reikėtų vertinti kaip teigiamą 
požymį. 

— O Harieta? - paklausė Mikaelis. 

— Harieta buvo mano akių šviesa. Stengiausi suteikti jai sau- 
gumą ir išugdyti pasitikėjimą savimi, mudu linkome vienas prie 
kito. Žvelgiau į ją kaip į savo dukrą, pats buvau jai daug artimes- 
nis nei tikri tėvai. Suprantate, Harieta buvo be galo ypatinga. 
Kaip ir jos brolis, susikausčiusi, paauglystėje žavėjosi religija ir 
tuo skyrėsi nuo visų kitų mūsų giminės narių. Tačiau, be jokios 

abejonės, talentinga, turėjo tiesiog stulbinamą protą. Jai nestigo 
nei moralės, nei nepalenkiamos drąsos. Kai jai suėjo keturiolika 
penkiolika, aš buvau įsitikinęs, kad jai - priešingai nei jos bro- 
liui ir kitiems vidutinybėms jos pusbroliams, pusseserėms, mano 
brolvaikiams — skirta būti žmogumi, vieną dieną perimsiančiu 
Vangerių koncerno vairą ar bent jau suvaidinsiančiu čia vieną 
pagrindinių vaidmenų. 

— Tai kas atsitiko? 

— Štai ir priėjome prie tikrosios priežasties, dėl ko aš noriu 
jus pasisamdyti. Norėčiau, kad išsiaiškintumėte, kuris šeimos 
narys nužudė Harietą Vanger ir jau kone keturiasdešimt metų 
stengiasi išvesti mane iš proto. 

PIRMĄ KARTĄ NUO monologo pradžios senajam Henrikui 
Vangeriui pavyko užklupti Mikaelį nepasirengusį. Mikaelis net 
buvo priverstas paprašyti Henriko pakartoti ką tik ištartus žo- 
džius, kad būtų tikras, ar teisingai išgirdo. Apie pačiam Vange- 
rių šeimos branduoly įvykdytą žmogžudystę nė vienoje skaityto- 
je laikraščio iškarpoje nešmėstelėjo nė menkiausia užuomina. 

— Buvo 1966 metų rugsėjo 22-oji. Harietai ėjo septyniolikti, 
buvo ką tik pradėjusi lankyti antrąją gimnazijos klasę. Tas šešta- 
dienis virto baisiausia mano gyvenimo diena. Aš tiek daug kartų 
mintyse perkračiau visus įvykius, kad, rodos, galėčiau nupasakoti 
kiekvieną tos dienos minutę — išskyrus tik pačią svarbiausią. 

Jis mostelėjo ranka. 

— Šiame name susirinko didžiuma giminės. Turėjo vykti 
kokti kasmet pasikartojanti bendra vakarienė, per kurią susi- 
tikę Vangerių koncerno dalininkai aptarinėdavo šeimos verslo 
reikalus. Ši tradicija, įvesta mano senelio, dažniausiai virsdavo 
šleikštulį varančia sueiga. Tradicija nutrūko devintajame de- 
šimtmetyje, kai Martinas ūmai nusprendė, kad visos diskusijos 
vyks per reguliarius valdybos posėdžius ir susirinkimus. Tai iš- 
mintingiausias jo visų laikų sprendimas. Nuo tol jau dvidešimt 
metų šeima nebesiburia į tokias vakarienes. 

— Jūs sakėt, kad Harietą nužudė... 

— Pala. Leiskit papasakoti, kas įvyko. Taigi buvo šeštadienis. 
Be to, šventė, eitynės Vaikų dienos proga, organizuotos Hedesta- 
do sporto klubo. Harieta dieną praleido miestelyje žiūrėdama pa- 
radą kartu su keliais bendraklasiais. Grįžo namo į Hedebio salą 
tuoj po antros valandos popiet. Vakarienė turėjo prasidėti penktą, 
ji privalėjo dalyvauti joje kartu su kitu giminės jaunimu. 

Pakilęs Henrikas Vangeris priėjo prie lango. Pamojęs Mika- 
eliui prisiartinti, parodė ranka. 

— Keturioliktą valandą penkiolika minučių, prabėgus vos ke- 
letui minučių po to, kai Harieta grįžo namo, antai ten, ant til- 
to, įvyko tragiška nelaimė. Toks žmogus, Gustavas Aronsonas, 
Ostergordo ūkininko brolis (tas ūkis yra paėjus galiuką gilyn į 
Hedebio salą), pasukęs užvažiavo ant tilto ir iš priekio susidū- 
rė su cisterna, vežančia mazutą. Kaip iš tikrųjų įvyko nelaimė, 
taip niekad ir neišaiškėjo — matomumas iš abiejų pusių buvo ge- 
ras — tačiau abu važiavo per greitai, ir tai, kas turėjo baigtis vos 
nedideliu incidentu, virto katastrofa. Autocisternos vairuotojas 
pamėgino išvengti susidūrimo, matyt, instinktyviai suktelėjęs 
vairą, atsitrenkė į tilto turėklus ir apsivertė. Autocisterna liko 
gulėti skersai tilto, priekaba perpus išsikišo už turėklo... Meta- 
linis turėklo stulpelis tarsi ietis pervėrė autocisterną ir pasipylė 
degus mazutas. Gustavas Aronsonas liko sėdėti suspaustas savo 
automobilyje, be perstojo šaukdamas iš nepakeliamo skausmo. 
Autocisternos vairuotoją irgi sužeidė, tačiau jam pavyko išsi- 
ropšti laukan. 

Senis stabtelėjo pamąstyti, paskui grįžęs vėl atsisėdo. 

— Avarija šiaip neturėjo nieko bendra su Harieta, tačiau vis 
dėlto buvo lemtinga. Žmonės subėgo padėti, kilo didžiausia su- 
maištis. Grėsė gaisro pavojus, buvo paskelbtas ypatingasis aliar- 
mas. Policija, greitoji, gelbėjimo tarnyba, gaisrininkų komanda, 
žurnalistai ir smalsuoliai rinkosi žaibo greitumu. Visi, žinoma, 
susitelkė žemyno pusėje. Saloje darėme viską, kas buvo mūsų 

valioje, norėdami ištraukti Aronsoną iš sudaužyto automobilio, 
o tai pasirodė velniškai sunku. Jį kaip reikiant primygo, sužaloji- 
mai buvo rimti. Mėginom išlaisvinti rankomis, tačiau nepavyko. 
Bėda ta, kad reikėjo pjauti peiliu ar pjūklu, nes pasinaudoję kuo 
nors kitu būtume rizikavę sukelti kibirkščiavimą. Juk braidėme 
po mazuto ežerą šalia apvirtusios autocisternos. Jei ji būtų spro- 
gusi, būtų nušlavusi mus nuo žemės paviršiaus. Be to, pagalba iš 
žemyno pusės užtruko: autocisterna gulėjo tarsi kylis skersai visą 
tiltą, o lipti per ją būtų buvę tas pats, kas žergti per bombą. 

Mikaelio ir toliau neapleido jausmas, kad senis, užsibrėžęs 
sužadinti jo susidomėjimą, kloja jam kruopščiai apmąstytą ir 
surepetuotą istoriją. Mikaelis, tiesa, pripažino, kad Henrikas 
Vangeris — puikus istorijų pasakotojas, turintis talentą prikaus- 
tyti klausytojo dėmesį. Tačiau ir toliau nenumanė, kur link galų 
gale pasisuks pasakojimo gija. 

— Avarija lemtinga ta prasme, kad dėl jos visą artimiausią 
parą tiltas buvo uždarytas. Tik sekmadienio vakarą pavyko iš- 
pumpuoti kuro likučius, tada jau buvo galima nuvilkti šalin cis- 
terną ir vėl atidaryti tiltą pėstiesiems bei važiuotiesiems. Per šias 
daugiau kaip dvidešimt keturias valandas Hedebio sala buvo 
praktiškai atkirsta nuo aplinkinio pasaulio. Vienintelis būdas 
nusigauti į žemyną — gaisrininkų valtis, kurią paleido kilnoti 
žmonių iš šiapus esančios valčių prieplaukos į senąjį Žvejybos 
uostą tuoj už bažnyčios. Keletą valandų valtimi plaukiojo vien 
tik gelbėjimo tarnybų darbuotojai, privačius asmenis ėmė vežio- 
ti tik gana vėlų šeštadienio vakarą. Ar suprantat, ką tai reiškia? 

Mikaelis linktelėjo. 

— Įtariu, kad Harietai kažkas atsitiko čia, saloje, ir kad tie 
nedaugelis žmonių, tuo metu buvę joje, yra įtariamieji. Išeina 
tarsi užrakinto kambario misterija, tik saloje? 

Henrikas Vangeris ironiškai šyptelėjo. 

— Mikaeli, jūs nė neįsivaizduojate, koks esate teisus. Net ir aš 
esu skaitęs Dorotę Sejers. Štai jums faktai: Harieta sugrįžo į salą 

maždaug dešimt po dviejų. Jei į draugiją įtrauksime ir vaikus, 
ir atsivežtinius kavalierius bei paneles, iš viso tą dieną atvyko 
apie keturiasdešimt svečių. Kartu su personalu ir nuolatiniais 
sodybos gyventojais bei kaimynais išeina, kad saloje buvo še- 
šiasdešimt keturi asmenys, o turėjusieji nakvoti atvykėliai įsikū- 
rė aplinkinėse sodybose ir svečių kambariuose. 

Anksčiau Harieta gyveno kitoje kelio pusėje, tačiau, kaip jau 
minėjau, ir Gotfridas, ir Izabela buvo nepatikimi tėvai, o aš ma- 
čiau, kaip Harieta kenčia negalėdama net mokykloje susikaupti. 
Tad 1964-aisiais, kai jai buvo keturiolika, leidau persikraustyti 
į savo namą. Izabela tikriausiai pajuto palengvėjimą, juk nebe- 
reikėjo jaustis atsakingai už dukrą. Paskyriau Harietai kambarį 
čia, viršuje, ten ji pragyveno tuos paskutinius dvejus metus. Tą 
dieną kaip tik čia ir grįžo. Yra žinoma, kad kieme susitiko ir 
persimetė keletu žodžių su Haraldu Vangeriu, vienu vyresniųjų 
mano brolių. Paskui, pakilusi laiptais į šį kambarį, pasisveikino 
su manimi. Pasakė, kad nori apie kai ką pasikalbėti. Kaip tik 
tuo metu į mano kabinetą buvo užėję kiti šeimos nariai, tad aš 
neturėjau jai laiko. Vis dėlto supratau, kad jai tai be galo svarbu, 
ir pažadėjau bematant užeiti į jos kambarį. Ji linktelėjo ir išėjo 
pro šitas duris. Tai buvo paskutinis kartas, kai ją mačiau. Po ko- 
kios minutės ant tilto pasigirdo smūgis, o kilęs chaosas aukštyn 
kojom apvertė visus dienos planus. 

— Kaip ji žuvo? 

— Palaukite. Ne taip viskas paprasta, istoriją būtina pasako- 
ti chronologine tvarka. Įvykus susidūrimui, žmonės metė visus 
darbus ir puolė į nelaimės vietą. Aš buvau... aš turbūt ėmiausi 
vadovauti ir buvau visiškai pasinėręs į avarijos likvidavimą per 
artimiausias valandas. Yra žinoma, kad Harieta taip pat buvo 
nuėjusi prie tilto netrukus po katastrofos — ją matė keletas žmo- 
nių, — tačiau dėl sprogimo pavojaus aš liepiau visiems, nega- 
lintiems niekuo prisidėti traukiant Aronsoną iš sudaužytos ma- 
šinos, pasitraukti į šalį. Įvykio vietoje likome penkiese. Aš ir 

mano brolis Haraldas. Dar toks žmogus, Magnusas Nilsonas, 
mano kiemsargis. Paskui vienas lentpjūvės darbininkas, Siks- 
tenas Nurdlanderis. Jis turėjo namą žemiau prie žvejybos uosto. 
Taip pat Jerkeris Aronsonas. Vaikinukas vos šešiolikos, iš esmės 
būčiau turėjęs siųsti jį šalin, tačiau jis —- nukentėjusiojo Aron- 
sono brolvaikis. Tiesiog pataikė važiuoti dviračiu į miestą vos 
kokią minutę po avarijos. 

Maždaug keturioliktą valandą keturiasdešimt minučių Ha- 
rieta buvo užėjusi į virtuvę sodyboje. Išgėrė stiklinę pieno, per- 
simetė keletu žodžių su Astrida, mūsų virėja. Abi pasižvalgė pro 
langą į suirutę ant tilto. 

Keturiolika valandų penkiasdešimt penkios minutės Harieta 
perėjo per kiemą. Ją, be kitų, matė jos motina Izabela, tačiau jos 
nesikalbėjo. Po minutės ji sutiko Otą Falką, tuometinį Hede- 
bio bažnyčios kunigą. Tais laikais klebonija buvo ten, kur dabar 
Martinas Vangeris turi pasistatęs savo vilą, taigi kunigas gyveno 
šioje tilo pusėje. Falkas buvo persišaldęs, įvykus susidūrimui jis 
gulėjo ir miegojo. Pražiopsojęs visą dramą, ką tik iškviestas, jis 
tuo metu ėjo ant tilto. Norėdama šnektelėti su juo, Harieta jį 
sustabdė, tačiau jis neturėjo laiko, tad nuskubėjo pro šalį. Otas 
Falkas - paskutinis žmogus, matęs ją gyvą. 

— Kaip ji žuvo? — pakartojo Mikaelis. 

— Nežinau, - atsakė Henrikas Vangeris, žvilgsnis - iškamuo- 
to žmogaus. — Apie penktą po pietų ištraukėme Aronsoną iš 
mašinos — beje, jis išgyveno, nors ir gerokai aplamdytas, — o 
maždaug apie šeštą buvo nuspręsta, kad gaisro pavojus praėjo. 
Sala ir toliau tebebuvo atskirta, tačiau viskas jau ėmė rimti. Tik 
susėdę prie stalo valgyti kiek pavėlavusios vakarienės apie aš- 
tuntą valandą pastebėjome, kad Harietos nėra. Pasiunčiau vie- 
ną jos pusseserę į Harietos kambarį, kad ją pakviestų, tačiau 
mergaitė grįžo ir pasakė, kad jos neranda. Daug dėl to galvos 
nesukau. Pamaniau, išėjo pasivaikščioti ar galbūt niekas jai ne- 
pasakė, kad jau metas vakarieniauti. Ne savo valia visą vakarą 

praleidau gilindamasis į įvairausius giminaičių vaidus. Ir tik kitą 
rytą, kai jos pasigedo Izabela, sumojome, kad niekas nežino, kur 
ji, ir kad niekas nematė jos nuo vakar dienos. 

Jis skėstelėjo rankomis. 

— Nuo tos dienos Harieta Vanger yra dingusi be žinios. 

— Dingusi? — aidu atkartojo Mikaelis. 

— Per visus tuos metus mums nepavyko rasti net ir mikros- 
kopinių jos pėdsakų. 

— Tačiau jei ji dingusi, kaip galite manyti, kad kažkas ją 
nužudė. 

— Sutinku su jūsų prieštaravimu. Ir mano mintys sukdavosi 
lygiai taip pat. Kam nors dingus be pėdsakų, gali būti įvykęs 
vienas iš keturių dalykų. Ji galėjo dingti savo noru ir dabar slaps- 
tytis. Ją galėjo ištikti nelaimė, dabar ji žuvusi. Ji galėjo atimti 
sau gyvybę. Galų gale — tapti nusikaltimo auka. Aš apsvarsčiau 
visas šias galimybes. 

— Tačiau jūs manote, kad kažkas pakėlė prieš ją ranką. 

— Tai vienintelė logiška išvada. - Henrikas Vangeris užlenkė 
vieną pirštą. — Iš pradžių tikėjausi, kad bus pabėgusi. Tačiau 
ėjo dienos, ir mes visi supratome, kad įvyko kažkas kita. Sakau, 
kaip galėtų šešiolikmetė mergaitė iš gana izoliuotos aplinkos, 
kad ir kokia sumani būtų, išsilaikyti, pasislėpti ir išsislapstyti, 
kad niekas nerastų? Iš kur prasimanytų pinigų? Ir netgi jei būtų 
kur nors gavusi darbą, būtų turėjusi užregistruoti gyvenamąją 
vietą ir deklaruoti pajamas. 

Jis užlenkė antrą pirštą. 

— Savaime suprantama, galėjo patekti į kokią nors nelaimę. 
Ar nepasitarnautumėte — nuėjęs prie rašomojo stalo atidarykite 
viršutinį stalčių. Ten guli žemėlapis. 

Padaręs ko prašomas, Mikaelis išlankstė žemėlapį ant servira- 
vimo staliuko. Hedebio sala — netaisyklingos formos žemės ma- 
syvas, maždaug trijų kilometrų ilgio, plačiausioje vietoje siekian- 
tis gerus pusantro kilometro. Dauguma salos apaugusi mišku. 

Aplink tiltą ir mažytę prieplauką susispietę namai. Tolesniajame 
salos kampe - Ostergordo ūkis, iš kurio Aronsonas išvažiavo į 
savo fatališką kelionę. 

— Nepamirškite, kad ji negalėjo palikti salos, - pabrėžė Hen- 
rikas Vangeris. - Čia, Hedebyje, žmonės gali žūti kaip ir bet kur 
kitur. Gali žaibas nutrenkti — tačiau tą dieną nebuvo perkūnijos. 
Gali arklys mirtinai sumindžioti, galima įkristi į šulinį arba nu- 
garmėti į uolos plyšį. Esama turbūt kokio šimto būdų pakliūti į 
nelaimę. Aš apsvarsčiau daugumą jų. 

Jis kilstelėjo trečią pirštą. 

— Norėdami aptarti trečiąją galimybę, kad mergaitė, nors ne- 
įtikėtina, nusižudė, turime sutikti su viena išlyga. Kažkur šiame 
ribotame plote turi būti jos kūnas. 

Henrikas Vangeris pliaukštelėjo ranka per žemėlapio centrą. 


„ 


Gotfrido trobelė 


Kyšulys su švyturiu 


“r 


Valtin 

— Jai dingus kelias dienas skersai ir išilgai šukavome visą salą. 
Ieškotojų grandinė perrausė kiekvieną griovį, kiekvieną dirba- 
mų laukų lopinėlį, išnaršė tarpeklį ir iškilnojo visas išvartas. 
Patikrinome visus pastatus, kaminus, pakraiges ir lietaus kana- 
lizacijos šulinius. 

Nusukęs akis į šalį senis pažvelgė į tamsą už lango. Balsas 
pritilo, ėmė virpčioti. 

— Visą rudenį jos ieškojau, net kai baigėsi šukavimai ir žmonės 
nuleido rankas. Išnaudojau kiekvieną nuo darbų nuvogtą valan- 
dėlę, išvaikščiojau visą salą. Užslinko žiema, o mes vis nebuvo- 
"me aptikę nė menkiausio jos pėdsako. Pavasarį tęsiau paieškas, 
kol suvokiau, kad tai beprotybė. Sulaukęs vasaros pasamdžiau 
tris įgudusius miško darbininkus, kurie su lavonų ieškoti išmo- 
kytais šunimis vėl iš naujo apžiūrėjo visą teritoriją. Tuo metu jau 
buvau pradėjęs galvoti, kad kažkas galėjo ją nuskriausti. Taigi jie 
ieškojo kapo, kur ją paslėpė. Vargo tris mėnesius. Niekur jokių 
žymių. Tarsi būtų ore ištirpusi. 

— Aš įsivaizduoju keletą galimų variantų, — paprieštaravo 
Mikaelis. 

— Nagi nagi. 

— Galėjo nuskęsti arba nusiskandinti. Mes saloje, o vanduo 
gali panaikinti bet kokius pėdsakus. 

— Visai teisingai. Tačiau tikimybė nedidelė. Pasverkite štai 
ką: jei Harieta būtų patekusi į nelaimę ir nuskendusi, tai, lo- 
giškai mąstant, turėjo įvykti kur nors visai netoli kaimo. Ne- 
išleiskite iš akių to, kad katastrofa ant tilto — tragiškiausias ke- 
lių dešimtmečių įvykis Hedebio saloje, tad vargu ar šiaip tikrai 
smalsi šešiolikmetė tokiu momentu sugalvotų eiti pasivaikščioti 
į kitą salos pusę. Tačiau dar svarbiau, - toliau dėstė jis, - kad čia 
nelabai sraunu, vėjai tuo metų laiku šiauriniai arba šiaurės rytų. 
Koks daiktas ar žmogus, pakliuvęs į vandenį, išplaukia kur nors 
palei žemyninį krantą, o ten iš esmės visur gyvenama. Nemany- 
kite, kad mums tai nebuvo atėję į galvą. Savaime aišku, išgrai- 

bėme dugną visur, kur tik ji būtų galėjusi įlipti į vandenį. Buvau 
nusamdęs jaunimą iš Hedestado narų klubo, visą tą vasarą jie 
nieko daugiau neveikė, tik naršė po sąsiaurį ir palei krantus... ir 
nė ženklo. Esu tikras, kad ji ne vandenyje, kitaip būtume radę. 

— Bet ar negalėjo jai kas nors atsitikti kitur? Žinoma, tiltas 
užtvertas, tačiau iki žemyno atstumas nedidelis. Galima per- 
plaukti arba persiirti. 

— Buvo vėlyvas rugsėjis, vanduo toks šaltas, kad abejoju, ar 
Harieta leidosi maudytis per tokį sambrūzdį. Tačiau jei staiga 
būtų sumaniusi perplaukti į sausumą, ją būtų pastebėję ir sukėlę 
visus ant kojų. Mūsų akių ant tilto buvo keli tuzinai, o sausu- 
moje stebėdami spektaklį palei visą pakrantę grūdosi du ar trys 
šimtai Žmonių. 

— O kaip su irklinėm valtim? 

— Neįmanoma. Jeigu tiksliau, tądien Hedebio saloje buvo 
trylika valčių. Beveik visi laisvalaikio laiveliai gulėjo ištrauk- 
ti ant kranto. Žemiau, senojoje prieplaukoje, vandenyje tebe- 
buvo dvi medinės motorinės valtys. Ten pat buvo ir septyni 
luotai, iš kurių penki buvo iškelti. Už klebonijos sausumoje 
gulėjo vienas luotas, kitas tebebuvo vandeny. Tolėliau prie 
Ostergordo — dar viena motorinė valtis ir vienas luotas. Visi 
šie laiveliai yra inventorizuoti ir visi tuo metu buvo savo vie- 
toje. Jei Harieta būtų persiyrusi į kitą pusę, jai, be abejo, būtų 
tekę ten palikti valtį. 

Henrikas Vangeris užlenkė ketvirtąjį pirštą: 

— Ir taip lieka viena vienintelė įmanoma galimybė, tai yra - Ha- 
rieta dingo ne savo valia. Kažkas ją nuskriaudė ir pašalino kūną. 


KALĖDŲ RYTĄ LISBETA SALANDER praleido skaitydama prieš- 
taringai vertintą Mikaelio Bliumkvisto knygą apie ekonomikos 
žurnalistiką. Du šimtai dešimt puslapių, pavadinimas - „Tamp- 
lieriai“, paantraštė — „Ko nepasimoko ekonomikos komentato- 
riai . Viršelis apipavidalintas madingojo Kristerio Malmo, su 

Stokholmo biržos pastato nuotrauka. Malmas apdorojo nuo- 
trauką Pbotosbop programa - tik po kurio laiko susigaudydavai, 
kad biržos pastatas kybo ore. Po juo — jokių pamatų. Sunku 
būtų įsivaizduoti vaizdingesnį viršelį ar efektingesnę aliuziją į 
knygos turinį. 

Salander konstatavo, kad Bliumkvistas — puikus stilistas. 
Knyga parašyta tiesiai ir taikliai, akimirksniu sudomina ir įtrau- 
kia, ir netgi Žmonės, neišmanantys ekonomikos žurnalistikos 
klystkelių, gali perskaitę ją pasisemti nemažai išminties. Tonas 
kandus ir sarkastiškas, tačiau įtikinamas. 

Įžanginiame skyriuje skelbdamas karą Švedijos ekonomikos 
žurnalistams, Bliumkvistas negailėjo jiems piktų žodžių, kad per 
pastaruosius dvidešimt metų nusirito iki žioplų kurjerių lygio, 
kad pernelyg geros nuomonės apie save, kad stokoja gebėjimo 
kritiškai mąstyti. Pastaroji išvada Bliumkvistui piršosi pervertus 
daugybę ekonomikos reportažų, kuriuose nuolatos pateikiami 
vien įmonių direktorių ir biržos maklerių pasisakymai, nė žo- 
deliu nesuabejojant net ir tada, kai duomenys akivaizdžiai klai- 
dingi ir tyčia klaidinantys. Vadinasi, ekonomikos komentatoriai 
arba tokie naivūs ir patiklūs, kad reikėtų iš jų atimti darbą, arba, 
dar blogiau, yra asmenys, sąmoningai nusižengiantys savo, kaip 
žurnalistų, pašaukimui — kritiškai tikrinti ir pateikti visuomenei 
teisingą informaciją. Bliumkvistas tvirtino, kad jam dažnai gėda 
vadintis ekonomikos reporteriu, nes taip rizikuoja būti supainio- 
tas su asmenimis, kurių jis apskritai nelaiko žurnalistais. 

Bliumkvistas lygino ekonomikos žurnalistų indėlį su krimina- 
linių reporterių ir užsienio korespondentų darbu. Jis gyvai pavaiz- 
davo, kaip visi imtų šaukti nesavais balsais, jei teismo reporteris 
didelio tiražo dienraštyje nesusimąstydamas perrašytų prokuroro 
argumentus kaip automatiškai teisingus, tarkime, nužudymo by- 
loje, nepasidomėjęs gynybos pozicija arba nepaklausinėjęs aukos 
šeimos ir nesusidaręs nuomonės, kas įtikima ir kas ne. Jo galva, 
tos pačios taisyklės turėtų galioti ir ekonomikos žurnalistams. 

Likusią knygos dalį sudarė virtinė įrodymų, kuriais siekiama 
paremti įžanginę litaniją. Ilgėliausiame skyriuje buvo nagrinė- 
jami reportažai apie garsią internetinę kompaniją, publikuoti 
šešiuose didžiausiuose dienraščiuose, „Finanstidningen“ ir „Da- 
gens Industri“, rodyti laidoje „A-ekonomi“. Prieš palygindamas 
tą rašliavą su tikrąja situacija, jis citavo ir reziumavo, ką sako 
bei rašo reporteriai. Nupasakojęs įvykių raidą kompanijoje, pa- 
minėjo daugybę paprasčiausių klausimų, kuriuos turėtų pateikti 
rimtas reporteris, tačiau kurie visai ekonomikos žurnalistų gvar- 
dijai nė netoptelėjo. Gražiai čia sužaidė tas Bliumkvistas. 

Tolesniame skyriuje, pačioje pašaipiausioje ir ironiškiausioje 
knygos dalyje, buvo kalbama apie „Ielia“ akcijų pristatymą, kai 
kurie ekonomikos reporteriai, minint pavardes, tikrąja to žodžio 
prasme buvo sumalti į miltus, tarp jų ir toks Viljamas Borgas. 
Ant jo Mikaelis, panašu, ypač griežė dantį. Dar kitame skyriuje, 
knygos gale, jis lygino švedų ir užsienio ekonomikos reporterių 
kompetenciją. Bliumkvistas dėstė, kaip rimti reporteriai, dirban- 
tys „Financial Times“, „Ihe Economist“ ir vokiečių ekonomikos 
periodikoje, gilinasi į panašias temas savo šalyse. Palyginimas ne- 
išėjo švedų žurnalistams į naudą. Paskutiniame skyriuje buvo pa- 
teikti pasiūlymo, kaip pašalinti šią apverktiną situaciją, apmatai, 
o baigiamuoju knygos žodžiu apibendrintas įvadas: 


„Jei parlamento korespondentas panašiai žiūrėtų į savo užda- 
vinį ir nesusimąstydamas mūru stotų už kiekvieną nubalsuotą 
sprendimą, kad ir koks absurdiškas jis būtų, arba jei politikos 
komentatorius neparodytų sveikos nuovokos, jie būtų išmesti 
arba bent jau perkelti į tokį skyrių, kur negalėtų padaryti tiek 
žalos. Ekonomikos reporterių pasaulyje įprastinė Žurnalisto 
misija — kritiškai tikrinti informaciją ir dalykiškai pranešti ją 
skaitytojams — yra kaip podukra. Čia, priešingai, šlovinami di- 
džiausi sukčiai. Taip kuriama ateities Švedija, taip kasamasi po 
pasitikėjimo žurnalistais kaip profesine kategorija pamatais.“ 

Čia jis, matyt, rimtai. Tonas toks aštrus, kad Salander ne- 
reikėjo įdėti daug pastangų norint suprasti, koks kilo pasipik- 
tinimas ir leidinyje „Žurnalistas“, ir kai kuriuose periodiniuose 
ekonomikos leidiniuose, ir didžiųjų dienraščių pirmuosiuose 
bei ekonomikos puslapiuose. Nors pavardėmis paminėti vos ke- 
letas ekonomikos reporterių, Lisbeta Salander teisingai spėjo, 
kad profesijos atstovų pakankamai nedaug ir visi suprato, kam 
bakstelėta cituojant įvairius laikraščius. Taip Bliumkvistas įsigi- 
jo kartėlio kupinų priešų. Tą atspindėjo ir tuzinai piktdžiugiškų 
Venerstriomo bylos nuosprendžio komentarų. 

Ji užvertė knygą ir pažvelgė į autoriaus nuotrauką ant ketvirto 
viršelio. Mikaelis Bliumkvistas, nufotografuotas iš šono. Ant kaktos 
kiek nerūpestingai krinta tamsiai gelsvi kirpčiukai, tarsi prieš pat 
fotografui paspaudžiant mygtuką kaip tik būtų praskriejęs švelnus 
vėjo gūsis arba (labiau tikėtina) būtų pasidarbavęs fotografas stilis- 
tas Kristeris Malmas. Jis žvelgė į objektyvą ironiškai šypsodamasis, 
žvilgsnis, matyt, turėtų pasirodyti valiūkiškas, berniokiškas. Gana 
gražus vyriškis. Pakeliui į kalėjimą atlikti trijų mėnesių bausmės. 

— Sveikas, Kali Bliumkvistai, — garsiai tarė ji pati sau. - Ma- 
tau, mėgsti ryškinti, ką? 


APIE PIETUS ĮSIJUNGUSI savo iBook, Lisbeta Salander atsidarė 
elektroninio pašto programą „Eudora“ ir užrašiusi vieną vienin- 
telę eilutę pasakė viską: 


Ar turi laiko? 


Ji pasirašė po laišku Wasp“* ir išsiuntė jį adresu Plague 
xyz. 6660hotmai/.com. Dėl atsargumo dar perleido šią paprastą 
žinutę per kriptoprogramą PGP. 

Paskui apsivilko juodus džinsus, šiltą megztinį aukštu kaklu, 
trumpą tamsų dvieilį paltuką, apsimovė pritinkančias gelsvas 
kumštines pirštines, kepurę ir šaliką, apsiavė tvirtus žieminius 


* Vapsva (angl.). 

batus. Išsitraukė žiedus iš antakių ir šnervės, pasidažė blyškiai 
rausvu lūpdažiu ir nužvelgė save vonios veidrodyje. Atrodė kaip 
ir bet kuri kita mergina, savaitgalį išėjusi pasivaikščioti. Pati 
įvertino aprangą kaip ekspedicijai už priešo linijų tinkamą kovi- 
nį kamufliažą. Sėdo į metro Žinkensdamo stotelėje, pavažiavo 
iki Ostermalmo aikštės ir pasuko Strandvegeno gatvės link. Ji 
ėjo vidurine alėja, stebėdama namų numerius. Beveik priėjusi 
Jurgordeno tiltą sustojo ir nužvelgė ieškomą laiptinę. Perėjusi 
per gatvę ėmė laukti už keleto metrų nuo durų. 

Pastebėjo, kad dauguma žmonių po antrosios Kalėdų dienos 
šaltuką vaikštinėja palei krantinę ir tik nedaugelis juda šaligat- 
viu palei namus. 

Jai teko apsišarvavus kantrybe pralaukti kone pusvalandį, 
kol nuo Jurgordeno salos pusės pasirodė senyva moteris, pasi- 
ramsčiuodama lazdele. Moteriškė sustojo ir įtariai dėbtelėjo į 
Salander, kuri pasisveikino draugiškai šypsodamasi ir manda- 
giai linkčiodama. Dama su lazda taip pat pasisveikino, tarsi mė- 
gindama prisiminti, kur yra mačiusi šią jauną merginą. Salander 
pasisuko į ją nugara ir žengė keletą žingsnių tolyn nuo durų, 
tarsi būtų nekantriai ko nors laukusi ir žingsniavusi pirmyn bei 
atgal. Kai ji vėl atsigręžė, dama su lazda stovėjo prie durų ir 
atsidėjusi spaudinėjo telefonspynės kodą. Salander nesunkiai 
įžiūrėjo kombinaciją „1260“. 

Prieš prieidama prie durų palaukė penkias minutes. Tada su- 
rinko kodą, spyna spragtelėjusi atsirakino. Ji atidarė duris, ap- 
sidairė po laiptinę. Kiek giliau kabėjo stebėjimo kamera, į kurią 
ji tik užmetė akį ir paskui nebekreipė dėmesio. Tokio modelio 
kameros įėjo į „Milton Security“ asortimentą, jos įsijungdavo 
tik tada, kai name suveikdavo įsilaužimo arba užpuolimo signa- 
lizacija. Dar giliau, į kairę nuo senoviško lifto, — vėl durys su 
kodu. Salander pamėgino surinkti „1260“ ir pamatė, kad ta pati 
kombinacija, tinkanti lauko durims, tinka ir įėjimui į rūsius bei 
šiukšlių padalinį. Koks ap/aidumas, koks ablaidumas. Jai užteko 

lygiai trijų minučių apžiūrėti rūsiui, kur ji aptiko nerakinamą 
skalbyklą ir stambiagabaričių šiukšlių patalpą. Paskui pasinau- 
dojusi visrakčių rinkiniu, pasiskolintu iš „Milton“ spynų eksper- 
to, pateko į patalpą, kuri, iš visko sprendžiant, buvo gyventojų 
bendrijos susirinkimų salė. Pačiame rūsio gale buvo laisvalaikio 
pomėgiams skirtos patalpos. Galiausiai rado tai, ko ieškojusi — 
nedidelį užkaborį, namo elektros skydinę. Ji ištyrinėjo elektros 
skaitiklius, saugiklių dėžę ir paskirstomąsias dėžutes. Išsitraukė 
skaitmeninį „Canon“ fotoaparatą, didumo sulig cigarečių pake- 
liu. Padarė tris ją dominusio objekto kadrus. 

Išeidama dirstelėjo į lentelę prie lifto ir perskaitė viršutinio 
aukšto gyventojo pavardę. Venerstriomas. 

Tada išėjo iš pastato ir skubriu žingsniu pasileido Nacionalinio 
muziejaus pusėn, kur užsuko į kavinę apšilti ir išgerti kavos. Po ko- 
kio pusvalandžio grįžo atgal į Sioderio rajoną ir užlipo į savo butą. 

Buvo atėjęs atsakymas iš Plague xyz 6660botmail.com. At- 
kodavus jį PGP, jis skambėjo trumpai drūtai: 20. 

MIKAELIO BLIUMKVISTO NUSTATYTA trisdešimties minučių 
riba jau buvo kadai peržengta. Laikrodis rodė pusę penkių, ir apie 
popietinį traukinį galvoti nebebuvo ko. Tačiau jis vis dar galėjo 
spėti į vakarinį pusę dešimtos. Jis stovėjo prie lango trindamas 
sprandą ir tuo pat metu akimis tyrinėdamas apšviestą bažnyčios 
fasadą kitoje tilto pusėje. Henrikas Vangeris parodė jam laikraš- 
čių iškarpų albumą su straipsniais apie įvykį ir iš vietos laikraščio, 
ir iš šalies spaudos. Žiniasklaidos susidomėjimas kurį laiką buvo 
gana didelis — be žinios dingo mergaitė iš žinomos pramonininkų 
šeimos. Tačiau neradus kūno ir pasibaigus nesėkmingam opera- 
tyviniam sekimui, susidomėjimas pamažu atslūgo. Nors ir susijusi 
su garsia verslininkų šeima, Harietos Vanger byla po trisdešimt 
šešerių metų buvo visų pamiršta istorija. Septyniasdešimtųjų pa- 
baigos straipsniuose, panašu, vyravo teorija, teigianti, kad ji nu- 
skendo ir buvo nunešta į jūrą. Tai, žinoma, tragedija, tačiau tokia 
nelaimė gali ištikti bet kurią šeimą. 

Mikaelis sąmoningai leidosi pagaunamas senio pasakojimo, 
tačiau Henrikas Vangeris paprašė leisti padaryti pertraukėlę, 
kad galėtų pasinaudoti tualetu, ir Mikaelį vėl apėmė skepticiz- 
mas. Vis dėlto senis dar nebuvo priėjęs istorijos galo, ir Mikaelis 
galiausiai pažadėjo išklausyti ją visą. 

— O kaip jūs pats manote, kas jai atsitiko? — paklausė Mikae- 
lis Henriko Vangerio, kai šis grįžo į kabinetą. 

— Paprastai saloje nuolat gyvendavo dvidešimt penki asme- 
nys, tačiau dėl giminės susiėjimo Hedebyje tą dieną buvo dau- 
giau kaip šešiasdešimt žmonių. Iš jų kokius dvidešimt-dvide- 
šimt penkis galima daugiau mažiau išbraukti. Manau, kas nors 
iš likusiųjų — labiausiai tikėtina, koks nors šeimos narys - nužu- 
dė Harietą ir paslėpė kūną. 

— Turiu bent tuziną kontrargumentų. 

— Rėžkit. 

— Na, kad ir tai: jei kas nors paslėpė kūną, o paieškos tikrai 
atliktos taip pedantiškai, kaip jūs sakote, jis turėjo būti rastas. 

— Tiesą sakant, paieškos buvo dar platesnio masto nei pasako- 
jau. Tačiau tik tada, kai pradėjau galvoti apie Harietą kaip apie 
nusikaltimo auką, sumečiau, kaip žudikas galėjo pradanginti jos 
kūną. Įrodyti to negaliu, tačiau mano hipotezės protingos. 

— Ką gi, pasakokite. 

— Harieta dingo maždaug apie penkioliktą valandą. Maždaug 
keturioliktą valandą penkiasdešimt penkios minutės ją matė ku- 
nigas Otas Falkas, skubėdamas į nelaimės vietą. Maždaug tuo 
pat metu iš vietos laikraščio atvyko fotografas ir per valandą pri- 
pleškino daugybę avarijos nuotraukų. Mes, tai yra policija, per- 
žiūrėję fotojuostas nustatėme, kad Harieta nepakliuvo nė į vieną 
kadrą. O visi tuo metu kaime buvę asmenys, išskyrus pačius ma- 
žiausius vaikus, užfiksuoti bent jau vienoje nuotraukoje. 

Henrikas Vangeris atnešė Mikaeliui ant stalo dar vieną 
albumą. 

— Tos dienos nuotraukos. Pirmoji daryta Hedestade per Vai- 
kų dienos eitynes. Laikas — trylika valandų penkiolika minučių, 
joje matyti Harieta. 

Nuotrauka daryta iš antro namo aukšto, joje — gatvė, kuria 
kaip tik traukia eitynių dalyviai - sunkvežimiai su klounais ir 
maudymosi kostiumėliais vilkinčios mergaitės. Ant šaligatvio 
grūdasi žiūrovai. Henrikas Vangeris dūrė pirštu į vieną būrelį. 

— Štai čia Harieta miestelio centre su bendraklasiais. Likus 
maždaug dviem valandoms iki dingimo. Tai paskutinė jos nuo- 
trauka. Tačiau yra dar vienas įdomus kadras. 

Henrikas Vangeris pravertė keletą lapų. Likusiuose pusla- 
piuose buvo daugiau kaip šimtas aštuoniasdešimt katastrofos 
ant tilto nuotraukų, šešios juostos. Išklausius viso atsitikimo ir 
staiga išvydus katastrofą ryškiose nespalvotose nuotraukose net 
akis suskaudo. Fotografas turėjo gerą akį, puikiai pagavo avari- 
jos sukeltą chaosą. Svarbiausia gausybėje nuotraukų — apvirtu- 
si cisterna. Mikaelis nesunkiai įžiūrėjo keturiasdešimt šešerių 
metų Henriką Vangerį, gestikuliuojantį, permirkusį mazutu. 

— Štai čia mano brolis Haraldas, - senis parodė į švarku vil- 
kintį vyrą, kuris stovėjo palinkęs ir rodė į kažką sudaužytame 
automobilyje, kur sėdėjo prispaustas Aronsonas. - Haraldas — 
nemalonus tipas, tačiau jį, manau, iš įtariamųjų sąrašo galime 
išbraukti. Išskyrus trumpą valandėlę, kai buvo priverstas nubėg- 
ti į sodybą persiauti, jis visą laiką buvo ant tilto. 

Henrikas Vangeris pervertė keletą lapų į priekį. Nuotraukos 
keitė viena kitą. Dėmesys į cisterną. Dėmesys į žiūrovus paupy- 
je. Dėmesys į Aronsono mašinos laužą. Apžvalginės nuotrau- 
kos. Nuotraukos, priartintos teleobjektyvu. 

— Štai ta įdomioji nuotrauka, — tarė Henrikas Vangeris. — 
Kiek pavyko nustatyti, ji daryta I5:40—15:45, taigi praėjus ketu- 
riasdešimt penkioms minutėms po to, kai Harieta susitiko ku- 
nigą Falką. O dabar pažvelkite į mūsų namą, į vidurinįjį antro 
aukšto langą. Tai Harietos kambarys. Prieš akimirką darytoje 
nuotraukoje jis uždarytas. O čia jis atviras. 

— Kažkas tuo momentu buvo Harietos kambaryje. 

— Apklausinėjau visus. Niekas nenori prisipažinti atidaręs tą 
langą. 

— O tai reiškia, kad jį atidarė arba pati Harieta, vadinasi, tuo 
metu ji buvo gyva, arba kas nors jums meluoja. Tačiau kam žu- 
dikui eiti į jos kambarį atidarinėti lango? Ir kam meluoti? 

Henrikas Vangeris papurtė galvą. Atsakymo nėra. 

— Harieta dingo maždaug apie penkioliktą valandą arba šiek 
tiek vėliau. Iš šių nuotraukų galima susidaryti šiokį tokį vaizdą, 
kur kokie žmonės tuo metu buvo. Todėl ir galiu kai kuriuos jų 
išbraukti iš įtariamųjų sąrašo. Logiška, kad dėl tos pačios prie- 
žasties tam tikri Žmonės, tuo momentu neužfiksuoti nuotrau- 
kose, turi būti įtraukti į įtariamųjų sąrašą. 

— Jūs neatsakėte į klausimą, kaip, jūsų nuomone, atsikratyta 
kūno. Man ką tik dingtelėjo, kad čia peršasi savaime aiškus at- 
sakymas. Paprasčiausias iliuzinis triukas. 

— Tikra tiesa, yra keletas visai realių būdų. Maždaug apie 
penkioliktą valandą žudikas suduoda smūgį. Jis arba ji tikriau- 
siai nesinaudojo jokiu įrankiu — antraip gal būtume aptikę krau- 
jo pėdsakų. Spėju, kad Harietą pasmaugė, taip pat spėju, kad tai 
įvyko čia — už mūrinės kiemo tvoros, ta vieta nematoma foto- 
grafui, o žiūrint nuo namo ji tarsi akla dėmė. Tai trumpiausias 
kelias pėsčiomis grįžtant iš klebonijos — kur ją matė paskutinį 
kartą — atgal į namus, tačiau ir tiesiausias kelias pasprukti. Dabar 
ten želia veja, sukastos kelios lysvės, tačiau prieš keturiasdešimt 
metų ten buvo žvyruota aikštelė, kur statydavo automobilius. 
Žudikui tereikėjo atidaryti kurią nors bagažinę ir įmesti Harie- 
tą. Kai kitą dieną ėmėme šukuoti apylinkes, niekas nepagalvojo, 
kad įvyko nusikaltimas, todėl kreipėme dėmesį tik į krantines, 
pastatus ir miškelius šalia kaimo. 

— Vadinasi, niekas nepatikrino automobilių bagažinių. 

— O kitos dienos vakarą žudikui nebuvo jokių kliūčių sėsti į 
savo automobilį, pervažiuoti per tiltą ir paslėpti kūną kur nors 
kitur. 

Mikaelis linktelėjo. 

— Visų išėjusiųjų šukuoti apylinkių panosėje. Jei viskas taip ir 
buvo, turime reikalą su nepaprastai šaltakraujišku išgama. 

Henrikas Vangeris karčiai nusijuokė. 

- Jūs ką tik taikliai apibūdinote nemenką būrį Vangerių šei- 
mos narių. 

JIE TĘSĖ POKALBĮ per šeštos valandos vakarienę. Ana patiekė 
keptos kiškienos su bulvėmis ir raudonųjų serbentų želės. Hen- 
rikas Vangeris papilstė sodraus raudonojo vyno. Mikaelis tebe- 
turėjo pakankamai laiko, kad spėtų į paskutinį traukinį. Tad 
buvo metas rinktis daiktus. 

— Pripažįstu, kad papasakojote neįtikėtiną istoriją. Tačiau aš 
ne visai susigaudau, kodėl jūs ją pasakojat man. 

— Iš esmės jau sakiau. Noriu demaskuoti tą šunsnukį, kuris 
nužudė mano brolio anūkę. Ir tam noriu nusamdyti jus. 

— Kaip suprasti? 

Henrikas Vangeris nuleido peilį su šakute. 

— Mikaeli, netrukus bus trisdešimt septyneri metai, kai aš 
baigiu nusigaluoti sukdamas galvą, kas atsitiko Harietai. Kas- 
met vis daugiau savo laisvalaikio skiriu jos paieškoms. 

Jis nutilo ir nusiėmęs akinius ėmė tyrinėti kažkokią nemato- 
mą dėmelę ant lęšio. Paskui pakėlęs akis įsistebeilijo į Mikaelį. 

— Visiškai atvirai sakant, kaip tik dėl Harietos dingimo netru- 
kus palikau koncerno vadovybės vairą. Praradau ūpą. Žinojau, kad 
kažkur man pašonėje žmogžudys, be to, tiesos paieškos pernelyg 
apsunkino tiesioginį darbą. Blogiausia, kad našta su metais ne tik 
nepalengvėjo — veikiau atvirkščiai. Maždaug 1970-aisiais išgyvenau 
periodą, kai norėjau tik vieno — kad visi paliktų mane ramybėje. 
Tuo momentu Martinas jau dalyvavo valdybos veikloje, tad jam 
teko vis didesnė mano darbo dalis. 1976-aisiais atsistatydinau, ir 
Martinas perėmė vykdomojo direktoriaus pareigas. Man ir toliau 
priklauso vieta valdyboje, tačiau kai sulaukiau penkiasdešimties, 
nebeinu kalnų versti. Per pastaruosius trisdešimt šešerius metus ne- 
buvo nė dienos, kad mintimis neperkratyčiau Harietos dingimo. 
Jums galbūt pasirodys, kad aš apsėstas — bent jau dauguma mano 
giminaičių laiko mane tokiu. Tikriausiai taip ir yra. 

— Įvykis siaubingas. 

— Ir ne tik. Jis sugriovė man gyvenimą. Tai faktas, kurį ilgai- 
niui vis labiau įsisąmoninu. Ar gerai pažįstate pats save? 


— 120 — 


MERGINA SU DRAKONO TATUIRUOTE 


— Kaip čia pasakius - man pačiam, žinoma, atrodo, kad taip. 

— Aš save pažįstu — neįstengiu išmesti iš galvos to, kas atsiti- 
ko. Tačiau mano motyvai bėgant metams pasikeitė. Iš pradžių 
tai galbūt buvo sielvartas. Norėjau surasti ją ir bent jau palaidoti. 
Svarbiausia buvo atitaisyti Harietai padarytą skriaudą. 

— Kas pasikeitė? 

— Dabar man svarbiau surasti tą bejausmį išsigimėlį. Ir keis- 
čiausia, kad kuo senesnis darausi, tuo šis laisvalaikio pomėgis 
labiau mane glemžiasi. 

— Pomėgis? 

— Taip, aš sąmoningai norėjau pavartoti šį žodį. Kai policijos ty- 
rimas baigėsi nedavęs jokių rezultatų, aš ir toliau ieškojau. Mėginau 
dirbti sistemingai, moksliškai pagrįstai. Surinkau visą įmanomą 
informaciją — tas nuotraukas, kurias matėte viršuje, policijos tyrimo 
medžiagą, užsirašiau viską, ką man pasakojo Žmonės apie savo vei- 
klą tą dieną. Vienu žodžiu, beveik pusę savo gyvenimo paskyriau 
sukaupti informacijai apie tą vieną vienintelę dieną. 

— Jūs suvokiat, kad praėjus trisdešimt šešeriems metams žu- 
dikas galbūt jau pats miręs ir palaidotas? 

— Aš taip nemanau. 

Mikaelis kilstelėjo antakius sureagavęs į tokį kategorišką 
įsitikinimą. 

— Baikime vakarieniauti ir eime atgal į viršų. Liko dar viena 
smulkmena, tik papasakojus apie ją, prieisime istorijos galą. Ši 
smulkmena mane labiausiai ir glumina. 


LISBETA SALANDER PASISTATĖ automatinio valdymo korolą 
prie Sundbiubergo priemiestinių traukinių stoties. Tojotą ji pa- 
siskolino iš „Milton Security“ automobilių nuomos terminalo. 
Tiksliau - leidimo ji nepaprašė, tačiau Armanskis niekada aiškiai 
nėra jai uždraudęs naudotis „Milton“ automobiliais. Anksčiau ar 
vėliau, pamanė ji, teks įsigyti nuosavą transporto priemonę. Au- 
tomobilio ji neturėjo, tačiau turėjo motociklą —- padėvėtą mažalit- 

ražį kavasakį, 125 kubų, kuriuo važinėdavo šiltuoju metų laiku. 
Žiemą motociklas stovėdavo užrakintas jos sandėliuke rūsyje. 

Pėsčiomis nuėjo iki Hogklintavegeno ir lygiai šeštą paspaudė 
telefonspynę. Durų užraktas spragtelėjo po keleto sekundžių, ji 
pakilo laiptais į antrą aukštą ir paskambino į duris su kukliu užra- 
šu „Svensonas“. Ji neturėjo žalio supratimo, kas toks šis Svensonas 
ir ar apskritai šiame bute egzistuoja žmogus tokia pavarde. 

— Sveikas, P/ague“, — pasilabino ji. 

— Wasp. Apsilankai tik tada, kai tau ko nors reikia. 

Vyriškis buvo trejais metais vyresnis už Lisbetą Salander, 
I89 cm ūgio ir 152 kg svorio. Ji pati — 154 cm ūgio ir svėrė 42 kilo- 
gramus, taigi prieš P/ague jautėsi kaip nykštukė. Kaip paprastai 
jo bute buvo tamsu, į holą šviesa sklido nuo vienintelės degan- 
čios lempos miegamajame, paverstame darbo kambariu. Tvyro- 
jo sudusęs nevėdinamų patalpų kvapas. 

— Plague. Tai todėl, kad tu niekada nesiprausi, ir todėl, kad čia 
viduje baisi smarvė. Jei tu bent kartą išsiruoši iš namų, aš tau pa- 
tarsiu įsigyti skysto muilo. Būna maisto prekių parduotuvėse. 

Jis blausiai šyptelėjo ir ženklu parodė eiti paskui jį į virtuvę. 
Nedegdamas šviesos, atsisėdo prie stalo. Virtuvę iš esmės nu- 
švietė gatvės žibinto skleidžiama šviesa už lango. 

— Suprask, aš pati nesu kokia valytoja baltprausė, bet jeigu 
seni pieno pakeliai ima dvokti lavonų kirmėlėm, aš juos surenku 
ir išmetu. 

— Aš gaunu invalidumo pensiją. Esu socialiai nekompe- 
tentingas. 

— Ir todėl valstybė suteikė tau gyvenamąjį plotą ir pamiršo apie 
tave. Ar tu nebijai, kad kaimynai ims skųstis — dar ateis socialinė 
rūpyba daryti patikrinimo? Gal net beprotnamy atsidursi. 

— Ar atnešei man ką nors? 

Lisbeta Salander truktelėjo striukės kišenės užtrauktuką ir 
išsiėmė penkis tūkstančius kronų. 

— Daugiau neišgaliu. Tai mano asmeniniai pinigai. Vargu ar bu- 


halterija leistų apmokėjimą tau nurašyti kaip tarnybines išlaidas. 
* Mare (angl.). 0 

— Ko nori? 

— Rankogalio, apie kurį pasakojai prieš porą mėnesių. Ar pa- 
vyko sukonstruoti? 

Nusišypsojęs jis padėjo priešais ją ant stalo kažkokį daiktą. 

— Dėstyk, kaip veikia. 

Kokią valandą ji atidžiai klausėsi. Paskui išmėgino rankoga- 
lį. Plague gal socialiai ir nekompetentingas, tačiau šiaip jis, be 
jokios abejonės, - genijus. 


SUSTOJĘS PRIE RAŠOMOJO stalo Henrikas Vangeris luktelėjo, 
kol Mikaelis visą dėmesį ir vėl sukaupė į jį. Mikaelis pakėlė akis 
nuo savo rankinio laikrodžio. 

— Jūs kalbėjote apie labiausiai gluminančią detalę. 

Henrikas Vangeris linktelėjo. 

— Esu gimęs lapkričio pirmąją. Kai Harietai buvo aštuoneri, 
ji man gimimo dienos proga padovanojo dovaną, tokį paveikslė- 
lį. Sudžiovintą gėlę paprastuose rėmeliuose. 

Apėjęs aplink rašomąjį stalą Henrikas Vangeris paro- 
dė pirmąjį herbariumą. Karilėlis. Mėgėjiškas, negrabių rankų 
darbelis. 

— Tai pirmasis paveikslėlis. Gavau jį 1958-aisiais. 

Jis rodė toliau. 

— I959-ieji. Aitrusis vėdrynas. 1960-ieji. Paprastoji baltagahve. 
Tai tapo tradicija. Ji padarydavo paveikslėlį vasarą ir pasidėdavo 
iki mano gimtadienio. Kaskart, gavęs naują, pasikabindavau štai 
čia ant sienos. I966-aisiais ji prapuolė, ir tradicija nutrūko. 

Henrikas Vangeris nutilo rodydamas į paveikslėlių eilėje 
žiojėjantį tarpą. Mikaelis staiga pajuto, kaip jam ant sprando 
pasišiaušė plaukai. Visa siena buvo nukabinėta džiovintomis 
gėlėmis. 

— I967-aisiais, praėjus metams po jos mirties, per savo gimi- 
mo dieną aš gavau štai šią gėlę. Tai našlaitė. 


— Kaip ji buvo supakuota? — Mikaelis nuleido balsą. 

— Įsukta į dovanų popierių, atsiųsta paštu, voke su oro pagalvėlė- 
mis. Siųsta iš Stokholmo. Siuntėjas nenurodytas. Jokio prierašo. 

— Tai, vadinasi... - Mikaelis mostelėjo ranka. 

— Būtent. Per kiekvieną velnio pramanytą gimtadienį. Ar su- 
prantat, koks tai jausmas? Tai nukreipta prieš mane, tarsi žudi- 
kas norėtų mane pakankinti. Baigiu išprotėti sukdamas galvą, 
ar tik Harieta nebuvo pašalinta todėl, kad kažkas norėjo pa- 
kenkti man. Jokia paslaptis, kad mudviejų su Harieta ryšys buvo 
ypatingas, laikiau ją savo dukra. 

— Ko jūs norėtumėt iš manęs? — vėl dalykiškai paklausė 


Mikaelis. 


GRĄŽINUSI KOROLĄ Į GARAŽĄ, esantį po „Milton Security“ 
patalpomis, Lisbeta Salander pasinaudojo proga užeiti į tualetą 
viršuje, įstaigoje. Ji pateko į vidų su elektroniniu leidimu ir pa- 
kilo liftu tiesiai į trečią aukštą, kad nereikėtų eiti pro paradines 
duris antrame aukšte, kur sėdi budėtojai. Pabuvo tualete, paskui 
įsipylė puodelį kavos iš espreso kavavirės, kurią įsigijo Draganas 
Armanskis, pagaliau suvokęs, kad Lisbeta niekada nevirs jiems 
kavos vien jau dėl to, kad jie to iš jos tikisi. Paskui nuėjo į savo 
kabinetą ir pasikabino odinę striukę ant biuro kėdės. 

Kabinetas buvo 2 metrų pločio ir 3 metrų ilgio narvelis už 
stiklinės sienos. Jame stovėjo rašomasis stalas su nenaujo mode- 
lio stacionariu De// PC, biuro kėdė, šiukšlinė, telefonas ir knygų 
lentyna. Knygų lentynoje gulėjo telefono katalogų rinkinys ir trys 
tušti A4 formato sąsiuviniai. Dviejuose rašomojo stalo stalčiuose 
mėtėsi keli išrašyti tušinukai, sąvaržėlės ir dar vienas A4 formato 
sąsiuvinis. Ant palangės stovėjo negyva gėlė rudais nuvytusiais 
lapais. Lisbeta Salander mąsliai apžiūrėjo gėlę, tarsi matydama ją 
pirmą kartą. Netrukus ryžtingai išmetė į šiukšlinę. 

Ji retai kada užeidavo į savo kabinetą, apsilankydavo jame gal- 
būt kokį pustuzinį kartų per metus, iš esmės tik prireikus pabūti 
vienai ir patobulinti kokią nors ataskaitą artėjant jos atidavimo 

terminui. Draganas Armanskis primygtinai spyrėsi, kad ji turėtų 
savo vietą. Jo motyvacija — ji labiau jausis esanti firmos dalis, nors 
ir dirbdama kaip laisvai samdoma. Salander įtarė, kad Armanskis 
tiesiog tikisi lengviau galėsiąs ją ganyti ir kištis į jos asmeninius 
reikalus. Iš pradžių jai paskyrė vietą pačiame koridoriaus gale, di- 
desniame kambaryje, kurį ji atseit turinti dalytis su vienu kolega, 
tačiau kadangi ji ten nė karto nepasirodė, pagaliau jis perkėlė ją į 
tą stiklinį kamputį, atlikus; ilgame koridoriuje. 

Lisbeta Salander išsitraukė rankogalį, atsivežtą iš Plague. Pa- 
sidėjusi daiktelį ant stalo prieš save sėdėjo užsigalvojusi, apžiūri- 
nėdama iš visų pusių, kandžiodama lūpą ir visaip svarstydama. 

Buvo vienuolikta valanda vakaro, visame aukšte ji buvo vie- 
na. Ūmai pajuto nuobodulį. 

Po valandėlės pakilusi nulingavo tolyn koridoriumi, patraukė 
prie Dragano Armanskio kabineto durų. Apsižvalgė. Tikimy- 
bė, kad kas nors atklys į šį koridorių antrosios Kalėdų dienos 
vidurnaktį, beveik nulinė. Ji atsirakino duris slapta pagrindinio 
sistemos rakto kopija, kurią pasirūpino įsigyti jau prieš keletą 
metų. 

Armanskio kabinetas buvo erdvus, jame tilpo rašomasis sta- 
las, kėdės lankytojams, o viename kampe ir nedidelis pasitari- 
mų stalas, aplink kurį galėdavo susėsti aštuoni asmenys. Visur 
nepriekaištinga tvarka. Ji seniai nebuvo šniukštinėjusi jo kam- 
baryje, tad jei jau vis tiek atsidūrė įstaigoje... Prie jo stalo ji pra- 
leido valandą ir pasipildydė jau žinomą informaciją. Kaip sekasi 
medžioti įtariamą pramonės šnipą, kas išsiųsti darbuotis under 
cover“ į vieną įmonę, kurioje siaučia organizuota vagių gauja, 
kokių priemonių imtasi norint apsaugoti vieną klientę, besibai- 
minančią, kad vaikus pagrobs jų tėvas. 

Galiausiai ji sudėliojo visus dokumentus tiksliai kaip ir radu- 
si, užrakino Armanskio kabineto duris ir pėsčia patraukė namo 
į Lundo gatvę. Jautėsi patenkinta praėjusia diena. 


* Po priedanga (angl). 

MIKAELIS BLIUMKVISTAS dar kartą papurtė galvą. Henrikas 
Vangeris, atsisėdęs prie stalo, ramiai stebėjo Mikaelį, tarsi jau iš 
anksto būtų pasirengęs atremti visus prieštaravimus. 

— Nežinau, ar kada nors sužinosime tiesą, tačiau nenoriu gul- 
tis į kapą bent jau nepamėginęs paskutinį kartą, — tarė senis. — 
Taigi norėčiau jus pasamdyti, kad iš naujo peržiūrėtumėte visą 
įrodymams pateiktą medžiagą. 

— Tai nesąmonė, - rėžė Mikaelis. 

— Kodėl gi? 

— Henrikai, aš jau pakankamai prisiklausiau, ir nemanykit, 
suprantu jūsų sielvartą, tačiau noriu būti atviras. Tai, ko jūs ma- 
nęs prašote, yra laiko ir pinigų švaistymas. Jūs prašote, kad lyg 
koks burtininkas išaiškinčiau misteriją, kur nei kriminalinė po- 
licija, nei profesionalūs nusikaltimų tyrėjai su daug didesniais 
resursais nieko nepešė triūsdami metų metus. Jūs prašote manęs 
atskleisti nusikaltimo aplinkybes kone keturiasdešimt metų po 
jo įvykdymo. Kaip aš galėčiau tai padaryti? 

— Mes dar neaptarėme jūsų honoraro, — atsakė Henrikas 
Vangeris. 

— Nėra reikalo. 

— Jei atsisakote, negaliu jūsų versti. Tačiau paklausykite, ką no- 
riu pasiūlyti. Dirkas Frudė jau surašė sutartį. Galime pasiderėti dėl 
smulkmenų, tačiau sutartis nesudėtinga. Trūksta tik jūsų parašo. 

— Henrikai, tai beprasmiška. Aš negaliu atspėti Harietos 
dingimo mįslės. 

— Pagal sutartį jūs neprivalote to padaryti. Prašau tik vieno — 
kad padarytumėte viską, ką galite. Jei nepavyks, tokia Dievo 
arba - jei juo netikite — likimo valia. 

Mikaelis atsiduso. Darėsi vis nejaukiau, jis vis labiau norėjo 
greičiau baigti vizitą Hedebyje, tačiau vis dėlto nusileido. 

— Sakykit. 

— Noriu, kad metus gyventumėte ir dirbtumėte Hedebyje. 
Noriu, kad peržiūrėtumėte visą tyrimo medžiagą apie Harietos 
dingimą, dokumentą po dokumento. Noriu, kad viską ištyrinė- 

tumėte šviežia akimi. Noriu, kad suabejotumėte visomis senomis 
išvadomis taip, kaip abejotų tiriantysis žurnalistas. Noriu, kad 
ieškotumėte to, ką aš, policija ir kiti tyrėjai galbūt pražiopsojo. 

— Jūs prašote manęs ištisus metus atsisakyti viso savo gyvenimo 
bei karjeros ir atsidėti kažkam, kas būtų visiškai tuščia gaišatis. 

Staiga Henrikas Vangeris nusišypsojo. 

— Beje, dėl jūsų karjeros. Turbūt sutiksite, kad šiuo metu ji 
gerokai smuktelėjusi. 

Mikaelis nutylėjo, greitosiomis nesumojęs, ką atsakyti. 

— Aš perku metus jūsų gyvenimo. Tai darbas. Honoraras už jį 
daug geresnis už visus kitus, kuriuos kada gavote ar dar gausite. 
Mokėsiu po du šimtus tūkstančių per mėnesį, taigi du milijonus 
keturis šimtus tūkstančių kronų, jei priimsite pasiūlymą ir pasi- 
liksite visus metus. 

Mikaelis neteko žado. 

— Aš neturiu jokių iliuzijų. Žinau, jog šansų, kad jums pasi- 
seks, labai mažai, tačiau jei jums, priešingai nei manau, pavyktų 
rasti mįslės įminimą, siūlau premiją — dvigubą honorarą, vadi- 
nasi, keturis milijonus aštuonis šimtus tūkstančių kronų. Beje, 
nėra ko smulkintis, suapvalinkime iki penkių milijonų. 

Atsilošęs Henrikas Vangeris palenkė galvą į šoną. 

— Galiu pervesti pinigus į bet kurią banko sąskaitą bet ku- 
rioje pasaulio šalyje. Panorėjęs taip pat galite gauti grynuosius 
pinigus lagamine, tada pats galėsite spręsti, ar deklaruoti šias 
pajamas mokesčių inspekcijai. 

- Jūs... nesveikas, - sumikčiojo Mikaelis. 

— Kodėl gi? - ramiai paklausė Henrikas Vangeris. - Man per 
aštuoniasdešimt, bet protas ir atmintis šviesūs. Man priklauso 
milžiniškas asmeninis turtas, kuriuo laisvai disponuoju. Vaikų 
neturiu, o padovanoti pinigus giminaičiams, kuriais esu pasidy- 
gėjęs, neturiu nė menkiausio noro. Jau surašiau testamentą - di- 
dumą pinigų paliksiu Pasaulio gamtos fondui. Saujelė man arti- 
mų asmenų, kartu ir jūsų čia sutikta Ana, gaus dideles sumas. 

Mikaelis Bliumkvistas papurtė galvą. 

— Pasistenkite mane suprasti. Aš senas ir greit mirsiu. Te- 
trokštu vienintelio dalyko pasaulyje — atsakymo į klausimą, ka- 
muojantį mane štai jau greit keturis dešimtmečius. Nemanau, 
kad jį sužinosiu, tačiau turiu pakankamai asmeninių lėšų, kad 
galėčiau pamėginti laimę lemiamą kartą. Kodėl gi mano noras 
panaudoti savo turtą tokiam tikslui būtų nepamatuotas? Aš tai 
skolingas Harietai. Aš skolingas tai ir sau. 

— Jūs mokėsite kelis milijonus kronų už nieką. Man tereikia 
tik pasirašyti kontraktą, o paskui kiaurus metus galėsiu varnas 
šaudyti. 

- Jūs to nedarysite. Atvirkščiai — dirbsite dar atkakliau nei 
kada nors per visą savo gyvenimą. 

— Kaip galite būti toks tikras? 

— O taip, — nes galiu jums pasiūlyti tai, ko neįsigysite už jo- 
kius pinigus, nors trokštate to labiau už viską pasaulyje. 

— Ir kas gi tai būtų? 

Henrikas Vangeris prisimerkė. 

— Galiu jums atiduoti Hansą Eriką Venerstriomą. Galiu įro- 
dyti, kad jis išeikvotojas. Faktas tas, kad jis karjerą prieš trisde- 
šimt penkerius metus pradėjo pas mane, ir aš galėčiau atnešti 
jums jo galvą ant lėkštelės. Įspėkite mįslę, ir savo pralaimėjimą 
Apylinkės teisme paversite metų reportažu. 

PASTAČIUSI KAVOS PUODELĮ ant stalo, Erika Mikaeliui atsuko 
nugarą. Pro jo buto langą ji žvalgėsi į Stokholmo senamiesčio 
vaizdus. Buvo sausio trečioji, devinta valanda ryto. Visą sniegą 
per Naujųjų metų šventes nuplovė lietus. 

— Man visada patiko tas vaizdas, — tarė ji. — Kaip tik toks 
butas galėtų priversti mane išsikelti iš Saltšiobadeno. 

— Raktus turi. Kraustykis čia kada tik nori iš to savo turčių 
rezervato, — Mikaelis uždarė lagaminą ir pastatė jį hole. Atsi- 
gręžusi Erika abejodama nužvelgė Mikaelį. 

— Negi tu rimtai? - netikėjo ji. - Mums gresia baisiausia krizė, 
o tu susikrauni du lagaminus ir išvažiuoji į Rūgpienių kaimą. 

— Į Hedestadą. Kelios valandos traukiniu. Ir ne visiems 
laikams. 

— Bene svarbu, kad ir į Ulan Batorą. Ar tu nesupranti, juk 
atrodys, kad bėgi pabrukęs uodegą? 

— Taip ir yra. Be to, man šįmet dar reikės atlikti laisvės atė- 
mimo bausmę. 

Kristeris Malmas sėdėjo įsitaisęs ant Mikaelio sofos. Širdy 
jam buvo negera. Pirmą kartą nuo „Millennium“ įkūrimo jis 
matė Mikaelį ir Eriką taip iš esmės nesutariančius. Per visus 
tuos metus jiedu buvo neišskiriami. Be abejo, retkarčiais įnir- 
tingai susikibdavo, tačiau visada dalykiniais klausimais, kurių 

klaustukai išsitempdavo į šauktukus dar prieš jiedviem apsika- 
binant ir patraukiant į barą. Arba į lovą. Pastarasis ruduo buvo 
nelinksmas, tačiau dabar ėmė rodytis, kad prasivėrė kažkokia 
praraja. Kristeriui Malmui net šmėkštelėjo mintis - ar nebus tai 
„Millennium“ pabaigos pradžia. 

— Aš neturiu kitos išeities, - tarė Mikaelis. - Mes neturime 
kitos išeities. 

Įsipylęs kavos jis atsisėdo prie virtuvės stalo. Erika palingavo 
galvą ir klestelėjo prieš jį. 

— K3 tu manai, Kristeri? - paklausė ji. 

Kristeris Malmas skėstelėjo rankomis. Jis laukė šio klausimo 
baimindamasis akimirkos, kai reikės išreikšti savo poziciją. Jis 
buvo trečiasis dalininkas, tačiau visi žinojo, kad „Millennium“ - tai 
Mikaelis ir Erika. Jo, Kristerio, patarimo jiedu klausdavo tik tais 
išskirtiniais atvejais, kai nuomonės tikrai smarkiai nesutapdavo. 

— Atvirai pasakius, — pradėjo Kristeris, - jūs abu žinote, kad 
mano nuomonė neturi jokios reikšmės. 

Ir nutilo. Jis mėgo kurti vaizdus. Jis mėgo kurti grafinį dizai- 
ną. Tiesa, niekada nelaikė savęs menininku, bet žinojo, kad yra 
Dievo apdovanotas dizaineris. Kita vertus, buvo niekam tikęs 
intrigantas ir strategas. 

Erika su Mikaeliu nužvelgė vienas kitą. Ji — šalta, įpykusi. 
Jis - susimąstęs. 

„Tai ne ginčas, - pamanė Kristeris Malmas. — Tai skyrybos.“ 
Tylą nutraukė Mikaelis. 

— Ką gi, aš dar kartą išvardysiu visus argumentus „už“. - Žvilgs- 
niu jis įsisiurbė į Eriką. —- Toks poelgis mereiškia, kad aš praradau 
viltį dėl „Millennium“. Tam mes per daug sunkiai dirbome. 

— Tačiau tavęs nebebus redakcijoje — liksime tik mudu su 
Kristeriu, ir mums teks vilkti visą naštą. Ar tu suvoki, kad pats 
save ištremi? 

— Tai antroji medalio pusė. Man reikia atsikvėpti, Erika. Mano 
mechanizmai susidėvėję. Aš visiškai išsunktas. Apmokamos atos- 


togos Hedestade galbūt ir yra kaip tik tai, ko man reikia. 

— Visas sumanymas nenormalus, Mikaeli. Tai tas pats, kas 
įsidarbinti kokiame nors NSO. 

— Žinau. Tačiau už durniaus voliojimą ištisus metus aš gau- 
siu 2,4 milijono, be to, nesėdėsiu be darbo. Tai trečiasis dalykas. 
Pirmasis raundas prieš Venerstriomą baigėsi, jis mane nokautavo. 
Antrasis raundas vyksta kaip tik dabar — jis stengsis sužlugdyti 
„Millennium“ visiems laikams, nes žino, kad kol leidinys gyvas, 
gyvuos ir redakcija, numananti, ką jis gali. 

- Žinau. Mačiau pastarojo pusmečio reklamos įplaukų finan- 
sinio balanso suvestinės. 

— Na, matai. Todėl aš privalau palikti redakciją. Aš jam kaip 
raudonas skuduras buliui. Nuo manęs jam paranoja. Kol neišeisiu, 
jis nenutrauks savo kampanijos. Reikia rengtis trečiajam raundui. 
Norint turėti bent menkiausią šansą nugalėti Venerstriomą, reikia 
atsitraukti ir sugalvoti visai naują strategiją. Reikia rasti kūjį jam 
sutraiškyti. Tai ir bus mano darbas ateinančiais metais. 

— Visa tai aš suprantu, — replikavo Erika. — Pasiimk atosto- 
gų. Išvažiuok į užsienį, kokį mėnesį pagulėk ant mėlynos jūros 
kranto. Atsipalaiduok. Atsisėsk tam savo Sandhamne ir pažiop- 
sok į bangas. 

— O kai grįšiu, viskas tebebus kaip anksčiau. Venerstriomas 
sutriuškins „Millennium“. Tu tai žinai. Jam sukliudyti galima 
tiktai radus kokią nors kompromituojančią informaciją ir ja 
pasinaudojus. 

— Ir tu manai, kad rasi ją Hedestade. 

— Aš peržiūrėjau spaudos iškarpas. Venerstriomas dirbo Van- 
gerių koncernui 1969-1972 metais. Turėjo vietą koncerno štabe ir 
buvo atsakingas už strategines investicijas. Išėjo iš jų labai sku- 
botai. Negalime paneigti galimybės, kad Vangeris žino kažką 
neparankaus Venerstriomui. 

— Tačiau jei jis ko ir prisidirbo prieš trisdešimt metų, vargu ar 
įstengsime tai įrodyti šiais laikais. 

— Henrikas Vangeris pažadėjo duoti interviu ir papasakoti vis- 
ką, ką žino. Jis apsėstas savo dingusios giminaitės — panašu, kad 


— 131 — 


STIEG LARSSON 


jam daugiau niekas ir nerūpi, tad jeigu iškils būtinybė parduoti 
Venerstriomą, man regis, jis taip ir padarys. Kad ir kaip ten būtų, 
tokios progos negalime paleisti iš rankų — jis pirmasis, pasakęs, 
kad sutiktų kalbėti apie visą Venerstriomo mėšlą on the record“. 

— Net jei tu ir grįši turėdamas įrodymų, kad tai Venerstrio- 
mas pasmaugė tą mergaitę, mes negalėsime tuo pasinaudoti. 
Tik ne po šitiek metų. Jis mus teisme be druskos suės. 

— Ta mintis man buvo atėjusi į galvą, bet, deja, kai ji dingo, jis 
tebesimokė Karališkojoje prekybos mokykloje ir niekaip nebuvo 
susijęs su Vangerių koncernu. — Mikaelis patylėjo. - Erika, aš 
nepaliksiu „Millennium“, tačiau svarbu, kad susidarytų įspūdis, 
jog palikau. Judu su Kristeriu privalote toliau leisti žurnalą. Jei 
galėsite... jei pavyks sudaryti taiką su Venerstriomu, prašysiu, 
kad taip ir padarytumėte. Bet kol aš tebesėdžiu redakcijoje, to 
padaryti ne;manoma. 

— Tvarka. Situacija šūdina, bet man atrodo, kad išvažiuoda- 
mas į Hedestadą tu griebiesi šiaudo. 

— Turi geresnį pasiūlymą? 

Erika gūžtelėjo pečiais. 

— Derėtų pradėti medžioti informaciją. Nuo pat pradžių gerai 
sukalti visą reportažą. Ir šįkart padaryti viską taip, kaip turi būti. 

— Riki, tas reportažas jau miręs ir palaidotas. 

Erika iš nevilties nusvarino galvą ant stalo, ant kurio buvo 
pasidėjusi rankas. Prašnekusi ji iš pradžių nenorėjo sutikti Mi- 
kaelio žvilgsnio. | 

— Kaip tu mane siutini. Ne dėl to, kad tavo parašytas repor- 
tažas klaidinantis - juk ir aš pati juo patikėjau. Ir ne dėl to, kad 
tu palieki atsakingojo redaktoriaus postą — šioje situacijoje tai 
išmintingas sprendimas. Galiu susitaikyti su tuo, kad taip elgtis 
privalome, su tuo, kad turi atrodyti, tarsi tarp mudviejų įsivyra- 
vo nesantarvė ar valdžios nepasidalijome, aš suprantu visą logi- 
ką: reikia įtikinti Venerstriomą, kad aš — nepiktybinė blondinė 
ir kad tikroji grėsmė jam — tai tu. 


* Oficialiai (ang/.). 

Ji patylėjo, paskui sukandusi dantis pažvelgė į jį. 

— Tačiau aš manau, kad tu klysti. Venerstriomas neužkibs ant 
šito kabliuko. Jis ir toliau stengsis paskandinti „Millennium“. 
Skirtumas tik tas, kad nuo šiol su juo turėsiu kautis aš viena, o 
tu žinai, kad dabar tavęs redakcijoje reikia labiau nei bet kada. 
Gerai, aš galiu kariauti su Venerstriomu, bet mane siutina tai, 
kad tu lyg niekur nieko bėgi iš skęstančio laivo. Tu nuvili mane 
pačiu sunkiausiu momentu. 

Ištiesęs ranką Mikaelis paglostė jai galvą. 

— Tu ne viena. Turi Kristerį ir visos redakcijos užnugarį. 

— Tik jau ne Janį Dalmaną. Šiaip jau aš manau, kad sukly- 
dome jį priimdami. Jis išmano savo darbą, tačiau iš jo daugiau 
žalos nei naudos. Nepasitikiu juo. Visą rudenį šlaistosi čia ir 
piktdžiugauja. Nežinau, ar jis tikisi atsisėsti į tavo kėdę, ar šiaip 
jo ir kitų redakcijos narių biolaukai nesutapo. 

— Bijau, kad tu teisi, - pritarė Mikaelis. 

— Tai ką man daryti? Spirti jį lauk? 

— Erika, tu „Millennium“ vyriausioji redaktorė ir pagrindinė 
akcininkė. Jei privalai išmesti, tai ir mesk. 

— Anksčiau niekada nesame nieko atleidę, Miki. O dabar tu 
net ir tokį sprendimą palieki man. Rytais man jau nebesinori 
eiti į redakciją. 

Dabar netikėtai pakilo Kristeris Malmas. 

- Jei tu nori spėti į traukinį, mums metas judėti. 

Erika ėmė protestuoti, tačiau jis kilstelėjo ranką. 

— Palauk, Erika, tu klausei mano nuomonės. Mano suprati- 
mu, situacija siaubinga. Tačiau jei patikėsime Mikaeliu, kad jis 
visiškai išsekęs, jam tikrai reikia važiuoti — bent jau dėl savęs. 
Mes jam tai skolingi. 

Ir Mikaelis, ir Erika apstulbę atsisuko į Kristerį, o šis susi- 
drovėjęs pašnairavo į Mikaelį. 

— Abu žinote, kad „Millennium“ — tai judu. Aš dalininkas, ir 
jūs su manimi visada buvote sąžiningi. Aš mėgstu mūsų žurnalą 
ir taip toliau, ir panašiai. Tačiau kaip niekur nieko galėtumėt 

mane pakeisti bet kuriuo kitu reklamos dizaineriu. Vis dėlto 
judu klausėte, ką aš manau. Aš atsakau. Dėl Janio Dalmano — 
pritariu. Ir jei tau reikia jį išmesti, Erika, aš galiu už tave tai 
padaryti. Tik sugalvokim pateisinamą priežastį. 

Prieš kalbėdamas toliau, jis patylėjo. 

— Sutinku su tavimi, kad Mikaelio išėjimas kaip tik dabar 
labai skausmingas. Tačiau manau, kad neturime iš ko rinktis. 

Jis pažvelgė į Mikaelį. 

— Nuvešiu tave į stotį. Mudu su Erika laikysim frontą, kol grįši. 

Mikaelis iš lėto linktelėjo. 

— Aš tik bijau, kad Mikaelis negrįš, - tyliai tarė Erika Berger. 


DRAGANAS ARMANSKIS PAŽADINO Lisbetą Salander paskam- 
binęs jai pusę dviejų po pietų. 

— Kasidarė? — paklausė ji užsimiegojusi. Burnoje jautė deguto 
skonį. 

— Aš dėl Mikaelio Bliumkvisto. Ką tik pasikalbėjau su mūsų 
užsakovu advokatu Frude. 

— Nair? 

— Jis skambino pasakyti, kad galim mesti tyrimą apie 
Venerstriomą. 

— Mesti? Aš juk jau pradėjau dirbti. 

— Taip tai taip, bet Frudė jau nebesuinteresuotas. 

- Šiaip iš niekur nieko? 

— Spręsti jam. Jei jis nebenori tęsti, vadinasi, nebenori. 

— Mes sutarėm dėl honoraro. 

— Kiek laiko sugaišai? 

Lisbeta Salander pasvarstė. 

— Geras tris darbo dienas. 

— Buvo sutarta dėl lubų - keturiasdešimties tūkstančių kronų. 
Išrašysiu sąskaitą dešimčiai tūkstančių, tu gausi pusę, visai pado- 
ru už tris prarastas dienas. Tegu sumoka, kam užvirė visą košę. 

— Ką daryti su surinkta medžiaga? 

— Ar ten kas dramatiško? 

Ji vėl pasvarstė. 

— Ne. 

— Frudė neprašė jokios ataskaitos. Pasidėk kuriam laikui į 
lentyną, jei kartais jis apsigalvotų. Bet šiaip gali išmesti. Kitą 
savaitę turiu tau naują užsakymą. 

Armanskiui atsisveikinus Lisbeta Salander valandėlę pa- 
sėdėjo tebelaikydama ragelį rankoje. Paskui nuėjo į atitvertą 
darbo kampą savo svetainėje ir peržiūrėjo užrašus, susikabin- 
tus ant sienos, bei popierių pluoštelį, susikaupusį ant rašomojo 
stalo. Tai, ką spėjo surinkti, iš esmės tebuvo spaudos iškarpos 
ir internetu parsisiųsti tekstai. Suglobusi popierius šveitė juos į 
rašomojo stalo stalčių. 

Paskui suraukė antakius. Nesuvokiamą Mikaelio Bliumkvis- 
to elgesį teismo salėje ji buvo priėmusi kaip masinantį iššūkį, 
be to, Lisbeta Salander nemėgo nutraukti pradėtų darbų. Visi 
žmonės turi paslapčių. Tereikia jas abtikti. 

MIKAELIUI BLIUMKVISTUI ANTRĄ kartą išlipus iš traukinio 
Hedestade, virš jo plytėjo pastelinis žydras dangus, oras buvo 
šaltas kaip ledas. Termometras ant geležinkelio stoties pastato 
fasado rodė minus aštuoniolika laipsnių. Jis tebeavėjo orui ne- 
pritaikytus, plonus batus, skirtus pasivaikščioti. Skirtingai nei 
praėjusį kartą, jo su šiltu automobiliu nebepasitiko advokatas 
Frudė. Mikaelis tebuvo pranešęs, kurią dieną atvyks, tačiau ne- 
pasakęs, kuriuo traukiniu. Buvo įsitikinęs, kad į Hedebį važiuo- 
ja koks nors autobusas, tačiau neturėjo ūpo tąsyti dviejų sunkių 
lagaminų ir krepšio, kol suras stotelę. Tad patraukė į taksi aikš- 
telę kitoje geležinkelio stoties pusėje. 

Tarpušventis visoje Norlando pakrantėje vertė sniegą, spren- 
džiant iš greideriu sulygintų kraštų ir sustumdytų sniego tunelių, 
kelių tarnyba Hedebyje bus išliejusi devynis prakaitus. Taksi vai- 
ruotojas, pagal tapatybės kortelę už priekinio stiklo vardu Husei- 
nas, Mikaelio paklaustas, ar oras buvęs bjaurus, papurtė galvą. 
Ryškia norlandietiška tarme jis porino, kad kilusi baisiausia, de- 
šimtmečiais nematyta sniego audra ir kad jis pats karčiai pasigai- 
lėjęs, kam per Kalėdas neišvažiavęs atostogauti į Graikiją. 

Mikaelis nurodinėjo, kol jie atsidūrė šviežiai nukastame 
Henriko Vangerio kieme, kur palypėjęs ant priebučio jis pasi- 

statė lagaminus ir atsigręžęs pamatė, kaip automobilis dingsta 
keliu atgal ; Hedestadą. Išsyk pasijuto vienišas ir sutrikęs. Gal- 
būt Erika ir teisi, kad visas šis sumanymas - kliedesiai. 

Išgirdęs, kaip jam už nugaros atsidaro durys, atsigręžė. Hen- 
rikas Vangeris buvo kaip reikiant apsitūlojęs — storu odiniu pal- 
tu, tvirtais batais ir stora ausine kepure su snapeliu. 

— Jei norit gyventi šiaurėje, turėsit išmokti tinkamai rengtis, 
pagal metų laikus. 

Jie pakratė vienas kitam ranką. 

— Ar jūs įsitikinęs, kad nenorit apsistoti didžiajame name? 
Tikrai? Tada pradėsime jus įkurdinti naujajame būste. 

Mikaelis linktelėjo. Vienas reikalavimų, derantis dėl sutar- 
ties sąlygų su Henriku Vangeriu ir Dirku Frude, - kad Mikaelis 
gyvens kur nors kitur, kur pats galės rūpintis buitimi ir ateiti bei 
išeiti kada panorėjęs. Henrikas Vangeris pasivedė Mikaelį atgal 
keliu, žemyn tilto link, ir netoli jo papėdės pasuko pro vartelius į 
kitą irgi šviežiai nukastą kiemą, kuriame stūksojo nedidelė rąs- 
tų trobelė. Durys buvo neužrakintos, senis jas pravėręs prilaikė. 
Jiedu pateko į nedidelę priemenę, kur Mikaelis su palengvėjimu 
pastatė bagažą ant grindų. 

— Namuką vadinam svečių nameliu, čia apgyvendinam žmo- 
nes, apsistojančius ilgesniam laikui. Jūs su tėvais čia ir gyveno- 
te 1963-iaisiais. Tiesą sakant, tai vienas seniausių kaimo stati- 
nių, tik sušiuolaikintas. Liepiau Gunarui Nilsonui, dirbančiam 
mano kiemsargiu, kad šįryt pradėtų šildyti. 

Name buvo didžiulė virtuvė ir du mažesni kambarėliai, iš 
viso maždaug penkiasdešimt kvadratinių metrų. Virtuvė užėmė 
maždaug pusę šio ploto. Tai buvo moderni patalpa su elektrine 
virykle, nedideliu šaldytuvu ir vandeniu iš čiaupo, tačiau prie 
sienos, už kurios buvo priemenė, stovėjo ir sena geležinė kros- 
nelė, kaitusi visą dieną. 

— Krosnelės kūrenti nereikės, nebent pasidarytų žvėriškai 
šalta. Dėžė su malkomis priebutyje, malkinė — už namo. Čia 

negyvenama nuo rudens, tai pakūrėm iš ryto, kad greičiau sušil- 
tų. Siaip kasdienai užteks ir elektrinių radiatorių. Tik, žiūrėkit, 
neapkarstykit drabužiais, nes dar ims degti. 

Mikaelis linktelėjo ir ėmė dairytis. Langai į tris puses. Nuo 
virtuvės stalo matyti tilto prieigos, esančios maždaug už tris- 
dešimties metrų. Virtuvė apstatyta keliais didžiuliais bufetais, 
kėdėmis, senu virtuvės suolu su atrama ir lentyna laikraščiams. 
Pačiame šūsnies viršuje gulėjo vienas 1967-ųjų „Žvilgsnio“ nu- 
meris. Kampe, šalia virtuvės stalo, — stalelis šiaip kam pasidėti. 
Galės atstoti rašomąjį. 

Vienoje krosnelės pusėje durys į priemenę, kitoje — dvejos 
siauros durys į kambariukus. Dešinįjį, esantį arčiausiai lauko 
sienos ir naudojamą kaip darbo kabinetą, būtum greičiau pa- 
vadinęs siaura kamara, jame palei ilgąją sieną stovėjo rašoma- 
sis stalas, kėdė ir lentyna. Antrasis kambarėlis, įspraustas tarp 
priemenės ir kabineto, — nedidelis miegamasis. Baldai — siaura 
dvigulė lova, naktinis staliukas ir drabužinė. Ant sienų — kele- 
tas peizažų. Visi namo baldai ir sienų apmušalai seni, nublukę, 
tačiau šviežiai kvepėjo švara. Kažkas, negailėdamas muilo, bus 
iššveitęs grindis. Iš miegamojo dar vienos šoninės durelės vedė 
atgal į priemenę, kur senas užkaboris buvo perstatytas į tualetą 
ir nedidelę dušinę. 

— Gali būti keblumų su vandeniu, - įspėjo Henrikas Vange- 
ris. — Šįryt tikrinom, ar veikia, bet vamzdynai įkasti per sekliai, 
ir jei šaltis ilgiau pasilaikys, gali užšalti. Priemenėje yra kibiras, 
prireikus turėsit ateiti pas mus parsinešti vandens. 

— Man reikės telefono, - tarė Mikaelis. 

— Jau užsakiau. Poryt atvažiuos pajungti. Tai kaip? Jei persi- 
galvosit, kada tik panorėjęs galit kraustytis į didįjį namą. 

— Viskas puiku, - atsakė Mikaelis. Vis dėlto jis anaiptol ne- 
buvo įsitikinęs, kad taip jau išmintinga leisti sau atsidurti šioje 
situacijoje. 

— Gerai. Dar kokią valandą bus šviesu. Jei norit - pasivaikš- 
čiokim, susipažinsit su kaimu. Jums leidus, pasiūlysiu persiauti 
storomis kojinėmis ir auliniais batais. Rasit priemenėj, spintoj. 


— 141 — 


STIEG LARSSON 


Mikaelis persiavė kaip lieptas, apsisprendęs jau rytojaus die- 
ną pavaikščioti po parduotuves ir įsigyti ilgas apatines kelnes bei 
šiltus žieminius batus. 


PRADĖDAMAS MIKAELĮ SUPAŽINDINTI su kaimu, senis pa- 
aiškino, kad Mikaelio kaimynas kitoje kelio pusėje - Gunaras 
Nilsonas, padėjėjas, kurį Henrikas Vangeris užsispyręs vadino 
„kiemsargiu“, tačiau Mikaelis netrukus suvokė, kad jo pareigos 
čia veikiau visų Hedebio salos trobesių ūkvedžio, be to, turin- 
čio ir administracinę atsakomybę už ne vieną pastatą pačiame 
Hedestade. 

— Taigi. Jo tėvas — tas pats Magnusas Nilsonas, pas mane 
dirbęs kiemsargiu septintajame dešimtmetyje, jis buvo vienas 
pagalbininkų, padėjusių po avarijos ant tilto. Magnusas tebegy- 
vas, dabar pensininkas, gyvena Hedestade. Šiame name gyvena 
(Gunaras su žmona Helena. Vaikai išsikraustę. 

Henrikas Vangeris patylėjo ir, prieš vėl tardamas žodį, kurį 
laiką pasvarstė. 

— Mikaeli, oficiali jūsų buvimo čia priežastis - padėti man pa- 
rašyti autobiografiją. Taip jūs galėsite apšniukštinėti visas tam- 
sias kertes ir iškamantinėti žmones. Apie tikrąją jūsų užduotį 
žinosime tik aš, jūs ir Dirkas Frudė. Mes trys vieninteliai. 

— Supratau. Ir kartoju tai, ką jau anksčiau esu sakęs: tai laiko 
švaistymas. Aš negalėsiu įminti šios mįslės. 

— Teprašau tik pamėginti. Tačiau reikia pasisaugoti, kad kal- 
bantis šalia nebūtų kitų asmenų. 

— Sutarta. 

— Gunarui penkiasdešimt šešeri, vadinasi, dingus Harietai, 
jam buvo devyniolika. Yra toks klausimas, į kurį taip ir liko ne- 
atsakyta — Harieta su Gunaru buvo geri draugai, ir aš manau, 
kad tarp jųdviejų vyko kažkoks vaikiškas romanas, šiaip ar taip, 
jis labai ja domėjosi. Jos dingimo dieną jis, tiesa, buvo Hedesta- 
de ir liko, kaip daugelis kitų, atkirstas nuo salos, kai užblokavo 

tiltą. Dėl draugystės su ja jo kauleliai, žinoma, buvo išnarstyti 
daug nuodugniau nei kitų. Patyrė nemažai nemalonumų, tačiau 
policija patikrino alibi, ir viskas atitiko. Jis visą dieną buvo su 
draugais ir į kaimą grįžo tik vėlai vakare. 

— Turbūt nesuklysiu manydamas, kad turite išsamų visų saloje 
buvusių Žmonių sąrašą ir puikiai žinote, ką jie tą dieną veikė. 

— Teisingai. Eime toliau? 

Stabtelėjus kryžkelėje ant kalvos už Vangerių sodybos, Hen- 
rikas Vangeris parodė senąjį žvejybos uostą. 

— Visa žemė Hedebio saloj priklauso Vangeriams, o tiksliau — 
man. Išimtis - Ostergordo sodyba ir keli kaimo trobesiai. Pašiūrės 
žvejybos uoste išpirktos, tačiau jos naudojamos kaip vasarnamiai 
ir šaltuoju metu laiku praktiškai yra negyvenamos. Išskyrus tą 
namą pačiame pakraštyje — matot, rūksta iš kamino. 

Mikaelis linktelėjo. Jau buvo sušalęs iki kaulų smegenų. 

— Tą lūšną vėjai košia kiaurai, bet joje gyvena ištisus metus. 
Toks Euženas Nurmanas. Jam septyniasdešimt septyneri. Dai- 
lininkas. Mano galva, tai turgaus menas, bet jis gana žinomas 
peizažistas. Gali sakyti, ir mūsų kaimas turi savo keistuolį. 

Henrikas Vangeris timptelėjo Mikaelį kyšulio link, pakeliui 
rodydamas vieną namą po kito. Kaime vakarinėje kelio pusėje 
tų namų dunksojo šeši, rytinėje — keturi. Pirmasis namas, ar- 
čiausiai svečių namuko, kuriame įsikūrė Mikaelis, ir Vangerių 
sodybos, priklausė Henriko Vangerio broliui Haraldui. Tai buvo 
akmeninis keturkampis dviaukštis pastatas, iš pirmo žvilgsnio 
galėjęs pasirodyti apleistas. Langai užtraukti, prie laukujų durų 
vedantis kelias nenukastas, sniego koks pusmetris. Vis dėlto ati- 
džiau įsižiūrėjus iš pėdų aiškėjo, kad kažkas brisdavo per sniegą 
nuo kelio iki priebučio. 

— Haraldas — vienišius. Mudu su juo niekada nesutardavo- 
me. Be barnių dėl koncerno, - jis juk akcininkas, - mudu var- 
gu ar kada žodžiu persimetame jau kokius šešiasdešimt metų. 
Jis už mane vyresnis, devyniasdešimt dvejų, vienintelis iš mano 

penkių brolių vis dar gyvas. Smulkmenas aš papasakosiu vėliau, 
tačiau jis studijavo mediciną ir šiaip daugiausia veikė Upsaloje. 
Grįžo čionai į Hedebį sulaukęs septyniasdešimties. 

— Jau supratau, kad nesat draugai. Ir vis dėlto gyvenat 
kaimynystėj. 

— Man jis kelia pasišlykštėjimą, būtų mano valia, būtų likęs 
Upsaloje, tačiau jis - namo savininkas. Na ką, ar pašnekėjau 
kaip niekšas? 

— Pašnekėjot kaip žmogus, nemėgstantis savo brolio. 

— Pirmuosius dvidešimt penkerius-trisdešimt savo gyvenimo 
metų stengiausi pateisinti ir atleisti tokiems žmonėms kaip Ha- 
raldas, nes mes giminės. Vėliau supratau, kad giminystė anaip- 
tol nėra meilės garantas ir kad pagrindas ginti Haraldą labai jau 
menkas. 

Kitas namas priklausė Izabelai, Harietos Vanger motinai. 

— Šiemet jai sueis septyniasdešimt penkeri, bet ji ir toliau 
baisi puošeiva bei pliuškė. Ji vienintelė visame kaime kalbasi su 
Haraldu, o kartais jį net ir aplanko, tačiau jie tarpusavyje mažai 
ką turi bendra. 

— O kaip ji sutarė su Harieta? 

— Teisingai mąstot. Moteriškių irgi negalima išbraukti iš įta- 
riamųjų sąrašo. Juk pasakojau, kaip ji neretai palikdavo vaikus 
likimo valiai. Tiksliai nežinau, manau, ji norėjo gero, tačiau 
nemokėjo prisiimti atsakomybės. Jiedvi su Harieta nebuvo ar- 
timos, tačiau niekada nebuvo ir priešės. Izabela gali užsipulti 
iš niekur nieko, bet kartais jai tarsi ne visi namie. Suprasit, ką 
turiu mintyje, kai su ja susitiksit. 

Izabelos kaimynė esanti tokia Sesilija Vanger, Haraldo Van- 
gerio duktė. 

— Anksčiau buvo ištekėjusi, gyveno Hedestade, bet prieš dvi- 
dešimt metų paliko vyrą. Namas priklauso man, tad pasiūliau 
jai atsikraustyti čia. Sesilija yra mokytoja, daugeliu atžvilgiu vi- 
siška priešingybė savo tėvui. Galėčiau, matyt, pridurti, kad ji su 
tėvu irgi nekalba daugiau nei verčia reikalas. 

— Kiek jai metų? 

— Gimusi 1946-aisiais. Vadinasi, kai Harieta dingo, jai buvo 
dvidešimt. Taip, teisingai, ji tą dieną viešėjo saloje. 

Jis valandėlę pamąstė. 

— Sesilija gali pasirodyti lengvapėdė, tačiau yra kaip reta ašt- 
raus proto. Nenuvertinkit jos. Jei kas ir išlukštens tikrąjį jūsų 
buvimo čia tikslą, tai ji. Pasakysiu — ji viena iš mano labiausiai 
vertinamų giminaičių. 

— Ar tai reiškia, kad jos neįtariate? 

— To neteigčiau. Noriu, kad jūs apmąstytumėt viską be jokių iš- 
ankstinių nusistatymų, nesvarbu, ką aš manau ar kas man atrodo. 

Namas šalia Sesilijos priklausė Henrikui Vangeriui, šiuo 
metu išnuomotas pagyvenusiai porai, anksčiau dirbusiai Van- 
gerių koncerno vadovybėje. Į Hedebį jie atsikraustė devynias- 
dešimtaisiais, taigi neturėjo nieko bendra su Harietos dingimu. 

Toliau stovintis namas priklausė Birgeriui Vangeriui, Sesilijos 
Vanger broliui. Jau keletą metų namas buvo tuščias, mat Birge- 
ris Vangeris apsigyveno šiuolaikiškoje viloje Hedestade. 

Beveik visi palei kelią išsirikiavę namai — tvirti akmeniniai 
pastatai, iškilę praėjusio šimtmečio pradžioje. Tik paskutinysis — 
moderni architekto projektuota baltų plytų vila su tamsiomis 
langų įsprūdomis — skyrėsi iš visų savo išvaizda. Gražioje vietoje. 
Mikaelis pastebėjo, kad vaizdas, atsiveriantis iš viršutinio aukšto, 
turėtų būti didingas: rytuose - į jūrą, šiaurėje — į Hedestadą. 

— Ten gyvena Martinas Vangeris, Harietos brolis, Vangerių 
koncerno vykdomasis direktorius. Šiame sklype anksčiau buvo 
klebonija, tačiau pastatą iš dalies sunaikino gaisras aštuntajame 
dešimtmetyje. Martinas pasistatė vilą 1978-aisiais, perėmęs vyk- 
domojo direktoriaus postą. 

Tolimiausiame rytinės kelio pusės gale gyveno Gerda Van- 
ger, Henriko brolio Gregerio našlė, ir jos sūnus Aleksandras 
Vangeris. 

— Gerda pasiligojusi - kamuoja reumatizmas. Aleksandrui 
priklauso nedidelė Vangerių koncerno dalis, tačiau jis vadovauja 
ir kelioms nuosavoms įmonėms, tarp jų - restoranams. Paprastai 
jis keletą mėnesių per metus praleidžia Barbadose, Vestindijoje, 
kur į turizmą yra investavęs dalį pinigų. 

Tarp Gerdos ir Henriko Vangerio namų plytėjo sklypas su 
dviem nedideliais pastatais, kurie šiaip būdavo tušti, tačiau pri- 
reikus — lankantis įvairiems giminaičiams — juos panaudodavo 
kaip svečių namelius. Kitoje“ Henriko namo pusėje stovėjo iš- 
pirktas namas, kuriame su žmona gyveno dar kitas buvęs kon- 
cerno darbuotojas pensininkas, tačiau žiemą namas būdavo ne- 
gyvenamas, mat pora laiką leisdavo Ispanijoje. 

Jie grįžo prie kryžkelės, ekskursija baigėsi. Jau ėmė temti. 
Mikaelis ryžosi. 

— Henrikai, aš tegaliu pakartoti, kad šis mėginimas neduos 
rezultatų, tačiau padarysiu tai, kam esu pasamdytas. Parašysiu 

jūsų autobiografiją ir nusileisiu jums — perskaitysiu visą medžiagą 
apie Harietą Vanger kuo kruopščiau ir kritiškiau. Tik norėčiau, 
kad įsisąmonintumėt, jog aš ne privatus seklys, tad nepuoselėkit 
nepagrystų lūkesčių. 

— Aš nepuoselėju jokių lūkesčių. Noriu tik lemiamą kartą pa- 
mėginti išsiaiškinti tiesą. 

— Gerai. 

— Esu vakaro žmogus, — pareiškė Henrikas Vangeris. —- Die- 
nomis galiu skirti laiką nuo pietų. Antrame aukšte liepsiu pa- 
rengti darbo kambarį, kuriuo galėsite naudotis kada tinkamas. 

— Ačiū, nereikia. Jau turiu darbo vietą svečių namelyje, ten ir 
žadu dirbti. 

— Kaip norit. 

— Kai prireiks su jumis pasikalbėti, įsitaisysime jūsų darbo 
kabinete, bet šiaip užsipulti su klausimais jau šįvakar neketinu. 

— Suprantu, — senis nutaisė perdėm nuolankią miną. 

— Visą medžiagą perskaitysiu per porą savaičių. Darbuosi- 
mės dviem frontais. Susitiksime keletui valandų kasdien, aš jūsų 
klausinėsiu ir taip rinksiu medžiagą autobiografijai. Kai ims ras- 
tis klausimų apie Harietą, kuriuos norėsiu aptarti, irgi kreip- 
siuos į jus. 

— Man rodos, išmintinga. 

— Dirbsiu labai laisvai, be jokio fiksuoto grafiko. 

— Tvarkykitės pats. 

— Turėkite omeny, kad man porai mėnesių teks važiuoti į 
kalėjimą. Nežinau, kada tiksliai, tačiau apskųsti nuosprendžio 
nežadu. Tai reiškia, kad bausmės vykdymas turėtų prasidėti 
kažkada šiais metais. 

Henrikas Vangeris suraukė antakius. 

— Negerai. Na, spręsime, kai ateis laikas. Galėtumėt prašyti 
bausmės atidėjimo. 

— Jei viskas eisis kaip reikia, jei turėsiu pakankamai medžia- 
gos, knygą apie Vangerius galėsiu rašyti ir kalėjime. Tačiau prie 

to grįšime, kai ateis metas. Dar kitas dalykas: aš ir toliau tebesu 
„Millennium“ dalininkas, o tą leidinį kaip tik ištiko krizė. Jei 
kas nors įvyktų ir mano fizinis buvimas Stokholme būtų neiš- 
vengiamas, tektų mesti rašymą ir išvažiuoti. 

— Aš jūsų nesamdau baudžiauninku. Noriu, kad nuosekliai 
ir be pertrūkių dirbtumėt tą darbą, kurį jums daviau, tačiau, 
savaime aišku, darbo ritmą nusistatote jūs ir dirbate vadovauda- 
masis savo galva. Jei reikės pasiimti laisvadienių, tai ir pasiim- 
kite, tačiau jei pastebėsiu, kad darbas jums nerūpi, laikysiu tai 
sutarties laužymu. 

Mikaelis linktelėjo. Henrikas Vangeris nusisuko į tiltą. Jis 
buvo toks liesas, kad Mikaeliui staiga priminė nelaimingą 
paukščių baidyklę. 

— Kalbant apie „Millennium“, reikėtų pasitarti, kokia ten ta 
jūsų krizė, gal aš galėčiau kaip nors pagelbėti. 

— Labiausiai pagelbėtumėt man jau šiandien atnešdamas Ve- 
nerstriomo galvą ant lėkštelės. 

— O ne, ir kalbos negali būti. - Senis griežtai pažvelgė į Mi- 
kaelį. - Užsakymo ėmėtės dėl vienintelės priežasties — aš paža- 
dėjau demaskuoti Venerstriomą. Jei jau dabar jį atiduosiu į jūsų 
rankas, mesite darbą pasitaikius pirmai progai. Informaciją gau- 
site po metų. 

— Henrikai, atleiskite, kad taip sakau, tačiau kaip galiu būti 
tikras, jog jūs per šiuos metus nemirsite. 

Henrikas Vangeris atsiduso ir susimąstęs pažvelgė į Žvejy- 
bos uostą. 

— Tikra tiesa. Pakalbėsiu su Dirku Frude. Matysim, gal ką 
galima sugalvoti. Tačiau dėl „Millennium“ - gal galiu pagelbėti 
ir kitaip. Kiek suprantu, išbėgiojo reklamos užsakovai. 

Mikaelis lėtai linktelėjo. 

— Reklamos užsakovai — tik šalutinė problema, krizės šak- 
nys siekia daug giliau. Tai pasitikėjimo problema. Bene svarbu, 
kiek kas pas mus skelbsis, jei žmonės vis vien nenorės pirkti 
žurnalo. 

— Aš tą suvokiu. Tačiau tebesu didžiulio koncerno valdybos 
narys, nors ir pasyvus. Mes taip pat turime kur nors dėti savo 
reklamą. Aptarkime tai kada nors. Jei norėsite vakarieniauti... 

— Ne. Norėčiau apsitvarkyti, apsipirkti ir mažumą pasidairy- 
ti. O rytoj važiuoju į Hedestadą pirkti žieminių drabužių. 

— Gera mintis. 

— Norėčiau, kad Harietos archyvą perkeltumėt pas mane. 

— Naudotis juo... 

— ...tik visiškai konfidencialiai — aš viską suprantu. 


GRĮŽĘS Į SVEČIŲ namelį, Mikaelis pro duris įžengė kalenda- 
mas dantimis. Žvilgtelėjo į termometrą už lango. Šis rodė pen- 
kiolika laipsnių šalčio, tačiau Mikaelis neprisiminė, kad būtų 
kada taip sušalęs kaip per šį vos geras dvidešimt minučių trukusį 
pasivaikščiojimą. 

Kokią valandą kūrėsi būste, atstosiančiame namus visus atei- 
nančius metus. Drabužius iš lagamino išrūšiavęs sukabino mie- 
gamojo spintoje. Higienos reikmenis sudėjo vonios spintelėje. 
Iš antrojo lagamino, keturkampio su ratukais, iškraustė knygas, 
kompaktines plokšteles ir grotuvą joms, užrašų knygeles, ne- 
didelį žurnalistinį „Sanyo“ magnetofoną, mažytį „Microtec“ 
skleistuvą, nešiojamąjį rašalinį spausdintuvą, skaitmeninį foto- 
aparatą „Minolta“ ir visa kita, be ko, kaip jam rodės, neapsieis 
metus truksiančioje tremtyje. 

Jis sudėliojo knygas ir plokšteles į darbo kambario lentyną, 
šalia dviejų segtuvų su medžiaga apie Hansą Eriką Venerstrio- 
mą. Medžiaga buvo nieko verta, tačiau jis nepajėgė jos išmesti. 
Tie du segtuvai privalėjo kažkaip pavirsti statybinėm jo tolesnės 
karjeros plokštėm. 

Galų gale atitraukęs krepšio užtrauktuką išsiėmė savo 
iBook, padėjo jį ant stalo darbo kambaryje. Paskui stabtelėjęs 
apsidairė aviniška veido išraiška. ZJe benefits of living in the 
countryside“ . Jis staiga suvokė, kad neturi kur įsijungti greitojo 


S Kaimo gyvenimo privalumai (azg/.). 

interneto kabelio. Neturi net ir telefono lizdo panaudotam 
modemui. 

Nuėjęs į virtuvę mobiliuoju paskambino į „Telia“. Šiek tiek 
pasiginčijus jam pavyko priprašyti, kad jie peržiūrėtų Henriko 
Vangerio užsakymą įjungti telefoną svečių namelyje. Jis pasitei- 
ravo, ar laido užteks ADSL modemui, į tai jam buvo atsakyta, 
kad tas įmanoma su rele Hedebyje. Užtruksią keletą dienų. 


LAIKRODIS RODĖ ŠIEK TIEK po keturių popiet, kai Mikaelis 
baigė kuistis. Tada vėl apsimovė vilnones kojines, apsiavė auli- 
nius ir užsitempė dar vieną megztinį. Prie lauko durų susigrie- 
bė - jam niekas taip ir nedavė namo raktų, o stokholmiški ins- 
tinktai priešinosi principui palikti duris nerakintas. Grįžęs į vir- 
tuvę, pradarė stalčius. Galų gale rado raktą ant vinies podėlyje. 

Termometro stulpelis nukrito iki septyniolikos laipsnių šal- 
čio. Mikaelis spėriai perėjo tiltą ir pakilo į kalnelį, aplenkdamas 
bažnyčią. Krautuvė buvo patogiu, maždaug trijų šimtų metrų 
atstumu. Jis prisikrovė du kaupinus popierinius maišus reika- 
lingiausių produktų, parvilko juos namo ir paskui vėl grįžo per 
tiltą. Šįkart sustojo prie „Suzanos tilto kavinės“. Moteriškei už 
prekystalio duotum apie penkiasdešimt. Pasiteiravęs, ar tai ji ir 
esanti Suzana, prisistatė pats, motyvuodamas tuo, kad nuo šiol 
būsiąs nuolatinis kavinės lankytojas. Kavinėje jis buvo vienintelis 
klientas, tad prie užsisakyto sumuštinio jį nemokamai pavaišino 
kava. Jis nusipirko taip pat duonos ir kvietinio pyrago. Iš laikraš- 
čių stovo pasiėmęs „Hedestado kurjerį“ prisėdo prie stalelio, nuo 
kurio buvo matyti tiltas ir apšviestas bažnyčios fasadas. Tamsoje 
vaizdas atrodė tarsi kalėdinis atvirukas. Skaitydamas laikraštį 
sugaišo keturias minutes. Vienintelė įdomesnė naujiena - trumpa 
žinutė apie tai, kad savivaldybės tarybos narys Birgeris Vangeris 
(Liaudininkų partija) norįs įkurti Hedestade „IT TechCent“, tai 
yra technologijų tobulinimo centrą. Kavinėje Mikaelis pasėdėjo 
dar pusvalandį, kol ją šeštą valandą uždarė. 

PUSĘ AŠTUONIŲ VAKARO Mikaelis paskambino Erikai, tačiau 
ragelyje išgirdo tik tiek, kad abonentas šiuo metu už ryšio ribų. 
Įsitaisęs ant virtuvės suolo pamėgino skaityti romaną, kuris, pa- 
sak galinio viršelio — sensaciją sukėlęs -niolikmetės feministės 
debiutas. Romane buvo pasakojama apie autorės mėginimus su- 
sitvarkyti lytinį gyvenimą kelionės į Paryžių metu, ir Mikaelis 
pasvarstė, ar jį būtų galima pavadinti feministu, jei imtų ir gim- 
nazistišku stiliumi parašytų romaną apie savo lytinį gyvenimą. 
Veikiausiai ne. Jis nusipirko knygą dėl vienintelės priežasties — 
leidykla aukštino debiutantę kaip „naująją Kariną Riudberg“. 
Tačiau netruko įsitikinti, kad taip toli gražu nėra nei stiliaus, 
nei turinio atžvilgiu. Tad po valandėlės atidėjo knygą ir pradėjo 
skaityti vesterno novelę apie Hopalongą Kesidį, publikuotą vie- 
name šeštojo dešimtmečio „Rekordmagasinet“ numeryje. 

Kas pusvalandį nuo bažnyčios atsklisdavo trumpas prislopin- 
tas varpo skimbtelėjimas. Kitoje kelio pusėje kiemsargio Gunaro 
Nilsono languose degė šviesa, tačiau Mikaelis nepastebėjo jokio 
žmogaus. Haraldo Vangerio namuose buvo tamsu. Apie devintą 
per tiltą pervažiavo automobilis ir dingo kyšulio link. Išmušus 
vidurnakčiui, bažnyčios fasado apšvietimas užgeso. Matyt, tai ir 
buvo visos Hedebio pramogos niekuo neišsiskiriantį sausio pra- 
džios penktadienio vakarą. Stojo neįprasta tyla. 

Jis pamėgino dar kartą prisiskambinti Erikai, šįkart pavy- 
ko pasiekti atsakiklį, prašant; palikti žinutę. Jis paliko žinutę, 
užgesino šviesą ir nuėjo gulti. Paskutinė prieš užmingant ap- 
lankiusi mintis - Hedebyje jam tikriausiai ne juokais ims grėsti 
kuoktelėjimas. 


PABUDIMAS VISIŠKOjE tyloje — keistas jausmas. Iš kiečiausio 
miego Mikaelis pabudo ir tapo visiškai žvalus per tūkstantąją 
sekundės dalį, atsitokėjęs gulėjo nejudėdamas ir klausydamasis. 
Kambaryje šalta. Pasukęs galvą pasižiūrėjo į rankinį laikrodį, 
pasidėtą ant taburetės šalia lovos. Aštuonios po septynių ryto. 

Jis niekada nebuvo vyturys, nuolat turėdavo prisisukti bent po 
du žadintuvus, kad kaip nors prabustų. Šįkart pakirdo pats ir, be 
to, jautėsi visiškai pailsėjęs. 

Užsikaitė vandens kavai ir nuėjo į dušą, kur prausdamasis 
staiga pasijuto pagautas smagios nuotaikos — stebėti pats save. 
Kalis Bliumkvistas — keliaujantis tyrinėtojas tyruose. 

Vos prisilietus prie vandens maišytuvo, pakaitomis pasipil- 
davo tai verdantis, tai ledinis vanduo. Ant virtuvinio stalo jis 
pasigedo dienraščio. Sviestas tarsi ką tik iš šaldiklio. Stalčiuje su 
virtuvės įrankiais trūko sūrio pjaustyklės. Lauke tebebuvo tam- 
su nors į akį durk. Termometras rodė minus dvidešimt vieną. 
Išaušo šeštadienis. 


HEDESTADO AUTOBUSŲ STOTELĖ stūksojo priešais krautuvę. 
Taigi Mikaelis įžanginį savo tremties etapą pradėjo įgyvendin- 
damas planus pavaikščioti po parduotuves. Išlipęs iš autobuso 
priešais geležinkelio stotį, apėjo centrą. Nusipirko tvirtus Žie- 
minius suvarstomus batus, dvi poras apatinių kelnių, kelerius 
šiltus flanelinius marškinius, storą pusilgę žieminę striukę, šiltą 
kepurę ir pirštines su pamušalu. „Technikos sandėlyje“ atrado 
nedidelį nešiojamąjį televizorių su teleskopine antena. Parda- 
vėjas pažadėjo, kad Hedebyje jam turėtų pavykti nusireguliuoti 
mažų mažiausiai valstybinės televizijos kanalus, o Mikaelis savo 
ruožtu pažadėjo pareikalauti pinigų, jei tai pasirodytų netiesa. 

Užsukęs į biblioteką įsigijo skaitytojo bilietą ir pasiėmė į na- 
mus du kriminalinius Elizabetos Džordž romanus. Kanceliarinių 
prekių parduotuvėje nusipirko rašiklių ir didelių sąsiuvinių. Taip 
pat įsigijo ir sportinį krepšį susidėti visiems naujiems pirkiniams. 

Galiausiai nusipirko pakelį cigarečių. Buvo metęs rūkyti 
prieš dešimt metų, tačiau retkarčiais jį ištikdavo atkryčiai, kai 
staiga pajusdavo nikotino trauką. Neatplėšdamas pakelio įsikišo 
į kišenę. Paskutinis punktas — optika, kur užsisakė naujų kon- 
taktinių lęšių ir apsirūpino skysčiu jiems prižiūrėti. 

Apie antrą grįžo į Hedebį. Kaip tik plėšdamas nuo drabu- 
žių etiketes su kainomis išgirdo, kaip virstelėjo laukujės durys. 
Šviesiaplaukė, maždaug penkiasdešimtmetė moteris jau ženg- 
dama per slenkstį barbeno į virtuvės durų staktą. Plokščiame 
dubenyje ji nešėsi pyragą. 

— Sveiki, norėjau tik pasilabinti su atvykėliu. Mano vardas — 
Helena Nilson, gyvenu kitoj kelio pusėj. Būsim kaimynai. 

Mikaelis paspaudė jai ranką, prisistatė. 

— Taip taip, mačiau jus per televiziją. Smagu, kad vakarais 
svečių trobelėj šviesu. 

Mikaelis pasisuko kaisti kavos, ji užprotestavo, tačiau vis dėl- 
to klestelėjo už virtuvės stalo. Pašnairavo pro langą. 

— O štai ir Henrikas su mano vyru. Jums, rodos, reikėjo kaž- 
kokių kartoninių dėžių. 

Šalia namo sustojo Henrikas Vangeris ir Gunaras Nilsonas 
su vienračiu vežimaičiu, Mikaelis nuskubėjo į lauką pasisveikin- 
ti ir padėti įkelti keturias kartonines dėžes. Jas paliko ant grindų 
prie geležinės krosnelės. Mikaelis išdėliojo puodelius kavai ir 
papjaustė Helenos pyrago. 

Gunaras ir Helena Nilsonai buvo malonūs žmonės. Atrodė, 
lyg per daug ir nesmalsauja, kodėl Mikaelis čia, Hedestade - tai, 
kad jis dirba Henrikui Vangeriui, regėjos, buvo visiškai pateisi- 
nama priežastis. Mikaelis stebėjo, kaip Nilsonas bendrauja su 
Henriku Vangeriu, ir nusprendė, kad pokalbis vyksta be įtam- 
pos, be jokio aiškaus pasidalijimo į ponus ir tarnus. Jie sėdė- 
jo šnekučiuodamiesi apie kaimo gyventojus, apie tai, kas statė 
svečių namelį, kuriame įsikūrė Mikaelis. Sutuoktiniai Nilsonai 
pataisydavo Vangerį, kai atmintis jam pakišdavo koją, o jis savo 
ruožtu papasakojo juokingą nutikimą apie tai, kaip Gunaras 
vieną vakarą parėjęs namo aptiko čionykštį intelekto nesužalotą 
žmogėną, atsigriovusį iš kitos tilto pusės ir besilaužiantį per lan- 
g3 į svečių trobelę. Perėjęs kelią Gunaras pasiteiravęs nevėkšlos 
įsilaužėlio, ko neinąs į vidų pro nerakinamas laukujes duris. 

Nepatikliai apžiūrėjęs Mikaelio televizoriuką, Gunaras Nil- 
sonas pasiūlė vakarais užsukti pas juos, jei užsimanysiąs pažiū- 
rėti kokią laidą. Jie turį palydovinę anteną. 

Nilsonams išėjus namo, Henrikas Vangeris dar kiek pasė- 
dėjo. Senis pareiškė, kad geriausia būsią Mikaeliui pačiam su- 
sirūšiuoti archyvą, o jei iškils koks klausimas, tegu ateinąs pas 
jį. Padėkojęs Mikaelis patikino, kad viskas greičiausiai išsispręs 
savaime. 

Likęs vienas, Mikaelis susinešė dėžes į darbo kambarį ir 
ėmėsi tyrinėti jų turinį. 


HENRIKAS VANGERIS, DINGUS jo brolio anūkei, trisdešimt še- 
šerius metus pats vienas veikė kaip privatus seklys. Mikaeliui 
buvo sunku apsispręsti, ar toks susidomėjimas ilgainiui virto 
intelektualiu žaidimu, ar nesveiku apsėdimu. Akivaizdu viena — 
senasis patriarchas ėmėsi darbo sistemingai kaip archeologas 
mėgėjas - medžiagos buvo kone septynios lentynos. 

Pagrindą sudarė dvidešimt šeši segtuvai, apimantys policijos 
atliktą Harietos Vanger dingimo tyrimą. Mikaelis sumojo, kad 
vargu ar apie „normalų“ dingimą būtų surinkta tiek medžiagos. 
Kita vertus, Henrikas Vangeris pakankamai įtakingas, kad pri- 
verstų plušėti visą Hedestado policiją tikrinant ir realius, ir ne- 
realius pėdsakus. 

Be policijos tyrimo medžiagos, dėžėse gulėjo iškarpų albu- 
mai, nuotraukų albumai, žemėlapiai, suvenyrai, informaciniai 
biuleteniai apie Hedestadą ir Vangerių koncerną, asmeninis Ha- 
rietos Vanger dienoraštis (kuriame, tiesa, puslapių buvo nedaug), 
mokykliniai vadovėliai, sveikatos pažymos ir kita. Mikaelis taip 
pat rado šešiolika įrištų A4 formato dydžio tomų po šimtą pus- 
lapių, kuriuos tiksliausiai būtų galima pavadinti Henriko Van- 
gerio budėjimo žurnalu. Čia patriarchas dailia rašysena buvo 
surašęs savo pamąstymus, idėjas, paklydimus ir pastebėjimus. 
Mikaelis padrikai vartė puslapius. Tekstas priminė grožinį, ir 

Mikaeliui susidarė įspūdis, kad šie sąsiuviniai — tai perrašytos 
senesnės užrašų knygelės, galbūt net tuzinai jų. Galiausiai jis 
aptiko apie dešimt segtuvų su medžiaga apie įvairius Vangerių 
šeimos narius. Puslapiai spausdinti mašinėle ir, matyt, sukaupti 
per ilgą laiką. 


Henrikas Vangeris pats sekė savo šeimą. 


APIE SEPTINTĄ IŠGIRDĘS reiklų kniaukimą, Mikaelis pravėrė 
lauko duris. Rausvai ruda katė mikliai pranėrė pro jį į vidų, iš 
kur sklido šiluma. : 

— Aš tave suprantu, - tarė Mikaelis. 

Katė kurį laiką uostinėjo po visą trobelę. Mikaelis įpylė į lėkš- 
telę pieno, viešnia jį išlakė. Paskui stryktelėjo ant virtuvės suolo 
ir susisuko į kamuoliuką. Nė neketindama kur nors trauktis. 


BUVO JAU PO DEŠIMTOS, kai Mikaelis pagaliau susidarė bendrą 
visos medžiagos vaizdą ir sau suprantama tvarka sudėliojo į len- 
tynas. Nuėjęs į virtuvę užsiplikė pilną kavinuką kavos, susitepė 
du sumuštinius. Katę pavaišino dešra ir kepenėlių paštetu. Buvo 
dorai nevalgęs visą dieną, tačiau jautėsi keistai abejingas mais- 
tui. Užkandęs išsitraukė iš kišenės cigarečių pakelį ir praplėšė. 

Pasiklausė savo mobiliojo atsakiklio. Erika neskambinusi, 
tad pats susuko dar kartą. Ir vėl įsijungė tik atsakiklis. 

Vienas pirmųjų Mikaelio žengtų žingsnių tik pradėjus pri- 
vataus seklio darbą — nusikopijuoti Hedebio salos žemėlapį, 
pasiskolintą iš Henriko Vangerio. Kol po pasivaikščiojimo su 
užsakovu prisiminė visas pavardes, Mikaelis susižymėjo, kas 
kuriame name gyvena. Jis greit suvokė, kad Vangerių klano 
charakterių galerija be galo plati, tad prireiks nemažai laiko įsi- 
minti, kas yra kas. 


NETRUKUS PRIEŠ VIDURNAKTĮ jis šiltai apsivilko, apsiavė nau- 
juosius batus ir išėjo pasivaikščioti. Už tilto išsuko iš kelio ir 

patraukė palei įlanką žemėliau bažnyčios. Įlanką ir uostą laikė 
ruožus. Bestypsant užgeso bažnyčios fasado apšvietimas ir ją ap- 
gaubė tamsa. Buvo šalta, giedrame danguje spindėjo žvaigždės. 

Netikėtai Mikaelį užplūdo gilus nusiminimas. Nieku gyvu ne- 
galėjo suvokti, kaip leidosi įkalbamas Henriko Vangerio imtis šio 
absurdiško darbo. Erika teisi — tai grynas laiko švaistymas. Jam 
derėtų būti Stokholme — tarkime, lovoje su Erika - ir išsijuosus 
planuoti karo veiksmus prieš Hansą Eriką Venerstriomą. Tačiau 
jį apimdavo rezignacija vos apie tai pagalvojus. Nepajėgė įsivaiz- 
duoti, kaip reikės bent prisėsti kurti atsakomosios strategijos. 

Jei tą akimirką būtų buvusi diena, jis būtų nudrožęs pas Hen- 
riką Vangerį, nutraukęs sutartį ir išvažiavęs namo. Tačiau stovė- 
damas ant bažnyčios kriaušio įsitikino, kad Vangerių sodyboje 
jau tamsu ir tylu. Nuo bažnyčios jis matė visus salos pastatus. 
Haraldo Vangerio name žiburys irgi nebedegė, tačiau pas Sesi- 
liją Vanger, taip pat ir Martino Vangerio viloje, pačiame kyšulio 
gale, dar švietė, šviesa sklido ir iš nuomojamojo namo. Valčių 
prieplaukoje lempą žibino Euženas Nurmanas, dailininkas, gy- 
venantis skersvėjų varstomoje trobelėje, iš jos kamino pliūpčio- 
jo ir platus žiežirbų ūkas. Viršutiniame kavinės aukšte taip pat 
plieskė šviesa. Mikaelis pasvarstė, ar Suzana ten ir gyvena, o 
jeigu taip — ar ji šiuo metu viena. 


SEKMADIENIO RYTĄ MIKAELIS miegojo ilgai, pabudo apim- 
tas panikos nuo trobelę užtvindžiusio nerealaus griausmo. Jam 
prireikė sekundės susivokti, kad girdi bažnyčios varpus, kvie- 
čiančius sekmadienio mišių, vadinasi, tuoj vienuolika valandų. 
Vėl pagautas apatijos dar pagulėjo kurį laiką. Išgirdęs įsakmų 
kniaukimą prie durų, atsikėlė ir išleido katę. 

Apie dvyliktą buvo jau nusiprausęs duše ir papusryčiavęs. 
Kupinas ryžto įžengė į darbo kambarį ir išsitraukė pirmąjį seg- 
tuvą su policijos tyrimo medžiaga. Paskui sudvejojo. Pro fasado 

langą pamatęs reklaminę „Suzanos tilto kavinės“ iškabą, įsiki- 
šo segtuvą į krepšį ir apsivilko striukę. Priėjęs kavinę pamatė, 
kad joje sausakimša lankytojų, ir staiga suprato, jog atsakymas 
į klausimą, kirbėjus; kažkur pakaušyje, kaip kavinė gali išsilai- 
kyti tokioje Hedebio skylėje, yra toks: Suzanos išsigelbėjimas — 
bažnyčios lankytojai bei šermenų ir kitokių renginių kavutė. 

Tad pasuko pasivaikščioti. Sekmadieniais krautuvė nedirb- 
davo, ir jis paėjėjo dar kelis šimtus metrų keliu Hedestado link, 
kur ir sekmadieniais atidarytoje degalinėje nusipirko laikraščių. 
Valandą pavaikščiojęs po Hedebį, susipažino su žemyno pusės 
apylinkėmis. Teritorija prie bažnyčios ir toliau už maisto pre- 
kių — kaimo centras, pastatai — senesnės statybos akmeniniai 
dviaukščiai, Mikaelio spėjimu, iškilę antrajame ar trečiajame 
dešimtmetyje, jų virtinė sudarė neilgą miesto tipo gatvę. Į šiau- 
rę nuo įvažiavimo stovėjo tvarkingai prižiūrimi komunaliniai 
daugiabučiai namai šeimoms su vaikais. Palei vandenį ir pie- 
tinėje bažnyčios pusėje iš esmės buvo matyti vien privačios vi- 
los. Hedebis, Hedestado politikų ir tarnautojų akimis, be jokios 
abejonės, buvo gana pasiturintis rajonas. 

Grįžus ant tilto, antplūdis „Suzanos tilto kavinėje“ buvo at- 
slūgęs, tačiau Suzana dar teberankiojo indus nuo stalų. 

— Sekmadienio apgultis? — pasisveikino jis. 

Linktelėjusi ji užsikišo plaukų sruogą už ausies. 

— Sveiki, Mikaeli. 

— Vadinasi, prisimenate mano vardą. 

— Kaipgi neprisiminsi, — atsakė ji. - Mačiau jus per televiziją 
prieš Kalėdas, per tą teismą. 

Staiga Mikaelis susidrovėjo. 

— Neturi ko rodyti per Žinių laidas, tai rodo mane, - sumur- 
mėjo jis ir atatupstas žengė prie kampinio staliuko su vaizdu į 
tiltą. Kai jųdviejų su Suzana akys susidūrė, ji šyptelėjo. 


TREČIĄ VALANDĄ PO pietų Suzana pareiškė uždaranti kavinę. 
Išsekus bažnyčios lankytojų srovei, užsukdavo pavieniai klien- 

tai — užeidavo ir išeidavo. Mikaelis spėjo perskaityti gerą penk- 
tadalį pirmojo segtuvo su policijos tyrimu apie Harietos Vanger 
dingimą. Užvertęs viršelį, susikišo užrašus į krepšį ir spėriai nu- 
žingsniavo per tiltą namo. 

Ant laiptelių laukė katė, Mikaelis apsidairęs pasvarstė, kieno 
ji galėtų būti. Šiaip ar taip, įleido ją, vis šiokia tokia kompanija. 

Dar sykį pamėgino prisiskambinti Erikai, tačiau pavyko tik 
dar sykį išklausyti jos atsakiklį. Tikriausiai tebeniršta. Jis galėtų 
paskambinti tiesiog į redakciją arba į namus, tačiau užsispyręs 
nusprendė to nedaryti. Juk jau įkalbėjo pakankamai žinučių. 
Taigi išsivirė kavos, pastūmė ant virtuvės suolo įsitaisiusią katę į 
šoną ir pasidėjo ant stalo segtuvą. 

Skaitė susikaupęs, iš lėto, kad nepraleistų jokių smulkme- 
nų. Vakare, kai užvertė paskutinį puslapį, jau buvo primarginęs 
nemažai savo užrašų lapų, susidaręs atmintines, prisižymėjęs 
klausimų, į kuriuos tikėjosi rasti atsakymą kituose segtuvuose. 
Medžiaga buvo susegta chronologine tvarka. Jis nebuvo tikras, 
ar taip ją surūšiavo Henrikas Vangeris, ar tokia buvo policijos 
vidaus sistema septintajame dešimtmetyje. | 

Pats pirmasis lapas — ranka užpildyto formuliaro, praneši- 
mo apie dingusį asmenį, fotokopija. Įteikta Hedestado policijos 
skubių iškvietimų skyriui. Policininkas, priėmęs pranešimą te- 
lefonu, — b. v. Riutingeris. Mikaelis nusprendė, kad b. v. — tai 
budintis pamainos viršininkas. Grafoje „pranešėjas“ nurody- 
tas Henrikas Vangeris, pridėti jo adresas ir telefono numeris. 
Raportas priimtas sekmadienį, 1960-ųjų rugsėjo 23-iąją, I1.14. 
Tekstas glaustas, netgi šykštus: 

Pokalbis su Hlrk. Vangeriu, teig., kad dukterėčia (?) Harieta UI- 
rika VANGER, g. 1950 m. saus. I5 (I6 m.), dingo iš savo namų He- 
debio saloje šešt. po pietų. Praneš. išreiškė didžiulį nerimą. 

II.20 darytas įrašas, konstatuojantis, kad P-o14 (policijos au- 
tomobiliui? Patruliui? Pakrantės apsaugai?) įsakyta operatyviai 
vykti į įvykio vietą. 

11.35 kita, sunkiau nei Riutingerio įskaitoma rašysena, pažy- 
mėta, kad kons:5. Magnusonas rap. — tiltas į Hedebio s. ir tol. už- 
blokuotas. Trnsp. valtimi. Paraštėje — neįskaitomas parašas. 

12.14 vėl pasirodo Riutingeris: 

" Tel. ryš. konstb. Magnusonas rap. iš Hedebio, kad nuo ankstaus 
šešt. ryto pasigendama 16-metės Harietos Vanger. Š-a išreiškė didžiulį 
susirūpinimą. Manoma, šią n. nemiegojo savo kamb. Negalėjo išv. iš 
s. dėl avar. ant tilto. Niekas iš abkl. šeimos n. nežino H. V. buv. v. 

12.19: G. M. inform. apie bylą tel. 

Paskutinis įrašas darytas 13.42: G. M. iš Eldb. perima bylą. 


JAU Iš KITO LAPO paaiškėjo, kad šifruotieji inicialai priklauso 
kriminalinio skyriaus inspektoriui Gustavui Mureliui, atvyku- 
siam valtimi į Hedebio salą, perėmusiam vadovavimą operaty- 
viniams veiksmams ir surašiusiam formalų raportą apie Harietos 
Vanger dingimą. Skirtingai nuo įžanginių atžymų, tų nevykusių 
sutrumpinimų, Murelio raportai spausdinti rašomąja mašinėle, 
stilius — rišlus, dalykinis. Tolesniuose puslapiuose išvardyta, ko- 
kių priemonių imtasi — ir taip nuosekliai bei smulkiai, kad Mi- 
kaelis net nustebo. 

Murelio dirbta sistemingai. Pirmiausia jis apklausė Henriką 
Vangerį kartu su Harietos motina Izabela Vanger. Paskui iš ei- 
lės, nieko nepraleisdamas, pakalbėjo su Ulrika Vanger, Haraldu 
Vangeriu, Gregeriu Vangeriu, Harietos broliu Martinu Vange- 
riu ir Anita Vanger. Mikaeliui piršosi išvada, kad šie asmenys 
apklausti pagal tam tikrą mažėjančios reikšmės tyrimui skalę. 

Ulrika Vanger —- Henriko Vangerio motina. Jos statusas, 
matyt, kažkuo priminė našlės karalienės. Tuo metu ji gyveno 
Vangerių sodyboje, tačiau negalėjo pateikti jokios informacijos. 
Dieną prieš įvykį atsigulusi anksti, Harietos nemačiusi jau kelias 
dienas. Atrodė, kad primygtinai stengiasi susitikti su kriminali- 
nio skyriaus inspektoriumi Mureliu vien tam, kad išreikštų savo 
nuomonę, o tiksliau — „policija privalanti veikti nedelsdama. 

Haraldas Vangeris - Henriko Vangerio brolis, pagal reitin- 
gą užimantis antrą įtakingiausių šeimos narių sąrašo vietą. Jis 
pareiškė, kad probėkšmais sutikęs Harietą Vanger, grįžtančią 
iš šventės Hedestade, tačiau „nematęs jos nuo tada, kai ant tilto 
įvyko nelaimė, ir neturįs Žinių apie tai, kur ji galėtų būti kalba- 
muoju momentu.“ 

Gregeris Vangeris, Henriko ir Haraldo brolis, teigė, kad su- 
tikęs dingusią šešiolikmetę, kai ji, grįžusi po anksčiau tą dieną 
Hedestade vykusių eitynių, užsuko į Henriko Vangerio kabi- 
netą prašydama pasikalbėti. Gregeris Vangeris teigė, kad pats 
su ja nesišnekėjęs, vien tik trumpai pasilabinęs. Kur ji galėtų 
būti, nežinąs, tačiau, jo nuomone, tikriausiai bus tiesiog galvos 
nekvaršindama išvažiavusi pas kokią draugę. Apie tai niekam 
nepranešusi, tad greičiausiai netrukus grįš. Paklaustas, kaip ji 
tokiu atveju paliko salą, jis negalėjo nieko atsakyti. 

Martinas Vangeris apklaustas greitosiomis. Tuo metu jis lan- 
kė paskutinę gimnazijos klasę Upsaloje, kur buvo apgyvendintas 
pas Haraldą Vangerį. Jam neliko vietos Haraldo automobilyje, 
tad į Hedebį jis važiavo traukiniu ir atvyko taip vėlai, kad ant 
tilto įvykus avarijai užstrigo ne toje pusėje ir persikėlė valtimi į 
salą tik vėlai vakare. Jį apklausė tikėdamiesi, kad sesuo palaiko 
su juo ryšį ir galbūt bus užsiminusi apie ketinimą bėgti iš namų. 
Klausimą Harietos motina pasitiko protestais, tačiau komisaras 
Murelis tuo momentu laikėsi nuomonės, kad pabėgimas turi 
būti traktuojamas veikiau kaip teigiamas dalykas. Deja, Mar- 
tinas nebuvo kalbėjęs su seserimi nuo pat vasaros atostogų ir 
negalėjo duoti jokių vertingų parodymų. 

Anita Vanger —- Haraldo duktė, tačiau klaidingai užregist- 
ruota kaip Harietos „pusseserė“. Iš tikrųjų Harieta buvo jos 
pusbrolio dukra. Anita mokėsi pirmame Stokholmo universite- 
to kurse, tačiau tą vasarą praleido Hedebyje. Kone vienmetė su 
Harieta, jos artimai draugavo. Ji teigė, kad tą šeštadienį atvyko 
į salą drauge su tėvu nekantraudama susitikti su Harieta, tačiau 

nespėjo. Anita Vanger teigė nerimaujanti, mat tai nepanašu į 
Harietą — kur nors prapulti nepranešus šeimai. Tokiai jos išva- 
dai pritarė ir Henrikas, ir Izabela. 

Kol kriminalinio skyriaus inspektorius apklausinėjo šeimos 
narius, policijos konstebliams Magnusonui ir Bergmanui — pa- 
trulių komandai 014 — jo buvo įsakyta, kol dar šviesu, organi- 
zuoti pirmąjį šukavimą. Kadangi tiltas ir toliau tebebuvo už- 
blokuotas, sunkiai sekėsi prisikviesti pastiprinimą iš sausumos. 
Pirmąją šukuotojų grandinę sudarė maždaug trisdešimt savano- 
rių, abiejų lyčių ir įvairaus amžiaus. Teritorijos, apieškotos tą po- 
pietę — negyvenamieji namai žvejybos uoste, kyšulio pakrantės, 
miškelis šalia kaimo ir vadinamasis Pietkalnis aukščiau žvejy- 
bos uosto. Pastaroji vieta apieškota kažkam pateikus teoriją, kad 
galbūt Harieta nusigavo ten norėdama kuo geriau matyti katas- 
trofą ant tilto. Patrulius nusiuntė ir į Ostergordą bei į Gotfrido 
trobelę kitoje salos pusėje, kur Harieta kartais apsilankydavo. 

Nors Harietos Vanger paieškos nedavė jokių rezultatų, jos 
buvo nutrauktos tik visiškai sutemus, apie dešimtą vakaro. Nak- 
tį temperatūra nukrito iki nulio. 

Tą popietę kriminalinio skyriaus inspektorius Murelis su 
savo štabu įsitaisė Vangerių sodybos pirmojo aukšto salone, kurį 
jo dispozicijon atidavė Henrikas. Murelis jau buvo ėmęsis kai 
kurių priemonių. 

Kartu su Izabela Vanger jis apžiūrėjo Harietos kambarį mė- 
gindamas nustatyti, ar ko nors trūksta, drabužių, kokio nors 
krepšio ar panašiai, kas rodytų, kad Harieta Vanger pabėgo iš 
namų. Izabela Vanger pasirodė menka pagalbininkė, mat, regis, 
nelabai išmanė, kaip atrodo dukters apranga. Ji dažnai mūvė- 
davo džinsais, bet man tos jų kelnės visos vienodos. Harietos ran- 
kinė buvo aptikta ant rašomojo stalo. Joje rasta tapatybės kor- 
telė, piniginė su devyniomis kronomis ir penkiasdešimčia ėrių, 
šukos, veidrodėlis ir nosinaitė. Po apžiūros Harietos kambarį 
užplombavo. 

Murelis apklausė visą būrį asmenų — ir šeimos narius, ir 
aptarnaujantį personalą. Visos apklausos kruopščiai užproto- 
koluotos. 

Kai pirmoji šukuotojų grandinė vėliau grįžo tuščiomis, ko- 
misaras nusprendė, kad reikia pradėti sistemingesnes paieškas. 
Vakare ir naktį buvo išsikviestas pastiprinimas. Murelis susisiekė 
ir su Hedestado orientacininkų klubo pirmininku, maldaudamas 
pagalbos — telefonu sukviesti klubo narius prisidėti prie šukavi- 
mų. Vidurnaktį jį pasiekė žinia, kad penkiasdešimt trys aktyviai 
sportuojantys klubo nariai, visų pirma iš jaunių sekcijos, atvyks į 
Vangerių sodybą rytą, septintą valandą. Henrikas Vangeris savo 
ruožtu netikėtai išsikvietė dalį rytmetinės Vangerių koncernui 
priklausančios vietos popieriaus gamyklos pamainos, penkiasde- 
šimt vyrų. Henrikas Vangeris organizavo ir maitinimą. 

Mikaelis Bliumkvistas gyvai įsivaizdavo scenas, tikriausiai 
vykusias Vangerių sodyboje šiomis nerimastingomis dieno- 
mis. Buvo aiškiai matyti, kad avarija ant tilto gerokai padidino 
pirmųjų valandų sumaištį. Viena vertus, buvo sunkiau atvykti 
pastiprinimui iš sausumos, kita vertus, visi laikėsi nuomonės, 
kad du tokie dramatiški įvykiai vienu metu toje pačioje vieto- 
je kažkaip privalo būti susiję vienas su kitu. Nuvilkus cisterną, 
Kriminalinio skyriaus inspektorius Murelis pats nuėjo ant tilto 
įsitikinti, kad Harieta Vanger, nors ir kaip neįtikėtina, nebus at- 
sidūrusi po automobilio nuolaužomis. Mikaelio akimis, tai buvo 
vienintelis neracionalus komisaro veiksmas — juk buvo įrodyta, 
kad dingusi mergina pastebėta saloje ir po avarijos. Ir vis vien 
operatyvinis sekimų vadas, nors ir neįstengdamas to paaiškinti, 
sunkiai galėjo atsikratyti minties, kad pirmasis įvykis bus kaž- 
kaip nulėmęs antrąjį. 


PER PIRMĄJĄ SUMAIŠTINGĄ parą viltys, kad byla sulauks grei- 
tos ir laimingos atomazgos, tirpo. Jas pamažu pakeitė dvi spėlio- 
nės. Nepaisant akivaizdžių sunkumų nepastebimai palikti salą, 

Murelis nenorėjo atmesti versijos, kad ji bus pabėgusi iš namų. 
Jis priėmė sprendimą paskelbti Harietą Vanger ieškoma ir pri- 
sakė patruliuojantiems Hedestado policininkams nepražiopsoti 
pasigestosios. Vienam kolegai iš kriminalinio skyriaus liepė ap- 
klausti autobusų vairuotojus ir geležinkelio stoties personalą bei 
išsiaiškinti, ar kas nors nėra jos matęs. 

Sulig kiekvienu neigiamu pranešimu didėjo tikimybė, kad 
Harietą Vanger bus ištikusi nelaimė. Ši teorija toliau diktavo 
sekimų strategiją. 

Praėjus dviem dienoms po jos dingimo įvykęs didysis šuka- 
vimas, kiek Mikaelis Bliumkvistas galėjo spręsti, atliktas ypač 
kompetentingai. Paieškas organizavo patyrę per panašius in- 
cidentus policininkai ir gaisrininkai. Hedebio saloje, žinoma, 
buvo ir keletas sunkiai prieinamų ruožų, tačiau plotas vis dėlto 
ribotas, tad per dieną apieškota visa sala. Policijos valtis ir dvi 
savanorių prisėdusios medinės motorinės valtys kuo nuodug- 
niausiai išnaršė vandenis aplink salą. 

Kitą dieną paieškos tęsėsi jau sumažėjusiomis pajėgomis. Šį- 
kart patruliai buvo išsiųsti dar kartą šukuoti ypač sunkiai priei- 
namų ruožų bei teritorijos, vadinamos į/virtinimais — apleisto 
bunkerių komplekso, per Antrąjį pasaulinį karą įrengto pakran- 
tės apsaugos. T4 dieną buvo iššniukštinėtos visos užuolandos, 
visi kaimo šuliniai, Žemės rūsiai, ūkiniai pastatai ir palėpės. 

Trečiąją dieną po dingimo nutraukus paieškas tarnybiniuose 
užrašuose ėmė atsispindėti tam tikras suirzimas, Gustavas Mu- 
relis, žinoma, to dar nenumanė, tačiau tą akimirką operatyvi- 
niais sekimais praktiškai jau buvo pasiektas maksimalus rezulta- 
tas. Sekimai tęsėsi. Murelis buvo sutrikęs, nesėkmingai stengėsi 
duoti logiškus nurodymus, kur artimiausiu metu reikėtų tęsti 
paieškas. Harieta Vanger iš pažiūros ištirpo ore. Prasidėjo be- 
veik keturiasdešimt metų trukusi Henriko Vangerio kančia. 

TRIJŲ KARALIŲ RYTĄ Mikaelis pakirdo vėlai, nes vakare skaitė 
iki pat išnaktų. Tuoj už Henriko Vangerio namo vartų stovėjo 
tamsiai mėlynas vienerių metų senumo volvas. Tą pat akimirką, 
kai Mikaelis uždėjo ranką ant durų rankenos, jas atvėrė beišei- 
nantis, akivaizdžiai nuo lakstymo pailsęs maždaug penkiasde- 
šimties metų vyriškis. 

— Taip? Kuo galėčiau padėti? 

— Aš pas Henriką Vangerį, - paaiškino Mikaelis. 

Vyriškio akys praskaidrėjo. Nusišypsojęs jis ištiesė ranką. 

- Jūs tikriausiai Mikaelis Bliumkvistas, padėsit Henrikui ra- 
šyti šeimos kroniką? 

Linktelėjęs Mikaelis suėmė ištiestą ranką. Matyt, Henrikas 
Vangeris jau bus paskleidęs Mikaelio cover story“, turinčią pa- 
aiškinti, kodėl jis apsistojo Hedestade. Vyriškis buvo aptukęs — 
„ilgamečių kočiojimų po kontoras ir pasitarimų sales rezultatas“, 
primenančius bruožus. 

— Martinas Vangeris, — patvirtino jo spėjimą šis. - Malonu 
jus matyti Hedestade. 

- Ačiū. 


* Priedangos versiją (angl.). 

— Mačiau jus prieš kurį laiką per televiziją. 

— Atrodo, visi mane matė per televiziją. 

— Venerstriomas... šiuose namuose nėra labai populiarus. 

— Henrikas man minėjo. Tebelaukiu, kad papasakotų visą 
istoriją. 

— Sakė prieš kelias dienas, kad pasisamdė jus. - Martinas 
Vangeris staiga susijuokė. — Dar sakė, kad tikriausiai ėmėtės šio 
darbo dėl Venerstriomo. 

Prieš apsispręsdamas iškloti teisybę, Mikaelis akimirką 
padvejojo. 

— Tai svarbus motyvas. Tačiau, atvirai tariant, man reikėjo 
ištrūkti iš Stokholmo, o Hedestadas pasipainiojo pačiu laiku. 
Bent man taip rodos. Negaliu apsimetinėti, lyg nebūtų buvę jo- 
kio teismo. Juk teks atlikti bausmę kalėjime. 

Martinas Vangeris, staiga surimtėjęs, linktelėjo. 

— Ar negalit apskųsti? 

— Šiuo atveju nepadės. 

Martinas Vangeris žvilgtelėjo į savo rankinį laikrodį. 

— Man šįvakar reikia būti Stokholme, turiu lėkti. Grįšiu po 
kelių dienų. Užeikit pas mane vakarieniauti. Su malonumu pa- 
siklausyčiau, kas ten įvyko teisme. 

Jiedu prasilenkdami vėl pakratė vienas kitam rankas, Mar- 
tinas Vangeris atsidarė volvo dureles. Atsigręžęs dar šūktelėjo 
Mikaeliui: 


— Henrikas antrame aukšte. Eikit tiesiai pas jį. 


HENRIKAS VANGERIS SĖDĖJO minkštame kampe savo kabine- 
te, ant stalo pasidėjęs „Hedestado kurjerį“, „Dagens Industri“, 
„Svenska Dagbladet“ ir abu vakarinius laikraščius. 

— Ateidamas sutikau Martiną. 

— Išdundėjo gelbėti imperijos, — atsiliepė Henrikas Vangeris, 
kilsteldamas termosą. — Kavos? 

— Su malonumu, - apsidžiaugė Mikaelis. Jis prisėdo stebėda- 
masis, ko Henrikas Vangeris toks įsilinksminęs. 

— Kaip matau, jūs minimas laikraštyje. 

Henrikas Vangeris stumtelėjo arčiau vieną vakarinį laikraštį, 
atverstą jo puslapį su straipsnio antrašte „Trumpas žiniasklai- 
dos sujungimas“. Tekstas pasirašytas skilties autoriaus dryžuotu 
švarku, anksčiau dirbusio „Finansmagasinet Monopol“, pagar- 
sėjusio savo specializacija — dygiu tonu iškoneveikti visus, kurie 
gvildena kokią nors aktualią temą arba šiaip nepučia į tą pačią 
dūdą su visais. Feministai, antirasistai ir Žaliųjų judėjimo ak- 
tyvistai visada galėjo tikėtis, kad juos apipils srutomis. Tačiau 
skilties autorius niekada neišreikšdavo nė vieno bent kiek prieš- 
taringesnio asmeninio požiūrio. Šiuo metu, matyt, jis panūdo 
išmėginti naują veiklos barą — pakritikuoti žiniasklaidos atsto- 
vus. Taigi, praėjus ištisoms savaitėms po Venerstriomo bylos, jis 
liejo energiją pliekdamas Mikaelį Bliumkvistą — nurodydamas 
vardą ir pavardę — kaip visišką asilą. Erika Berger buvo vaizduo- 
jama kaip nekompetentinga žiniasklaidos blondinė: 


Sklinda gandas, kad „Millennium“ netrukus žlugs, kas, kad vy- 
riausioji redaktorė feministė, vilki supermini bei papūtusi lūpas sėdi 
televizijoj. Leidinys keletą metų išsilaikė vien tik dėl savo įvaizdžio, 
rinkai įpiršto redakcijos - girdi, mes - jauni žurnalistai, užsiimantys 
tiriamąja žurnalistika ir demaskuojantys verslo pasaulio pašlemėkus. 
Šis reklaminis triukas galbūt ir žavi jaunus anarchistus, tik ir trokštan- 
čius girdėti tokius ir panašius lozungus, tačiau Apylinkės teismui jis 
nė motais. Kaip tik tuo ir turėjo progos įsitikinti Kalis Bliumkvistas. 


Įsijungęs mobilųjį Mikaelis pasitikrino, ar neskambino Eri- 
ka. Balso pašto dėžutė buvo tuščia. Henrikas Vangeris tylomis 
lūkuriavo. Mikaelis atsikvošėjęs susigaudė, kad senis jam patiki 
nutraukti tylą. 

— Kvailys, — tarstelėjo Mikaelis. 

Henrikas Vangeris nusijuokė, tačiau pakomentavo visiškai be 
sentimentų: 

— Tegu jūs ir teisus. Tačiau Apylinkės teisme kaltu pripažino ne jį. 

— Teisingai. Ir niekada nepripažins. Jis pats niekada nepasako 
nieko originalaus, žino tik viena —- amžinai kabinėtis ir mėtytis 
akmenimis kuo baisiau dergdamas. 

— Tokių aš gyvenime prisižiūrėjau. Geras patarimas — žino- 
ma, jei priimsit iš manęs patarimą, — kol jis loja, ignoruokit jį 
ir viską dėkitės į galvą, o kai pasitaikys proga, atmokėkit tuo 
pačiu. Tik ne dabar, išlaukit, kol bus ne jo viršus. 

Mikaelis nepatikliai pažvelgė į pašnekovą. 

— Per šitiek metų turėjau tiek ir tiek priešų. Ir išmokau vieno 
dalyko — nepulk į kovą, kai tikrai žinai, jog pralaimėsi. Tačiau 
jokiu būdu neleisk įžeidėjui išnešti sveiko kailio. Išlauk tinkamo 
momento ir atsidūręs pajėgesniojo pozicijoje suduok atsakomąjį 
smūgį — net jei tai ir būtų nereikalinga. 

— Dėkui už filosofijos pamoką. O dabar norėčiau, kad papa- 
sakotumėt apie savo šeimą. 

Mikaelis ant stalo pastatė magnetofoną ir paspaudė įrašo 
mygtuką. 

— O ką pasakoti? 

— Perskaičiau pirmąjį segtuvą, viską apie Harietos dingimą ir 
jos paieškas pirmosiomis dienomis. Tačiau užrašuose tiek viso- 
kiausių Vangerių, kad aš jų nebesuvaikau. 


BEMAŽ DEŠIMT MINUČIŲ Lisbeta Salander prastovėjo tuščioje 
laiptinėje nė nekrustelėdama, žvilgsnį prikausčiusi prie žalva- 
rinės lentelės su užrašu „Advokatas N. E. Bjurmanas“, kol galų 
gale paskambino. Klanktelėjo spyna. 

Buvo antradienis. Antrasis jų susitikimas. Ji negalėjo atsikra- 
tyti blogos nuojautos. 

Advokato Bjurmano ji nebijojo — Lisbeta Salander retai ko 
bijodavo, nesvarbu, ar daiktų, ar žmonių. Tačiau naujajam glo- 
bėjui ji jautė stiprią antipatiją. Bjurmano pirmtakas, advokatas 
Holgeris Palmgrenas, buvo visai kito sukirpimo, korektiškas, 

mandagus ir draugiškas. Jų santykiai nutrūko prieš tris mėne- 
sius, kai Palmgreną ištiko insultas, ir Nilsas Erikas Bjurmanas 
paveldėjo ją pagal kažkokį jai nežinomos biurokratinės mašine- 
rijos kaprizą. 

Per visus dvylika metų, kuriuos Lisbeta Salander išbuvo so- 
cialinės ir psichiatrinės slaugos objektu — dvejus iš jų praleidu- 
si vaikų klinikoje — ji nė karto, nė vieno kartelio, neatsakė net 
ir į paprasčiausią klausimą, pavyzdžiui: „Na, tai kaip šiandien 
laikaisi?“ 

Jai sulaukus trylikos, vadovaudamasis įstatymu dėl mažame- 
čių globos, teismas priėmė nutartį, pagal kurią Lisbetą Salander 
hospitalizavo uždarosios slaugos skyriuje Upsalos šventojo Ste- 
pono vaikų psichiatrijos klinikoje. Nutartį iš esmės lėmė tai, kad 
ji buvo laikoma sutrikusios psichikos ir šiaip galėjo panaudoti 
jėgą prieš bendraklasius, o galbūt ir prieš save. 

Šis įsitikinimas buvo grįstas veikiau empiriniais vertini- 
mais nei nuodugnia analize. Visi gydytojų ar instancijų atsto- 
vų mėginimai prakalbinti ją apie jos jausmus, sielos gyvenimą 
ar sveikatos būklę jų didžiam susierzinimui būdavo sutinkami 
nepertraukiama niūria tyla ir įtemptu spiginimu akimis į grin- 
dis, lubas ir sienas. Ji kaskart, be išimties, susidėdavo rankas ant 
krūtinės ir atsisakydavo atlikti psichologinius testus. Šis totali- 
nis pasipriešinimas visiems mėginimams išmatuoti, pasverti, su- 
sisteminti, išanalizuoti ir išauklėti apėmė taip pat ir mokyklinę 
veiklą — institucijos galėdavo nugabenti ją į klasę, prirakinti prie 
suolo, tačiau negalėdavo sukliudyti užsikimšti ausis ir atsisakyti 
paimti į rankas rašiklį per kontrolinius. Pagrindinę mokyklą ji 
paliko negavusi atestato. 

Taigi logiška, kad dėl to kilo ir didžiulių sunkumų siekiant nu- 
statyti bent jau jos psichinės sveikatos trūkumų diagnozę. Trum- 
pai tariant, apsieiti su Lisbeta Salander nebuvo taip paprasta. 

Kai jai suėjo trylika, taip pat buvo nutarta paskirti rūpin- 
toją, prižiūrėsiantį jos interesus ir administruosiantį turtą, kol 

ji sulauks pilnametystės. Rūpintoju tapo advokatas Holgeris 
Palmgrenas, kuris, nepaisant gerokai komplikuotos pažinties 
pradžios, tikrai sėkmingai susidorojo su šiuo uždaviniu, kai psi- 
chiatrai ir gydytojai profesionalai jau buvo nuleidę rankas. Ilgai- 
niui jis laimėjo ne tik tam tikrą sunkaus charakterio mergaitės 
pasitikėjimą, bet ir šiokį tokį prielankumą. 

Kai jai sukako penkiolika, gydytojai daugiau ar mažiau su- 
tarė, kad ji bent jau nepavojinga, neketina panaudoti jėgos prieš 
kitus ir nekelia ūmaus pavojaus sau pačiai. Kadangi konstatuota, 
kad jos šeima nefunkcionali, o kitų giminių, galinčių laiduoti už 
jos gerovę, ji neturėjo, nutarta, kad Lisbeta Salander iš Upsalos 
vaikų psichiatrijos klinikos bus grąžinta visuomenei, perkeliant 
ją į globotojų šeimą. 

Tai buvo nelengva kelionė. Iš pirmosios globotojų šeimos 
namų ji pabėgo jau po dviejų savaičių. Globotojais numeris du 
ir numeris trys ji taip pat atsikratė pernelyg nevilkindama. Tada 
Palmgrenas su ja rimtai pasišnekėjo, tiesiai šviesiai pasakė, kad 
jei ir toliau eis tokiu keliu, ją, be jokios abejonės, ir vėl uždarys. 
Šis kiek užmaskuotas grasinimas padarė savo - ji susitaikė ir pa- 
siliko su ketvirtąja globotojų šeima — pusamže pora, gyvenančia 
Midsomarkranseno mikrorajone. 


TAČIAU TAI NEREIŠKĖ, kad nuo tol ji elgdavosi pavyzdingai. 
Sulaukusi septyniolikos, Lisbeta Salander buvo keturis kartus 
sulaikyta policijos, du kartus tokia girtą, kad prireikė skubios 
medicininės pagalbos, o vieną kartą — akivaizdžiai apsvaigusi 
nuo narkotikų. Vieną tų kartų, kai ją rado girtutėlę, ji sujauk- 
tais drabužiais gulėjo išdrikusi ant galinės Sioder Melarstrando 
krantinėje stovinčio automobilio sėdynės. Tuo metu jos draugiją 
sudarė ne mažiau nusilesęs gerokai vyresnis vyras. 

Ketvirtą kartą ji įkliuvo likus trims savaitėms iki aštuonio- 
liktojo gimtadienio. Būdama blaivi ji spyrė į galvą vienam kelei- 
viui Senamiesčio metro stoties perone. Šio incidento pasekmė — 

kardomasis kalinimas už chuliganizmą. Salander savo veiksmus 
aiškino tuo, kad vyriškis grabaliojęsis, ir kadangi dėl jos išvaiz- 
dos ją galima palaikyti greičiau dvylikos, o ne aštuoniolikos, jos 
nuomone, vyriškiui būdingas polinkis į pedofiliją. Suprantama, 
ji nepersistengė dėstydama tą savo nuomonę. Vis dėlto jos ištar- 
mę parėmė liudytojai, tad prokuroras bylą nutraukė. 

Ir vis dėlto, susumavus jos praeitį, Apylinkės teismas nu- 
sprendė skirti jai psichinės sveikatos patikrinimą. Būdama išti- 
kima savo principams, ji nesutiko nei atsakinėti į klausimus, nei 
dalyvauti tyrime, tad gydytojai, kuriuos konsultuoti pasikvietė 
Valstybinė socialinių reikalų valdyba, galiausiai savo išvadą pa- 
grindė „paciento stebėjimais“. Tiesa, šiek tiek neaišku, ką galima 
įžvelgti stebint tylinčią jauną moterį, kuri tik sėdi ant krūtinės 
sukryžiavusi rankas, kiek atkišusi apatinę lūpą, ir tiek. Nustaty- 
tas vienintelis dalykas — ją kamuoja psichikos sutrikimas, kurio 
negalima taip palikti ir nesiimti jokių priemonių. Teisės medici- 
nos išvada reikalavo slaugos uždaro režimo psichiatrijos įstaigo- 
je. Psichiatrų ekspertizei savo išvada pritarė taip pat ir pavaduo- 
jantis savivaldybės socialinių reikalų komisijos pirmininkas. 

Remiantis jos biografijos faktais nustatyta, kad esama didžiulės 
alkoholio ir narkotikų priklausomybės rizikos ir kad jai akivaizdžiai 
stinga savivokos. Jos žurnalas tuo momentu buvo primargintas pa- 
dėtį sunkinančių apibūdinimų — inžravertiška, socialiai susikaus- 
čiusi, nesugeba jausti empatijos, būdingas egotizmas, bsichopatiškas bei 
asocialus elgesys, bendradarbiavimo sunkumai ir nebajėgumas išmokti 
mokymo medžiagos. Paskaitęs tokią charakteristiką, nesunkiai ga- 
lėjai leistis jos suklaidinamas ir patikėti, kad Salander būdingas 
sunkaus laipsnio atsilikimas. Jos nenaudai bylojo dar ir tas fak- 
tas, kad socialinės tarnybos gatvių patrulis ne kartą pastebėjo ją 
su įvairiais vyriškiais Marijos aikštės kvartale, o sykį ją iškratė 
Tantolunde, vėlgi gerokai vyresnio už ją vyriškio draugijoje. Tai- 
gi nuspręsta, kad Lisbeta Salander galbūt užsiima arba rizikuoja 

Kai Apylinkės teismas — instancija, turėjusi nulemti jos ateitį — 
susirinko priimti sprendimo šiuo klausimu, atrodė, lyg baigtis jau 
būtų ir taip aiški. Salander — akivaizdžiai problemiškas vaikas. 
Tikimybė, kad teismo nutartis skirsis nuo teisės medicinos ir so- 
cialinio tyrimo ekspertų pateiktų rekomendacijų, - minimali. 

Teismo posėdžio dienos rytą Lisbetą Salander atvežė iš vaikų 
psichiatrijos klinikos, kur ją laikė užrakintą po incidento Sena- 
miestyje. Ji jautėsi lyg koncentracijos stovyklos kalinė ir nesiti- 
kėjo išgyventi iki vakaro. Vos įžengusi į teismo salę patį pirmąjį 
ji pamatė Holgerį Palmgreną. Kurį laiką jai niekaip netilpo gal- 
voje, kad jis dalyvauja ne kaip jos rūpintojas, o kaip jos advokatas 
ir juridinis atstovas. Taip Palmgrenas atsiskleidė visiškai naujai. 

Jos nuostabai, Palmgrenas aiškių aiškiausiai pademonstra- 
vo, kad kaunasi jos apkasų pusėje, mat ryžtingai pasisakė prieš 
siūlymą uždaryti ją į stacionarą. Ji nė akimirką neišsidavė, kad 
jaučiasi apstulbusi, tačiau ausis įtempusi klausėsi kiekvieno žo- 
džio. Palmgrenas pasirodė neprilygstamas, dvi valandas vedė 
kryžminę apklausą su gydytoju, daktaru Jesperu H. Lioderma- 
nu, pasirašiusiu rekomendaciją hospitalizuoti Salander. Kiekvie- 
na išvados smulkmena buvo iščiupinėta, o gydytojas priverstas 
paaiškinti, kokiu moksliniu pagrindu suformuluotas net ir pats 
nereikšmingiausias teiginys. Po apklausos nebeliko jokių abe- 
jonių — pacientė atsisakė atlikti bent vieną testą, todėl gydytojų 
išvados grįstos faktiškai vien spėlionėmis, o ne mokslinio tyri- 
mo rezultatais. 

Baigiantis Apylinkės teismo posėdžiui, Palmgrenas užsi- 
minė, esą labai tikėtina, kad priverstinė hospitalizacija ne tik 
prieštarautų Riksdago nutarimams panašiais klausimais, bet 
šiuo atveju galėtų tapti ir pagrindu politiniam bei žiniasklai- 
dos susidorojimui. Vadinasi, visi turėtų būti suinteresuoti rasti 
tinkamą alternatyvų sprendimą. Tokia leksika buvo neįprasta 
svarstant šio pobūdžio bylas, teismo kolegijos nariai net ėmė su- 
nerimę muistytis. 

Taigi priimant nutartį, buvo padarytas kompromisas. Apy- 
linkės teismas nustatė, kad Lisbeta Salander psichiškai nesvei- 
ka, tačiau jos negalia nebūtinai turi būti gydoma stacionare. Vis 
dėlto atsižvelgta į socialinės komisijos vadovo rekomendaciją 
skirti globėją. Perskaitęs šį punktą, kolegijos pirmininkas kan- 
džiai šypsodamasis pasisuko į Holgerį Palmgreną, ligtolinį jos 
rūpintoją, ir pasiteiravo, gal jis sutiktų apsiimti šias pareigas. 
Aišku kaip dieną, pirmininkas tikėjosi, kad Holgeris Palmgre- 
nas ims išsisukinėti ir stengsis permesti atsakomybę kam nors 
kitam, tačiau šis, priešingai, geranoriškai pareiškė su džiaugsmu 
apsiimsiantis būti panelės Salander globėju — su viena sąlyga. 

— Savaime suprantama, tik tokiu atveju, jei panelė Salander 
jaučia man pasitikėjimą ir pripažįsta mane savo globėju. 

Jis kreipėsi tiesiai į ją. Visą dieną Lisbeta Salander prasėdėjo 
tarsi apdujusi kitiems virš jos galvos besisvaidant replikomis. Iki 
tol niekas nebuvo klausęs jos nuomonės. Ji ilgai žvelgė į Holgerį 
Palmgreną, o paskui linktelėjo. 


PALMGRENAS BUVO KEISTAS juristo ir senosios mokyklos socia- 
linio darbuotojo derinys. Kadų kadaise jį pagal partijos sąrašą 
išrinko socialinės komisijos nariu, ir jis beveik visą gyvenimą 
paskyrė darbui su sunkaus charakterio vaikais. Tarp Palmgreno 
ir jo besąlygiškai sunkiausio charakterio globotinės noromis ne- 
noromis nusistovėjo pagarba ar netgi draugystė. 

Jų pažintis tęsėsi iš viso vienuolika metų, nuo to laiko, kai jai 
suėjo trylika, iki praėjusių metų, kai ji likus keletui savaičių iki 
Kalėdų užėjo pas Palmgreną į namus, nes jis neatvyko į numa- 
tytą kasmėnesinį jų susitikimą. Kai jis neatidarė, nors iš buto 
sklido garsai, ji pateko į vidų užlipusi į trečio aukšto balkoną 
lietvamzdžiu. Rado jį prieškambaryje ant grindų, aiškios sąmo- 
nės, tačiau nebegalint; nei kalbėti, nei judėti po patirto staigaus 
insulto. Jam tebuvo šešiasdešimt ketveri. Paskambinusi iškvietė 
greitąją ir jausdama viduje vis labiau stiprėjančią paniką palydė- 

jo jį iki Sioderio ligoninės. Tris paras beveik nesitraukė iš inten- 
syviosios slaugos skyriaus koridoriaus. Kaip ištikimas šuo savo 
dislokacijos vietoje budriai sekė kiekvieną gydytojų ir slaugytojų 
žingsnį. Galiausiai gydytojas, kurio pavardės taip niekada ir ne- 
sužinojo, įsivedė ją į palatą ir paaiškino, kokia rimta situacija. 
Po smarkaus kraujo išsiliejimo į smegenis Holgerio Palmgreno 
būklė kritiška. Nebesitikima, kad atsibus. Ji neverkė, net ne- 
mirktelėjo. Pakilo, išėjo iš ligoninės ir daugiau niekada tenai 
nebegrįžo. 

Po penkių savaičių Valstybinė globėjų ir rūpintojų priežiū- 
ros inspekcija iškvietė Lisbetą Salander į pirmąjį susitikimą su 
naujuoju globėju. Pirmas jos impulsas buvo ignoruoti šaukimą, 
tačiau Holgeris Palmgrenas, matyt, buvo įkalęs jai į galvą, kad 
kiekvienas veiksmas turi savo atoveiksmį. Tuo metu ji jau buvo 
išmokusi analizuoti pasekmes ne po, o prieš ko nors imdamasi, 
tad kiek pamąsčiusi priėjo prie išvados, kad neskausmingiausia 
išeitis iš dilemos — patenkinti inspekciją ir elgtis taip, tarsi jai 
bent kiek rūpėtų tai, ką jie sako. 

Taigi gruodžio mėnesį, trumpam nutraukusi tyrimą apie 
Mikaelį Bliumkvistą, ji klusniai atvyko į Bjurmano biurą Šven- 
tojo Eriko aikštėje. Biure pagyvenusi moteris, atstovaujanti 
inspekcijai, perdavė didžiulį Salander bylos segtuvą advokatui 
Bjurmanui. Lipšniu balsu paklaususi, kaip ji gyvuoja, dama, 
regis, liko patenkinta atsakymu, tai yra jos nebylia tyla. Po ko- 
kio pusvalandžio poniutė pasišalino palikusi Salander advokato 
Bjurmano globai. 

Priešiškumą advokatui Bjurmanui Lisbeta Salander pajuto 
praėjus vos penkioms sekundėms po to, kai jiedu paspaudė vie- 
nas kitam ranką. 

Ji šnairavo į jį, kol jis skaitė jos žurnalą. Amžius - per pen- 
kiasdešimt. Sportiškos išvaizdos — tenisas antradieniais ir penk- 
tadieniais. Šviesiaplaukis. Praplikęs. Duobutė smakre. „Boss“ 
kvepalai. Mėlynas kostiumas. Raudonas kaklaraištis su auksiniu 

smeigtuku, dabitiški rankogalių segtukai su raidėmis „NEB.. 
Akiniai metaliniais rėmeliais. Pilkos akys. Sprendžiant iš žur- 
nalų ant staliuko, domisi medžiokle ir šaudymu. 

Tuos dešimt metų, kai ji susitikdavo su Palmgrenu, jis visada 
vaišindavo kava ir šnekučiuodavosi su ja. Net ir patys įžūliausi 
jos pabėgimai iš globotojų namų ar sistemingas pamokų nelan- 
kymas neišvesdavo jo iš kantrybės. Vienintelį kartą Palmgrenas 
tikrai įniršo tada, kai ją sulaikė už to gašlaus senio, kuris lindo 
prie jos Senamiestyje, sužalojimą. Ar £žu supranti, ką padarei? Tu 
sužalojai žmogų, Lisbeta. Jis piktinosi ir prausė jai kailį kaip se- 
nas mokytojas, o ji kantriai ignoravo kiekvieną Žodį. 

Bjurmanas nemėgo šnekučiuotis. Jis beregint pamatė, kad 
esama neatitikimų tarp Holgerio Palmgreno įsipareigojimų, va- 
dovaujantis globos ir rūpybos įstatymu, ir fakto, kad jis, matyt, 
leido Lisbetai Salander pačiai tvarkyti savo buitį ir finansus. 
Bjurmanas iškamantinėjo ją kaip per tardymą. Kiek uždirbai? 
Man reikės jūsų algalapių kopijų. Su kuo bendraujat? Ar laiku mo- 
kat nuomą? Ar vartojat alkobolį? Ar Palmgrenas davė sutikimą įsi- 
verti tuos žiedus į veidą? Ar laikotės asmeninės higienos? 

Fuck you.“ 

Palmgrenas tapo jos rūpintoju netrukus po to, kai atsitiko Tas 
Baisus Dalykas. Jis reikalavo, kad juodu pagal tvarkaraštį susitik- 
tų bent sykį per mėnesį, kartais ir dažniau. Kai ji vėl įsikraustė į 
Lundo gatvę, jie tapo beveik kaimynai: jis gyveno Hurno gatvėje 
vos už poros kvartalų, tad kur išėję jie nuolatos susidurdavo ir už- 
sukdavo išgerti kavos tai į „Gifty“, tai į kokią kitą netoliese įsikū- 
rusią kavinę. Palmgrenas niekada nelindo į akis, tik vieną kartą 
aplankė ją per gimtadienį ir įteikė mažytę dovanėlę. Panorėjusi 
ji bet kada galėjo užeiti pas jį, bet šia privilegija pasinaudodavo 
retai. Vis dėlto grįžusi iš psichiatrijos klinikos į Sioderį ji pradėjo 
švęsti su juo Kalėdas. Iš pradžių aplankydavo motiną, o paskui jį. 
Jiedu valgydavo kalėdinį kumpį ir žaisdavo šachmatais. Žaidimas 

jos visiškai nedomino, tačiau vos išmokusi taisykles ji nepralošė 
nė vienos partijos. Jis buvo našlys, ir Lisbeta Salander laikė savo 
pareiga pabūti gailestinga per vienišus šventadienius. 

Ji laikė tai savo įsiskolinimu jam, o skolas ji visada grąžindavo. 

Palmgrenas juk surasdavo nuomininkų į jos motinos butą 
Lundo gatvėje, kol Lisbetai pačiai prireikė savo gyvenamojo 
ploto. Keturiasdešimt devynių kvadratinių metrų didumo butas 
buvo neremontuotas ir apšepęs, bet vis stogas virš galvos. 

Ir štai Palmgreno nebeliko, nutrūko dar viena sąsaja su įta- 
kingųjų pasauliu. Nilsas Bjurmanas - visai kitokio raugo žmo- 
gus. Ir varu varoma nebūtų ėjusi pas jį švęsti Kalėdų. Vos tapęs 
jos globėju, nesnausdamas įvedė naujas jos einamosios „Han- 
delsbankeno“ sąskaitos administravimo taisykles. Palmgrenas 
nesuko sau galvos - laisvai interpretavo globos ir rūpybos įstaty- 
mą ir leido pačiai tvarkyti finansus. Ji savarankiškai apmokėdavo 
sąskaitas ir galėjo disponuoti savo santaupomis kaip tinkama. 

Prieš susitikdama su Bjurmanu likus savaitei iki Kalėdų, ji 
specialiai tam rengėsi ir atėjusi mėgino paaiškinti, kad jo pirm- 
takas pasitikėjo ja, nes neturėjo pagrindo to nedaryti. Palmgre- 
nas leido jai pačiai tvarkytis, nesikišo į jos asmeninį gyvenimą. 

— Tai ir yra viena iš problemų, — nukirto Bjurmanas, barben- 
damas į jos žurnalą. Išrėžęs netrumpą pamokslą apie potvarkius 
ir valstybinius teisės aktus, galiojančius globai ir rūpybai, pa- 
skelbė, kad bus įvesta nauja tvarka. 

- Jis jus buvo visai paleidęs nuo pavadžio, tiesa? Man tik įdo- 
mu, kaip jis taip lengvai atsipirko. Todėl, kad jis pamišęs so- 
cialdemokratas, beveik keturiasdešimt metų visą save atidavęs 
problemiškiems vaikams. 

— Aš jau nebe vaikas, — tarė Lisbeta Salander, tarsi tokio pa- 
aiškinimo būtų gana. 

— Kas tiesa, tas ne melas. Tačiau aš paskirtas jūsų globėju ir tol, 
kol juo esu, man tenka juridinė ir finansinė atsakomybė už jus. 

Pirmasis jo žingsnis — atidaryti jos vardu naują sąskaitą, 
kurios numerį ji turinti pranešti „Milton“ darbo užmokesčio 

skyriui ir kuria nuo šiol turinti naudotis. Salander sumetė, kad 
geros dienos baigėsi, nuo šiol jos sąskaitas tvarkys advokatas 
Bjurmanas, o ji kas mėnesį gaus tam tikrą sumą kišenpinigių. 
Jis nusprendė, kad skirs jai po tūkstantį keturis šimtus kronų 
per savaitę — „maistui, drabužiams, kinui ir panašiai“, ir tikėjosi, 
kad ji pristatys jam savo išlaidų kvitus. 

Priklausomai nuo to, kiek apsiimdavo užsakymų, Lisbeta 
Salander uždirbdavo iki šimto šešiasdešimties tūkstančių per 
metus. Būtų nesunkiai padvigubinusi šią sumą, jei būtų dirbusi 
visu etatu ir apsiėmusi atlikti visus Dragano Armanskio siūlo- 
mus užsakymus. Tačiau jos išlaidos nebuvo didelės, pinigų ji 
nemėtydavo. Mokestis už butą šiek tiek viršijo du tūkstančius 
kronų ir, nepaisant kuklių pajamų, ji savo taupomojoje sąskai- 
toje laikė devyniasdešimt tūkstančių kronų. Kurios nuo šiol jai 
bus nebeprieinamos. 

— Kalba tokia — aš atsakingas už jūsų pinigus, — pareiškė 
Bjurmanas. — Jūs privalote atsidėti pinigų ateičiai. Bet jaudintis 
nėra ko, aš viskuo pasirūpinsiu. 

— Aš rūpinuosi pati savimi nuo tada, kai man suėjo dešimt 
metų, kiaulės tu snuki! 

— Socialiai jūs pakankamai normali, kad išvengtumėte sta- 
cionaro, tačiau visuomenė už jus atsakinga. 

Jis nuodugniai iškvotė ją, kas įeina į jos pareigas „Milton Se- 
curity . Ji instinktyviai pamelavo — nupasakojo, ką veikė „Mil- 
ton“ pirmosiomis savaitėmis. Taigi advokatui Bjurmanui susida- 
rė įspūdis, kad ji verda kavą ir rūšiuoja paštą, ir jis regimai liko 
patenkintas atsakymu, nes tai tinkama veikla personai, kuriai 
trūksta kelių varžtelių. 

Ji nežinojo, kodėl pasakė netiesą, tačiau buvo tikra, kad tai 
išmintingas sprendimas. Jei advokatą Bjurmaną kas būtų įtrau- 
kęs į nykstančių vabzdžių rūšių sąrašą, ji nė nesusimąstydama 
būtų jį sumindžiojusi. 

MIKAELIS BLIUMKVISTAS PRALEIDO Henriko Vangerio drau- 
gijoje penkias valandas, paskui didumą nakties ir visą antradie- 
nį atsidėjęs perrašinėjo savo konspektą ir, kiek aprėpė, nupiešė 
Vangerių genealogijos medį. Šeimos istorija, atsiskleidusi per 
pokalbius su Henriku Vangeriu, kaip diena ir naktis skyrėsi nuo 
visuomenėje susiklosčiusio giminės įvaizdžio. Mikaelis neturėjo 
iliuzijų — kiekviena šeima savo darže pakasusi vieną kitą lavoną. 
Vangerių darže po velėna gulėjo ištisas kapinynas. 

Šiuo momentu Mikaeliui teko sau priminti, kad iš esmės jo 
uždavinys — ne parašyti Vangerių šeimos biografiją, o rasti atsa- 
kymą į klausimą, kas atsitiko Harietai Vanger, to jis sutiko im- 
tis tvirtai įsitikinęs, kad praktiškai sėdės metus spjaudydamas 
ir gaudydamas, o užsakymą Henrikui Vangeriui vykdys tik dėl 
akių. Praėjus metams jis susižers savo absurdišką honorarą — su- 
tartis, suformuluota Dirko Frudės, jau buvo pasirašyta. Tikrasis 
atlygis už darbą — informacija apie Hansą Eriką Venerstriomą, 
kurią, kaip Mikaelis tikėjosi, turi Henrikas Vangeris. 

Vis dėlto išklausęs Henriko Vangerio pasakojimą jis pradėjo 
suvokti, kad nebūtinai šie metai bus išmesti į balą. Knyga apie 
Vangerių šeimą irgi savaip vertinga — tai tiesiog gera istorija. 

Kad jam pavyks rasti Harietos Vanger žudiką, jis nesvajojo 
nė akimirkos, žinoma, jei ji apskritai iš tikrųjų buvo nužudyta, 
o ne žuvusi per kokį nors absurdišką nelaimingą atsitikimą arba 
kaip nors kitaip prapuolusi. Mikaelis sutiko su Henriko nuomo- 
ne - tikimybė, kad šešiolikmetė mergina būtų savo noru dingu- 
si ir trisdešimt šešerius metus sėkmingai išsislapsčiusi nuo visų 
biurokratinių visuomenės priežiūros sistemų, kone lygi nuliui. 
Tačiau Mikaelis nenorėjo atmesti versijos, kad Harieta Vanger 
pabėgo iš namų, galbūt nusigavo į Stokholmą ir kas nors pasi- 
pynė jos kelyje — kvaišalai, prostitucija, užpuolimas arba tiesiog 
nelaimingas atsitikimas. 

O Henrikas Vangeris buvo įsitikinęs, kad Harietą Vanger 
nužudė, atsakomybė už tai krinta ant kurio nors šeimos nario 

galvos, gal kartu su pašaliniais asmenimis. Jo samprotavimai 
pagrįsti tuo, kad Harieta Vanger prapuolė kaip tik per tas dra- 
matiškas valandas, kai sala buvo atkirsta nuo pasaulio, o visų 
dėmesį laikė prikausčiusi avarija. 

Erika buvo teisi sakydama, kad jo užduotis — liguisto įgeidžio 
tenkinimas, jei jos tikslas —- įminti nužudymo mįslę. Tačiau Mika- 
elis Bliumkvistas pradėjo įsisąmoninti, kad Harietos Vanger liki- 
mas suvaidino ir lemiamą vaidmenį šeimos, o visų pirma — Hen- 
riko Vangerio gyvenime. Ar Henrikas teisus, ar ne, jo kaltinimai 
giminaičiams turėjo didžiulės įtakos šeimos istorijai. Kaltę jiems 
jis vertė visiškai atvirai daugiau kaip trisdešimt metų, kaltės in- 
kriminavimas apnuodijo šeimos susibūrimus ir nepaprastai visus 
sukiršino, o tai savo ruožtu ir padėjo išklibinti koncerną. Vadinasi, 
Harietos dingimo studija galėtų atlikti tam tikrą funkciją — suda- 
rytų visai atskirą skyrių, o gal net taptų visos šeimos istorijos pa- 
matu — informacijos šaltinių buvo apsčiai. Ir nesvarbu, ar Harietos 
Vanger byla - jo pirminis uždavinys, ar galbūt jis pasitenkins vien 
parašydamas šeimos kroniką, visai pagrįsta būtų įvadinėje dalyje 
pateikti sistemingą veikiančiųjų asmenų charakteristiką. Apie tai 
visą dieną sukosi jo pokalbiai su Henriku Vangeriu. 

Vangerių šeimą sudarė per šimtas asmenų, įskaitant pusbrolių 
vaikus ir visų pusių trečios eilės pusbrolius bei pusseseres. Giminė 
buvo tokia didelė, kad Mikaeliui teko kompiuteryje susikurti ats- 
kirą duomenų bazę, pasitelkus programą NotePad (www.ibriumn.se), 
tobulą produktą, sukurtą dviejų vaikinukų iš Stokholmo karališko- 
sios technikos mokyklos ir platinamą internetu kaip laikinai nemo- 
kamą programą. Kaip įvertino Mikaelis, retai pasitaikydavo tokių 
tiriamajai žurnalistikai parankių pagalbinių priemonių. 

Giminės medžio šaknis galėjai atsekti iki ankstyvo šešiolik- 
tojo amžiaus, kai jų pavardė dar tebebuvo rašoma Vangeersad. 
Pasak Henriko Vangerio, galimas daiktas, kad ji kilusi iš olan- 
diškosios van Geerstad, ir jeigu taip, giminės pėdsakų aptinka- 
ma ir dvyliktajame amžiuje. 

Naujesniaisiais laikais šeima persikėlė į Šiaurės Prancūzi- 
ją. Į Švediją Vangersadai atkako su Žanu Baptistu Bernadotu, 
devynioliktojo amžiaus pradžioje išrinktu Švedijos karaliumi. 
Aleksandras Vangersadas buvo kariškis, pats karaliaus nepaži- 
nojo, tačiau pasižymėjo kaip sumanus įgulos vadas, tad 1818-ai- 
siais už ilgą ir ištikimą tarnybą apdovanotas Hedebio dvareliu. 
Turėdamas ir savų lėšų, Aleksandras Vangersadas už jas supir- 
ko didokus miško plotus Norlande. Jo sūnus Adrianas, gimęs 
Prancūzijoje, tėvo paragintas persikraustė į Hedebį, į Norlando 
užkampį, toli nuo Paryžiaus salonų, prižiūrėti dvaro. Jis užsiėmė 
žemdirbyste, plėtojo miško pramonę pagal naujus, iš žemyno 
atsivežtus metodus ir taip padėjo pamatus popieriaus fabrikui, 
aplink kurį vėliau išaugo Hedestadas. 

Aleksandro anūkas, vardu Henrikas, sutrumpino pavardę iki 
Vangerio. Jis išplėtojo prekybą su Rusija ir sukūrė nedidelį pre- 
kybinį škunų laivyną, devynioliktojo amžiaus viduryje plaukio- 
jusį po Pabaltijį, Vokietiją ir metalo pramonę kuriančią Angliją. 
Henrikas Vangeris vyresnysis papildė šeimos verslą ir įsteigė 
kuklią kasyklų bendrovę bei keletą pirmųjų Norlando metalo 
pramonės fabrikų. Jis paliko du sūnus, Birgerį ir Gotfridą, kurie 
ir suklojo finansų magnatų Vangerių šeimos pamatus. 

— Ar jums pažįstamos senosios šeimos paveldėjimo taisyk- 
lės? — pasiteiravo Henrikas Vangeris. 

— Nelabai teko gilintis. 

— Suprantu jus. Man jos irgi ne visai aiškios. Birgeris su Got- 
fridu pagal šeimos tradiciją buvo kaip šuo su kate - legendiniai 
konkurentai dėl valdžios ir įtakos šeimos verslui. Kova dėl valdžios 
ne vienu atžvilgiu smarkiai apsunkino padėtį, netgi kilo grėsmė 
bendrovės išlikimui. Dėl to jų tėvas — prieš pat savo mirtį — nu- 
sprendė sukurti tokią sistemą, pagal kurią visi šeimos nariai gauna 
įstatymu priklausančią palikimo dalį — tai yra dalį verslo. Mintis 
gal ir teisinga, tačiau dėl jos patekome į tokią situaciją, kai, užuot 
iš šalies įdarbinę kvalifikuotus darbuotojus ir galimus partnerius, 

esame priversti taikstytis su bendrovės valdyba, kurią sudaro šei- 
mos nariai, turintys vieną ar kelis procentus balsavimo teisės. 

— Ir ši taisyklė dar tebegalioja? 

— Taip. Norėdamas parduoti savo pajų, šeimos narys turi tai 
padaryti šeimos viduje. Į kasmetinį bendrovės susirinkimą šiuo 
metu susiburia apie penkiasdešimt šeimos narių. Martinui pri- 
klauso daugiau kaip dešimt procentų akcijų, man - penki, nes 
aš pardaviau savąsias, kartu ir Martinui. Mano brolis Haral- 
das valdo septynis procentus, tačiau dauguma atvykstančiųjų į 
bendrovės susirinkimą — po vieną arba pusę procento. 

— Še tau, to tikrai nesitikėjau. Kaip viduramžiais. 

— Visiška beprotybė. Tai reiškia, kad jei Martinui šiuo metu 
reikėtų įvesti kokį naują polisą, jis turėtų nertis iš kailio, imtis 
lobistinės veiklos, kad gautų bent jau dvidešimties-dvidešimt 
penkių procentų dalininkų paramą. Tai ištisa frakcijų, aljansų 
ir intrigų mozaika. 

Henrikas Vangeris kalbėjo toliau: 

— Gotfridas Vangeris mirė bevaikis 1901-aisiais. Teisingiau, at- 
leiskite, jis buvo keturių dukterų tėvas, tačiau tuo metu moterys 
nebuvo svarbios. Jos turėjo savo pajus, tačiau nuosavybe šeimoje 
disponavo vien vyrai. Ir tik įvedus balsavimo teisę, dvidešimtajam 
amžiui jau gerokai įsivažiavus, moterims leista dalyvauti bendro- 
vės susirinkimuose. 

— Liberalu. 

— Neironizuokite. Buvo kiti laikai. Šiaip ar taip, Gotfrido 
brolis Birgeris devynioliktojo mažiaus pabaigoje susilaukė tri- 
jų sūnų, Juhano, Fredriko ir Gideono. Gideoną Vangerį galime 
atmesti, nes jis pardavė savo dalį ir emigravo į Ameriką, ten 
vis dar tebegyvuoja viena šeimos atšaka. O Juhanas ir Fredrikas 
Vangeriai pavertė bendrovę šiuolaikiniu Vangerių koncernu. 

Ištraukęs nuotraukų albumą Henrikas Vangeris pasakodamas 
rodė minimus asmenis. Praėjusio šimtmečio pradžios nuotrau- 
kos vaizdavo du vyriškius tvirtais smakrais, vandeniu prilaižytais 
plaukais, stebeilijančius į kamerą be menkiausios šypsenos veide. 

— Juhanas Vangeris - šeimos genijus. Išėjo inžinerijos mokslus 
ir išplėtojo dirbtuvių pramonę pasitelkęs daugybę naujų išradimų, 
kuriuos ir užpatentavo. Koncerno pagrindu tapo plienas ir gele- 
žis, tačiau koncernas plėtėsi ir į kitas sritis, pavyzdžiui, tekstilės. 
Juhanas Vangeris mirė 1956-aisiais, palikdamas tris dukteris — So- 
fiją, Meritą ir Ingridą. Pirmąsias moteris, kurioms suteikta auto- 
nominė teisė dalyvauti koncerno metiniuose susirinkimuose. 

Antrasis brolis, Fredrikas Vangeris, buvo mano tėvas. Jis — 
verslininkas ir pramonės įmonių vadovas, pavertęs Juhano išra- 
dimus pajamomis. Mano tėtis išgyveno net iki 1964-ųjų. Nors jau 
šeštajame dešimtmetyje buvo perleidęs kasdienį vadovavimą man, 
aktyviai dalyvavo įmonės vadovybės darbe iki pat mirties. 

Viskas kartojosi kaip ir ankstesnėje generacijoje - nors atvirkš- 
čiai. Juhanui Vangeriui gimė vien dukros, - Henrikas Vangeris 
rodė moteriškes stambiais biustais, plačiakraštėmis skrybėlėmis 
ir skėčiais nuo saulės, — o Fredriko, mano tėvo, vaikai — vien 
sūnūs. Iš viso mūsų buvo penki broliai - Rikardas, Haraldas, 
Gregeris, Gustavas ir aš. 

Norėdamas bent kiek skirti visus šeimos narius, Mikaelis 
nusibraižė šeimos medį ant kelių permatoma izoliacija suklijuo- 
tų A4 formato lapų. Riebiu šriftu užrašė vardus tų šeimos narių, 
kurie 1966-aisiais dalyvavo šeimos susitikime Hedebio saloje ir 
kurie bent jau teoriškai galėjo kaip nors prikišti nagus prie Ha- 
rietos Vanger dingimo. 

Mikaelis ranka numojo į jaunesnius kaip dvylikos metų vai- 
kus - jo nuomone, kad ir kas būtų atsitikę Harietai Vanger, rei- 
kia kažkur nubrėžti realybės ribas. Trumpai pasvarstęs, išbraukė 
ir Henriką Vangerį - jei patriarchas būtų turėjęs ką bendra su 
savo brolio anūkės dingimu, jo elgesį per pastaruosius trisdešimt 
šešerius metus reikėtų priskirti psichopatologijos sričiai. Taip 
pat ir Henriko Vangerio motina, 1966-aisiais sulaukusi gar- 
bingo aštuoniasdešimt vienerių metų amžiaus, turėtų, logiškai 
mąstant, būti atmesta. Taigi lieka dvidešimt trys šeimynykščiai, 
kuriuos, pasak Henriko Vangerio, derėtų priskirti „įtariamųjų“ 

kategorijai. Septyni jų per tą laiką mirė, o kai kurie spėjo su- 
laukti garbaus senyvo amžiaus. 

Vis dėlto Mikaelis nebuvo pasirengęs už gryną pinigą pri- 
imti Henriko Vangerio įsitikinimo, kad Harietos dingimas esąs 
kurio nors šeimos nario rankų darbas, todėl įtariamųjų sąrašą 
papildė būrelis kitų asmenų. 

Tai - Dirkas Frudė, pradėjęs dirbti Henriko Vangerio advo- 
katu 1962-ųjų pavasarį. Be ponų šeimos, kas iš patarnaujančiųjų 
Harietos dingimo metu buvo saloje? Dabartinis „kiemsargis“ 
Gunaras Nilsonas, tada devyniolikmetis vaikėzas, kas, kad jis 
gal ir turėjo alibi. Jo tėvas Magnusas Nilsonas tą dieną tikrai 
buvo Hedebio saloje, kaip ir menininkas Euženas Nurmanas 
bei pastorius Otas Falkas. Ar Falkas buvo vedęs? Saloje buvo ir 
Ostergordo ūkininkas Martinas Aronsonas. Ir jo sūnus Jerkeris 
Aronsonas. Beje, Harietos Vanger vaikystėje jis netgi nuolat bū- 
davo šalia — kokie buvo jųdviejų santykiai? Ar Martinas Aron- 
sonas buvo vedęs? Ar ūkyje dar buvo kokių kitų asmenų? 


FREDRIKAS VANGERIS (1886-1964) JOHANAS VANGERIS (I884—1956) 


žmona Ulrika (1885-1969) žmona Gerda (1888-1960) 
Rikardas (1907-1940) Sofija (1909-1977) 

žmona Margareta (1906-1959) vyras Okė Šiogrenas (1906-1967) 
Gotfridas (1927-1965) Magnusas Šiogrenas (1929-1994) 
žmona Izabela (1928-) Sara Šiogren (1931-) 

Martinas (1948) Erikas Šiogrenas (1951—) 

Harieta (r950-2) Hokanas Šiogrenas (1955—) 
Haraldas (r911—) Merita (1911-1988) 

žmona Ingrida (1925-1992) vyras Algotas Giunteris (1904-1987) 
Birgeris (1939—) Osianas Giunteris (1930—) 
Sesilija (1946-) žmona Agnesė (1933-) 


Anita (1948-) Jakobas Giunteris (1952—) 

Gregeris (1912-1974) Ingrida (1916—1990) 
Žmona Gerda (1922) Vyras Haris Karlmanas (1912-1984) 
Aleksandras (1946-) Marija Karlman (1944) 


Gunaras Karlmanas (1942-) 


Gustavas (1918-1955) 


nevedęs, bevaikis 


Henrikas (1920-) 
žmona Edita (1921-1958) 
bevaikis. 


Pradėjus užsirašinėti visus vardus, grupė išaugo iki daugiau 
kaip keturiasdešimties asmenų. Galiausiai susierzinęs Mikaelis 
nusviedė rašiklį. Laikrodis jau rodė pusę keturių nakties, o ter- 
mometras — užsispyręs vis tuos pačius dvidešimt vieną laipsnį 
šalčio. Panašu, kad šaltis žada spausti ne vieną dieną. Jis ilgėjosi 
savo patalų Belmano gatvėje. 


MIKAELIS BLIUMKVISTAS trečiadienio rytą pabudo devintą, 
nes į duris pasibeldė atėjusieji iš „Ielia“ įrengti telefono lizdo ir 
pajungti ADSL modemo. Vienuoliktą valandą jis jau buvo pri- 
sijungęs prie interneto ir profesiniu atžvilgiu nebesijautė visiškas 
luošys. Telefonas ir toliau tylėjo. Erika neatsiliepė į jo skambu- 
čius jau savaitę. Matyt, ne juokais supykusi. Jis — ne prastesnis 
kietakaktis, tad užsispyręs neskambino į redakciją. Kol skambi- 
na jai į mobilųjį, ji mato, kad tai jis, ir pati gali rinktis, ar atsi- 
liepti, ar ne. Logiška išvada — atsiliepti ji nenori. 

Ir nereikia. Jis įsijungė elektroninio pašto programą ir per- 
žiūrėjo maždaug; tris šimtus penkiasdešimt laiškų, atėjusių per 
pastarąją savaitę. Pasiliko neištrynęs apie tuziną, likusieji — arba 
šiukšlės, arba jo prenumeruojama elektroninių konferencijų in- 
formacija. Pirmojo laiško, atsiųsto iš adreso demmokrat880yaboo. 
com, tekstas skambėjo taip: TIKIUOSI KAD CIULPSI BYYYBI UZ 

GROTU PRAKEIKTA KOMUNISTINE KIAULE. Mikaelis perkėlė 
laišką į archyvą, į laikmeną su rubrika Konstruktyvi kritika. 
Brūkštelėjo trumpą laiškelį į erika.bergerOmillennium. se. 


Sveika, Riki. Įsivaizduoju, kad esi ant manęs mirtinai supykusi, nes 
neskambini. Aš tik norėjau pranešti, kad prisijungiau prie interneto 
ir kad gali man rašyti, kai panorėsi atleisti. Beje, Hedebis - kaimiškas 
rojus, tikrai verta čia apsilankyti. M. 


Apie pietus jis susipakavo ;Bo044 ir pėsčias patraukė į „Suza- 
nos tilto kavinę“, kur įsitaisė prie savo įprastinio stalelio kampe. 
Patiekdama jam sumuštinį su kava, ji smalsiai žvilgtelėjo į kom- 
piuterio ekraną ir pasidomėjo, ką veikiąs. Pasinaudojęs proga, 
Mikaelis pirmą kartą pristatė savo cover story — esąs įdarbintas 
Henriko Vangerio rašyti jo biografijos. 

Jie apsikeitė mandagumo frazėmis. Suzana paragino Mikaelį 
užsukti pasišnekėti, kai bus pasirengęs išklausyti tikrąją tiesą. 

— Aš pilstau kavą Vangeriams jau trisdešimt penkerius metus 
ir žinau beveik visas šeimos paskalas, — pasakė ji ir siūbuodama 
klubais nuėjo į virtuvę. 


Mikaelio nusibraižyta schema leido jam susidaryti vaizdą, 
kaip atkakliai Vangerių šeima daugino palikuonis. Kartu su vai- 
kais, vaikaičiais ir provaikaičiais, kurių jis nusispjovęs nebežy- 
mėjo genealoginiame medyje, broliai Fredrikas ir Juhanas Van- 
geriai turėjo apie penkiasdešimt vėlesniosios epochos gentainių. 
Mikaelis taip pat matė, kad dauguma sulaukia žilos senatvės. 
Fredrikas Vangeris išgyveno iki septyniasdešimt aštuonerių, o 
jo brolis Juhanas — iki septyniasdešimt dvejų. Ulrika Vanger 
mirė būdama aštuoniasdešimt ketverių. Iš dviejų gyvų likusių 
brolių Haraldas Vangeris jau perkopė devyniasdešimt dvejus, o 
Henrikas Vangeris - aštuoniasdešimt dvejus. 

Vienintelė tikra išimtis — Henriko Vangerio brolis Gustavas, 
miręs nuo plaučių ligos trisdešimt septynerių. Anot Henriko, vi- 
sada būdavo paliegęs ir šiaip mėgo laikytis atskirai, tarsi šiek tiek 
atitolęs nuo kitų šeimos narių. Neturėjo nei žmonos, nei vaikų. 

Jauni mirę keliavo anapus dėl kitų priežasčių, ne dėl ligos. 
Rikardas Vangeris krito kaip savanoris per Suomijos Žiemos 
karą vos trisdešimt trejų. Gotfridas Vangeris, Harietos tėvas, 
nuskendo likus metams iki jos dingimo. Pati Harieta tebuvo še- 
šiolikos. Mikaelis atkreipė dėmesį į keistą simetriją, kad kaip 
tik ta giminės šaka — senelis, tėvas ir dukra — buvo persekiojami 
nelaimių. Po Rikardo liko tik vienas Martinas Vangeris, kuris 
dar ir dabar, būdamas penkiasdešimt penkerių, buvo nevedęs ir 
bevaikis. Tiesa, Henrikas apšvietė Mikaelį, kad Martinas susi- 
tikinėja su moterimi iš Hedestado. 

Kai sesuo dingo, Martinui Vangeriui buvo aštuoniolika. Jis 
priklausė tai nedidelei saujelei giminaičių, kuriuos beveik nedve- 
jodamas galėjai išbraukti iš potencialiai prie jos dingimo prisi- 
dėjusių asmenų sąrašo. Tą rudenį jis gyveno Upsaloje, kur lankė 
paskutinę gimnazijos klasę. Turėjo dalyvauti šeimos susitikime, 
tačiau atvyko tik vėlai po pietų, taigi pateko tarp Žiūrovų ne toje 
tilto pusėje kaip tik lemtingąją valandą, kai sesuo tarsi skradžiai 
žemę prasmego. 

Mikaelis taip pat pastebėjo du giminės medžio ypatumus. 
Pirmasis — santuokos, panašu, trukdavo visą gyvenimą. Nė vie- 
nas Vangerių giminės narys niekada nebuvo išsiskyręs ar vedęs 
iš naujo, net jei gyvenimo draugas mirdavo jaunas. Mikaeliui 
toptelėjo, kad kažin ar tai įprasta statistiškai. Žinoma, Sesilija 
Vanger prieš daugelį metų paliko vyrą, tačiau, kiek Mikaelis 
suprato, oficialiai tebebuvo ištekėjusi. 

Antrasis ypatumas — atrodė, tarsi šeimos „vyriškoji“ ir „mo- 
teriškoji“ pusės susiskaidžiusios geografiškai. Fredriko Vangerio 
palikuonys, kuriems priklausė ir Henrikas, tradiciškai atliko le- 
miamus vaidmenis įmonėje ir beveik be išimčių gyveno Hedes- 
tade ar netoliese. Juhano Vangerio atšaka susilaukė vien mote- 
riškosios lyties palikuonių, kurios ištekėjo ir išsisklaidė po kitus 

šalies kampelius, dažniausiai įsikurdavo Stokholme, Malmėje, 
Geteborge arba užsienyje, o ; Hedestadą atvykdavo tik vasaros 
atostogų arba į svarbesnius koncerno susirinkimus. Vieninte- 
lė išimtis — Ingrida Vanger, kurios sūnus Gunaras Karlmanas 
ir dabar gyvena Hedestade ir yra vyriausiasis vietos laikraščio 
„Hedestado kurjeris“ redaktorius. 

Pabuvęs privačiu sekliu, Henrikas nė kiek neabejojo, kad 
„netiesioginis Harietos nužudymo motyvas“ galbūt susijęs su 
įmonės struktūra. Jis jau iš anksto buvo paskelbęs Harietą iš- 
skirtine, vadinasi, motyvas — pakenkti pačiam Henrikui. Arba 
Harieta aptiko kažkokią opią, su koncernu susijusią informaciją 
ir taip tapo pavojinga kokiam nors asmeniui. Visa tai — padri- 
ki spėliojimai. Tiek pat pagrįsti ir principai, kuriais remdama- 
sis jis apibrėžė ratą iš trylikos, jo tvirtinimu, „didžiai įtartinų“ 
asmenų. 

Vis dėlto vakarykštis pokalbis su Henriku Vangeriu vienu 
aspektu pasirodė informatyvus. Nuo pat pirmos jų pažinties 
akimirkos senis apie savo šeimą kalbėjo tokiais paniekinamais 
ir žeminančiais žodžiais, kad Mikaelis jį palaikė ekscentriku. 
Jam net dingtelėjo mintis, kad patriarcho įtarinėjimai, esą kaž- 
kuris šeimos narys kaltas dėl Harietos dingimo, bus susilpninę 
jo nuovoką, tačiau po pastarojo pašnekesio jis ėmė suvokti, kad 
Henriko Vangerio vertinimai iš tikrųjų stulbinamai blaivūs. 

Vaizdas, kurį susidarė po šio susitikimo, buvo šeimos, kuri 
socialine ir ekonomine prasme gyvavo sėkmingai, tačiau kasdie- 
nybėje buvo neginčijamai ir vienareikšmiškai nefunkcionali. 


HENRIKO VANGERIO TĖVAS buvo šaltas ir bejausmis žmogus, pa- 
leidęs savo vaikus į pasaulį ir atidavęs juos žmonai, kad rūpintųsi 
jų auklėjimu ir gerove. Iki pat tol, kol vaikams sueidavo maždaug 
šešiolika, jie savo tėvo bemaž ir nematydavo, išskyrus ypatingus 
šeimos susiėjimus, kuriuose jie privalėjo dalyvauti, tačiau drauge 
išlikti nematomi. Henrikas Vangeris neįstengė prisiminti, kad tė- 
vas būtų nors kartą bent ženklu parodęs savo meilę. Priešingai, 
sūnų jis pavertė triuškinančios kritikos taikiniu ir nuolat kalė į 

galvą, kad jis nevėkšla. Kūniškos bausmės pasitaikydavo retai, 
jų nė neprireikdavo. Tėvo pagarbą jam pavyko laimėti tik tada, 
kai sulaukė vyresnio amžiaus ir įnešė svarų indėlį į Vangerių 
koncerną. 

Vyresnysis brolis Rikardas maištavo prieš tai. Po kivirčo, ku- 
rio priežasties niekas niekada šeimoje neaptarinėjo, jis išsikraus- 
tė į Upsalą mokytis. Ten ir pradėjo savo nacistinę karjerą, apie 
kurią Henrikas Vangeris jau pasakojo Mikaeliui ir kuri ilgainiui 
nukėlė jį į suomių Žiemos karo apkasus. 

Tiesa, senis anksčiau neminėjo, kad dar du broliai nuėjo gana 
panašiu keliu. 

Ir Haraldas, ir Gregeris Vangeriai 1930-aisiais pasekė savo 
vyresniojo brolio pėdomis iki Upsalos. Haraldas su Gregeriu 
buvo artimi, tačiau Henrikas Vangeris nebuvo tikras, kiek jiedu 
bendravo su Rikardu. Aišku viena, kad abu broliai prisidėjo prie 
fašistinio Pero Engdalio judėjimo „Naujoji Švedija“. Haraldas 
Vangeris vėliau ištikimai metų metus sekė paskui Perą Engdalį, 
pirma į Švedijos nacionalinę sąjungą, paskui į Švedijos opoziciją 
ir galiausiai į Naujosio Švedijos judėjimą, įkurtą jau pasibaigus 
karui. Jis išliko nariu iki Pero Engdalio mirties devyniasdešimt 
kelintaisiais, o kartkartėm figūravo kaip vienas svarbiausių fi- 
nansinių užsilikusio švedų fašistinio judėjimo rėmėjų. 

Upsaloje studijuodamas mediciną, Haraldas Vangeris beveik 
išsyk pakliuvo į aplinką, kurioje garbinta rasinė higiena ir rasių 
biologija. Vienu metu net dirbo Švedijos rasių biologijos institu- 
te ir kaip gydytojas tapo vienu ryškiausių kampanijos už nepa- 
geidautinų visuomenės elementų sterilizaciją veikėju. 

Citata, Henrikas Vangeris, 2 nr. juosta, 02950: 


Hlaraldui ir to buvo negana. 1937-aisiais jis tabo knygos „Naujoji 
Tautų Europa“ bendraautoriumi — ačiū Dievui, pasirašė bpseudoni- 
mu. Tai aš sužinojau tik aštuntajame dešimtmetyje. Turiu kopiją, 
galėsite paskaityti. Turbūt viena labiausiai basidygėjimo vertų šve- 
diškai leistų knygų. Haraldas pasisakė ne tik už sterilizaciją, bet ir už 

eutanaziją — aktyvų žmonių, trikdančių jo estetinį skonį ir neatitinkan- 
čių jo tobulos švedų genties paveikslo, numarinimą. Taigi nepriekaištinga 
akademine proza pateikdamas visus privalomus medicininius argumen- 
tus, jis agitavo už masinės žudynės. „Pašalinkime neggaliuosius.“ „Neleis- 
kime samių kilmės piliečiams plėsti savo gyvenamųjų teritorijų, mat čia 
gresia mongolų įtaka.“ „Psichiniams Ikgoniams mirtis prilygs išsivadavi- 
mui“ — neblogai? Pasileidusios moterys, valkatos, arkliamainiai, čigonai 
tr žydai — pats galite įsivaizduoti. Savo fantazijoje mano brolis Aušvicą 
buvo įkurdinęs Dalarnoje. 


Gregeris Vangeris po karo dirbo mokytoju vidurinėje mo- 
kykloje ir pamažu tapo Hedestado gimnazijos direktoriumi. 
Henrikas manė, kad jis atsimetė nuo nacizmo ir pasibaigus ka- 
rui buvo nepartinis. Tik jam mirus 1974-aisiais, peržiūrėdamas 
mirusiojo turtą, jis rūšiavo korespondenciją ir taip sužinojo, kad 
brolis šeštajame dešimtmetyje įstojo į politiškai nereikšmingą 
visiškų išaušėlių sektą „Skandinavijos rikspartija“, NRB, ir išliko 
jos nariu iki pat mirties. 

Citata, Henrikas Vangeris, 2 nr. juosta, 04167: 

Taigi trys mano broliai buvo politiniai bepbročiai. Kokių dar be- 
protybių, išskyrus politines, jie galėjo imtis? 


Vienintelis brolis, Henriko akimis vertas bent kiek pasigai- 
lėjimo — paliegėlis Gustavas, kaip žinoma, miręs nuo plaučių 
ligos I955-aisiais. Gustavas nesidomėjo politika ir turėjo meni- 
ninko sielą, intravertas, nė kiek nesidomintis verslu ir nesuinte- 
resuotas dirbti Vangerių koncerne. Mikaelis paklausė Henriko 
Vangerio: 

— Gyvi likote tik judu su Haraldu. Kodėl jis parsikraustė at- 
gal į Hedebį? 

— Jis grįžo 1979-aisiais, prieš pat savo septyniasdešimtmetį. 
Jis - namo savininkas. 

— Ar ne keista gyventi taip arti nekenčiamo brolio? 

Henrikas Vangeris nustebęs sužiuro į Mikaelį. 


— 188 — 


MERGINA SU DRAKONO TATUIRUOTE 


— Jūs ne taip mane supratote. Aš broliui neapykantos nejau- 
čiu. Galbūt tik užuojautą. Jis visiškas bukaprotis, tai jis manęs 
nekenčia. 

— Jis nekenčia jūsų? 

— Būtent. Manyčiau, todėl ir grįžo į gimtąsias vietas. Kad ga- 
lėtų savo paskutinius metus praleisti nekęsdamas manęs iš arti. 

— Už ką jis jūsų nekenčia? 

— Todėl, kad aš vedžiau. 


— Rodos, turėsite paaiškinti išsamiau. 


HENRIKAS VANGERIS ANKSTI nutraukė ryšius su vyresniaisiais 
broliais. Vienintelis iš visų vaikų, rodantis šiokį tokį polinkį į 
verslą, buvo paskutinė tėvo viltis. Nesidomėdamas politika ir 
vengdamas Upsalos, pasirinko studijuoti ekonomiką Stokhol- 
me. Nuo aštuoniolikos per kiekvienas atostogas dirbdavo prak- 
tikantu kurioje nors iš daugybės Vangerių koncerno įstaigų arba 
valdybų. Taip jam teko pereiti visus šeimos įmonės klystkelius. 

I1941-ųjų birželio 10-ąją, per patį pasaulinio karo įkarštį, 
Henriką Vangerį pasiuntė šešioms savaitėms į Vokietiją, vieną 
Vangerių koncerno prekybos kontorų Hamburge. Jam tebuvo 
dvidešimt vieneri, mentoriumi ir kompanionu jam paskyrė Van- 
gerių įmonės atstovą Vokietijoje, senyvą įmonės veteraną Her- 
maną Lobachą. 

— Nenoriu varginti jūsų detalėmis, tačiau man išvažiuojant 
Hitleris su Stalinu tebebuvo geri draugai, apie jokį Rytų fron- 
tą nebuvo ir kalbos. Visi tebemanė, kad Hitleris nenugalimas. 
Tvyrojo... optimizmo, atmiešto desperacija, nuotaikos, saky- 
čiau, toks būtų tiksliausias apibūdinimas. Net ir prabėgus pusei 
šimtmečio sunku žodžiais nusakyti tuos jausmus. Supraskite 
mane teisingai — aš niekada neprijaučiau naciams, Hitleris mano 
akyse tebuvo absurdiškas operetės pajacas. Tačiau sunku buvo ir 
neužsikrėsti ateities optimizmu, apėmusiu hamburgiečius. Nors 
karas šliaužė vis artyn ir nors man lankantis ten miestą vis daž- 
niau bombarduodavo per antskrydžius, žmonėms atrodydavo, 

kad tai tik laikini apmaudūs nesklandumai — taika netrukus bus 
sudaryta, ir Hitleris galės įkurti savo Neuropa, naująją Europą. 
Žmonėms norėjosi tikėti, kad Hitleris - dievas. Bent jau pasak 
propagandos. 

Henrikas Vangeris atvertė dar vieną iš savo gausybės 
albumų. 

— Tai Henrikas Lobachas. Jis dingo 1944-aisiais, greičiausiai 
žuvo per oro pavojų ir jį kur nors palaidojo. Taip niekada ir ne- 
sužinojome, koks likimas jį ištiko. Per tas Hamburge praleistas 
savaites mudu su juo tapome artimi. Buvau apgyvendintas ištai- 
gingame jo ir jo šeimos bute Hamburgo pasiturinčiųjų kvartale. 
Bendravome kasdien. Jis buvo toks pat nacis kaip ir aš, tačiau 
dėl patogumo priklausė nacių partijai. Nario bilietas atverdavo 
duris ir padėdavo sudarinėti sandorius Vangerių koncerno la- 
bui — kaip tik sandoriais mes ir rūpinomės. Statėme jų trau- 
kiniams prekybinius vagonus - aš vis suku galvą, ar kuris nors 
vagonas nenuriedėjo Lenkijos kryptimi. Pardavinėjome audeklą 
jų uniformoms ir lempas jų radijo aparatams — nors oficialiai 
nežinojome, kur jie tas prekes deda. Hermanas Lobachas buvo 
sumanus sutarčių sudarinėtojas, linksmas ir širdingas. Tobulas 
nacistas. Tik po kurio laiko supratau, kad desperatiškai stengia- 
si išsaugoti vieną paslaptį. 

— 194I-ųjų birželio 22-osios naktį Hermanas Lobachas staiga 
pasibeldė į mano miegamąjį ir pažadino mane. Už miegamojo 
sienos buvo jo žmonos kambarys, ir jis man ženklais parodė, kad 
nekeldamas triukšmo apsirengčiau ir eičiau drauge. Nulipę laip- 
tais, atsisėdome rūkomajame. Nė neabejojau, kad Lobachas visą 
naktį nesumerkė akių. Radijas buvo įjungtas, ir aš supratau, kad 
atsitiko kažkas dramatiška. Imta vykdyti operaciją „Barbarossa“. 
Per Joninių šventes Vokietija pradėjo Tarybų Sąjungos puolimą. 

Henrikas Vangeris bejėgiškai skėstelėjo rankomis. 

— Pastatęs po stiklą, Hermanas Lobachas dosniai kliūstelėjo 
degtinės. Jis buvo akivaizdžiai sukrėstas. Kai paklausiau, kokios 

bus pasekmės, jis įžvalgiai atsakė, kad galas Vokietijai ir naciz- 
mui. Aš tik iš dalies tikėjau juo — juk atrodė, kad Hitleris neįvei- 
kiamas, — tačiau Lobachas susidaužė su manimi už Vokietijos 
žuvimą. O paskui aptarėme praktinę reikalo dalį. 

Mikaelis linktelėjo rodydamas, kad ir toliau seka pasakojimo 
giją. 

— Pirma, jis niekaip negalėjo susisiekti su mano tėvu, kad 
gautų tolesnius nurodymus, tačiau savavališkai nusprendė nu- 
"traukti mano viešnagę Vokietijoje ir siųsti mane kuo greičiau 
namo. Antra, jis norėjo, kad padaryčiau jam paslaugą. 

Henrikas parodė tamsiaplaukės moters portretą, pasuktą pu- 
siau profiliu, pageltusį, apiplyšusiais kampučiais. 

— Hermanas Lobachas buvo jau keturiasdešimt metų vedęs, 
tačiau kadaise, 1919-aisiais, buvo sutikęs pasiutusiai dailią, kone 
perpus už jį jaunesnę moterį, kurią iki ausų įsimylėjo. Ji tebuvo 
paprasta neturtinga siuvėja. Lobachas asistavo jai ir, kaip dau- 
gelis pasiturinčių vyriškių, finansiškai pajėgus, įtaisė jai butuką 
patogiu atstumu nuo savo biuro. Ji tapo jo meiluže ir 1921-aisiais 
pagimdė jam dukterį, vardu Edita. 

— Turtingas pagyvenęs vyriškis, jauna neturtinga moteris 
ir jų meilės kūdikis neturėtų sukelti didžiulio skandalo net ir 
penktajame dešimtmetyje, - įsiterpė Mikaelis. 

— Visai teisingai. Jei ne viena smulkmena. Moteris buvo žydė, 
o tai reiškė, kad Lobachas — žydės dukters tėvas nacių Vokietijos 
širdy. Praktiškai jis buvo rasinis išdavikas. 

- Šit kaip. Tokiu atveju situacija neginčijamai keičiasi. Kas 
atsitiko? 

— Editos motiną suėmė 1939-aisiais. Vėliau ji dingo, ir mes 
galime tik įsivaizduoti, kokia jos lemtis. Žinota, kad ji turi duk- 
terį, dar neįtrauktą į transportuojamųjų sąrašus ir šiuo metu ieš- 
komą gestapo skyriaus, kurio uždavinys — sekti besislapstančius 
žydus. 1941-ųjų vasarą, tą pačią savaitę, kai atvykau į Hambur- 
gą, Editos motiną susiejo su Hermanu Lobachu, ir jį iškvietė į 
tardymą. Jis prisipažino turėjęs su ja ryšį, pripažino tėvystę, ta- 

čiau teigė, kad neturi žalio supratimo, kur dukra, nes jau dešimt 
metų su ja nebendrauja. 

— O kur tuo metu ji buvo? 

— Aš ją kasdien matydavau Lobachų bute. Daili, tyli dvi- 
dešimtmetė mergina, tvarkiusi mano kambarį ir padėdavusi 
patiekti vakarienę. 1937-aisiais žydų persekiojimai per kelerius 
metus jau buvo spėję taip įsisiūbuoti, kad Editos motina mal- 
davo Lobacho pagalbos. Ir jis padėjo — Lobachas nesantuokinę 
dukrą mylėjo ne mažiau kaip savo oficialius vaikus. Jis paslėpė ją 
pačioje neįtikimiausioje vietoje, kokią tik galėjo sugalvoti — vi- 
siems panosėje. Gavo jai padirbtus dokumentus ir įdarbino pas 
save ekonome. 

— Arjo Žmona žinojo, kas ji tokia? 

— Ne, ji nieko nenumanė apie šį susitarimą. 

— Kas buvo paskui? 

— Ketverius metus viskas vyko sklandžiai, tačiau Lobachas 
pajuto, kad kilpa ima veržtis. Tebuvo laiko klausimas, kada ges- 
tapininkai pasibels į duris. Ir visa tai jis pasakojo man tą naktį, 
likus vos porai savaičių iki mano grįžimo į Švediją. Paskui atsi- 
vedė dukterį, supažindino mus. Ji buvo be galo drovi ir net ne- 
drįso pakelti į mane akių. Lobachas meldė išgelbėti jai gyvybę. 

— Kaip? 

- Jis viską buvo apgalvojęs. Šiaip turėjau pasilikti dar tris 
savaites ir paskui naktiniu traukiniu važiuoti į Kopenhagą, o 
iš ten laivu keltis per sąsiaurį. Gana nepavojinga kelionė net ir 
per karą. Tačiau po dviejų dienų iš Hamburgo į Švediją turė- 
jo išplaukti Vangerių koncernui priklausantis krovininis laivas. 
Lobachas norėjo nedelsiant mane šiuo laivu išsiųsti iš Vokietijos 
namo. Pasikeitusius planus turėjo patvirtinti Vokietijos slaptoji 
tarnyba, procedūra biurokratinė, bet tiek ir tos bėdos. Lobachas 
žūtbūt norėjo, kad sėsčiau į tą laivą. 

— Spėju, kartu su Edita. 

— Editą į laivą patyliukais atgabeno paslėptą vienoje iš trijų 
šimtų skrynių su metalo dirbiniais. Jei ją aptiktų dar tebesant 
Vokietijos teritoriniuose vandenyse, mano uždavinys - apsaugo- 

ti ją ir sukliudyti laivo kapitonui padaryti kokią nors kvailystę. 
O šiaip turėjau palaukti, kol būsime gerokai nutolę nuo Vokieti- 
jos krantų, ir tik tada ją išleisti. 

— Supratau. 

— Atrodo, nesudėtinga, tačiau kelionė virto košmaru. Laivo 
kapitonas Oskaras Granatas nė trupučio nesusižavėjo, kad jam 
ant sprando staiga užkariamas akiplėša jo darbdavio turtų pavel- 
dėtojas. Išplaukėme iš Hamburgo vieną birželio pabaigos vakarą 
apie devintą. Jau buvome beišsuką iš uosto, kai pasiuto kaukti oro 
pavojų skelbiančios sirenos. Tas anglų antskrydis — smarkiausias 
mano patirtas. Uostui subombarduoti, žinoma, buvo metamos 
išskirtinės jėgos. Neperdedu sakydamas, kad beveik prileidau 
kelnes, kai ėmė sproginėti visai čia pat. Tačiau vis dėlto kažkaip 
išsigelbėjome ir po motoro gedimo bei varganos audringoje, minų 
pilnoje jūroje praleistos nakties kitą dieną popiet prisišvartavome 
Karlskrunoje. Turbūt ketinat paklausti, kas atsitiko merginai. 

— Man rodos, jau žinau. 

— Tėvas, žinoma, įsiuto. Įsiveldamas į tokią idiotišką avan- 
tiūrą, rizikavau viskuo. Merginą galėjo bet kurią akimirką de- 
portuoti — turėkite galvoje, kad tai vyko 1941-aisiais. Tačiau tuo 
momentu aš jau buvau ją iki ausų įsimylėjęs, kaip ir Lobachas 
neatsilaikė prieš jos motiną. Aš pasipiršau ir pateikiau tėvui ul- 
timatumą — arba jis susitaiko su santuoka, arba jam teks pasidai- 
ryti naujos šeimos įmonės vadovo pamainos. Jis pasidavė. 

— Tačiau ji mirė? 

— Taip, beprotiškai jauna. Jau 1958-aisiais. Kartu praleidome 
šešiolika metų. Turėjo įgimtą širdies ydą. Be to, paaiškėjo, kad 
aš nevaisingas — mudu taip ir nesusilaukėme vaikų. Štai kodėl 
mano brolis manęs nekenčia. 

— Nes jūs ją vedėte. 

— Nes aš - jo kalba — vedžiau purviną žydų kekšę. Jam tai 
buvo rasės, genties, moralės ir viso gyvenimo pamato išdavystė. 

— Jis juk susipykęs su protu. 

— Aš ir pats tiksliau nepasakyčiau. 

8, KETVIRTARIENIS-SAB318 21, PENKTADIENIS 


PASAK „HEDESTADO KURJERIO , pirmasis tyruose Mikaelio pra- 
leistas mėnuo buvęs pats šalčiausias, kiek mena žmonių atmintis 
ar (kaip patikslino Henrikas Vangeris) bent jau nuo 1942-ųjų karo 
žiemos. Mikaelis buvo linkęs laikyti informaciją teisinga. Jau po 
savaitės, praleistos Hedebyje, jis kaip savo penkis pirštus išmanė 
viską apie ilgas apatines kelnes, vilnones kojines ir dvigubus apa- 
tinius marškinius. 

Sausio vidury jis išgyveno keletą siaubingų parų, kai termo- 
metro stulpelis nukrito iki protu nesuvokiamų trisdešimt septy- 
nių laipsnių šalčio. Gyvenime nebuvo patyręs nieko panašaus, 
net ir tais metais, kai Kirunoje tarnavo kariuomenėje. Vieną 
rytą rado vandentiekį užšalusį. Gunaras Nilsonas parūpino jam 
du didžiulius plastikinius bidonus, kad galėtų gamintis valgį ir 
apsiprausti, tačiau šaltis jį tiesiog paralyžiavo. Iš vidaus ant lan- 
gų stiklo pražydo šerkšno gėlės, ir nors kūreno kaip pašėlęs, vis 
vien nuolatos jautėsi sustiręs į ragą. Kasdien po gerą valandą 
praleisdavo pašiūrėje už trobos kapodamas malkas. 

Būdavo valandėlių, kai norėdavosi verkti, ir jis rimtai ketinda- 
vo išsikviesti taksi, nusigauti į miestelį ir sėsti į pirmą pasitaikiusį 
traukinį, riedantį pietų kryptimi. Tačiau užuot tai padaręs, ap- 
sivilkdavo dar vieną megztinį, įsisupdavo į pledą ir sėsdavo prie 
virtuvės stalo gerti kavos ir skaityti senų policijos protokolų. 

Paskui orai persimainė, ir temperatūra pakilo iki minus de- 
šimties — vienas malonumas. 


MIKAELIS PRADĖJO SUSIPAŽINTI su žmonėmis Hedebyje. 
Martinas Vangeris ištesėjo pažadą ir pakvietė valgyti paties 
gamintos vakarienės — briedienos kepsnio su raudonuoju vynu. 
Pramonininkas buvo nevedęs, tačiau bendravo su odontologe 
Eva Hasel, prisidėjusia prie jų draugijos per vakarienę. Eva Ha- 
sel - šiltas ir linksmas kompanijos žmogus. Mikaeliui ji pasirodė 
išskirtinai patraukli. Ji gyveno Hedestado centre, tačiau savait- 
galius leisdavo pas Martiną Vangerį. Mikaelis vėliau sužinojo, 
kad jie pažįstami daugybę metų, tačiau tapo pora tik įmetėję ir 
dabar nematą jokio reikalo tuoktis. 

- Ji netgi yra mano odontologė, - nusijuokė Martinas. 

— O ištekėjus susigiminiuoti su šitais pamišėliais man visai 
neparanku, - Eva Hasel meiliai patapšnojo Martinui Vange- 
riui per kelį. 

Martino Vangerio vilą projektavo architektas, ji buvo sen- 
bernio svajonė, interjeras — vien iš juodų, baltų bei chromuotų 
paviršių. Apstatymas - brangiai atsiėjusi dizainerių kūryba, ku- 
ria be išlygų būtų susižavėjęs dizaino išmanytojas Kristeris Mal- 
mas. Virtuvės įranga nepadarytų gėdos profesionaliam virėjui. 
Svetainėje vinilinis prabangiausias stereogrotuvas, milžiniška 
džiazo kolekcija, pradedant Tomiu Dorsiu ir baigiant Džonu 
Koltreinu. Martinas Vangeris turėjo pinigų, jo namai buvo iš- 
taigingi ir funkcionalūs, tačiau drauge ir kiek nuasmeninti. Mi- 
kaelis atkreipė dėmesį į paveikslus ant sienų — paprastas repro- 
dukcijas ir plakatus, pirktus „IKEA“ - gražu, tačiau nelabai yra 
kuo pasigirti. Knygų lentynos tuščios, bent jau toje namo dalyje, 
kurią pavyko apžiūrėti Mikaeliui, tik Nacionalinė enciklopedija 
ir kelios suvenyrinės knygos, kurias žmonės paprastai dovanoja 
Kalėdoms pritrūkę geresnių idėjų. Apskritai Mikaeliui pavyko 


įžvelgti du asmeninius Martino Vangerio gyvenimo pomėgius: 

muziką ir kulinariją. Pirmojo pomėgio apraiškos — kokie trys 
tūkstančiai ilgai grojančių plokštelių. O apie antrąjį liudijo 
apvalėjantis Martino Vangerio liemuo, virstantis iš už diržo. 

Pats Martinas Vangeris buvo keistas mišrūnas, jo viduje derėjo 
ir bukaprotiškumas, ir sumanumas, ir meilumas. Net nebūdamas 
įžvalgiu analitiku padarytum išvadą, kad pramoninkas - žmogus, 
turintis problemų. Jiems besiklausant „Nakties Tunise“, pokalbis 
beveik ištisai sukosi apie Vangerių koncerną, ir Martinas Vange- 
ris neslėpdamas išdėstė, kad grumiasi dėl įmonės išlikimo. Pasi- 
rinkta pokalbio tema trikdė Mikaelį. Martinas Vangeris ne vakar 
gimęs ir žino, kad pas jį svečiuojasi menkai pažįstamas ekono- 
mikos žurnalistas, tačiau vis vien aptarinėja vidines savo įmonės 
problemas taip atviraširdiškai, kad net nejauku darosi nuo tokio 
neapdairumo. Matyt, nusprendė, kad Mikaelis — vienas šeimos 
narių, nes dirba Henrikui Vangeriui. Be to, Martinas Vangeris 
pritaria buvusiam vykdomajam direktoriui — dėl situacijos, ku- 
rioje atsidūrė įmonė, šeima gali kaltinti tik save. Tačiau Martinui 
trūko senio kartėlio ir nesutaikomos paniekos giminaičiams, jis, 
sakytum, veikiau keistai šmaikštavo apie nepagydomą pamišimą, 
būdingą giminėms. Eva Hasel linkčiojo, tačiau į pokalbį nesikišo. 
Jie, matyt, šį klausimą jau buvo aptarę anksčiau. 

Žinodamas, kad Mikaelį pasamdė parašyti šeimos kroniką, 
Martinas Vangeris domėjosi, kaip sekasi darbas. Mikaelis šypso- 
damasis atsakė, kad sunku įsiminti visų giminaičių vardus, tačiau 
paprašė leisti grįžti prie šios temos vėliau, Martinui patogiu laiku, 
kai prireiks daryti interviu. Keletą kartų jis svarstė, ar nepakrei- 
pus kalbos apie liguistą senio domėjimąsi Harietos dingimu. Jis 
darė prielaidą, kad Henrikas ne kartą bus kamavęs Harietos brolį 
savo teorijomis. Jis taip pat spėjo, kad Martinui turi būti aišku kaip 
dieną, kad jei Mikaelis rašys šeimos kroniką, pro jo akis vargu ar 
praslys faktas, kad vienas šeimos narys yra dingęs be žinios. Tačiau 
Martinas niekuo neišsidavė, kad ketina užsiminti apie šią istoriją, ir 


Mikaelis nutylėjo. Ateis laikas, ras dingstį aptarti ir Harietą. 

Po keleto taurelių degtinės, apie antrą valandą nakties, sve- 
čias pakilo. Mikaelis jautėsi gerokai įkaušęs, kai slidinėdamas 
ėjo tuos tris šimtus metrų iki namų. Apskritai vakaras prabėgo 
maloniai. 


VIENĄ ANTROSIOS MIKAELIO buvimo Hedebyje savaitės po- 
pietę į jo trobelės duris kažkas pabeldė. Mikaelis atidėjo į šalį 
kaip tik atsiverstą policijos tyrimo segtuvą — jau septintąjį iš ei- 
lės — ir prieš įleisdamas apsitūlojusią šviesiaplaukę moterį, kokių 
penkiasdešimties, privėrė duris į kabinetą. 

— Sveiki. Aš tik norėjau susipažinti. Mano vardas — Sesilija 
Vanger. 

Jie paspaudė vienas kitam rankas, Mikaelis ištraukė kavos 
puodelius. Sesilija Vanger, nacio Haraldo Vangerio dukra, at- 
rodė atvira ir netgi kerinčio grožio moteris. Mikaelis prisiminė, 
kad Henrikas Vangeris ją minėjo geru žodžiu — nebendraujanti 
su tėvu, nors ir gyvenanti jo kaimynystėje. Valandėlę jiedu šne- 
kučiavosi apie šį bei tą, kol ji galiausiai prakalbo apie savo tikrąjį 
reikalą. 

— Kiek suprantu, rašysite knygą apie mūsų šeimą. Nesu tikra, 
kad man šis sumanymas prie širdies, — tarė ji, — tai bent norėjau 
pasižiūrėti, kas jūs per paukštis. 

— Kaip čia pasakius, mane nusamdė Henrikas Vangeris, tai 
jo istorija. 

— O gerasis Henrikas, žinoma, yra visiškai neutralus savo 
santykiuose su šeima. 

Mikaelis įsižiūrėjo jai į akis svarstydamas, ką ji iš tikro nori 
tuo pasakyti. 

— Jūs priešinatės tam, kad apie Vangerių šeimą būtų pa- 
rašyta knyga? 

— Aš taip nesakiau. Ir mano nuomonė apie tai iš esmės visai 
nesvarbi. Tačiau manau, kad jau supratote, jog būti šios šeimos 
nariu ne visada lengva. 

Mikaelis nė velnio nenumanė, ką Henrikas bus jai pasa- 
kęs ir kiek ji nutuokia apie jo tikrąją užduotį. Tad skėstelėjo 
rankomis. 

— Esu pasirašęs sutartį su Henriku Vangeriu — turiu parašyti 
šeimos kroniką. Henrikas ant kai kurių jos narių tikrai lieja tul- 
žį, tačiau aš ketinu laikytis vien tų temų, kurias galima pagrįsti 
dokumentais. 

Sesilija Vanger šaltai nusišypsojo. 

— Aš noriu sužinoti tik viena — ar po knygos pristatymo man 
reikės pasitraukti į pogrindį ir emigruoti? 

— Nemanau, - atsakė Mikaelis. - Žmonės moka atskirti grū- 
dus nuo pelų. 

— Pavyzdžiui, nuo mano tėvo. 

- Jūsų tėvo — nacio? - paklausė Mikaelis. Sesilija Vanger pa- 
vartė akis: 

— Mano tėvui ne visi namie. Matausi su juo kokį kartą per 
metus, nors ir gyvename beveik greta. 

— Kodėl nenorit su juo susitikti? 

— Luktelėkit prieš paberdamas galybę klausimų — ar žadat 
cituoti tai, ką dabar pasakysiu? O gal vis dėlto galiu su jumis pa- 
sišnekėti kaip su žmogumi, nerizikuodama, kad būsiu išstatyta 
pajuokai kaip visiška kvailė? 

Mikaelis akimirką padvejojo, tiksliai nežinodamas, ką 
pasakyti. 

— Mano uždavinys — parašyti knygą, kuri prasideda Alek- 
sandro Vangersado, lydinčio Bernadotą, išsilaipinimu Švedijoje 
ir baigiasi mūsų laikais. Joje bus nagrinėjama įmonių imperija, 
gyvavusi daugybę dešimtmečių, kodėl ji griūva ir kokie prieš- 
taravimai skaldo giminės narius. Pasakojant tokią istoriją neį- 
manoma išvengti, kad į paviršių nepakiltų paplavos. Tačiau tai 
nereiškia, kad aš apjuodinsiu šeimą ar pateiksiu jos karikatūrą. 
Pavyzdžiui, susipažinau su Martinu Vangeriu, kuris, mano įsiti- 
kinimu, yra simpatiškas žmogus, taip jį ir ketinu pavaizduoti. 

Sesilija Vanger neatsakė. 

— Kiek man žinoma, esat mokytoja... 

— Tiesą sakant, dar blogiau, esu Hedestado gimnazijos 
direktorė. 

— Atleiskit. Aš žinau, kad jūs patinkat Henrikui Vangeriui 
ir kad palikote savo vyrą... tai daugmaž ir viskas. Savaime su- 
prantama, galite kalbėtis su manimi nebijodama, kad pacituosiu 
jus ar pasityčiosiu. Ir visai įmanoma, kad vieną gražią dieną pa- 
sibeldęs pas jus paprašysiu leidimo pateikti keletą klausimų apie 
kokį nors specifinį įvykį, apie kurį jūs galbūt galėsite papasakoti 
smulkiau. Tada tai traktuosime kaip interviu ir bus jūsų valia — 
atsakinėti ar ne. Tačiau aš jus aiškiai įspėsiu prieš užduodamas 
tokį klausimą. 

— Tai aš galiu kalbėtis su jumis... off žbe record, kaip jūs 
sakote. 

- Žinoma. 

— Ir šis pokalbis yra off be record? 

— Jūs - kaimynė, užėjusi susipažinti ir išgerti puodelio kavos, 
nieko daugiau. 

— Gerai. Ar galiu šio to pasiteirauti? 

— Prašom. 

— Kurią šios knygos dalį užims istorija apie Harietą Vanger? 

Mikaelis dvejodamas prikando apatinę lūpą. Paskui pasi- 
stengė atsakyti nerūpestingu tonu: 

— Atvirai tariant, neįsivaizduoju. Aišku, visai galimas daik- 
tas, kad išeis net ištisas skyrius — tai juk neginčytinai dramatiš- 
kas įvykis, smarkiai paveikęs bent jau Henriką Vangerį. 

— Tačiau jūs čia ne tam, kad ištirtumėte jos dingimą? 

— O kas jus verčia taip manyti? 

— Na, bent jau tai, kad Gunaras Nilsonas atitempė jums ke- 
turias kartonines dėžes. Jose turėtų kaip tik tilpti per visus šiuos 
metus Henriko sukaupta privataus tyrimo medžiaga. Kai įkišau 
nosį į senąjį Harietos kambarį, kur Henrikas paprastai laiko tą 
savo kolekciją, jos ten nebebuvo. 

Sesilija Vanger aiškiai ne iš kelmo spirta. 

— Tai jūs, deja, turėsite aptarti su Henriku Vangeriu, o ne su 
manimi, - nesileido į kalbas Mikaelis. - Tačiau neslėpsiu, Hen- 
rikas nemažai man pasakojo apie Harietos dingimą. Medžiagą 
skaitau tikrai susidomėjęs. 

Sesilija Vanger ir vėl nusišypsojo nelinksma šypsena. 

— Kartais imu abejoti, kuris labiau kuoktelėjęs - mano tėtis ar 
mano dėdė. Aš su juo Harietos dingimą aptarinėjau tikriausiai 
tūkstančius kartų. 

— O kaip jums atrodo, kas jai atsitiko? 

— Ar tai interviu klausimas? 

— Ne, - nusijuokė Mikaelis, - tai smalsuolio klausimas. 

— O man smalsu -arirjūs toks pat trenktas. Ar čia jūs be išlygų 
patikėjot Henriko samprotavimais, ar jis yra jūsų siundomas? 

— Turite galvoje, Henrikas — trenktas? 

— Supraskite mane teisingai. Henrikas — vienas šilčiausių ir 
rūpestingiausių mano sutiktų žmonių. Man jis labai patinka. 
Tačiau jis tiesiog apsėstas. 

— Bet jo apsėdimas turi realų pagrindą. Harieta tikrai yra 
dingusi. 

— Man tiesiog visa šita istorija yra įsiėdusi iki gyvo kaulo. Ji nuo- 
dija mūsų gyvenimą jau daugybę metų ir galo tam vis nematyti. 

Staiga pakilusi ji apsvilko kailinę striukę. 

— Man metas. Jūs atrodot malonus žmogus. Martinui irgi taip 
pasirodė, nors jo nuovoka ne visada pasiteisina. Kai turėsit ūpo, 
maloniai kviečiu užeiti kavos. Aš vakarais beveik visada namie. 

— Ačiū, - padėkojo Mikaelis. Jai pasukus prie lauko durų, jis 
šūktelėjo pavymui: — Jūs neatsakėte į klausimą. Tą, kuris nėra 
interviu klausimas. 

Ji padelsė prie durų, paskui prašneko nežiūrėdama į jį: 

— Nė negsivaizduoju, kas jai atsitiko. Tačiau manau, kad įvy- 
ko nelaimė, kurios paaiškinimas toks paprastas ir kasdieniškas, 
kad mes apstulbsime jį išgirdę, jei tik kada sužinosime tiesą. 

Atsigrįžusi ji nusišypsojo Mikaeliui - pirmą kartą šiltai. Pas- 
kui pamojavo ir išėjo. Mikaelis nuščiuvęs liko sėdėti prie virtu- 
vės stalo, apmąstydamas tą faktą, kad Sesilija Vanger — vienas iš 
asmenų, kurių vardai parašyti paryškintu šriftu jo šeimos narių 
schemoje, Harietos dingimo metu buvusių saloje. 


PAŽINTIS SU SESILIJA, šiaip ar taip, buvo maloni, bet to nebū- 
tum pasakęs apie Izabelą Vanger. Harietos Vanger motinai buvo 
septyniasdešimt penkeri. Kaip Henrikas Vangeris jį ir perspė- 
jo — nepaprastai prašmatni ponia, kažkuo blankiai primenanti 
senstančią Loren Bakol. Liesa, juodais karakuliniais kailiniais 
su priderinta kepuraite. Ėjo pasiramsčiuodama juoda lazdele, 
kai Mikaelis susidūrė su ja vieną rytą išsiruošęs į „Suzanos tilto 
kavinę“. Ji atrodė kaip nusenusi vampyrė, vis dar pasakiškai gra- 
ži, tačiau nuodinga kaip angis. Izabela Vanger akivaizdžiai grį- 
žo namo po pasivaikščiojimo. Nuo kryžkelės ji šūktelėjo jam: 

— Ei, jaunuoli, eikšekite. 

Dėl įsakmaus tono nebūtum apsirikęs. Pasižvalgęs Mikaelis nu- 
sprendė, kad kaip tik jam ir skirtas šis paraginimas. Teliko prieiti. 

— Aš esu Izabela Vanger, - prisistatė moteriškė. 

— Sveiki, aš - Mikaelis Bliumkvistas. - Jis ištiesė ranką, kurią 
ji šaltu veidu ignoravo. 

— Ar tai jūs tas tipelis, besiknaisiojantis po mūsų šeimos 
reikalus? 

— Na jau. Aš esu tas tipelis, kurį Henrikas Vangeris pagal 
sutartį nusamdė parašyti jam knygą apie Vangerių šeimą. 

— Tai ne jūsų reikalas. 

— Kas? Ar kad Henrikas Vangeris nusamdė mane pagal su- 
tartį, ar kad aš sutikau? Pirmuoju atveju, mano akimis, tai gry- 
nai Henriko reikalas, o antruoju — mano. 

- Jūs puikiai suprantat, ką aš noriu pasakyti. Man nepatinka, 
kad kiti šniukštinėja apie mano gyvenimą. 

— Gerai, aš nešniukštinėsiu apie jūsų gyvenimą. O su kitomis 
pretenzijomis kreipkitės į Henriką Vangerį. 

Staiga Izabela Vanger kilstelėjo lazdą ir bakstelėjo jos ran- 
kena Mikaeliui į krūtinę. Dūrį jis vos pajuto, tačiau apstulbęs 
žingtelėjo žingsnį atgal. 

— Laikykitės nuo manęs atokiau. 

Apsisukusi ant kulno Izabela Vanger nudrožė namo. Mi- 
kaelis liko stypsoti jausdamasis taip, tarsi ką tik būtų sutikęs 
komikso heroję. Pakėlęs akis kabineto lange išvydo Henriką 
Vangerį. Rankoje jis laikė kavos puodelį, kurį ir kilstelėjo, tarsi 
ironiškai susidauždamas. Mikaelis bejėgiškai skėstelėjo ranko- 


mis, papurtė galvą ir nužingsniavo į „Suzanos kavinę“. 


PIRMĄJĮ MĖNESĮ MIKAELIS buvo išvažiavęs vieną kartą — iš- 
sirengė į vienos dienos išvyką prie Siljano ežero įlankos. Pasi- 
skolinęs Dirko Frudės mersedesą pasileido snieguotais kraštais 
praleisti popietės kartu su kriminalinio skyriaus inspektoriumi 
Gustavu Mureliu. Mikaelis prieš tai mėgino susidaryti nuomo- 
nę apie Murelį, remdamasis savo įspūdžiais iš ikiteisminio ty- 
rimo medžiagos. Nuvažiavęs rado rambų senį, kuris judėjo iš 
tyko, o kalbėjo dar lėčiau. 

Mikaelis atsivežė užrašus su maždaug dešimčia klausimų, iš 
esmės tik idėjas, kurios kilo skaitant policijos tyrimą. Murelis 
pedagogiškai atsakinėjo į kiekvieną Mikaelio suformuluotą klau- 
simą. Galiausiai atidėjęs užrašus į šalį Mikaelis paaiškino Mure- 
liui, kad klausimai tebuvę vien dingstis atvažiuoti ir susitikti su 
senuoju komisaru. Iš esmės norėjęs tik valandėlę pasikalbėti, kad 
galėtų pasiteirauti vienintelio esminio dalyko: ar policijos tyri- 
mas sukėlė ką nors, ko jis neužfiksavo popieriuje — kokį nors pa- 
mąstymą ar intuityvų jausmą, kuriuo dabar norėtų pasidalyti? 

Kadangi Murelis, kaip ir Henrikas Vangeris, laužė galvą dėl 
Harietos dingimo misterijos trisdešimt šešerius metus, Mikaelis 
tikėjosi, kad bus sutiktas su tam tikru pasipriešinimu — jis juk 
tas naujokas, atėjęs ir dabar braidantis po šabakštynus, kuriuose 
kadaise pasiklydo komisaras. Tačiau priešiškumo nebuvo justi 
nė ženklo. Prieš atsakydamas Murelis rūpestingai prisikimšo 


pypkę ir prisidegė ją degtuku. 

— Aišku, kad aš turiu minčių. Tačiau jos tokios miglotos ir 
padrikos, kad negaliu jų aiškiai įvardyti. 

— Kaip manote, kas atsitiko Harietai? 

— Manau, ją nužudė. Šiuo klausimu mudviejų su Henriku 
nuomonė sutampa. Tai vienintelis logiškas paaiškinimas. Tačiau 
mums taip ir nepavyko rasti motyvo. Spėju, kad ją nužudė dėl 
specifinės priežasties, tai yra ne beprotybės akimirką, ne per už- 
puolimą ar išžaginimą, ar panašiai. Jei žinotume, koks nužudy- 
mo motyvas, žinotume, kas tai padarė. 

Murelis akimirką pamąstė. 

- Žmogžudystė galėjo įvykti ir spontaniškai. Turiu omeny, 
kad kas nors pasinaudojo pirma pasitaikiusia proga, atsiradusia 
per cha0s4 po avarijos. Žudikas paslėpė kūną ir išgabeno jį vė- 
liau, kai mes šukavome vietovę jos ieškodami. 

— Tada jis turbūt visiškas bejausmis. 

— Yra viena detalė. Harieta užėjo į Henriko kambarį ir pa- 
prašė pasikalbėti. Dabar po visko man atrodo, kad tai keistas 
elgesys — ji juk puikiai žinojo, kad jis labai užsiėmęs, nes aplink 
knibždėte knibždėjo giminaičių. Manau, Harieta kažkam kėlė 
grėsmę, ji norėjo kažką pasakyti Henrikui ir žudikas suprato, 
kad ji... na, sakykim, išsiplepės. 

— Henriko dėmesio reikalavo kokie nors šeimos nariai?.. 

— Kambaryje, be Henriko, buvo keturi žmonės. Jo brolis Gre- 
geris, jo pusseserės sūnus Magnusas Šiogrenas ir du Haraldo 
Vangerio vaikai — Birgeris ir Sesilija. Tačiau tai nieko nereiškia. 
Grynai hipotetiškai įsivaizduokime, kad Harieta išsiaiškino, jog 
kažkas išeikvoja įmonės pinigus. Ji galėjo apie tai Žinoti mėnesių 
mėnesius ir ne kartą netgi aptarinėti tai su įtariamuoju asmeniu. 
Galėjo mėginti šantažuoti jį, o gal jai buvo to žmogaus gaila ir ji 
nežinojo, ar išduoti jį, ar ne. Ji galėjo apsispręsti staiga ir įspėti 
žudiką, o šis grynai iš nevilties ją nužudė. 

— Jūs pavartojote žodį „jis“. 

— Tiesiog statistiškai dauguma žudikų — vyrai. Tačiau taip, 
Vangerių šeimoje esama keleto poniučių - tikrų furijų. 

— Buvau sutikęs Izabelą. 

— Ji viena iš jų. Tačiau yra ir daugiau. Sesilija Vanger irgi 
moka ugnimi pasispjaudyti. Ar pažįstate Sarą Šiogren? 

Mikaelis papurtė galvą. 

— Ji Sofijos Vanger, Henriko pusseserės, dukra. Tai itin ne- 
maloni ir beatodairiška moteris. Tiesa, įvykio metu ji gyveno 
Malmėje ir, kiek man pavyko atskleisti, neturėjo jokio pagrindo 
pakelti prieš Harietą rankos. 

— Suprantu. 

— Bėda ta, kad mes nėrėmės iš kailio, bet vis vien niekaip 
neįstengėme atsekti motyvo. Tai svarbiausia. Perpratę motyvą, 
žinosime, kas įvyko ir kam už tai tenka atsakomybė. 

— Jūs intensyviai dirbote su šia byla. Ar yra kas nors, į ką 
neįsigilinote tiek, kiek norėjote? 

Gustavas Murelis sukrizeno. 

— Oi, Mikaeli, tikrai ne. Šiai bylai skyriau marias laiko, nė 
neįsivaizduoju, ko nebūčiau išnarstęs tiek, kiek įmanoma. Juk 
knebinėjausi prie jos net ir vėliau, jau tada, kai mane paaukštino 
ir aš išsikėliau iš Hedestado. 

— Jūs išsikraustėt? 

— Taip, šiaip aš kilimo ne iš Hedestado. Ten tik dirbau 
I963—1968 metais. Paskui tapau komisaru ir iki karjeros pa- 
baigos darbavausi Jevlės policijoje. Tačiau ir Jevlėje aiškinausi 
Harietos dingimą. 

— Manau, jus spaudė Henrikas Vangeris. 

— O kaipgi. Tačiau ne dėl to. Buvau tarsi apniktas Harietos 
mįslės, dar ir šiandien tebesu. Noriu pasakyti... žvelkime į tai 
šitaip: kiekvienas policininkas turi savo neįspėtą mįslę. Prisime- 
nu iš savo laikų Hedestade, kaip vyresni kolegos gurkšnodami 
kavą kalbėdavo apie Rebekos bylą. Ypač vienas policininkas, 
Torstensonas - jis jau seniai miręs - daug metų vis grįždavo prie 
šios bylos. Laisvalaikiu, per atostogas. Kai tik vietos nenaudėliai 
aprimdavo, jis išsitraukdavo segtuvus ir mąstydavo. 

— Ar tai irgi dingusi mergaitė? 

Komisaras Murelis akimirką žvelgė į jį suglumęs. Paskui nusišyp- 
sojo supratęs, kad Mikaelis stengiasi įžiūrėti kokias nors sąsajas. 

— Šią bylą paminėjau ne dėl to. Aš kalbu apie policininko 
sielą. Rebekos byla nuskambėjo dar prieš gimstant Harietai 
Vanger, ji jau seniai nutraukta pagal senaties terminą. Kadaise 
penktajame dešimtmetyje Hedestade buvo užpulta, išžaginta ir 
nužudyta moteris. Tai ne tokia jau retenybė, kiekvienam polici- 
ninkui tenka bent kartą per savo karjerą tirti tokį įvykį, tačiau 
aš noriu pasakyti, kad pasitaiko atvejų, kurie tarsi prilimpa, įsi- 
geria tyrėjui į kraują. Ta mergina buvo nužudyta nepaprastai 
žiauriai. Žudikas ją surišo ir įkišo galvą į smilkstančias židinio 
anglis. Nežinau, kiek laiko vargšė mergaitė kankinosi, kol mirė, 
ir ką ji iškentėjo. 

— Velnias. 

— Būtent. Tai tokia nesuvokiama piktadarystė. Vargšas Tors- 
tensonas pirmas atvyko į įvykio vietą, žmogžudystė liko neiš- 
aiškinta, nors buvo atsikvietę ekspertus net iš Stokholmo. Jis 
niekaip negalėjo liautis narpliojęs tos bylos. 

— Suprantu. 

— Manoji Rebeka — tai Harieta. Nors net nežinome, kaip ji 
žuvo. Faktiškai net negalime įrodyti, kad žmogžudystė apskri- 
tai įvyko. Tačiau išmesti ją iš galvos —- ne mano jėgoms. - Jis 
valandėlę pamąstė. - Būna momentų, kai žmogžudysčių tyrėjo 
darbas — pats vienišiausias pasaulyje. Aukos draugai susijaudina, 
puola į neviltį, tačiau anksčiau ar vėliau — po keleto savaičių ar 
mėnesių - gyvenimas grįžta į senas vėžes. Artimieji gedi ilgiau, 
tačiau galiausiai ir jie pamiršta sielvartą ir neviltį. Gyvenimas 
nestovi vietoje, nors neišaiškinta žmogžudystė graužte graužia. 
Paskiausiai lieka vienas žmogus, galvojantis apie auką ir mė- 
ginantis atitaisyti jai padarytą skriaudą — policininkas, kuriam 
atitenka tyrimas. 

HEDEBIO SALOJE GYVENO dar trys Vangerių šeimos nariai. 
Aleksandras Vangeris, gimęs 1946-aisiais, trečiojo brolio Grege- 
rio sūnus, gyveno restauruotame mediniame dvidešimtojo am- 
žiaus pradžios name. Iš Henriko Mikaelis sužinojo, kad Alek- 
sandras Vangeris šiuo metu Vestindijoje, kur dirba savo mėgs- 
tamą darbą — buriuoja ir dykinėja. Henrikui taip be ceremonijų 
išpeikus brolvaikį, Mikaelis nusprendė, kad Aleksandras Van- 
geris bus buvęs nesantaikos obuolys. Vis dėlto pasitenkino tuo, 
kad Harietos Vanger dingimo momentu jam buvo dvidešimt 
metų ir kad jis priklauso būriui šeimos narių, tuo metu buvusių 
įvykio vietoje. 

Kartu su Aleksandru gyveno jo motina Gerda, aštuoniasde- 
šimtmetė Gregerio Vangerio našlė. Mikaelis jos taip ir nepama- 
tė — buvo pasiligojusi ir iš esmės nepakildavo iš patalo. 

Trečiasis asmuo, žinoma, Haraldas Vangeris. Pirmąjį mėne- 
sį senojo rasių biologo Mikaeliui nepavyko pamatyti nė akies 
krašteliu. Haraldo Vangerio namas, arčiausiai prie Mikaelio 
trobelės, stūksojo niūrus, iš pažiūros tarsi nelaimę nešantis, 
aklinai nuleistomis žaliuzėmis. Keletą kartų Mikaelis praeida- 
mas lyg ir pamatė, kaip lengvai suraibuliavo užuolaidos, o vieną 
sykį vėlai naktį guldamasis staiga pastebėjo lempos skleidžiamą 
šviesą viename antrojo aukšto lange. Šviesa krito pro užuolaidų 
tarpelį. Daugiau nei dvidešimt minučių jis kaip apžavėtas sto- 
vėjo tamsoje prie savo virtuvės lango ir stebeilijo į žiburį, kol, 
numojęs į viską ranka, kalendamas dantimis, nusigavo į lovą. 
Rytą užuolaida buvo savo vietoje. 

Atrodė, kad Haraldas Vangeris — nematoma, tačiau visur 
jaučiama dvasia, pajvairinanti kaimo gyvenimą. Mikaelio vaiz- 
duotė jį vis labiau piešė kaip piktavalį Golumą, šnipinėjantį 
aplinkinius iš už užuolaidos ir užsiimantį neaiškiais darbeliais 
savo aklinai uždangstytame urve. 

Haraldą Vangerį vieną kartą per dieną aplankydavo patro- 
nuojanti sesuo, pagyvenusi moteris, atklampodavusi iš kitos ti!- 
to pusės per pusnynus ir tempdavusi pilnus maisto maišus iki jo 

durų, nes jis nieku gyvu neleisdavo nukasti įvažiuojamojo ke- 
liuko. „Kiemsargis“ Gunaras Nilsonas, paklaustas Mikaelio, tik 
palingavo galvą - siūlęsis nukasti, tačiau Haraldas Vangeris aki- 
vaizdžiai nenorįs, kad koks nors žmogus keltų koją į jo sklypą. 
Vienintelį kartą, pirmąją Žiemą po Haraldo Vangerio sugrįžimo 
į Hedebio salą, Gunaras Nilsonas užvažiavo traktoriumi nuva- 
lyti jo kiemo, nes valydavo visų kiemus ir keliukus. Jo geri norai 
baigėsi tuo, kad Haraldas Vangeris išpuolė į kiemą ir tol plūdosi, 
kol Nilsonas dingo iš akių. 

Deja, Gunaras Nilsonas negalėjo nuvalyti ir Mikaelio kiemo, 
nes traktorius netilpdavo pro siaurus vartus. Tad teliko tik pa- 
leisti į darbą rankas ir sniego kastuvą. 


SAUSIO PRADŽIOjJE Mikaelis Bliumkvistas savo advokatui buvo 
pavedęs išsiaiškinti, kada reikės atlikti trijų mėnesių laisvės atė- 
mimo bausmę. Jis būtinai norėjo atlikti šį nemalonumą kuo grei- 
čiau. Laimė, pakliūti į kalėjimą pasirodė esą daug paprasčiau, nei 
jis manė. Savaitę pasvarsčius buvo nuspręsta, kad kovo septynio- 
liktąją Mikaelis turįs prisistatyti į Rulerokerio koloniją prie Os- 
tersundo, į atvirojo režimo koloniją atliekantiesiems bausmę už 
nesunkius nusikaltimus. Mikaelio advokatas taip pat pranešė, jog 
labai tikėtina, kad bausmės laikotarpį jam šiek tiek sutrumpins. 

— Puiku, - atsakė Mikaelis be didelio entuziazmo. 

Jis sėdėjo prie virtuvės stalo glostydamas rudmargę katę, 
įpratusią atsibelsti kas kelios dienos ir praleisti pas Mikaelį nak- 
tį. Iš Helenos Nilson, gyvenančios kitapus kelio, jis sužinojo, 
kad katę šaukdavo Bėda ir kad ji lyg ir niekieno, tiesiog einanti 


per namus, ir gana. 


MIKAELIS SUSITIKDAVO su savo užsakovu beveik kiekvieną po- 
pietę. Kartais pokalbiai būdavo trumpi, o kartais jiedu prasėdė- 
davo valandų valandas, aptarinėdami Harietos Vanger dingimą 
ir visokiausias Henriko Vangerio privataus tyrimo medžiagos 


detales. 

Neretai pokalbiai prasidėdavo nuo Mikaelio apibrėžtų teo- 
rijų, kurias Henrikas Vangeris paskui užplukdydavo ant sek- 
lumos. Mikaelis stengėsi į savo darbą žiūrėti iš šalies, tačiau 
podraug jautė, kad būdavo akimirkų, kai nepajėgdavo atsispirti 
Harietos mįslei. 

Mikaelis buvo patikinęs Eriką, kad dirbdamas Vangeriui 
kartu kurs ir tolesnės kovos su Venerstriomu strategiją, tačiau 
per Hedestade praleistą mėnesį senųjų segtuvų, kurių turinys 
privertė jį sėsti į teisiamųjų suolą, net neatsivertė. Netgi prie- 
šingai — jis sąmoningai stūmė problemą kuo toliau. Kaskart nu- 
sprendęs apmąstyti Venerstriomo bylą ir savo paties situaciją, 
įpuldavo į didžiausią nusiminimą, jį visiškai apleisdavo jėgos. 
Praregėjimo akimirkomis svarstydavo, ar tik nesidaro toks pat 
trenktas kaip ir senis. Jo profesinė karjera sugriuvo kaip kortų 
namelis, o jo reakcija į tai - bėgti slėptis ; mažą provincijos kai- 
melį, vaikytis vaiduoklių. Be to, jis ilgėjosi Erikos. 

Henrikas Vangeris žvelgė į savo seklį kolegą su santūriu ne- 
rimu, lyg nujausdamas, kad Mikaelis Bliumkvistas ne visada iš- 
gyvena tobulą dvasinę pusiausvyrą. Sausio pradžioje senis savo 
nuostabai apsisprendė. Pakėlė telefono ragelį ir paskambino į 
Stokholmą. Pokalbis truko dvidešimt minučių, o jo tema sukosi 
beveik vien apie Mikaelį Bliumkvistą. 


ERIKOS PYKČIUI ATSLŪGTI prireikė beveik mėnesio. Ji paskam- 
bino vieną paskutinių sausio vakarų apie pusę dešimtos. 

— Tu šiaurėj aiškiai nusėdai ilgam, — taip nuskambėjo jos pa- 
sisveikinimas. Skambutis buvo toks netikėtas, kad Mikaelis iš 
pradžių nesumojo, kaip atsikirsti. Paskui nusišypsojęs tvirčiau 
susisupo į pledą. 

— Labas, Riki. Vertėtų ir pačiai atvažiuoti išmėginti. 

— O kam? Kuo jau toks žavingas gyvenimas Rūgpieniuose? 

— Aš kaip tik išsivaliau dantis lediniu vandeniu. Visas plom- 


bas gelia. 

— Pats kaltas. Šiaip jau ir Stokholme siaubingai šalta. 

— Pasakok. 

— Netekom dviejų trečdalių nuolatinių reklamos užsakovų. 
Niekas nieko tiesiai nesako, bet... 

— Žinau. Sudaryk visų atsimetėlių sąrašą. Vieną gražią dieną 
pagarsinsime tai atitinkamame reportaže. 

— Miki... aš viską paskaičiavau — jei nerasime naujų rekla- 
mos užsakovų, rudeniop nugrimsime į dugną. Štai kaip viskas 
paprasta. 

— Viskas dar pakryps į gera. 

Kitame laido gale pasigirdo pavargęs jos juokas. 

— Sėdi ten tam samių užpečky ir neaiškink. 

— Klausyk, tu! Iki artimiausio samių kaimo nuo čia penki 
šimtai kilometrų. 

Erika nieko neatsakė. 

— Erika, aš... 

- Žinau. A man“ gotta do what a mans gotta do and all tbat 
craf“. Nieko nebesakyk. Atleisk, kad buvau tokia karvė ir ne- 
atsakinėjau į tavo skambučius. Pradėkim iš pradžių, gerai? Ar 
leisite atvažiuoti, jūsų didenybe? 

— Bet kada. 

— Ar imti šautuvą su vilkiniais šratais? 

— Kaip nors jau apsieisi. Pasisamdysim samį su šunų kinki- 
niu. Kada atvažiuosi? 

— Penktadienį vakare. Gerai? 

Gyvenimas Mikaeliui staiga nušvito visai kitomis spalvomis. 


IŠSKYRUS NUKASTĄ SIAURĄ takelį iki durų, kieme slūgsojo 
beveik metras sniego. Mikaelis kokią minutę kritiškai žvelgė į 
sniego kastuvą, paskui patraukė pas Gunarą Nilsoną teirautis, 
gal Erika atvažiavusi galėtų pasistatyti savo „BMW pas juos. 
„Prašom, jokių problemų “ Jie turėjo apsčiai vietos erdviame ga- 
raže, be to, galėjo pasiūlyti motoro šildytuvą. 


* Vyras privalo daryti tai, ką privalo, ir panašus šlamštas (ang/.). 

Erika iš Stokholmo išvažiavo po pietų ir atkako apie šeštą 
vakaro. Jie lūkuriuodami žvelgė vienas į kitą keletą sekundžių, 
bet apsikabinę laiko nebeskaičiavo. 

Lauke nebelabai ką ir buvo apžiūrinėti tokioje tamsoje, iš- 
skyrus apšviestą bažnyčią, nes krautuvė ir „Suzanos tilto kavinė“ 
jau užsidarė. Tad jie netrukus parsirado namo. Mikaelis gamino 
vakarienę, o Erika šniukštinėjo po namus, komentuodama nuo 
šeštojo dešimtmečio užsilikusius „Rekordmagasinet“ ir kaišio- 
dama nosį į jo segtuvus kabinete. Jie valgė avienos pjausnį su 
troškintomis bulvėmis ir baltuoju padažu (mažiausiai savaitės 
kalorijų normą), užgerdami raudonuoju vynu. Mikaelis mėgino 
užmegzti rimtą pokalbį, tačiau Erika neturėjo ūpo aptarinėti 
„Millennium“. Tad jie dvi valandas šnekučiavosi, ką Mikaelis 
čia veikia ir kaip jiedu jaučiasi. Paskui išmėgino, ar lova pakan- 
kamai plati, kad sutalpintų juos abu. 


TREČIASIS SUSITIKIMAS su advokatu Nilsu Bjurmanu buvo 
atšauktas, perkeltas į vėlesnę datą ir galiausiai pagal tvarkaraš- 
tį įvyko tą patį penktadienį apie penkias. Ankstesniais kartais 
Lisbetą Salander pasitikdavo maždaug penkiasdešimt penkerių 
metų moteris, biuro sekretorė, kvepianti muskusu. Šįkart ji jau 
buvo išėjusi namo, o nuo advokato Bjurmano lengvai trenkė al- 
koholiu. Jis pamojo Salander prisėsti į lankytojams skirtą kėdę 
ir išsiblaškęs ėmė vartyti popierius, kol staiga lyg atsibudęs susi- 
vokė, kad ji jau atėjusi. 

Naujas tardymas. Šįkart jis kamantinėjo Lisbetą Salander 
apie jos lytinį gyvenimą. Tiesa, jos nuomone, tai, be jokios abe- 
Jonės, grynai jos asmeninis reikalas, kurio ji apskritai su niekuo 
neketino aptarinėti. 

Išėjusi jau žinojo, kad pasielgė neteisingai. Pirmiausia ji sė- 
dėjo tylomis vengdama atsakinėti į jo klausimus. Jis tai palaikė 
drovumu, protiniu atsilikimu arba tuo, kad ji kažką slepia, ir 
tada ėmė spausti ją atsakinėti. Salander sumojo, kad jis nenu- 

sileis, ir ėmė dėtis nekalbia, tačiau nepiktybine — manė, jog tai 
turėtų atitikti psichologinę jos charakteristiką. Ji paminėjo Ma- 
gnusą — pagal jos nupasakojimą, bendraamžį šiek tiek kvankte- 
lėjus; kompiuterių programuotoją, kuris džentelmeniškai su ja 
elgdavosi, nusivesdavo į kiną, o kartkartėmis įsikraustydavo pas 
ją į lovą. Magnusas buvo gryna fikcija, išvydusi dienos šviesą tą 
pat akimirką, kai Salander prasižiojo atsakyti į klausimą, tačiau 
Bjurmanas šia naujiena pasinaudojo kaip dingstimi kone valan- 
dą smulkiai analizuoti jos seksualinę patirtį. Kaip dažnai turite 
lytinių santykių? Kartkartėmis. Kas imasi iniciatyvos — jūs ar jis? 
Aš. Ar naudojatės prezervatyvais? Tai aišku — juk girdėjusi apie 
ŽIV. Kokia jūsų mėgstamiausia boza? Ką aš žinau, dažniausiai aš 
ant nugaros. Arjums patinka oralinis seksas? Eėė, pala pala minu- 
tėlę... Ar kada nors užsiiminėjote analiniu seksu? 

— Ne, aš nemanau, kad labai smagu būti dulkinamai pro šik- 
ną, bet koks tavo suknistas reikalas? 

Jai tik tą vienintelį kartą kraujas ir užvirė greta Bjurmano. 
Ji nutuokė, kaip galima interpretuoti jos žvilgsnį, tad Žiūrėjo 
į grindis, kad akys neišduotų jausmų. Kai vėl pažvelgė į jį, jis 
vaipėsi sėdėdamas už rašomojo stalo. Lisbeta Salander tą pa- 
čią akimirką suprato, kad jos gyvenimas pasisuks dramatiška 
linkme. Ji paliko advokatą Bjurmaną apimta pasišlykštėjimo. 
Ją užklupo nepasirengusią. Palmgrenui nebūtų ir į galvą šovę 
kvosti tokių dalykų, tačiau jis visada buvo pasirengęs susitikti, 
jei ji būtų panorėjusi apie ką nors pasikalbėti. Šia galimybe ji 
pasinaudodavo retai. 

Bjurmanas buvo serious Pain in the Ass“, ir dar ji suvokė — jis 
pamažu darosi Major Problem““. 


* Gera rakštis subinėj (ang/.). 
** Didžiulė problema (ang/.). 

ŠEŠTABIENIS, VASARIS 1-AKTRABIENIS, VASARIS 18 


PER TAS TRUMPAS valandas, kol šeštadienį buvo šviesu, Mika- 
elis su Erika keliu pro prieplauką suvaikščiojo iki Ostergordo ir 
atgal. Nors ir praleidęs Hedebyje jau mėnesį, Mikaelis iki pat 
šiol dar nebuvo ištyrinėjęs salos gilumos, šaltis ir kaprizingos 
pūgos veiksmingai atbaidė jį nuo bet kokių ekspedicijų. Tačiau 
šeštadienį buvo saulėta ir gera, tarsi Erika būtų iš už horizon- 
to atsivežusi pavasarinio oro nuojautą. Rodė tik minus penkis. 
Kelią supo metro aukščio sugreideriuoti sniego kraštai. Išėję už 
kaimo teritorijos, jie išsyk pateko į tankų eglyną, ir Mikaelis 
nustebo, kad virš trobų dunksantis Pietkalnis daug aukštesnis 
ir daug lengviau prieinamas nei atrodo žiūrint iš kaimo. Kokią 
akimirką svarstė, ar dažnai Harieta Vanger čia žaisdavo vaikys- 
tėje, tačiau pasistengė nuvyti šias mintis. Paėjus kokį kilometrą 
miškas staiga baigėsi atsiremdamas į aptvarą, už kurio praside- 
da Ostergordo valdos. Jie matė baltą medinį pastatą ir didžiulę 
raudoną daržinę. Nusprendę neiti iki pačios sodybos, apsisuko 
ir tuo pačiu keliu grįžo namo. 

Jiems praeinant pro privažiuojamąjį Vangerių kelią, į viršuti- 
nio aukšto langą smarkiai pabeldė Henrikas, primygtinai mo- 
damas užeiti. Mikaelis ir Erika susižvalgė. 

— Ar nori susipažinti su pramonės legenda? — paklausė 


Mikaelis. 

— Ar jis kandžiojasi? 

— Šeštadieniais — ne. 

Henrikas Vangeris pasitiko juos kabineto tarpduryje, svei- 
kindamasis paspaudė rankas. 

— Atpažinau jus, turėtumėte būti panelė Berger, - užkalbi- 
no jis. - Mikaelis nė žodžiu neužsiminė, kad žadat atvažiuoti į 


Hedebį. 


VIENAS RYŠKIAUSIŲ ERIKOS bruožų - jos gebėjimas akimirks- 
niu susidraugauti su pačiais įvairiausiais žmonėmis. Mikaelis 
buvo matęs, kaip ji, paleidusi į darbą įgimtą žavesį, bendrauja su 
penkiamečiais berniukais, kurie vos po dešimties minučių dėl 
jos jau būdavo pasirengę mesti savo motinas. Aštuonias dešimtis 
perkopę seniai — jokia išimtis. Jos duobutės skruostuose tebuvo 
pirmasis patiekalas. Po dviejų minučių Erika su Henriku Van- 
geriu visiškai ignoravo Mikaelį, tarškėdami tarsi pažįstami iš 
vaikystės laikų, na, šiaip ar taip, turint omenyje amžiaus skirtu- 
mą, bent jau nuo Erikos vaikystės laikų. 

Erika iš pradžių nesidrovėdama pagrūmojo Henrikui Van- 
geriui, kam išviliojęs jos atsakingąjį redaktorių į tyrlaukius. Se- 
nis neliko skolingas, įgėlė, girdi, kiek galįs spręsti iš įvairiausių 
spaudos pranešimų, ji pati Mikaelį atleidusi, o jei to iki šiol nėra 
padariusi, ar nebūtų pats metas atsikratyti šio redakcijos balasto. 
Erika, padariusi dirbtinę pauzę, apsvarstė pasiūlymą kritiškai 
apžiūrinėdama Mikaelį nuo galvos iki kojų. Henrikas Vangeris 
teigė — kad ir kaip ten būtų, kurį laiką pagyventi kaimo pras- 
čioko gyvenimą jaunajam ponui Bliumkvistui išeisią tik į naudą. 
Erika besąlygiškai sutiko. 

Kokias penkias minutes juodu narstė Mikaelio ydas, steng- 
damiesi vienas kitą pralenkti kandumu. Mikaelis nerūpestingai 
vaidino įsižeidusį, kol Erika ėmė laidyti kažkokias šifruotas dvi- 
prasmiškas pastabas, galėjusias asocijuotis ir su jo profesiniais 

trūkumais, tačiau lygiai taip pat sėkmingai ir su jo nepakan- 
kamais seksualiniais gebėjimais, tada jis rimtai suraukė kaktą. 
Henrikas Vangeris, atlošęs galvą, nusikvatojo. 

Mikaelis apstulbo. Erika kaip paprastai leido sau juokauti, 
tačiau Mikaelis nė nemanė, kad Henrikas Vangeris geba būti 
atsipalaidavęs ar neformalus. Jam toptelėjo, kad prieš penkias- 
dešimt, na kad ir prieš trisdešimt metų Henrikas Vangeris 
tikriausiai buvo Žavingas viliotojas, moterys jį turėjo mėgti ir 
laikyti patraukliu. Tačiau Henrikas nebevedė. Be abejo, buvo 
moterų, per tuos pusšimtį metų sutiktų gyvenimo kely, tačiau 
jis liko našlys. 

Mikaelis gurkštelėjo kavos ir pastatė ausis suvokęs, kad po- 
kalbio tema, staiga pasisukusi į „Millennium“, tapo kur kas 
rimtesnė. 

— Iš Mikaelio supratau, kad leidinys susiduria su sunkumais. 

Erika pašnairavo į Mikaelį. 

— Ne ne, jūsų vidaus nei reikalų, nei veikalų jis su manimi ne- 
aptarinėjo, tačiau turėtum būti aklas ir kurčias, kad nepastebė- 
tum — kaip Vangerių koncernas, taip ir jūsų žurnalas šiuo metu 
iriasi prieš vėją. 

— Greičiausiai kaip nors išsikapstysim, — atsargiai tarė 
Erika. 

— Abejoju, —- atsakė Henrikas Vangeris. 

— Kodėl? 

— Žiūrėkit. Kiek turite darbuotojų — šešis? Tiražas — dvide- 
šimt vienas tūkstantis, išeina kartą per mėnesį, spausdinimas, 
platinimas, patalpos... Jums reikalinga, sakykime, dešimties 
milijonų metinė apyvarta. Maždaug pusę reikia surinkti iš rek- 
lamos užsakymų. 

— Na ir? 

— Hansas Erikas Venerstriomas — pagiežingas ir smulkme- 
niškas šunsnukis, jis jūsų taip lengvai nepamirš. Kiek reklamos 
užsakovų netekote per pastaruosius mėnesius? 

Erika sėdėjo lūkuriuodama, stebeilydama į Henriką Vangerį. 
Mikaelis susizgribo, kad laukia sulaikęs kvėpavimą. Kai juodu su 
seniu kliudydavo „Millennium“ temą, Vangeris pasitenkindavo 
vienu kitu pašaipiu komentaru, o Mikaelis abejodavo, kiek nuo 
jo gerai atliekamo darbo Hedestade pagerės žurnalo situacija. 
Mikaelis su Erika kartu įkūrė leidinį, buvo jo dalininkai, tačiau 
Henrikas Vangeris akivaizdžiai kreipėsi vien į Eriką, kaip vado- 
vas į vadovą. Juodu siuntė vienas kitam signalus, kurių Mikaelis 
neįstengė nei pagauti, nei perprasti. Galimas daiktas dėl to, kad 
jis — nepasiturinčio proletaro atžala iš atsilikusio Norlando, o 
ji - aukštos klasės mergina iš tradicijų pertekusios giminės, be- 
sididžiuojančios gausiomis atšakomis visame pasaulyje. 

— Ar galima dar kavos? — paprašė Erika. Henrikas Vangeris 
beregint papildė jos puodelį. — Vadinasi, taip: jūs prieš susitikda- 
mas su mumis pasiskaitėt, ką reikia. Mes baigiam nukraujuoti. 
Na ir kas? 

— Kiek jums dar liko? 

— Turim pusmetį, kad pakreiptume įvykius kita vaga, daugių 
daugiausia aštuonis — devynis mėnesius. Tačiau paskui tiesiog 
nebeužteks kapitalo ir ilgiau nebeišsilaikysime. 

Senis neįžvelgiamu veidu pasisuko į langą. Bažnyčia kitoje 
upės pusėje tebestovėjo kaip stovėjusi. 

— Ar jums žinoma, kad praeityje verčiausi laikraščių leidyba? 

Mikaelis ir Erika sutartinai papurtė galvas. Henrikas Vange- 
ris netikėtai susijuokė: 

7 Šeštajame ir septintajame dešimtmečiais mums priklausė 
šeši Norlando dienraščiai. Tai buvo mano tėvo mintis — jam at- 
rodė, kad politiškai paranku turėti spaudos užnugarį. Iš esmės 
mes ir toliau esame daliniai „Hedestado kurjerio“ savininkai, 
Birgeris Vangeris — savininkų grupės valdybos pirmininkas. Jis 
Haraldo sūnus, - tarė pasisukdamas į Mikaelį. 

— Ir be to - savivaldybės narys, - sumetė Mikaelis. 

— Martinas taip pat savininkų valdybos narys. Žiūri, kad Bir- 
geris neišklystų iš kelio. 

— O kodėl atsisakėt teisių į laikraščius? — paklausė Mikaelis. 

— Dėl struktūrinių septintojo dešimtmečio racionalizavimų. 
Leidyba virto daugiau laisvalaikio pomėgiu nei tenkino ekono- 
minius interesus. Kai aštuntajame dešimtmetyje teko apkarpyti 
biudžetą, šį turtą išpardavėme vieną pirmųjų. Tačiau aš žinau, ką 
reiškia leisti laikraštį... Ar galėčiau užduoti asmeninį klausimą? 

Jis kreipėsi į Eriką, kuri kilstelėjo antakius duodama Vange- 
riui ženklą kalbėti toliau. 

— Mikaelio apie tai neklausiau, o jei jūs taip pat nenorite at- 
sakyti, tai ir nereikia. Aš tik noriu žinoti, kaip jūs įsivėlėt į šią 
košę? Ar turėjot medžiagą, ar ne? 

Mikaelis ir Erika susižvalgė. Šįkart buvo Mikaelio eilė nu- 
taisyti neįžvelgiamą veidą. Erika prieš atsakydama akimirką 
padvejojo. 

— Turėjome. Tačiau iš esmės pradinė idėja buvo visiškai kita. 

Henrikas Vangeris linktelėjo, tarsi būtų supratęs, ką Erika 
turi galvoje. Net Mikaelis nesuprato. 

— Aš neturiu noro knaisiotis, — įsiterpė Mikaelis. - Surinkau 
visą informaciją, parašiau tekstą, turėjau visus reikiamus šalti- 
nius. O paskui viskas žlugo. 

— Tačiau galėjote šaltiniais paremti kiekvieną žodį? 

Mikaelis linktelėjo. Henriko Vangerio balsas staiga su- 
griežtėjo. 

— Nežadu apsimesti suprantąs, kaip jūs it asilai užlipot ant šios 
minos. Jau nebeprisimenu, kada dar girdėjau ką nors panašaus, 
nebent apie septyniasdešimtųjų Lundalio bylą „Expressen“, jei, 
jaunuoliai, būsite apie tokią girdėję. Ar jūsiškis duomenų patei- 
kėjas irgi rinktinis mitomanas? 

Jis palingavo galvą ir nuleidęs balsą kreipėsi į Eriką: 

— Esu buvęs laikraštininku anksčiau, galiu ir vėl juo tapti. Ką 
pasakytumėte gavę dar vieną dalininką? 

Klausimas buvo netikėtas it perkūnas iš giedro dangaus, ta- 
čiau Erika, regis, nė kiek nenustebo. 

— K3 turite omenyje? 

Henrikas Vangeris išsisuko pateikdamas kitą klausimą: 

— Kiek dar pabūsite Hedestade? 

— Rytoj išvažiuoju. 

— Ar sutiktumėte — žinoma, kartu su Mikaeliu, — padaryti 
senam žmogui malonumą ir ateitumėte šįvakar vakarieniauti? 
Septintą? 

— Mums puikiai tinka. Su malonumu ateisime. Tačiau jūs 
vengiate atsakyti į mano klausimą — kodėl norite tapti „Mille- 
nnium“ dalininku? 

— Atsakyti nevengiu. Veikiau siūlau aptarti tai per vakarienę. 
Prieš suformuluojant ką nors konkretaus, man reikia pasitarti su 
advokatu Frude. Galiu tik pasakyti burnos neaušindamas, kad tu- 
riu investicinių lėšų. Jei žurnalas išgyvens ir ims nešti pelną, nu- 
byrės ir man. O jei ne - ką gi, dar ne tokių nuostolių esu patyręs. 

Mikaelis buvo beprasižiojąs, bet Erika uždėjo ranką jam 
ant kelio. 

— Mudu su Mikaeliu sunkiai kovėmės siekdami visiškos 
nepriklausomybės. 

— Tauškalai. Nė vienas žmogus nėra visiškai nepriklausomas. 
Tačiau mano tikslas nėra perimti žurnalą, man visiškai nusis- 
pjaut, ką jūs ten publikuosit. Tas velnio neštas Stenbekas pasi- 
gerino reputaciją leisdamas „Moderna Tider“, tai ko aš negaliu 
paremti „Millennium“. Beje, tai geras leidinys. 

— Ar tai turi ką nors bendra su Venerstriomu? — staiga pertarė 
Mikaelis. Henrikas Vangeris šyptelėjo. 

— Mikaeli, man jau per aštuoniasdešimt. Yra dalykų, kurių 
nepadaręs gailiuosi, ir yra žmonių, kurių gailiuosi nepatąsęs il- 
giau. Tačiau, grįžtant prie to paties, — jis vėl pasisuko į Eriką, — 
investuočiau bent jau su viena sąlyga. 

— Klausau, - paragino Erika Berger. 

— Mikaelis Bliumkvistas turi vėl tapti atsakinguoju redak- 
toriumi. 

— Ne, - kirste nukirto Mikaelis. 

— Taip taip, —- ne mažiau griežtai atrėmė Henrikas Vangeris. — 
Venerstriomą ištiks priepuolis, jei išplatinsime spaudos praneši- 
mą, kad Vangerių koncernas stoja „Millennium“ užnugarin, o jūs 
vėl pradedate eiti atsakingojo redaktoriaus pareigas. Aiškesnio 
signalo sugalvoti neįmanoma - visi supras, kad negvyko joks val- 
džios perėmimas ir kad redakcijos polisas lieka galioti. Vien jau 
tai suteiks reklamos užsakovams, žadantiems pasitraukti, progą 
pagalvoti dar kartą. Venerstriomas nėra visagalis. Jis taip pat turi 
priešų. Yra įmonių, panorėsiančių pradėti skelbtis pas jus. 


— ČIA DABAR KAS? — suurzgė Mikaelis, vos tik juodu su Erika 
uždarė lauko duris. 

— Manau, galėtume tai pavadinti sąlygų zondavimu rengian- 
tis būsimajam verslo sandoriui, — tarė ji. - O tu man nesakei, 
kad Henrikas Vangeris šitoks meilutis. 

Mikaelis sustojo priešais ją. 

— Riki, tu tiksliai žinojai, apie ką bus šis pokalbis. 

— Hey, toy boy“. Dar tik trečia valanda. Prieš vakarienę aš dar 
noriu, kad surengtum man gerą spektaklį. 

Iš pykčio Mikaelis Bliumkvistas virte virė. Tačiau pykti ant 
Erikos ilgiau nei valandėlę buvo tiesiog ne jo jėgoms. 


ERIKA BUVO juoda suknele, liemenį siekiančiu švarkeliu ir ba- 
teliais su kulniukais, kuriuos lyg tyčia buvo įsidėjusi į savo nedi- 
delį lagaminą. Ji primygtinai reikalavo, kad Mikaelis apsivilktų 
švarką ir pasirištų kaklaraištį. Jis pasirinko juodas kelnes, pilkus 
marškinius ir tamsų kaklaraištį, priderinęs pilką nekostiuminį 
švarką. Kai jie kuo punktualiausiai pasibeldė pas Henriką Van- 
gerį, paaiškėjo, kad į svečius pakviesti ir Dirkas Frudė bei Mar- 
tinas Vangeris. Visi buvo su kaklaraiščiais ir švarkais, išskyrus 
Henriką, pasipuošus;į varlyte ir rudu megztiniu. 


* Ei, berniuk žaisliuk (ang/.). 

— Didžiausias gyvenimo po aštuoniasdešimties privalumas — 
niekas nebeprikibs prie aprangos, — pareiškė jis. 

Erika per visą vakarienę buvo kuo puikiausiai nusiteikusi. 

Diskusija rimtai įsisiūbavo tik tada, kai jie perėjo į saloną su 
židiniu ir visiems į taures buvo įpilta konjako. Tarėsi beveik dvi 
valandas, kol ant stalo atsidūrė sandorio apmatai. 

Dirkas Frudė įkurs bendrovę, išimtinai valdomą Henriko 
Vangerio, jos valdybą sudarys pats Henrikas, Frudė ir Marti- 
nas Vangeris. Įmonė ketverius metus investuos pinigų sumas į 
„Millennium“, padengsiančias skirtumą tarp pajamų bei išlai- 
dų. Lėšos — iš asmeninio Henriko Vangerio turto. Savo ruožtu 
Henrikui Vangeriui teks visateisio nario vieta žurnalo valdyboje. 
Sutartis sudaroma ketveriems metams, tačiau „Millennium“ tu- 
rės teisę ją nutraukti po dvejų metų. Vis dėlto priešlaikinis anu- 
liavimas atsieitų nepigiai, nes išsipirkti iš Henriko bus galima 
tik grąžinus visą jo įdėtą sumą. 

Henrikui Vangeriui staiga mirus jį valdyboje likusiam sutar- 
ties galiojimo laikui pakeistų Martinas Vangeris. Jei Martinas 
savo angažementą norėtų tęsti ir sutarčiai pasibaigus, pats turėtų 
laiku priimti deramą sprendimą. Iš pažiūros Martinas Vangeris 
liko sužavėtas minties atsimokėti Hansui Erikui už visas senas 
skriaudas. Mikaelis pasvarstė, ko gi jiedu nepasidalijo. 

Dėl visko preliminariai susitarus, Martinas Vangeris papildė 
konjako stiklus. Henrikas, pasinaudojęs proga, pasilenkė prie 
Mikaelio ir prislopintu balsu patikino, kad tai neturės jokios 
įtakos jųdviejų susitarimui. 

Buvo taip pat nuspręsta, kad siekiant sukelti kuo didesnį at- 
garsį žiniasklaidoje apie reorganizaciją bus paskelbta tą pačią 
dieną, kai Mikaelis Bliumkvistas kovo viduryje nuvyks į lais- 
vės atėmimo įstaigą atlikti bausmės. Viešųjų ryšių požiūriu, itin 
neigiamą įvykį sieti su įmonės reorganizacija — toks klaidingas 
žingsnis, kad Mikaelio šmeižėjams nieko kita nebeliks, kaip tik 


sutrikti, be to, Henriko Vangerio prisidėjimui klius didžiausias 

dėmesys. Tačiau visi suvokė logiką — taip pažymima, kad maro 
vėliava, plevėsavusi virš „Millennium“ redakcijos, jau nuleidžia- 
ma, nes žurnalas turi stiprių globėjų, pasirengusių suduoti at- 
sakomąjį smūgį. Vangerių koncernas gal ir yra patekęs į krizę, 
tačiau vis vien išlieka sunkiosios pramonės gigantu, galinčiu 
prireikus pakilti į puolimą. 

Visas pokalbis — šalių, Erikos ir Henriko su Martinu, dis- 
kusija, per kurią Mikaelio nuomonės apie šį reikalą niekas 
neklausė. 

Vėlai naktį Mikaelis padėjo galvą Erikai ant krūtinės, įsižiū- 
rėjo jai į akis. 

— Kiek laiko judu su Henriku Vangeriu aptarinėjote šį sando- 
rį? — paklausė jis. 

— Maždaug savaitę, - nusišypsojo ji. 

— Ar Kristeris informuotas? 

— Aišku. 

— Kodėl aš nieko nežinojau? 

— Kurių galų man tai su tavimi aptarinėti? Tu nebesi atsakin- 
gasis redaktorius, palikai ir redakciją, ir valdybą. Apsigyvenai 
džiunglėse. 

Mikaelis valandėlę pamąstė. 

— Tai sakai, esu vertas, kad su manimi elgtųsi kaip su idiotu. 

— Ir dar kaip, - pabrėžtinai atsakė ji. 

— Tu tikrai ant manęs siutai. 

— Mikaeli, aš dar niekada nesijaučiau tokia įsiutusi, apleista 
ir išduota, kaip tą kartą, kai tu išpėdinai iš redakcijos. Niekada 
anksčiau dar nebuvau ant tavęs taip supykusi. — Ji tvirtai suėmė 
jį už plaukų ir nustūmė ant lovos. 


ERIKA SEKMADIENĮ išvažiavo, o Mikaelis jautėsi toks suirzęs 
ant Henriko Vangerio, kad, nenorėdamas susidurti su juo ar ku- 
riuo kitu klano nariu, išvažiavo į Hedestadą ir praleido popietę 
vaikštinėdamas po miestelį, užsuko į biblioteką, išgėrė kavos 

konditerijoje. Vakare nuėjo į kiną pasižiūrėti „Žiedų valdovo“, 
kurį buvo pražiopsojęs, nors premjera įvyko jau daugiau kaip 
prieš metus. Jam dingtelėjo, kad orkai — paprastos, E būty- 
bės, nė nepalyginsi su žmonėmis. 

Vakarą vainikavo apsilankymas Hedestado „Mcdonald's“, ir 
tiktai paskutiniu autobusu apie vidurnaktį jis grįžo į Hedebį. 
Užsiplikęs kavos atsisėdo už virtuvės stalo ir išsitraukė segtuvą. 
Skaitė iki keturių ryto. 


JUO DAUGIAU MIKAELIS gilinosi į Harietos Vanger dingimo 
tyrimą, tuo keistesni jam kilo klausimai skaitant dokumentus. 
Pats jis, tiesa, neatskleidė jokių naujų sensacingų aplinkybių, tai 
tebuvo problemos, kuriomis sau metų metus, ypač laisvalaikiu, 
galvą kvaršindavo Gustavas Murelis. 

Paskutiniaisiais savo gyvenimo metais Harieta Vanger pasi- 
keitė. Pasikeitimą galima aiškinti metamorfoze, kurią vienaip 
ar kitaip tam tikru paauglystės momentu patiria visi jaunuoliai. 
Harieta turėjo netrukus tapti suaugusia, tačiau ir bendraklasiai, 
ir mokytojai, ir ne vienas šeimos narys paliudijo, kad ji tapo 
uždara ir užsisklendusi. 

Mergaitė, dvejus metus buvusi visiškai normali ir guvi paaug- 
lė, staiga labai aiškiai atsiribojo nuo savo aplinkos. Mokykloje ji 
ir toliau bendravo su draugais, tačiau pastaruoju metu kažkaip, 
pasak vienos jos draugės, „neasmeniškai“. Draugės pavartotas 
žodis pasirodė pakankamai neįprastas, tad Murelis jį pasižymė- 
jo ir uždavė iš to kylančius klausimus. Jam buvo paaiškinta, kad 
Harieta nustojo pasakojusi apie save, apkalbinėjusi kitus ir nie- 
kam nebepatikėdavo savo paslapčių. 

Harieta Vanger augo krikščioniškoje aplinkoje kaip ir visi 
vaikai - sskmadieninė mokykla, vakarinės maldos ir konfirma- 
cija. Tačiau paskutiniais metais ji, panašu, tapo tikrai tikinčia. 
Skaitė Bibliją ir reguliariai lankė bažnyčią. Vis dėlto ji nelinko 
prie pastoriaus Oto Falko, Vangerių šeimos draugo. Pavasarį 

šliejosi prie sekmininkų bažnyčios Hedestade, tačiau susidomė- 
jimas ja irgi ilgai netruko. Jau po dviejų mėnesių ji paliko tą 
parapiją ir ėmė skaityti katalikiško tikėjimo knygas. 

Religiniai paauglystės svaičiojimai? Galbūt. Tačiau niekas 
kitas Vangerių šeimoje nebuvo kiek rimčiau tikintis, tad sunku 
buvo susigaudyti, kokie impulsai valdė jos mintis. Jos susido- 
mėjimą Dievu iš dalies, žinoma, galima būtų aiškinti tuo, kad 
prieš metus nuskendo jos tėtis. Gustavas Murelis vis dėlto pa- 
darė išvadą, kad Harietos gyvenime atsitiko dar kažkas, ir tai ją 
slėgė arba smarkiai paveikė, tačiau jis nepajėgė atsakyti, kas tas 
kažkas galėtų būti. Murelis, kaip ir Henrikas Vangeris, daug 
laiko praleido kalbėdamasis su jos draugėmis, taip norėdamas 
surasti bent vieną, kuriai ji galbūt pasipasakojo. 

Tam tikros viltys buvo dedamos į dvejais metais vyresnę Anitą 
Vanger, tą Haraldo Vangerio dukterį, kuri 1966-ųjų vasarą pra- 
leido Hedebio saloje ir kuri save laikė artima Harietos drauge. 
Tačiau ir Anita Vanger nelabai ką galėjo pasakyti. Jos bendravo 
tą vasarą, maudėsi, vaikštinėjo, aptarinėjo filmus, popgrupes ir 
knygas. Harieta dažnai važiuodavo kartu, kai Anita lankė vai- 
ravimo pamokas. Kartą jos abi iš namų atsargų nukniaukė vyno 
butelį ir pasigėrė. Be to, keletą savaičių visiškai vienos gyveno 
Gotfrido trobelėje pačiame Hedebio salos pakraštyje, mažyčia- 
me rąstų namelyje, kurį šeštojo dešimtmečio pradžioje pasista- 
tydino Harietos tėtis. 

Klausimai apie asmenines Harietos Vanger mintis ir jausmus 
liko neatsakyti. Vis dėlto Mikaelis įžvelgė charakteristikos nea- 
titikimą: apie jos uždarą būdą iš esmės kalbėjo vien bendrakla- 
siai ir kai kurie šeimos nariai, o Anita Vanger visiškai nesuvokė 
jos kaip intravertės. Jis pasižymėjo, kad pasitaikius progai reikės 
tai panagrinėti su Henriku Vangeriu. 


KIEK KONKRETESNĮ klausimą, kuriam Murelis skyrė dar dau- 
giau dėmesio, kėlė vienas gluminantis Harietos Vanger kalen- 

doriaus, gražiai įrištos kalėdinės dovanos, gautos likus metams 
iki jos dingimo, puslapis. Pirmąją kalendoriaus pusę užėmė kas- 
dieninis pamokų tvarkaraštis, šalia jo Harieta buvo susižymė- 
jusi susitikimus, gimnazijos kontrolinių datas, namų darbus ir 
panašiai. Kalendoriuje buvo apsčiai palikta vietos dienoraščiui, 
tačiau Harieta rašė jį labai sporadiškai. Sausio mėnesį ji kelissyk 
kruopščiai užsirašė, su kuo susitikusi per Kalėdų atostogas, ap- 
rašė keletą matytų filmų. Paskui nebeužsirašė nieko asmeniška 
iki pat paskutinės mokslo metų dienos, kai dienoraščiui atsklei- 
dė, kad galbūt — priklauso, kaip interpretuosi užrašus — iš tolo 
domisi kažkokiu vaikinu, tačiau nenurodė vardo. 

Vis dėlto didžiausia misterija - telefono numerių sąrašas. Šei- 
mos nariai, klasės draugai, kai kurie mokytojai, keletas sekmi- 
ninkų bažnyčios narių ir kitų nesunkiai atpažįstamų jos aplinkos 
žmonių buvo tvarkingai surašyti abėcėlės tvarka. Paskutiniame 
telefonų knygelės puslapyje, nesuliniuotame ir iš tikrųjų jau išė- 
jusiam už abėcėlinio registro ribų, buvo penki vardai ir tiek pat 
telefono numerių. Trys moteriški vardai ir dveji inicialai. 


Magda - 32016 
Sara — 32109 
RJ - 30112 

RL - 32027 
Mari - 32018 


Penkiaženkliai telefono numeriai, prasidedantys skaitme- 
nimis „32“ — septintojo dešimtmečio Hedestado numeriai. Vie- 
nintelis skaitmenimis „30“ prasidedantis numeris buvo kažkokio 
Norbio, gyvenančio už Hedestado, abonento. Kriminalinis ins- 
pektorius Murelis, susisiekęs su visais lig vieno Harietos pažįs- 
tamais, čia susidūrė tik su viena problema — niekas neturėjo nė 
mažiausio supratimo, kas tie žmonės, kurių numeriai nurodyti 


knygelėje. 

Pirmasis numeris — „Magda“ iš pradžių pasirodė daug žadan- 
tis. Tai buvo audinių ir siuvimo reikmenų parduotuvės, adresu 
Parko gatvė 12, numeris. Abonentė — Margota Lundmark, ku- 
rios motina tikrai buvo vardu Magda, ji kartais netgi pagelbėdavo 
parduotuvėje už prekystalio. Vis dėlto Magdai buvo šešiasdešimt 
devyneri ir ji nė nenutuokė, kas tokia toji Harieta Vanger. Nerasta 
taip pat ir jokių įrodymų, kad Harieta kada nors būtų apsipirkusi 
ar lankiusis toje krautuvėlėje. Siuviniais ji apskritai bodėjosi. 

Antrasis numeris, „Sara“, buvo mažamečius vaikus auginan- 
čios šeimos, pavarde Turesonai, gyvenusios Veststane, kitoje ge- 
ležinkelio pusėje, namų numeris. Šeimos nariai - Andersas ir 
Monika bei jų vaikai Junas ir Peteris, tuo metu - ikimokyklinio 
amžiaus. Ir jokios Saros. Niekas iš jų net nežinojo, kas yra Ha- 
rieta Vanger, išskyrus tai, kas apie ją rašyta spaudoje paskelbus 
paiešką. Vienintelė miglota sąsaja tarp Harietos ir Turesonų šei- 
mos - Andersas, dirbęs stogdengiu ir prieš metus keletą savaičių 
keitęs čerpes mokykloje, kurioje Harieta lankė devintą klasę. 
Taigi teorinės galimybės jiems susipažinti būta, nors ją ir derėtų 
vertinti kaip itin neįtikimą. 

Likusieji trys telefono numeriai taip pat nuvedė į panašius 
aklagatvius. Bute telefono numeriu 32027 - „RL“ - tikrai kadaise 
gyveno Rozmari Larson. Deja, ji buvo jau keletą metų mirusi. 

Beveik visą 1966-1967-ųjų žiemą atlikdamas tiriamąjį dar- 
bą kriminalinis inspektorius Murelis stengėsi išsiaiškinti, kodėl 
Harieta užsirašė šiuos vardus ir numerius. 

Pirmasis jo spėjimas, kad ir kaip keista, — telefono numeriai 
užsirašyti juos kažkaip ypatingai užkodavus. Taigi Murelis mė- 
gino įsijausti į paauglės mergaitės mąstyseną. Kadangi serija „32“, 
matyt, turėjo reikšti Hedestadą, jis eksperimentavo kaitalioda- 
mas kitus tris likusius skaičius. Nei 32601, nei 32160 nepadėjo 
rasti jokios Magdos. Vis toliau plėtodamas savo numerologines 
mistifikacijas, Murelis, žinoma, pastebėjo, kad jei prigalvosi pa- 
kankamai daug kombinacijų, anksčiau ar vėliau rasi kokią nors 


— 224 — 


MERGINA SU DRAKONO TATUIRUOTE 


sąsają su Harieta. Jei jis, tarkime, kiekvieną iš paskutinių trijų 
skaičių numeryje 32016 padidindavo vienetu, išeidavo numeris 
32127, o tai - advokato Dirko Frudės biuras Hedestade. Bėda tik 
ta, kad tai nieko nereiškė. Be to, jam nė karto nepavyko rasti 
kodo, paaiškinančio visus penkis numerius išsyk. 

Tada Murelis ėmėsi kitos perspektyvos. Gal skaičiai gali 
reikšti ką nors kita? Pavyzdžiui, automobilių registracijos nu- 
merius, kuriuos septintajame dešimtmetyje sudarė apskrities 
raidės ir penki skaičiai, tačiau ir vėl teko atsitrenkti į sieną. 

Paskui komisaras atidėjo skaičius į šalį ir sutelkė dėmesį į 
vardus. Jis netgi nepatingėjo susidaryti sąrašą visų Hedestado 
gyventojų, vardu Mari, Magda ir Sara bei turinčių inicialus RL 
arba RJ. Taip kartu sudėjus išėjo trijų šimtų septynių asmenų 
sąrašas. Tarp jų pasitaikė net dvidešimt devyni žmonės, kurie 
tikrai turėjo kokį nors ryšį su Harieta. Tarkime, bendramoks- 
lis iš devintos klasės, vardu Rolandas Jakobsonas, RJ. Deja, jie 
tebuvo tik menkai pažįstami ir nesimatė nuo tada, kai Harieta 
pradėjo lankyti gimnaziją. Be to, vaikinas niekaip nebuvo susi- 
jęs nė su vienu telefono numeriu. 

Telefono knygelės misterija taip ir liko neatskleista. 


KETVIRTASIS SUSITIKIMAS su advokatu Bjurmanu, skirtingai 
nuo ankstesnių, vyko ne pagal tvarkaraštį. Ji buvo priversta su- 
sisiekti su juo. 

Antrąją vasario savaitę per vieną nelaimingą atsitikimą, tokį 
beprasmišką, kad ji jautė piktą apmaudą ir norą žudyti, žuvo 
Lisbetos Salander nešiojamasis kompiuteris. Ji atmynė į susiti- 
kimą „Milton Security“ ir pasistatė dviratį už garažo kolonos. 
Tuo momentu, kai ji, norėdama prieiti prie dviračio spynos, ant 
žemės pasidėjo kuprinę, iš savo vietos atbulas išvažiavo tamsiai 
raudonos spalvos sabas. Ji stovėjo nusisukusi ir teišgirdo, kaip 
sutraškėjo kuprinės turinys. Vairuotojas nieko nepastebėjo ir pa- 
sišvilpaudamas nuriedėjo prie vartų. 

Kuprinėje gulėjo jos baltas 4pp/e iBook 600 su 25 gigabaitų 
kietuoju disku ir 420 megabaitų RAM atminties, pagamintas 
2002-ųjų sausį, su 14 colių įstrižainės spalvotuoju ekranu. Per- 
kant jis buvo gamintojo s/a/e of the art“. Lisbeta Salander savo 
kompiuteriuose įdiegdavo tik naujausias ir neretai brangiausias 
programas — kompiuterinė įranga praktiškai buvo vienintelis 
prabangus jos išlaidų sąskaitos punktas. 

Atsidariusi kuprinę akimirksniu pamatė, kad kompiuterio 
dangtis sulaužytas. Ji įkišo interneto laidą ir pamėgino įsijungti 
kompiuterį, tačiau šio nesuvirpino net paskutinės konvulsijos. 
Tikėdamasi, kad bus galima išgelbėti bent dalį kietojo disko, 
nugabeno liekanas pas Timį į „MacJesus Shop“ Brenšiurkos gat- 
vėje. Valandėlę pasikrapštęs Timis papurtė galvą. 

— Sorry". Vilties nebėra, - konstatavo jis. - Teks surengti gra- 
žias laidotuves. 

Netektis varė į depresiją, bet tai nebuvo katastrofa. Visus tuos 
kartu praleistus metus juodu - Lisbeta Salander ir kompiuteris — 
sutarė puikiai. Ji turėjo atsargines visų dokumentų kopijas, na- 
mie riogsojo pagyvenęs stacionarinis Mac G3 ir, be to, penkerių 
metų senumo nešiojamoji Toshi5a PC, jais be vargo galėjo nau- 
dotis. Tačiau — 6/iam - jai reikėjo greito ir šiuolaikinio 402270. 

Nenuostabu, kad į akį krito geriausias iš geriausiųjų varian- 
tas: naujai rinkos šviesą išvydęs App/ė PowerBook Gg/1.o GHz 
su aliumininiu pagrindu, PowerPC 7351 procesoriumi ir AlriVec 
Velocity Engine, 960 megabaitų RAM atminties ir 60 gigabaitų 
kietuoju disku. Jame buvo B/ue Too:h belaidis ryšys ir garso bei 
vaizdo kompaktinių plokštelių įrašymo įrenginiai. 

Tačiau svarbiausia — jis turėjo nešiojamųjų kompiuterių pa- 
dangę pirmą kartą nušvietusį spalvotą 17 colių įstrižainės ekraną 
su NVIDIA grafika ir 1440 ir goo pikselių rezoliucija, tai šoki- 
ravo PC šalininkus ir nustelbė visas kitas rinkos naujoves. 


* Pažangiausias pasiekimas (angl.). 


** Deja (angl.). 

Jis buvo nešiojamųjų kompiuterių „Rolls Royce“ elektronikos 
pavidalu, tačiau Lisbetos Salander troškimų taurę galop perpildė 
paprasta, tačiau rafinuota techninė smulkmena - foninis klavia- 
tūros apšvietimas. Kitaip tariant, ji matytų klaviatūros ženklus 
netgi visiškoje tamsoje. Kaip paprasta. Kodėl niekas anksčiau 
apie tai nepagalvojo? 

Tai buvo meilė iš pirmo žvilgsnio. 

Ji kainavo trisdešimt aštuonis tūkstančius kronų plius pridė- 
tinės vertės mokestis. 

Tai buvo problema. 

Šiaip ar taip, Lisbeta Salander paliko užsakymą „Mac]Jesus“, 
kur paprastai įsigydavo visus kompiuterių priedus ir gaudavo ne- 
mažų nuolaidų. Per kelias dienas parengė sąmatą. Pražuvusio 
kompiuterio draudimas padengtų nemažą dalį pirkinio kainos, 
tačiau, paskaičiavus draudimo negrąžinamą sumą ir kur kas 
didesnę naujojo daikto kainą, jai vis vien trūko aštuoniolikos 
tūkstančių. Namuose, senoje kavos dėžutėje, ji laikė pasidėjusi 
dešimt tūkstančių kronų, kad visada turėtų po ranka grynųjų, 
tačiau ir tų neužteko visai sumai sumokėti. Ji griežė dantį ant 
advokato Bjurmano, tačiau suėmusi save į nagą paskambino glo- 
bėjui ir paaiškino, kad jai reikia pinigų netikėtoms išlaidoms. 
Bjurmanas atrėžė tą dieną neturįs jai laiko. Salander nepasida- 
vė — išrašyti dešimties tūkstančių kronų čekį jis sugaišiąs dvi- 
dešimt sekundžių. Jis atsakė, kad negalįs išrašinėti pinigų kaip 
papuolė, tačiau paskui nusileido ir truputį pagalvojęs pažadėjo 
priimti ją po darbo pusę aštuonių vakaro. 


MIKAELIS PRISIPAŽINO SAU, kad stokoja kompetencijos įver- 
tinti nusikaltimo tyrimo kokybę, tačiau vis dėlto padarė išvadą, 
kad kriminalinis inspektorius Murelis nepaprastai sąžiningai ir 
netgi daug nuodugniau nei reikalauja tarnybiniai įsipareigoji- 
mai patikrino visus variantus. Atidėjus į šalį formalųjį policijos 
tyrimą, Murelis vis vien išliko svarbia tyrimų figūra — šįkart 

kaip Henriko asmeninių užrašų veikiantysis asmuo. Tarp jų už- 
simezgė draugystė, ir Mikaelis svarstė, ar Murelį taip pat ištiko 
apsėdimas kaip ir senąjį pramonės magnatą. Šiaip ar taip, jis 
neabejojo, kad pro Murelio akis nepraslydo beveik niekas. Jo 
kone tobulame policijos tyrime veltui būtum ieškojęs Harietos 
Vanger mįslės įminimo. Visi įmanomi klausimai buvo užduoti, 
pasekta visais pėdsakais, netgi ir akivaizdžiai absurdiškais. 

Dar nespėjęs perskaityti viso tyrimo suprato, kad jame vado- 
vaujamasi kuo toliau, tuo miglotesniais patarimais ir hipotezė- 
mis. Buvo tikras, kad neras nieko, ką būtų praleidęs jo pirmtakas, 
tad jautėsi sutrikęs, nežinojo, kaip įveikti problemą. Galiausiai 
įsitikino: vienintelis neužtvertas kelias — pamėginti išsiaiškinti 
su byla susijusių asmenų psichologines paskatas. 

Pats akivaizdžiausias klausimas siejosi su pačia Harieta. Kas 
ji buvo iš tikrųjų? 

Pro savo trobelės langą Mikaelis matė, kad apie penktą po 
pietų antrajame Sesilijos Vanger namų aukšte užsidegė šviesa. 
Pasibeldė į jos duris apie pusę aštuonių, kaip tik per televiziją 
nuskambėjus muzikinei naujienų vinjetei. Ji atidarė susisiautusi 
chalatu, šlapiais plaukais, apsuktais geltonu frotiniu rankšluos- 
čiu. Mikaelis paskubėjo atsiprašyti, kad trukdo, ir jau buvo beei- 
nąs, tačiau ji pamojo užeiti į virtuvę. Įjungė kavavirę ir užlipusi 
laiptais keletą minučių dingo viršuje. Grįžo vilkėdama džinsus 
ir languotus flanelinius marškinius. 

— Jau buvau pradėjusi manyti, kad nebeišdrįsit užeiti. 

— Reikėjo iš pradžių paskambinti, bet pamačiau, kad dega 
šviesa, tai pamaniau — užsuksiu. 

— Pastebėjau, kad pas jus dega per naktis. Be to, dažnai einate 
pasivaikščioti po vidurnakčio. Pelėda? 

Mikaelis gūžtelėjo pečiais. 

— Taip jau išėjo. 

Jis apžiūrinėjo mokyklinius vadovėlius, sukrautus į rietuvę 
ant virtuvės stalo krašto. 

— Tai direktorė ir toliau mokytojauja? 

— Ne, būdama direktorė nebespėju. Anksčiau dėsčiau istoriją, 
tikybą ir visuomenės mokslus. Galėsiu vėliau dar metus kitus 
padėstyti. 

— Metus kitus? 

Ji nusišypsojo. 

— Man penkiasdešimt šešeri. Greit pensija. 

— Neatrodo, kad jums per penkiasdešimt, greičiau ketu- 
riasdešimt. 

— Pataikaukit pataikaukit. O jums kiek metų? 

— Per keturiasdešimt, — šyptelėjo Mikaelis. 

— O prieš tai ką tik buvo dvidešimt. Kaip greit praeina tas 
gyvenimas. 

Įpylusi kavos, Sesilija Vanger paklausė, ar Mikaelis nenorė- 
tų užkąsti. Jis atsakė, kad valgęs, tai buvo tiesa, tačiau su tam 
tikrais nukrypimais. Jis maitinosi netvarkingai, kimšdamas su- 
muštinius. Tačiau valgyti šiuo metu nenorėjo. 

— Tai ko atėjote? Ar jau laikas klausinėti? 

— Atvirai tariant... atėjau ne klausinėti. Turbūt tiesiog norė- 
jau pasisvečiuoti. 

Sesilija Vanger staiga nusišypsojo. 

— Jūs, nuteistas laisvės atėmimo bausme, atsikraustėt į He- 
debį, mintinai kalat neįkainojamą Henriko rašliavą, nemiegat 
naktimis, bastotės valandų valandas tamsoj, pragariškam šal- 
ty... ar ką nors praleidau? 

— Tik tiek, kad mano gyvenimas tuoj atsidurs aklavietėje, — 
Mikaelis irgi nusišypsojo. 

— Kas ta moteris, kuri lankė jus savaitgalį? 

— Erika... „Millennium“ vyriausioji redaktorė. 

— Jūsų draugė? 

— Ne visai. Ji ištekėjusi. Aš jai — šiaip draugas ir occasiona/ over“. 

Sesilija Vanger nusikvatojo. | 


* Atsitiktinis meilužis (angl). 

— Kas čia taip juokinga? 

— Tiesiog juokingai ištarėte. Occasiona! over. Man patinka 
tas posakis. 

Mikaelis nusijuokė. Staiga Sesilija Vanger ėmė jam patikti. 

— Man irgi reikėtų occasiona! /over, — tarė ji. 

Ir nusispyrusi šlepetes užkėlė vieną koją jam ant kelių. Mi- 
kaelis automatiškai uždėjo ranką jai ant pėdos, taip paliesdamas 
odą. Sekundę padvejojo — pajuto, kad išplaukė į visai netikėtus 
ir nepažįstamus vandenis. Tačiau pradėjo atsargiai masažuoti 
nykščiu jos padą. 

— Aš irgi ištekėjusi, — tarė Sesilija Vanger. 

— Žinau. Vangerių klano nariai nesiskiria. 

— Savo vyro nemačiau jau beveik dvidešimt metų. 

— Kas atsitiko? 

— Tau neturėtų rūpėti. Nepatyriau sekso... hm, jau treji metai. 

— Man keista. 

— Kodėl? Tai paklausos ir pasiūlos problema. Jokiu būdu ne- 
siekiu susirasti nei draugo, nei sutuoktinio, nei sugyventinio. 
Puikiausiai jaučiuosi gyvendama viena. Bet su kuo man pergu- 
lėti? Gal su kokiu mokytoju mokykloje? Na jau ne. Gal su kokiu 
mokiniu? Būtų gardus kąsnelis paskalų nešiotojoms. Žmonės 
Vangerių pavarde neišleidžiami iš akių nei dieną, nei naktį. He- 
debyje gyvena tik giminaičiai, o kiti jau susituokę. 

Pasilenkusi pabučiavo jį į kaklą. 

— Šokiruoju? 

— Ne. Tačiau nežinau, ar tai gera mintis. Aš dirbu tavo dėdei. 

— Aš kaip gyva neprasitarsiu. Tačiau, atvirai tariant, Henri- 
kas turbūt neturėtų nieko prieš. 

Apžergusi jį atsisėdo ir pabučiavo į lūpas. Jos plaukai tebe- 
buvo drėgni, kvepėjo šampūnu. Jis negrabiai atsegiojo flanelinių 
marškinių sagutes ir nutraukė juos nuo pečių. Jai, matyt, pasiro- 
dė, kad liemenėlės nereikia. Kai jis bučiavo jai krūtis, ji stipriai 
prisispaudė. 

ADVOKATAS BJURMANAS apėjo stalą ir atkišo jos einamosios 
sąskaitos balanso išrašą — kurį ji, nors pati ir nebegalėjo dispo- 
nuoti pinigais, mokėjo atmintinai iki paskutinės erės. Stovėda- 
mas už nugaros jis staiga pamasažavo jai sprandą ir braukdamas 
per kairį petį nuleido ranką ant krūties. Paskui uždėjo ranką 
ant dešinės krūties ir kurį laiką neatitraukė. Kai ji lyg ir nepro- 
testavo, jis apgniaužė krūtį. Lisbeta Salander sėdėjo nė nekrus- 
telėdama. Jausdama jo kvėpavimą į sprandą, apžiūrinėjo ant jo 
rašomojo stalo gulintį peilį laiškams. Būtų galėjusi be pastangų 
jį pasiekti laisvąja ranka. 

Tačiau ji nieko nedarė. Jei ką Holgeris Palmgrenas ir buvo 
įkalęs jai į galvą per savo metus, tai supratimą, kad impulsyvūs 
veiksmai visada priveda prie keblumų, o keblumai gali turėti 
nemalonių pasekmių. Ji niekad nieko nebedarydavo pirma ne- 
apsvarsčiusi pasekmių. 

Įžanginė seksualinė prievarta — juridiniais terminais turin- 
ti būti įvardyta kaip seksualinis priekabiavimas ir priklausomo 
asmens išnaudojimas, teoriškai garantuojantys Bjurmanui dvejų 
metų laisvės atėmimo bausmę - tetruko vos keletą sekundžių. 
Tačiau to pakako, kad būtų neatšaukiamai peržengta tam tikra 
riba. Taip Lisbetai Salander buvo pademonstruota militaristinės 
priešo armijos jėga ir pabrėžta, kad peržengus jųdviejų griežtai 
juridiškai apibrėžtus santykius ji lieka jo savivalėje visiškai be- 
ginklė. Kai jų akys susitiko po keleto akimirkų, jo burna buvo 
pravira, o veide ji išskaitė geismą. Pačios Salander veidas neat- 
spindėjo jokių jausmų. 

Bjurmanas grįžo kitapus stalo ir įsitaisė patogiame odinia- 
me krėsle. 

— Aš negaliu taip paprastai brūkšt ir duoti tau tų pinigų, — 
staiga tarė jis. — Kam tau toks brangus kompiuteris? Yra daug 
pigesnių, kuriais gali žaisti kompiuterinius žaidimus. 

— Aš noriu tvarkyti savo pinigus kaip ir anksčiau. 

Advokatas Bjurmanas dėbtelėjo į ją užjaučiamu žvilgsniu. 

— Pažiūrėsim, kai dugną dėsim. Pirma turi išmokti būti 
sociali ir sutarti su žmonėmis. 

Advokato Bjurmano šypsena, galimas daiktas, būtų kiek pri- 
blėsusi, jei jis būtų gebėjęs skaityti mintis, kurių neišdavė jos 
bereikšmės akys. 

— Manau, mudu tapsim gerais draugais, — tarė Bjurmanas. — 
Mudu privalome pasitikėti vienas kitu. 

Kai ji nieko neatsakė, jis patikslino: 

— Tu jau suaugusi moteris, Lisbeta. 

Ji linktelėjo. 

— Eikš čia, — jis ištiesė ranką. 

Prieš pakildama ir prieidama, Lisbeta Salander keletą sekun- 
džių stebeilijo į peilį laiškams. Pasekmės. Jis sučiupo jos ranką ir 
prisispaudė ją prie tarpkojo. Ji jautė jo lytinį organą per tamsias 
gabardino kelnes. 

— Jei būsi man gera, aš būsiu geras tau, — tarė jis. 

Jos kūnas atrodė nepaslankus, tarsi suragėjęs, kai jis kita ranka 
suėmė ją už sprando ir parklupdė veidu sau priešais kelnių prarėžą. 

— Esi tai dariusi ir anksčiau, tiesa? — jis atsegė praskiepą. Kve- 
pėjo taip, tarsi ką tik būtų nusiprausęs vandeniu ir muilu. 

Lisbeta Salander nusuko veidą į šoną mėgindama atsistoti, 
tačiau jis laikė ją tvirtai suėmęs. Grynai iš jėgos pozicijų jis galė- 
jo įveikti ją mažuoju piršteliu, mat svėrė devyniasdešimt penkis, 
o ji - vos per keturiasdešimt. Suėmęs jos galvą abiem rankomis 
užvertė taip, kad jų akys susitiko. 

— Jei būsi man gera, aš būsiu geras tau, — pakartojo jis. - Jei 
kelsi triukšmą, aš galiu tave įkišti į beprotnamį visam gyveni- 
mui. Ar patiktų? 

Ji neatsiliepė. 

— Ar tau patiktų? — pakartojo jis. 

Ji papurtė galvą. 

Jis palaukė, kol ji vėl nunarino akis, kaip jam pasirodė, nusiže- 
mindama. Paskui prisitraukė ją arčiau. Lisbeta Salander pravėrė 

lūpas ir apžiojo jį. Jis nė akimirką nepaleido jos iš savo gniaužtų, 
nuolat smarkiai mygdamas ją prie savęs. Ji be paliovos žiaukčiojo 
visas dešimt minučių, kol jis judėjo pirmyn ir atgal. Pagaliau bai- 
gęs suspaudė ją taip stipriai, kad ji beveik negalėjo kvėpuoti. 

Jis leido jai pasinaudoti mažyčiu savo biuro tualetu. Prausda- 
masi veidą ir stengdamasi nusivalyti dėmes nuo megztuko, Lis- 
beta Salander drebėjo visu kūnu. Nurijo šiek tiek dantų pastos, 
kad nebejaustų skonio. Kai ji vėl įžengė į biurą, jis lyg niekur 
nieko sėdėjo už rašomojo stalo ir vartė dokumentus. 

— Sėskis, Lisbeta, — paragino nežiūrėdamas į ją. Ji atsisėdo. 
Bjurmanas galų gale pakėlė akis ir nusišypsojo. 

— Tu juk jau suaugusi, tiesa, Lisbeta? 

Ji linktelėjo. 

— Vadinasi, turi gebėti Žaisti suaugusiųjų žaidimus, — tarė 
jis. Jo tonas buvo toks, tarsi kalbėtų su vaiku. Ji neatsiliepė. Jo 
kaktoje susimetė nedidelė raukšlelė. 

— Nemanau, kad pasakoti kam nors apie mūsų žaidimus būtų 
puiki mintis. Pati pagalvok — kas tavim patikėtų? Dokumen- 
tais užfiksuota, kad tu neveiksni. — Kai ji neatsiliepė, jis kalbėjo 
toliau. — Tavo versija skirtųsi nuo manosios. Kaip tau atrodo, 
kieno žodžiai nusvertų? 

Ji ir toliau tylėjo. Jis atsiduso netikėtai suirzęs, ko ji sėdi 
lyg vandens į burną prisisėmusi ir sekioja jį akimis, tačiau 
susivaldė. 

— Mudu tapsime geri draugai, — tarė jis. - Mano galva, pro- 
tingai pasielgei, kad kreipeisi ; mane šiandien. Gali į mane 
kreiptis bet kada. 

— Man reikia dešimties tūkstančių kronų kompiuteriui, — stai- 
ga tyliai tarė ji, tarsi vėl grįždama prie ano nutraukto pokalbio. 

Advokatas Bjurmanas kilstelėjo antakius. Visko mačiusi, išbera. 
Nevisprotė, kokių reta, rubūže. Jis padavė jai čekį, išrašytą, kol ji buvo 
tualete. Geriau ir už kekšę. Gauna iš savo pačios pinigų. Jis nusišypso- 
jo pranašesniojo šypsena. Lisbeta Salander pasiėmė čekį ir išėjo. 

JEI LISBETA SALANDER būtų buvusi paprasta pilietė, būtų vei- 
kiausiai paskambinusi į policiją ir pranešusi apie išžaginimą vos 
tik išėjusi iš advokato Bjurmano biuro. Mėlynės ant sprando ir 
kaklo, Bjurmano parašas - spermos dėmės su jo DNR ant jos 
kūno ir drabužių būtų buvę svarūs įrodymai. Net jei advokatas 
Bjurmanas ir būtų mėginęs išsisukinėti teigdamas, kad ji irgi 
norėjo arba tai ji mane suviliojo, arba tai ji norėjo oralinio, ir pa- 
našiais posakiais, kuriuos paprastai vartoja žagintojai, vadovau- 
jantis globos ir rūpybos įstatymu, vis vien būtų nusižengęs pagal 
tokią daugybę kaltinamųjų punktų, kad jo globėjo įgaliojimai 
būtų nedelsiant atimti. Pranešimas apie įvykdytą nusikaltimą 
būtų greičiausiai lėmęs, kad Lisbetai Salander paskirtų advoka- 
tą profesionalą, išmanantį nusikaltimų prieš moteris specifiką, o 
tai savo ruožtu būtų privedę prie diskusijos apie visos problemos 
branduolį, t. y. jos neveiksnumą. 

Nuo 1989-ųjų Švedijoje sąvoka pripažintas neveiksniu apie su- 
augusiuosius nebevartojama. 

Švedijoje esama dviejų rūšių nestacionarinės priežiūros - glo- 
bos ir rūpybos. 

Rūpintojas — savanoris žmogus, pagelbstintis asmenims, ku- 
rie dėl įvairių priežasčių susiduria su sunkumais atlikti kasdie- 

ninius darbus, apmokėti sąskaitas arba laikytis higienos. Paskir- 
tasis rūpintojas neretai yra giminaitis arba artimas pažįstamas. 
Jei artimo žmogaus nėra, socialinės institucijos gali jį paskirti iš 
šalies. Rūpyba yra lengva priežiūros forma, kur Klientas — pripa- 
žintasis neveiksniu — ir toliau valdo savo turtą, o visi sprendimai 
priimami kolegialiai. 

Globėjas — daug griežtesnė kontrolės forma, kurią paskyrus 
iš kliento atimami įgaliojimai pačiam tvarkyti savo pinigus ir 
priiminėti sprendimus įvairiais klausimais. Tiksli formuluo- 
tė reiškia, kad globėjas perima visą kliento žeisinį veiksnumną. 
Švedijoje globėjus turi daugiau kaip keturi tūkstančiai žmonių. 
Dažniausia priežastis — akivaizdi psichikos liga arba psichikos 
liga kartu su didele priklausomybe nuo alkoholio ar narkotikų. 
Kiek mažesnę grupę sudaro senatviniu suvaikėjimu, demencija, 
sergantys pacientai. Kad ir kaip keista būtų, vis dėlto dauguma 
globėjus turinčių asmenų yra gana jauni, trisdešimt penkerių ir 
jaunesni. Šiai kategorijai priklausė ir Lisbeta Salander. 

Galimybės kontroliuoti savo gyvenimą, tai yra savo banko 
sąskaitą, atėmimas iš Žmogaus yra viena labiausiai įžeidžiančių 
priemonių, kurių prieš savo narius gali imtis demokratinė vi- 
suomenė. Skaudžiausia, kai to imamasi prieš jauną žmogų, ir 
žeidžia net tada, kai tikslas yra geras ir socialiai pagrįstas. Kad 
ir kaip ten būtų, globos ir rūpybos reikalai — potencialiai opus 
politinis klausimas, apjuostas neįveikiama nelanksčių potvarkių 
mūro siena ir kontroliuojamas Globėjų ir rūpintojų priežiūros 
komisijos. Ši yra pavaldi apskrities valdybai ir savo ruožtu kon- 
troliuojama Riksdago justicijos kontrolieriaus. 

Apskritai Globėjų ir rūpintojų priežiūros komisija savo veiklą 
vykdo ypač sunkiomis sąlygomis. Tačiau, atsižvelgiant į instan- 
cijos administruojamų bylų opumą, žiniasklaidoje apie tai ats- 
kleista tiesiog stulbinamai mažai nusiskundimų ar skandalų. 

Kartais pasirodo pranešimų apie kokiam nors rūpintojui ar 
globėjui iškeltus kaltinimus — tai išeikvojo pinigus, tai be leidi- 

mo pardavė klientui priklausantį butą, o pelną susidėjo į kišenę. 
Tačiau tokie atvejai gana reti, ir tai gali priklausyti nuo dviejų 
dalykų: arba instancija savo darbą dirba tobulai, arba klientai 
negali apskųsti ir įtikinamai perteikti savo nedalios Žurnalis- 
tams ir valdžios atstovams. 

Komisija kasmet privalo tikrinti, ar nėra pagrindo panaikinti 
skirtą globą ar rūpybą. Kadangi Lisbeta Salander užsispyrusi 
griežtai atsisakydavo dalyvauti psichiatrijos tyrimuose — netgi 
nesiteikdavo burbtelti /abas rytas su ja pasisveikinusiam gydy- 
tojui, institucijos nė karto nematė dingsties keisti sprendimą. 
Taip nusistovėjo amžinas s/ažus guo, ir ji metų metus taip ir liko 
globėjo arba rūpintojo valioje. 

Tačiau nepamirškime — įstatymo paragrafu pasakyta, kad 
globos arba rūpybos poreikis pritaikomas individualiai, atsižvel- 
giant į kiekvieną atskirą atvejį. Aolgeris Palmgrenas interpretavo 
įstatymą taip: Lisbeta Salander, administruokite savo pinigus, 
taip pat ir savo gyvenimą pati, labai prašom. Jis laikėsi insti- 
tucijų reikalavimų iki paskutinio taško, kas mėnesį pateikdavo 
po ataskaitą ir atlikdavo metines valdomo turto revizijas, tačiau 
šiaip elgėsi su Lisbeta Salander kaip su bet kuria kita normalia 
jauna moterimi ir nesikišo į tai, kokį ji renkasi gyvenimo stilių 
ar draugus. Girdi, nei jo, nei visuomenės reikalas spręsti, ar leisti 
jaunajai damai įsiverti žiedą į nosį arba išsitatuiruoti kaklą. Kaip 
tik šis kiek savotiškas požiūris į Apylinkės teismo sprendimą ir 
buvo jų gero sutarimo pamatas. 

Kol Holgeris Palmgrenas buvo jos globėjas, Lisbeta Salander 
pernelyg ir nesigilino, koks ten tas jos juridinis statusas. Tačiau 
advokatas Nilsas Bjurmanas globos ir rūpybos įstatymą aiškino- 
si visiškai kitaip nei Holgeris Palmgrenas. 


AIŠKU VIENA: LISBETA Salander nebuvo tokia kaip visi normalūs 
žmonės. Jos teisinės žinios tebuvo rudimentinės — šios srities išsa- 
miau pastudijuoti ji niekad nejautė poreikio. Jos pasitikėjimas po- 

licija buvo lygus nuliui. Policija, jos supratimu, miglotai apibrėžta 
smogiamoji jėga, kurios praktinis indėlis į Salander gyvenimą per 
visus tuos metus — tik uždaryti arba pažeminti. Pastarąjį kartą 
ji susidūrė su policija vieną gegužės popietę, Jotos gatve eidama 
į „Milton Security“, kai staiga į ją atsitrenkė riaušių policinin- 
kas nuleistu antveidžiu ir jos visiškai neišprovokuotas trenkė jai 
gumine lazda per petį. Pirmas jos impulsas — tuoj pat šokti ant 
jo ir vožti kokakolos buteliu, kurį kaip tik laikė rankoje. Laimė, 
policininkas apsigręžė ir nulėkė tolyn, jai dar nespėjus sureaguoti. 
Tik vėliau ji sužinojo, kad kiek toliau šioje gatvėje vyko judėjimo 
Reclaim the Street“ demonstracija. 

Mintis apsilankyti būstinėje, kur būriuojasi tipai nuleistais 
antveidžiais, ir pranešti, kad Nilsas Bjurmanas prie jos seksualiai 
priekabiavo, atrodė visiškai svetima sąmonei. Ir apskritai - ką ji 
galėjo pranešti? Bjurmanas lietė jos krūtis? Bet koks policinin- 
kas, užmetęs akį į ją, konstatuotų, kad tai neįtikėtina, kad jos 
tokie miniatiūriniai spuogeliai, o jei tai ir tiesa, tegu didžiuojasi, 
kad bent kas nors pasivargino. Na, visas tas oralinis reikalas - jos 
versija skirtųsi nuo Bjurmano, o dažniausiai visų kitų žodžiai 
būdavo svaresni už jos. Policija — ne išeitis. 

Todėl, išėjusi iš Bjurmano biuro, ji nuvažiavo namo, nusi- 
prausė po dušu, suvalgė du sumuštinius su sūriu ir raugintais 
agurkais ir, atsisėdusi į nudėvėtą, apspurusią sofą svetainėje, 
susimąstė. 

Paprastas žmogus gal būtų ir pamanęs, kad toks reakcijos ne- 
buvimas - jai pačiai ne į naudą, tai būtų tik dar vienas įrodymas, 
kad ji tam tikra prasme tokia nenormali, kad net išprievartavi- 
mas nesukelia bent kiek ryškesnės emocinės reakcijos. 

Jos pažinčių ratas, žinoma, buvo siauras, o jo nariai nebuvo 
kilę iš apsaugotos viduriniosios klasės, tarpstančios priemiesčių 
vilų rajonuose. Būdama aštuoniolikos, Lisbeta Salander nepaži- 
nojo nė vienos mergaitės, kurios kas nors bent kartą nebūtų pri- 


* Atkovok gatvę (angl.). 

vertęs ne savo valia atlikti kokį nors seksualinį veiksmą. Daugu- 
mą tokių nusižengimų įvykdydavo kiek vyresni mylimieji, kurie 
nedvejodami naudodavo jėgą ir aiškiai demonstruodavo, kieno 
valia. Kiek tokios kalbos pasiekdavo Lisbetos Salander ausis, 
incidentai kartais baigdavosi ašaromis ir pykčio priepuoliais, ta- 
čiau niekada — pranešimu policijai. 

Lisbetai Salander tokia pasaulio tvarka atrodė natūrali. Kaip 
mergina, ji ir šiaip buvo lengvas grobis, tačiau, lyg to būtų ne- 
gana, vilkėdavo nutrintą juodą odinę striukę, antakiai priverti 
auskarų, išsitatuiravusi, socialinis statusas — joks. 

Tiesą sakant, ko dėl to ašaras lieti, kaip yra — taip yra. 

Tačiau negali būti ir kalbos, kad advokatas Bjurmanas nebau- 
džiamas ją verstų patenkinti jį oraliniu būdu. Lisbeta Salander 
niekada nepamiršdavo skriaudų ir iš prigimties buvo toli gražu 
neatlaidi. 

Vis dėlto jos juridinis statusas buvo it pagalys ratuose. Kiek 
ji prisiminė, ją visada laikė trenkta ir nemotyvuotai agresyvia. 
Pirmoji atžyma jos žurnale atsirado iš mokyklos seselės užrašų, 
kai Lisbeta tebelankė pradinę mokyklą. Ją išvarė namo, nes pri- 
mušė klasės draugą ir pastūmė jį į drabužių kabyklą taip, kad 
net kraujas pasipylė. Ji vis dar sužaibuodavo akimis prisiminusi 
savo auką, apkūnų berniūkštį Davidą Gustavsoną, kuris erzin- 
davosi ir mėtydavo į ją daiktus ir kuris paaugęs, be jokios abe- 
jonės, tapo nepranokstamu engiku. Tais laikais ji net nežinojo 
žodžių „psichologinis smurtas“, tačiau kai kitą dieną pasirodė 
mokykloje, Davidas grasindamas pažadėjo atkeršyti, ir Salander 
parmetė jį ant grindų vienu dešinės rankos, gniaužiančios golfo 
kamuoliuką, smūgiu. Rezultatas - nauja kruvina žaizda ir nauja 
atžyma Žurnale. 

Socialinio bendravimo taisyklės mokykloje ją nuolat glumi- 
no. Ji stengėsi gerai elgtis ir nesikišti į tai, ką aplink veikia kiti. 
Ir vis vien būtinai atsirasdavo kas nors, apsisprendęs trūks plyš 
išvesti ją iš kantrybės. 

Baigusi pradinę, ji kelis kartus buvo išsiųsta namo po žiaurių 
muštynių su bendraklasiais. Daug stambesniems klasės bernams 
teko įsisąmoninti, kad lįsdami prie šios neūžaugos gali patirti 
nemalonių staigmenų — skirtingai nei kitos klasės mergaitės, ji 
niekada neužleisdavo kelio ir nė sekundės nedvejodama paleis- 
davo į darbą kumščius arba griebdavosi kokio nors įrankio, kad 
ją paliktų ramybėje. Jos nuostata — greičiau tegu ją mirtinai už- 
daužo, negu ji leisis stumdoma ir užgauliojama. 

Be to, ji keršydavo. 

Lankydama šeštą klasę Lisbeta Salander susipešė su daug di- 
desniu ir stipresniu berniuku. Grynai fiziškai jis ją būtų sutvarkęs 
akimirksniu. Iš pradžių jis smagindamasis ją apstumdė, paskui, 
kai ji pamėgino stumti jį, trenkė jai kelis antausius. Tačiau nie- 
kas nepadėjo, kad ir koks didelis buvo jo pranašumas, ta žiurkė ir 
toliau nepasidavė. Po kurio laiko net žiopsantys bendraklasiai lie- 
pė liautis. Ji buvo tokia akivaizdžiai bejėgė, kad net gėda žiūrėti. 
Galiausiai berniukas atsivėdėjęs vožė jai kumščiu, prakirto lūpą, 
o iš akių jai pažiro žiežirbos. Jie paliko ją tysoti už sporto salės. 
Ji pragulėjo namuose dvi dienas. Trečiąją dieną savo kankintojo 
lūkuriavo su muštuko lazda, kuria pliekė jam per ausį. Už tai ją 
išsikvietė direktorius, nusprendęs pranešti apie šį chuliganizmo 
atvejį policijai. Viskas baigėsi ypatinguoju socialiniu tyrimu. 

Laikydami ją trenkta, bendraklasiai ir elgėsi atitinkamai. 
Mokytojams ji taip pat kėlė menkas simpatijas — juk su ja vienas 
vargas. Amžinai tyli, pagarsėjusi kaip mokinė, niekada nero- 
danti iniciatyvos ir dažnai netgi neatsiliepianti, kai mokytojas 
klausia tiesiai jos. Tačiau niekas nesidomėjo, ar tai todėl, kad 
ji nežino atsakymo, ar dėl ko kito. Tai, aišku, atspindėjo pažy- 
miai. Niekas neabejojo, kad ji turi problemų, tačiau nesuprasi, 
kodėl niekas nepanoro imtis atsakomybės už tą nepakenčiamą 
mergaitę, nors ją daugybę kartų svarstė kolegijos posėdžiuose. 
Taigi situacija susidarė tokia —-net mokytojai nebekreipė dėme- 
sio, tegu sau toliau murkso ir tyli. 

Kartą, kai vienas pavaduojantis mokytojas, nieko nenumany- 
damas apie jos ypatingą būdą, mėgino per matematiką priversti 
ją atsakyti į klausimą, ją ištiko isterijos priepuolis: ji aptalžė ir 
apspardė mokytoją. Baigusi šeštą klasę buvo perkelta į kitą mo- 
kyklą neturėdama nė vieno draugo, net nebuvo su kuo atsisvei- 
kinti. Nemylima keisto elgesio mergaitė. 

Paskui įvyko Tas Baisus Dalykas, apie kurį ji nenorėjo galvo- 
ti, kaip tik tada, kai ji žengė per paauglystės slenkstį. Tas pasku- 
tinis įsiūčio priepuolis, tapęs dėsningumu ir pagrindu vėl pakelti 
pagrindinės mokyklos elgesio žurnalus. Nuo tada juridiškai ji 
laikoma... sakykime, trenkta. Freak“. Lisbeta Salander ir be do- 
kumentų įrodymų žinojo, kad yra nenormali. Tiesą sakant, kol 
ją globojo Holgeris Palmgrenas, jai tas mažai rūpėjo, Palmgreną 
prireikus ji galėdavo apvynioti aplink savo mažąjį pirštelį. 

Horizonte pasirodžius Bjurmanui, pripažinimas neveiksnia 
grėsė dramatiškai apsunkinti gyvenimą. Nesvarbu, į ką ji kreip- 
tųsi pagalbos dėl išžaginimo, - kas žingsnis rizikuotų atsidurti 
spąstuose. O kas, jei pralaimėtų kovą? Būtų hospitalizuota? Už- 
daryta į beprotnamį? Tai tikrai jokia išeitis. 


VĖLIAU NAKTĮ, kai Sesilija Vanger ir Mikaelis gulėjo supynę ko- 
jas, glausdamasi krūtine Mikaeliui prie šono Sesilija pažvelgė į jį. 

— Ačiū. Seniai beturėjau progos. Tu visai nieko lovoje. 

Mikaelis šyptelėjo. Su seksu susijusios pagyros jį visada kaž- 
kaip vaikiškai patenkindavo. 

— Man patiko, - atsakė Mikaelis. - Netikėta, bet smagu. 

— Aš visai nieko prieš ir pakartoti, — tarė Sesilija Vanger. - Jei 
turėsi ūpo. 

Mikaelis atsisuko į ją. 

— Negi tau reikia meilužio? 

— Man reikia occasiona! /over, —- pakartojo Sesilija. — Tačiau 
turėsi eiti namo, kol neužmigai. Nenorėčiau rytoj atsibusti ša- 


* Apsigimėle (angl.J. 

lia tavęs, kol veidas ir raumenys neprisikėlę iš numirusiųjų. Be 
to, visai apsidžiaugčiau, jei neišskalambytum visam kaimui, kad 
mudu sumetėm skudurus. 

— Manau, neišskalambysiu, - pažadėjo Mikaelis. 

— Visų pirma nenorėčiau, kad Izabela apie tai sužinotų. Ji 
tokia niekšinga. 

— Ir dar artimiausia tavo kaimynė... buvau su ja susidūręs. 

— Taigi, bet, laimė, mano lauko durų ji nemato iš savo namų. 
Mikaeli, būk draugas, elkis diskretiškai. 

— Gerai, elgsiuos. 

— Ačiū. Tu geri? 

— Kartais. 

— Panūdau ko nors vaisinio su džinu. Nori? 

— Mielai. 

Ji apsisiautė paklode ir nusileido į pirmą aukštą. Mikaelis, 
pasinaudojęs proga, nuėjo į vonią apsiprausti. Jis stovėjo nuo- 
gas ir apžiūrinėjo jos knygų lentyną, kai ji grįžo nešina grafi- 
nu vandens su ledu, dviem stiklais džino ir žaliąja citrina. Jie 
susidaužė. 

— Vis dėlto, ko atėjai? — paklausė ji. 

— Šiaip. Aš tik... 

— Sėdėjai namie ir skaitei Henriko tyrimą. Ir atėjai pas mane. 
Nereikia ypatingo talento, kad suprastum, apie ką galvoji. 

— O tu skaitei tyrimą? 

— Kai kurias dalis. Aš to tyrimo šešėlyje pragyvenau visą savo 
sąmoningą gyvenimą. Su Henriku nepabendrausi taip, kad lik- 
tum nepaveiktas Harietos mįslės. 

— Ta mįslė tikrai užvaldo protą. Tai tarsi užrakinto kambario 
misterija saloje. Jokios aplinkybės, sprendžiant iš tyrimo, nepa- 
kluso normaliai logikai. Visi lig vieno klausimai liko neatsakyti, 
visi pėdsakai nuvedė į aklavietę. 

— Va va. Tokie dalykai žmonėms ir susuka galvas. 

— Tu tą dieną buvai saloje. 

— Taip. Buvau čia ir išgyvenau visą suirutę. Šiaip jau tada mo- 
kiausi Stokholme. O, kad būčiau tą savaitgalį likusi namie. 

— Koks Harieta iš tikrųjų buvo žmogus? Atrodo, kad aplin- 
kiniai įsiminė visiškai skirtingus jos bruožus. 

— Ar tai off de record, ar... 

— Off the record. 

— Neįsivaizduoju, kas dėjosi Harietos galvelėje. Tu, žinoma, 
klausi apie paskutiniuosius metus. Vieną dieną ji - religinė pa- 
mišėlė. Kitą dieną išsidažo kaip paleistuvė ir išeina į mokyklą 
įsispraudusi į siauriausią megztuką. Nereikia būti psichologu, 
kad suprastum, jog jautėsi didžiai nelaiminga. Bet kaip jau sa- 
kiau, manęs čia nebuvo, aš tik tokias kalbas girdėjau. 

— O nuo ko tos problemos prasidėjo? 

— Aišku, nuo Gotfrido ir Izabelos. Jų santuoka buvo visiškas 
absurdas. Arba pokyliai, arba nesantaika. Muštis nesimušdavo — 
Gotfridas ne to būdo, jis greičiau net bijojo Izabelos. O jos nuotai- 
kos buvo siaubingos. Maždaug septintojo dešimtmečio pradžio- 
je jis kone visam laikui išsikraustė į savo trobelę pačiame salos 
pakraštyje, kur Izabela ir kojos nekėlė. Būdavo periodų, kad jis 
parsirasdavo į kaimą apšepęs kaip valkata. Paskui išblaivėdavo, 
padoriai apsirengdavo ir stengdavosi dirbti kaip žmogus. 

— Negi niekas nenorėjo padėti Harietai? 

— Henrikas, aišku, norėjo. Galų gale ji pas jį ir išsikraustė. 
Tačiau nepamiršk, kad buvo užimtas, juk reikėjo atlikti didžiojo 
pramonės magnato vaidmenį. Jis dažniausiai kur nors keliauda- 
vo ir nelabai turėdavo laiko pabūti su Harieta ir Martinu. Aš 
daug ko savo akimis nemačiau, nes iš pradžių gyvenau Upsaloje, 
paskui Stokholme. Mano pačios vaikystė irgi ne iš lengvųjų su 
tokiu tėvu kaip Haraldas, tai jau tikrai. Tačiau vėliau supratau, 
jog Harietos bėda ta, kad ji niekada niekam neišsipasakodavo. 
Priešingai, stengdavosi sudaryti vaizdą, kad viskas gerai ir kad 
jie - laiminga šeima. 

— Neigimas. 

— O kas gi daugiau. Tačiau nuskendus tėčiui ji pasikeitė. Tada 
jau nebejstengė ilgiau apsimetinėti, kad viskas lyg niekur nieko. 
Iki tol ji buvo... nežinau, kaip čia pasakius, akinamai talentinga 
ir subrendusi ne pagal metus, tačiau šiaip niekuo nesiskyrė nuo 
bet kurios kitos paprastos paauglės. Paskutiniais metais tebebu- 
vo stulbinamai protinga, penketai iš visų kontrolinių, tačiau jos 
viduje tarsi kažkas nutrūko. 

— Kaip nuskendo jos tėtis? 

— Gotfridas? Proziškiau ir nebūna. Iškrito iš irklinės valties 
prie pat trobelės. Praskiepas atsegtas, kraujyje — nepaprastai di- 
džiulė alkoholio koncentracija, tai pats gali atspėti, kaip tai įvy- 
ko. Jį rado Martinas. 

— Nežinojau. 

— Tas ir keisčiausia. Martinas išaugo tikrai geru žmogumi. 
Jei manęs būtum paklausęs prieš trisdešimt penkerius metus, 
būčiau pasakiusi, kad jam, o ne kam kitam iš visos šeimos la- 
biausiai reikia psichologo. 

— Kaip suprasti? 

— Ne viena Harieta kentėjo dėl susidariusios situacijos. Mar- 
tinas daugybę metų buvo toks tylenis ir susikaustęs, kad beveik 
galėjai pamanyti, jog baidosi žmonių. Abu vaikai vargo. Na, 
mums visiems buvo ne pyragai. Aš turėjau savo bėdų su tėvu — 
tikiuosi, supratai, kad jis visiškas psichopatas. Turėjo jų ir mano 
sesuo Anita, ir Aleksandras, mūsų pusbrolis. Augti Vangerių 
šeimoje ne taip paprasta. 

— Kas atsitiko tavo seseriai? 

— Anita gyvena Londone. Išvažiavo aštuntajame dešimtme- 
tyje dirbti vienai švedų kelionių agentūrai ir pasiliko. Ištekėjo 
už kažkokio žmogėno, kurio taip niekada ir nepristatė gimi- 
naičiams, o paskui metė jį. Dabar ji viena iš „British Airways“ 
skyrių vadovų. Mudvi gerai sutariame, bet labai prastai palai- 
kom ryšį, matomės gal kokį kartą per porą metų ar panašiai. Ji 
niekada nebeatvažiuoja į Hedestadą. 

— Kodėl? 

— Mūsų tėvas nesveikas. Ar užteks tokio paaiškinimo? 

— Bet tu pasilikai. 

— Aš ir Birgeris, brolis. 

— Politikas. 

— Juokauji? Birgeris vyresnis už mane su Anita. Mudu nieka- 
da nebuvome artimi. Jis manosi esąs ypač reikšmingas politikas, 
kurio ateitis - Riksdagas, o gal net ir ministro postas, jei laimė- 
tų dešinieji. O iš esmės tėra tik vidutinybė savivaldybės tarybos 
narys kažkokiame užkampyje. Tai, iš visko sprendžiant, bus ir 
jo karjeros apogėjus, ir apskritai jos baigiamasis akcentas. 

— Vienas dalykas mane nepaprastai intriguoja — visi Vangeriai 
taip vienas kito nemėgsta. 

— Tai ne visai tiesa. Man labai patinka Martinas ir Henrikas. 
Be to, visada gerai sutardavau su seserimi, nors ir susitinkam 
labai retai. Nepakenčiu Izabelos, nemėgstu Aleksandro. Ir nesi- 
kalbu su tėvu. Vadinasi, maždaug pusė giminės geri, pusė blo- 
gi. Birgeris yra... hmm, ne tiek blogas žmogus, kiek pasipūtęs 
kvaiša. Tačiau aš suprantu, ką tu nori pasakyti. Žvelkime taip: 
būdamas Vangeriu netrunki išmokti kalbėti be užuolankų. Mes 
savo nuomonę rėžiam tiesiai. 

— Aha, pastebėjau, kad jūs čia einat tiesiai prie reikalo. — Mi- 
kaelis palietė jos krūtį. - Spėjau pabūti ketvirtį valandos, o tu 
jau mane užpuolei. 

— Atvirai tariant, vos tave pamačiusi svarsčiau, koks tu lovoje. 
Ir visai vertėjo išmėginti. 


PIRMĄ KARTĄ SAVO gyvenime Lisbeta Salander pajautė stiprų 
poreikį pasiklausti kieno nors patarimo. Bėda tik ta, kad, norė- 
dama pasiklausti patarimo, būtų turėjusi pasipasakoti, o tai savo 
ruožtu reiškė, kad turės apsinuoginti, iškloti savo paslaptis. Ir 
kam ji pasipasakos? Juk net neįstengia palaikyti paprasčiausių 
normalių ryšių su žmonėmis. 

Mintimis kruopščiai dėdama varneles savo neegzistuojančioje 
adresų knygelėje Lisbeta Salander priskaičiavo dešimt žmonių, 
kurie vienaip ar kitaip galėtų būti laikomi priklausantys jos pažin- 
čių ratui. Tai buvo optimistiškas vertinimas, tą ji ir pati suvokė. 

Galėjo pasišnekėti su P/ague, kuris buvo bent šioks toks pasto- 
vesnis jos būties intarpas. Tačiau jis tikrai ne draugas ir tikrai ne 
žmogus, galintis padėti išspręsti jos problemą. Taigi tai ne išeitis. 

Lisbetos Salander seksualinė patirtis nebuvo tokia jau kuk- 
li, kaip ji dėjosi prieš advokatą Bjurmaną. Tačiau seksas visada 
(arba, šiaip ar taip, dažniausiai) vykdavo jos sąlygomis ir jos ini- 
ciatyva. Perkračiusi atmintį, ji nuo tada, kai jai suėjo penkiolika, 
suskaičiavo kokius penkiasdešimt žmonių. Tai reiškia — maž- 
daug po penkis partnerius per metus, ir tai visai nieko draugo 
neturinčiai merginai, ilgainiui į seksą ėmusiai žiūrėti kaip į nuo- 
taikingą laiko leidimo būdą. 

Vis dėlto beveik visus šiuos atsitiktinius partnerius ji turė- 
jo per maždaug dvejus metus. Tai buvo tais sumaišties metais 
besibaigiant paauglystei ir žengiant per pilnametystės slenkstį. 
Buvo laikas, kai Lisbeta Salander stovėjo kryžkelėje ir jos gy- 
venimo vairas sprūdo jai iš rankų, o ateitis galėjo virsti kirbine 
žurnalo atžymų —- apie narkotikus, alkoholį ir gydymą įvairiose 
uždarosios slaugos institucijose. Sulaukusi dvidešimt kelerių, 
kai pradėjo dirbti „Milton Security“, ji smarkiai apsitvarkė ir — 
kaip jai pačiai atrodė - sučiupo gyvenimą už pakarpos. 

Nebejautė poreikio būti klusni, jei kas nors bare pavaišina 
trimis alaus bokalais, nebepatirdavo jokio savirealizacijos jaus- 
mo namo grįžusi su chronium, kurio vos vardą žinodavo. Pasta- 
raisiais metais ji turėjo vieną vienintelį seksualinį partnerį, tad 
vargu ar būtum pavadinęs tai palaidu elgesiu, kaip teigė jos vė- 
lyvosios paauglystės laikų žurnalai. 

Be minėtojo partnerio, ji dažniausiai mylėdavosi su kuo nors 
iš palaidais draugystės ryšiais susisiejusios kompanijos, kuriai pati 
lyg ir nepriklausė, tačiau kuri jos nevijo, nes ji draugavo su Sila 

Nuren. Su Sila jos susipažino besibaigiant paauglystei, kai Hol- 
gerio Palmgreno primygtinai verčiama pamėgino susirankioti 
trūkstamus atestato pažymius suaugusiųjų mokykloje. Silos plau- 
kai buvo raudonųjų slyvų spalvos su juodomis sruogomis. Juodos 
odinės kelnės, nosyje žiedas ir tiek pat kniedžių dirže kaip ir Lis- 
betos. Per visą pirmą pamoką jos įtariai Žvairavo viena į kitą. 

Pati Lisbeta ne visai suprato, kodėl jos pradėjo bendrauti. Su 
ja susidraugauti buvo ne pats lengviausias darbas, o ypač tais 
metais, tačiau Sila, ignoruodama jos tylėjimą, nusitempė ją kar- 
tu į barą. Per ją Lisbeta tapo Ev:/ Fingers* nare. Iš pradžių tai 
buvo priemiesčio muzikinė grupė, kurią sudarė keturios En- 
šedės rajono merginos, mėgusios sunkųjį roką, o po dešimties 
metų ji išaugo į didoką draugų kompaniją, kuri antradienio va- 
karais susitikdavo „Malūne“ — patauzyti šūdo apie „bachūrus“, 
padiskutuoti apie feminizmą, pentagramas, muziką ir politiką 
bei prisimaukti poskysčio alaus. Be to, jos ne kartą įrodė, kad 
kompanija taip vadinasi ne veltui. 

Salander tebuvo grupės autsaiderė ir retai įsitraukdavo į po- 
kalbius, tačiau ją toleravo tokią, kokia yra, ji galėjo tylėdama 
prasėdėti su savo alum kiaurą vakarą, o panorėjusi — ateiti ir 
išeiti, kada tik šaus į galvą. Ją net kviesdavosi į namus švęsti 
gimtadienių, pavakaroti prieš Kalėdas su karštu vynu ir pana- 
šiai, nors ji dažniausiai neatvykdavo. 

Per penkerius metus, kol ji bendravo su Evi/ Fingers, mergi- 
nos subrendo. Plaukų spalvos ėmė vis labiau priminti normalias, 
o drabužiai vis dažniau buvo pirkti Z/ĖSM, ne komise. Jos stu- 
dijavo arba dirbo, o viena net susilaukė kūdikio. Lisbeta jautėsi 
taip, tarsi būtų vienintelė, nepasikeitusi nė per nago juodymą, o 
tai, matyt, reiškė, kad ji mindžikuoja vietoje. 

Tačiau susitikusios jos ir toliau smagiai leisdavo laiką. Jei 
ji kur ir jautė bent menkiausią dvasinį bendrumą ir savitarpio 
supratimą, tai Ev:/ Fingers kompanijoje ir drauge su vaikinais, 
priklausančiais grupei. 


* Piktieji pirštai (ang/.. 

Evi! Fingers ją išklausytų. Ir mūru stotų už ją. Tačiau jos nė 
nenujaučia, kad Lisbeta Salander Apylinkės teismo sprendimu 
yra pripažinta juridiškai neveiksnia. Lisbetai to ir tetrūko, kad 
ir jos imtų į ją kreivai žiūrėti. Zzigi tai ne išeitis. 

O šiaip jos adresų knygelėje nebuvo nė vieno bendraklasio. 
Ji stokojo bet kokio socialinio tinklo, moralinės paramos ar po- 
litinių ryšių. Tad į ką jai kreiptis, norint papasakoti apie savo 
kebeknę su advokatu Nilsu Bjurmanu? 

Galbūt į vieną žmogų. Ji ilgai ir nuodugniai svarstė, ar atver- 
ti širdį Draganui Armanskiui, ar nepasibelsti pas jį ir nepaaiš- 
kinti, kokioje atsidūrusi padėtyje. Jis buvo sakęs, kad prireikus 
pagalbos gali nedvejodama kreiptis į jį. Ji buvo įsitikinusi, kad 
jis kalbėjo rimtai. 

Tiesa, ir Armanskis prie jos vieną kartą lindo, tačiau drau- 
giškai, be piktų kėslų ir nedemonstruodamas valdžios. Vis dėlto 
ji nesiryžo prašyti jo pagalbos. Jis - jos viršininkas, ir taip ji liktų 
jam skolinga. Lisbeta Salander akimirką įsivaizdavo, kaip jos 
gyvenimas atrodytų, jei globėju vietoj Bjurmano taptų Armans- 
kis, ir nelauktai nusišypsojo. Mintis nebuvo nemaloni, tačiau 
Armanskis savo uždavinio turbūt imtųsi taip rimtai, kad uždu- 
sintų ją besirūpindamas. Zai... 4mm, galbūt ir išeitis. 

Nors ji puikiai žinojo, kam skirti moterų krizių centrai, jai 
nė netoptelėjo pačiai kreiptis pagalbos. Moterų krizių centrai 
yra aukoms, O ji savęs tokia niekada nelaikė. Vadinasi, jai likusi 
alternatyva — daryti tai, ką visada darydavo, tai yra imti reikalą į 
savo rankas ir pačiai išspręsti problemą. Tai fikrai išeitis. 

Ir ši išeitis nežadėjo nieko gera advokatui Nilsui Bjurmanui. 

KETVIRTABIENIS, VASARIO 28—PENKTABIENIS, KGVO 7 


PASKUTINĘ VASARIO savaitę Lisbeta Salander pati sau užsa- 
kė atlikti prioritetinį specialųjį projektą — asmens tyrimą apie 
advokatą Nilsą Eriką Bjurmaną, gimusį 1950-aisiais. Dirbdama 
maždaug po šešiolika valandų per parą ji atliko nuodugniausią 
per visą savo karjerą asmens tyrimą. Pasinaudojo visais viešaisiais 
dokumentais ir visais archyvais, kokius tik atsiminė. Patikrino 
artimiausius jo giminaičius ir draugus. Peržiūrėjo jo finansus ir 
nuodugniai išanalizavo darbo pobūdį bei karjerą 

Rezultatai ją pribloškė. 

Juristas, Švedijos advokatų asociacijos narys ir pagarbą ke- 
liančios daugiažodės, tačiau itin nuobodžios prekybinės teisės 
disertacijos autorius. Reputacija nepriekaištinga. Advokatui 
Bjurmanui niekada nebuvo pareikšta nė menkiausia pastaba. 
Advokatų asociacijai apie jį pranešta vieną kartą — prieš daugiau 
kaip dešimt metų jis tariamai tarpininkavęs sudarant nelegalų 
būsto sandėrį, tačiau jis sugebėjo įrodyti esąs nekaltas, ir byla 
buvo nutraukta. Finansai tvarkingi. Advokatas Bjurmanas tur- 
tingas — mažiausiai dešimt milijonų kronų aktyvo. Mokesčių 
mokėdavo daugiau nei jam priskaičiuodavo, priklausė Greenpea- 
ceir Amnesty, rėmė Švedijos širdies ir plaučių ligų tyrimo fondą. 
Žiniasklaidoje figūruodavo retai, tačiau keletą kartų pasirašė 
politines peticijas už politinių kalinių išlaisvinimą trečiojo pa- 


— 248 — 


MERGINA SU DRAKONO TATUIRUOTE 


saulio šalyse. Gyvena penkių kambarių bute Uplando gatvėje 
netoli Odino aikštės, yra savo gyventojų bendrijos sekretorius. 
Išsiskyręs, vaikų neturi. 

Lisbeta Salander sutelkė dėmesį į jo buvusią žmoną Eleną, 
gimusią Lenkijoje, bet visą gyvenimą praleidusią Švedijoje. Ji 
dirbo reabilitacinės slaugos srityje ir iš pažiūros buvo laimingai 
ištekėjusi už Bjurmano kolegos. Tad čia Salander nepešė nieko. 
Santuoka truko keturiolika metų, ištuoka įvyko be mažiausios 
trinties. 

Advokatas Bjurmanas reguliariai dirbo susikirtusių su teisė- 
sauga jaunuolių kuratoriumi. Prieš tapdamas Lisbetos Salander 
globėju, jis buvo keturių jaunuolių rūpintojas. Visi buvo nepil- 
namečiai. Jis nustodavo eiti pareigas Apylinkės teismui priėmus 
nesudėtingą sprendimą, kai jaunuoliai sulaukdavo pilnametys- 
tės. Vienas šių klientų ir toliau naudojosi Bjurmano kaip advo- 
kato paslaugomis, tad ir čia, regis, neslypėjo jokių prieštaravimų. 
Jei Bjurmanas būtų nuolat išnaudojęs savo globotinius, tai, šiaip 
ar taip, būtų iškilę aikštėn, bet, kad ir kaip Lisbeta naršė, nerado 
jokių požymių, kad kas nors ne taip. Visi keturi gyveno tvarkin- 
gą gyvenimą su gyvenimo draugais ar draugėmis, turėjo darbą, 
gyvenamąjį plotą ir maisto prekių tinklo nuolaidų korteles. 

Ji paskambino visiems keturiems klientams prisistačiusi so- 
cialinio skyriaus darbuotoja, atliekančia tyrimą, kaip vaikai, 
anksčiau turėję rūpintojus, susitvarko gyvenimą palyginti su 
kitais vaikais. O kaibgi, žinoma, visi, savaime suprantama, bus 
visiški anonimai. Telefonu uždavė po dešimt iš anksto pasirašy- 
tų klausimų. Dauguma suformuluoti taip, kad klientas galėtų 
savais žodžiais papasakoti, kaip, jo nuomone, dirbo rūpintojas, 
ir jei kas būtų norėjęs išsakyti savo požiūrį į Bjurmaną, ji buvo 
įsitikinusi, kad bent per vieną interviu kas nors kompromituo- 
jančio būtų iškilę į paviršių. Tačiau niekas nepasakė nė vieno 
pikto žodžio. 

Atlikusi savo PAT, Lisbeta Salander sukrovė visus doku- 


mentus į popierinį maisto produktų krepšį ir pastatė hole prie 

kitų dvidešimties popierinių krepšių su laikraščiais. Advokatas 
Bjurmanas iš pažiūros buvo tobulybė. Tiesiog jo praeityje ne- 
būta nė dėmelės, galėjusios užvesti Lisbetą Salander ant kelio. 
Ji tvirtai žinojo, kad jis šliužas ir šlykštynė, tačiau nerado, kaip 
tai įrodyti. 

Metas buvo įvertinti kitus variantus. Baigus visas analizes 
teliko viena išeitis, jai vis patrauklesnė — ar bent jau visai re- 
ali. Paprasčiausia būtų, kad jis tiesiog dingtų iš jos gyvenimo. 
Staigus širdies smūgis. End of problem“. Bėda tik ta, kad net ir 
penkiasdešimt penkerių sulaukusių gašlių senių širdies smūgis 
neištinka pagal užsakymą. 

Tačiau tokius dalykus šiaip jau galima išspręsti. 


MIKAELIS BLIUMKVISTAS SAVO romaną su mokyklos direk- 
tore Sesilija Vanger laikė didžiausioje paslaptyje. Ji nustatė tris 
taisykles. Nenorinti, kad kas nors žinotų, jog jie susitikinėja. 
Norinti, kad jis ateitų tik tada, kai ji paskambins ir bus tam nu- 
siteikusi. Nenorinti, kad jis pasiliktų nakvoti. 

Jos geismai, užklupę Mikaelį iš netyčių, jį suglumino. Jiems 
susidūrus „Suzanos tilto kavinėje“, ji elgdavosi draugiškai, tačiau 
šaltokai ir išlaikydavo atstumą. Tačiau kai juodu susitikdavo jos 
miegamajame, ji būdavo nevaldomai aistringa. 

Iš esmės Mikaelis nenorėjo knaisiotis po jos asmeninį gyve- 
nimą, tačiau tikrąja to žodžio prasme buvo įdarbintas išžvalgy- 
ti visos Vangerių šeimos privačius reikalus. Blaškydamasis tarp 
pareigos ir diskretiškumo, tačiau podraug ir smalsaudamas, vieną 
dieną paklausė Henriko Vangerio, už ko ji buvo ištekėjusi ir kas 
ten atsitiko. Klausimas nuskambėjo tarp daugybės kitų, kilusių 
benaršant po Birgerio, Aleksandro ir kitų šeimos narių, buvusių 
Hedebio saloje tuo momentu, kai prapuolė Harieta, praeitį. 

— Sesilija? Nemanau, kad ji turi ką nors bendra su Harieta. 

— Papasakokit apie jos praeitį. 


* Ir problemos nebėra (angl.). 

— Grįžo čionai baigusi studijas ir pradėjo dirbti mokytoja. 
Susipažino su vyriškiu, Jeriu Karlsonu, kuris, deja, dirbo Vange- 
rių koncerne. Jiedu susituokė. Maniau, kad santuoka laiminga, 
bent jau iš pradžių. Tačiau po poros metų pradėjau įžvelgti, kad 
ne viskas ten rožėmis klota. Jis ją mušdavo. Istorija paprasta kaip 
visad — jis ją daužydavo, o ji ištikimai jį užsistodavo. Galiausiai 
kartą jis ją sumušė per smarkiai. Stipriai sužalotą ją nuvežė į 
ligoninę. Pasikalbėjom, pasiūliau pagalbą. Ji parsikraustė į salą 
ir nuo to laiko atsisako susitikti su savo vyru. Aš pasirūpinau, 
kad jį atleistų. 

— Bet ji ir toliau tebėra jo žmona. 

— Na, čia kaip pažiūrėsi. Iš tiesų nežinau, kodėl ji nesusitvarkė 
ištuokos. Iš naujo tekėti nesirengė, tad, matyt, skyrybos nebuvo 
aktualu. 

— O tas Jeris Karlsonas, ar nebuvo jis kaip nors... 

— ...susijęs su Harieta? Na, 1966-aisiais jis dar negyveno He- 
destade ir nebuvo pradėjęs dirbti koncerne. 

— Supratau. 

— Mikaeli, aš branginu Sesiliją. Ji turi savo keistenybių, ta- 
čiau priklauso gerųjų mano giminaičių stovyklai. 


VISĄ SAVAITĘ LISBETA Salander su biurokrato nuoseklumu 
planavo advokato Nilso Bjurmano myrį - apgalvojo įvairiausius 
metodus, kol parengė keletą realių scenarijų, iš kurių jau galėjo 
rinktis. Tik jokių impulsyvių veiksmų. Pirmoji jos mintis — pa- 
mėginti suorganizuoti nelaimingą atsitikimą, tačiau ji netrukus 
sumąstė, kad nesvarbu, jei tai bus ir atvira žmogžudystė. 
Reikėjo tik įvykdyti vieną vienintelę sąlygą: advokatas Bjur- 
manas turi mirti taip, kad niekas niekada neaptiktų jos pėdsakų. 
Savo dalyvavimą būsimajame policijos tyrime ji laikė daugiau ar 
mažiau neišvengiamu dalyku - jos pavardė anksčiau ar vėliau pa- 
teks policijos akiratin, kai bus tikrinama Bjurmano veikla. Tačiau 
ji - viena iš ištiso okeano dabartinių ar buvusių klientų, susitiko 
su juo keletą kartų, ir jei Bjurmanas pats savo darbo kalendoriuje 

nebus pasižymėjęs, kad privertė patenkinti jį oraliniu būdu — o 
tai, jos galva, vargiai tikėtina - ji neturi jokio motyvo jį nužudyti. 
Nebus nė menkiausio įrodymo, kad jo mirtis apskritai turi ką nors 
bendra su klientais. Juk yra buvusių moterų, giminaičių, atsitikti- 
nių pažįstamų, kolegų ir kitų. Egzistuoja ir random violence“, kai 
nusikalstamos veikos vykdytojas ir auka būna nepažįstami. 

Jei jos pavardė iškiltų aikštėn, ji pasirodytų kaip bejėgė, neveiks- 
ni mergaitė, kurios dokumentuose užfiksuota, kad ji turi protinę 
negalią. Taigi būtų nepaprastai sveikintina, jei Bjurmano mirtis 
įvyktų tokiomis komplikuotomis aplinkybėmis, kad protiškai atsi- 
likusi mergaitė negalėtų būti įtarta esanti potenciali žudikė. 

Ji netrukus atmetė šaunamųjų ginklų variantą. Pats įsigiji- 
mas sukeltų nemažų praktinių sunkumų, be to, policija moka 
atsekti ginklus. 

Ji apsvarstė šaltuosius ginklus, peilį būtų galima įsigyti ar- 
timiausioje geležies parduotuvėje, tačiau atmetė ir tai. Net jei 
ir išdygtų be įspėjimo, suvarytų jam į nugarą peilį, nėra jokių 
garantijų, kad jis mirs akimirksniu ir be garso ar kad apskritai 
mirs. Gali net atsitikti, kad reikės grumtis, o tai pritrauks dė- 
mesį, kraujas gali patekti ant jos drabužių ir taip tapti sunkiai 
išsiginamu įrodymu. 

Ji netgi apmąstė, kaip padėti kokią nors bombą, tačiau kiltų 
per daug keblumų. Pasigaminti pačią bombą nebūtų sunku - in- 
ternetas pilnas instrukcijų, kaip pasigaminti pačius efektyviau- 
sius mirties įnagius. Tačiau sugalvok, kad gudrus, būdą, kaip 
padėti bombą, kad nerizikuotum sužaloti niekuo dėtų praeivių. 
Be to, ir vėl jokių garantijų, kad jis tikrai žus. 

Suskambo telefonas. 

— Sveika, Lisbeta, čia Draganas. Tau yra užsakymas. 

— Aš neturiu laiko. 

— Tai svarbu. 

— Aš užimta. 


* Atsitiktinis smurtas (ang/.. 

Ji padėjo ragelį. 

Galiausiai ji netikėtai apsistojo ties nuodais. Pasirinkimas nu- 
stebino ją pačią, tačiau nuodugniau pamąsčius, mintis tobula. 

Lisbeta Salander keletą parų praleido naršydama po internetą 
ir medžiodama tinkamus nuodus. Variantų buvo apsčiai. Vienas 
jų — pats nuodingiausias mokslui žinomas — ciano vandenilis, 
dažniau vadinamas ciano vandenilio rūgštimi. 

Ciano vandenilis naudojamas tam tikroje chemijos pramo- 
nėje, kartu ir dažų gamybai. Žmogui nugalabyti užtenka kelių 
miligramų. Vienas litras vandens rezervuare galėtų pakirsti išti- 
są vidutinio didumo miestą. 

Dėl suprantamų priežasčių elgesį su tokia mirtina medžiaga 
reglamentuoja griežtos saugaus naudojimosi taisyklės. Tačiau 
jei ką nors nudėti nusiteikęs politinis fanatikas negali užėjęs į 
artimiausią vaistinę paprašyti atseikėti jam dešimties mililitrų 
ciano vandenilio, jam nėra jokių kliūčių beveik neribotais kie- 
kiais pasigaminti jo paprastoje virtuvėje. Tereikia tik kuklios 
laboratorinės įrangos, kurią rasi chemijos pamokoms skirtame 
vaikiškame rinkinyje, kainuojančiame porą trejetą šimtų kronų, 
ir keleto sudedamųjų dalių, gaunamų iš paprastų buitinių pre- 
kių. Gamybos instrukcijos — vėlgi internete. 

Kita alternatyva — nikotinas. Iš vieno vienintelio cigarečių 
bloko įmanoma ekstrahuoti pakankamą miligramų kiekį ir iš- 
virti pusskystį sirupą. Dar geresnė medžiaga, deja, kiek sunkiau 
pagaminama, — nikotino sulfatas, pasižymintis gera savybe: jis 
absorbuojamas per odą. Vadinasi, užtektų apsimauti gumines 
pirštines, prisitraukti vandeninį pistoletą ir išpurkšti jo turinį 
advokatui Bjurmanui į veidą. Per dvidešimt sekundžių jis netek- 
tų sąmonės, o po keleto minučių užverstų kanopas. 

Lisbeta Salander iki tol nenutuokė, kad tiek paprastų buiti- 
nių prekių, įsigyjamų prie jos namų esančioje dažų parduotuvė- 
je, galėtų pavirsti mirtinu ginklu. Pastudijavusi šią temą keletą 
dienų, ji įsitikino, kad nėra jokių techninių kliūčių iki minimu- 
mo sutrumpinti procesą prieš globėją. 

Liko dvi problemos: po Bjurmano mirties ji automatiškai ne- 
taps savo gyvenimo šeimininke, ir nebus jokių garantijų, kad 
pakeitus Bjurmaną kitu globėju Salander nuo vilko neužbėgs 
ant meškos. Nepamirškime pasekmių analizės. 

Jai reikėjo vieno — būdo kontroliuoti savo globėją ir kartu savo 
pačios situaciją. Ji nejudėdama prasėdėjo savo nudėvėtoje svetainės 
sofoje visą vakarą ir dar kartą perkratė mintyse aplinkybes. Vaka- 
rui pasibaigus atsisakė nunuodijimo ir sudarė alternatyvų planą. 

Plano įvykdymas jos neviliojo, nes jo sąlyga - leistis dar kartą 
išnaudojamai Bjurmano. Tačiau jeigu ji planą įvykdytų, pergalė 
būtų jos. 

Naivuolė. 


VASARIO PABAIGOJE Mikaelio gyvenime nusistovėjo tempas, 
buvimą Hedebyje pavertęs tvarkinga kasdienybe. Kas rytą jis 
keldavosi devintą, pusryčiaudavo ir dirbdavo iki dvyliktos. Per 
tą laiką peržiūrėdavo nemažai naujos medžiagos. Paskui valan- 
dą pasivaikščiodavo, nesvarbu, koks oras. Po pietų dirbdavo to- 
liau — arba namuose, arba „Suzanos tilto kavinėje“ - apdorodavo 
ką skaitęs rytą arba rašydavo būsimosios Henriko biografijos 
atkarpas. Nuo trijų iki šešių visada laisvalaikis, kai jis eidavo ap- 
sipirkti, skalbdavo, važiuodavo į Hedestadą ir šiaip tvarkydavo 
visokius buitinius reikalus. Apie septintą traukdavo pas Henriką 
Vangerį aptarti per dieną iškilusių klausimų. Maždaug dešimtą 
vėl parsirasdavo namo ir skaitydavo iki pirmos ar dviejų nakties. 
Taip jis sistemingai kasėsi per Henriko dokumentų rinkinius. 
Savo nuostabai pamatė, kad Henriko autobiografijos darbas 
einasi sklandžiai kaip sviestu patepta. Jau turėjo parengęs be- 
veik šimto dvidešimties puslapių šeimos kronikos metmenis, 
apimančius periodą nuo Žano Baptisto Bernadoto išsilaipinimo 
Švedijoje iki maždaug trečiojo praėjusio amžiaus dešimtmečio. 
Nuo šiol teks irtis į priekį lėčiau ir pasverti kiekvieną žodį. 
Padedamas Hedestado bibliotekos, užsisakė knygų apie to 


meto nacizmo judėjimus, tarp jų — Helenos Liov daktarinę di- 

sertaciją „Svastika ir Vazų giminės herbas“. Jis buvo parašęs ir 
apie keturiasdešimt puslapių juodraščio apie Henriką ir jo bro- 
lius, kur daugiausia dėmesio skyrė Henrikui, pagrindinei pasa- 
kojimo figūrai. Turėjo susidaręs ilgiausią sąrašą, kokius faktus 
pasitikrinti ir ką išsiaiškinti apie to meto koncerno struktūrą bei 
veiklą. Taip atkreipė dėmesį, kad Vangerių šeima buvo smarkiai. 
įsipainiojusi į Ivaro Kriogerio imperiją, o tai - dar viena parale- 
linė istorija, kurią reikėtų iškelti į dienos šviesą. Viską suskaičia- 
vęs sumetė, kad liko parašyti dar apie tris šimtus puslapių. Buvo 
susidaręs darbo grafiką, kurio laikydamasis rugsėjo pirmą įteiks 
Henrikui Vangeriui įvertinti gatavą pirminį variantą, kad galėtų 
rudenį taisyti tekstą. 

Tačiau aiškindamasis Harietos Vanger dingimą Mikaelis ne- 
pasistūmėjo į priekį nė per milimetrą. Kad ir kiek skaitė ir laužė 
galvą dėl gausybės tyrimo detalių, nerado nė vieno plyšelio, ku- 
ris kaip nors galėtų išklibinti tyrimo pamatą. 

Vasario gale, vieną šeštadienio vakarą, jis ilgai kalbėjosi su 
Henriku Vangeriu pranešdamas, kad nedaro jokios pažangos. 
Senis kantriai klausėsi, kol jis vieną po kitos vardijo visas savo 
peržiūrėtas aklavietes. 

— Trumpai tariant, Henrikai, aš tyrime nerandu nieko, kas 
jau nebūtų išnagrinėta skersai ir išilgai. 

— Suprantu, ką turite galvoje. Aš pats vos galo negavau be- 
mintydamas. Ir vis dėlto esu tikras, kad mes kažką praleidome. 
Joks nusikaltimas negali būti toks tobulas. 


įvykdytas. 
Henrikas Vangeris atsiduso ir nusivylęs skėstelėjo rankomis. 
— Tęskit, — paprašė jis, — užbaikit pradėtą darbą. 
— Tai beprasmiška. 
— Galbūt. Bet nenuleiskite rankų. 
Mikaelis atsiduso. 
— Telefono numeriai, — tarė galop. 


— Taip? 

— Jie turi kažką reikšti. 

— Tiesa. 

— Jie turi kažkokią paskirtį. 

— Tiesa. 

— Tačiau mes negalime jos išaiškinti. 

— Negalime. 

— Arba aiškinamės neteisingai. 

— Būtent. 

— Tai ne telefono numeriai. Jie reiškia kažką visai kita. 
— Galbūt. 

Mikaelis vėl atsiduso ir grįžo namo skaityti toliau. 


ADVOKATAS NILSAS BJURMANAS su palengvėjimu atsiduso, kai 
Lisbeta Salander jam paskambino ir pareiškė, kad vėl pritrūkusi 
pinigų. Nuo paskutinio jų susitikimo pagal tvarkaraštį ji išsisu- 
ko atsiprašiusi, kad esanti priversta dirbti, ir jį ėmė graužti šioks 
toks nerimas. Ar tik ji nevirs nesuvaldomu problemišku vaiku? 
Tačiau neatvykusi į susitikimą ji negavo kišenpinigių, vadinasi, 
anksčiau ar vėliau bus priversta su juo susisiekti. Jis taip pat ne- 
rimavo, kad galbūt ji papasakojo kam nors apie jo išsišokimą. 

Taigi jos trumpas skambutis, kad jai reikia pinigų, buvo 
jam pasitenkinimą sukėlęs patvirtinimas, kad situaciją kon- 
troliuoja jis. Tačiau ją reikia pažaboti, nusprendė Nilsas Bjur- 
manas. Ji turi suprasti, kas padėties šeimininkas, tik tada jiedu 
galės pradėti kurti konstruktyvius tarpusavio santykius. Taigi 
jis liepė šįkart ateiti susitikti jo bute Odino aikštėje, o ne biure. 
Gavusi tokius nurodymus Lisbeta Salander kitame laido gale 
pratylėjo gerą valandėlę — prakeikta kietakaktė subingalvė — kol 
galų gale nusileido. 

Pagal jos planą ji turėjo pasimatyti su juo biure, kaip ir praė- 
jusį kartą. Tačiau teks susitikti nepažįstamoje teritorijoje. Susiti- 
kimas buvo paskirtas penktadienio vakarą. Ji gavo telefonspynės 
kodą ir paskambino į jo duris pusvalandžiu vėliau nei susitarta, 
pusę devynių. To pusvalandžio jai prireikė laiptinės tamsoje ap- 

galvoti planą dar kartą, apsvarstyti alternatyvas, sukietinti širdį 
ir sukaupti drąsą, kurios prireiks su kaupu. 


APIE AŠTUNTĄ VAKARO Mikaelis išjungė kompiuterį ir apsivil- 
ko striukę. Darbo kambaryje neišjungė šviesos. Lauke spindė- 
jo žvaigždės, termometras rodė nulį. Jis spėriai užlipo į kalnelį 
praeidamas pro Henriko Vangerio namus iš Ostergordo pusės. 
Tuoj už Henriko sodybos pasuko į kairę ir nužingsniavo ne- 
greideriuotu, tačiau išmintu pakrantės taku. Vandenyje mirk- 
čiojo švyturiai, o Hedestado šviesos švelniai mirgėjo tamsoje. 
Jam reikėjo pakvėpuoti grynu oru, tačiau svarbiausia — išvengti 
skvarbių Izabelos Vanger akių. Prie Martino Vangerio vilos jis 
grįžo atgal į kelią ir atsirado pas Sesiliją tuoj po pusės devynių. 
Negaišdami jie patraukė į jos miegamąjį. 

Jie susitikdavo vieną ar du kartus per savaitę. Sesilija Vanger 
tapo ne tik jo meiluže tyruose, ji tapo žmogumi, kuriam jis ėmė 
atsiverti ir su kuriuo aptarinėdamas Harietą Vanger turėjo kur 
kas daugiau naudos nei kalbėdamasis su Henriku. 


PLANAS ŽLUGO BEVEIK per akimirką. 

Advokatas Nilsas Bjurmanas buto duris atidarė vilkėdamas 
chalatą. Jau spėjęs suirzti, ko ji vėluoja, pamojo įeiti. Ji buvo 
juodais džinsais, juodais marškinėliais trumpomis rankovėmis 
ir privaloma odine striuke. Juodi aulinukai ir mažytė kuprinaitė 
su diržu per krūtinę. 

— Tu galir laikrodžio neturi, ar kokį galą? — gižiai pasisveiki- 
no Bjurmanas. Salander nutylėjo. Apsidairė. Butas atrodė maž- 
daug taip, kaip ji ir įsivaizdavo pasigilinusi į brėžinius Miesto 
statybos biuro archyve. Baldai šviesaus beržo ir buko. 

— Eikš, - draugiškesniu balsu tarė Bjurmanas. Apkabino ran- 
ka ją per pečius ir iš holo nusivedė gilyn į butą. Jokių p/epaly. 
Atidarė duris į miegamąjį. Nebuvo nė menkiausios abejonės, 
kokių paslaugų tikimasi iš Lisbetos Salander. 

Ji skubiai apsižvalgė. Senberniškas interjeras. Dvigulė lova 
su aukštu lovūgaliu iš nerūdijančio plieno. Komoda, atstojanti 
ir naktinį staliuką. Naktinės lempos su prislopinta šviesa. Palei 
ilgąją sieną drabužinė veidrodinėmis durimis. Nendrinė pinta 
kėdė ir staliukas kampe netoli durų. Jis paėmė ją už rankos ir 
privedė prie lovos. 

— Na, pasakok, kam šįkart pinigai. Nauji niekeliai kom- 
piuteriui? 

— Maistui, — atsakė ji. 

— Na, žinoma. Koks aš kvailas, juk tu praleidai mūsų pasku- 
tinį susitikimą. — Jis suėmė ranka jos smakrą ir kilstelėjo veidą 
taip, kad jų akys susitiktų. - Kaip gyvuoji? 

Ji trūktelėjo pečiais. 

— Ar apgalvojai tai, ką sakiau praėjus; kartą? 

— Ką? 

— Lisbeta, neapsimesk didesne kvaile nei esi iš tikrųjų. Aš 
noriu, kad mudu su tavimi būtume geri draugai ir padėtume 
vienas kitam. 

Ji neatsakė. Advokatas Bjurmanas tvardėsi ir nepakluso erzi- 
nančiam impulsui vožti jai antausį, kad atsikvošėtų. 

— Ar tau patiko mūsų suaugusiųjų Žaidimas praėjusį kartą? 

— Ne. 

Jis kilstelėjo antakius. 

— Lisbeta, nekvailiok. 

— Man reikia pinigų maistui. 

— Juk kaip tik apie tai ir kalbėjom praėjus; kartą. Jei būsi man 
gera, aš būsiu geras tau. Bet jei spyriosies, tai... — jis dar stipriau 
suėmė ją už smakro, ji pasistengė ištrūkti. 

— Aš noriu savo pinigų. Ko tu iš manęs nori? 

— Tu puikiai žinai, ko aš noriu. — Jis sučiupo ją už peties ir 
ėmė tempti į lovą. 

— Palauk, —- paskubomis ištarė Lisbeta Salander. Pažvelgė į jį 
su rezignacija ir vos vos linktelėjo. Nusitraukė kuprinę ir odinę 
striukę su kniedėmis, apsidairė. Pasidėjo striukę ant pintos kė- 

dės, pasistatė kuprinę ant apvaliojo stalelio ir žengė keletą ne- 
tvirtų žingsnių prie lovos. Paskui sustojo, lyg būtų pabūgusi. 
Bjurmanas priėjo arčiau. 

— Palauk, — pakartojo ji, tarsi mėgindama perkalbėti jį. - Aš 
nenoriu kaskart tau čiulpti, kai tik man reikės pinigų. 

Bjurmano veidas persimainė. Nei iš šio, nei iš to jis trenkė jai 
antausį visu delnu. Salander išplėtė akis, tačiau, dar nespėjus jai 
sureaguoti, jis griebė ją už peties ir parmetė kniūbsčią ant lovos. 
Staigus smurtas užklupo ją nepasirengusią. Kai pamėgino atsi- 
gręžti, jis primygo ją prie lovos ir apžergęs atsisėdo. 

Fiziškai ji prieš jį tebuvo muselė prieš dramblį - kaip ir pra- 
ėjusį kartą. Ji tegalėjo pasipriešinti sužalodama jį — draskyda- 
ma veidą nagais arba kokiu nors įrankiu. Tačiau jos susikurtas 
scenarijus jau buvo išrūkęs per kaminą. Velnias, pagalvojo Lis- 
beta Salander, kai jis nuplėšė jai marškinėlius. Siaubingai blai- 
viai ji suvokė, kad jos planas — tai mėginimas iššokti aukščiau 
bambos. | 

Ji girdėjo, kaip jis atidarė komodos stalčių greta lovos, ausis 
pagavo metalo žvangėjimą. Iš pradžių ji nesuprato, kas dedasi, 
paskui pamatė, kaip aplink riešą spragtelėdamas susiglaudžia 
antrankis. Pakėlęs jos ranką užvėrė antrankį ant galvūgalio stul- 
pelio, paskui prirakino kitą ranką. Traukdamas nuo jos batus ir 
džinsus jis sugaišo vos minutę. Galiausiai nuplėšė kelnaites ir 
sugniaužė rankoje. 

— Turėsi išmokti pasitikėti manimi, Lisbeta, — tarė jis. - Aš 
tave pamokysiu, kaip Žaisti suaugusiųjų žaidimus. Jei spyriosies, 
būsi nubausta. Jei būsi gera, draugausim. 

Jis vėl atsisėdo ant jos. 

— Tai ką, tau nepatinka analinis seksas, - prisiminė jis. 

Lisbeta Salander išsižiojo ketindama rėkti. Nutvėręs ją už 
plaukų Bjurmanas subruko jai į burną kelnaites. Ji pajuto, kaip 
jis kažką uždėjo jai ant kojų riešų, praskėtė kojas ir pririšo, ji liko 
gulėti visiškai bejėgė. Girdėjo, kaip jis juda po kambarį, tačiau 
jo nematė, nes veidas buvo užklotas marškinėliais. Jis užtruko 

keletą minučių. Ji vos galėjo kvėpuoti. Paskui pajuto protu nesu- 
vokiamą skausmą, kai jis kažką šiurkščiai įgrūdo jai į užpakalį. 


SESILIJA VANGER IR TOLIAU laikėsi taisyklės — Mikaelis pas 
ją nenakvos. Netrukus po antros nakties jis apsirengė, o ji liko 
nuoga gulėti lovoje, vos pastebimai jam šypsodamasi. 

— Tu man, Mikaeli, patinki. Patinka tavo kompanija. 

— Tu man irgi patinki. 

Ji vėl nusitempė jį į lovą ir nutraukė marškinius, kuriuos jis ką 
tik buvo apsivilkęs. Jis pasiliko dar valandą. 

Kai Mikaelis galop žingsniavo pro Haraldo Vangerio namus, 
beveik neabejojo matęs, kaip antrame aukšte sukrutėjo užuolai- 
dos. Tačiau buvo per tamsu, kad būtų visiškai įsitikinęs. 


LISBETAI SALANDER LEIDO apsirengti šeštadienį apie ketvirtą 
ryto. Ji pasiėmė odinę striukę, kuprinę ir nušlubčiojo prie buto 
durų, kur jis jau laukė jos, ką tik išėjęs iš dušo ir tvarkingai apsi- 
rengęs. Jis padavė jai dviejų tūkstančių penkių šimtų kronų čekį. 

— Nuvešiu tave namo, - pareiškė ir atidarė duris. 

Ji peržengė slenkstį, išėjo iš buto ir atsigręžė į jį. Jos kūnas 
atrodė trapus, o veidas buvo ištinęs nuo ašarų, susidūręs su jos 
žvilgsniu jis instinktyviai žingtelėjo atgal. Niekada savo gyve- 
nime nebuvo patyręs tokios atviros liepsnojančios neapykantos. 
Lisbeta Salander atrodė lygiai taip pat, kaip ir parašyta jos žur- 
naluose - psichinė ligonė. 

— Ne, - tarė ji taip tyliai, kad jis vos girdėjo jos žodžius, — aš 
galiu ir pati parvažiuoti. 

Jis uždėjo ranką jai ant peties. 

— Tikrai? 

Ji linktelėjo. Jis dar stipriau sugniaužė jos petį. 

— Prisimink, ką mudu susitarėme. Ateisi čionai kitą šeštadienį. 

Ji vėl linktelėjo. Palaužta. Jis paleido ją. 

LISBETA SALANDER PRALEIDO savaitę lovoje su skaudama pil- 
vo apačia, kraujuojančia tiesiąja žarna ir kitomis, ne tokiomis 
ryškiomis žaizdomis, kurias užsigydyti užtruks ne dieną ir ne 
dvi. Tai, ką ji patyrė, buvo visai kas kita nei pirmasis išprievar- 
tavimas biure. Tai jau nebebuvo prievarta ir pažeminimas, tai 
buvo apgalvotas kankinimas. 

Ji pernelyg vėlai suvokė, kad visiškai neįvertino Bjurmano. 

Jis jai pasirodė valdingas, mėgstantis dominuoti, tačiau ji ne- 
pagalvojo, kad jis gali būti visapusiškas sadistas. Jis kiaurą naktį 
pralaikė ją prirakintą antrankiais. Kelis kartus ji net pamanė, 
kad ketina ją nužudyti, o vieną kartą jis tol dusino ją pagalve, kol 
ji nukeipo ir beveik neteko sąmonės. 

Ji neverkė. 

Be tų ašarų, kurias sukėlė fizinis skausmas per patį išnieki- 
nimą, ji neišliejo daugiau nė vienos. Išėjusi iš Bjurmano buto, 
nuklibinkščiavo iki taksi stotelės Odino aikštėje, nuvažiavo 
namo, vargais negalais užlipo laiptais į savo butą, nusiprausė 
po dušu ir nusiplovė kraują nuo pilvo apačios. Paskui išgėrė 
pusę litro vandens, dvi migdomąsias tabletes „Rohipnolio“ ir 
nušlitiniavusi į lovą užsitraukė antklodę ant galvos. 

Sekmadienį pabudo apie pietus tuščia, geliančia galva, mau- 
džiančiais raumenimis ir pilvo apačia. Atsikėlė, išgėrė dvi stik- 
lines rūgpienio, suvalgė obuolį. Paskui dar nurijo dvi tabletes 
migdomųjų ir nuėjusi vėl atsigulė. 

Tik antradienį rado jėgų atsikelti iš lovos. Nusipirko ne 
vieną didelę šaldytą picą, dvi pasišildė mikrobangų krosnelė- 
je, pasiruošė termosą kavos. Paskui visą naktį prasėdėjo prie 
interneto skaitydama straipsnius ir disertacijas apie sadizmo 
psichopatologiją. 

Ji atkreipė dėmesį į straipsnį, publikuotą vienos moterų 
studijų grupės JAV. Jo autorė tvirtino, kad sadistas savo ryšius 
renkasi kone su intuityviu preciziškumu. Parankiausia sadistui 
auka — ta, kuri pati pas jį ateina manydama, kad neturi kitos 
išeities. Sadisto specializacija — nesavarankiški, nuo jo priklau- 
somi žmonės. Sadistas turi kraupiai ištobulintą gebėjimą pasi- 
rinkti tinkamą auką. 

Advokatas Bjurmanas savo auka pasirinko ją. 

Tai vertė ją susimąstyti. 

Tai liudijo, kad taip ją suvokia aplinkinis pasaulis. 


PENKTADIENĮ, PRAĖJUS SAVAITEI po antrojo išprievartavimo, 
Lisbeta Salander pėsčiomis nuėjo pas tatuiruotoją, įsikūrusį 
Hurnstulio rajone. Paskambinusi ji iš anksto užsisakė laiką, tad 
salone tuo metu kitų lankytojų nebuvo. Savininkas linktelėjo 
atpažinęs ją. 

Ji išsirinko smulkų nesudėtingą piešinį — siauros pynės moty- 
vą — ir paprašė ištatuiruoti jį ant kojos riešo, parodydama kur. 

— Čia oda itin plona. Labai skaudės, - įspėjo tatuiruotojas. 

— Niekis, — nenusileido Lisbeta Salander, nusitraukė kelnes 
ir užkėlė koją. 

— Gerai, pynė tai pynė, bet tu jau ir taip visa tatuiruota. Ar 
tikrai tau reikia dar vienos? 

— Tai priminimas, — atsakė ji. 

MIKAELIS BLIUMKVISTAS IŠĖjJO iš „Suzanos tilto kavinės“, kai 
ji užsidarė šeštadienį antrą valandą po pietų. Visą dieną perkė- 
linėjo savo užrašus į iBook. Prieš eidamas namo, dar užsuko į 
krautuvę maisto ir cigarečių. Buvo įjunkęs į keptą dešrą su bul- 
vėmis ir burokėliais — šiuo patiekalu niekada anksčiau nesižavė- 
jo, tačiau kažkodėl jis puikiai tiko gyvenant kaimo trobelėje. 

Apie septintą vakaro stabtelėjo prie virtuvės lango ir susi- 
mąstė. Sesilija Vanger neskambino. Jiedu probrėkšmais susiti- 
ko tądien po pietų, kai ji kavinėje pirko duoną, tačiau atrodė 
visiškai paskendusi savo mintyse. Nepanašu, kad skambins šį 
šeštadienio vakarą. Jis pašnairavo į savo televizoriuką, kuriuo 
beveik niekada nesinaudojo. Ir šįkart, užuot Žiūrėjęs, įsitaisė ant 
virtuvės suolo ir atsivertė Sju Grafton detektyvą. 


LISBETA SALANDER GRĮŽO į Nilso Bjurmano butą Odino aikš- 
tėje šeštadienio vakarą sutartu laiku. Jis įsileido ją mandagiai 
šypsodamasis, lyg ji būtų jo viešnia. 

— Na, tai kaip šiandien gyvuoji, mieloji Lisbeta? — pasisvei- 
kino jis. 

Ji neatsakė. Jis ranka apkabino ją per pečius. 

— Aną sykį buvau gal ir per šiurkštus, — tarė jis, — išėjai ausis 
suglaudusi. 

Ji kreivai šyptelėjo, ir jis staiga pajuto, kaip nusmelkė netik- 
rumas. Mergai ne visi namie. Reikia nepamiršti. Jis pasvarstė — 
kažin, paklus ar ne? 

— Gal einam į miegamąjį? — pasiūlė Lisbeta Salander. 

Kira vertus, gal ir pati nesbjauna į... Jis įsivedė ją, kaip ir pra- 
ėjusį kartą, apkabinęs per pečius. Šiandien apsieisim delikačiau. 
Sutvirtinsim savitarpio pasitikėjimą. Antrankius jau buvo pasi- 
dėjęs ant komodos. Tik tada, kai jie priėjo prie lovos, advokatas 
Bjurmanas suvokė, kad kažkas labai labai negerai. 

Tai ji vedėsi jį prie lovos, o ne jis ją. Jis sustojo ir suglumęs 
atsigręžė į ją, ji kažką išsitraukė iš striukės kišenės. Iš pradžių jis 
pamanė, kad tai mobilusis telefonas. Paskui pamatė jos akis. 

— Sakyk „labanakt“, - paragino ji. 

Ir įgrūdusi elektrinį pistoletą jam į kairę pažastį paleido sep- 
tyniasdešimt penkis tūkstančius voltų. Jo kojos ėmė linkti, su- 
kaupusi visas jėgas ji užvertė jį ant lovos. 


SESILIJA VANGER JAUTĖSI kiek apsvaigusi. Buvo apsisprendusi 
neskambinti Mikaeliui Bliumkvistui. Jų ryšys virto absurdišku 
buduaro farsu, Mikaelis stypindavo ant pirštų galų aplinkke- 
liais, kad galėtų patekti pas ją nepastebėtas, o ji nelyg įsimylėjusi 
paauglė nepajėgė suvaldyti savo geismų. Pastarosiomis savaitė- 
mis ji elgėsi labai neišmintingai. 

„Bėda ta, kad man jis pernelyg patinka, - pagalvojo ji. - Jis 
mane nuskaus.“ Gerą valandą prasėdėjo trokšdama, kad Mikae- 
lis Bliumkvistas niekada nebūtų atvažiavęs į Hedebį. 

Prieš tai pavakariais ji atsidarė butelį vyno, viena išgėrė dvi 
taures. Įsijungė žinių laidą stengdamasi susekti padėtį pasaulyje, 
tačiau netrukus pavargo klausytis postringavimų, kodėl prezi- 
dentas Bušas privalo Iraką subombarduoti ir sulyginti su žeme. 
Tad atsisėdo svetainėje ant sofos, išsitraukė Gelerto Tamo kny- 
gą „Lazerio žmogus“. Prisivertė perskaityti vos keletą puslapių, 
paskui teko atidėti knygą į šalį, nes mintys bemat nukrypo į 
tėvą. „Įdomu, kokios jo fantazijos, - pagalvojo ji. 

Paskutinį kartą jie žmoniškai matėsi 1984-aisiais, kai ji kartu 
su juo ir broliu Birgeriu medžiojo kiškius į šiaurę nuo Hedes- 
tado. Birgeris norėjo išmėginti naują medžioklinį šunį - Ha- 
miltono skaliką, kurį buvo ką tik įsigijęs. Haraldui Vangeriui 
buvo jau septyniasdešimt treji, ir ji stengėsi iš visų jėgų norėda- 
ma susitaikyti su jo pamišimu, vaikystę pavertusiu košmaru ir 
persunkusiu visą sąmoningą gyvenimą. 

Niekada dar anksčiau Sesilija nebuvo tokia trapi kaip tomis 
dienomis. Prieš tris mėnesius nutrūko jos santuoka. Smurtas 
prieš moteris — kokia banali sąvoka. Jos daliai teko švelni, tačiau 
nepaliaujama jo forma. Antausiai, smarkus stumdymas, gra- 

sinimai, nenuspėjamos permainingos nuotaikos, parmetimas 
ant virtuvės grindų. Jo išpuoliai visada būdavo nemotyvuoti, o 
smurtiniai veiksmai ne tokie smarkūs, kad ji patirtų rimtus fizi- 
nius sužalojimus. Jis valdėsi ir nemušė sugniaužtais kumščiais. 
Ji su viskuo susitaikė. 

Iki pat tos dienos, kai netikėtai trenkė jam atgal, ir jis visiš- 
kai neteko savitvardos. Viskas baigėsi tuo, kad įsiutęs metė į ją 
žirkles, šios įstrigo jai tarp menčių. 

Jis puolė atgailauti, blaškėsi ištiktas panikos, nuvežė ją į li- 
goninę, kur surietė kažkokią istoriją apie neįtikėtiną nelaimingą 
atsitikimą. Kad jo versija baltais siūlais siūta, vos jam ištarus 
tuos žodžius permatė visi lig vieno traumatologijos skyriaus dar- 
buotojai. Jai buvo gėda. Ją susiuvo dvylika dygsnių. Pragulėjusią 
ligoninėje dvi dienas, Henrikas Vangeris parsivežė ją namo pas 
save. Nuo to karto ji nė sykio nesikalbėjo su savo vyru. 

Tą saulėtą rudens dieną, praslinkus trims mėnesius po išsiva- 
davimo iš santuokos, Haraldas Vangeris buvo gerai nusiteikęs, 
elgėsi kone draugiškai. Tačiau nei iš šio, nei iš to vidury miško 
ėmė užgaulioti dukrą žeminančiomis pravardėmis ir šiurkščiais 
komentarais apie jos palaidą gyvenimo būdą ir seksualinius 
įpročius, galų gale mestelėjo: ir kvailiui aišku, kad joks vyras 
nepasiliks pas tokią kekšę. 

Brolis visiškai nematė, kad kiekvienas tėvo žodis seserį Žeidė 
kaip botago kirtis. Birgeris Vangeris tik nusijuokė ir apkabinęs 
tėvą per pečius nuleido viską juokais, pareikšdamas — kas nežino, 
kokios tos bobos. Paskui nerūpestingai mirktelėjo Sesilijai ir pa- 
siūlė tėvui pastovėti ir pasaugoti ant gūbrelio. 

Vieną sekundę, laikui nepavaldžią akimirką, Sesilija Vanger 
stebėjo tėvą su broliu ir staiga susivokė, kad rankoje laiko užtai- 
sytą šratinį šautuvą. Užsimerkė. Tą akimirką nepakėlusi ginklo 
ir neištuštinusi abiejų vamzdžių ji tiek ir tegalėjo — užsimerkti. 
Norėjo nudėti abu. Tačiau ji tik numetė šautuvą ant žemės sau po 
kojomis, nusigręžė ir nuėjo į aikštelę, kur jie pasistatė mašiną. Pa- 

liko juos pačius manytis. Sėdo ir išvažiavo viena. Nuo tos dienos 
su tėvu ji kalbėdavosi tik kartais, ir tai verčiama išorinių aplin- 
kybių. Neįsileisdavo jo į savo namus ir niekada pati jo nelankė. 
Tu sugadinai man gyvenimą, - pagalvojo Sesilija Vanger. — Ti 
sugadinai man gyvenimą jau tada, kai dar buvau vaikas. 
Pusę devynių vakaro Sesilija Vanger pakėlė ragelį, paskam- 
bino Mikaeliui Bliumkvistui ir paprašė ateiti. 


ADVOKATAS NILSAS BJURMANAS jautė skausmą. Raumenys jo 
neklausė. Kūnas atrodė tarsi suparalyžiuotas. Negalėjo tiksliai 
pasakyti, ar buvo netekęs sąmonės, tačiau jautėsi praradęs orien- 
taciją ir gerai neprisiminė, kas atsitiko. Kai pamažu vėl ėmė val- 
dyti kūną, paaiškėjo, kad guli nuogas ant nugaros savo lovoje, 
antrankiais prie lovūgalio prirakintomis rankomis, kankinamai 
praskėstomis kojomis. Perštėjo nudegimų žymes, kur elektrodai 
susilietė su oda. 

Prisitraukusi pintą kėdę prie lovos krašto ir įsitaisiusi joje, 
Lisbeta Salander prisidegė cigaretę ir, susidėjusi batais apau- 
tas kojas ant lovos, neskubėdama jas ilsino. Pamėginęs prabilti 
Bjurmanas suprato, kad burna užklijuota plačia izoliacine juos- 
ta. Jis pasuko galvą. Komodos stalčiai ištraukyti ir išversti. 

— Radau tavo žaisliukus, — tarė Salander. Kilstelėjusi jojiko 
rimbą, ji galu pabadė falo imitaciją, apynasrių ir guminių kaukių 
kolekciją ant grindų. — O šitas kam? — ji pakėlė storą kamštį — 
analinį vibratorių. - Ne ne, nesistenk kalbėti, vis tiek negirdžiu, 
ką sakai. Ar šitą man sukišai praėjusią savaitę? Užteks ir linkte- 
lėti. — Ir ji su lūkesčiu veide palinko prie jo. 

Nilsas Bjurmanas staiga pajuto, kaip siaubas suvarė pleištą 
į krūtinę. Apimtas panikos, ėmė traukyti antrankius. Ji perėmė 
kontrolę. Tai ne;manoma. Jis nieko negalėjo padaryti, kai Lisbeta 
Salander pasilenkusi padėjo kamštį jam tarp sėdmenų. — Tai, 
vadinasi, esi sadistas, — konstatavo ji. —- Mėgsti žmonėms kai- 
šioti visokius daikčiukus šen ir ten, ką? — Ji įsisiurbė į jį akimis. 


Veidas bereikšmis kaip kaukė. —- Be lubrikantų, ką? 

Bjurmanas sužvigo kaip skerdžiamas, kai Lisbeta Salander, 
šiurkščiai praskėtusi sėdmenis, įkišo kamštį į jam skirtą vietą. 

— Baik inkšti, — tarė Lisbeta Salander pamėgdžiodama jo 
balsą, — jei spyriosies, turėsiu tave nubausti. 

Pakilusi apėjo lovą. Jis bejėgiškai sekė ją akimis... kokio velnio? 
Salander atitempė į miegamąjį jo trisdešimt dviejų colių įstrižai- 
nės televizorių ant ratukų. Šalia ant grindų pastatė jo vaizdo gro- 
tuvą. Nepaleisdama iš rankų rimbo, rijo Bjurmaną akimis. 

— Na, ar sukaupei dėmesį? - paklausė ji. —- Nesistenk kalbėti, 
užteks ir linktelėti. Ar girdi, ką sakau? 

Jis linktelėjo. 

— Gerai. - Pasiekusi ji pakėlė savo kuprinėlę. - Atpažįsti? 

Jis linktelėjo. 

— Čia ta kuprinė, kurią atsinešiau ateidama pas tave praėjusį 
kartą. Praktiškas daiktas. Pasiskolinau iš „Milton Security“. - Ji 
atitraukė užtrauktuką, esantį apatiniame kampe. — Tai skaitme- 
ninė filmavimo kamera. Ar nežiūri „Savo žmogaus“ per TV3? 
Tokias kuprines nešiojasi choleros žurnalistai, pasiruošę ką nors 
nufilmuoti slapta kamera. — Ji užtraukė užtrauktuką. 

— Sakai, o kur objektyvas? Čia ir yra visa esmė. Plačiakampis 
objektyvas iš optinio pluošto. Objektyvo akis atrodo kaip saga, 
pats jis paslėptas kuprinės diržo sagtyje. Gal prisimeni, pasta- 
čiau ją ant staliuko prieš tau imant grabaliotis. Ir labai atidžiai 
patikrinau, kad objektyvas būtų nukreiptas į lovą. 

Pamosavusi jam kompaktine plokštele įkišo ją į grotuvą. Pas- 
kui pakreipė pintą kėdę reikiamu kampu ir atsisėdo, kad pati 
galėtų stebėti ekraną. Prisidegė dar vieną cigaretę, paspaudė 
nuotolinio valdymo pultelį. Advokatas Bjurmanas išvydo pats 
save, atidarantį duris Lisbetai Salander. 

— Tu gal ir laikrodžio neturi, ar kokį galą? — gižiai pasisvei- 
kino jis. 

Ji leido jam pažiūrėti visą filmą, kuris baigėsi po devynias- 
dešimties minučių, vidury scenos, kai advokatas Bjurmanas 

sėdi atsilošęs į lovūgalį ir geria vyną iš taurės, apžiūrinėdamas 
Lisbetą Salander, susisukusią į kamuoliuką surakintomis ant 
nugaros rankomis. 

Ji išjungė televizorių ir apie dešimt minučių pasėdėjo pintoje 
kėdėje tylėdama, nežiūrėdama į jį. Bjurmanas nedrįso nė pa- 
krutėti. Paskui ji atsistojo, nuėjo į vonią. Grįžusi vėl atsisėdo į 
nendrinę kėdę. Balsas nuskambėjo kaip švitrinis popierius. 

— Aš apsirikau praėjusią savaitę, — tarė ji. - Maniau, kad rei- 
kės tau pačiulpti, tai šlykštu iki apsivėmimo, bet ne tiek šlykštu, 
kad neįstengčiau to padaryti. Maniau, lengva ranka susirinksiu 
pakankamai įrodymų, kad tu glitus senas gašlūnas. Aš nejver- 
tinau tavęs. Nesupratau, kad tu visiškas psichas. Kalbėsiu aiš- 
kiai, — toliau dėstė ji. - Šiame filme parodyta, kaip tu prievar- 
tauji protiškai neįgalią dvidešimt ketverių metų merginą, kurios 
globėju esi paskirtas. Tu nė neįsivaizduoji, kokia protiškai atsi- 
likusi aš galiu būti, kai man reikia. Bet kas, pamatęs šitą filmą, 
supras, kad tu ne tik išgama, bet ir ligonis sadistas. Tai antras ir, 
tikiuosi, paskutinis kartas, kai žiūriu šį filmą. Jame daug nau- 
dingos informacijos, sutinki? Spėju, kad uždarytas būsi tu, o ne 
aš. Pritari? 

Ji palaukė. Jis nereagavo, tačiau ji matė, kaip jis kreta. Čiupu- 
si rimbą drožė jam tiesiai per lytinį organą. 

— Ar pritari? — pakartojo daug garsiau. 

Jis linktelėjo. 

— Puiku. Tuo klausimu išsiaiškinom. 

Prisitraukusi kėdę, ji atsisėdo taip, kad galėtų matyti jo akis. 

— Tai kaip sakai, ką dabar veiksim? - Jis negalėjo atsakyti. — 
Ar gali pasiūlyti ką gera? 

Kai jis nereagavo, ji sugriebė jam už kapšelio ir tempė tol, kol 
jo veidą iškreipė skausmas. 

— Ar gali pasiūlyti ką gera? — pakartojo ji. 

Jis papurtė galvą. 

— Na ir puiku. Nes jei ateity galėsi, aš labai užpyksiu. 

Atsilošusi prisidegė dar vieną cigaretę. 

— Štai kaip padarysime. Kitą savaitę, kai tik įstengsi išstenėti 
tą išpampusį kamštį iš šiknos, praneši mano bankui, kad aš - ;7 
tiktai aš - galiu naudotis savo sąskaita. Ar supranti, ką sakau? 

Advokatas Bjurmanas linktelėjo. 

— Šaunuolis. Nedrįsk daugiau niekada manęs ieškoti. Ateity- 
je susitiksime tik tada, kai aš užsimanysiu. Vadinasi, tau drau- 
džiamas asmeninis kontaktas su manimi. 

Jis palinkčiojo keletą kartų ir staiga lengviau atsikvėpė. Ji ne- 
ketina manęs nužudyti. 

— Jei tu kada nors manęs ieškosi ar skambinsi, šio filmo kopijos 
atsidurs kiekvieno Stokholmo laikraščio redakcijoje. Supratai? 

Jis palinkčiojo keletą kartų. Reikia būtinai perimti filmą. 

— Kartą per metus tu Globos ir rūpybos priežiūros komisijai 
pateiksi ataskaitą apie mano tobulą gyvenimą. Pranešinėsi jiems, 
kad mano buitis visiškai normali, kad turiu pastovų darbą, kad 
prisižiūriu ir kad, tavo nuomone, mano elgesys — be jokių ano- 
malių bruožų. Sutarėm? 

Jis linktelėjo. 

— Kiekvieną mėnesį pateiksi raštišką, tačiau išgalvotą atas- 
kaitą apie mudviejų susitikimus. Jose išsamiai pasakosi, kaip tei- 
giamai aš žiūriu į gyvenimą ir kaip gerai man sekasi. Man siųsi 
kopijas. Supratai? 

Jis vėl linktelėjo. Lisbeta Salander išsiblaškiusi pastebėjo pra- 
kaito lašus, išmušusius jo kaktą. 

— Po kelerių metų tu inicijuosi Apylinkės teismo svarstymus 
dėl mano neveiksnumo nutraukimo, remdamasis savo išgalvo- 
tomis ataskaitomis apie mūsų kasmėnesinius susitikimus. Sura- 
si kokį neurologą-psichologą, kuris prisieks, kad aš esu visiškai 
normali. Turėsi stengtis. Teks padaryti viską, ką gali, kad bū- 
čiau pripažinta veiksnia. 

Jis linktelėjo. 

— O žinai, kodėl padarysi viską, ką gali? Todėl, kad turėsi 
tam žiauriai gerą pagrindą. Jei tau nepavyks, aš paviešinsiu šį 
filmą. Štai taip. 

Jis klausėsi kiekvieno Salander tariamo žodžio. Staiga jo 
akyse įsiplieskė neapykanta. Jis nusprendė, kad ji skaudžiai apsi- 
rinka palikdama jį gyvą. Tai tau geruoju nesibaigs, prakeikta kale. 
Anksčiau ar vėliau. Aš tave sutraiškysiu. Tačiau jis ir toliau entu- 
ziastingai linkčiojo į kiekvieną klausimą. 

— Tas pats bus, jei ieškosi ar skambinsi. 

Ji brūkštelėjo sau ranka per kaklą. 

— Tada atsisveikinsi su šiuo butu, skambiu titulu ir savo mili- 
jonais toj užsieninėj sąskaitoj. 

Jai paminėjus pinigus, jo akys išsiplėtė. Iš kur ji, rubūže, galėjo... 

Nusišypsojusi ji įtraukė dūmus į plaučius. Paskui numetė ci- 
garetę ant kiliminės dangos ir užgesino sutrynusi bato kulnu. 

— Man reikia ir tavo buto, ir biuro raktų. 

Jis suraukė antakius. Palinkusi į priekį ji palaimingai nusi- 
šypsojo. 

— Nuo šiol aš kontroliuosiu tavo gyvenimą. Kai mažiausiai 
tikėsies, galbūt kai gulėsi ir miegosi, aš staiga atsirasiu miega- 
majame su štai šituo rankoje. 

Ji kilstelėjo elektrinį pistoletą. 

— Aš stebėsiu tave. Jei nors kartą rasiu tave kartu su mergina, 
nesvarbu, ar ji čia bus savo noru, ar ne, jei kada nors apskritai 
rasiu tave su moterimi... — Lisbeta Salander ir vėl brūkštelėjo 
sau ranka per kaklą. 

— Jei aš mirčiau... jei netikėtai patekčiau į nelaimingą atsiti- 
kimą ar mane pervažiuotų mašina, ar šiaip kas nors... šio filmo 
kopijos bus perduotos laikraščiams. Plius — išsami istorija apie 
tai, ką reiškia būti tavo globotine. Ir dar vienas dalykas. 

Ji pasilenkė į priekį taip smarkiai, kad jos veidas tebuvo vos 
per keletą centimetrų nuo jo. 

— Jei bent kartą mane paliesi, aš tave nudėsiu. Patikėk mano 
žodžiu. 

Advokatas Bjurmanas staiga patikėjo. Iš jos akių buvo aiškiai 
matyti, kad ji nemeluoja. 


— 270 — 


MERGINA SU DRAKONO TATUIRUOTE 


— Nepamiršk, kad aš nevisprotė. 

Jis linktelėjo. 

Ji mąsliai jį nužvelgė. 

— Nemanau, kad mudu su tavimi būsime geri draugai, — tarė 
Lisbeta Salander jau rimtai. - Štai guli ir džiūgauji, kad aš, kvai- 
ša, palieku tave gyvą. Jauti, kad padėtis tavo rankose, nors ir esi 
mano kalinys, nes manai, kad jei tavęs nenužudau, man telieka 
tik tave paleisti. Vadinasi, tu puoselėji lūkesčius netrukus vėl 
susigrąžinti savo valdžią man. Ar ne tiesą sakau? 

Jis papurtė galvą, staiga nusmelktas blogos nuojautos. 

— Gausi nuo manęs dovaną, kad visada prisimintum mūsų 
susitarimą. 

Kreivai šyptelėjusi ji įsiropštė į lovą ir atsiklaupė jam tarp 
kojų. Advokatas Bjurmanas nesuprato jos užmačių, tačiau staiga 
pajuto baimę. 

Paskui pamatė jos rankose adatą. 

Jis atmetė galvą, visu kūnu mėgindamas išsisukti, tačiau ji 
primynė keliu jam tarpkojį ir įspėjamai spustelėjo. 

— Gulėk ramiai. Aš pirmą kartą naudojuosi šiais įrankiais. 

Dvi valandas ji susikaupusi triūsė. Kai baigė darbą, jis jau 

kurį laiką nebeinkštė. Atrodė, kad jį apėmė apatija. 
Ji nulipo nuo lovos ir, palenkusi galvą į šoną, kritiškai nužvelgė 
savo kūrinį. Jos meniniai gebėjimai buvo riboti. Raidės šleivos, 
vaizdas tarsi impresionistinis. Tatuiruodama penkių eilučių už- 
rašą raudonomis ir mėlynomis didžiosiomis raidėmis išmargino 
jam visą pilvą nuo spenelių beveik iki pat lytinio organo: Aš ESU 
SADISTAS KIAULĖ, IŠGAMA IR ŽAGINTOJAS. 

Ji susirinko adatas, susidėjo dažų tūbeles į kuprinę. Nuėjusi į 
vonią nusiplovė rankas. Grįždama į miegamąjį pajuto, kad jau- 
čiasi daug geriau. 

— Labanakt, - tarė ji. 

Išeidama atrakino vieną antrankį ir padėjo raktą jam ant pil- 
vo. Su savimi pasiėmė filmą ir jo raktų ryšulėlį. 

NAKTĮ LOVOJE DALIJANTIS cigarete, Mikaelis pagaliau pri- 
sipažino, kad jie kurį laiką negalės matytis. Sesilija apstulbusi 


atsisuko į jį. 
— Kodėl gi? - paklausė. 
Atrodė, lyg jis gėdytųsi. 


— Pirmadienį važiuoju trims mėnesiams į kalėjimą. 
Kito paaiškinimo ir nebereikėjo. Sesilija ilgokai gulėjo tylo- 
mis, kol staiga pajuto, kad akyse susitvenkė ašaros. 


DRAGANAS ARMANSKIS JAU BUVO benusimenąs, kai Lisbeta Sa- 
lander tą pirmadienio popietę netikėtai pabarbeno į jo duris. Ne- 
buvo jos matęs nuo to karto, kai sausio pradžioje atšaukė Veners- 
triomo tyrimą, nes kaskart, kai mėgindavo prisiskambinti, ji arba 
neatsiliepdavo, arba mesdavo ragelį teisindamasi, kad yra užimta. 

— Ar turi man kokio darbo? — paklausė ji negaišdama laiko 
pasisveikinimams. 

— Sveika. Smagu, kad pasirodei. Maniau, numirei, ar ką. 

— Buvo keletas tokių dalykėlių. Reikėjo išspręsti. 

— Tau vis kažkokie dalykėliai. 

— Čia skubus atvejis. Bet dabar grįžau. Ar turi man kokio darbo? 

Armanskis papurtė galvą. 

— Atleisk, dabar ne. 

Lisbeta Salander nužvelgė jį ramiomis akimis. Po valandėlės 
jis pasiryžo kalbėti toliau. 

— Lisbeta, tu žinai, kad man patinki ir kad aš tau su malo- 
numu duočiau užsakymų. Bet tu du mėnesius nė snapo nerodei, 
o darbo buvo iki kaklo. Tu tiesiog nepatikima. Buvau priverstas 
kviestis žmones iš šalies, kad tave pridengčiau, ir kaip tik dabar 
nieko neturiu. 

— Gal galima garsiau? 

— Ką? 

— Pagarsink radiją. 

„„„žurnalas „Millennium“. Žinia, kad pramonės veteranas Hen- 
rikas Vangeris tampa bendrasavininkiu, užimdamas vietą „Millen- 
nium“ valdyboje, pasklido tą pačią dieną, kai buvęs atsakingasis 
redaktorius Mikaelis Bliumkvistas pradėjo atlikti trijų mėnesių lais- 
vės atėmimo bausmę už verslininko Hanso Eriko Venerstriomo ap- 
šmeižimą. „Millennium“ vyriausioji redaktorė Erika Berger spaudos 
konferencijoje pranešė, kad Mikaelis Bliumkvistas grįš į atsakingojo 
redaktoriaus postą iškart pasibaigus laisvės atėmimo bausmei. 


— Čia tai bent, — tarė Lisbeta Salander taip tyliai, kad Ar- 
manskis tik pamatė, kaip sujudėjo jos lūpos. Ji staiga pašoko ant 
kojų ir pasuko prie durų. 

— Palauk, kur leki? 

— Namo. Reikia patikrinti vieną dalyką. Paskambink, kai kas 


nors atsiras. 


NAUJIENA, KAD „MILLENNIUM“ į pastiprinimą prisikvietė 
Henriką Vangerį, buvo daug sensacingesnė nei tikėjosi Lisbeta 
Salander. „Aftonbladet“ internetinė versija jau buvo paskelbusi 
ilgoką agentūros „I I“ telegramą, pateikiančią Henriko Vange- 
rio karjeros santrauką bei konstatuojančią, kad senasis pramo- 
nės magnatas viešai pasirodo pirmą kartą po dvidešimties metų. 
Žinia, kad jis tapo „Millennium“ dalininku, buvo laikoma tokia 
pat neįtikėtina, koks neįtikėtinas būtų staigus finansų magnatų 
Peterio Valenbergo arba Eriko Penserio tapimas kontroversiškų 
žurnalų „ETC“ ar „Ordfront Magasin“ rėmėjais. 

Įvykis buvo toks didžiulis, kad per žinių transliaciją pusę aš- 
tuntos apie jį pranešė trečioje vietoje, paskirdami jam tris minu- 
tes. Iš Erikos Berger ėmė interviu prie „Millennium“ redakcijos 
pasitarimų stalo. Nelauktai Venerstriomo byla vėl tapo aktuali. 

— Pernai mes padarėme rimtą klaidą, dėl kurios žurnalą nu- 
teisė už šmeižtą. Dėl to, žinoma, apgailestaujame... tačiau tą 
istoriją dar prisiminsime tinkamesne proga. 

— Ką turite omenyje sakydama, kad tą istoriją dar prisiminsi- 
me? — paklausė reporteris. 

— Turiu omenyje, kad papasakosime savą to įvykio versiją, to 
dar kol kas nepadarėme. 

— Turėjote progą teisme. 

— Nusprendėme to nedaryti. Tačiau, savaime suprantama, 
žadame ir toliau dirbti tiriamąjį žurnalistinį darbą. 

— Ar tai reiškia, kad ir toliau teigiate, jog istorija, už kurią jus 
nuteisė, yra teisinga? 

— Šiuo metu susilaikau nuo komentarų. 

— Po nuosprendžio jūs atleidote Mikaelį Bliumkvistą. 

— Tai netiesa. Paskaitykite mūsų pranešimą spaudai. Jam rei- 
kėjo pertraukos, užsitarnauto atokvėpio. Vėliau, dar šiais metais, 
jis grįš į aukštesnes pareigas. 

Kamera rodė redakcijos panoramą, reporteris mikliai vardijo 
faktus apie audringą „Millennium“ — keistuolių ir įžūlėlių žur- 
nalo — istoriją. Su Mikaeliu Bliumkvistu susisiekti nepavyko. Jis 
buvo ką tik uždarytas į Rulokerio koloniją, esančią prie nedidelio 
raisto, per dešimt kilometrų nuo Ostersundo Jemtlando regione. 

Tačiau Lisbeta Salander televizoriaus ekrano pakraštyje pa- 
stebėjo Dirką Frudę, staiga šmėstelėjusį redakcijos tarpduryje. Ji 
suraukė antakius ir susimąsčiusi prikando lūpą. 


PIRMADIENIS BUVO BE DIDESNIŲ naujienų, tad pokalbis su 
Henriku Vangeriu per devintos valandos transliaciją užėmė net 
keturias minutes. Iš jo ėmė interviu vietos televizijos studijoje 
Hedestade. Reporteris pašnekesį pradėjo tuo, kad o dviejų de- 
šimtmečių tylos pramonės legenda Henrikas Vangeris sugrįžo į rampos 
šviesą. Reportažo pradžioje buvo pristatytas Henriko Vangerio 
gyvenimas nespalvotais filmuotais kadrais, kur jis šmėsčiojo su 
premjeru Tage Erlanderiu, septintajame dešimtmetyje įsteigda- 
mas naujus fabrikus. Paskui kamera nukrypo į studijos sofą, kur 
ramiai atsilošęs, koją ant kojos užmetęs sėdėjo Henrikas Van- 

geris geltonais marškiniais ir laisvo stiliaus tamsiai rudu švarku, 
pasirišęs siaurą žalią kaklaraištį. Tai, kad jis — senstanti perkarusi 
paukščių baidyklė, niekam nepraslydo pro akis, tačiau jis kalbėjo 
aiškiu ir tvirtu balsu. Be to, neieškojo žodžio kišenėje. Reporte- 
ris paklausė, kas privertė jį tapti „Millennium“ dalininku. 

— „Millennium“ — stiprus periodikos leidinys, kurį su di- 
džiuliu susidomėjimu seku jau ne vienerius metus. Šiuo metu jis 
puldinėjamas, mat turi galingų priešų, organizavusių reklamos 
boikotą ir norinčių jį taip paskandinti. 

Reporteris aiškiai buvo nepasirengęs išgirsti tokį atsakymą, 
tačiau bemat suuodė, kad ši ir taip jau nekasdieniška istorija gali 
įgauti visai neaprėpiamą mastą. 

— O kieno darbas - jūsų minėtasis boikotas? 

— Tai viena tų temų, kurias „Millennium“ kruopščiai išnagri- 
nės savo publikacijose. Tačiau jums leidus pasinaudosiu proga ir 
pareikšiu, kad „Millennium“ nesileis įspraudžiamas į kampą be 
kovos. 

— Ar todėl tapote žurnalo dalininku? 

— Jei suinteresuotos šalys turėtų galios nutildyti sau neparan- 
kius žiniasklaidos balsus, žodžio laisvei būtų suduotas milžiniš- 
kas smūgis. 

Henriko Vangerio replika nuskambėjo taip, tarsi jis visą gy- 
venimą būtų buvęs kultūros radikalas ir nepailsdamai kovęsis už 
žodžio laisvę. Mikaelis Bliumkvistas, švęsdamas savo pirmąjį 
vakarą laisvalaikio kambaryje Rulokerio kolonijoje, tai išgirdęs 
staiga nusikvatojo visa gerkle. Jo kolegos kaliniai sužiuro į jį 
sunerimę. 

Vėliau vakare gulėdamas lovoje savo kameroje, primenančio- 
je ankštą motelio kambarį su staliuku, kėde ir prie sienos pri- 
sukta lentyna, jis pripažino, kad Henrikas su Erika buvo teisūs 
dėl to, kaip reikėtų šią naujieną pateikti žiniasklaidai. Neaptaręs 
reikalo nė su viena gyva būtybe, jis žinojo, kad „Millennium“ 
situacija pasikeitė. 

Henriko Vangerio pasirodymas buvo ne kas kita kaip karo 
paskelbimas Hansui Erikui Venerstriomui. Žinia aiški kaip die- 

ną — ateityje tu kausies jau ne su žurnalu, kurio redakcijoje dirba 
šeši žmonės ir kurio metinis biudžetas atitinka reprezentaci- 
niams pietums skirtų „Wennerstroem Group“ išlaidų biudžetą. 
Nuo šiol tavo priešininkas — Vangerių koncernas, kuris, sutiki- 
me, tėra savo buvusios didybės šešėlis, tačiau vis vien kur kas 
kietesnis riešutėlis. Venerstriomas galėjo rinktis: arba trauktis iš 
koncerną. 

Henrikas Vangeris per televiziją paskelbė, kad yra pasirengęs 
kautis. Vangerio šansai laimėti gal ir menki, bet kilęs karas Ve- 
nerstriomui atneštų nemažai nuostolių. 

Erika kruopščiai apgalvojo kiekvieną savo žodį. Iš esmės ji 
nieko nepasakė, tačiau teiginys, kad žurnalas „nepateikęs savo 
versijos“, sudarė įspūdį, kad yra ką pateikti. Nors Mikaelis ir 
buvo patrauktas baudžiamojon atsakomybėn, nuteistas ir šiuo 
metu netgi kalinamas, ji, garsiai to nepasakydama, viešai leido 
suprasti, kad jis nekaltas ir kad egzistuoja kita tiesa. 

Kaip tik atvirai nepavartojus žodžio „nekaltas“ jo nekaltumas 
tapo akivaizdus. Natūralus jo sugrąžinimas į atsakingojo redak- 
toriaus postą rodė, kad „Millennium“ neturi ko gėdytis. Visuo- 
menės akyse pasitikėjimas nebebuvo jokia problema - konspira- 
cinėmis teorijomis žavisi visi, o renkantis tarp turtais aptekusio 
verslininko ir aštrialiežuvės, išvaizdžios vyriausiosios redaktorės 
nesunku nuspėti, kur link pakryps simpatijos. Žiniasklaida šios 
istorijos, suprantama, taip lengvai nepriims už gryną pinigą, ta- 
čiau Erika nukenksmino nemažą būrį kritikų, kurie nebedrįs 
ieškoti priekabių. 

Nė vienas iš dienos įvykių nepakeitė situacijos iš esmės, ta- 
čiau „Millennium“ laimėjo brangaus laiko ir kiek pakreipė jėgų 
pasiskirstymą. Mikaelis įsivaizdavo, kad Venerstriomas vakarą 
turėjo praleisti nesmagiai. Juk nenumano, kiek — daug ar ma- 
žai — jie Žino, ir prieš darydamas kitą ėjimą, turi atspėti, kiek ir 
ką jie yra išsiaiškinę. 

KARTĖLIO KUPINA VEIDO išraiška Erika spragtelėjo mygtuką, 
išjungė televizorių ir vaizdo grotuvą, pirma peržiūrėjusi savo, 
o paskui Henriko Vangerio pasirodymą. Pažvelgė į laikrodį — 
po trijų penkiolika nakties — ir nuslopino impulsą paskambinti 
Mikaeliui. Juk patupdytas už grotų — neįtikėtina, kad jam ka- 
meroje būtų leidę pasilikti mobilųjį. Ji taip vėlai grįžo namo į 
vilą Saltšiobadene, kad jos vyras jau miegojo. Pakilusi atsidarė 
barą, kliūstelėjo sau į stiklą AJer/our — viskį ji gerdavo kartą per 
metus — ir atsisėdusi prie lango pažvelgė į Saltšio ežerą bei prie 
Skiuriusundo plento mirkčiojantį švyturį. 

Kai ji sudarė sutartį su Henriku Vangeriu, likę vieni jiedu su 
Mikaeliu skaudžiai susibarė. Kiek tik buvo pažįstami, prireikus 
visada iš širdies kivirčydavosi, kur link pakreipti publikacijas, 
kaip atrodys dizainas, kaip vertinti šaltinių patikimumą, ir dėl 
tūkstančių kitų dalykų — tai buvo leidybinio darbo kasdienybė. 
Tačiau barnis Henriko Vangerio svečių trobelėje kliudė patį stu- 
burą, ir ji suprato, kad stovi ant netvirto pagrindo. 

— Aš nežinau, ką man dabar daryti, - pasiskundė tada Mika- 
elis. - Henrikas Vangeris pasamdė mane parašyti jo biografiją. 
Iki šiol būčiau galėjęs atsistoti ir viską metęs išeiti, kai tik jis pa- 
norės, kad parašyčiau ką nors melaginga, ar ims masinti kitokiu 
rakursu nušviesti istorinius faktus. O dabar jis mūsų žurnalo 
dalininkas, be to, vienintelis finansiškai pajėgus išgelbėti leidi- 
nį. Aš atsidūriau tarp dviejų ugnių, tokioje pozicijoje, dėl kurios 
profesinės etikos komisija man rankos nepaspaustų. 

— O gal turi geresnį pasiūlymą? — įgėlė Erika. - Tada klok, 
nebeslėpk, kol dar neperrašėm sutarties į švarraštį ir notariškai 
nepatvirtinom. 

— Riki, Vangeris naudojasi mumis dėl kažkokios savo asme- 
ninės vendetos prieš Venerstriomą. 

— So wbat?* Jei kas ir vykdo asmeninę vendetą prieš Veners- 
triomą, tai mes. 


* Nair kas? (angl.). 

Mikaelis nusigręžė nuo jos ir susierzinęs prisidegė cigaretę. 

Jie barėsi dar ilgai, tol, kol Erika nuėjo į jo miegamąjį, nusi- 
metė drabužius ir susirangė lovoje. Kai Mikaelis po dviejų va- 
landų atsigulė šalia, ji apsimetė mieganti. 

Vakarą po didžiųjų permainų tą patį klausimą jai uždavė ir 
„Dagens Nyheter“ žurnalistas: 

— O kaip „Millennium“ dabar galės mus įtikinti esą nepri- 
klausomi? 

— Ką turite galvoje? 

Reporteris kilstelėjo antakius. Jo galva, klausimas pakanka- 
mai aiškus, tačiau jis vis dėlto patikslino. 

— „Millennium“ uždavinys, be daugybės kitų, stebėti įmonių 
veiklą. Kaip Žurnalas galės tvirtinti, kad stebi Vangerių koncer- 
no veiksmus? 

Erika pasisuko į jį apstulbusia veido išraiška, tarsi klausimas 
jai būtų buvęs visiškai netikėtas. 

— Tai jūs teigiate, kad „Millennium“ patikimumas sumažėjo, 
nes mus parėmė garsus, finansiškai pajėgus pramonininkas? 

— Taip, juk gana akivaizdu, kad nebegalėsite objektyviai ver- 
tinti Vangerių koncerno. 

— Ar ši taisyklė galioja vien „Millennium ? 

— Atsiprašau? 

— Aš sakau, kad jūs dirbate laikraštyje, kuris iki ausų yra 
priklausomas nuo ekonomikos sunkiasvorių. Ar tai reiškia, kad 
nė vienas „Bonierių koncerno“ leidžiamas leidinys nėra patiki- 
mas? „Aftonbladet“ savininkai yra didelė norvegų įmonė, svar- 
bi komunikacijų ir kompiuterių sferos veikėja — ar tai reiškia, 
kad „Aftonbladet“ neprofesionaliai stebi elektronikos pramonę? 
„Metro“ priklauso Stenbekų koncernui. Ar, jūsų galva, nė vienas 
Švedijos periodikos atstovas, remiamas didelių pramonės įmo- 
nių, nėra patikimas? 

— Žinoma, ne. 

— Tad kodėl laidote užuominas, kad „Millennium“ patiki- 
rmumas sumažėsiąs, nes ir mes radome rėmėjų? 

Reporteris iškėlė rankas. 

— Gerai gerai, aš atsiimu klausimą. 

— Ne, neatsiimkite. Norėčiau, kad publikuotumėt tiksliai vis- 
ką, ką pasakiau. Be to, galite pridurti, kad jei „Dagens Industri“ 
paskirs šiek tiek daugiau dėmesio Vangerių koncernui, mes skir- 
sime daugiau dėmesio „Bonieriams“. 

Mikaelis dirba Henrikui Vangeriui. Tapęs bendrasavininkiu, 
šis savo ruožtu įgavo galią, jei panorės, nuskandinti „Millen- 
nium“ vienu parašu. Kas bus, jei Mikaelis su Henriku Vangeriu 
dėl ko nors susikirs? | 

Ir visų svarbiausia - kokia kaina Erika įkainojo savo pačios 
patikimumą ir kada pavirto iš nepriklausomos redaktorės ko- 
rumpuota? Jai nepatiko nei šie klausimai, nei atsakymai. 


LISBETA SALANDER išlindo iš interneto, išjungė kompiuterį. Ji 
buvo bedarbė ir jautė alkį. Pirmasis dalykas ją nelabai jaudino, 
nes buvo atgavusi savo sąskaitą, o advokatas Bjurmanas virto 
miglotu praeities nemalonumu. O prieš alkį ji ėmėsi priemonių — 
nuėjo į virtuvę ir įsijungė kavavirę. Pasidarė tris milžiniškus su- 
muštinius su sūriu, baltyminiais ikrais ir pervirtu kiaušiniu. Tai 
buvo pirmasis po daugelio valandų jos burną pasiekęs maistas. Ji 
sukirto naktipiečius ant sofos svetainėje, tuo pat metu mintimis 
rikiuodama sukauptą informaciją. 

Dirkas Frudė iš Hedestado buvo ją pasamdęs atlikti asme- 
ninio Mikaelio Bliumkvisto tyrimo. Pastarasis yra nuteistas tris 
mėnesius kalėti už finansų magnato Hanso Eriko Venerstrio- 
mo apšmeižimą. Po keleto mėnesių Henrikas Vangeris, irgi iš 
Hedestado, tampa „Millennium“ valdybos nariu ir teigia, kad 
vyksta konspiracija, kuria siekiama susidoroti su leidiniu. Ir visa 
tai tą pačią dieną, kai Mikaelis Bliumkvistas sėda į kalėjimą. 
Tačiau labiausia pritrenkia štai kas: dvejų metų senumo biogra- 

finiame straipsnyje apie Hansą Eriką Venerstriomą „Pūslėtosios 
rankos“, rastame interneto svetainėje „Finansmagasinet Mono- 
pol“, užsimenama, kad jis savo finansinį aufrnarsch* septintojo 
dešimtmečio pabaigoje pradėjo kaip tik Vangerių koncerne. 

Nereikėjo didelio talento norint suvokti, kad šie įvykiai kaž- 
kaip tarpusavyje susiję. Kažkur čia pakastas šuo, o Lisbeta Sa- 
lander mėgo atkasinėti pakastus šunis. Be to, neturėjo ko geriau 
nusitverti. 


* Veiklos plėtojimą (204. 

III 6hus 


SUSIJUNGIMAI 


gegužės 16-liepos 14 


I3 procentų visų Švedijos moterų yra patyrusios šiurkščią seksu- 
alinę prievartą iš šalies, ne seksu grįstuose santykiuose. 


15 SKYRIUS 


PENKTADIENIS, GEGUŽĖS 16—SE1MABIENĖS, GEGEŽES 31 


MIKAELĮ BLIUMKVISTĄ PALEIDO iš Rulokerio kolonijos penk- 
tadienį, gegužės 16-ąją, praėjus dviem mėnesiams po įkalinimo. 
Vos atvykęs, jis tą pačią dieną, nepuoselėdamas pernelyg didelių 
vilčių, padavė prašymą dėl bausmės laiko sutrumpinimo. Pa- 
leistas taip iki galo ir nesuprato, kokios išankstinio paleidimo 
priežastys, tačiau įtarė, kad jos galbūt susijusios su neišnaudo- 
tais savaitgalių pasimatymais ir kolonijos perpildymu: tuo metu 
joje kalėjo keturiasdešimt du asmenys, nors vietų apskaičiuota 
trisdešimt vienam. Šiaip ar taip, kolonijos viršininkas — ketu- 
riasdešimtmetis lenkų imigrantas Peteris Sarovskis, su kuriuo 
Mikaelis puikiai sutarė, parašė oficialų raštą, rekomenduoda- 
mas sutrumpinti bausmės laiką. 

Laikas Rulokeryje tekėjo ramiai ir neskausmingai. Kolonija, 
kaip sakė Sarovskis, skirta smulkiems nenaudėliams ir neblai- 
viems vairuotojams, o ne užkietėjusiems recidyvistams. Kasdie- 
nybė priminė gyvenimą jaunimo viešbutyje. Jo keturiasdešimt 
vienas kolega kalinys — pusė jų buvo antros kartos imigrantai — 
laikė Mikaelį atsitiktinai užklydusiu retu paukščiu. Ioks jis ir 
buvo. Apie jį vienintelį iš visų kalinių kalbėjo per televiziją, ir 
tai suteikė jam tam tikrą statusą, tačiau rimtu nusikaltėliu jo 
niekas nelaikė. 

Tokiai nuomonei pritarė ir kolonijos viršininkas. Jau pirmą 
dieną išsikvietęs Mikaelį pokalbio pasiūlė jam terapiją, suaugu- 
siųjų mokymo kursus arba galimybę studijuoti kitur bei profe- 
sinį orientavimą. 

Mikaelis atkreipė jo dėmesį, kad nejaučiąs jokio didesnio 
poreikio socialiai prisitaikyti, kad jo studijų planai su kaupu iš- 
sipildė jau prieš kelis dešimtmečius ir kad jau turįs darbą. Tepa- 
prašė leidimo pasilikti kameroje :Book, kad toliau galėtų rašyti 
knygą, kurią šiuo metu yra įsipareigojęs parengti. Jo prašymą 
patenkino nedarydami iš to didelės kebeknės, Sarovskis taip pat 
parūpino jam rakinamą spintelę, ir Mikaelis galėdavo kameroje 
palikti kompiuterį be priežiūros nesijaudindamas, kad jį pavogs 
ar suniokos. Nors šiaip jau niekas rimtai neketino nieko pana- 
šaus daryti. Kiti kaliniai greičiau netgi pasaugodavo Mikaelį. 

Taip Mikaelis gana maloniai praleido du mėnesius, maždaug 
po šešias valandas per dieną skirdamas Vangerių šeimos kroni- 
kai. Darbą kasdien kelioms valandoms pertraukdavo tik patalpų 
valymas arba poilsis. Mikaelis kartu su dviem kitais kaliniais, 
kurių vienas kilęs iš Šiovdės, o kito šaknys liko Čilėje, buvo įpa- 
reigotas kasdien valyti ir tvarkyti kolonijos sporto salę. Poilsio 
valandėlėmis jis žiūrėdavo televizorių, lošdavo kortomis arba 
liedavo prakaitą treniruoklių salėje. Mikaelis matė, kad jis visai 
pusėtinas pokerio lošėjas, tačiau kasdien — nors tu ką - praloš- 
davo po porą kronų. Kolonijos taisyklės leido lošti iš pinigų, jei 
bendras žaidimo fondas neviršydavo penkių kronų. 

Žinia, kad bus paleistas anksčiau, pasiekė jį likus dienai iki pa- 
leidimo. Sarovskis nusivedė jį į savo kabinetą ir ta proga pavaišino 


stikliuku. Likus; vakarą Mikaelis pakavosi drabužius ir užrašus. 


ATLIKĘS BAUSMĘ, MIKAELIS nuvažiavo tiesiai į savo trobelę 
Hedebyje. Užlipęs ant priebučio laiptukų, išgirdo kniaukimą, 
glaustydamasi apie kojas bemat išdygo raudonrudė katė, — su- 
prask, pasitinku sugrįžtantį. 

— Gerai jau gerai, eikš į vidų, — tarė jis, — tik aš dar nespėjau 
nusipirkti pieno. 

Jis išsikraustė bagažą. Jautėsi tarsi grįžęs po atostogų. Pajuto, 
kad ilgisi ir Sarovskio, ir savo kameros draugų. Kad ir kaip ab- 
surdiškai skambėtų, tačiau jam Rulokeryje visai patiko. Jį palei- 
do taip netikėtai, kad jis nespėjo nieko perspėti iš anksto. 

Buvo beveik šešta vakaro. Jis nuskubėjo į krautuvę nusipirkti 
būtiniausių produktų prieš ją uždarant. Parėjęs namo įsijungė 
mobilųjį, paskambino Erikai, tačiau ragelyje išgirdo, kad ji šiuo 
metu už ryšio ribų. Paliko žinutę, kad susiskambinsią kada nors 
rytoj. 

Paskui patraukė pas darbdavį, kuris kaip tik vaikštinėjo po 
pirmą aukštą, o pamatęs Mikaelį apstulbo ir išpūtė akis. 

— Pabėgot? — buvo pirmieji senio Žodžiai. 

— Įstatymo numatyta tvarka paleistas anksčiau. 

— Tai bent siurprizas. 

— Ir man. Sužinojau vakar vakare. 

Keletą akimirkų jiedu žvelgė vienas į kitą. Paskui senis nuste- 
bino Mikaelį - apkabino jį ir suspaudė savo lokiškame glėbyje. 

— Kaip tik einu vakarieniauti. Prisidėkite. 

Ana patiekė blynų su mėsa ir bruknėmis. Pasisotinę liko val- 
gomajame ir kalbėjosi beveik dvi valandas. Mikaelis pasakojo, 
kiek pasistūmėjęs su kronika, kur dar liko spragų ir neaiškių vie- 
tų. Harietos jie neminėjo, tačiau „Millennium“ aptarė išsamiai. 

— Surengėm tris tarybos posėdžius. Panelė Berger ir jūsų 
partneris Kristeris Malmas maloniai sutiko organizuoti du 
posėdžius čia, o Dirkas atstovavo man per posėdį Stokholme. 
Tikrai norėčiau nusimesti bent keletą metų —- man tokios toli- 
mos kelionės jau tikrai per sunkios. Vasarą mėginsiu važiuoti ir 
pats. 

— Manau, niekas nekliudo ir toliau rengti posėdžius čia, - at- 
sakė Mikaelis. - O kaip jaučiatės, būdamas žurnalo dalininku? 

Henrikas Vangeris kreivai šyptelėjo. 

— Atvirai sakau — taip linksmai neleidau laiko jau daugybę 
metų. Peržiūrėjau jūsų finansus, atrodo, pusė bėdos. Nereikės 
pridėti tiek, kiek maniau — praraja tarp pajamų ir išlaidų mažėja. 

— Kalbėjau su Erika šią savaitę. Kaip supratau, reklamos ba- 
ras sustiprėjo. 

Henrikas Vangeris linktelėjo. 

— Padėtis jau krypsta mūsų naudai, bet reikia laiko. Iš pradžių 
Vangerių koncerno įmonės organizuotai išpirkdavo reklamos 
puslapius. Bet jau grįžo du senieji reklamos užsakovai - mobi- 
liojo ryšio telefonai ir viena kelionių agentūra. — Jis plačiai nusi- 
šypsojo. - Nevengiam palenkti savo pusėn senųjų Venerstriomo 
priešų. Patikėkit manim, jų sąrašas ilgas. 

— O Venerstriomas atsiliepė? 

— Kaip čia pasakius, ne visai. Mes juk buvom prasitarę, kad 
Venerstriomas surengė „Millennium“ boikotą. Taip susidarė 
įspūdis, kad jis smulkmeniškas. Tad vienas žurnalistas iš „Da- 
gens Nyheter“ jo tiesiai ir paklausė apie tai, o tas atsakydamas 
tik kažką suurzgė. 

— Jūs tuo mėgaujatės. 

— Mėgautis - per švelniai pasakyta. Man šito reikėjo griebtis 
jau prieš daugybę metų. 

— Kas iš tikrųjų įvyko tarp jūsų ir Venerstriomo? 

— Veltui stengiatės. Sužinosit tik per Naujuosius metus. 


ORE TVYROJO ŠVELNI pavasarinė nuotaika. Mikaelis išėjo iš 
Henriko apie devintą, jau buvo pradėję temti. Akimirką padve- 
jojo. Paskui pasibeldė į Sesilijos Vanger duris. 

Nebežinojo, ko tikisi. Sesilija Vanger išpūtė akis tarsi užklupta, 
tačiau įsileido jį į holą. Jie sustojo nežinodami, ką kuris galvoja. Ji 
irgi pasiteiravo, ar jis nebus pabėgęs. Jis viską trumpai paaiškino. 

— Norėjau tik pasisveikinti. Ar aš ne laiku? 

Ji vengė jo žvilgsnio. Mikaelis išsyk suprato, kad ji nelabai 
apsidžiaugė jį išvydusi. 

— Ne... ne, užeik. Norėsi kavos? 

— Su malonumu. 

Jis nusekė jai iš paskos į virtuvę. Ji pylė vandenį į kavavi- 
rę nusigręžusi nuo jo. Priėjęs jis uždėjo ranką jai ant peties. Ji 
krūptelėjo. 

— Sesilija, atrodo, tu visai nenori manęs vaišinti kava. 

— Laukiau tavęs dar po mėnesio, — tarė ji. — Išdygai taip 
netikėtai. 

Pajutęs jos nesmagumą, atsuko ją norėdamas pamatyti veidą. 
Kurį laiką jie stovėjo tylėdami. Ji ir toliau vengė jo žvilgsnio. 

— Sesilija. Velniop tą kavą. Kas negerai? 

Ji papurtė galvą, giliai atsiduso. 

— Mikaeli, būk geras, išeik. Nieko neklausk. Eik, ir viskas. 


MIKAELIS Iš PRADŽIŲ pasuko namo, tačiau neryžtingai sustojo 
prie vartelių. Užuot ėjęs į vidų, nusileido prie vandens greta tilto 
ir atsisėdo ant akmens. Užsidegė cigaretę rikiuodamas mintis ir 
svarstydamas, kas taip dramatiškai galėjo pakeisti Sesilijos Van- 
ger santykius su juo. 

Staiga išgirdo variklio gausmą — didžiulė balta motorinė valtis 
nusklendė į sąsiaurį po tiltu. Jai praplaukiant Mikaelis įžiūrėjo, 
kad prie vairo Martinas Vangeris, tačiau šis įtemptai sekė, kad ne- 
užplauktų ant kokios nors povandeninės seklumos. Valtis — dvy- 
likos metrų ilgio motorlaivis — įspūdinga kaip galingas laukinis 
žvėris. Mikaelis pakilo ir nuėjo pasivaikščioti pakrante. Staiga at- 
kreipė dėmesį, kad vandenyje prie įvairių lieptelių sūpuojasi dau- 
gybė laivelių — tai motorinės valtys, tai burinės. Vadinasi, vasara 
jau čia pat. Keletas medinių burlaivių, o prie vieno lieptelio į pak- 
rantę teliūskuojančiose bangelėse sūpavosi dvivietė burinė valtis. 
Buvo ir didesnių, prabangesnių valčių. Jo akį patraukė prabangi 
Hallberg-Rassy jachta. Taip nesunkiai atsiskleidė socialinė Hede- 
bio jūrų gyvenimo nelygybė — Martino Vangerio laivas buvo, be 
jokios abejonės, brangiausias ir prašmatniausias visoje apylinkėje. 

Sustojęs netoli Sesilijos Vanger namų vogčiomis pažvelgė į 
apšviestus antro aukšto langus. Paskui nuėjęs namo ėmė ruošti 
kavą. Laukdamas, kol jos pritekės, įkišo nosį į savo kabinetą. 

Prieš išvažiuodamas į kalėjimą didumą Henriko dokumentų 
apie Harietą grąžino į sodybą. Rodės, taip bus išmintingiau- 
sia — nepalikti visų dokumentų negyvenamame name tokiam 
ilgam laikui. Lentynos žiojėjo tuščios. Iš tyrimo buvo pasilikęs 
tik penkis Henriko Vangerio užrašų sąsiuvinius, kuriuos vežėsi 
į Rulokerį ir šiuo metu jau mokėjo mintinai. Vis dėlto stovėda- 
mas tarpduryje pamatė, kad liko ir nuotraukų albumas, kurį jis 
pamiršo pačiame lentynos viršuje. 

Nusikėlęs albumą nusinešė ant virtuvės stalo. Įsipylė kavos ir 
atsisėdęs ėmė vartyti. 

Nuotraukos buvo darytos Harietos dingimo dieną. Pirmoji — 
paskutinė Harietos nuotrauka per Vaikų dienos eitynes Hedesta- 
de. Paskui - maždaug šimtas aštuoniasdešimt iki skausmo ryškių 
nuotraukų, vaizduojančių autocisternos avariją ant tilto. Anksčiau 
jau ne kartą buvo visas nuotraukas vieną po kitos išstudijavęs su 
didinamuoju stiklu. Šįkart vartė lapus išsiblaškęs, žinojo, kad ne- 
ras nieko, kas nušviestų protą. Po valandėlės pasijuto pasibodėjęs 
Harietos Vanger mysle ir su trenksmu užvertė albumą. 

Nenustygdamas vietoje nuėjo prie virtuvės lango ir pažvelgė 
į tamsą. 

Paskui vėl atsigręžė į albumą. Neįstengė žodžiais nusakyti 
apnikusio jausmo, tačiau visai netikėtai jam kilo nerišli mintis, 
tarsi būtų sureagavęs į kažką, ką tik matyta albume. Tarsi į ausį 
iš tyko būtų pūstelėjusi nematoma dvasia, kad net plaukeliai ant 
sprando pasišiaušė. 

Klestelėjęs vėl atsivertė albumą. Dar sykį peržvelgė pusla- 
Pi po puslapio, kiekvieną tilto nuotrauką. Apžiūrėjo jaunesnį 
mazutu permirkus; Henriką Vangerį, vos pusamžį Haraldą 
Vangerį, žmogų, kurio dar vis nebuvo matęs nė akies krašte- 
liu. Štai sugriautas tilto turėklas, pastatai, langai ir nuotraukose 


— 288 — 


MERGINA SU DRAKONO TATUIRUOTE 


matomos transporto priemonės. Be jokio vargo atpažino dvi- 
dešimtmetę Sesiliją Vanger pačiame žioplių minios viduryje. Ji 
vilkėjo šviesią suknelę, tamsų švarką ir buvo patekusi maždaug 
į dvidešimt kadrų. 

Staiga pajuto smarkų susijaudinimą. Per šitiek metų buvo 
išmokęs pasikliauti instinktais. Kažkas albume jam užkliuvo, 


tačiau jis negalėjo tiksliai pasakyti, kas. 


JIS VIS DAR TEBESĖDĖJO prie virtuvės stalo spoksodamas į nuo- 
traukas, kai apie vienuoliktą kažkas pasibeldė į lauko duris. 

— Ar galiu užeiti? — paklausė Sesilija Vanger. Nelaukdama 
atsakymo atsisėdo priešais jį kitapus virtuvės stalo. Mikaelį apė- 
mė keistas dė/d vu“ jausmas. Ji buvo plačia, plona šviesia suknele 
ir tamsiai mėlynu švarku, drabužiais, beveik visiškai identiškais 
tiems, kuriais vilkėjo 1966-ųjų nuotraukose. 

— Tai tu esi mano problema, - tarė ji. 

Mikaelis kilstelėjo antakius. 

— Atleisk, bet šįvakar pasibeldęs užtikai mane nepasirengu- 
sią. Jaučiuosi tokia nelaiminga, kad negaliu užmigti. 

— Kodėl tu nelaiminga? 

— K3, tu nesupranti? 

Jis papurtė galvą. 

— Ar nesijuoksi, jei pasakysiu? 

— Pažadu nesijuokti. 

— Žiemą tave suviliojau pagauta beprotiško impulso. Norė- 
jau smagiai praleisti laiką. Nieko daugiau. Tą pirmąjį vakarą 
jaučiausi pašėlusi ir neketinau su tavim regzti jokių ilgalaikių 
planų. Tačiau paskui viskas apvirto aukštyn kojom. Noriu, kad 
žinotum, jog savaitės, kai buvai mano occasiona/ over, buvo vie- 
nos šviesiausių mano gyvenime. 

— Man irgi pasirodė, kad maloniai leidome laiką. 

— Mikaeli, aš visą laiką melavau ir tau, ir sau. Niekada neleidau 
sau didelės seksualinės laisvės. Per visą gyvenimą turėjau penkis 


* Jau matyta (pranc.). 

partnerius. Kai būdama dvidešimt vienerių debiutavau — vienas. 
Mano vyras, su kuriuo susipažinau būdama dvidešimt penkerių 
ir kuris pasirodė esąs išgama, — du. Paskui dar buvau su trimis 
vyriškiais, kuriuos sutikau su kelerių metų pertraukom. Tačiau 
tu kažką sujudinai mano viduj. Aš niekaip negalėjau pasisotinti. 
Tai šiek tiek dėl to, kad tu nekeli jokių reikalavimų. 

— Sesilija, na kam tu... 

— Ša, nepertraukinėk. Kitaip niekad ir nepapasakosiu šitos 
istorijos. k 

Mikaelis nutilo. 

— Tą dieną, kai išsidanginai į kalėjimą, jaučiausi tokia apleis- 
ta. Staiga tavęs nebeliko, tarsi niekada ir nebūtų buvę. Svečių 
trobelė skendėjo tamsoje. Mano lova — tuščia ir šalta. Staiga vėl 
tapau penkiasdešimt šešerių metų tetule, ir viskas. 

Ji valandėlę patylėjo, paskui pakėlė akis į Mikaelį. 

— Aš tave šią žiemą įsimylėjau. Nenorėjau, bet įsimylėjau. Ir 
staiga suvokiau, kad tu Hedebyje tik laikinai, kad vieną dieną 
iškeliausi visiems laikams, o aš liksiu čia visą savo amželį. Jau- 
čiau tokį klaikų skausmą, kad nusprendžiau nebegsileisti tavęs, 
kai vėl grįši iš kalėjimo. 

— Apgailestauju. 

— Tu nekaltas. 

Jie valandėlę patylėjo. 

— Kai šįvakar išėjai, atsisėdusi pradėjau bliauti. Taip troš- 
kau, kad kas leistų gyvenimą nugyventi iš naujo. Paskui 
apsisprendžiau. 

— Dėl ko? 

Ji nudelbė akis į stalą. 

— Kad būčiau visiška pamišėlė, jei nustočiau su tavimi su- 
sitikinėti tik todėl, kad tu kada nors iš čia išvažiuosi. Mikaeli, 
ar galėtume pradėti nuo pradžių? Ar galėtum pamiršti tai, kas 
šįvakar įvyko iki šio pokalbio? 

— Jau pamiršau, — tarė Mikaelis. — Bet gerai, kad išsipa- 
sakojai. 

Ji tebežiūrėjo į stalą. 

— Jei tu manęs nori, aš noriu labai labai. 

Ir ji staiga vėl pakėlė akis į jį. Paskui atsistojo ir žengė mie- 
gamojo link. Nusimetė švarką ant žemės ir eidama nusitraukė 
per galvą suknelę. 


MIKAELIS SU SESILIJA pabudo abu vienu kartu, nes atsidarė 
lauko durys ir į virtuvę kažkas įėjo. Jie girdėjo, kaip į grindis 
prie geležinės krosnelės dunkstelėjo lagaminas. Paskui miega- 
mojo tarpduryje išdygo Erika su šypsena veide, kuri virto siaubo 
grimasa. 

— O varge, — ji žingtelėjo atgal. 

— Sveika, Erika, - tarė Mikaelis. 

— Sveikas. Atsiprašau. Tūkstantį kartų atsiprašau, kad taip 
įsiveržiau. Reikėjo pasibelsti. 

— Mums reikėjo užsirakinti lauko duris. Erika, čia — Sesilija 
Vanger. Sesilija, čia - Erika Berger, „Millennium“ vyriausioji 
redaktorė. 

— Sveiki, — tarė Sesilija. 

— Sveiki, — atsiliepė Erika. Atrodo, ji negalėjo apsispręsti, ar 
prieiti kaip gerai išauklėtam žmogui ir paspausti ranką, ar tie- 
siog pasišalinti. - Ečė, aš... aš gal einu pasivaikščioti. 

— O gal geriau užkaisk kavos, ką? — Mikaelis pasižiūrėjo į 
žadintuvą ant naktinio stalelio. Truputis po vidurdienio. 

Erika linktelėjo ir privėrė miegamojo duris. Mikaelis ir Se- 
silija susižvalgė. Sesilija atrodė susigėdusi. Jie mylėjosi ir šne- 
kučiavosi iki keturių nakties. Paskui Sesilija pareiškė, kad liks 
nakvoti ir kad nuo šiol jai nei šilta, nei šalta, ar kas nors Žino, 
kad ji mylisi su Mikaeliu. Ji miegojo nugara į jį, jis ranka laikė 
apkabinęs ją per krūtinę. 

— Eik tu, viskas gerai, - nuramino Mikaelis. - Erika ištekė- 
jusi, ji nėra mano draugė. Mes retkarčiais susitinkame, tačiau jai 
nei galvoj, nei uodegoj, kad mudu su tavim čia kažką audžiam. 
Turbūt tik labai susidrovėjo. 

Kai jie netrukus išėjo iš miegamojo, Erika buvo padėjusi 
ant stalo kavos, sulčių, apelsinų marmelado, sūrio ir skrudintos 
duonos. Virtuvė skaniai kvepėjo. Sesilija tučtuojau priėjo prie 
jos ir ištiesė ranką. 

— Nespėjau kaip Žmogus pasisveikinti. Laba diena. 

— Sesilija, būkit gera, atleiskit, kad įgriuvau kaip dramblys, — 
Erika buvo didžiai nelaiminga. 

— Pamirškit, dėl Dievo meilės. Verčiau išgerkim kavos. 

— Sveika, - Mikaefis apkabino Eriką prieš atsisėsdamas. — 
Kaip tu čia atsiradai? 

— Šįryt susiruošiau ir atvažiavau, kaip kitaip. Radau tavo ži- 
nutę šiąnakt antrą, mėginau tau prisiskambinti. 

— Aš buvau išsijungęs mobilųjį, - šypsodamasis Sesilijai Van- 


ger tarė Mikaelis. 


PO PUSRYČIŲ ERIKA atsiprašiusi paliko Mikaelį su Sesilija ta 
dingstimi, kad jai reikia aplankyti Henriką Vangerį. Sesilija nu- 
rinko stalą atsukusi nugarą Mikaeliui. Priėjęs jis apkabino ją. 

— Ir kas dabar bus? — paklausė Sesilija. 

— Nieko. Štai ką aš tau pasakysiu: Erika - mano geriausias 
draugas. Mudu su ja tai susieinam, tai išsiskiriam jau dvidešimt 
metų ir greičiausiai taip tęsis dar dvidešimt metų. Tačiau mudu 
niekada nebuvome pora ir niekada nestojame skersai kelio vie- 
nas kito romanams. 

— Štai kaip? Tai aš - romanas? 

— Aš nežinau, kas tu, bet mudu akivaizdžiai puikiai jaučia- 
mės vienas kito draugijoje. 

— Kur ji šiąnakt nakvos? 

— Surasim kur nors kampą. Svečių kambary pas Henriką. 
Mano lovoje ji nemiegos. 

Sesilija valandėlę susimąstė. 

— Nežinau, ar tai mano jėgoms. Judu galbūt taip sukurti, bet 
aš pati nežinau... aš niekada... — ji papurtė galvą. - Einu namo. 
Man reikia truputį pagalvoti. 

— Sesilija, tu manęs klausei jau anksčiau ir aš tau papasako- 
jau apie savo santykius su Erika. Jos persona nenukrinta tau ant 
galvos tarsi iš dangaus. 

— Tiesa. Tačiau kol ji tebebuvo patogiai nutolusi kažkur Stok- 
holme, galėjau ją ignoruoti. 

Sesilija užsimetė švarką. 

— Situacija kokių reta, — nusišypsojo ji. - Ateik šįvakar vaka- 
rieniauti. Ir Eriką atsivesk. Man rodos, ji man patiks. 


ERIKA PASIRODĖ JAU IŠSPRENDUSI nakvynės klausimą. Kas- 
kart, kai lankydavosi Hedebyje prireikus susitikti su Henriku 
Vangeriu, nakvodavo viename iš gausybės jo svečių kambarių, 
taigi nesikuklindama paprašė leidimo ir vėl juo pasinaudoti. 
Sunkiai nuslėpdamas džiaugsmą, Henrikas patikino, kad ji vi- 
sada čia laukiama. 

Sutvarkę šiuos formalumus, Mikaelis su Erika išėjo pasi- 
vaikščioti už tilto ir prisėdo „Suzanos tilto kavinės“ terasoje 
prieš pat jos uždarymą. 

— Aš labai nepatenkinta, - tarė Erika, - atvažiuoju tavęs pasi- 
tikti grįžusio į laisvę ir randu lovoje su kaimo femme fatalė". 

— Atleisk. 

— Ir kiek laiko judu su miss Big Ties“... - Erika pamakalavo 
smiliumi. 

— Maždaug nuo tada, kai Henrikas tapo dalininku. 

— Aha. 

— Kas - aha? 

— Šiaip įdomu. 

— Sesilija — gera moteris. Man ji patinka. 

— Aš nekritikuoju. Aš tik nepatenkinta. Saldainiukas ranka 
pasiekiamas, o aš vis tiek turiu laikytis dietos. Kaip kalėjimas? 

— Visai neblogos darbinės atostogos. Kaip žurnalas? 


* Fatališka moterimi (pranc.J. 
** Panele Papingąja (angl.). 

— Geriau. Ir toliau laikomės iš paskutiniųjų, bet pirmą kartą 
per šiuos metus pagaliau ėmė didėti reklamos apimtys. Vis tiek 
smarkiai atsiliekam nuo pernai metų, bet, šiaip ar taip, kylam 
aukštyn. Tai Henriko nuopelnas. Keisčiausia, kad prenumera- 
torių ėmė gausėti. 

— Visada jų tai padaugėja, tai sumažėja. 

— Keliais šimtais tai į vieną, tai į kitą pusę. Bet per pasta- 
ruosius tris mėnesius padaugėjo trim tūkstančiais. Ir daugėja 
gana stabiliai po gerus du šimtus penkiasdešimt per savaitę. Iš 
pradžių maniau, kad atsitiktinumas, bet naujų prenumeratorių 
atsiranda ir toliau. Tai didžiausias mūsų prenumeratos išaugi- 
mas. Iš jos dabar surenkam daugiau nei iš reklamos įplaukų. 
Plius — senieji prenumeratoriai. Atrodo, visi iki vieno nuosek- 
liai prasitęsia. 

— Kodėl? - nesuprato Mikaelis. 

— Nežinau. Niekas nesupranta. Nedarėm jokios reklaminės 
kampanijos. Kristeris savaitę tikrino atsitiktinai pasirinktus pre- 
numeratorius, norėdamas pažiūrėti, kas per vieni. Pirma — visai 
nauji. Antra — septyniasdešimt procentų moterų. Juk paprastai 
septyniasdešimt procentų prenumeratorių — vyrai. Trečia — pre- 
numeratorius galima apibūdinti kaip vidutines pajamas gaunan- 
čius asmenis priemiesčiuose, dirbančius kvalifikuotą darbą — 
mokytojus, žemesnio rango vadovus, tarnautojus. 

— Čia dabar? Viduriniosios klasės maištas prieš stambųjį 
kapitalą? 

— Nežinau. Tačiau jei taip ir toliau klosis, gerokai pasikeis 
pagrindinė prenumeratorių grupė. Prieš dvi savaites vyko re- 
dakcijos posėdis, nusprendėm imtis ir naujų temų. Aš norėčiau 
matyti daugiau straipsnių apie profsąjungos reikalus, susijusius 
su Tarnautojų konfederacija, ir panašiai, dar - daugiau reporta- 
žų apie, sakykime, moterų klausimus. 

— Tik atsargiai, per daug temų nekaitaliok, — įspėjo Mikae- 
lis. — Jei užsisako naujos skaitytojų kategorijos, jiems tikriausiai 
žurnalas ir taip patinka. 

SESILIJA VAKARIENĖS PAKVIETĖ ir Henriką, galbūt norėdama 
susilpninti nemalonių temų pavojų. Ji pagamino Žvėrienos troš- 
kinį, prie jo patiekė raudonojo vyno. Erika su Henriku didžiumą 
vakaro aptarinėjo „Millennium“ raidą ir naujuosius prenumera- 
torius, tačiau galiausiai pokalbis pasisuko ir kita linkme. Staiga 
pasigręžusi į Mikaelį, Erika pasidomėjo, kaip vyksta darbas. 

— Tikiuosi, po kokio mėnesio būsiu parengęs šeimos kroni- 
kos apmatus, kad Henrikas galėtų pasižiūrėti. 

— Adamsų šeimynėlės kronika, — nusišypsojo Sesilija. 

— Nesuklydai, joje gvildenami ir istoriniai aspektai, — nesi- 
ginčijo Mikaelis. 

Sesilija pašnairavo į Henriką Vangerį. 

— Mikaeli, Henrikas iš tikrųjų nesidomi šeimos kronika. Jis 
nori, kad išaiškintum Harietos dingimą. 

Mikaelis nutylėjo. Iškart tik pradėjęs susitikinėti su Sesilija, 
jis gana atvirai kalbėdavosi su ja apie Harietą. Sesilija jau buvo 
atspėjusi, kad tai ir yra tikrasis jo uždavinys, nors jis niekada 
formaliai to nepripažino. Tačiau jis niekada nebuvo užsiminęs 
Henrikui, kad aptarinėja šią temą su Sesilija. Krūmoti Henriko 
antakiai trumpam susišiaušė. Erika sėdėjo nuščiuvusi. 

— Henrikai, būkit žmogus, - tarė Sesilija, — aš juk ne višta. 
Tiksliai nežinau, kokios jūsų sutartys su Mikaeliu, tačiau jis į 
Hedebį atvyko dėl Harietos, juk aš teisi? 

Henrikas linktelėjo ir pažvelgė į Mikaelį. 

— Sakiau, kad ji gudri. 

Jis kreipėsi į Eriką. 

— Spėju, Mikaelis jums išdėstė, ką veikia Hedebyje. 

Ji linktelėjo. 

— Dar spėju — jūsų galva, tai neprotinga veikla. Ne, atsakyti nebū- 
tina. Tai absurdiška ir neprotinga veikla. Tačiau man reikia žinoti. 

— Neturiu jokių komentarų, — diplomatiškai atsakė Erika. 

— Aišku, turite, - ir Henrikas kreipėsi į Mikaelį. - Jau greit sueis 
pusė metų. Pasakokit. Ar apskritai aptikote ką nors nenagrinėta? 

Mikaelis vengė Henriko akių. Jis beregint prisiminė keistą 
jausmą, nusmelkus; vakar, kai sėdėjo vartydamas albumą. "Tas 
jausmas persekiojo jį visą dieną, tačiau vis nepasitaikydavo pro- 
gos prisėdus vėl pastudijuoti nuotraukas. Nebuvo įsitikinęs, ar 
nefantazuoja, tačiau žinojo, kad protas kažką įžvelgė ir jau buvo 
besuformuluojąs lemtingą mintį. Galiausiai jis pakėlė akis į 
Henriką Vangerį ir papurtė galvą. 

— Ničnieko neradau. 

Senis gręžė jį akimis su netikėtu budrumu, tačiau nutylėjo ir 
nekomentavo Mikaelio atsakymo, o galiausiai vien linktelėjo. 

— Nežinau, kaip jaunimas, bet man jau metas traukti atgal į 
namus. Ačiū už vakarienę, Sesilija. Labos nakties, Erika. Ap- 
lankykit dar mane ryt prieš išvažiuodama. 


KAI HENRIKAS VANGERIS uždarė lauko duris, stojo nejauki 
tyla. Ją nutraukė Sesilija. 

— Mikaeli, kas čia įvyko? 

— Štai kas - man paaiškėjo, kad Henrikas Vangeris skaito 
žmonių reakcijas kaip seismografas. Vakar, prieš tau ateinant, 
atsisėdęs žiūrėjau albumą. 

— Ir ką? 

— Aš kažką mačiau. Nežinau ką ir negaliu to pasakyti Žo- 
džiais. Tas kažkas jau buvo bepavirstąs mintimi, tačiau aš pra- 
Žiopsojau ją. 

— Bet apie ką tu tada galvojai? 

— Nežinau, ir tiek. Paskui atėjai tu, ir aš... hmm... pradėjau 
galvoti apie linksmesnius dalykus. 

Sesilija paraudo. Stengdamasi išvengti Erikos žvilgsnio, su- 
sigalvojo dingstį prapulti virtuvėje — užkaisti kavos. 


BUVO ŠILTA IR SAULĖTA gegužės diena. Žaluma jau skleidėsi, ir 
Mikaelis atsitokėjo beniūniuojąs psalmę „Ateina žydėjimo metas“. 
Erika praleido naktį Henriko svečių kambaryje. Po vakarie- 
nės Mikaelis paklausė Sesilijos, ar norinti kompanijos. Ji atsakė, 
kad rengiasi baigiamųjų pažymių posėdžiams, kad yra pavargu- 

si ir norinti išsimiegoti. Erika pabučiavo Mikaelį į skruostą ir 
išvažiavo iš Hedebio salos anksti pirmadienio rytą. 

Kai Mikaelis iškeliavo į kalėjimą kovo viduryje, visą kraštą dar 
dengė storas sniego patalas. O dabar žaliavo beržai, veja aplink tro- 
belę buvo vešli ir tarpi. Mikaelis pasinaudojo proga pirmą kartą pa- 
sižvalgyti po visą Hedebio salą. Apie aštuntą nuėjęs paprašė Anos 
paskolinti termosą. Trumpai šnektelėjęs su ką tik atsikėlusiu Hen- 
riku, pasiėmė iš jo salos žemėlapį. Norėjo atidžiai apžiūrėti Gotf- 
rido trobelę, kuri netiesiogiai keletą kartų buvo minima policijos 
tyrime, nes joje kartais laiką leisdavo Harieta. Henrikas įspėjo, kad 
trobelės savininkas - Martinas Vangeris, tačiau ji praktiškai nieka- 
da nenaudojama. Kartkartėmis ten apsistoja koks giminaitis. 

Laimė, Mikaelis pagavo kaip sykis į darbą Hedestade vyks- 
tantį Martiną Vangerį. Išdėstęs savo reikalą, paprašė rakto. 
Martinas nužvelgė jį su pašaipia šypsena. 

— Spėju, kad šeimos kronika pasiekė skyrių apie Harietą. 

— Aš tik noriu apsidairyti... 

Paprašęs palaukti, Martinas Vangeris netrukus grįžo su raktu. 

— Ar tikrai jūs nieko prieš? 

— Dėl manęs, galit, jei norit, ten kraustytis gyventi. Jei ne- 
stovėtų kitoj salos pusėj, būtų iš tiesų daug malonesnė vieta už 
dabartinį jūsų būstą. 

Mikaelis išsivirė kavos, susitepė sumuštinių. Prisipylė butelį 
vandens ir susidėjo paviržį į kuprinę, kurią persimetė per petį. 
Išėjęs pasuko kiek užžėlusiu keliuku palei įlanką šiaurinėje salos 
pusėje į Gotfrido trobelę, stūksančią kyšulyje maždaug už dvie- 
jų kilometrų nuo kaimo. Atstumą Mikaelis neskubriu žingsniu 
įveikė vos per pusvalandį. 

Martinas Vangeris buvo teisus. Mikaelis išniro iš už siauro ke- 
liuko posūkio, ir prie vandens tarp išvešėjusios augmenijos jam at- 
sivėrė aikštelė. Vaizdas buvo nuostabus - ir į Hedės upės žiotis, ir 
į pakeleivingų valčių uostą kairėje, ir į pramonės uostą dešinėje. 

Jam netilpo galvoje, kaip niekas neužėmė Gotfrido trobelės. 
Tai buvo nedailus, gulsčių tamsiai beicuotų rąstų statinys čerpių 

stogu ir žaliais langų rėmais, su mažyte saulės nutvieksta ve- 
randa prie lauko durų. Tačiau aiškiai buvo matyti, kad trobelės 
ir sklypo priežiūrai niekas neskiria dėmesio jau daugybę metų. 
Dažai luposi nuo durų staktų ir langų impostų, o vejos vietoje 
kerojo metro aukščio brūzgynai. Viskam sutvarkyti būtų reikėję 
su dalgiu ir krūmapjove plušėti kiaurą dieną. 

Mikaelis atsirakino duris ir iš vidaus atsuko langus. Vidus 
buvo maždaug trisdešimt penkių kvadratinių metrų dėžutė. 
Iškalta lentelėmis. Visa patalpa — vienas didžiulis kambarys su 
plačiais langais į vandenį, iškirstais lauko durims iš šonų. Gilu- 
moje laipteliai vedė į atvirą miegamąjį pusaukštį, dengiantį pusę 
trobelės. Po laiptais — mažutė niša su kelionine dujine virykle, 
kriaukle ir spintele higienos reikmenims virš jos. Paprasti bal- 
dai. Palei ilgąją sieną į kairę nuo durų — prie sienos prisuktas 
suolas, subraižytas rašomasis stalas ir medinė lentyna. Toliau 
toje pačioje pusėje — trys drabužinės. Į dešinę nuo durų — ap- 
valus pietų stalas su penkiomis medinėmis kėdėmis, priešais — 
sienos vidury — židinys. 

Trobelėje nebuvo elektros, šviesos šaltinį atstojo keletas žiba- 
linių lempų. Ant palangės — senas tranzistorinis radijas „Grun- 
dig“. Antena nulaužta. Mikaelis paspaudė mygtuką „on“, tačiau 
neveikė baterijos. 

Užlipęs siaurais laiptais apsižvalgė pusaukštyje. Dvigulė lova, 
plikas čiužinys, naktinis staliukas ir komoda. 


PER KOKĮ PUSVALANDĮ Mikaelis apieškojo visą trobelę. Ko- 
moda beveik tuščia, vien keletas rankšluosčių ir užvalkalų, kiek 
trenkiančių pelėsiais. Spintoje — seni darbiniai drabužiai, kombi- 
nezonas, guminių batų pora, pora nutrintų sportbačių ir žibalinis 
šildytuvas. Rašomojo stalo stalčiuose gulėjo rašomasis popierius, 
pieštukai, tuščias piešimo sąsiuvinis, kortų malka ir keli paš- 
to ženklai. Virtuvės spintelėje sukrauti indai, kavos puodeliai, 
stiklai, stearino žvakės ir keli pamiršti pakeliai druskos, arbatos 
maišeliai ir panašiai. Virtuvės stalo stalčiuje — stalo įrankiai. 

Vieninteles intelektualinio pobūdžio liekanas jis aptiko len- 
tynoje virš rašomojo stalo. Atsinešė virtuvės kėdę ir pasilypėjęs 
ant jos peržvelgė lentynų turinį. Apatinėje gulėjo trisdešimties 
keturiasdešimtiesmetų senumo „Se“, „Rekordmagasinet“, „Tids- 
fordriv“ ir „Lektyr“. Taip pat 1965-ųjų ir 1966-ųjų „Bildjourna- 
len“, o antai — „Mano gyvenimo novelė“ ir keletas komiksų — 
„9I-asis“, „Fantomasas“ ir „Meilės romanas“. Mikaelis atsivertė 
vieną 1964-ųjų „Lektyr“ numerį, nusprendęs, kad kalendoriaus 
mergaitė atrodo visai nekaltai. 

Knygų buvo apie penkiasdešimt. Maždaug pusė — Valstrio- 
mo leidyklos Manheteno serijos detektyvai minkštais viršeliais: 
Mikio Spileino tomeliai klasikiniais Bertilio Heglando virše- 
liais, pavadinimais „Merginos medžioklė“ ir panašiai. Jis rado ir 
pustuzinį „Nensės Driu“, keletą Enidos Blaiton „Šauniojo pen- 
ketuko nuotykių“, ir „Misteriją metro“ iš pseudonimo Sivar 4/- 
rud serijos „Dvynukės seklės“. Trys Astridos Lindgren knygos, 
jas atpažinęs Mikaelis nusišypsojo: „Padaužų kaimo vaikai“, 
„Kalis Bliumkvistas ir Rasmusas“ ir „Pepė Ilgakojinė“. Viršu- 
tinėje lentynoje gulėjo knyga apie trumpųjų bangų radiją, dvi 
knygos apie astronomiją, paukščių albumas, „Blogio imperija“ — 
apie Sovietų Sąjungą, knyga apie suomių Žiemos karą, Liuterio 
katekizmas, psalmynas ir Biblija. 

Atsivertęs Bibliją, Mikaelis viršelio aplanke perskaitė: Hla- 
rieta Vanger, 12/5 — 1963. Harietos konfirmacijos Biblija. Staiga 
paniuręs padėjo knygą į vietą. 


TUOJ UŽ TROBELĖS stovėjo kombinuota malkinė-įrankinė, 
kurioje kažkas laikė dalgį, grėblį, plaktuką ir kartonines dėžes 
nerūšiuotų vinių, oblių, pjūklų bei kitų įrankių. Lauko tualetas 
šmėkščiojo miškelyje už dvidešimties metrų į rytus. Mikaelis 
valandėlę pasisukiojo ir grįžo į trobelę. Atsinešė kėdę ir atsisė- 
dęs verandoje įsipylė iš termoso kavos. Užsidegė cigaretę ir pro 
sąžalynų uždangą pažvelgė tolyn į Hedestado įlanką. 
Nesitikėjo, kad Gotfrido trobelė tokia kukli. Vadinasi, čia 


ir yra ta vieta, kur atsiskyręs gyvendavo Harietos ir Martino 


— 299 — 


STIEG LARSSON 


tėtis, kai santuoka su Izabela patyrė fiasko šeštojo dešimtmečio 
pabaigoje. Čia jis gyveno ir gėrė. O štai ten, žemiau, kažkur prie 
lieptelio, nuskendo turėdamas didžiulį alkoholio kiekį kraujyje. 
Vasarą gyvenimas trobelėje tikriausia buvo vienas malonumas, 
tačiau kai oro temperatūra imdavo leistis prie nulio, čia turėdavo 
pasidaryti pragariškai šalta ir vargana. Pasak Henriko, Gotfridas 
ir toliau, iki pat 1964-ųjų, ėjo savo pareigas Vangerių koncerne, 
išskyrus tuos periodus, kai mirtinai gerdavo. Tai, kad jis, daugiau 
ar mažiau nuolat gyvendamas trobelėje, vis vien prisistatydavo į 
darbą šviežiai nusiskutęs, nusiprausęs, pasirišęs kaklaraištį ir su 
švarku, vis dėlto rodo tam tikrą asmeninę discipliną. 

Tačiau ir Harieta Vanger čia lankydavosi taip dažnai, kad 
čia pirmiausia atėjo jos ieškoti. Henrikas pasakojo, kad Harieta 
pastaraisiais metais dažnai pasitraukdavo į trobelę, matyt, norė- 
dama ramybės savaitgaliais ir per atostogas. Paskutiniąją vasarą, 
nors ir kasdien pasirodydavo kaime, ji čia pragyveno tris mėne- 
sius. Čia pas ją šešias savaites viešėjo ir draugė Anita Vanger, 
Sesilijos sesuo. 

Ką ji veikdavo čia viena? Iš tokios lektūros kaip „Mano gy- 
venimo novelė“ ir „Meilės romanas“, taip pat ir šūsnies „Nensės 
Driu“ knygų galima kai ką numanyti. Galbūt stalčiuje gulintis 
piešimo sąsiuvinis irgi jos. Tačiau čia guli ir jos Biblija. 

Gal norėdavo būti kuo arčiau nuskendusio tėčio - gal gedėjo, 
o tam reikėjo laiko ir vienatvės? Negi paaiškinimas būtų toks 
paprastas? O gal čia spręsdavo savo tikėjimo dilemas? Trobelė 
atšiauri ir asketiška. Gal įsivaizduodavo atsidūrusi vienuolyne? 


MIKAELIS NUĖJO PAKRANTE į pietryčius, tačiau aplink Žiojėjo 
tiek plyšių ir žėlė tiek kadugynų, kad buvo beveik neįmanoma pra- 
siskverbti. Jis grįžo prie trobelės ir paėjėjo galiuką keliu Hedebio 
link. Pagal žemėlapį vienas miško takas turėjo vesti į vadinamuo- 
sius įtvirtinimus. Ieškodamas tako atšakos jis sugaišo dvidešimt 
minučių. Įtvirtinimai — pakrantės apsaugos bastiono liekanos nuo 
Antrojo pasaulinio karo. Pylimo juosiami betoniniai bunkeriai, 
išsisklaidę aplink vadavietės pastatus. Viskas apaugę brūzgynais. 

Mikaelis takeliu nužingsniavo iki valčių stoginės laukymėje 
prie jūros. Šalia stoginės rado medinės valties nuolaužas. Grįžo 
prie įtvirtinimų ir patraukęs kitu taku netrukus atsirėmė į tvo- 
rą — vadinasi, iš užpakalinės pusės priėjo Ostergordą. 

Takas vingiavo per mišką, iš dalies lygiagrečiai Ostergordo 
laukams. Vietomis apžėlę, vietomis pelkėta, tad teko sukinė- 
tis Zigzagais. Galiausiai jis pasiekė durpyną, kuriame stūksojo 
daržinė. Kiek įžiūrėjo, takas ten ir baigėsi, iki Ostergordo kelio 
tebuvo šimtas metrų. 

Kitoje kelio pusėje dunksojo Pietkalnis. Mikaelis užkopė 
stačiu šlaitu — paskutinius metrus iki viršūnės teko kabarotis 
visomis keturiomis. Kalnas baigėsi kone statmena uola prie van- 
dens, tad Mikaelis pasuko gūbriu atgal į Hedebį. Sustojęs pa- 
žvelgė į kaimą iš viršaus, pasigrožėjo vaizdu — senuoju žvejybos 
uostu, bažnyčia ir savo trobele apačioje. Atsisėdęs ant plokščio 
akmens subaigė drungną kavą. 

Negalėjo paaiškinti, ką veikia Hedebyje, tačiau vaizdas jam 
buvo prie širdies. 


SESILIJA VANGER LAIKĖSI atokiai, o Mikaelis nenorėjo pasi- 
rodyti įkyrus. Po savaitės jis vis dėlto nuėjo jos aplankyti. Ji pa- 
kvietė į vidų, užkaitė kavą. 

— Turbūt manai, kad aš gera kvaiša, penkiasdešimt šešerių 
tamsta gerbiama mokytoja, o elgiuosi kaip paauglė. 

— Sesilija, tu suaugęs žmogus ir gali elgtis kaip tinkama. 

— Žinau. Todėl nusprendžiau, kad daugiau su tavim nebesu- 
sitikinėsiu. Aš nepakeliu... 

— Tu neprivalai man nieko aiškinti. Tikiuosi, kad ir toliau 
liksime draugai. 

— Aš labai noriu, kad liktume draugai. Tačiau artimesni san- 
tykiai su tavimi man per skaudūs. Artimi santykiai - mano silp- 
noji vieta. Šiaip dabar turbūt norėčiau kurį laiką pabūti viena. 

SEKMADIENIS, BIRŽELIO 1-ANTRABIENS, BIRŽELIO 18 


PO ŠEŠIŲ MĖNESIŲ bergždžio galvos laužymo Harietos Vanger 
byla sprogte sprogo, kai Mikaelis per keletą dienų pirmąją bir- 
želio savaitę aptiko tris visiškai naujas galvosūkio aplinkybes. 
Dvi iš jų aptiko visiškai savarankiškai. Rasti trečiąją jam šiek 
tiek padėjo. 

Išvažiavus Erikai, jis kelias valandas prasėdėjo atsivertęs al- 
bumą, tyrinėdamas nuotrauką po nuotraukos, vis mėgindamas 
suvokti, į ką reagavo. Galiausiai viską atidėjo į šalį ir sėdo toliau 
rašyti kronikos. 

Praėjus porai dienų, Mikaelis išsirengė į Hedestadą. Jo min- 
tys klaidžiojo visai kitur, kai miesto autobusas įsuko į Gele- 
žinkelio gatvę ir jis staiga suvokė, kas brendo ir noko kažkur 
pakaušyje. Suvokimas trenkė kaip perkūnas iš giedro dangaus. 
Stėrte nustėręs, net nuvažiavo iki galinės stotelės prie geležinke- 
lio ir grįžo atgal į Hedebį įsitikinti, ar viską atsimena teisingai. 

Pirmoji albumo nuotrauka! 

Kitaip tariant, paskutinioji Harietos Vanger nuotrauka, da- 
ryta tą lemtingą dieną Hedestade, Geležinkelio gatvėje, kur ji 
stebėjo Vaikų dienos eitynes. 

Ji skyrėsi iš visų kitų albumo nuotraukų. Pateko ten tik to- 
dėl, kad buvo padaryta kaip tik dieną, tačiau ji vienintelė iš visų 
daugiau kaip šimto aštioniasdešimties nuotraukų vaizdavo ne 

avariją ant tilto. Kaskart, kai Mikaelis ir, kaip jis įsivaizdavo, 
visi kiti vartydavo albumą, dėmes; patraukdavo žmonių ir ava- 
rijos detalių nuotraukos ant tilto. Žmonių minia, stebinti Vaikų 
dienos eitynes Hedestade likus keletui valandų iki lemtingųjų 
įvykių, nebuvo niekuo dramatiška. 

Henrikas Vangeris tikriausiai matė tą kadrą tūkstančius kar- 
tų skausmingai suvokdamas, kad daugiau niekada nebepamatys 
Harietos tarp gyvųjų. Tikriausiai jautė apmaudą, kad nuotrauka 
daryta iš taip toli ir Harieta Vanger tėra tik lašas Žmonių jūroje. 

Tačiau Mikaelis sureagavo ne į tai. 

Nuotrauka buvo daryta iš kitos gatvės pusės, tikriausiai pro 
antro aukšto langą. Plačiakampis objektyvas užkabino parade 
dalyvaujančio sunkvežimio priekį. Moterys tviskančiais maudy- 
mosi kostiumėliais ir šarovarais mėto nuo sunkvežimio platfor- 
mos saldainius publikai. Kai kurios lyg ir šoka. Prieš sunkveži- 
mį vartosi trys klounai, 

Harieta stovi pirmoje minios gretoje ant šaligatvio. Šalia 
jos — trys klasės draugės, o aplink jas — dar koks šimtas kitų 
Hedestado gyventojų. | 

Kaip tik tai ir užregistravo Mikaelio pasąmonė, staiga iš- 
plukdžiusi į paviršių kaip tik tos vietos nuotrauką, kai autobusas 
atsitiktinai pro ją pravažiavo. 

Publika elgėsi tradiciškai. Per teniso varžybas jos akys visada 
seka kamuoliuką arba ritulį ledo ritulio aikštelėje. Taigi stovin- 
tieji kairiajame nuotraukos krašte žiūri į klounus, šokinėjančius 
priešais. Stovintieji arčiau sunkvežimio dėmesį sutelkę į platfor- 
mą su pusnuogėmis merginomis. Veiduose atsispindi džiugesys. 
Vaikai rodo pirštais. Kai kurie juokiasi. Visi atrodo linksmai 
nusiteikę. 

Visi, išskyrus vieną. 

Harieta Vanger žvelgia į šoną. Trys jos bendraklasės ir kiti 
šalia stovintys žmonės žiūri į klouną. O Harietos veidas pasuk- 
tas kone trisdešimt ar trisdešimt penkių laipsnių kampu į deši- 

nę. Žvilgsnis, regis, prikaustytas prie kažko kitoje gatvės pusėje, 
nebepakliuvusio į apatinį kairįjį nuotraukos kamputį. 

Stengdamasis įžiūrėti detales, Mikaelis išsitraukė didinamąjį 
stiklą. Nuotrauka daryta iš didelio atstumo, ir jis nebuvo visiškai 
tikras, tačiau skirtingai nei kitų, buvusių šalia, Harietos veide 
nepulsuoja gyvybė. Lūpos tarsi siauras brūkšnys. Akys plačiai 
pravertos. Rankos karo palei kūną. 

Ji atrodo išsigandusi. Išsigandusi arba supykusi. 


MIKAELIS IŠSITRAUKĖ NUOTRAUKĄ iš albumo, įsidėjo įmautėn 
ir artimiausiu autobusu grįžo atgal į Hedestadą. Išlipęs Geležin- 
kelio gatvėje, atsistojo toje vietoje, iš kur buvo daryta nuotrauka. 
Pats Hedestado centro pakraštys. Medinis dviejų aukštų pastatas, 
kuriame glaudžiasi vaizdajuosčių nuomos punktas ir „Sundstrio- 
mo mada vyrams“, įkurta 1932-aisiais, pasak iškabos prie paradi- 
nių durų. Įžengęs į parduotuvę bemat pastebėjo, kad parduotu- 
vė užima du aukštus. Spiraliniais laiptais buvo galima pakilti į 
viršų. 

Ten, prie laiptų, - du langai į gatvę, kur ir stovėta fotografo. 

— Kuo galėčiau padėti? — pasiteiravo pagyvenęs pardavė- 
jas, kai Mikaelis išsitraukė įmautę su nuotrauka. Parduotuvėje 
vaikštinėjo vos vienas kitas lankytojas. 

— Gal ir niekuo, aš tik norėčiau pasižiūrėti, iš kur daryta ši 
nuotrauka. Ar galėčiau akimirkai atsidaryti langą? 

Gavęs leidimą, jis pakėlė nuotrauką prieš akis. Žiūrėjo tiksliai 
į tą vietą, kurioje stovėjo Harieta Vanger. Vienas medinių pasta- 
tų, stūksojusių jai už nugaros, buvo nugriautas, jį pakeitė ketur- 
kampis plytų namas. Išlikusiame mediniame name 1966-aisiais 
buvo kanceliarinės prekės, šiuo metu - sveiko maisto parduotuvė 
ir soliariumas. Mikaelis uždarė langą, padėkojo ir atsiprašė už 
sutrukdymą. 

Gatvėje atsistojo kaip tik ten, kur stovėjo Harieta. Orien- 
tyru pasirinko tarpą tarp vyriškų drabužių parduotuvės antro 

aukšto langų ir soliariumo durų. Pasukęs galvą, nukreipė akis 
pagal Harietos regėjimo lauko kraštinę. Kiek Mikaeliui pavyko 
nustatyti, ji žvelgė į pastato, kuriame buvo „Sundstriomo mada 
vyrams“, kampą. Paprasčiausią namo kampą, už kurio pasukęs 
prapuldavo skersgatvis. Ką fu fen pamatei, Harieta? 


MIKAELIS ĮSIKIŠO NUOTRAUKĄ į krepšį ir nužingsniavo į ge- 
ležinkelio stoties parką, kur atsisėdęs lauko kavinėje užsisakė 
kavos /atte. Jautėsi sukrėstas. 

Angliškai tai vadinama new evidence* ir skamba visiškai ki- 
taip nei švedų kalba „nauja įrodymų medžiaga“. Nelauktai neti- 
kėtai jam pavyko atskleisti kažką nauja, ko niekas nepastebėjo 
per tyrimą, trypčiojusį vietoje trisdešimt septynerius metus. 

Bėda tik ta, kad jis nežinojo, kiek vertingos naujosios jo žinios, 
jei apskritai jos bent ko vertos. Vis dėlto atrodė, kad tai svarbu. 

Rugsėjo diena, kai dingo Harieta, buvo daug kuo dramatiška. 
Hedestade vyko šventė, gatvėse tikriausiai stumdėsi keli tūkstan- 
čiai žmonių, senų ir jaunų. Hedebio saloje kaip tik vyko kasmeti- 
nis giminės suėjimas. Jau vien tai buvo kolektyviniai nukrypimai 
nuo kasdieninės tvarkos. Lyg to dar būtų negana, ant tilto įvyko 
autocisternos avarija, nustelbusi visus kitus įvykius. 

Kriminalinis inspektorius Murelis, Henrikas Vangeris ir visi 
kiti, sukę galvą dėl Harietos dingimo, kreipė dėmesį į Hedebio 
salos įvykius. Murelis netgi savo ranka buvo užrašęs, jog negali 
atsikratyti įtarimo, kad nelaimė ir Harietos dingimas susiję vienas 
su kitu. Ir štai Mikaelis žaibiškai įsitikino, kad tai klaidinga. 

Įvykių grandinė tą dieną prasidėjo ne Hedebio saloje, o kele- 
ta valandų anksčiau Hedestade. Harieta Vanger kažką pamatė, 
žmogų, daiktą ar veiksmą, tai ją išgąsdino ir privertė važiuoti 
namo tiesiai pas Henriką Vangerį, kuris, deja, neturėjo laiko 
su ja pasikalbėti. Paskui įvyko avarija ant tilto. Tada žudikas 
sudavė smūgį. 


* Nauji įrodymai, t. p. nauji pėdsakai, t. p. naujas akivaizdumas (ang/.J. 

MIKAELIS STABTELĖJO. Jis pirmą kartą sąmoningai suformu- 
lavo hipotezę, kad Harieta buvo nužudyta. Tačiau padvejojęs 
netrukus suvokė, kad tiesiog bus pasidavęs Henriko Vangerio 
įsitikinimui - Harieta nebegyva, o jis pats vaikosi žudiką. 

Jis grįžo prie tyrimo. Iš tūkstančių puslapių tik niekingai trum- 
pos tyrimo atkarpos apėmė valandas Hedestade. Harieta vaikš- 
čiojo kartu su trimis bendraklasėmis, kiekviena jų buvo atskirai 
apklausta ir davė parodymus. Jos susitiko geležinkelio stoties par- 
ke devintą ryto. Vienai reikėjo naujų džinsų, tad draugės palaikė 
jai kompaniją. Jos išgėrė kavos „EPA“ universalinės parduotuvės 
restorane, paskui patraukė į stadioną, kur žioplinėdamos tarp ka- 
ruselių ir laimės šulinių susidūrė su dar kitais bendramoksliais. 
Po dvyliktos visi patraukė atgal į miestą žiūrėti eitynių. Netrukus 
prieš dvi Harieta staiga pareiškė, kad jai reikia namo. Jos išsiskyrė 
prie autobusų stotelės Geležinkelio gatvėje. 

Niekas iš draugių nepastebėjo nieko neįprasta. Tik viena, 
Ingerė Stenberg — kaip tik ji įsimintinai ir apibūdino Harie- 
tos Vanger pasikeitimą paskutiniaisiais metais, pavadindama ją 
„neasmeniška“ — taigi, ji pažymėjo, kad Harieta tą dieną buvusi 
kaip visada nekalbi ir daugiausia sekiojusi kitiems iš paskos. 

Kriminalinis inspektorius Murelis apklausinėjo visus tą dieną 
Harietą sutikusius žmones, net jei jie tik pasilabino prasilenkda- 
mi per šventę. Skelbdamas paiešką, jos nuotrauką išspausdino 
vietos laikraštis, ir ne vienas Hedestado gyventojas kreipėsi į 
policiją pranešdamas, kad turbūt matė ją tą dieną, tačiau niekas 
neatkreipė dėmesio į ką nors ypatinga. 


MIKAELIS VISĄ VAKARĄ suko galvą, kaip galėtų toliau sėkmin- 
gai kapstytis tiesos link, padedamas naujai išgvildentų teorijų. 
Kitą dieną priešpiet išsirengė susitikti su Henriku Vangeriu, 
kaip tik sėdusiu pusryčiauti. | 

— Užsiminėte, kad Vangerių šeima tebevaldo dalį „Hedesta- 
do kurjerio“. 

— Tai tiesa. 

— Man reikėtų patekti į laikraščio fotoarchyvą. Mane domina 
I966-ieji. 

Henrikas Vangeris pastatė stiklinę su pienu, nusišluostė vir- 
šutinę lūpą. 

— Mikaeli, ką jūs aptikot? 

Jis pažvelgė seniui tiesiai į akis. 

— Nieko konkretaus. Tačiau, galimas daiktas, mes neteisingai 
interpretavome įvykių raidą. 

Jis parodė nuotrauką ir išdėstė savo išvadas. Henrikas Vange- 
ris valandėlę prasėdėjo netardamas nė žodžio. 

— Jei aš teisus, reikia sutelkti dėmesį į tai, kas įvyko Hedesta- 
de tą dieną, ne tik į tai, kas dėjosi saloje, - toliau kalbėjo Mikae- 
lis. - Nežinau, kaip tą padaryti po šitiek metų, tačiau, spėju, per 
Vaikų dieną buvo padaryta pluoštai nuotraukų, kurios niekur 
nepublikuotos. Štai į tas nuotraukas ir noriu pasigilinti. 

Henrikas Vangeris paskambino sieniniu telefonu virtuvėje. 
Susukęs Martinui Vangeriui, paaiškino visą reikalą ir paklausė, 
kas šiuo metu „Kurjerio“ fotoredaktorius. Per dešimt minučių 
buvo rasti reikiami asmenys ir gauti reikiami leidimai. 


„HEDESTADO KURJERIO“ FOTOREDAKTOREI Madelenai Blium- 
berg, trumpiau — Majai, buvo maždaug šešiasdešimt. Ji — pir- 
moji Mikaelio per visą profesinį gyvenimą sutikta moteris fo- 
toredaktorė, mat fotografija vis dar iš esmės laikoma vyriška 
meno forma. 

Kadangi buvo šeštadienis, redakcijoje nebuvo nė gyvos dvasios, 
tačiau Maja Bliumberg, pasirodo, gyvenanti per penkias minutes 
kelio nuo redakcijos, tad pasitiko Mikaelį prie durų. „Hedestado 
kurjeryje“ praleido kone visą savo gyvenimą. 1964-aisiais pradėjo 
dirbti korektore, perėjo į kopijuotojas, daugybę metų pratūnojo 
fotolaboratorijoje, kartais būdavo pasiunčiama fotografuoti pri- 
trūkus laisvų rankų. Pamažu ji užsitarnavo redaktoriaus pava- 

duotojos titulą ir prieš dešimt metų, kai senasis fotoredaktorius 
išėjo į pensiją, ji gavo jo vietą kaip visos fotoredakcijos šefė. Po 
skambiu titulu nesislėpė jokia didelė imperija. Jau dešimt metų 
fotoredakcija buvo sujungta su reklamos skyriumi, ten dirbo šeši 
darbuotojai, kurie pasikeisdami atlikdavo vienas kito darbą. 

Mikaelis pasiteiravo, pagal kokią sistemą surūšiuotas 
archyvas. 

— Atvirai sakant, archyvas gerokai sujauktas. Nuo to laiko, 
kai įsigijome kompiuterius ir nuotraukas apdorojame skaitmeni- 
niais metodais, archyvas kaupiamas kompaktinėse plokštelėse. 
Turėjom praktikantą, kuris perkėlė į kompiuterį senesnes svar- 
besnes nuotraukas, tačiau tik koks procentas archyvo indeksuo- 
tas. Ankstesnių dešimtmečių nuotraukos surūšiuotos pagal datą 
negatyvų albumuose. Albumai arba redakcijoje, arba palėpės 
sandėliukuose. 

— Mane domina 1966-ųjų Vaikų dienos eitynės, tačiau aps- 
kritai — visos tos savaitės nuotraukos. 

Maja Bliumberg tiriamai nužvelgė Mikaelį. 

— Vadinasi, tos savaitės, kai dingo Harieta Vanger? 

— Jums žinoma ta istorija? 

— Kaip gali būti išdirbęs „Hedestado kurjeryje“ visą gyveni- 
mą ir jos nežinoti, juoba kai Martinas Vangeris skambina man 
laisvadienio rytą vos išaušus — aišku, kad pasidarau atitinkamas 
išvadas. Ištisus dešimt metų skaičiau šios bylos reportažų ko- 
rektūras. O ko vėl pradėjot kasinėjimus? Gal ištempėt ką nauja 
į dienos šviesą? 

Maja Bliumberg tikriausiai irgi nesnaudė užuodusi naujie- 
nas. Mikaelis šypsodamasis lūpų kampučiais papurtė galvą ir 
pakišo jai savo cover story. 

— Neištempėm ir abejoju, ar kada rasime atsakymą į klausimą, 
kas jai atsitiko. Čia lyg ir paslaptis, bet aš tiesiog rašau Henriko 
Vangerio autobiografiją. Istorijai apie pradingusią Harietą gal ir 
ne visai vieta kronikoje, tačiau tą skyrių vargu ar galima apeiti 
nutylint. Aš ieškau nuotraukų ir su Harieta, ir su jos draugėmis, 
pailiustruosiančių tą dieną. 

Maja Bliumberg nepatikliai jį nužvelgė, tačiau paaiškinimas 
pasirodė logiškas ir ji neturėjo pagrindo abejoti jo atsakymu. 

Laikraščio fotografas per dieną vidutiniškai išfotografuoja 
nuo dviejų iki dešimties juostų. Per didelio masto įvykius gali 
nesunkiai pripleškinti ir dvigubai daugiau. Kiekvienoje juosto- 
je - trisdešimt šeši negatyvai, taigi nieko keista, jei laikraštis 
per dieną sukaupia daugiau kaip tris šimtus nuotraukų, o iš jų 
spausdina vos vieną kitą. Organizuotos redakcijos sukarpo juos- 
tas ir sudeda negatyvus į tam skirtas kišenes po šešis kadrus 
kiekvienoje. Viena juosta atitinka maždaug vieną albumo pus- 
lapį. Viename albume telpa daugiau kaip šimtas dešimt juostų. 
Per metus susidaro nuo dvidešimties iki trisdešimties albumų. 
Ilgainiui išauga rietuvės albumų, iš esmės neturinčių komerci- 
nės vertės ir netelpančių redakcijos lentynose. Tačiau kiekvienas 
fotografas ir visa fotoredakcija gali galvą guldyti, kad nuotrau- 
kose užfiksuoti istoriniai negkainojamos vertės dokumentai, tad 
ničnieko neišmeta. 

„Hedestado kurjeris“ pradėtas leisti 1922-aisiais, fotoredak- 
cija įsikūrė 1937-aisiais. „Kurjerio“ palėpėje gulėjo daugiau kaip 
tūkstantis du šimtai albumų, sudėtų pagal datas. 1966-ųjų rug- 
sėjo nuotraukos tilpo į keturis pigius, tačiau patvarius kartoni- 
nius albumus. 

— Kaip čia pasielgus? — Mikaelis norėjo veikti. - Man reikėtų 
atsisėsti prie negatyvų stalo, kad galėčiau nusikopijuoti tai, kas 
mane galėtų sudominti. 

— Šiuo metu fotolaboratorijos jau nebeturim. Viskas skenuo- 
jama. Ar mokate naudotis negatyvų skleistuvu? 

— Moku, teko dirbti su nuotraukomis, pats turiu „Agfa“. Dir- 
bu su PžotoSbop. 

— Vadinasi, jūsų įranga tokia pat kaip ir mūsų. 

Maja Bliumberg trumpai pavedžiojo jį po mažytę redakciją, 
paskyrė vietą prie negatyvų stalo, įjungė kompiuterį ir skleistu- 
vą. Taip pat parodė, kur pietų kambaryje yra kavos automatas. 

Jie sutarė, kad Mikaelis dirbs savarankiškai, tačiau būtinai tu- 
ris paskambinti Majai Bliumberg išeidamas iš redakcijos, kad ji 
galėtų užrakinti duris ir įjungti signalizaciją. Paskui ji paliko jį 


žvaliai palinkėjusi „smagiai pasibūti“. 


PERŽIŪRINĖDAMAS ALBUMUS MIKAELIS užtruko keletą va- 
landų. „Hedestado kurjeryje“ 1960-aisiais darbavosi du fotogra- 
fai. Tą dieną dirbo Kurtas Niulundas, jį Mikaelis, tiesą sakant, 
pažinojo iš anksčiau. 1966-aisiais Kurtui Niulundui buvo šiek 
tiek per dvidešimt. Vėliau jis persikraustė į Stokholmą ir tapo 
pripažintu profesionaliu fotografu, dirbusiu ir laisvai samdomu, 
ir priklausiusiu fotoagentūrai „Pressens bild“ Marieberge. Mi- 
kaelio ir Kurto Niulundo keliai ne sykį susikirto dešimtajame 
dešimtmetyje. Mikaelis prisiminė, kad tai liesas vyriškis retais 
plaukais. Kurtas Niulundas naudojo mažai grūdėtą dienos švie- 
sos juostą, kurią tais laikais mėgo daugybė spaudos fotografų. 

Mikaelis išsitraukė lapą su jaunojo Niulundo nuotraukomis, 
pasidėjo ant apšviesto stalo ir, apsiginklavęs didinamuoju stiklu, 
ėmėsi tyrinėti kadrą po kadro. Nuskaityti negatyvus vis dėl to 
yra tam tikras menas, reikalaujantis įgudimo, kurio Mikaelis 
stokojo. Jis suvokė, kad norėdamas nustatyti, ar nuotraukoje 
esama kokios vertingos informacijos, praktiškai bus priverstas 
perkelti kiekvieną nuotrauką ir apžiūrėti kompiuterio ekrane. 
Taip sugaištų daugybę valandų. Dėl to iš pradžių permetė aki- 
mis nuotraukas ir išsirinko tas, kurios jį galėtų sudominti. 

Pirmiausia pervarė visas autocisternos katastrofos nuotraukas 
ir nusprendė, kad Henriko Vangerio albumas su šimtu aštuo- 
niasdešimt nuotraukų — nepilnas. Žmogus, kopijavęs rinkinį, 
gal net pats Niulundas, atmetė maždaug trisdešimt neryškių 
arba dėl blogos kokybės netinkamų publikuoti fotografijų. 

Mikaelis išjungė „Hedestado kurjerio“ kompiuterį ir prijungė 
savo „Agfa“ skleistuvą prie iBook. Per artmiausias dvi valandas 
perkėlė į kompiuterį likusias nuotraukas. 

Jo dėmesį bematant patraukė viena jų. Jis prisiminė, kad maž- 
daug tarp 15.10 ir 15.15, kaip tik tuo laiku, kai dingo Harieta, kažkas 
atidarė jos kambario langą. Henrikas veltui stengėsi išsiaiškinti, 
kas. Staiga Mikaelis kompiuterio ekrane išvydo kadrą, nutrauktą 
kaip tik tą akimirką, kai atsidarė langas. Jis matė blankią, išplau- 
kusią figūrą ir dalį veido, tačiau nusprendė, kad fotoanalizė gali ir 
palaukti, kol visos nuotraukos bus perkeltos į kompiuterį. 

Dar kelias valandas Mikaelis apžiūrinėjo eitynių nuotrau- 
kas. Kurtas Niulundas išfotografavo šešias juostas, iš viso gerus 
du šimtus kadrų. Ekrane mirgėjo nepabaigiama suaugusiųjų ir 
vaikų su balionais srovė, gatvės šurmulys, dešrelių pardavėjai, 
paradas, čionykščio artisto pasirodymas ant scenos ir kažkokio 
apdovanojimo įteikimas. 

Galop Mikaelis apsisprendė perkelti į kompiuterį visą rin- 
kinį. Po šešių valandų susidarė devyniasdešimties nuotraukų 
pluoštas. Tačiau darbas liko nebaigtas, į „Kurjerį“ teks grįžti. 

Apie devintą vakaro paskambinęs Majai Bliumberg padėkojo 
ir išvažiavo namo į Hedebį. 

Sekmadienio rytą vėl buvo „Kurjeryje“ devintą ryto. Kai Maja 
Bliumberg jį įleido, redakcija tebebuvo tuščia. Jam nė netoptelė- 
jo, kad Sekminių savaitgalis ir kad laikraštis išeis tik antradienį. 
Gavęs leidimą sėsti prie to paties stalo visą dieną perkėlinėjo 
nuotraukas į kompiuterį. Apie šeštą vakaro buvo likusios kokios 
keturiasdešimt eitynių nuotraukų. Tačiau apžiūrėjęs negatyvus 
Mikaelis nusprendė, kad stambiaplaniai gražutėlių vaikučių vei- 
deliai ir scenoje pasirodantis artistas jam visai neįdomūs. Užteks 
vien gatvės šurmulio ir žmonių sambūrių. 


VISĄ ANTRĄJĄ SEKMINIŲ DIENĄ Mikaelis tyrinėjo naująją fo- 
tomedžiagą. Jis padarė du atradimus. Pirmasis jį pritrenkė. Nuo 
antrojo jam smarkiai pašoko pulsas. | 
Pirmasis — veidas Harietos Vanger lange. Judantys objek- 
tai nuotraukoje buvo neryškūs, todėl ją ir atmetė rengdami 

Vangerio rinkinį. Fotografas stovėjo ant bažnyčios kalnelio, 
nukreipęs objektyvą į tiltą. Salos pastatai liko antrame plane. 
Mikaelis apkarpė nuotrauką taip, kad liktų tik langas, ir tada 
ėmė eksperimentuoti nustatinėdamas kontrastą ir didindamas 
ryškumą tol, kol, jo supratimu, geresnės kokybės išgauti nebe- 
buvo įmanoma. 

Rezultatas — grūdėta minimalios pilkų tonų skalės nuotrau- 
ka, rodanti pailgą langą, užuolaidą, dalį rankos ir neaiškų pus- 
mėnulio formos veidą kambario gilumoje. 

Jis konstatavo, kad veidas - ne Harietos Vanger, mat jos plau- 
kai buvo varno juodumo. Nuotraukoje žmogaus plaukai atrodė 
gerokai šviesesni. 

Jis įžiūrėjo tamsesnes dalis - akis, nosį ir burną, tačiau bruo- 
žai liko neryškūs. Bet jis buvo tikras, kad mato moterį. Šviesus 
ruožas palei veidą krito iki pečių, leisdamas suprasti, kad tai 
palaidi moters plaukai. Jis nusprendė, kad ji šviesiai apsivilkusi. 

Įvertinęs ūgį pagal langą nustatė, kad moters būta maždaug 
metro septyniasdešimties centimetrų ūgio. 

Atsivertęs kitas tilto nelaimės nuotraukas įsitikino, kad jo 
įžvelgtus požymius tiksliai atitinka vienas žmogus - dvidešimt- 
metė Sesilija Vanger. 


STOVĖDAMAS PRIE „SUNDSTRIOMO parduotuvės antro aukšto 
lango, Kurtas Niulundas iš viso padarė aštuoniolika nuotraukų. 
Harieta Vanger buvo matyti septyniolikoje iš jų. 

Harieta ir jos klasės draugės pasirodė Geležinkelio gatvėje 
kaip tik tuo metu, kai Kurtas Niulundas pradėjo fotografuoti. 
Mikaelis spėjo, kad nuotraukos padarytos maždaug per penkias 
minutes. Pirmojoje nuotraukoje Harieta su draugėmis leidžiasi 
gatve, taip patekdamos į kadrą. Nuo antros iki septintos nuo- 
traukos jos nejudėdamos stebi paradą. Paskui būrelis pasistūmė- 
ja gatve žemyn maždaug šešis metrus. Paskutinėje nuotraukoje, 
kuri, galbūt daryta po tam tikros pertraukėlės, grupelė dingusi. 

Mikaelis pasidarė nuotraukų seriją, kurioje, apkarpęs Ha- 
rietą iki pusės, pasistengė nustatyti geriausią kontrastą. Per- 
kėlęs nuotraukas į atskirą laikmeną, paleido programą Graphic 
Converter. Davęs komandą demonstruoti nuotraukas, išvydo 
trūkčiojantį nebylų filmą, kurio kiekvienas kadras stabtelėdavo 
dviem sekundėms. 

Harieta ateina, veidas iš profilio. Harieta sustoja ir žiūri Že- 
myn į gatvę. Harieta atsisuka veidu į paradą. Harieta praveria 
burną norėdama kažką pasakyti draugei. Harieta juokiasi. Ha- 
rieta kaire ranka paliečia savo ausį. Harieta šypsosi. Harieta 
atrodo staiga nustebusi, veidas pasuktas maždaug dvidešimties 
laipsnių kampu nuo objektyvo. Harieta išplečia akis ir nustoja 
šypsotis. Harietos lūpos ištįsta į siaurą brūkšnį. Harieta sutelkia 
žvilgsnį. Jos veide išskaitytum... ką? Sielvartą, šoką, pyktį? Ha- 
rieta nuleidžia akis. Harietos kadre nebėra. 

Mikaelis vis iš naujo peržiūrinėjo nuotraukų seriją. 

Ji aiškių aiškiausiai patvirtino jo suformuluotą teoriją: Hedesta- 
de, Geležinkelio gatvėje, kažkas atsitiko. Logika buvo akivaizdi. 

Ji pamato kažką - kažkokį žmogų - kitoje gatvės pusėje. Jos reak- 
cija — šokas. Paskui susiranda Henriką Vangerį norėdama pasikalbė- 
i, tačiau pokalbis taip ir neįvyksta. Tada ji dingsta be pėdsakų. 

Kažkas tą dieną įvyko. Tačiau nuotraukos nepaaiškina, kas. 


ANTRADIENIO NAKTĮ, ANTRĄ valandą, Mikaelis išsivirė ka- 
vos, pasidarė sumuštinių ir sėdėdamas virtuvėje ant suolo suval- 
gė. Jis jautėsi nupuolęs dvasia, bet kartu ir įsiaudrinęs. Priešingai 
nei buvo tikėjęsis, jam pavyko rasti naujų įrodymų. Bėda tik ta, 
kad įvykiai įgavo naują perspektyvą, bet jis nė per milimetrą 
nepasistūmėjo arčiau mįslės įminimo. 

Jis įtemptai mąstė, kokį vaidmenį šioje dramoje suvaidino 
Sesilija Vanger. Henrikas Vangeris be pasigailėjimo išanalizavo 
visų su įvykiais susijusių asmenų veiksmus tą dieną, Sesilija ne- 
buvo jokia išimtis. Tuo laiku gyveno Upsaloje, tačiau atvažiavo į 

Hedestadą likus dviem dienoms iki to nelaimės ženklu pažymė- 
tojo šeštadienio. Apsistojo Izabelos Vanger svečių kambaryje. 
Teigė, kad lyg ir pastebėjusi Harietą anksti rytą, tačiau nekal- 
bėjusi. Šeštadienį išvažiavusi į Hedestadą tvarkyti kažkokių rei- 
kalų, Harietos nemačiusi, į salą grįžusi maždaug pirmą, beveik 
tuo pat metu, kai Kurtas Niulundas nufotografavo nuotraukų 
seriją Geležinkelio gatvėje. Persirengusi apie antrą nuėjo padėti 
padengti stalo būsimajai vakarienei. 

Gana silpnas alibi. Laikas nurodytas apytikriai, ypač neaiš- 
ku, kada ji grįžo į Hedebį, tačiau Henrikas Vangeris nerado jo- 
kių požymių, kad ji meluoja. Sesilija Vanger — vienas Henrikui 
artimiausių šeimos narių. Be to, ji buvo Mikaelio meilužė. Taigi 
išlikti objektyviam ne taip lengva, dar sunkiau - įsivaizduoti ją 
esant Žudike. 

Ir štai atmesta nuotrauka rodo, jog ji pasakė netiesą, kai tvir- 
tino, kad nebuvo užėjusi ; Harietos kambarį. Mikaelis grūmėsi 
su mintimis, ką tai galėtų reikšti. 

Jei tu pamelavai dėl to, ką dar meluoji? 

Mikaelis pamėgino apibendrinti, ką žino apie Sesiliją. Jam 
susidarė įspūdis, kad ji iš esmės santūrus žmogus, akivaizdžiai 
paženklintas praeities, dėl to gyvena vieniša, nepatirdama fizi- 
nės meilės, ir sunkiai įstengia su kuo nors suartėti. Ji išlaikydavo 
atstumą su žmonėmis, o kartą pasiryžusi atleisti vadžias ir pulti 
vyrui ant kaklo pasirinko jį, Mikaelį, laikiną atvykėlį. Sesilija 
minėjo, kad nutraukianti jų santykius, nes negali susitaikyti su 
mintimi, kad jis taip pat staiga dings iš jos gyvenimo. Mikaelis 
spėjo, kad kaip tik todėl ji ir drįso su juo prasidėti. Kadangi jis 
čia laikinai, jai nereikėjo bijoti, kad jis kaip nors neatšaukiamai 
pakeis jos gyvenimą. Atsidusęs atidėjo psichologinius sampro- 
tavimus į šalį. 


ANTRASIS ATRADIMAS buvo padarytas vėlai naktį. Mįslės įmi- 
nimo raktas — tuo jis buvo tikras — glūdėjo tame, ką Harieta 

pamatė Geležinkelio gatvėje. Mikaelis to niekada nesužinos, jei 
negebės išrasti laiko mašinos ir atsistojęs Harietai už nugaros 
nepažvelgs jai per petį. 

Tik įvardijęs šią mintį, jis pliaukštelėjo sau per kaktą ir puolė 
prie iBook. Atsivertė neapkarpytas Geležinkelio gatvės serijos 
nuotraukas, permetė akimis... Šiai! 

Harietai už nugaros, vos per metrą į dešinę, stovi jauna pora, 
"jis — dryžuotu megztuku, ji — šviesia striuke. Ji laiko rankoje 
fotoaparatą. Padidinęs nuotrauką, Mikaelis pamatė, kad tai lyg 
ir Kodak instamatic su vidine blykste — pigus fotoaparatas atosto- 
gautojams, nemokantiems fotografuoti. 

Moteris laiko fotoaparatą ties smakru. Pakelia ir nufoto- 
grafuoja klounus kaip tik tada, kai pasikeičia Harietos veido 
išraiška. 

Mikaelis palygino fotoaparato padėtį su Harietos matymo 
kryptimi. Moteris fotografuoja beveik tiksliai tai, į ką žiūri Ha- 
rieta Vanger. 

Staiga susivokė, kaip baisiai daužosi širdis. Atsilošęs iškrapš- 
tė iš marškinių kišenės cigarečių pakelį. Kažkas tai nufotografa- 
vo. Bet kaip jis ras tą moterį? Kaip ras tą jos darytą nuotrauką? 
Ar juosta apskritai išryškinta, o jei taip, ar išliko nuotrauka? 

Mikaelis vėl atidarė kompiuterinę laikmeną su šventės dieną 
Kurto Niulundo darytomis gatvės šurmulio nuotraukomis. Per 
artimiausią valandą padidino kiekvieną nuotrauką ir apžiūrėjo 
kiekvieną kvadratinį centimetrą. Ir tik pačiame paskutiniame 
kadre vėl pastebėjo tą pačią porą. Kurtas Niulundas fotografavo 
kitą, balionus nešantį klouną, sustingusia šypsena pozuojantį 
objektyvui. Nuotrauka daryta automobilių stovėjimo aikštelėje 
prie įėjimo į stadioną, kur vyko šventė. Jau turėjo būti po dvie- 
jų - Niulundui vėliau turbūt pranešė apie autocisternos katastro- 
fą, ir jis nutraukė Vaikų dienos fotografavimą. 

Moters beveik nebuvo matyti, tačiau vyriškis dryžuotu megz- 
tiniu buvo aiškiai matomas iš profilio. Rankoje jis laikė raktus, 

kaip tik lenkėsi atidaryti mašinos durelių. Pirmame plane sto- 
vėjo klounas, tad automobilis buvo kiek neryškus. Registracijos 
numeris iš dalies uždengtas, bet Mikaelis perskaitė „AC3...“ 

Septintajame dešimtmetyje valstybinės registracijos nume- 
riai prasidėdavo apskrities raide, dar vaikas Mikaelis buvo iš- 
mokęs taip atpažinti, iš kur automobiliai. „AC“ - Vesterboteno 
apskritis. 

Netrukus jis pastebėjo dar vieną dalyką. Ant galinio lango 
stiklo priklijuotas kažkoks lipdukas. Jis prisitraukė vaizdą, ta- 
čiau tekstas buvo miglotas. Išsikirpo lipduką ir ėmė reguliuoti 
kontrastingumą bei ryškumą. Sugaišo dar kiek laiko. Perskaity- 
ti tekstą vis dar buvo neįmanoma, tačiau jis mėgino iš besiliejan- 
čių formų atspėti, kokios tai galėtų būti raidės. IJaugybė raidžių 
atrodė labai panašios tarpusavyje. „O“ galėjo būti „D“, „B“ - „E“ 
ir panašiai. Pieštuku surašęs daugybę variantų ant popieriaus ir 
taip atmetęs nejtikimas raides, gavo nesuprantamą tekstą. 


RIO EDNSFARIK 


Jis spoksojo į užrašą tol, kol akys pasruvo ašaromis. Ir staiga ne- 
tikėtai įžiūrėjo —- NURŠIO MEDIENOS FABRIKAS. Po pavadini- 
mo ėjo eilutė smulkesnių ženkliukų, tačiau jų apskritai nebuvo 
įmanoma perskaityti. Greičiausiai tai telefono numeris. 

TREČIADIENĖS, BIRŽELIO T1-ŠEŠTABIENIS, BIRŽELIO 14 


APTIKDAMAS TREČIĄJĄ GALVOSŪKIO sąlygą, Mikaelis sulau- 
kė pagalbos iš ten, iš kur visiškai nesitikėjo. 

Dirbęs su nuotraukomis visą naktį, kietai išmiegojo iki vėlyvos 
popietės. Atsibudo jausdamas neapibrėžtą galvos skausmą, nusi- 
prausė po dušu ir nuėjo į „Suzanos tilto kavinę“ papusryčiauti. Sun- 
kiai sekėsi suvaikyti mintis. Pagalvojo, kad reikėtų nueiti pas Hen- 
riką Vangerį ir informuoti, ką aptikęs. Tačiau iš pradžių pasibeldė 
pas Sesiliją Vanger. Norėjo paklausti, ką ji veikė Harietos kambary- 
je ir kodėl pamelavo, kad ten nebuvusi. Durų niekas neatidarė. 

Jau buvo beeinąs, kai išgirdo balsą: 

— Tavo kekšės nėra namie. 

Golumas pagaliau išlindo iš savo urvo. Aukštas, kone dviejų 
metrų ūgio, tačiau toks sulinkęs nuo metų naštos, kad jo akys 
atsidūrusios beveik tame pačiame aukštyje kaip ir Mikaelio. 
Oda išėsta tamsių senatvinių dėmių. Apsirengęs pižama ir rudu 
chalatu, pasirėmęs lazda. Atrodė tarsi holivudinė pikto sukrio- 
šusio senio versija. 

— Ką jūs pasakėte? 

— Aš pasakiau, kad tavo kekšės nėra namie. 

Mikaelis priėjo taip arti, kad jo ir Haraldo Vangerio nosys 


beveik susilietė. 

— Tu kalbi apie savo paties dukrą, prakeiktas šunsnuki. 

— Kaipgi, tik naktimis kas čia slankioja — tu ar aš? — įgėlė 
Haraldas Vangeris išsiviepdamas bedante burna. Nuo jo dvokė. 
Apėjęs jį Mikaelis nesidairydamas patraukė keliu šalin. Užėjęs 
pas Henriką rado jį kabinete. 

— Ką tik mačiau jūsų brolį, —- tarė Mikaelis neįstengdamas 
nuslėpti pykčio. 

— Haraldą? Šit kaip, vis dėlto išdrįso. Paprastai iškiša nosį 
kokį kartą per metus. 

— Išdygo, kai beldžiausi pas Sesiliją. Ir pasakė, cituoju, kekšės 
nėra namie. 

— Panašu į jį, - ramiai pasakė Henrikas. 

— Jis savo paties dukterį vadina kekše. 

— Ir taip jau daugybę metų. Todėl jie ir nesikalba. 

— Kodėl - todėl? 

— Sesilija prarado nekaltybę būdama dvidešimt vienerių. Tai 
įvyko čia, Hedestade, per jos vasarinį romaną, praėjus metams 
po Harietos dingimo. 

— Ir ką? 

— Jos mylimasis buvo Peteris Samiuelsonas, dirbo jaunes- 
niuoju buhalteriu Vangerių koncerne. Sumanus vaikinas. Šiuo 
metu dirba „ABB“. Haraldo vietoje, jei Sesilija būtų mano duk- 
ra, būčiau didžiavęsis gaudamas tokį į žentus. Tačiau vargšelis, 
žinoma, buvo netinkamas. 

— Tik nesakykit, kad dėl to, kas man atrodo. 

— Haraldas išmatavo jo galvą, peržiūrėjo genealogiją ar dar 
kažką ir aptiko, kad jis ketvirčiu žydas. 

— Viešpatie aukštybėse. 

— Nuo to laiko ir vadina ją kekše. 

— Jis žino, kad mudu su Sesilija... 

— Tą žino visas kaimas, galbūt išskyrus Izabelą, nes niekas, 
būdamas viso proto, jai tokių dalykų nepasakoja, o jai pačiai, 
dėkui Dievui, nestinga nuovokos eiti gulti aštuntą vakaro. Ha- 
raldas tikriausiai sekė kiekvieną jūsų žingsnį. 

Mikaelis atsisėdo kvaila veido išraiška. 

— Tai ką — visi Žino?.. 

— Aišku. 

— Ir jūs neprieštaraujate? 

— Mikaeli, dėl Dievo, tai tikrai ne mano reikalas. 

— O kur Sesilija? 

— Mokslo metai baigėsi. Ji šeštadienį išskrido į Londoną ap- 
lankyti sesers, o paskui važiuos atostogų į... hmm, man rodos, į 
Floridą. Grįš po kokio mėnesio. 

Mikaelis pasijuto dar kvailiau. 

— Mes lyg ir laikinai įšaldėm savo santykius. 

— Suprantu, tačiau tai irgi ne mano reikalas. Kaip sekasi 
darbas? 

Mikaelis įsipylė kavos iš Henriko termoso. Pažvelgė į senį: 

— Radau naujos medžiagos, manau, reikėtų pasiskolinti iš ko 
nors automobilį. 


MIKAELIS ILGOKAI DĖSTĖ savo išvadas. Išsitraukęs iš krepšio 
iBook, paleido nuotraukų seriją, atskleidžiančią Harietos reakci- 
ją Geležinkelio gatvėje. Paaiškino, kaip rado šventės žiūrovus su 
fotoaparatu ir jų mašiną su „Nuršio medienos fabriko“ lipduku. 
Jam baigus pasakojimą, Henrikas Vangeris paprašė dar kartą 
parodyti nuotraukų seriją. Mikaelis parodė. 

Henrikas Vangeris atsitiesė nuo kompiuterio ekrano, jo veidas 
buvo papilkėjęs. Mikaelis staiga persigandęs uždėjo jam ranką 
ant peties. Henrikas gindamasis ją nustūmė. Valandėlę patylėjo. 

— Jūs, velnias griebtų, padarėte tai, ko tikrai nesitikėjau. Pa- 
stebėjote kažką visiškai nauja. Kokiu keliu toliau eisite? 

— Reikia surasti tą nuotrauką, jei ji apskritai egzistuoja. 

Jis nieko neužsiminė apie veidą lange ir apie savo įtarimus, 
kad veidas — Sesilijos Vanger. O tai, matyt, rodė, kad jis toli 
gražu nėra objektyvus privatusis seklys. 

KAI MIKAELIS IšĖJO iš Henriko, Haraldo Vangerio ant kelio 
nebebuvo, galbūt nušliaužė atgal į savo urvą. Pasukęs už kampo 
pamatė, kad kažkas sėdi nugara į jį trobelės priebutyje ir skaito 
laikraštį. Kažkurią sekundės dalį manė, kad tai Sesilija, tačiau 
bematant suprato savo klaidą. Ant laiptelių sėdėjo tamsiaplaukė 
mergaitė, kurią priartėjęs jis tuoj pat atpažino. 

— Labas, tėti, - tarė Pernila Abrahamson. 

Mikaelis stipriai apkabino dukrą. 

— Ar tu tik ne iš dangaus nukritai? 

— Ne, iš namų. Važiuoju į Šeleftę. Pernakvosiu pas tave. 

— Kaip tu mane radai? 

— Juk mama žino, kur tu. O šiaip — paklausiau kavinėj, kur 
gyveni. Ir man parodė, kad čia. Ar priimsi? 

— Žinoma. Užeik. Reikėjo įspėti, būčiau ko nors skanaus nu- 
pirkęs, ar ką. 

— Man šiaip užplaukė, tai užvažiavau. Norėjau pasimatyti su 
tavim po kalėjimo, bet tu juk nepaskambinai. 

— Atleisk. 

— Nieko tokio. Mama sakė, kad tu amžinai paskendęs savo 
mintyse. 

— Tai mama tokius dalykus apie mane pasakoja? 

— Daugmaž. Bet tai nieko baisaus. Aš vis tiek tave myliu. 

— Aš irgi tave myliu, bet tu supranti... 

— Suprantu. Man rodos, aš jau beveik suaugusi. 


MIKAELIS IŠVIRĖ ARBATOS, ištraukė sausainių. Staiga jam 
dingtelėjo, kad duktė sako tikrą tiesą. Ji jau nebe maža mergai- 
tė, greit septyniolikos, tuoj bus suaugusi moteris. Reikės išmokti 
nebesielgti su ja kaip su vaiku. 

— Na, tai kaip ten viskas buvo? 

— Kur? 

— Kalėjime. 

Mikaelis nusijuokė. 

— Ar patikėsi, jei pasakysiu, kad praleidau ten apmokamas 
atostogas ir turėjau apsčiai laiko mąstyti ir rašyti? 

— Aišku. Nemanau, kad kalėjimas ir vienuolynas labai skiria- 
si, 0 į vienuolynus žmonės visais laikas vykdavo tobulėti. 

— Hm. Na, galima ir taip sakyti. Tikiuosi, tau nekilo jokių 
sunkumų dėl to, kad tavo tėtis - kalėjimo klientūra. 

— Jokiu būdu. Aš tavim didžiuojuos ir nepraleidžiu progos 
pasigirti, kad tu sėdėjai dėl idėjos. 

— Idėjos? 

— Aš mačiau Eriką Berger per televiziją. 

Mikaelis išblyško. Savo dukros jis nė neprisiminė, kai Erika 
sugalvojo tą jų strateginį planą. Vaikas, matyt, tiki, kad jis ne- 
kaltas kaip ėriukas. 

— Pernila, aš nesu be kaltės. Apgailestauju, kad negaliu su tavim 
aptarti, kas iš tikrųjų įvyko, tačiau mane nuteisė ne šiaip sau. Teis- 
mas priėmė nuosprendį pagal tai, kas buvo pasakyta per posėdį. 

— Tačiau tu nepateikei savo versijos. 

— Nepateikiau, nes negaliu jos įrodyti. Aš susimoviau kaip 
paskutinis liurbis, todėl teko sėsti į kalėjimą. 

— Gerai. Tu man tik pasakyk — ar Venerstriomas niekšas, ar ne? 

— Jis niekšas, o jo sąžinė juoda kaip naktis, juodesnės ir ma- 
tęs nesu. 

— Būtent. Man to ir užtenka. Aš tau atvežiau dovanų. 

Ji išsitraukė iš kuprinės paketėlį. Mikaelis atplėšė - kompaktinė 
plokštelė su geriausiomis „Eurythmics“ dainomis. Ji žinojo, kad tai 
nuo seno mėgstama jo grupė. Apkabino dukrą ir netrukdamas įki- 
šo plokštelę į +Bo0k. Jie kartu pasiklausė „Sweet dreams“. 

— Koį tą Šeleftę, ką veiksi? - paklausė Mikaelis. 

— Į Biblijos studijų stovyklą, ją rengia tokia bendruomenė 
„Gyvenimo šviesa“, - paaiškino Pernila, tarsi tai būtų pats na- 
tūraliausias dalykas pasaulyje. 

Mikaelis staiga pajuto, kaip visas nutirpo. 


* Saldžios svajonės (ang/.). 

Suvokė, kokia dukra panaši į Harietą Vanger. Pernilai šešio- 
lika, kaip tik tiek buvo Harietai, kai ji dingo. Abi retai maty- 
davo tėvą. Abi pasidavė religiniams keistų sektų svaičiojimams. 
Harieta - čionykščių sekmininkų, o Pernila - maždaug tokios 
pat idiotiškos kaip „Tikėjimo žodis“ atsimetėlių sektos. 

Mikaelis nesumojo, kaip reaguoti į prabudus; dukros susi- 
domėjimą religija. Bijojo pasielgti nesubtiliai ir pažeisti jos teisę 
pačiai spręsti, kokį gyvenimo kelią pasirinkti. Kita vertus, galė- 
jo galvą dėti, kad „Gyvenimo šviesa“ — kaip tik tokia bendruo- 
menė, apie kokią juodu su Erika nedvejodami ir dar su didžiau- 
siu malonumu publikuotų sušaržuotą reportažą. Jis nusprendė 
pirmai progai pasitaikius panagrinėti šį klausimą su Pernilos 
motina. 


PERNILA MIEGOJO jo lovoje, jis pats naktį išsitiesė ant suolo 
virtuvėje. Atsibudo surakintu sprandu ir geliančiais raumeni- 
mis. Pernila spirgėjo kuo greičiau išvažiuoti, tad Mikaelis pa- 
ruošė pusryčius ir palydėjo ją iki geležinkelio stoties. Buvo likę 
šiek tiek laiko, tad juodu nusipirko kavos stoties parduotuvėlėje 
ir atsisėdo ant suolelio perono gale, šnekučiuodamiesi apie šį bei 
tą. Netrukus prieš atvykstant traukiniui ji pakeitė temą. 

— Tau nepatinka, kad aš važiuoju į Šeleftę, — staiga pareiškė 
ji. 

Mikaelis nežinojo, ką atsakyti. 

— Ten nieko baisaus. Tu pats turbūt ne per didžiausias krikš- 
čionis, ar ne? 

— Viena žinau — aš tikriausiai bent jau nesu geras 
krikščionis. 

— Tu netiki Dievu? 

— Ne, aš netikiu Dievu, tačiau gerbiu tavo tikėjimą. Visiems 
žmonėms reikia turėti kuo tikėti. 

Kai atriedėjo jos traukinys, juodu stovėjo apsikabinę, ko! Per- 
nilai reikėjo lipti. Žengdama ant laiptelio ji atsigręžė. 

— Tėti, aš neskelbsiu tau tikėjimo tiesų. Dėl manęs gali tikėti, 
kuo tik nori, aš tave vis tiek visada mylėsiu. Tačiau manau, kad 
tau reikėtų tęsti savo Biblijos studijas. 

— Kokias studijas? 

— Mačiau tas citatas ant sienos, — tarė ji. - Tik kam išsirinkai 
tokias niūrias ir neurotiškas? Bučkis. Atia. 

Pamojavusi ji dingo. Mikaelis nustėręs liko stovėti perone, 
žvelgdamas šiaurėn dundančiam traukiniui pavymui. Ir tik 
tada, kai paskutinis vagonas dingo už posūkio, jo sąmonę pa- 
siekė dukros atsisveikinimo žodžių prasmė, ir krūtinę užliejo 
ledinė banga. 


ewoe-—- e 


landų. Iki autobuso į Hedebį keturiasdešimt minučių. Šitiek laukti 
jis nepajėgė. Ristele nulėkė iki taksi aikštelės kitoje geležinkelio 
aikštės pusėje, štai ir Huseinas, šnekantis norlandietiška tarme. 

Po dešimties minučių Mikaelis sumokėjo taksistui ir negaiš- 
damas žengė į savo kabinetą. Lapelį buvo prisiklijavęs virš ra- 
šomojo stalo. 


Magda - 32016 
Sara — 32109 
R] - 30112 

RL -— 32027 
Mari - 32018 


Jis pasidairė po kambarį. Paskui jam toptelėjo, kur rasti Bibli- 
ją. Čiupo lapelį, raktą, kurį buvo įsimetęs į stovintį ant palangės 
dubenį, ir bėgte pasileido keliu iki Gotfrido trobelės. Jo rankos 
beveik drebėjo, kai jis nusikėlė Harietos Bibliją nuo lentynos. 

Harieta buvo užsirašiusi ne telefono numerius. Skaičiai nu- 
rodo Kunigų knygos, Nuostatų apie apeiginį švarumą, skirsnius 
ir eilutes. 

(Magda) Kunigų knyga 20-16: 

Jei moteris eina prie gyvulio turėti su juo lytinius santykius, už- 
muši tą moterį tr tą gyvulį — jie turi būti nubausti mirtimi, nes 
užsitraukė kraujo kaltę. 


(Sara) Kunigų knyga 21-9: 
Jei kunigo duktė suterštų save kekšyste, ji išniekintų ir savo tėvą. 
Ji turi būti sudeginta ugnyje. 


(RJ) Kunigų knyga 1-12: 
Sukapotą į dalis, kunigas išdėlios mėsą drauge su galva ir taukais 
viršum degančių malkų ant aukuro. 


(RL) Kunigų knyga 20-27: 

Vyras ar moteris, iššaukiantys dvasias ar užsiimantys kerėjimu, 
bus nubausti mirtimi. Jie turi būti užmušti akmenimis — jų kraujo 
kaltė kris ant jų pačių. 


(Mari) Kunigų knyga 20-18: 

Jei vyras sugultų su moterimi jos mėnesinių metu ir atidengtų jos 
nuogumą, jis atidengtų jos kraujo šaltinį, 0 ji atidengtų savo kraujo 
šaltinį. Abudu turi būti pašalinti iš jų tautos. 


Išėjęs į lauką Mikaelis atsisėdo ant priebučio. Kad Harieta 
būtent tai ir turėjo omenyje, užsirašydama skaičius į savo te- 
lefonų knygelę, nebuvo jokios abejonės. Kiekviena citata buvo 
kruopščiai pabraukta Biblijoje. Jis prisidegė cigaretę ir įsiklausė 
į aplink giedančius paukščius. 

Jis išaiškino skaičių prasmę. Tačiau kieno tie vardai? Magda, 
Sara, Mari, RJ, RL? 

Tik staiga intuityviai nušvito mintis, ir Mikaelis pasijuto, 
tarsi stovėtų ant bedugnės krašto. Jis prisiminė deginamąją 

auką Hedestade, apie kurią jam pasakojo komisaras Gustavas 
Murelis. Rebekos byla, tirta penktajame dešimtmetyje, dėl iš- 
prievartautos ir nužudytos merginos, kurios galva buvo įkišta į 
smilkstančias anglis. Sukapot/ą į dalis, kunigas išdėlios mėsą drauge 
su galva ir taukais viršum degančių malkų ant aukuro. Rebeka. R). 
Kokia buvo jos pavardė? 

Dieve, ką Harieta yra patyrusi? 


Henrikas Vangeris netikėtai pasiligojo ir tą popietę, kai Mi- 
kaelis pasibeldė pas jį, jau buvo atsigulęs. Vis dėlto Ana įleido jį 
porai minučių. 

— Vasarinis persišaldymas, - paaiškino Henrikas, šniurkšte- 
lėdamas nosimi. —- Ko norėjote? 

— Turiu klausimą. 

— Rėžkit. 

— Ar esat girdėjęs apie žmogžudystę, įvykusią Hedesta- 
de penktajame dešimtmetyje? Tokia mergina, vardu Rebe- 
ka, nežinau pavardės, buvo nužudyta galvą laikant degančiose 
liepsnose. 

— Rebeka Jakobson, — tarė Henrikas Vangeris, nesudvejojęs 
nė sekundės. — To vardo taip lengvai nepamirši, nors negirdėjau 
jo tariant jau daugybę metų. 

— Tačiau prisimenate tą nužudymą? 

— O kaipgi. Rebekai Jakobson buvo dvidešimt treji ar dvi- 
dešimt ketveri, kai ją nužudė. Turėjo būti... taip, ėjo 1949-ieji. 
Tyrimas buvo labai išsamus, aš ir pats jame šiek tiek dalyvavau. 

— Jūs? — Mikaelis neteko amo. 

— Taip. Rebeka Jakobson dirbo sekretore Vangerių koncerne. 
Visų mėgstama mergina, labai graži. Ko taip nei iš šio, nei iš to 
klausinėjate apie ją? 

Mikaelis svarstė, ką atsakyti. Pakilo, priėjo prie lango. 

— Net nežinau. Henrikai, galimas daiktas, kad aš kažką ra- 


dau, tačiau man reikia prisėsti ir kiek pagalvoti apie tai. 

— Jūs darote užuominą, kad tarp Harietos ir Rebekos galimas kaž- 
koks ryšys. Bet tarp tų įvykių... daugiau kaip septyniolika metų. 


— Leiskit man pagalvoti. Jei rytoj geriau jausitės, užeisiu. 


RYTOJAUS DIENĄ MIKAELIS su Henriku Vangeriu taip ir nesu- 
sitiko. Naktį, šiek tiek po pirmos, jis vis dar tebesėdėjo prie vir- 
tuvės stalo ir skaitė Harietos Bibliją, kai išgirdo didžiuliu grei- 
čiu per tiltą švilpiant automobilį. Zvilgtelėjęs pro langą pamatė 
numirguliuojant mėlynas greitosios švieseles. 

Persmelktas negeros nuojautos, Mikaelis išpuolė į lauką pas- 
kui greitąją. Ši sustojo prie Henriko Vangerio namų. Pirma- 
me aukšte plieskė šviesos, ir Mikaelis akimirksniu suprato, kad 
kažkas atsitiko. Dviem žingsniais užšoko priebučio laiptais ir 
priemenėje sutiko sukrėstą Aną Niugren. 

— Mielasis, — tarė ji. — Jis mane pažadino prieš valandėlę 
skųsdamasis krūtinės skausmais. Ir parkrito. 

Mikaelis apkabino ištikimąją ekonomę, palaukė, kol grei- 
tosios personalas išnešė ant neštuvų tysantį Henriką Vangerį, 
iš pažiūros — be gyvybės ženklų. Aiškiai sunerimęs, Martinas 
Vangeris nusekė iš paskos. Jis jau buvo spėjęs atsigulti, kai Ana 
pakėlė jį, atskubėjo basas, tik įsispyręs į šlepetes, neužsegtu 
praskiepu. Trumpai pasisveikinęs su Mikaeliu, kreipėsi į Aną. 

— Aš važiuoju į ligoninę. Paskambinkit Birgeriui ir Sesili- 
jai, - paliepė jis. - Ir praneškit Dirkui Frudei. 

— Aš galiu nueiti iki Frudės, - pasisiūlė Mikaelis. Ana dė- 
kinga linktelėjo. 

Brautis pas ką nors į namus po vidurnakčio dažniausiai reiš- 
kia, kad atnešamos blogos žinios, pamanė Mikaelis, spausda- 
mas Dirko Frudės skambutį. Praėjo keletas minučių, kol prie 
durų priėjo akivaizdžiai apsimiegojęs Frudė. 

— Blogos naujienos. Henriką Vangerį ką tik išgabeno į ligoni- 
nę. Panašu, kad infarktas. Martinas prašė jums pranešti. 

— Viešpatie, — ištarė Dirkas Frudė. Jis pažvelgė į savo rankinį 
laikrodį. — Penktadienis, trylikta diena, - suvapėjo suglumęs, 
vadovaudamasis kažkokia nesuprantama logika. 

MIKAELIS GRĮŽO į savo trobelę pusę trijų nakties. Valandėlę 
padvejojęs, nusprendė atidėti pokalbį su Erika. Trumpai šnekte- 
lėjęs mobiliuoju su Dirku Frude ir įsitikinęs, kad Henrikas Van- 
geris vis dar gyvas, paskambino jai kitą dieną dešimtą valandą ir 
pranešė, kad naujai iškeptas „Millennium“ dalininkas nuvežtas į 
ligoninę po širdies priepuolio. Kaip ir reikėjo tikėtis, žinia buvo 
sutikta su didžiuliu liūdesiu ir nerimu. 


TIK VĖLAI VAKARE Dirkas Frudė užėjo pas Mikaelį su išsa- 
mesnėmis žiniomis apie Henriko Vangerio būklę. 

— Gyvas, bet jaučiasi prastai. Patyrė rimtą infarktą, be to, yra 
pasigavęs infekciją. 

— Ar matėtės su juo? 

— Ne, jis intensyviosios slaugos skyriuje. Martinas su Birgeriu 
budi prie jo. 

— Kokie jo šansai? 

Dirkas Frudė gestu parodė - gali būti ir taip, ir taip. 

— Jis išgyveno po infarkto, o tai, šiaip ar taip, geras ženklas. 
Be to, Henriko fizinė būklė šiaip gana nebloga. Tik tiek, kad jis 
senas. Pagyvensim — pamatysim. 

Valandėlę jie pasėdėjo tylėdami, apmąstydami gyvybės trapu- 
mą. Mikaelis įpylė kavos. Dirkas Frudė atrodė netekęs drąsos. 

— Man reikia šio to pasiklausinėti — kas toliau, - pertraukė 
tylą Mikaelis. 

Frudė pakėlė akis. 

— Jūsų samdymo sąlygos nesikeičia. Jos reglamentuotos su- 
tartimi, kurios galiojimas baigiasi metų gale, nesvarbu, išgyvens 
Henrikas Vangeris ar ne. Jums nėra ko nerimauti. 

— Aš ramus ir ne tai turėjau galvoje. Man reikia žinoti, kam 
turėsiu atsiskaityti, jei neliks Henriko. 

Dirkas Frudė atsiduso. 

— Mikaeli, jūs, kaip ir aš, puikiai žinote, kad visa ši istorija 
apie Harietą Vanger Henrikui tėra laiko praleidimo būdas. 

— Nesakykit. 

— Kaip tai? 

— Aš radau naujų įrodymų, — tarė Mikaelis. - Iš dalies infor- 
mavau Henriką. Ir bijau, kad taip būsiu prisidėjęs prie infarkto. 

Dirkas Frudė pažvelgė į Mikaelį keistomis akimis. 

— Juokaujat. 

Mikaelis papurtė galvą. 

— Dirkai, pastarosiomis dienomis aš atkapsčiau apie Harietos 
dingimą daugiau medžiagos nei oficialusis tyrimas per bent jau 
trisdešimt penkerius metus. Mano bėda šiuo metu ta, kad mes 
taip ir nesusitarėm, kam aš atsiskaitysiu, jei Henrikas negalėtų 
išklausyti ataskaitos. 

— Pasakokit man. 

— Gerai. Man reikia dirbti toliau. Ar turit valandėlę? 

Mikaelis išklojo savo naujausius pastebėjimus kuo pedagogiš- 
kiau. Pademonstravo nuotraukų seriją iš Geležinkelio gatvės ir 
išdėstė savo teoriją. Paskui paaiškino, kaip jo paties dukra įminė 
telefonų knygelės mįslę. Galiausiai perpasakojo informaciją apie 
žiaurų Rebekos Jakobson nužudymą 1949-aisiais. 

Vienintelis atradimas, kuriuo dar kol kas nepasidalijo, - Sesilijos 
Vanger veidas Harietos lange. Prieš statydamas ją į tokią padėtį, 
kur ją galėtų įtarti, jis vis dar tikėjosi spėsiąs pasikalbėti su ja. 

Dirkas Frudė susirūpinęs suraukė kaktą. 

— Norit pasakyti, kad Rebekos nužudymas turi kažką bendra 
su Harietos dingimu? 

— Nežinau. Tai neįtikėtina. Tačiau vis dėlto lieka galioti fak- 
tas, kad Harieta savo telefonų knygelėje pasižymėjo inicialus 
„RJ“ kartu su nuoroda į skirsnį apie deginamąsias aukas. Rebe- 
ką Jakobson sudegino gyvą. Ryšys su Vangerių šeima akivaiz- 
dus - ji dirbo Vangerių koncerne. 

— Ir kaip jūs visa tai aiškinate? 

— Kol kas paaiškinti negaliu. Tačiau noriu dirbti toliau. Lai- 
kysiu jus Henriko atstovu. Jūs turėsite už jį priimti sprendimus. 

— Gal reikėtų informuoti policiją. 

— Ne. Bent jau kol Henrikas neduos sutikimo. Rebekos nu- 
žudymo bylai jau seniai suėjo senaties terminas, ikiteisminis 
tyrimas nutrauktas. Niekas nepradės nagrinėti žmogžudystės, 
įvykusios prieš penkiasdešimt ketverius metus. 

— Supratau. Ką ketinate daryti? 

Mikaelis pakilo ir apėjo virtuvę. 

— Visų pirma norėčiau pasekti nuotraukos pėdsakais. Jei 
pamatysime, ką matė Harieta... manau, tai galėtų būti visos 
įvykių eigos raktas. Antra, man reikėtų automobilio nusigauti 
į Nuršį ir surasti pačią nuotrauką. Trečia, norėčiau pasigilinti į 
Biblijos citatas. Vieną citatą pavyko susieti su siaubingai žiauriu 
nužudymu. Liko dar keturios. Tam, kad padaryčiau tai... man iš 
esmės reikėtų pagalbos. 

— Kokios pagalbos? 

— Reikėtų kolegos tyrėjo, kuris pasiraustų senuose spaudos 
archyvuose ir surastų Magdą, Sarą ir tuos kitus vardus. Jei aš 
teisingai spėju, Rebeka nėra vienintelė auka. 

— Sakot, atskleisti visa tai dar kažkam... 

— Staiga užgriuvo kalnai darbo, kurį būtinai reikia atlikti. Jei 
būčiau policininkas ir aktyviai tirčiau bylą, galėčiau paskirstyti 
laiką ir resursus, be to, priversti žmones dirbti man. Man reikia 
profesionalo, išmanančio archyvus ir drauge patikimo. 

— Supratau... Tiesą sakant, žinau vieną kompetentingą tyrė- 
ją. Tai ji atliko jūsų asmens tyrimą, — pats nespėjęs susigaudyti 
leptelėjo Dirkas Frudė. 


— KAS ATLIKO, KĄ TOK? - griežtai paklausė Mikaelis. 

Dirkas Frudė staiga susivokė, kad pasakė tai, apie ką protin- 
giausia būtų patylėti. „Senstu“, - pamanė jis. 

— Tiesiog balsu pagavojau. Nieko tokio aš nepasakiau, — pa- 
mėgino išsisukti jis. 

— Jūs užsakėte mano asmens tyrimą? 

— Kas čia baisaus, Mikaeli? Norėjome jus įdarbinti ir pasitik- 
rinome, koks jūs žmogus. 

— Tai štai kodėl man nuolat atrodo, kad Henrikas Vange- 
ris tiksliai žino, kokia mano situacija. Kiek nuodugnus buvo tas 
patikrinimas? 

— Ganėtinai nuodugnus. 

— Ar jame minimos „Millennium“ problemos? 

Dirkas Frudė gūžtelėjo pečiais. 

— Tuo metu tai buvo aktualu. 

Mikaelis prisidegė cigaretę. „Jau penktoji šiandien“ Sumetė, 
kad rūkymas ima darytis yda. 

— Ataskaita raštiška? 

— Mikaeli, nėra ko taip imti į širdį. 

— Aš noriu perskaityti ataskaitą, — nenusileido jis. 

— Būkit geras, nieko čia ypatinga. Norėjome patikrinti jus 
prieš įdarbindami. 

— Aš noriu perskaityti ataskaitą, - pakartojo Mikaelis. 

— Tik Henrikas gali duoti tam leidimą. 

— Ką jūs sakot? Tada štai kas: po valandos ataskaita turi būti 
mano rankose. Jei jos negausiu, bemat atsistatydinu ir vakariniu 
traukiniu išvažiuoju į Stokholmą. Kur ataskaita? 

Dirkas Frudė ir Mikaelis Bliumkvistas keletą sekundžių 
žvilgsniu matavo vienas kitą. Paskui Dirkas Frudė atsiduso ir 
nudelbė akis. 


— Mano kabinete namuose. 


HARIETOS VANGER BYLA buvo, be jokios abejonės, keisčiausia 
istorija, su kuria susidūrė Mikaelis Bliumkvistas. Apskritai pas- 
kutiniai metai nuo tos akimirkos, kai jis paskelbė istoriją apie 
Hansą Eriką Venerstriomą, buvo ištisa pakilimų ir kritimų vir- 
tinė — iš esmės laisvas kritimas su pagreičiu. Ir, kiek jis galėjo 
spręsti, galo tam dar nematyti. 

Dirkas Frudė išsisukinėjo kiek galėjo. Tik šeštą valandą va- 
karo Mikaelis į savo rankas paėmė Lisbetos Salander ataskaitą. 

Pačios ataskaitos buvo daugiau kaip aštuoniasdešimt puslapių, 
dar apie šimtas puslapių straipsnių, diplomų ir kitokių Mikaelio 
gyvenimo smulkmenų kopijų. 

Keistas potyris skaityti apie save dokumentą, panašų galbūt 
į autobiografiją ir kartu slaptosios policijos ataskaitą. Mikaelis 
vis labiau stulbo — ataskaita buvo itin detali. Lisbeta Salander 
tiksliai įvardijo dalykus, kurie, jo manymu, jau amžiams buvo 
pakasti istorijos komposto krūvoj. Ji atkapstė netgi jo jaunystės 
romaną su moterimi, kuri tada buvo liepsninga sindikalistė, o 
dabar - liepsninga politikė. Iš ko, galas ją griebtų, ji tai sužinojo? 
Ji surado jo roko grupę Bootstrap, kurios nebeprisimintų turbūt 
nė gyva dvasia. Ji kuo smulkiausiai iššniukštinėjo jo finansus. 
Velnias, kaib ji taip sugebėjo? 

Būdamas žurnalistas, Mikaelis daugybę metų kapstė infor- 
maciją apie įvairius individus, tad galėjo profesionaliai įvertin- 
ti Salander atlikto darbo kokybę. Jo akimis, be jokių abejonių, 

| Lisbeta Salander — pasiutusiai gera tyrėja. Jis nebuvo tikras, ar 
pats būtų galėjęs pateikti tokio lygio ataskaitą apie jam visiškai 
nepažįstamą Žmogų. 

Mikaelis buvo atkreipęs dėmesį, kad jam ir Erikai bendrau- 
jant su Henriku Vangeriu nė karto neiškilo pagrindas elgtis 
diskretiškai, nes jis jau buvo smulkiai informuotas apie jų ilga- 
mečius tarpusavio santykius bei trikampį su Gregeriu Bekma- 
nu. Lisbeta Salander buvo šiurpiai tiksliai įvertinusi ir „Millen- 
nium“ būklę. Henrikas Vangeris žinojo, kokia prasta jų padėtis, 
kai susisiekė su Erika ir pasisiūlė tapti dalininku. Ko4; jis čia iš 
tikrųjų žaidimą žaidžia? 

Venerstriomo byla minima tik paviršutiniškai, tačiau Salander 
akivaizdžiai bus sėdėjusi salėje kažkurią svarstymo dieną. Ji taip 
pat išreiškė abejonių dėl keisto Mikaelio elgesio, kai jis nesutiko 
pasisakyti per teismą. Tisri mergina košės, kad ir kas ji tokia būtų. 

Jau po akimirkos Mikaelis pašoko netikėdamas savo akimis: 
Lisbeta Salander buvo įterpusi trumpą pastraipą apie tai, kaip 

toliau rutuliosis įvykiai po teismo. Pranešimas spaudai, kurį jis 
su Erika išsiuntė, kai paliko „Millennium“ atsakingojo redakto- 
riaus postą, buvo perteiktas kone pažodžiui. 

Juk Lisbeta Salander naudojasi jo originaliu fuodraščiu. Jis vėl 
žvilgtelėjo į viršelį. Data — trys dienos prieš Mikaeliui Blium- 
kvistui gaunant į rankas nuosprendį. Tai neįmanoma. 

Tą dieną pranešimas spaudai egzistavo tik vienoje vietoje vi- 
same pasaulyje. Asmeniniame Mikaelio kompiuteryje. Jo iBook, 
o ne tarnybiniame redakcijos kompiuteryje. Tekstas nė karto 
nebuvo išspausdintas. Net ir Erika Berger neturi kopijos, o gar- 
siai jiedu tik bendrais žodžiais aptarė tą tekstą. 

Mikaelis Bliumkvistas iš lėto nuleido Lisbetos Salander at- 
liktą asmens tyrimą. Apsisprendė neprisidegti dar vienos ciga- 
retės. Užsimetė striukę ir išėjo į šviesią naktį. Savaitė iki Joni- 
nių. Paėjo pakrante palei sąsiaurį, pro Sesilijos Vanger kiemą 
ir ekstravagantišką motorinę valtį prie Martino Vangerio vilos. 
Vaikštinėjo iš lėto mąstydamas. Galiausiai atsisėdo ant akmens 
ir įsižiūrėjo į mirksinčius švyturius tolumoje, Hedestado įlanko- 
je. Teisinga gali būti viena vienintelė išvada. 

Tu buvai įlindusi į mano kompiuterį, banele Salander, — tarė jis 
garsiai pats sau. — Zi, nelemta įsilaužėle. 


— 332 — 


18 SKYRIUS 


TREČIABIENIS, BiRŽELIS 18 
kasė | 


JAUSDAMA SILPNĄ PYKINIMĄ, Lisbeta Salander prabudo iš 
besapnio miego. Nė neapsidairiusi jau žinojo, kad Mimi išėjo 
į darbą, tačiau jaukus jos kvapas tebetvyrojo nevėdintame mie- 
gamajame. Vakar, per antradienio susitikimą „Malūne“ su Evi/ 
Fingers, ji išgėrė per daug alaus. Nedaug laiko likus iki uždary- 
mo pasirodė Mini, palydėjo ją ir namo, ir į lovą. 

Skirtingai nėi Mimi, Lisbeta Salander niekada savęs rimtai 
nelaikė lesbietd ir niekada neskyrė laiko apmąstymams, ar ji he- 
tero, ar homo, ar galbūt biseksuali. Ir apskritai į etiketes jai buvo 
nusispjaut, mat jos galva, vargu ar kam turi rūpėti, su kuo ji leidžia 
naktis. Rinkdamasi seksualinį partnerį pati, pirmenybę atiduotų 
vaikinams, šiaip ar taip, vaikinai vyravo statistinėje jos seksuali- 
nių potyrių suvestinėje. Vienintelis rūpestis - kaip rasti ir ne asilą, 
ir drauge ko nors vertą lovoje. Taigi Mimi buvo gražutėlis kom- 
promisas, gebantis įsiūbuoti Lisbetos instinktus. Su Mimi juodvi 
susipažino prieš metus lauko alinėje per gėjų festivalį. Mimi — 
vienintelis asmuo, kurį Lisbeta pati pristatė Evi/ Fingers. Jų ryšys 
tai nutrūkdavo, tai vėl atsinaujindavo, tačiau abiem jis tebuvo tik 
laiko leidimo būdas. Mimi kūnas — šiltas ir švelnus, prie jo pri- 
siglaudus gera gulėti, be to, šalia Mimi Lisbeta nesivaržydavo: ir 
pabusti, ir netgi kartu pusryčiauti būdavo lengva. 

Laikrodis ant naktinio staliuko rodė pusę dešimtos ryto, ir ji 
jau buvo bepradedanti samprotauti, kas gi ją pažadino, kai vėl su- 
čirškė durų skambutis. Ji suglumusi atsisėdo. Niekas ir niekada 
neskambindavo į jos duris tokiu paros metu. Apskritai labai retai 
kas skambindavo į jos duris. Apsimiegojusi ji susisupo į antklodę 
ir netvirtais žingsniais nukėblino į koridorių atidaryti, o atidariusi 
akis į akį susidūrė su Mikaeliu Bliumkvistu. Jausdama, kaip visu 
kūnu nuvilnijo panika, nejučia žingtelėjo atatupsta. 

— Labas rytas, panele Salander, — tarė jis žvaliai. - Kiek su- 
prantu, vakaras buvo ilgas. Ar galima užeiti? 

Ir nelaukdamas kvietimo peržengė slenkstį, uždarė duris, 
smalsiai nužvelgė drabužių krūvelę ant koridoriaus grindų, kal- 
ną popierinių maišų su laikraščiais, pro durų plyšį užmetė akį į 
miegamąjį. O Lisbetos Salander mintys skriejo prieš laikrodžio 
rodyklę - kaip, kas, kodėl? Matydamas jos pražiotą burną, Mi- 
kaelis Bliumkvistas nesitvėrė juokais. 

— Spėjau, kad būsi dar nepusryčiavusi, tai atsinešiau sumuštinių. 
Su rostbifu, su kalakutiena ir dižono garstyčiomis bei vegetarišką 
su avokadu. Nežinojau, ką mėgsti. Su rostbifu? — ir jis nudrožė į 
virtuvę, o ten — tiesiai prie kavavirės. - Kur laikai kavą? - šūktelėjo 
jis. Salander liko koridoriuje kaip stabo ištikta, ir tik išgirdusi iš 
čiaupo tekant vandenį, trimis šuoliais atsidūrė šalia Mikaelio. 

— Stop! — ji susivokė rėkianti, nuleido balsą. — Po galais, 
kas tau leido įsibrauti čionai lyg į savo paties namus. Mes juk 
nepažįstami. 

Mikaelis Bliumkvistas stabtelėjo virš kavavirės vandens rezer- 
vuaro laikydamas ąsotį ir atsigręžė. Balsas nuskambėjo rimtai. 

— Netiesa! Tu pažįsti mane geriau nei bet kuris kitas žmogus. 
Sakysi —- ne? 

Ir atgręžęs jai nugarą toliau pylė vandenį. Paskui ėmė atida- 
rinėti dėžutes, sustatytas ant spintelės prie kriauklės. 

— Beje, aš žinau, kokie tavo metodai. Aš žinau tavo 
paslaptis. 

LISBETA SALANDER UŽSIMERKĖ trokšdama, kad žemė po ko- 
jomis nustotų lingavusi. Ją buvo ištikęs intelektualinis paralyžius. 
Kamavo pagirios. Situacija atrodė nereali. Smegenys atsisakė 
dirbti. Anksčiau nėra pasitaikę kaktomuša susidurti su tiriamai- 
siais objektais. Jis žino, kur aš gyvenu! Jis stovi jos virtuvėje. Tai 
neįmanoma. Kaip taip galėjo atsitikti? Jis žino, kas aš tokia. 

Staiga pajutusi, kad prasiskleidė antklodė, glaudžiau ja susi- 
supo. Jis kažką sako. Ji iš pradžių nesuprato, ką. 

— Mums reikia pasišnekėti, - pakartojo jis. - Bet pirma siūlau 
tau palįsti po dušu. 

Ji stengėsi pasakyti ką nors išmintinga. 

— Klausyk, jei žadi kelti triukšmą, tai kreipkis ne į mane. Aš 
tik atlikau užsakymą. Kalbėk su mano viršininku. 

Atsistojęs priešais ją jis iškėlė rankas delnais į priekį, šis uni- 
versalus taikos gestas tarsi sakė — aš neginkluotas. 

— Jau kalbėjau su Draganu Armanskiu. Beje, jis prašė jam 
paskambinti — tu vakar taip ir neatsiliepei mobiliuoju. 

Michaelis priėjo arčiau. Kai palietė jos ranką ir parodė į vo- 
nios duris, ji, kad ir nejausdama jokios grėsmės, kokį centimetrą 
pasitraukė atbula. Nemėgo, kai kas nors ją čiupinėja be leidimo, 
nors ir turėdamas draugiškų ketinimų. 

— Jokių pykčių, — tarė jis ramiai, — tačiau man būtinai reikia 
su tavimi pasikalbėti. Kai atsibusi. Kol apsirengsi, paruošiu ka- 
vos. Į dušą. Škac. 

Ji nevalingai pakluso. Lisbeta Salander niekada nepaklūsta 
nejučia, pagalvojo tyliai. 


VONIOJE JI ATSIRĖMĖ į staktą stengdamasi surikiuoti mintis. Nė 
nesapnavo, kad kas nors ją taip sukrės. Paskui suvokė, kad bet kurią 
akimirką gali sprogti šlapimo pūslė ir kad dušas po audringos nak- 
ties — net tik geras patarimas, bet ir būtinybė. Nusipraususi įsliuogė 
į miegamąjį, užsitempė kelnaites, džinsus ir marškinėlius su užrašu 
Armageddon was yesterday — today we bave a serious problem“. 


* Armagedonas buvo vakar, o šiandien mus ištiko rimta problema (angl. J. 

Akimirką pamąsčiusi susirado odinę striukę, kuri gulėjo nu- 
mesta ant kėdės. Išsitraukė iš jos elektrinį pistoletą, patikrino 
užtaisą ir įsikišo į užpakalinę džinsų kišenę. Po butą sklaidėsi 
kavos aromatas. Giliai įkvėpusi oro, ji grįžo į virtuvę. 

— O tu butą kada nors tvarkai? - įgėlė jis. 

Buvo prikrovęs kriauklę neplautų indų, ištuštinęs visas peleni- 
nes, išmetęs seną pieno pakelį ir nukraustęs penkių savaičių senu- 
mo laikraščių krūvą, nušluostęs stalą ir padėjęs puodelius bei - jis 
nejuokavo — sumuštinius. Vaizdas jai pasirodė patrauklus, be to, 
po nakties su Mimi kamavo alkis. Gerai, pasižiūrėsim, kas bus 
toliau. Nenuleisdama nuo jo akių ji atsisėdo priešais. 

— Tu taip ir neatsakei į klausimą. Su rostbifu, kalakutiena ar 
vegetarišką? 

— Su rostbifu. 

— Tada aš imu kalakutieną. 

Jie pusryčiavo tylėdami, gręždami vienas kitą akimis. Suval- 
giusi savo sumuštinį, sukimšo ir pusę atlikusio vegetariško. Nuo 
palangės paėmė sulamdytą pakelį, iškrapštė iš jo cigaretę. 

— Ką gi, dabar jau žinau, — nutraukė tylą jis, — aš gal ir ne 
talentingiausias dosjė sudarinėtojas, tačiau, šiaip ar taip, išsiaiš- 
kinau, kad tu nei veganė, nei - kaip manė Dirkas Frudė - ano- 
rektikė. Įvesiu šiuos duomenis į savo ataskaitą apie tave. 

Salander įsispoksojo į jį, tačiau pamačiusi jo veidą suprato, 
kad jis ją erzina. Jam tai atrodė taip komiška, kad ir jai nebeliko 
nieko kita kaip kreivai šyptelėti. Situacija absurdiška. Ji nustūmė 
lėkštę į šalį. Jo akys draugiškos. Kad ir kaip ten būtų, į blogiuką 
nepanašus. Tokių požymių nebuvo užfiksuota ir jos sudarytame 
PAT - nei kad būtų niekšas ir bjaurybė, nei kad muštų savo drau- 
ges ar panašiai. Ji dar priminė sau, kad tai ji viską Žino apie jį, o ne 
atvirkščiai. Žinojimas — auksas. 

— Ko čia vaipaisi? — pakausė ji. 

— Atsiprašau. Atvirai tariant, neplanavau taip įsiveržti ir ne- 
ketinau tavęs išgąsdinti, bet, matyt, išgąsdinau. Būtum tu ma- 
čiusi savo pačios miną, kai atidarei duris. Net miela. Nesusilai- 
kiau ir susigundžiau truputį tave paerzinti. 

Tyla. Savo nuostabai Lisbeta Salander netikėtai pagalvojo, kad 
nekviestojo svečio kompanija jai priimtina ar bent jau ne atstumtina. 

— Sakykime, tai mano siaubingas kerštas už tai, kad knai- 
siojaisi po mano asmeninį gyvenimą, — tarė jis guviai. - Ar tu 
manęs bijai? 

— Ne, - atsakė Salander. 

— Puiku. Atėjau ne tam, kad gąsdinčiau ar skriausčiau tave. 

— Mėginsi skriausti — sužalosiu. Aš nejuokauju. 

Mikaelis nužvelgė ją. Kiek aukštesnė nei metro penkiasde- 
šimties, iš pažiūros — smarkiai pasipriešinti neįstengtų, jei jis 
būtų koks smurtautojas, įsiveržęs į butą. Tačiau jos akys — ra- 
mios ir nieko nesakančios. 

— Tokia būtinybė neiškils, — tarė jis galiausiai. - Neturiu jokių 
piktų užmačių. Man reikia su tavimi pasikalbėti. Jei nori, kad 
išeičiau, tik pasakyk, ir to užteks, — jis akimirką pasvarstė. —- Kaip 
keista, toks jausmas, kad... — jis nutilo per pusę sakinio. 

— Kas? 

— Nežinau, ar yra čia kokios logikos, tačiau prieš keturias 
dienas net nenujaučiau, kad tu apskritai egzistuoji. Paskui tu- 
rėjau progos perskaityti tavo sudarytą dosjė, — pasirausęs krep- 
šyje jis išžvejojo ataskaitą, — skaitydamas didelio malonumo 
nepatyriau. 

Jis nutilo ir valandėlę žvelgė pro virtuvės langą. 

— Ar galiu vieną cigaretę? — ji stumtelėjo jam pakelį. - Pirma 
tu sakei, kad mes nepažįstami, o aš atrėžiau, kad dar ir kaip 
pažįstami, — jis dūrė pirštu į ataskaitą — Dar neprisivijau ta- 
vęs — tik atlikau pirminę standartinę patikrą, išsiaiškinau tavo 
adresą, asmens kodą ir panašiai, o tų apie mane žinai tikrai ne- 
mažai. Diduma tos informacijos — labai privati, apie tai žino tik 
mano artimiausi draugai. Ir štai sėdžiu aš tavo virtuvėje, valgau 
su tavimi sumuštinius. Susitikom prieš pusvalandį, o mane stai- 
ga apėmė toks jausmas, kad mes pažįstami keletą metų. Ar tu 
supranti, ką aš noriu pasakyti? 

Ji linktelėjo. 

— Tavo gražios akys, — tarė jis. 

— Tavo geros akys, - atsiliepė ji. Jam taip ir liko neaišku, ar ji 
ironizuoja, ar ne. 

Tyla. 

— Ko atėjai? — paklausė ji staiga. 

Kalis Bliumkvistas — prisiminė pravardę, bet nuslopino im- 
pulsą ištarti ją garsiai — staiga surimtėjo. Akyse atsispindėjo 
nuovargis. Natūralumas, kurį demonstravo tik įsibrovęs į jos 
namus, pranyko, ir ji suprato, kad spektaklis baigtas ar bent jau 
paskelbta pertrauka. Ji pirmą kartą pajuto, kad jis atidžiai ją ste- 
bi, mąsliai, tiriamai. Nenumanė, kas dedasi jo galvoje, tačiau 
akimirksniu suprato, kad vizitą apgaubė rimties šešėlis. 


LISBETA SALANDER suvokė, kad jos ramybė tik paviršutiniška 
ir kad jai nelabai sekasi suvaldyti nervus. Tokio sukrėtimo, kokį 
sukėlė visiškai netikėtas Bliumkvisto apsilankymas, ji darbe iki 
šiol nebuvo patyrusi. Jos duona kasdieninė - žmonių šnipinėji- 
mas. Tiesa, to, ką darė pagal Armanskio užsakymus, pati nie- 
kada nevadino rimtu darbu, veikiau savitu laiko leidimo būdu, 
na, beveik laisvalaikio pomėgiu. 

Reikia pripažinti (tą ji jau seniai buvo padariusi) — po kitų 
žmonių gyvenimą kapstytis jai patiko, o iškapstyti dangstomas 
paslaptis — dar labiau. Ji tai darė — vienaip ar kitaip —- kiek tik 
save prisiminė, ligi pat šios dienos. Ir ne tik gavusi Armanskio 
užsakymą, o kartais ir grynai savo malonumui. Tai sustiprinda- 
vo pasitikėjimą savimi, o kartu teikė pasitenkinimą, lyg ji žaistų 
sudėtingą kompiuterinį žaidimą, tik šio žaidimo veikėjai — rea- 
lūs žmonės. Ir staiga jos laisvalaikio pomėgis įsitaiso jos virtuvė- 
je, vaišina sumuštiniais. Situacija atrodė visiškai absurdiška. 

— Sprendžiu ne kasdien pasitaikančią problemą, — pradėjo 
Mikaelis. — Sakyk, ar darydama mano PAT Frudės užsaky- 


mu... tu bent kiek numanei, kam jis bus naudojamas? 


— 338 — 


MERGINA SU DRAKONO TATUIRUOTE 


— Ne. 

— Tikslas - surinkti apie mane informaciją, nes Frudė, o teisin- 
giau — jo užsakovas, norėjo pasamdyti mane atlikti vieną darbelį. 

— Mat kaip. 

Jis šyptelėjo jai lūpų kampučiais. 

— Vieną gražią dieną mudu su tavim aptarsime moralinius 
nosies kaišiojimo į kito žmogaus asmeninį gyvenimą aspektus. 
Tačiau dabar galvą suku dėl visai ko kito... Darbas, kurį man 
pavedė ir kurį dėl sau nesuvokiamų priežasčių apsiėmiau, yra be 
jokių išlygų pats keisčiausias mano gyvenime. Ar galiu tavimi 
pasitikėti, Lisbeta? 

— Kaip suprasti? 

— Armanskis sako, kad tu šimtu procentų patikima. Ir vis 
vien — aš klausiu tavęs pačios: ar galiu atskleisti tau tam tikrą slap- 
tą informaciją, ar tu neišplepėsi jos kitiems, tai yra — niekam? 

— Pala. Vadinasi, tu kalbėjai su Draganu. Ar tai jis tave čio- 
nai atsiuntė? 

Aš tave užmušiu, tu prakeiktas armėniškas avine. 

— Kaip čia pasakius. Ne visai. Ne tu viena moki susekti kitų 
adresus. Tavo gyvenamąją vietą išsiaiškinau visiškai savarankiš- 
kai. Tiesiog pasižiūrėjau gyventojų surašymo duomenų bazėje. 
Asmenų, besivadinančių Lisbeta Salander, yra trys, dvi iš jų at- 
krito dėl įvairių priežasčių. Šiaip ar taip, vakar aš susisiekiau su 
Armanskiu, mes ilgai kalbėjomės. Jis irgi iš pradžių manė, kad aš 
ruošiuosi jį aprėkti, kam tu šniukštinėji po mano asmeninius rei- 
kalus, tačiau galiausiai įsitikino, kad kreipiuosi visiškai pagrįstai. 

— O tiksliau? 

— Dirko Frudės darbdavys, kaip jau "2 nusamdė mane 
atlikti vieną darbą. Šiuo metu esu pasiekęs tokį tašką, kai man 
žaibiškai reikia kvalifikuoto tyrėjo pagalbos. Frudė paminėjo 
tave, sakydamas, kad tu kompetentinga. Jis netyčia prasitarė, ir 
taip aš sužinojau, kad esi apie mane parengusi asmens tyrimą. 
Vakar pasikalbėjau su Armanskiu, išdėsčiau savo pageidavimą. 

Jis viskam pritarė ir mėgino tau prisiskambinti, bet tu neatsilie- 
pei telefonu, tai... štai aš ir čia. Jei nori, gali pasukti Armanskiui 
ir pasitikrinti. 


LISBETA SALANDER SUGAIšO kelias minutes, kol drabužių 
kaugėje, kuria atsikratyti jai vakar padėjo Mimi, rado mobi- 
lųjį telefoną. Mikaelis Bliumkvistas su neslepiamu susidomėji- 
mu stebėjo, kaip ji susidrovėjusi naršo po skudurus, apėjo ir visą 
butą. Iš pažiūros beveik visi baldai — iš šiukšlių konteinerių. Ant 
nedidelio rašomojo stalo svetainėje — įspūdingas s/a/e of the art 
„PowerBook“. Ant lentynos - kompaktinių plokštelių grotuvas. 
Tačiau muzikinė kolekcija — toli gražu neįspūdinga, niekingos 
maždaug dvi dešimtys grupių, apie kurias Mikaelis kaip gyvas 
nebuvo girdėjęs. Aplankų viršeliuose nufotografuoti muzikan- 
tai atrodė kaip vampyrai iš kosmoso. Išvada: ji - jokia muzikos 
ekspertė. 

Salander pamatė, kad Armanskis išvakarėse skambino jai ne 
mažiau kaip septynis, o šįryt du kartus. Mikaelis, pasirengęs 
klausytis pokalbio, atsirėmė į staktą, o ji surinko numerį. 

— Čia aš... atsiprašau, buvo išjungtas... žinau, kad jis nori 
mane įdarbinti... ne, jis mano svetainėje... — ji pakėlė balsą. — 
Draganai, man pagirios ir skauda galvą, baik tauškėti, ar davei 
sutikimą, ar ne?.. Ačiū. 

Klankt. 

Per svetainės durų plyšį Salander pašnairavo į Mikaelį 
Bliumkvistą. Jis vartė jos plokšteles, čiupinėjo knygas lentynoje 
ir, kaip tik štai aptikęs rudą vaistų butelį be etiketės, smalsiai iš- 
kėlė prieį šviesą. Jau buvo beatsukąs kamštelį, bet ji ištiesė ranką 
ir atėmė iš jo butelį. Grįžusi į virtuvę, atsisėdo trindamasi kaktą, 
Mikaelis įsitaisė jai priešais. 

— Taisyklės paprastos, — tarė ji. - Nė žodis iš to, ką aptarinėsi 
su manimi arba Draganu, nepasieks jokių pašalinių ausų. Pasira- 
šysime sutartį, pagal kurią „Milton Security“ įsipareigoja laikytis 

tylos. Prieš apsispręsdama, ar apsiimti, ar ne, noriu žinoti, kokios 
sąlygos. Tai reiškia, kad viską, ką man papasakosi, aš išlaikysiu 
paslaptyje, nesvarbu, ar sutiksiu, ar atsisakysiu, nebent paaiškė- 
tų, kad griebiesi nusikalstamos veiklos stambiu mastu. Tada aš 
informuosiu Draganą, o jis savo ruožtu praneš policijai. 

— Tvarka, - jis akimirką padvejojo. - Armanskis gal ir ne iki 
galo žino, kam noriu tave nusamdyti... 

— Sakė, kad turėčiau atlikti istorinį tyrimą. 

— Taip, tai tiesa. Tačiau man reikia pagalbos surasti žudiką. 


PASAKODAMAS PAINIAS HARIETOS Vanger bylos smulkme- 
nas, Mikaelis užtruko daugiau kaip valandą. Nepraleido nieko. 
Buvo gavęs Frudės leidimą ją įdarbinti, o norėdamas tai padary- 
ti, privalėjo ja visiškai pasikliauti. 

Nenutylėjo ir apie savo romaną su Sesilija Vanger, taip pat — 
kaip išsiaiškino, kad Harietos lange nufotografuotas kaip tik jos 
veidas. Pateikė Lisbetai kuo detalesnį vaizdą apie Sesilijos asme- 
nybę. Prieš kurį laiką ir pats sau prisipažino, kad ji įtariamųjų 
sąraše palypėjo žymiai aukščiau. Vis dėlto jis toli gražu negalėjo 
paaiškinti, kaip Sesilija gali būti susijusi su žudiku, veikusiu tais 
laikais, kai ji tebebuvo maža mergaitė. 

Baigdamas davė Lisbetai Salander telefonų knygelės sąrašo 
kopiją. 


Magda - 32016 
Sara — 32109 
RJ - 30112 

RL - 32027 
Mari - 32018 


— Ką man su jais daryti? 
— Aš atpažinau „RJ“, Rebeką Jakobson, ir susiejau ją su Bi- 
blijos citata apie deginamąsias aukas. Ją nužudė įbrukę galvą į 

smilkstančias anglis, panašiai, kaip nurodyta citatoje. Jei mano 
hipotezė teisinga, rasime dar keturias aukas — Magdą, Sarą, 
Mari ir „RL“. 

— Manai, jos negyvos? Nužudytos? 

— Žudikas turėjo veikti šeštajame ir galbūt septintajame de- 
šimtmetyje. Jis kažkaip susijęs su Harieta Vanger. Peržiūrėjau 
senus „Hedestado kurjerio“ numerius. Rebekos nužudymas — 
vienintelis mano aptiktas toks žiaurus nusikaltimas, įvykdy- 
tas Hedestade. Norėčiau, kad tikrintum toliau visos Švedijos 
teritorijoje. 

Nutaisiusi bereikšmį veidą, Lisbeta Salander mąstė taip il- 
gai, kad Mikaelis net ėmė muistytis, netekdamas kantrybės. 
Jau buvo bepradedąs svarstyti, ar nebus apsirikęs, gal ji - ne tas 
žmogus, kurio jam reikia, bet ji galiausiai pakėlė akis. 

— Gerai. Apsiimu. Turėsi pasirašyti sutartį su Armanskiu. 


DRAGANAS ARMANSKIS SPAUSDINO sutartį, kurią Mikaelis 
Bliumkvistas, grįžęs į Hedestadą, nuveš ir duos pasirašyti Dir- 
kui Frudei. Eidamas į Salander kabinetą, jis per stiklinę sieną 
matė, kaip ji ir Mikaelis Bliumkvistas stovi palinkę prie jos Po- 
werBook. Štai Mikaelis uždeda ranką jai ant peties kažką rody- 
damas. Armaskis sulėtino žingsnį. 

Mikaelis kažką pasakė apstulbindamas Salander. Ir ji balsu 
nusijuokė. 

Armanskis nė karto nebuvo girdėjęs jos juokiantis, nors jau 
keletą metų stengėsi laimėti jos pasitikėjimą. Mikaelis Blium- 
kvistas pažįsta ją penkias minutes, o ji jau kvatojasi kartu su juo. 

Staiga jis pajuto Mikaeliui Bliumkvistui tokią liepsningą 
neapykantą, kad pats nustebo. Atsikrenkštęs tarpduryje ištiesė 


įmautę su sutartimi. 


PO PIETŲ MIKAELIS TRUMPAM užklydo į „Millennium“ redak- 
ciją. Nuo tada, kai per Kalėdas nusitvarkė rašomąjį stalą ir išėjo, 
tai buvo pirmas jo apsilankymas. Skubėdamas gerai pažįstamais 


— 342 — 


MERGINA SU DRAKONO TATUIRUOTE 


laiptais į viršų netikėtai pasijuto čia svetimas. Telefonspynės ko- 
das tebebuvo tas pats, ir jis nepastebimai įsmuko pro redakcijos 
duris, taip nugvelbdamas akimirką pasižvalgyti. 

„Millennium“ redakcijos patalpos — „L“ raidės formos. Vos 
jėjęs patekdavai į didžiulį holą, veltui suryjantį daugybę ploto. 
Hole pastatyta keletas sofų lankytojams. Už jų — valgomasis su 
mažyte virtuvėle, tualetai ir du sandėliukai su lentynomis bei ar- 
chyvu. Ten stovėjo ir nuolatinio praktikanto rašomasis stalas. Į 
dešinę nuo paradinių durų — stiklinė siena, skirianti holą nuo 
Kristerio Malmo ateljė. Šis turėjo nuosavą firmą, įsikūrusią aš- 
tuoniasdešimtyje kvadratinių metrų su atskirom durim iš laipti- 
nės. Kairėje, už stiklinio fasado į Jotos gatvės pusę — pati redak- 
cija, užimanti maždaug šimtą penkiasdešimt kvadratinių metrų. 

Interjerą parinko Erika, ji sugalvojo ir įstatyti stiklines vidines 
pertvaras. Taip atsirado trys atskiri kambariai darbuotojams ir 
atviros biuro patalpos likusiems trims redakcijos nariams. Pati už- 
ėmė didžiausią kambarį pačiame redakcijos gale, o Mikaelį įkišo 
į kabinetą kitame gale. Kaip tik į šio kabineto vidų ir buvo galima 
pažvelgti stovint hole. Jis pamatė, kad jo darbo vieta neužimta. 

Trečiasis kabinetas buvo kiek nuošaliau, jame šeimininka- 
vo šešiasdešimtmetis Sonis Magnusonas, jau ne pirmus metus 
neprilygstamas „Millennium“ reklamos vadybininkas. Kai jis 
liko bedarbis apkarpius įmonės, kurioje buvo išdirbęs didumą 
savo profesinio gyvenimo, biudžetą, jį susirado Erika. Sonis tuo 
metu jau buvo sulaukęs tokio amžiaus, kai nebesitikima, kad 
kas pasiūlys nuolatinį darbą. Erika iš daugybės kitų pasirinko 
kaip tik jį, sulygo nedidelį nuolatinį honorarą kas mėnesį ir nuo- 
šimčius nuo reklamos įplaukų. Sonis nesvarstydamas sutiko, ir 
nė viena pusė to nesigailėjo. Tačiau pastaruoju metu, nepaisant 
visų Sonio talentų, reklamos pajamos nukrito beveik iki nulio. 
Taip pat dramatiškai smuko ir Sonio atlyginimas, tačiau užuot 
ėmęs dairytis ko nors kito, Sonis tik susiveržė diržą ir ištikimai 
liko savo poste. „Skirtingai nei aš, sukėlęs šitą katastrofą, pa- 
galvojo Mikaelis. 

Galop Mikaelis sukaupė drąsą ir žengė į pustuštę redakciją. 
Jis matė Eriką savo kabinete, glaudžiančią prie ausies ragelį. Be 
jos, redakcijoje tebuvo tik du kiti darbuotojai. Trisdešimt sep- 
tynerių Monika Nilson, nuovoki politikos apžvalgininkė, bene 
didžiausia Mikaelio sutikta cinikė. Ji dirbo „Millennium“ jau 
devynerius metus ir jautėsi kaip žuvis vandenyje. Jauniausiam 
redakcijos bendradarbiui Henriui Kortesui tebuvo dvidešimt 
ketveri. Prieš dvejus metus jis įžengė pro jų duris tiesiai po Žur- 
nalistikos instituto diplomų teikimo, pasiprašė į praktikantus ir 
pareiškė, kad dirbs tik „Millennium“, ir niekur daugiau. Jam 
įdarbinti biudžeto lėšų nepakako, bet Erika pasiūlė rašomąjį sta- 
lą kampe ir priėmė kaip nuolatinį laisvai samdomą žurnalistą. 

Išvydę Mikaelį, abu pasitiko jį džiaugsmingais šūksniais, 
pakštelėjo į skruostą, paplojo per petį, bematant ėmė klausinėti, 
ar ketinąs grįžti į tarnybą, ir nusivylę atsiduso, kai jis paaiškino, 
kad dar likęs pusmetis komandiruotės Norlande, o jis užėjęs tik 
norėdamas pasisveikinti ir šnektelėti su Erika. 

Erika, jį pamačiusi, irgi apsidžiaugė, kliūstelėjo kavos, už- 
darė kabineto duris ir pirmiausia pasiteiravo apie Henriko Van- 
gerio būklę. Mikaelis prisipažino žinąs tik tiek, kiek jam buvo 
sakęs Frudė — būklė sunki, tačiau senolis tebegyvas. 

— Ką veiki Stokholme? 

Mikaelis staiga sutriko. Kadangi lankėsi „Milton Security“, 
esančiame vos už keleto kvartalų, impulso pastūmėtas užsuko ir 
į redakciją. Aiškinti Erikai, kad ką tik pasisamdė privačią sau- 
gumo konsultantę, prieš tai įsilaužusią į jo kompiuterį, atrodė 
pernelyg sudėtinga. Tad trūktelėjęs pečiais tepasakė, kad buvęs 
priverstas atvažiuoti Vangerio reikalais ir kad nė kiek negaišda- 
mas žada vėl grįžti į šiaurę. Pasidomėjo, kaip sekasi redakcijai. 

— Šalia širdžiai malonių naujienų, kad toliau didėja ir rekla- 
mos apimtys, ir prenumeratorių skaičius, mūsų padangę temdo 
ir negandos debesis. 

- Še tau. 

— Janis Dalmanas. 

— To ir reikėjo tikėtis. 

— Balandžio mėnesį buvau priversta pasikalbėti su juo asme- 
niškai, tuoj po to, kai išplatinome žinią, kad Henrikas Vangeris 
tapo bendrasavininkiu. Nežinau, ar čia jo tokia pesimistiška pri- 
gimtis, ar kas nors rimčiau. Gal jis žaidžia kažkokį žaidimą. 

— Kas įvyko? 

— Aš juo nebepasitikiu. Pasirašę sutartį su Vangeriu, mudu su 
Kristeriu galėjome rinktis: arba išsyk informuoti visą redakciją, 
kad jau nebegresia likvidavimas rudenį, arba... 

— Arba informuoti keletą pasirinktų darbuotojų. 

— Būtent. Gal man ir paranoja, bet nenorėjau rizikuoti, kad 
Dalmanas paskleistų šią žinią. Tad nusprendėme informuoti 
visą redakciją tą pačią dieną, kai tik susitarimas taps viešas. Va- 
dinasi, pratylėjome mėnesį. 

— Ir ką? 

— Ogi tą — redakcijai tai buvo pirmos geros naujienos per iš- 
tisus metus. Visi džiūgavo, išskyrus Dalmaną. Sakau, mes juk 
ne pati didžiausia redakcija pasaulyje. Taigi trys asmenys plius 
praktikantas šokinėja iš džiaugsmo, o vienas įsiunta kaip Žvėris, 
kodėl nepranešėme apie susitarimą anksčiau. 

— Tam tikra prasme jis turi pagrindo... 

— Žinau. Bet svarbiausia, kad jis mus dėl to ėdė kasdien, nuo- 
taika redakcijoje visai subjuro. Dvi savaites kenčiau jo išpuolius, 
paskui išsikviečiau į kabinetą ir tiesiai šviesiai pasakiau, jog re- 
dakcijos neinformavau todėl, kad nepasitikiu juo ir nesu tikra, 
ar išlaikys paslaptį. 

— Kaip reagavo? 

— Aišku, baisiausiai įsižeidė, ėmė karščiuotis. Aš nenusilei- 
dau, tėškiau ultimatumą — arba jis susiima, arba tegu pradeda 
ieškotis naujo darbo. 

— Ir ką? 

— Susiėmė. Net po akim nesipainioja, ir taip tarp jo ir kitų 
darbuotojų tvyro nervinga įtampa. Kristeris jo nepakenčia ir 
gan atvirai tą demonstruoja. 

— Kuo tu jį įtari? 

Erika atsiduso. 

— Nežinau. Priėmėm jį prieš metus, kai jau buvo prasidėjusi 
nesantaika su Venerstriomu. Negaliu nieko įrodyti nė per nago 
juodymą, bet man atrodo, kad jis dirba ne mums. 

Mikaelis linktelėjo. 

— Pasitikėk savo intuicija. 

— O galjis tik paprastas šiknius, ne savo vietoj nusėdo ir sklei- 
džia aplink save mėšlą. 

— Gali būti. Bet aš pritariu tau, kad apsirikom jį priimdami. 

Po dvidešimties minučių Mikaelis iš Frudės žmonos pasisko- 
lintu dešimties metų senumo volvu, kuriuo ji nesinaudodavo, 
per Sliuseną jau riedėjo šiaurės link. Mikaeliui ji pažadėjo, kad 


galėsiąs automobiliu važinėti kiek panorėsiąs. 


BŪDAMAS MAŽIAU DĖMESINGAS, Mikaelis būtų nesunkiai 
galėjęs praleisti mažytes subtilias smulkmenas. Popierių krūvelė 
guli kiek kreiviau, nei jis prisiminė. Vienas segtuvas lentynoje 
ne iki galo įspraustas tarp kitų. Rašomojo stalo stalčius visiškai 
pristumtas — o Mikaelis buvo tikras, kad prieš išvažiuodmas į 
Stokholmą paliko jį kiek pravirą. 

Valandėlę sėdėjo abejodamas pats savimi. Tačiau po kurio lai- 
ko pajuto tvirtą įsitikinimą, kad kažkas buvo užėjęs į namelį. 

Jis išėjo į priebutį, apsidairė. Duris buvo užrakinęs, tačiau nesu- 
dėtingą seną spyną greičiausiai būtum atsukęs nedideliu atsuktuvu, 
be to, - kas pasakys, kiek trobelės raktų kažin kur pasklidę. Grįžęs į 
vidų sistemingai apieškojo visą kabinetą, norėdamas įsitikinti, ar kas 
nors nedingo. Netrukus nusprendė: panašu, kad viskas savo vietoje. 

Vis dėlto faktas, kad kažkas buvo užėjęs į jo namus ir sėdė- 
jęs jo kabinete, vartydamas popierius, naršydamas po segtuvus. 
Kompiuterį jis vežėsi su savimi, taigi prie jo niekas neprisilietė. 
Gerai, klausimų — du. Kas? Ir kiek tam mistiniam lankytojui 
pavyko išsiaiškinti? 

Segtuvuose guli tos Henriko Vangerio kolekcijos dalys, ku- 
rias jis vėl parsivežė į Hedebį iš kalėjimo. Juose — jokios naujos 
medžiagos. Užrašai ant stalo smulkmenų neišmanančiam asme- 
niui turėjo pasirodyti per daug šifruoti — tačiau ar asmuo, apieš- 
kojęs stalą, neišmano smulkmenų? 

Rimčiausia — nedidelis plastikinis segtuvas kabinete ant sta- 
lo, jame — telefonų sąrašas ir persirašytos atitinkamos Bibilijos 
citatos. Kabineto naršytojas dabar žino, kad jis įspėjo Biblijos 
kodą. 

Kas jis? 

Henrikas Vangeris ligoninėje. Ekonomės Anos neįtarsi. 
Dirkas Frudė? Tačiau jam jis jau buvo papasakojęs visas aplin- 
kybes. Sesilija, atšaukusi kelionę į Floridą ir kartu su seserim 
grįžusi iš Londono? Jiedu nesimatė nuo to laiko, kai ji parvažia- 
vo, tačiau likus dienai iki kelionės į Stokholmą jis pastebėjo jos 
automobilį ant tilto. Martinas Vangeris? Haraldas Vangeris? 
Birgeris Vangeris? Jis dalyvavo šeimos pasitarime po Henriko 
širdies priepuolio, į kurį Mikaelio nekvietė. Aleksandras Van- 
geris? Izabela Vanger? —- simpatiška jos tikrai nepavadintum. 

Su kuo kalbėjosi Frudė? Ką jis dar netyčia išplepėjo? Kiek 
žmonių iš artimiausių Vangerių giminaičių žino, kad jam pavy- 
ko pralaužti bylos tyrimą? 

Buvo po aštuonių vakaro. Paskambinęs į „Spynas kiaurą 
parą“ Hedestade, užsakė trobelei naują spyną. Meistras pažadė- 
jo atvažiuoti rytoj. Mikaelis pažadėjo sumokėti dvigubai, jei šis 
atsirasiąs tuoj pat. Jie susitarė, kad meistras atvyks įtaisyti naujos 
septynvelkės spynos apie pusę vienuoliktos. 


LAUKDAMAS MEISTRO, MIKAELIS apie pusę devintos užėjo pas 
Dirką Frudę. Frudės žmona palydėjo jį į sodą už namo ir pasiū- 
lė šalto alaus, kurį Mikaelis dėkingai priėmė. Reikėjo sužinoti, 
kaip jaučiasi Henrikas Vangeris. 

Frudė pakratė galvą. 

— Operuotas. Širdies vainikinės kraujagyslės užkalkėjusios. 
Daktaras sako, jog tai, kad jis apskritai gyvas, teikia vilties, ta- 
čiau dabartinis laikas — kritinis. 

Kurį laiką jie gėrė alų apmąstydami šiuos žodžius. 

— Ar kalbėjote su juo? 

— Ne. Per silpnos būklės. Kaip sekėsi Stokholme? 

— Salander sutiko. Štai sutartis su Armanskiu. Turėsit pasi- 
rašyti ir išsiųsti. 

Frudė permetė akimis dokumentus. 

— O ji nenusipigino, - nusprendė jis. 

— Henrikas gali sau leisti. 

Frudė linktelėjo, išsitraukė rašiklį iš marškinių kišenės, pa- 
kraigliojo parašą. 

— Geriausia pasirašyti, kol Henrikas dar gyvas. Ar galėtumėt 
paėjėti iki pašto dėžutės prie krautuvės? 


MIKAELIS NUĖJO GULTI dar prieš vidurnaktį, tačiau užmigti 
nesisekė. Iki šiol visą savo laiką Hedebio saloje jis leido knebinė- 
damas istorinį kazusą. Tačiau jei atsirado žmogus, pakankamai 
suinteresuotas įsigauti į jo namus ir tikrinti, ką jis veikia, matyt, 
istorija daug glaudžiau susijusi su dabartimi nei jis įsivaizduoja. 

Staiga Mikaeliui toptelėjo, kad yra ir daugiau asmenų, be- 
sidominčių, ką jis veikia. Staigus Henriko Vangerio įstojimas į 
„Millennium“ valdybą vargu ar praslydo pro Hanso Eriko Ve- 
nerstriomo akis. O gal šios mintys — prasidedančios paranojos 
ženklas? 

Mikaelis išlipo iš lovos, atsistojo nuogas prie virtuvės lango ir 
susimąstęs pažvelgė į bažnyčią kitapus tilto. Prisidegė cigaretę. 

Jis nepajėgė perprasti Lisbetos Salander. Elgesys nukryps- 
ta nuo įprastų normų, pokalbį vis pertraukia begalinės pauzės. 
Namai apversti, kone tikras chaosas, koridoriuje - kalnai maišų 
su laikraščiais, virtuvė nešveista kokius metus. Drabužiai su- 
mesti ant grindų kaugėmis, pati akivaizdžiai iš vakaro siautėjo 
bare. Ant kaklo bučinių kraujosruvos, naktį aiškiai praleido ne 

viena. Daugybė tatuiruočių, auskarai veide ir greičiausiai kito- 
se, jam nematomose vietose. Trumpai tariant, savotiška panelė. 

Kita vertus, Armanskis jį patikino, kad ji, be išimties, geriau- 
sia įmonės ekspertė, o jos nuodugnus tyrimas apie jį neginčyti- 
nai rodo, kad ji kruopšti. Keista mergina. 


LISBETA SALANDER SĖDĖJO prie kompiuterio apmąstydama 
savo reakciją į Mikaelį Bliumkvistą. Kaip gyva niekam nebuvo 
leidusi peržengti savo namų slenksčio, jei aiškiai ir nedvipras- 
miškai nebuvo to asmens pakvietusi užeiti, o ir tuos laiminguo- 
sius būtum suskaičiavęs ant vienos rankos pirštų. Mikaelis nesi- 
drovėdamas įžirgliojo tiesiai į jos gyvenimą, o ji protestuodama 
teįstengė tik kažką suveblenti. 

Lyg to dar būtų negana - jis erzinosi. Šaipėsi iš jos. 

Šiaip toks elgesys būtų privertęs ją mintyse atlaužti pistoleto 
gaiduką. Tačiau iš jo ji nepajuto nė lašelio grėsmės, nė menkiausio 
priešiškumo. Juk galėjo atskaityti jai gerą pamokslą, ir būtų buvęs 
teisus. Išsiaiškinęs, kad ji laužėsi į jo kompiuterį, galėjo netgi pra- 
nešti policijai. Tačiau net ir į tai jis pažiūrėjo tarsi į kokį juoką. 

Tai ir buvo opiausia jų pokalbio dalis. Atrodė, tarsi Mikaelis 
sąmoningai vengia užkliudyti šią temą, ir galiausiai ji nebesusi- 
valdžiusi pati užvedė kalbą. 

— Sakei, kad žinai, ką aš darau. 

— Tu įsilaužėlė. Buvai įlindusi į mano kompiuterį. 

— Kaip sužinojai? - Lisbeta buvo visiškai tikra, kad nepaliko jo- 
kių pėdsakų ir įsibrovimo jokiu būdu nebūtum pastebėjęs, nebent 
paties stambiausio kalibro saugumo konsultantas būtų pataikęs 
nuskleisti kietąjį diską tuo pat metu, kai ji buvo įlindusi vidun. 

— Tu apsižioplinai. 

Ir jis paaiškino, kad ji pacitavo teksto versiją, išsaugotą vien 
tik jo kompiuteryje ir niekur daugiau. 

Salander ilgai tylėjo. Galiausiai pažvelgė į jį bereikšmėmis 
akimis. 

— Kaip tu tai darai? - paklausė jis. 

— Mano paslaptis. Ką ketini daryti? 

Mikaelis gūžtelėjo pečiais. 

— O ką čia padarysi? Galbūt reikėtų pasikalbėti su tavimi 
apie etiką ir moralę bei šniukštinėjimo po kitų žmonių privatų 
gyvenimą žalą. 

— Kaip tik apie tai, ką tu darai versdamasis tiriamąja žurna- 
listika. 

Jis linktelėjo. 

— Nesiginčysiu. Kaip tik dėl to mes, žurnalistai, ir turime 
etikos komisiją, prižiūrinčią, kad būtų gerbiami moraliniai as- 
pektai. Rašydamas straipsnį apie kokį bankininką šunsnukį aš, 
tarkime, praleidžiu jo seksualinį gyvenimą. Nerašau, kad čekių 
klastotoja yra lesbietė arba ją užveda seksas su nuosavu šunimi 
ir panašiai, net jei tai ir būtų tiesa. Net ir šunsnukiai turi teisę 
į privatų gyvenimą, o įžeisti žmones užsipuolant jų gyvenimo 
stilių nepaprastai lengva. Ar supranti, ką turiu omeny? 

— Taip. 

— Taigi tu pažeidi mano asmenybės neliečiamumą. Mano 
darbdaviui neprivalu žinoti, su kuo aš turiu lytinių santykių. Tai 
mano asmeninis reikalas. 

Salander veidą iškreipė šypsenėlė. 

— Sakai, nereikėjo to minėti? 

— Šiuo atveju tai nesvarbu. Pusė miesto žino apie mano ryšį 
su Erika. Tai principo klausimas. 

— Tada gal suprasi, kad ir aš turiu principus, atitinkančius tą 
tavo etikos komisiją. Aš juos vadinu Salander principais. Jais aš 
noriu pasakyti, kad šunsnukis visada yra šunsnukis, ir jei galiu 
tokiam pakenkti atkasdama apie jį kokį nors šūdą, vadinasi, jis 
to užsitarnavo. Aš jam tik atmoku. 

— Gerai, — nusišypsojo Mikaelis Bliumkvistas, - mano mąs- 
tymas ne visai skiriasi nuo tavo, bet... 

— Tačiau esmė ta, kad aš, atlikdama PAT, žiūriu ir į tai, kokia 
man susidaro nuomonė apie žmogų. Aš nesu neutrali. Jei žmo- 
gus pasirodo doras, galiu dosjė ir sušvelninti. 

— Tikrai? 

- Šiuo atveju sušvelninau. Galėjau visą knygą apie tavo sekso 
nuotykius parašyti. Galėjau papasakoti Frudei, kad Erika praei- 
tyje priklausė „Club Xtreme“ ir išdykavo su BDSM devintajame 
dešimtmetyje, o tai, prisiminus judviejų seksualinius santykius, 
be abejonės, sukeltų tam tikrų neišvengiamų asociacijų. - Mi- 
kaelis Bliumkvistas atlaikė Lisbetos Salander žvilgsnį. Netru- 
kus susijuokė nusisukęs į langą. 

— Tu tikrai pastabi. Kodėl to neįtraukei į ataskaitą? 

— Judu su Erika Berger — suaugę Žmonės, vienas kitam aki- 
vaizdžiai patinkate. Ką veikiat lovoje, neturi rūpėti niekam, tai 
paminėjusi laimėčiau vienintelį dalyką — parūpinčiau kam nors 
šantažo įrankį arba kitaip jums pakenkčiau. Kas žino — Frudės 
nepažįstu, medžiaga galėjo pakliūti ir į Venerstriomo rankas. 

— O pati Venerstriomo tokia informacija aprūpinti nenori? 

— Jei būčiau priversta rinktis, ką palaikyti jums boksuojantis, 
tikriausiai atsidurčiau tavo ringo pusėje. 

— Mudu su Erika... mudviejų santykiai... 

— Man nusišvilpt, kokie jūsų santykiai. Tu neatsakei, ką keti- 
ni daryti dėl to, kad buvau įsilaužusi į tavo kompiuterį. 

Jis ištylėjo beveik tiek pat kiek ir ji. 

— Lisbeta, aš nenoriu tau gadinti kraujo. Neketinu tavęs šan- 
tažuoti. Atėjau prašyti, kad padėtum atlikti tyrimą. Gali sutik- 
ti, gali atsisakyti. Jei atsisakai, aš dingstu ir susirandu ką nors 
kitą, o tau daugiau niekada su manimi nebereikės turėti rei- 
kalų, - akimirką pasvarstęs jis nusišypsojo jai. — Aišku, jei vėl 
nepričiupsiu tavęs įsilaužus į mano kompiuterį. 

— O tai reiškia - ką? 

— Tu labai daug Žinai apie mane - dalis to yra privatu ir as- 
meniška. Tačiau žala jau padaryta. Aš tik viliuosi, kad neketini 
panaudoti šios informacijos prieš mane arba Eriką Berger. 

Ji žvelgė į jį tuščiomis akimis. 

19 SKYRIUS 


KETYIRTABIENIS, BIRŽELIO 19—SEKMABIENIS, BIRŽELIO 29 


MIKAELIS DVI DIENAS peržiūrinėjo medžiagą ir laukė žinių, ar 
Henrikas Vangeris išgyveno, ar ne. Juodu su Frude palaikė nuo- 
latinį ryšį. Ketvirtadienio vakarą Frudė užėjo pas jį į svečių tro- 
belę pranešti, kad krizė, panašu, bent jau kuriam laikui įveikta. 

— Jis silpnas, bet šiandien man valandėlę leido su juo pasikal- 
bėti. Jis kuo greičiau nori susitikti su jumis. 

Taigi apie pirmą dienos Joninių išvakarėse Mikaelis, nuva- 
žiavęs į Hedestado ligoninę, susirado skyrių, kuriame buvo slau- 
gomas Henrikas Vangeris. Kelią jam pastojo sudirgęs Birgeris 
Vangeris, valdingu balsu pareiškęs, kad Henrikas Vangeris jokiu 
būdu negali priimti lankytojų. Mikaelis nesutriko, tik nužvelgė 
savivaldybės tarybos narį. 

- Še tau, kad nori. Henrikas Vangeris specialiai siuntė manęs 
pakviesti, tiesiogiai išreiškė pageidavimą mane šiandien matyti. 

- Jūs nepriklausote šeimai ir jums čia nėra ko veikti. 

— Jūs teisus, aš nepriklausau šeimai. Tačiau aš veikiu tie- 
sioginiu Henriko Vangerio pavedimu ir paklūstu vien tik jo 
nurodymams. 

Incidentas galėjo virsti įnirtingu kivirču, jei iš Henriko Van- 
gerio palatos kaip tik tą akimirką nebūtų išėjęs Dirkas Frudė. 

— O, štai kur jūs. Henrikas kaip tik teiravosi apie jus. 

Frudė palaikė duris, ir Mikaelis, apėjęs Birgerį, žengė į palatą. 

Atrodė, tarsi per pastarąją savaitę Henrikas būtų pasenęs de- 
šimčia metų. Jis gulėjo primerktom akim, į nosį įvesta deguonies 
kaukės žarnelė, plaukai pasišiaušę, to šiaip šiukštu nepasitaikyda- 
vo. Mikaelį sustabdė slaugytoja, uždėjusi delną jam ant dilbio. 

— Dvi minutes. Ne daugiau. Ir nejaudinkit jo. 

Linktelėjęs Mikaelis atsisėdo į lankytojams skirtą kėdę taip, 
"kad galėtų matyti Henriko veidą. Jį apstulbino užplūdęs švel- 
numas. Ištiesęs ranką atsargiai suėmė glebią senolio plaštaką. 
Henrikas Vangeris prašneko silpnu balsu. 

— Yra naujienų? 

Mikaelis linktelėjo. 

— Aš atsiskaitysiu, kai tik pasijusite bent kiek geriau. Mįslės 
dar neįminiau, tačiau radau naujos medžiagos ir dabar kaip tik 
tikrinu visą pluoštą hipotezių. Po kokios savaitės ar dviejų galė- 
siu pasakyti, ar jos duoda kokių rezultatų. 

Henrikas Vangeris pamėgino linktelėti galva. Tačiau tai la- 
biausiai panėšėjo į mirktelėjimą — ženklą, kad supratęs. 

— Man reikia keletui dienų išvykti. 

Vangeris suraukė antakius. 

— Ne, aš nepalieku savo posto. Išvažiuočiau tyrimo reikalais. 
Susitariau su Frude, kad atsiskaitinėsiu jam. Ar sutinkate? 

— Dirkas... mano atstovas... visais atvejais. 

Mikaelis linktelėjo. 

— Mikaeli... jei aš ne... išgyvensiu... noriu, kad vis vien... 
užbaigtumėt darbą. 

— Pažadu užbaigti darbą. 

— Dirkas turi visus... įgaliojimus. 

— Henrikai, būkit geras, pasistenkit pasitaisyti. Aš skaudžiai 
užpykčiau, jei imtumėt štai taip ir numirtumėt, kai aš jau smar- 
kiai pasistūmėjęs į priekį. 

— Dvi minutės, — tarė slaugytoja. 

— Man metas. Kitą kartą aplankęs norėsiu su jumis kaip rei- 
kiant pasikalbėti. 

KAI MIKAELIS IŠĖJO į koridorių, jo jau laukė Birgeris Vangeris 
ir šoko stabdyti uždėdamas ranką ant peties. 

— Nenorėčiau, kad daugiau vargintumėt Henriką. Jis sunkiai 
serga, jokiu būdu nevalia nei jo trukdyti, nei jaudinti. 

— Suprantu jūsų nerimą ir užjaučiu jus. Aš jo nejaudinsiu. 

— Visiems aišku, kad Henrikas jus pasamdė išnarplioti jo lais- 
valaikio rebusą... Harietos bylą. Frudė sakė, kad Henrikas la- 
bai susijaudino per pokalbį su jumis prieš ištinkant širdies prie- 
puoliui. Frudė minėjo, kad, jūsų manymu, pats ir išprovokavote 
priepuolį. 

— Taip nebemanau. Henriko širdies vainikinės kraujagyslės 
smarkiai užkalkėjusios. Priepuolis jį galėjo ištikti ir einant į tu- 
aletą. Jūs greičiausiai jau ir pats Žinote. 

— Apie visus jūsų sumanymus aš privalau būti informuotas iki 
menkiausių smulkmenų. Jūs kapstotės po mano šeimos reikalus. 

— Kaip jau sakiau... aš dirbu Henrikui, o ne šeimai. 

Birgeris Vangeris akivaizdžiai buvo nepratęs, kad kas nors 
jam atkištų špygą. Akimirką jis dėbsojo į Mikaelį žvilgsniu, 
matyt, turinčiu sukelti pagarbą, tačiau pats jis labiausiai priminė 
pasipūtusį briedį. Paskui apsigręžęs nuėjo į Henriko palatą. 

Mikaeliui knietėjo nusijuokti, tačiau susivaldė. Juoktis kori- 
doriuje prie Henriko ligos patalo, kuris galėjo virsti ir mirties 
patalu, būtų nepadoru. Tačiau Mikaelis staiga prisiminė Lenar- 
to Hilingo rimuotą abėcėlę, kurią kadaise septintajame dešimt- 
metyje išleido Radijo ir televizijos fondas, viena jos strofa prie 
raidės „B“ kažkodėl buvo įstrigusi mokantis skaityti ir rašyti. 


Briedis girioj goglinėjo, leisdamas sau laiką vėjais. 


PRIE PAGRINDINIŲ LIGONINĖS durų Mikaelis susidūrė su Se- 
silija. Jai grįžus po nutrauktų atostogų, jis mėgino skambinti jai 
į mobilųjį kokį tuziną kartų, tačiau ji neatsiliepdavo. Ir nebūda- 
vo namuose, kai pasibelsdavo eidamas pro šalį. 

— Sveika, Sesilija, — pasilabino jis, —- užjaučiu dėl Henriko. 

— Ačiū, — padėkojo ji linktelėdama. 

Mikaelis stengėsi perprasti, ką ji jaučia, tačiau nepajuto nei 
šilumos, nei šalčio. 

— Mums reikia pasikalbėti, — tarė jis. 

— Apgailestauju, kad tave taip ignoruoju. Suprasiu, jei pyksti, 
bet šiuo metu net pati savęs nepakenčiu. 

Mikaelis sumirksėjo tik po sekundės supratęs, ką ji turi ome- 
nyje. Greitosiomis suėmė ją už rankos, nusišypsojo jai. 

— Pala, tu ne taip mane supratai, Sesilija. Aš visiškai ant tavęs 
nepykstu. Tikiuosi, mudu ir toliau galime būti draugai, bet jei 
nenori su manimi bendrauti... jei apsisprendei, aš gerbsiu tavo 
sprendimą. 

— Artimi santykiai —- mano silpnoji vieta, - gynėsi ji. 

— Ir mano. Gal išgerkim kavos? - jis mostelėjo galva į ligoni- 
nės užkandinę. 

Sesilija dvejojo. 

— Ne, ne šiandien. Dabar noriu užeiti pas Henriką. 

— Gerai. Bet man vis vien reikia su tavimi pasikalbėti, grynai 
kaip profesionalui. 

— Ką turi omenyje? — ji staiga įsitempė. 

— Ar prisimeni, kai mudu tik susipažinome, tu užėjai pas 
mane sausio mėnesį į svečių trobelę? Aš sakiau, kad tai, apie ką 
kalbamės, yra off :he record ir kad jei man reikės ko nors rimtai 
paklausti, aš tave įspėsiu. Tai dėl Harietos. 

Staiga Sesilijos veide įsiliepsnojo pyktis. 

— Na tu ir galvijas. 

— Sesilija, aš aptikau dalykų, apie kuriuos tiesiog privalau pa- 
sikalbėti su tavimi. 

Ji atsitraukė atatupsta. 

— Ar tu nesuvoki, kad visa ši prakeikta tos nelemtos Harietos 
medžioklė Henrikui kaip terapija? Ar tu nesuvoki, kad jis ten 
guli ir galbūt miršta, ir jam tikrai nereikia vėl susijaudinti bei 
imti puoselėti nepagrįstas viltis... 

Ji nutilo. 

— Gal Henrikui ta byla ir yra terapija, tačiau aš ką tik ra- 
dau naujų įrodymų daugiau nei buvo rasta per visus pastaruosius 
trisdešimt penkerius metus. Tyrime yra neatsakytų klausimų. 
Aš dirbu samdytas Henriko. 

— Jei Henrikas mirs, tyrimas baigsis taip greit, kad žagtelėt 
nespėsi, o pats iš čia skriesi kūlversčiais, — iškošė Sesilija Vanger 
žengdama jam pro šalį. 


VISKAS BUVO UŽDARYTA. Hedestadas buvo iš esmės šluote 
iššluotas, gyventojai, matyt, išsilakstė kas sau po vasarnamius 
pinti Joninių vainikų. Galiausiai Mikaeliui pasisekė, jis aptiko 
„Miesto“ viešbučio terasą, kur galima užsisakyti sumuštinį ir 
kavos bei prisėsti paskaityti vakarinių laikraščių. Pasaulyje tą 
dieną neįvyko nieko svarbaus. 

Nustūmęs laikraščius į šalį ėmė samprotauti. Sesilija Vanger. 
Apie savo įtarimus, kad tai ji bus atidariusi langą Harietos kam- 
baryje, jis nepasakojo nei Henrikui, nei Frudei. Baiminosi, kad 
taip apsunkins jos padėtį, o pakišti jos tikrai nenorėjo. Tačiau 
paklausti anksčiau ar vėliau reikės. 

Jis prasėdėjo terasoje apie valandą, kol nusprendė laikinai 
nenagrinėti šios problemos, verčiau Joninių išvakarėse atsidėti 
kam nors kitam nei Vangerių šeima. Mobilusis tylėjo. Erika su 
savo vyru kažkur išvažiavusi linksmintis, o štai jis neturi net su 
kuo žodžiu persimesti. 

Jis grįžo į salą apie ketvirtą po pietų, galų gale tvirtai ap- 
sisprendęs — mes rūkyti. Reguliariai treniruodavosi nuo pat 
kariuomenės laikų, ir treniruoklių salėje, ir bėgiodamas Sioder 
Melarstrando krantine, tačiau jo sveikuoliška gyvensena pa- 
kriko, kai ant galvos užgriuvo rūpesčiai dėl Hanso Eriko Ve- 
nerstriomo. Rulokeryje jis vėl rimtai ėmė kilnoti svarmenis, 
daugiausia terapiniais sumetimais, tačiau paleistas į laisvę ir vėl 
virto slunkiumi. Metas pradėti iš naujo. Jis ryžtingai apsivilko 

treniruočių kostiumą. Iš pradžių tingiai apsuko ratą pro Gotfri- 
do trobelę, į viršų įtvirtinimų link, paskui sparčia ristele grįžo 
mišku. Atitarnavęs kariuomenėje jau metė orientacinį sportą, 
bet vis vien labiau mėgdavo bėgioti miškingomis vietovėmis, o 
ne lygiais kaip stalas bėgimo takeliais. Į kaimą parbėgo palei 
Ostergordo tvorą. Paskutinius metrus iki namų įveikė dusda- 
mas. Maudė visą kūną. 

Apie šeštą valandą nusiprausė po dušu. Išsivirė bulvių ir 
kiaušinių su svogūnų laiškais, silkėmis ir garstyčių padažu. Įsi- 
pylė degtinės, susidaužė pats su savimi. Paskui atsivertė Velos 


Makdermid detektyvą Zbe mermaids singing". 


APIE SEPTINTĄ PASIRODĘS Dirkas Frudė sunkiai klestelėjo į sodo 
kėdę priešais Mikaelį. Mikaelis jam kliūstelėjo lašelį „Skonietiškos“. 
- Šiandien daug kam per jus kraujas užvirė, — tarė Frudė. 

— Ir pats jau supratau. 

— Birgeris Vangeris - mulkis. 

- Žinau. 

— Tačiau Sesilija — tikrai ne kokia mėmė. Ji įsiutusi ant jūsų. 

Mikaelis linktelėjo. 

— Ji man liepė pasirūpinti, kad liautumėtės šnipinėjęs apie 
šeimos reikalus. 

— Aišku. Ir ką jūs atsakėt? 

Frudė pažvelgė į stikliuką su „Skonietiška“ ir staiga susipylė 
ji į gerklę. ž 

— Atsakiau, kad Henrikas man davė nedviprasmiškus nuro- 
dymus, ko iš jūsų reikalauti. Kol jis šių nurodymų nepakeis, jūs 
esat įdarbintas pagal sutartį. Tą sutartį, kurią mes suformulavo- 
me. Iš jūsų tikiuosi, kad padarysite viską, ką galite, kad įvykdy- 
tumėte jūsų daliai tekusias sutarties sąlygas. 

Mikaelis linktelėjo. Užvertęs galvą pažvelgė į dangų, kur jau 
kaupėsi lietaus debesys. 


* Kai gieda undinės (angl). 

— Bus audra, — tarė Frudė, - jei kils didelis viesulas, aš jus 
paremsiu. 

- Ačiū. 

Valandėlę jie pasėdėjo tylėdami. 

— Ar galėčiau dar burnelę? - pasiteiravo Frudė. 


PRAĖJUS VOS PORAI minučių po to, kai išėjo Dirkas Frudė, prie 
kelkraščio priešais trobelę sustojo Martino Vangerio automobi- 
lis. Priėjęs Martinas pasisveikino. Mikaelis jam palinkėjo gerų 
Joninių, paklausė, gal norėtų išgerti. 

— Ne, geriau nereikia. Užvažiavau tik persirengti, paskui iš- 
kart grįžtu į miestą, vakarą praleisiu pas Evą. 

Mikaelis laukė, ką jis pasakys. 

— Kalbėjau su Sesilija. Ji šiuo metu kiek įširdusi — jiedu su 
Henriku artimi. Tikiuosi, atleisite jai, jei pasakys ką nors... 
nemalonaus. 

— Sesilija man labai patinka, - pasakė Mikaelis. 

— Suprantu. Tačiau kartais jos nesupaisysi. Galiu pasakyti tik 
tiek, kad ji visomis išgalėmis priešinasi jūsų knaisiojimuisi po 
praeitį. 

Mikaelis atsiduso. Regis, visas Hedestas jau susigaudė, kam 
Henrikas jį pasamdė. 

— O jūs ką manote? 

Martinas skėstelėjo rankomis. 

— Harietos dingimas laikė prikaustęs Henriko mintis ištisus 
dešimtmečius. Aš nežinau... Harieta — mano sesuo, bet jaučiuo- 
si nuo to kažkaip atitolęs. Frudė sakė, kad jūsų sutartis geležinė 
ir kad ją nutraukti gali tik Henrikas, tačiau bijau, kad dabar, kai 
jo tokia būklė, tai atneštų daugiau žalos nei naudos. 

— Tai norite, kad aš tęsčiau? 

— Ar ką nors radote? 

— Apgailestauju, Martinai, tačiau papasakodamas jums ką 
nors be Henriko leidimo sulaužyčiau sutartį. 

— Supratau. 

Staiga jis šyptelėjo. 

— Henrikas jaučia polinkį į konspiracijų teorijas. Vis dėlto 
mažiausiai norėčiau, kad įžiebtumėt jam tuščių vilčių. 

— Pažadu to nedaryti. Jam pateikiu vien faktus, kuriuos galiu 
pagrįsti. 

— Gerai... beje, keičiant temą. Dėl to, kad Henrikas pasiligo- 
jo ir negali vykdyti savo įsipareigojimų „Millennium“ valdyboje, 
esu priverstas jį pavaduoti. 

Mikaelis lūkuriavo. 

— Sakyčiau, reikėtų surengti valdybos posėdį ir aptarti esamą 
padėtį. 

— Puiki mintis. Tačiau, kiek suprantu, jau nuspręsta, kad ar- 
timiausias valdybos posėdis vyks tik rugpjūtį. 

- Žinau, bet galbūt turėsime posėdį atkelti. 

Mikaelis mandagiai nusišypsojo. 

— Galimas daiktas, tačiau jūs kalbatės ne su tuo žmogumi. 
Šiuo metu nesu „Millennium“ valdybos narys. Gruodį išėjau iš 
žurnalo ir niekaip negaliu daryti įtakos valdybos priimamiems 
sprendimams. Siūlau šiuo klausimu susisiekti su Erika Berger. 

Martinas Vangeris tokio atsakymo nesitikėjo. Valandžiukę 
pamąstęs pakilo. 

- Jūs, be abejo, teisus. Aš pasikalbėsiu su ja. 

Paplojęs Mikaeliui per petį jis nurūko automobiliu. 

Mikaelis susimąstęs pažvelgė jam pavymui. Nors ir nepasakė 
nieko konkretaus, ore aiškiai tvyrojo grasinimas. Martinas Van- 
geris paguldė „Millennium“ ant svarstyklių lėkštelės. Po kurio lai- 
ko Mikaelis dar įsipylė degtinės ir vėl pasiėmė Velą Makdermid. 

Apie devintą kicendama pro šalį užsuko rudmargė katė ir 
ėmė trintis jam apie kojas. Pakėlęs ją pakasinėjo paausius. 

— Vadinasi, ne man vienam nuobodu per Jonines, - tarė jis. 

Kai ėmė lašnoti, nuėjo į vidų gulti. Katė panorėjo likti lauke. 

JONINIŲ IŠVAKARĖSE IŠSIVARIUSI savo kavasakį Lisbeta Salan- 
der visą dieną atidžiai jį tikrino. Šimto dvidešimt penkių kubų 
lengvasvoris — gal ir ne pats kiečiausias „mocas“ pasaulyje, tačiau 
jis - jos ir ji moka su juo apsieiti. Pati savo rankomis susiremon- 
tavo veržlė po veržlės ir patobulino taip, kad galėtų važiuoti kiek 
didesniu nei leistina greičiu. 

Po pietų ji užsidėjo šalmą, apsivilko odinį kombinezoną ir 
palėkė iki Epelvikeno sanatorijos, kur vakarą praleido parke su 
mama. Ji jautė smigčiojantį nerimą, kažkokį sąžinės graužimą. 
Motina atrodė dar labiau išsiblaškiusi nei paprastai. Per tas tris 
kartu išbūtas valandas jos persimetė vos keletu žodžių, tačiau 
net ir tada mama tarsi nežinodavo, su kuo kalbasi. 


MIKAELIS VELTUI SUGAIšO kelias dienas, stengdamasis identi- 
fikuoti automobilį su registracijos numeriu „AC“. Visaip sukęs 
galvą ir galiausiai pasitaręs su vienu išėjusiu į pensiją Hedestado 
mechaniku, nusprendė, kad tai „Ford Anglia“. Tokių buvę pri- 
gaminta tūkstančiais o jis kaip gyvas nebuvo apie juos girdėjęs. 
Susisiekęs su „Autoregistru“ pasiaiškino, kaip gauti sąrašą „Ford 
Anglia“, 1966-aisiais turėjusių registracijos numerius „AC3...“ 
Jam buvo atsakyta, kad rasti tokias registro senienas tikriausiai 
įmanoma, tačiau prireiktų laiko, be to, būtų nusižengta informa- 
cijos neviešinimo principui. 

Prabėgus keletui dienų po Joninių Mikaelis sėdo į skolintą 
volvą ir „E4“ magistrale nuriedėjo šiaurės link. Nebūdamas di- 
delis greičio mėgėjas, vairavo neskubėdamas. Prieš pervažiuo- 
damas Herniosando tiltą dar užsuko išgerti kavos „Vesterlundo“ 
konditerijoje. 

Artimiausia stotelė - Umė, joje užsukęs į motelį suvalgė die- 
nos patiekalą. Nusipirko automobilininko žemėlapį, nusigavo 
iki Šeleftės, ten pasuko į kairę, Nuršio link. Kai atvyko į vietą, 
jau buvo šešios vakaro. Jis apsigyveno „Nuršio“ viešbutyje. 

Ankstyvą kitos dienos rytą prasidėjo paieškos. „Nuršio me- 
dienos fabriko“ telefonų kataloge nebuvo. Viešbučio registra- 

tūros darbuotoja, maždaug dvidešimtmetė mergina, apie tokią 
įmonę nebuvo girdėjusi. 

— O kieno man paklausti? 

Akimirką registratorė pasijuto išmušta iš vėžių, tačiau tuoj 
pat nušvito ir pažadėjo paskambinti savo tėčiui. Grįžusi po 
dviejų minučių paaiškino, kad „Nuršio medienos fabrikas“ lik- 
viduotas devintojo dešimtmečio pabaigoje. Jei Mikaeliui reikią 
pasikalbėti su ką nors daugiau žinančiu apie įmonę žmogumi, 
tegu kreipiasi į tokį Biurmaną, jis fabrike dirbęs brigadininku, o 
šiuo metu gyvenąs Saulenių gatvėje. 


NURŠIS — MAŽUTĖ GYVENVIETĖ su viena pagrindine gatve, 
labai apdairiai pavadinta „Didžiąja“, einančia per visą gyvenvie- 
tę. Jos pakraščiuose rikiuojasi parduotuvės ir šalutinės gatvelės 
su gyvenamaisiais namais. Prie rytinio įvažiavimo į gyvenvietę 
šliejasi nedidelis pramoninis rajonas ir arklidės. Prie išvažiavi- 
mo vakaruose stūkso neįprastai daili medinė bažnyčia. Mikaelis 
taip pat atkreipė dėmesį, kad gyvenvietėje yra ir Švedijos misio- 
nierių, ir sekmininkų parapijos. Prie autobusų stoties kabančioje 
skelbimų lentoje puikavosi Medžioklės muziejaus ir Slidininkų 
bei slidinėjimo muziejaus reklama. Užsilikusi afiša žadėjo, kad 
Joninių savaitgalį pokylių vietoje dainuos Veronika. Nuo vieno 
gyvenvietės galo iki kito jis nuėjo per dvidešimt minučių. 

Saulenių gatvėje stovi nuosavi namai — maždaug už penkių 
minučių kelio pėsčiomis nuo centro. Mikaelis paskambino į 
duris. Biurmanas neatidarė. Pusė dešimtos. Mikaelis nuspren- 
dė, kad žmogus arba darbe, arba, jei jis pensininkas, išėjęs kokiu 
nors reikalu. 

Taigi jis užsuko į ūkinių prekių parduotuvę Didžiojoje gat- 
vėje. „Gyvenant Nuršyje anksčiau ar vėliau prireikia į ūkines 
prekes“, - samprotavo Mikaelis. Viduje aptarnavo du pardavėjai, 
Mikaelis pasirinko vyresnįjį, iš pažiūros - per penkiasdešimt. 

— Sveiki, ieškau poros, kuri tikriausiai gyveno Nuršyje sep- 
tintajame dešimtmetyje. Galimas daiktas, kad vyriškis dirbo 

„Nuršio medienos fabrike“. Pavardės nežinau, bet turiu dvi 
I966-aisiais darytas nuotraukas. 

Pardavėjas susikaupęs ilgai žiūrėjo į nuotraukas, tačiau ga- 
liausiai papurtė galvą neatpažinęs nei vyro, nei moters. 

Apie pietus Mikaelis dešrelių kioske prie autobusų stoties 
nusipirko paryžietišką mėsainį. Jau buvo apėjęs parduotuves 
ir netgi savivaldybės kontorą, biblioteką bei vaistinę. Policijos 
nuovadoje buvo tuščia, tad jis pradėjo klausinėti senyvo amžiaus 
praeivių gatvėje. Apie antrą po pietų jis užkalbino dvi apyjaunes 
moteriškes, kurios, žinoma, poros nuotraukose neatpažino, ta- 
čiau pasiūlė neblogą idėją. 

— Jei nuotrauka daryta 1966-aisiais, tiems žmonėms šiuo metu 
jau turi būti apie šešiasdešimt. Galėtumėt pasiklausinėti nuėjęs į 
„Saulės kalno“ senelių namus, pakalbėkit tenai su pensininkais. 

Prisistatęs maždaug trisdešimtmetei senelių namų priima- 
mojo darbuotojai, Mikaelis nupasakojo savo reikalą. Ši įtariai 
žvilgčiojo į jį, tačiau leidosi perkalbama. Palydėjo Mikaelį į die- 
nos kambarį, kur jis visą pusvalandį rodė nuotraukas didžiu- 
liam būriui įvairaus amžiaus žmonių, nuo septyniasdešimties ir 
daugiau. Jie buvo be galo paslaugūs, tačiau nė vienas neatpažino 
poros, nufotografuotos Hedestade 1966-aisiais. 

Apie penktą jis vėl grįžo į Saulenių gatvę pas Biurmaną. Šį- 
kart labiau pasisekė. Pensininkai Biurmanai, ponas ir ponia, 
kiaurą dieną vaikščiojo po miestelį. Mikaelį pakvietė į virtuvę, 
žmona negaišdama užkaitė kavinuką, o Mikaelis išdėstė, ko ieš- 
kąs. Kaip prieš tai, taip ir šis mėginimas pasirodė bergždžias, jis 
ir čia nieko nepešė. Biurmanas pasikasė pakaušį, prisidegė pyp- 
kutę ir po valandėlės pareiškė, kad nuotraukoje nufotografuo- 
tų Žmonių neatpažįsta. Juodu su žmona kalbėjo ryškia Nuršio 
šnekta, ir Mikaeliui kartais būdavo sunku suprasti, ką jie sako. 
Moteriškė, aptardama merginos išvaizdą nuotraukoje ir sakyda- 
ma kudls sburganais, turėjo galvoje garbanotus plaukus. 

— Tačiau tamsta visai teisus, čionai fabriko lipdukas, — tarė 
jos vyras. — Gudrus tamsta, matyt, kad atpažinai. Bėda tik ta, 

kad mes tuos lipdukus dalijom į kairę ir į dešinę. Medienos ve- 
žėjams, supirkėjams, tiekėjams, remontininkams, mašinistams 
ir daugybei kitų. 

— Nemaniau, kad bus taip sunku. 

— O kam jums jų reikia? 

Mikaelis buvo apsisprendęs, jei kas paklaus, kloti visą teisybę. 
Kiekvienas, mėgindamas riesti pasakas apie nuotraukoje pavaiz- 
duotą porą, tik pasirodytų neįtikimas ir paskleistų sumaištį. 

— Tai ilga istorija. Aš tiriu nusikaltimą, įvykdytą Hedesta- 
de 1960-aisiais. Man atrodo, kad gali būti, nors ir labai mažai 
vilties, kad Žmonės iš šios nuotraukos matė, kas įvyko. Jie jokiu 
būdu nėra įtariamieji, aš net manau, kad jie nesuvokia turį tokią 
informaciją, galinčią padėti išaiškinti nusikaltimą. 

— Nusikaltimą? Kokį nusikaltimą? 

— Atleiskit, tačiau smulkiau pasakoti negaliu. Suprantu, kad 
įtartinai skamba, kai kažkas po beveik keturiasdešimties metų 
atvažiuoja ir klausinėja, tačiau aplinkybės tebėra neaiškios, tik 
pastaruoju metu aikštėn iškilo naujų faktų. 

— Aišku. Ką gi, tamstos reikalas gana neįprastas. 

— Kiek žmonių dirbo fabrike? 

— Paprastai maždaug keturiasdešimt žmonių. Aš ten dirbau 
nuo septyniolikos metų, nuo šeštojo dešimtmečio vidurio iki pat 
fabriko uždarymo. Paskui perėjau į vežėjus. 

Biurmanas kurį laiką svarstė. 

— Tiek tik galiu pasakyti, kad vaikinas iš nuotraukos niekada 
nėra dirbęs fabrike. Gali būti, kad buvo vežėjas, bet aš manau, 
kad tuomet būčiau jį atpažinęs. Žinoma, yra dar viena tikimybė. 
Gal jo tėvas ar koks kitas giminaitis dirbo fabrike ir mašina ne 
jo paties. 

Mikaelis linktelėjo. 

— Suprantu, tikimybių daug. Ar ką pasiūlytumėt, su kuo man 
pakalbėti? 

— O kaipgi, - Biurmanas linktelėjo. - Užsuk, tamsta, rytoj 


prieš pietus, pasivažinėsim, pasišnekėsim su seniokais. 

LISBETA SALANDER SUSIDŪRĖ su gan rimta metodologine 
problema. Ji - ekspertė. Prireikus rastų informacijos apie bet ką, 
tačiau būtina viena sąlyga — realaus šiuolaikinio žmogaus vardas, 
pavardė ir asmens kodas. Jei asmuo būdavo įtrauktas į kompiu- 
terinę duomenų bazę, o joje figūruoja besąlygiškai visi, tiria- 
masis objektas netrukdavo įsipainioti į jos paspęstus tinklus. Jei 
asmuo — kompiuterio su internetine prieiga elektroninio pašto 
adreso savininkas, galbūt net turintis nuosavą interneto puslapį, 
o tokius turėdavo beveik visi asmenys, pakliūdavę į specialiųjų 
tyrimų akiratį, ji aptikdavo ir didžiausias jų paslaptis. 

Tačiau darbas, kurį apsiėmė atlikti Bliumkvistui, visai ki- 
toks. Jos uždavinys, paprastai tariant, — nustatyti keturis asmens 
kodus, pasitelkus itin miglotą pirminę informaciją. Be to, šie as- 
menys gyveno prieš keletą dešimtmečių, taigi greičiausiai nebus 
užregistruoti jokioje duomenų bazėje. 

Mikaelio tezė remiasi Rebekos Jakobson byla. Vadinasi, ir šie 
asmenys turėjo kristi nuo žudiko rankos. Jų reikėtų ieškoti įvai- 
riuose neišaiškintuose policijos tyrimuose. Ir jokių gairių, kada 
žmogžudystės įvykdytos, aišku viena — prieš 1966-uosius. Taigi 
kaip tyrėja ji pakliuvo į visiškai naują situaciją. 

Na, tai ką man daryti? 

Ji įsijungė kompiuterį, atsidarė naršyklę <www. google.com> 
ir įrašė paieškos žodžius [Magda] + [žmogžudystė]. Paprastes- 
nės tyrimo formos ir nesugalvotum. Jos nuostabai, akimirksniu 
pavyko pasiekti tyrimui reikšmingų rezultatų. Pirmasis užklau- 
sos rezultatas — Vermlando TV, įsikūrusios Karlstade, progra- 
mų tinklelis, anonsuojantis vieną reportažų serijos „Vermlan- 
do žmogžudystės“ laidą, rodytą 1999-aisiais. Vėliau ji dar rado 
trumpą anonsą „Virmlands Folkblad“. 


Serijoje „Vermlando žmogžudystės“ priėjo eilė Magdai Luvisai 
Šioberg iš Ranmutresko. Šios šiurpios žmogžudystės mįslė kelis 
dešimtmečius kvaršino galvas Karlstado policijai. 1960-ųjų balandį 
46 metų ūkininkė Luvisa Šioberg buvo rasta žiauriai nužudyta šei- 

mai priklausančiame tvarte. Reporteris Klasas Gunarsas atpasakoja 
paskutines jos gyvenimo valandas ir bergždžias žudiko gaudynes. 
Nužudymas sukėlė didžiulį sąmyšį, gyvavo daugybė teorijų apie tai, 
kas galėtų būti kaltas. Laidoje matysite aukos giminaitį, tuo metu 
jauną vaikiną, kuris papasakos, kaip nepagrįsti kaltinimai sugriovė 
jam gyvenimą. Transliacijos pradžia 20.00. 


Daugiau naudingos informacijos ji aptiko žurnalo „Virm- 
landskultur“ publikuotame straipsnyje „Luvisos byla sukrėtė visą 
apskritį . Visas tekstas buvo perkeltas į internetą. Su neslepiamu 
pasigardžiavimu, plepiu, paširdžius kutenančiu tonu buvo pasa- 
kojama, kaip Luvisos Šioberg vyras, miško darbininkas Holgeris 
Šiobergas, apie penktą vakaro grįžęs namo po darbo rado žmoną 
negyvą. Ji buvo patyrusi žiaurią seksualinę prievartą, subadyta 
peiliu ir galiausiai nudurta šieno šakėmis. Žmogžudystė įvyko 
šeimai priklausančiame tvarte, tačiau labiausiai glumino tai, kad 
žudikas, įvykdęs nusikaltimą, pririšo auką prie pasaito paklupdęs 
ją ant kelių arklio garde. Vėliau buvo pastebėta, kad vienas sody- 
bos galvijų, melžiama karvė, sužalota peilio dūriu į kaklo šoną. 

Iš pradžių nužudymu įtartas sutuoktinis, tačiau jis pateikė 
nenuginčijamą alibi. Nuo šešių ryto buvęs kartu su darbo drau- 
gais kirtavietėje už keturiasdešimties kilometrų nuo namų. Be 
to, įrodyta, kad Luvisa Šioberg dešimtą valandą priešpiet, kai 
ją aplankė kaimynė, dar tebebuvo gyva. Niekas nieko nei matė, 
nei girdėjo. Ūkis buvo maždaug už keturių šimtų metrų nuo 
artimiausios sodybos. 

Panaikinus kaltinimus pagrindiniam įtariamajam — sutuok- 
"tiniui, policijos tyrėjai sutelkė dėmesį į dvidešimt trejų metų 
nužudytosios sūnėną. Šis ne kartą buvo susikirtęs su teisėsauga, 
nuolat jautė smarkų pinigų stygių ir neretai skolindavosi nedide- 
les sumas iš tetos. Sūnėno alibi pasirodė gerokai silpnesnis, ir jis 
kurį laiką sėdėjo suimtas, kol jį paleido pritrūkus įrodymų, kaip 
sakoma, nors dauguma kaimo gyventojų vis vien tebemanė, kad 
veikiausiai kaltas jis. 

Policija sekė ir daugybe kitų pėdsakų. Neapsakomos pastangos 
įdėtos gaudant mistinį keliaujantį prekeivį, matytą tuose kraštuo- 
se, bei tikrinant gandą apie „suktus čigonus“, važinėjančius aplink 
ir vaginėjančius. Tačiau kam pastariesiems įvykdyti žiaurų lytinį 
nusikaltimą ir nieko nepavogti, taip ir liko neaišku. 

Kurį laiką buvo domimasi vienu kaimynu, senberniu, ne 
vieno apibūdintu kaip „keistu“ ir jaunystėje įtarinėtu neva ho- 
moseksualiniais nusikaltimais (tais laikais homoseksualumas te- 
bebuvo baudžiamas). Kam homoseksualiam vyriškiui įvykdyti 
seksualinį nusikaltimą su moterimi, irgi nebuvo išaiškinta. Nė 
vienas šių ar panašių pėdsakų niekur nevedė, niekas nebuvo nei 
suimtas, nei nuteistas. 

Salander nuomone, sąsajos su Harietos Vanger telefonų kny- 
gelėje užšifruota citata akivaizdžios. Trečiojoje Kunigų knygos 
dalyje dvidešimtojo skyriaus šešioliktoji eilutė byloja: jei moteris 
eina prie gyvulio turėti su juo lytinius santykius, užmuši tą mo- 
terį ir tą gyvulį — jie turi būti nubausti mirtimi, nes užsitraukė 
kraujo kaltę. Joks sutapimas, kad ūkininkė rasta nužudyta tvar- 
te, kūnas parklupdytas ir pririštas prie pasaito arklio garde. 

Kilo tik vienas klausimas — kodėl Harieta Vanger užsirašė 
vardą „Magda', o ne „Luvisa“, kuriuo auka buvo šaukiama. Jei 
visas vardas nebūtų išspausdintas televizijos anonse, Lisbeta 
būtų ją pražiopsojusi. 

Tačiau, žinoma, svarbiausia reikėjo atsakyti į štai ką: ar yra 
koks nors ryšys tarp Rebekos nužudymo 1949-aisiais, Magdos 
Luvisos nužudymo 1960-aisiais ir Harietos Vanger dingimo 
I966-aisiais? Jei taip, kaip Harieta sužinojo apie žmogžudystes? 


BIURMANAS IŠSITEMPĖ MIKAELĮ į begalinę šeštadienio eks- 
kursiją po Nuršį. Iki pietų jie pėsti aplankė penkis buvusius me- 
dienos fabriko darbininkus. Trys gyveno Nuršio centre, o du 
Siorbyje, gyvenvietės pakraštyje. Visi vaišino kava. Visi tyrinėjo 


nuotraukas ir purtė galvas. 

Po paprastų pietų Biurmano namuose jie sėdo į automobi- 
lį pasivažinėti. Užsuko į keturis kaimus Nuršio prieigose, kur 
gyveno anksčiau fabrike dirbę žmonės. Kaskart Biurmaną pa- 
sitikdavo išskėstomis rankomis, tačiau kuo nors padėti niekas 
negalėjo. Mikaelis jau buvo benusimenąs, net pagalvojo, ar tik 
nebus visa kelionė į Nuršį vien aklavietė. 

Apie ketvirtą po pietų Biurmanas išjungė variklį prie raudo- 
nai dažytos vesterbotniškos sodybos Nuršiovalene, tuoj į šiaurę 
už Nuršio, ir pristatė Mikaelį Heningui Forsmanui, į pensiją 
išėjusiam medienos dirbtuvių meistrui. 

— Nugi čia Asaro Brenlundo vaikis, - tarė Heningas Forsma- 
nas, vos tik Mikaelis parodė jam nuotrauką. Pagaliau! 

— Ką tu sakai, tai čia Asaro sūnus, - nusistebėjo Biurmanas. 
Ir pasisuko į Mikaelį. 

— Jis buvo supirkėjas. 

— O kaip man jį rasti? 

— Vaikį? Gausi giliai kasti. Vardu buvo Gunaras, dirbo „Bo- 
lideno“ koncernui. Žuvo per atsitiktinį sprogimą aštuntojo de- 
šimtmečio viduryje. „Velnias“. 

— Bet jo žmonelė gyva. Va čia, kur nuotraukoj. Mildreda. 
Gyvena Bjurselėj. 

— Bjurselėj? 

— Bus geras dešimt kilometrų važiuojant Biurtresko keliu. Ji 
gyvena toj pailgoj raudonai dažytoj troboj dešinėj pusėj, tik įva- 
žiavus į kaimą. Trečias namas. Tą šeimą gana gerai pažįstu. 


— LABA DIENA, aš Lisbeta Salander, rašau disertaciją iš krimi- 
nologijos, apie smurtą prieš moteris dvidešimtajame amžiuje. 
Norėčiau aplankyti Landskrunos policijos apygardą ir pasiskai- 
tyti vienos bylos dokumentus, 1957-ųjų metų. Byla susijusi su 
keturiasdešimt penkerių metų moteriške, vardu Rakelė Lundė. 
Ar numanot, kur tie dokumentai galėtų būti šiuo metu? 

BJURSELĖ BUVO TIKRĄJA to žodžio prasme tarsi nusileidusi iš 
reklaminio plakato apie Vesterboteno kraštą. Kaime apie dvi- 
dešimt trobų, gana tankiai sustatytų pusračiu palei vieną ežero 
galą. Kaimo vidury stovėjo kryžkelė su dviem rodyklėm - „He- 
mingenas 2 km“ ir „Bastiutreskas 17 km“. Šalia kryžkelės — ne- 
didelis tiltas, pabalnojęs Bjurės upelę. Šiuo vasarvidžio metu 
kaimas buvo gražus it atviruke. 

Mikaelis pasistatė automobilį aikštelėje priešais neveikiančią 
maisto prekių krautuvę. Pažvelgęs įstrižai per kelią atskaičiavo 
trečiąją trobą iš dešinės. Pasibeldė. Nieko nebuvo namie. 

Jis valandą vaikštinėjo Hemingeno keliu. Praėjo vietą, kur 
upė virto srauniu kriokliu. Grįždamas atgal, sutiko du katinus, 
matė stirną, tačiau nematė nė vieno žmogaus. Mildredos Bren- 
lund durys ir toliau liko aklos ir kurčios. 

Ant stulpelio šalia tilto rado aptriušusią skrajutę, kviečian- 
čią į BDCC. Šis akronimas reiškė Bjursele Disciplining Car 
Championship“ 2002. Mikaelis susigaudė, kad „bausti“ auto- 
mobilį — viena žiemos pramogų. Mašina važinėjama ant ledu 
apsitraukusio ežero tol, kol ši sudūžta ar sugenda. Mikaelis su- 
sikaupęs gilinosi į afišą. 

Palaukęs iki dešimtos vakaro, nuleido rankas ir išvažiavo at- 
gal į Nuršį, pavalgė vėlyvą vakarienę ir atsigulė skaityti Velos 
Makdermid detektyvo atomazgos. 


Ji buvo šiurpi. 


APIE DEŠIMTĄ VAKARO Salander papildė Harietos Vanger s4- 
rašą dar viena pavarde. Tai ji padarė smarkiai abejodama, pirma 
kelias valandas visaip svarsčiusi. 

Jai buvo pavykę supaprastinti tyrimo metodą. Kartkartėm 
publikacijos apie neišaiškintas žmogžudystes pasirodydavo vie- 
no šalies vakarinio laikraščio sekmadieniniame priede, kur ji 
rado I999-aisiais skelbtą straipsnį „Ne vienas moterų žudikas 


* Bjurselės automobilių baudimo čempionatas (ang/.). 

laisvėje.“ Straipsnis buvo apibendrinamasis, tačiau jame buvo 
minimi vardai, pateiktos keleto įsimintinų nusikaltimų aukų 
nuotraukos. Ten ji perskaitė apie Sulveigos bylą Norteljėje, Ani- 
tos nužudymą Noršiopinge, Margaretą Helsingborge ir virtinę 
kitų bylų. 

Seniausios anotuojamos bylos buvo tirtos septintajame de- 
šimtmetyje. Nė viena neatitiko sąvado, kurį Lisbeta gavo iš Mi- 
kaelio. Tačiau vienas atvejis patraukė jos dėmesį. 

1962-ųjų birželį prostitucija užsiimanti trisdešimt dvejų metų 
Geteborgo gyventoja Leja Person nuvyko į Udevalą aplankyti 
savo motinos ir jos prižiūrimo devynmečio. Paviešėjusi keletą 
dienų, Leja atsisveikindama apkabino mamą, tarė sudie ir išėjo į 
Geteborgo traukinį. Po dviejų dienų ją rado už nebenaudojamo 
konteinerio apleistame pramoniniame sklype. Išprievartauta, 
kūnas patyręs itin žiaurų smurtą. 

Lejos nužudymas sukėlė didžiulį atgarsį, apie jį tęstiniame 
vasaros skaitinių straipsnyje rašė laikraštis, tačiau nusikalstamos 
veikos vykdytojas taip ir nebuvo rastas. Harietos Vanger sąraše 
neminima jokia Leja. Ir nė viena Harietos pasižymėta Biblijos 
citata neatitiko nusikaltimo. 

Vis dėlto dėl vienos keistos aplinkybės Salander antenos iš- 
kart ėmė vibruoti kaip įelektrintos. Maždaug už dešimties met- 
rų nuo tos vietos, kur rastas Lejos kūnas, stovėjo gėlių vazonėlis 
su balandžiu. Kažkas, užnėręs virvelės kilpą balandžiui ant kak- 
lo, ištraukė jo galvą per vazonėlio dugne esančią skylutę van- 
deniui nutekėti. Paskui vazonėlis buvo pastatytas ant nedidelio 
lauželio, sukurto tarp dviejų plytų. Nebuvo jokių įrodymų, kad 
gyvūno kankinimas kaip nors susijęs su Lejos nužudymu, gal 
tiesiog vaikai žaidė kokį brutalų, šiurpų vasaros žaidimą, tačiau 
spauda žmogžudystę pakrikštijo „Balandės nužudymu. 

Salander nebuvo didelė Biblijos gerbėja, ji jos net neturėjo, 
tad vakare nuėjo į Hiogalido bažnyčią, kur ne be tam tikro var- 
go galų gale pavyko pasiskolinti Bibliją. Atsisėdusi ant suolelio 

parke šalia bažnyčios atsivertė Kunigų knygą. Priėjusi dvylikto 
skyriaus aštuntąją eilutę ji išplėtė akis. Ten buvo kalbama apie 
gimdyvių apsivalymą. 


Ojei ji neturi iš ko atnašauti avį, teatnašauja du purplelius ar du 
balandžius, vieną - deginamajai aukai, o kitą - aukai už nuodėmę. 
Kunigas atliks permaldavimą jos labui, ir ji bus švari. 


Leja, be jokios abejonės, galėjo būti įrašyta Harietos telefonų 
knygelėje kaip „Leja 31208“. 

Salander staiga toptelėjo, kad nė vienas jos anksčiau dary- 
tas tyrimas nė iš tolo savo reikšmingumu neprilygo dabartiniam 


užsakymui. 


MILDREDA BRENLUND, ištekėjusi antrą kartą ir dabar besivadi- 
nanti Mildreda Bergren, atidarė duris, vos tik Mikaelis Blium- 
kvistas pasibeldė į jas sekmadienio rytą apie dešimtą. Moteriškė 
buvo beveik keturiomis dešimtimis vyresnė ir beveik tiek pat 
kilogramų sunkesnė, tačiau Mikaelis vis vien ją akimirksniu at- 
pažino iš nuotraukų. 

— Sveiki, aš esu Mikaelis Bliumkvistas. O jūs turbūt Mildre- 
da Bergren. 

— Visai teisingai. 

— Prašom atleisti už įsiveržimą, tačiau ieškau jūsų vienu gana 
kebliu reikalu. - Mikaelis nusišypsojo jai. - Gal galėčiau užeiti 
į vidų ir nugvelbti bent kiek jūsų brangaus laiko? 

Ir Mildredos vyras, ir maždaug trisdešimt penkerių sulaukęs 
sūnus buvo namuose, tad ji per daug nedvejodama pakvietė Mi- 
kaelį prisėsti virtuvėje. Jis su visais pasisveikino. Per praėjusias 
paras jau buvo išgėręs tiek kavos, kiek vargu ar kada buvo gėręs 
per visą gyvenimą, tačiau dabar jau buvo įsidėmėjęs, kad atsisa- 
kyti kavos Norlande būtų storžieviška. Kai puodeliai jau puika- 
vosi ant stalo, Mildreda įsitaisė priešais ir smalsiai paklausė, kuo 
galinti padėti. Mikaelis sunkiai suprato jos Nuršio tarmę, tad ji 
perėjo į bendrinę švedų kalbą. 

Mikaelis giliai įkvėpė. 

— Tai ilga ir keista istorija. 1966-ųjų rugsėjį jūs lankėtės He- 
destade kartu su savo buvusiu vyru Gunaru Brenlundu. 

Iš netikėtumo ji apstulbo. Prieš padėdamas ant stalo nuo- 
trauką iš Geležinkelio gatvės, jis palaukė, kol ji linktelės. 

— Tą kartą ir buvo padaryta ši nuotrauka. Ar prisimenat 
aplinkybes? 

— Dievulėliau, — tarė Mildreda Bergren, - juk tai buvo prieš 
šimtą metų. 

Jos sūnus ir naujasis vyras sustoję iš šalių taip pat apžiūrinėjo 
nuotrauką. 

— Tai mūsų povestuvinė kelionė. Automobiliu nuvažiavom į 
Stokholmą, užsukom į Sigtuną ir jau grįždami namo sustojom 
šiaip kažkokioj vietoj. Sakot, Hedestade? 

— Taip, tai buvo Hedestade. Ši nuotrauka daryta maždaug 
pirmą valandą dienos. Aš jau kurį laiką stengiuosi jus rasti, tai 
ne taip lengva. 

— Turėdamas seną nuotrauką suradot mane. Galva neišneša, 
kaip jums taip pavyko. 

Mikaelis ištraukė automobilių stovėjimo aikštelės nuotrauką. 

— Tai dėl šios fotografijos, ji daryta kiek vėliau tą pačią dieną, 
taip aš jus ir radau. 

Mikaelis paaiškino, kaip jis, padedamas „Nuršio medienos 
fabriko“ lipduko, rado Biurmaną, kuris savo ruožtu supažindino 
jį su Heningu Forsmanu iš Nuršiovalio. 

- Jei neklystu, taip atkakliai ieškoti galit tik turėdamas rimtą 
pagrindą. 

— Ir turiu. Priešais jus šioje nuotraukoje stovi mergaitė, vardu 
Harieta Vanger. Tą dieną ji dingo, visų bendru įsitikinimu prieš 
ją kažkas pakėlė ranką. Leiskit, aš parodysiu, kas įvyko. 

Mikaelis išsitraukė iBook ir, kol kompiuteris įsijungė, nupa- 
sakojo aplinkybes. Paskui pademonstravo nuotraukų seriją, ro- 
dančią, kaip keičiasi Harietos veido išraiška. 

— Kaip tik vartydamas šias senas nuotraukas aš pastebėjau 
jus. Jūs stovit Harietai kiek įkypai už nugaros su fotoaparatu 
rankoje ir, atrodo, fotografuojate kaip tik tai, į ką ji Žiūri, tai, 
kas sukėlė tokią jos reakciją. Aš pats suprantu, kad negaliu daug 
tikėtis. Vis dėlto jūsų ieškau norėdamas paklausti, galbūt jūs dar 
tebeturite kelionės nuotraukas. 

Mikaelis tikėjosi, kad Mildreda Bergren ims gintis sakyda- 
ma, girdi, nuotraukos jau seniai pražuvusios, juosta taip ir ne- 
buvo išryškinta arba nuotraukos išmestos. Tačiau ji tik pakėlė į 
Mikaelį ryškiai mėlynas akis ir tarsi patį natūraliausią dalyką 
pasaulyje pasakė, kad, žinoma, ji tebeturinti visas savo senas 
atostogų nuotraukas. 

Nuėjusi į kambarį ir sugaišusi kokią minutę, grįžo nešina 
kartonine dėže, kur įvairiuose albumuose buvo sukaupusi gau- 
sybę nuotraukų. Kiek ilgiau užtruko, kol rado nuotraukas kaip 
tik iš tos atostogų kelionės. Hedestade ji buvo nutraukusi tris 
kadrus. Viename — neryškus pagrindinės gatvės vaizdas. Kita- 
me - jos tuometinis vyras. Trečioji vaizdavo eisenoje dalyvavu- 
sius klounus. 

Mikaelis nekantraudamas palinko į priekį. Kažkoks pavi- 
dalas kitoje gatvės pusėje. Tačiau nuotrauka jam visiškai nieko 
nesakė. 

VOS TIK GRĮŽĘS Į HEDESTADĄ, Mikaelis iš pat ryto nuėjo pas 
Frudę pasiteirauti apie Henriko būklę. Sužinojo, kad senio savi- 
jauta per praėjusią savaitę smarkiai pagerėjo. Jis ir toliau silpnas 
ir trapus, tačiau jau gali pasėdėti lovoje. Taigi būklė nebelaiko- 
ma kritine. 

— Ačiū Dievui, - atsiduso Mikaelis, — turėjau progos įsitikin- 
ti, kad Henrikui jaučiu simpatiją. 

Frudė linktelėjo. 

- Žinau. Jūs irgi Henrikui patinkate. Kaip pavyko kelionė į 
Norlandą? 

— Sėkmingai. Ir vis dėlto iš to nieko gera. Smulkmenas papa- 
sakosiu šiek tiek vėliau. Dabar norėčiau jums užduoti klausimą. 

— Prašom. 

— Kas bus su „Millennium“, jei Henrikas mirs? 

— Nieko. Martinas taps valdybos nariu. 

— Ar „Millennium“ nėra rizikos, grynai hipotetiškai, kad 
Martinas pridarys bėdų, jei aš nesiliausiu tyrinėjęs Harietos 
dingimo? 

Frudės veidas akimirksniu sugriežtėjo. 

— Kas atsitiko? 

— Iš esmės nieko. 

Mikaelis perpasakojo Joninių išvakarių pokalbį su Martinu 
Vangeriu. 

— Važiuojant iš Nuršio paskambino Erika ir pasakė, kad kal- 
bėjusi su Martinu, šis primygtinai prašęs jos pabrėžti, jog aš rei- 
kalingas redakcijoje. 

— Suprantu. Spėju, jam neduoda ramybės Sesilija. Tačiau nu- 
stebčiau, jei Martinas prieš jus griebtųsi šantažo. Jis pernelyg gar- 
bingas. Be to, nepamirškite, kad ir aš esu dukterinės įmonėlės, 
kurią įkūrėme pirkdami dalį „Millennium“, valdybos narys. 

— Tačiau jei situacija paaštrėtų, kieno pusėn stotumėte? 

— Sutartys tam ir sudaromos, kad jų būtų laikomasi. Aš dirbu 
Henrikui. Mudu su juo draugai jau keturiasdešimt penkerius 
metus, 0 mūsų nuomonės tokiomis aplinkybėms dažnai labai 
panašios. Jei Henrikas mirs, jo dalį dukterinėje įmonėje pavel- 
dėsiu aš, o ne Martinas. Mūsų sutartis geležinė, ir ja mes įsi- 
pareigojame remti „Millennium“ ketverius metus. Jei Martinas 
prasimanytų kokią nors velniavą, nors tai, mano akimis, būtų 
neįtikėtina, gal ir galėtų perkalbėti būrelį reklamos užsakovų. 

— O tai ir yra „Millennium“ egzistencijos pagrindas. 

— Taip, tačiau Žvelkite į tai štai kaip — norint teptis rankas to- 
kiomis smulkmenomis, reikia daug laiko. Martinas šiuo metu 
dirba po keturiolika valandų per parą — grumiasi dėl pramoni- 
ninko vardo, gyvybės ir garbės. Jis tokiems niekams neturi laiko. 

Mikaelis valandėlę sėdėjo paskendęs mintyse. 

— Ar galiu paklausti — žinau, tai ne mano reikalas, tačiau 
kokia bendra koncerno būklė? 

Frudė dar labiau surimtėjo. 

— Turime sunkumų. 

— Na, tiek net ir aš suprantu būdamas paprastas mirtingasis 
ekonomikos apžvalgininkas. Man rūpi, kiek tai rimta? 

— Tarp mūsų? 

— Tik tarp mūsų. 

— Per pastarąsias dvi savaites netekome dviejų didžiulių 
elektronikos pramonės užsakymų, antra, mus jau tuoj išstums 

iš Rusijos rinkos. Rugsėjį teks atleisti tūkstantį šešis šimtus 
darbuotojų Orebre ir Trolhetane. Negraži dovanėlė žmonėms, 
išdirbusiems mums daugybę metų. Kaskart likviduojant kokį 
nors fabriką, dar labiau išklibinamas pasitikėjimas koncernu. 

— Martinas Vangeris jaučia spaudimą. 

— Jis bėga per lūžtantį ledą tempdamas jaučio naštą. 


PARĖJĘS NAMO MIKAELIS paskambino Erikai. Redakcijoje jos 
nebuvo, tad Mikaelis pakalbėjo su Kristeriu Malmu. 

— Klausyk, vakar, kai važiavau iš Nuršio, skambino Erika. 
Martinas Vangeris buvo ją užsipuolęs ir, kaip čia pasakius, ra- 
gino paspausti mane, kad aš prisiimčiau didesnę atsakomybę 
redakcijoje. 

— Aš jam visiškai pritariu. 

— Suprantu. Tačiau esmė ta, kad aš pasirašiau sutartį su Hen- 
riku Vangeriu ir negaliu jos nutraukti, o Martinas veikia paves- 
tas vieno čionykščio asmens, norinčio, kad aš nustočiau šnipinė- 
ti ir dingčiau iš šio kaimo. Taigi jo siūlymas — vien mėginimas 
manęs atsikratyti. 

— Aišku. 

— Perduok Erikai, kad grįšiu į Stokholmą tik tada, kai būsiu 
užbaigęs darbą čia. Ne anksčiau. 

— Aišku. Tu — beprotis, kokių dar reikia paieškot. Aš jai 
perduosiu. 

— Kristeri. Kažkas čia pas mus vyksta ir aš neketinu trauktis. 

Kristeris giliai atsiduso. 


PERĖJĘS PER KELIĄ Mikaelis pasibeldė pas Martiną Vangerį. 
Duris atidarė Eva Hasel ir draugiškai pasisveikino. 

— Sveiki. Ar Martinas namie? 

Jai nespėjus atsakyti, pasirodė portfeliu nešinas Martinas Van- 
geris. Pakštelėjęs Evai Hasel į skruostą, pasilabino su Mikaeliu. 


— Ruošiuosi į kontorą. Norėjote pasikalbėti? 

— Galim ir vėliau, jei skubat. 

— Klokit. 

— Aš nevažiuosiu į Stokholmą ir nepradėsiu dirbti „Millen- 
nium“ redakcijoje, kol nebūsiu atlikęs Henriko man pavesto 
darbo. Informuoju jus apie tai, tad nesitikėkite, kad tapsiu val- 
dybos nariu anksčiau kaip po Naujųjų. 

Martinas Vangeris pasisūpavo ant kulnų. 

— Suprantu. Jums pasirodė, kad aš noriu jumis atsikraty- 
ti. — Jis padarė pauzę. — Mikaeli, reikės apie tai dar pasišnekėti 
vėliau. Man nelabai lieka laiko saviveiklai „Millennium“ val- 
dyboje. Užvis geriausia būtų, kad nebūtumėt sutikęs su Henri- 
ko pasiūlymu. Tačiau, patikėkite manimi, padarysiu viską, kad 
„Millennium“ išsilaikytų. 

— Aš tuo niekada ir neabejojau, — mandagiai atsakė 
Mikaelis. 

— Pasiskirkime valandėlę kitą savaitę, peržiūrėsim finansus, 
aš išdėstysiu savo nuomonę. Tačiau mano esminė nuostata to- 
kia: per didelė prabanga laikyti vieną pagrindinių „Millennium“ 
darbuotojų Hedebio saloje, kad jis ten varnas šaudytų. Leidinys 
man patinka, manau, visi kartu galėtume jį pastatyti ant kojų, 
tačiau tam darbui reikalingas ir jūs. Šiuo atveju man iškyla lo- 
jalumo konfliktas. Arba turiu vykdyti Henriko pageidavimus, 
arba atlikti darbą „Millennium“ valdyboje. 


MIKAELIS PERSIRENGĖ TRENIRUOČIŲ kostiumu ir nubėgo 
mišku iki įtvirtinimų, nusileido iki Gotfrido trobelės, o pas- 
kui lėta ristele palei vandenį grįžo namo. Prie stalo sode sėdėjo 
Dirkas Frudė. Jis kantriai palaukė, kol Mikaelis išgėrė butelį 
vandens ir nusišluostė prakaitą nuo veido. 

— Toks lakstymas nesveika, kai šitoks karštis. 

— Aachch, - sugargė Mikaelis. 

— Aš buvau neteisus. Tai ne Sesilija Martiną siundo. Tai Izabela 
stengiasi mobilizuoti visą Vangerių klaną, kad išvoliotų jus dervoje 
bei plunksnose ir galbūt dar sudegintų ant laužo. Ją remia Birgeris. 

— Izabela? 

— Ji — pikta ir smulkmeniška moteris, apskritai nepakenčianti 
kitų žmonių. Kaip tik šiuo metu jai užkliuvote jūs. Paskleidė 
gandus, kad jūs sukurstėt Henriką priimti jus į darbą ir tiek 
jaudrinot, kad jį net širdies priepuolis ištiko. 

— Ir kas nors tuo tiki? 

— Visada atsiras pasirengusių tikėti piktais liežuviais. 

— Aš stengiuosi išsiaiškinti, kas atsitiko jos dukteriai, ir už tai 
ji manęs nekenčia. Būtų čia mano paties dukra, aš turbūt kiek 
kitaip reaguočiau. 


APIE ANTRĄ VALANDĄ po pietų suskambo Mikaelio 
mobilusis. 

— Laba diena, čia iš „Hedestado kurjerio“, Konis Tursonas. 
Ar turite laiko atsakyti į vieną kitą klausimą? Mums pranešė, 
kad gyvenate Hedebyje. 

— Lėtai jūsų pranešėjai dirba. Aš čia gyvenu jau nuo 
Naujųjų. 

— Nežinojau. Ką veikiate Hedestade? 

— Rašau. Esu pasiėmęs metus akademinių atostogų. 

— Ką dabar dirbate? 

— Sorry. Sužinosite, kai publikuosiu. 

— Jūs ką tik išėjote iš kalėjimo. 

— Ir ką? 

— Koks jūsų požiūris į žurnalistus, klastojančius medžiagą? 

— Žurnalistai, klastojantys medžiagą, yra idiotai. 

— Turite galvoje, kad jūs — idiotas? 

— Kaip tai? Aš niekada nieko neklastojau. 

— Tačiau jus nuteisė už šmeižtą. 

— Ir ką? 

Reporteris Konis Tursonas dvejojo taip ilgai, kad Mikaelis 
pasijuto priverstas jam ištiesti pagalbos ranką. 

— Buvau nuteistas už šmeižtą, o ne už medžiagos suklastojimą. 

— Tačiau jūs publikavote tą medžiagą. 

— Jei skambinate norėdamas su manimi aptarti nuosprendį, 
aš neturiu jokių komentarų. 

— Norėčiau atvažiuoti paimti iš jūsų interviu. 

— Apgailestauju, tačiau šia tema neturiu ko pasakyti. 

— Vadinasi, nenorite aptarinėti bylos nagrinėjimo? 

— Visiškai teisingai, — patvirtino Mikaelis ir tuo užbaigė po- 
kalbį. Kurį laiką dar pasėdėjo šį bei tą mąstydamas, paskui vėl 
grįžo prie kompiuterio. 


LAIKYDAMASI NURODYMŲ LISBETA pasuko kavasakį per tiltą į 
Hedebio salą ir sustojo prie pirmojo namelio iš kairės. Buvo atsi- 
dūrusi visiškoje provincijoje. Tačiau kol darbdavys moka, ji pasi- 
rengusi važiuoti kad ir į Šiaurės ašigalį. Be to, gera nuspausti ak- 
celeratorių iki galo ir skriete skrieti „E4“ magistrale. Pasistačiusi 
„mocą atlaisvino bagažo diržą, veržiantį kuprinę su daiktais. 

Atidaręs duris jai pamojavo Mikaelis Bliumkvistas. Išėjęs jis 
apžiūrėjo motociklą su nuoširdžia nuostaba. 

— Geras. Tu turi mocą. 

Lisbeta Salander neatsiliepė, tačiau budriai sekė, kaip jis 
maigo vairą, judina droselį. Jai nepatikdavo, kai kiti čiupinėda- 
vo jos daiktus. Tačiau ji pamatė jo vaikėzišką, beveik vaikišką 
šypseną, ir tai jai pasirodė kone viską atperkantis bruožas. Be- 
veik visi, kurie domisi motociklais, pamatę jos lengvasvorį, tik 
nusišaipydavo. 

— Turėjau motociklą, kai man buvo devyniolika, — tarė atsigręž- 
damas. — Kaip gerai, kad atvažiavai. Eikš į vidų, įkurdinsim tave. 

Iš Nilsonų Mikaelis pasiskolino sudedamąją lovą ir įtaisė pa- 
talą kabinete. Salander įtariai apėjo visą trobelę, tačiau, regis, 
atsipalaidavo, neaptikusi jokių ženklų, kad jos jau artimiausią 
akimirką tyko klastingi žabangai. Mikaelis parodė jai vonią. 

— Jeigu norėtum apsiprausti ir atsigaivinti. 

— Man reikia persirengti. Negi vaikščiosiu su odiniu kom- 


binezonu. 

— Tu gal tada tvarkykis, o aš paruošiu vakarienę. 

Mikaelis pakepė avienos pjausnių raudonojo vyno padaže ir 
padengė stalą lauke saulėlydžio šviesoje, o Lisbeta nusiprausė 
po dušu, persivilko kitais drabužiais. Išėjo basa, juodais marš- 
kinėliais trumpomis rankovėmis ir trumpu nutrintu džinsiniu 
sijonu. Maistas kvepėjo gardžiai, tad ji suraitė net dvi didžiules 
porcijas. Mikaelis slapčia negalėjo atplėšti akių nuo jos tatui- 
ruotės ant nugaros. 


— PENKIOS PLIUS TRYS, — tarė Salander. — Penki atvejai iš 
tos tavo Harietos sąrašo ir trys, mano supratimu, turėję būti 
sąraše. 

— Pasakok. 

— Dirbau tik vienuolika dienų ir tiesiog nespėjau surasti visų 
bylų. Kartais policijos tyrimo medžiaga jau perkelta į krašto ar- 
chyvą, o kartais tebėra laikoma policijos apygardos būstinėje. Tris 
dienas praleidau trijose skirtingose policijos apygardose, o į kitas 
dvi nebuvo laiko nuvažiuoti. Tačiau visos penkios identifikuotos. 

Lisbeta Salander padėjo ant virtuvės stalo didoką popierių 
šūsnį, gerus penkis šimtus A4 formato lapų, ir mikliai sudėliojo 
medžiagą į penkias krūveles. 

— Peržiūrėkim chronologine tvarka, — ji padavė Mikaeliui 
sąrašą. 


1949 — Rebeka Jakobson, Hedestadas (320112) 

1954 — Mari Holmberg, Kalmaras (32018) 

1957 — Rakelė Lundė, Landskruna (32027) 

1960 — (Magda) Luvisa Šioberg, Karlstadas (32016) 
1960 — Liva Gustavson, Stokholmas (32016) 

1962 — Leja Person, Udevala (31208) 

1964 — Sara Vit, Ronebis (32109) 

1966 — Lena Anderson, Upsala (30112) 


— Iš visko sprendžiant, pirmasis šios serijos atvejis - Rebeka 
Jakobson 1949-aisiais, visas smulkmenas tu jau žinai. Toliau ra- 

dau Mari Holmberg bylą, tai trisdešimt dvejų metų prostitutė 
iš Kalmaro, nužudyta savo bute 1954-ųjų spalį. Neaišku, kada 
tiksliai įvyko žmogžudystė, nes kūnas kurį laiką pragulėjo, kol 
ją rado. Greičiausiai - devynias ar dešimt dienų. 

— Kaip tu ją sieji su Harietos sąrašu? 

— Ji buvo surišta ir žiauriai sumušta, tačiau mirties priežastis — 
uždusimas. Žudikas įgrūdo jai į gerklę jos higieninį įklotą. 

Mikaelis kurį laiką sėdėjo netardamas nė žodžio, paskui atsi- 
vertė nurodytą Biblijos vietą, Kunigų knygos dvidešimtą skyrių, 
aštuonioliktąją eilutę. | 

Jei vyras sugultų su moterimi per jos mėnesines ir atidengtų jos 
nuogumą, jis atidengtų jos kraujo šaltinį, o ji atidengtų savo kraujo 
šaltinį. Abudu turi būti pašalinti iš tautos. 

Lisbeta Salander linktelėjo. 

— Harieta Vanger pagalvojo tą patį, ką ir mes. Tvarka. Kas toliau? 

— 1957-ųjų gegužė, Rakelė Lundė, keturiasdešimt penkerių 
metų. Ši moteris dirbo valytoja ir buvo laikoma tų kraštų keistuo- 
le. Užsiiminėjo burtais, laisvalaikiu burdavo iš kortų, skaitydavo 
iš delno ir panašiai. Gyveno už Landskrunos, gana nuošaliame 
name, kur ją kažkas nužudė anksti rytą. Ją rado nuogą, pririštą 
prie drabužių džiovyklės lauke, namo užpakaliniame kieme, bur- 
na užklijuota lipnia juosta. Mirties priežastis - kažkas užmėtė ją 
sunkiais akmenimis. Kaulai daugybėje vietų lūžę ar sutrupinti. 

— Velnias. Lisbeta, tai tiesiog kraupu. 

— Bus dar blogiau. Inicialai „RL“ atitinka. Radai Biblijos citatą? 

— Aiškiau nebūna. Vyras ar moteris, iššaukiantys dvasias ar 
užsiimantys kerėjimu, bus nubausti mirtimi. Jie turi būti už- 
mušti akmenimis; jų kraujo kaltė kris ant jų pačių. 

— Dabar eilė Luvisai Šioberg iš Ranmutresko, tai kažkur už 
Karlstado. Ją Harieta pasižymėjo kaip Magdą. Visas vardas — 
Magda Luvisa, tačiau ją vadino Luvisa. 

Mikaelis įdėmiai klausėsi, kol Lisbeta perpasakojo keistas 
Luvisos nužudymo aplinkybes. Ji užsitraukė dūmą, jis klausia- 
mai bakstelėjo į pakelį. Ji stumtelėjo jam cigaretes. 

— Vadinasi, žudikas buvo užpuolęs ir gyvulį? 

— Biblijos citata sako, kad jei moteris turi lytinių santykių su 
gyvuliu, reikia užmušti abu. 

— Tikimybė, kad ši moteris turėjo lytinių santykių su karve, 
turi būti lygi nuliui. 

— Pagal originalą Biblijos citatą galima interpretuoti ir pažo- 
džiui. Užtenka to, kad ji eina prie gyvulio, o niekas nenuginčys, 
kad ūkininkė tai daro kiekvieną dieną. 

— Gerai. Pasakok toliau. 

— Toliau pagal Harietos sąrašą — Sara. Aš ją įvardijau kaip 
Sarą Vit, trisdešimt septynerių metų Ronebio gyventoją. Nu- 
žudyta 1964-ųjų sausį. Aplinkybės — ją rado surištą savo lovoje. 
Patyrusi šiurkštų seksualinį smurtą, tačiau mirties priežastis — 
uždusimas. Ją pasmaugė. Žudikas sukėlė ir gaisrą. Matyt, pla- 
navo, kad visas namas sudegs iki pamatų, bet ugnis pati užgeso, 
o ir gaisrininkai atvažiavo į vietą labai greitai. 

— O koks ryšys su Biblija? 

— Listen to tbis.* Sara Vit buvo ir pastoriaus dukra, ir pastoriaus 
žmona. Jos vyras kaip tik per tuos šventadienius buvo išvažiavęs. 

— Jei kunigo duktė suterštų save kekšyste, ji išniekintų ir savo 
tėvą. Ji turi būti sudeginta ugnyje. Tvarka. Ji tikrai turi būti są- 
raše. Sakei, kad radai dar daugiau nužudymų. 

— Aptikau dar tris moteris, nužudytas tokiomis neįtikėtino- 
mis aplinkybėmis, kad joms vieta Harietos sąraše garantuota. 
Pirmoji — jauna moteris, vardu Liva Gustavson. Vos dvidešimt 
dvejų, gyveno Farstoje, Stokholme. Raitelė - dalyvaudavo var- 
žybose, apdovanota gana daug žadančiu talentu. Be to, kartu su 
seserimi laikė nedidelę gyvūnų parduotuvėlę. 

— Ir ką? 

— Ją rado parduotuvėje. Po darbo pasiliko viena tvarky- 
ti buhalterijos. Matyt, įsileido žudiką savo noru. Išžaginta ir 
pasmaugta. 


* Paklausyk štai (angl). 

— Kažkaip nepanašu į Harietos sąrašą. 

— Ne visai, jei ne viena detalė. Baigdamas žudikas jai į lyti- 
nius organus įkišo banguotąją papūgėlę, o paskui paleido iš nar- 
vų visus parduotuvėje buvusius gyvūnus. Kates, vėžlius, baltą- 
sias peles, triušius, paukščius. Net ir žuveles iš akvariumo. Taigi 
atėjusi jos sesuo rytą išvydo gana nemalonų vaizdą. 

Mikaelis linktelėjo. 

— Ji buvo nužudyta 1960-ųjų rugpjūtį, praėjus keturiems mė- 
nesiams po ūkininkės Magdos Luvisos nužudymo Karlstade. 
Abiem atvejais tai moterys, pagal profesiją dirbusios su gyvu- 
liais, abiem atvejais padaryta gyvulio auka. Karvė Karlstade, 
žinoma, išgyveno, bet kas čia nuostabaus, turbūt nudobti karvę 
peiliu —- sunkus darbas. Banguotoji papūgėlė - daug paprastesnis 
reikalas. Be to, yra dar viena gyvulio auka. 

— Kokia? 

Salander papasakojo apie keistą „balandės nužudymą - Le- 
jos Person bylą Udevaloje. Mikaelis sėdėjo tylėdamas ir galvojo 
taip ilgai, kad net Lisbeta neteko kantrybės. 

— Gerai, — tarė jis pagaliau. — Patikėsiu tavo teorija. Tada 
lieka vienas atvejis. 

— Šį atvejį radau, bet neįsivaizduoju, kiek turbūt dar 
praleidau. 

— Klausau. 

— Upsala, 1966-ieji, vasario mėnuo. Jauniausia auka, vos sep- 
tyniolikos metų gimnazistė Lena Anderson. Dingo po klasės 
vakarėlio, po trijų dienų rasta griovyje Upsalos lygumoje, tolo- 
kai už miesto. Nužudyta kažkur kitur ir atgabenta tenai. 

Mikaelis palingavo galvą. 

- Ši žmogžudystė plačiai nuskambėjo per žiniasklaidą, tačiau 
tikslios nužudymo aplinkybės taip niekad ir nebuvo pagarsintos. 
Mergaitė nukankinta nepaprastai žiauriai. Aš skaičiau patologo 
išvadą. Ją kankino ugnimi. Plaštakos ir krūtys smarkiai apdegu- 
sios, įvairios kūno vietos degintos daugybę kartų. Ant kūno rasta 
ir stearino likučių, tai rodo, kad buvo naudotasi žvake, tačiau ran- 

kos tiek apanglėjusios, kad jas turbūt laikė virš smarkios liepsnos. 
Galiausiai žudikas pjūklu nupjovė galvą ir numetė šalia kūno. 

Mikaelis perbalo. 

— Viešpatie, — teištarė jis. 

— Nerandu jokios tinkamos citatos, tačiau yra daug skirsnių, 
kur kalbama apie deginamąsias ir nuodėmės aukas, keliose vie- 
tose rašoma, kad atnašaujamas gyvulys — dažniausiai jautis — 
turi būti sukapotas gabalais taip, kad galva būtų atskirta nuo 

taukų. Ugnis taip pat primena ir pirmąją žmogžudystę - Rebe- 
ką iš Hedestado. 


KAI UODAI BESIARTINANT vakarui pradėjo šokti kadrilį, jiedu 
nukraustė stalą sode ir susėdo virtuvėje tęsti pokalbio. 

— Tai, kad neradai tikslaus atitikmens Biblijoje, neturi dide- 
lės reikšmės. Čia svarbu jau ne citatos. Tai kažkokia groteskiška 
Biblijos tekstų parodija, palaidų citatų asociacijos. 

- Žinau. Kartais net nėra jokios logikos. Pavyzdžiui, citata 
apie tai, kad abu turi būti išvaryti, jei kas nors turėjo lytinių 
santykių su mergina, kuriai tuo metu buvo mėnesinės. Interpre- 
tuojant pažodžiui, žudikas turėjo pats nusižudyti. 

— Tai kokia peršasi išvada? — garsiai pasvarstė Mikaelis. 

— Ta tavo Harieta arba turėjo gana keistą laisvalaikio po- 
mėgį — parinkti tinkamas Biblijos citatas girdėtų žmogžudys- 
čių aukoms... arba ji žinojo, kad tos Žmogžudystės susijusios 
tarpusavyje. 

— Jos vykdytos tarp 1949-ųjų ir 1966-ųjų, o galbūt ir prieš tai, 
ir po to. Taigi tas reikštų, kad po šalį mažiausiai septyniolika 
metų bastėsi visiškai paklaikęs sadistas žudikas maniakas, ku- 
ris dobė moteris po pažastim pasispaudęs Bibliją, ir niekas tų 
žmogžudysčių nesusiejo. Tai visiškai neįtikėtina. 

Lisbeta Salander atsistūmė kėdę ir atsinešė dar kavos iš ka- 
vinuko ant viryklės. Prisidegusi cigaretę ji pūtė dūmus į visas 
puses. Mikaelis, mintyse keikdamasis, nukniaukė iš jos dar vie- 
ną cigaretę. 

— O ne, tai ne taip jau ir neįtikėtina, — tarė Lisbeta, užlenk- 
dama vieną pirštą. - Dvidešimtajame amžiuje Švedijoje įvyk- 
dyta per tuziną neišaiškintų moterų nužudymų. Kriminologijos 
profesorius Personas kartą per televiziją sakė, kad žudikai mania- 
kai Švedijoje pasitaiko labai retai, tačiau tikrai esame turėję keletą 
nedemaskuotų. 

Mikaelis linktelėjo. Ji užlenkė dar vieną pirštą. 

- Šios žmogžudystės įvykdytos per labai ilgą laiko tarpą pa- 
čiuose įvairiausiuose šalies kampeliuose. 1960-aisiais dvi žmog- 
žudystės įvyko kone viena paskui kitą, tačiau aplinkybės ganė- 
tinai skirtingos — ūkininkė Karlstade ir dvidešimt dvejų metų 
žirgų sportu besidominti mergina Stokholme. 

Trečias pirštas. 

— Nėra akivaizdaus, į akis krintančio dėsningumo. Žmog- 
žudystės įvykdytos skirtingu būdu, žudiko braižas neaiškus, tik 
keletas dalykų pasikartoja šiaip jau skirtingose bylose. Gyvūnai. 
Ugnis. Šiurkštus seksualinis smurtas. Ir, kaip tu sakei, Biblijos 
studijų parodija. Tačiau, matyt, nė vienas policijos tyrėjas nesi- 
aiškino žmogžudysčių remdamasis Biblija. 

Mikaeliui teliko tik pritarti. Jis pašnairavo į ją. Savo trapiu 
kūnu, juodais marškinėliais, tatuiruotėmis ir auskarais veide Sa- 
lander šioje trobelėje atrodė kaip mažų mažiausiai pasiklydusi. Kai 
jis per vakarienę mėgino elgtis kultūringai, ji atsakinėjo viens- 
kiemeniais žodžiais ir beveik neatsiliepdavo, kai jis kreipdavosi. 
Tačiau ji dirbo kaip profesionalė. Jos butas Stokholme atrodė tarsi 
po branduolinio sprogimo, tačiau Mikaelis pasidarė išvadą, kad 
Lisbetos Salander galvoje viskas labai gerai surūšiuota. Keista! 

— Sunku įžiūrėti kokį nors ryšį tarp prostitutės, nužudytos 
Udevalos pramoniniame rajone už šiukšlių konteinerio, ir pasto- 
riaus žmonos, kuri buvo pasmaugta ir paskui sukeltas tyčinis pa- 
degimas. Sunku, jei tavo rankose nėra Harietos palikto rakto. 

— O iš to kyla dar vienas klausimas... - tarė Lisbeta. 

— ...kaip, po galais, ji buvo į tai įpainiota? Šešiolikmetė, gy- 
venusi gana uždaroje aplinkoje? 

— Atsakymas gali būti tik vienas, — tarė Lisbeta. 

Mikaelis vėl linktelėjo. 

— Egzistuoja kažkokios sąsajos su Vangerių šeima. 

APIE VIENUOLIKTĄ VAKARO jie jau buvo „perkrimtę“ visą Žmog- 
žudysčių seriją ir išnarstę jų sąsajas bei keistas detales tiek, kad 
Mikaeliui galva dūgzte dūzgė nuo minčių. Jis pasitrynė akis, 
pasirąžė ir paklausė, gal ji norinti pasivaikščioti po vakaro orą. 
Salander nutaisė tokį veidą, tarsi jai tokios ekspedicijos — tuščias 
laiko gaišimas, tačiau trumpai pagalvojusi sutiko. Mikaelis pa- 
siūlė dėl uodų persirengti ilgomis kelnėmis. 

Praėję valčių prieplauką ir tiltą, patraukė prie Martino Van- 
gerio kyšulio. Mikaelis rodė jai namus ir pasakojo, kas juose gy- 
vena. Jiems prisiartinus prie Sesilijos namų, jam sunkiai sekėsi 
suregzti sklandų sakinį. Lisbeta nužvelgė jį iš padilbų. 

Už Martino laivo-limuzino jie išėjo ant kyšulio, prisėdo ant 
akmens ir pasidalijo cigaretę. 

— Aukas sieja dar vienas dalykas, — staiga tarė Mikaelis, - tu 
galbūt jau apie tai pagalvojai. 

— Koks? 

— Vardai. 

Salander valandėlę pamąstė. Paskui papurtė galvą. 

— Visi vardai bibliniai. 

— Netiesa, — paprieštaravo Lisbeta nieko nelaukdama. — Nei 
Livos, nei Lenos Biblijoje nėra. 

Mikaelis pakratė galvą. 

— Taigi, kad yra. „Liva“ yra padaryta iš „gyventi“, o tai yra bi- 
blinė vardo „Ieva“ reikšmė. Ir šiaip nedaryk man gėdos, Sale, — 
„Lena“ - kokio vardo trumpinys? 

Lisbeta susierzinusi, keikdamasi viduje, stipriai užsimerkė. 
Mikaelis mąsto greičiau už ją. Jai tas nepatiko. 

— Magdalena, - tarė ji. 

— Kekšė, pirmoji moteris, Mergelė Marija... štai visas kom- 
plektas. Tai tokia maišalienė, kad bet kurį psichologą ištiktų 
isterija. Tačiau aš apie vardus pagalvojau dar šį tą. 

Lisbeta stengėsi neprarasti kantrybės. 


daugiau nei apsčiai bepročių žydų nekentėjų, nacių ir konspirato- 

rių. Haraldui Vangeriui, jo namas antai ten, jau per devyniasde- 
šimt, bet prieš keturiasdešimt metų jis buvo pačiame jėgų žydėji- 
me. Vienintelį kartą, kai jį mačiau, jis atsistojęs man šnypštė, kad 
jo paties dukra - kekšė. Jis tikrai turi problemų su moterimis. 


GRĮŽĘ Į TROBELĘ, JIE pasidarė naktipiečiams sumuštinių, pasi- 
šildė kavos. Mikaelis viena akimi žvilgtelėjo į daugiau kaip pen- 
kis šimtus puslapių, kuriuos jam parūpino mylimiausia Dragano 
Armanskio tyrėja. 

— Per rekordiškai trumpą laiką tu atlikai neprilygstamą tiria- 
mąjį darbą, — tarė jis. - Ačiū tau. Ir ačiū, kad sutikai atvažiuoti 
pristatyti išvadų. 

— Kas dabar bus? — paklausė Lisbeta. 

— Rytoj pakalbėsiu su Frude, sutvarkysim tavo honorarą. 

— Aš ne tą turiu omeny. 

Mikaelis įsistebeilijo į ją. 

— Na... tiriamasis darbas, kuriam tave pasamdžiau, jau pada- 
rytas, — tarė jis atsargiai. 

— Aš dar ne viską padariau. 

Mikaelis, sėdėdamas ant virtuvės suolo, atsilošė ir pažvelgė jai tie- 
siai į akis. Jose jis neįstengė ničnieko išskaityti. Pusę metų jis vienas 
plušėjo prie Harietos bylos, ir staiga atsiranda kitas Žmogus, įgudęs 
tyrėjas, suvokiąs visas implikacijas. Jis akimirksniu apsisprendė. 

— Aš viską suprantu. Ši istorija ir man užkrėtė smegenis. Ry- 
toj pasitarsiu su Frude. Įdarbinsim tave dar savaitei ar dviem... 
hm, tarkime tyrimo asistente. Nežinau, ar jis panorės mokėti 
pagal tą patį įkainį kaip ir Armanskiui, tačiau padorų mėnesinį 
atlyginimą turėtume išspausti. 

Staiga Lisbeta išsišiepė. Ji nieku gyvu nenorėjo, kad ją atleis- 
tų. Net būtų sutikusi dirbti už dyka. 

— Baigiu užmigti, —- nebesileisdama toliau į kalbas ji nuėjo į 
savo kambarį ir uždarė duris. 

Po dviejų minučių iškišo galvą. 

— Man rodos, tu klysti. Tai ne išprotėjęs žudikas maniakas, pri- 
siskaitęs Biblijos. Tai paprasčiausias išgama, nekenčiantis moterų. 

21 SKYRIUS 


KETVIATABIENIS, LIEPOS 3—KETVIATABIENIS, LIEPOS 10 


LISBETA SALANDER PABUDO anksčiau už Mikaelį, apie šeštą 
ryto. Užkaitė vandens kavai ir nuėjo į dušą. Kai Mikaelis pabu- 
do maždaug pusę aštuonių, ji jau įsitaisiusi prie jo kompiuterio 
skaitė Harietos Vanger bylos santrauką. Jis įėjo į virtuvę apsivy- 
niojęs aplink liemenį paklodę, trindamasis akis. 

— Ant viryklės yra kavos, — tarė ji. 
“ Mikaelis pašnairavo jai per petį. 

— Tas dokumentas prieinamas tik su slaptažodžiu, - pabrėžė jis. 

Pasukusi galvą ji pakėlė akis. 

— Parsisiųsti iš interneto programą, atkoduojančią „Word“ 
šifruočių apsaugą, užtrunka trisdešimt sekundžių, - atrėžė ji. 

— Mums reikės pasikalbėti apie tai, kas mano, o kas tavo, — 
tepasakė Mikaelis ir nuėjo į dušą. 

Kai jis grįžo, Lisbeta buvo išjungusi jo kompiuterį, padėjusi jį atgal 
į vietą kabinete ir įsijungusi savo PowerBook. Mikaelis buvo visiškai 
tikras, kad ji jau persikopijavo jo kompiuterio turinį į savąjį. 

Ką gi, Lisbeta Salander — informacijos narkomanė, o jos su- 
vokimas apie moralę ir etiką — itin liberalus. 


MIKAELIS VOS SPĖJO atsisėsti prie pusryčių stalo, kai kažkas 
pasibeldė į lauko duris. Priėjęs atidarė. Martino Vangerio veidas 
buvo toks niaurus, kad Mikaelis akimirką pamanė, jog išgirs 
žinią apie Henriko Vangerio mirtį. 

— Ne, Henrikas jaučiasi ne blogiau nei vakar. Aš visai kitu 
reikalu. Ar galėčiau trumpam užeiti? 

Įleidęs Mikaelis pristatė jį „tyrėjai kolegei“ Lisbetai Salan- 
der. Ji dirstelėjo viena akimi į pramonės koncerno vadovą, vos 
vos linktelėjo ir nedelsdama grįžo prie kompiuterio. Martinas 
Vangeris automatiškai pasisveikino, tačiau atrodė toks išsiblaš- 
kęs, kad, regis, jos apskritai beveik nepastebėjo. Mikaelis įpylė 
puodelį kavos, paprašė sėstis. 

— Apie ką kalba? 

— Neprenumeruojat „Hedestado kurjerio“? 

— Ne. Paskaitinėju kartais „Suzanos tilto kavinėje“. 

— Vadinasi, nematėt šiandieninio numerio. 

— Iš jūsų žodžių spėju, kad derėtų pavartyti. 

Martinas padėjo ant stalo „Hedestado kurjerį. Mikaeliui 
buvo skirtas dvi skiltis užimantis anonsas pirmame puslapyje, 
tęsinys — ketvirtame. Jis permetė akimis antraštę. 


ČIA SLEPIASI UŽ ŠMEIŽIMĄ TEISTAS ŽURNALISTAS 


Tekstas pailiustruotas nuotrauka, daryta su teleobjektyvu 
nuo bažnyčios kalnelio iš kitos tilto pusės, vaizduojančia kaip 
tik pro trobelės duris išeinantį Mikaelį. 

Pasirašyta — „Reporteris Konis Tursonas“ Pagal visas tai- 
sykles suriestas pamfletas apie Mikaelį. Pradžioje trumpai ap- 
žvelgta Venerstriomo byla, paskui pabrėžta, kad Mikaelis paliko 
„Millennium“ genamas gėdos, kad neseniai atliko bausmę kalė- 
jime. Pabaigoje — įprastinis komentaras: jis nesutikęs pasisakyti 
„Hedestado kurjeryje“. Tonas toks, kad vargu ar kuris Hedes- 
tado gyventojas liko neįtikintas, esą po apylinkes slankioja Vel- 
niškai Įtartinas Tipas iš sostinės. Nė už vieną straipsnio teiginį 
negalėjai patraukti baudžiamojon atsakomybėn, tačiau jie buvo 
taip iškreipti, kad Mikaelis atrodė kaip paskutinis šunsnukis. 


Teksto ir nuotraukos dizainas priminė reportažus apie politinius 

teroristus. „Millennium“ pavaizduotas kaip mažai patikimas 
„agitatoriškas žurnalas, o Mikaelio knyga apie ekonomikos 
žurnalistiką pristatyta kaip „prieštaringų teiginių“ kratinys apie 
respektabilius žurnalistus. 

— Mikaeli, man trūksta žodžių nusakyti, ką pajutau skaity- 
damas šį straipsnį. Jis tiesiog šlykštus. 

— Tai užsakyta medžiaga, — nesuglumo Mikaelis, tiriamai 
žvelgdamas į Martiną Vangerį. 

— Tikiuosi, suprantate, kad aš nė truputėlio su tuo nesusijęs. 
Rytą vos kava nepaspringau beskaitydamas. 

— Kieno tai darbas? 

— Apskambinau šįryt pusę miesto. Konis Tursonas yra nuo va- 
saros likęs pavaduojantis. Publikaciją parašė pavestas Birgerio. 

— Nemaniau, kad Birgeris redakcijoje turi kokį balsą. Juk jis, 
šiaip ar taip, savivaldybės tarybos deputatas ir politinis veikėjas. 

— Formaliai jis neturi jokios įtakos. Tačiau vyriausiasis „He- 
destado kurjerio“ redaktorius yra Gunaras Karlmanas, Ingridos 
Vanger sūnus iš Juhano Vangerio atšakos. Birgeris su Gunaru 
jau daugelį metų artimai draugauja. 

— Viskas aišku. 

— Tursonas nedelsiant bus atleistas. 

— Kiek jam metų? 

— Atvirai tariant, nežinau. Akyse nesu jo matęs. 

— Neatleiskit jo. Kai jis man skambino, iš balso pamaniau, 
kad tai gana jaunas ir nepatyręs reporteris. 

- Į tokius dalykus nevalia Žiūrėti pro pirštus. 

- Jei jums įdomi mano nuomonė, man rodos, kad situacija kiek 
absurdiška: vyriausiasis vieno periodinio leidinio, valdomo Vangerių 
šeimos, redaktorius užsipuola kitą periodinį leidinį, kur Henrikas 
Vangeris yra bendrasavininkis, o jūs - valdybos narys. Vyriausiasis 
redaktorius Karlmanas taip elgdamasis puola jus ir Henriką. 

Martinas Vangeris pasvėrė Mikaelio žodžius, tačiau iš lėto 
papurtė galvą. 

— Suprantu, ką turite galvoje. Reikės pareikalauti atsakomy- 
bės iš to, kieno tai darbas. Karlmanas - koncerno dalininkas, bet 
nuolatos iš pasalų mane apšaudo. Vis dėlto šiuo atveju labiausiai 
tikėtina, kad Birgeris keršija, nes sudrožėt jam per nagus ligo- 
ninės koridoriuje. Jūs jam kaip krislas aky. 

— Žinau. Todėl ir manau, kad Tursonas čia mažiausiai susi- 
tepęs. Reikia labai daug drąsos, kad jaunas pavaduojantis repor- 
teris išdrįstų nepaklusti vyriausiajam redaktoriui, liepiančiam 
rašyti vienaip ar kitaip. 

— Galiu pareikalauti, kad rytoj naujienų skyriuje jūsų būtų 
viešai atsiprašyta. 

— Nedarykite to. Taip nesantaika tik užsitęs, o nuo to situa- 
cija nepagerės. 

— Tai sakote, kad man nieko nereikia daryti? 

— Neverta. Karlmanas ims išsisukinėti ir blogiausiu atveju 
jūs liksite niekšas, nes būdamas savininkas neleistinai norite pa- 
veikti visuomenės nuomonės formavimo laisvę. 

— Atleiskite, Mikaeli, tačiau aš nesutinku. Aš juk irgi turiu tei- 
sę formuoti visuomenės nuomonę. Mano supratimu, šis straipsnis 
šlykštus. Ir neketinu slėpti savo asmeninio požiūrio. Juolab kad 
esu Henriko sekėjas „Millennium“ valdyboje, taigi negaliu leisti, 
kad būtų nebaudžiamai drabstomasi tokiomis insinuacijomis. 

— Ką gi. 

— Taigi aš reikalausiu atsakomojo žodžio. Jame pavaizduosiu 
Karlmaną kaip idiotą. Tegu kaltina pats save. 

— Žinoma, elkitės, kaip išmanote. 

— Man taip pat svarbu, kad jūs įsisąmonintumėt, jog aš tikrai 
neturiu nieko bendra su šiuo niekšingu išpuoliu. 

— Tikiu jumis, — tarė Mikaelis. 

— Be to, nors šiaip nenoriu šios temos dabar gvildenti, taip 
vėl paaštrėja problema, apie kurią jau anksčiau išsakėme savo 
nuomones. Svarbu, kad jūs ir vėl įsikurtumėte „Millennium“ 
redakcijoje ir mes galėtume prieš išorinį pasaulį stoti sutelktu 
frontu. Kol tebesate čia, ir toliau bus skleidžiamos nereikalingos 

kalbos. Aš tikiu „Millennium“ ir esu įsitikinęs, kad kartu gali- 
me laimėti šią kovą. 

— Suprantu jūsų poziciją, tačiau čia jau turiu su jumis nesu- 
tikti. Aš negaliu nutraukti sutarties su Henriku ir, nesiginčysiu, 
to nė nenoriu. Suprantate, Henrikas man tikrai kelia simpatijas. 
O Harietos byla... 

— Taip? 

— Suprantu, kad jums sunku, suvokiu, kad Henrikas buvo to 
apsėstas daugybę metų. 

— Tarp mūsų kalbant - Henriką aš myliu, jis mano mento- 
rius, tačiau Harietos dingimas jį apsėdo, jam terūpėjo tik žūtbūt 
išaiškinti bylą. 

— Kai pradėjau dirbti, mano požiūris buvo toks: tai laiko 
švaistymas. Tačiau, kad ir kaip neįtikėtina būtų, pavyko rasti 
naujos medžiagos. Manau, netrukus įvyks tyrimo persilaužimas 
ir galbūt galėsime atsakyti į klausimą, kas atsitiko. 

— Ar nenorėtumėte papasakoti, ką pavyko atskleisti? 

— Pagal sutartį aš su niekuo negaliu to aptarinėti, nebent 
Henrikas būtų davęs asmeninį sutikimą. 

Martinas Vangeris pasirėmė smakrą. Mikaelis jo akyse iš- 
skaitė abejonę. Galiausiai Martinas apsisprendė. 

—- Ką gi, tokiu atveju geriausia pasistengti kuo greičiau 
įminti Harietos mįslę. Štai ką aš pasakysiu: remsiu jus visais 
įmanomais būdais, kad kuo greičiau užbaigtumėte darbą ir 
kad jis duotų teigiamų rezultatų. Paskui jūs galėsite grįžti į 
„Millennium“. 

— Puiku. Nenorėčiau dar ir su jumis kovoti. 

— Neprireiks. Aš jus remiu besąlygiškai. Jei tik pasitaikys 
keblumų, kreipkitės į mane. Paspausiu kaip reikiant Birgerį, ne- 
bekaišios jums pagalių į ratus. Pamėginsiu taip pat pasikalbėti 
su Sesilija, kad apsiramintų. 

— Ačiū. Man reikia progos užduoti jai keletą klausimų, o ji 
jau mėnesį ignoruoja mano pastangas pasikalbėti. 

Martinas Vangeris nelauktai šyptelėjo. 

— Judu gal turite ir kitų spręstinų dalykų. Tačiau aš į tai 
nesikišu. 
Jie paspaudė vienas kitam rankas. 


NĖ NEKREBŽTELĖDAMA LISBETA klausėsi, kaip Mikaelis ir 
Martinas Vangeris persimeta replikomis. Martinui išėjus, pri- 
sitraukė „Hedestado kurjerį“, permetė akimis straipsnį. Nieko 
nepasakiusi pastūmė laikraštį į šalį. 

Mikaelis sėdėjo nuščiuvęs, susimąstęs. Gunaras Karlmanas, gi- 
męs 1942-aisiais. Vadinasi, 1966-aisiais jam buvo dvidešimt ketveri. 
Negana to, Harietos dingimo momentu jis taip pat buvo saloje. 


PO PUSRYČIŲ MIKAELIS pasodino savo tyrimo asistentę skaityti 
policijos tyrimo. Atrinkęs medžiagą davė jai segtuvus, kuriuose 
dėmesys buvo telkiamas vien į Harietos dingimą. Dar padėjo 
visas tilto avarijos nuotraukas ir ilgą, tačiau paredaguotą Henri- 
ko privataus tyrimo suvestinę. 

Tada patraukė pas Frudę paprašyti, kad apiformintų įdarbi- 
nimo sutartį, pagal kurią Lisbeta dar mėnesį būtų jo kolegė. 

Kai jis grįžo, Lisbeta buvo persikrausčiusi į sodą ir sėdėjo už- 
sikniaubusi ties tyrimo medžiaga. Įėjęs į vidų Mikaelis užkaitė 
kavos. Stabtelėjęs prie virtuvės lango nužvengė ją. Panašu, kad 
ji tik akimis permeta tyrimą, mat vienam puslapiui sugaišta ne 
daugiau kaip dešimt penkiolika sekundžių. Ji mechaniškai vertė 
puslapius, ir Mikaelis nustebo, kad ji skaito taip atmestinai. Ne- 
suprasi. Pačios atliktas tyrimas toks profesionalus. Pripylęs du 
puodelius kavos jis prisidėjo prie Lisbetos už sodo stalo. 

— Harietos dingimą aprašei dar prieš susivokdamas, kad gau- 
dome žudiką maniaką. 

— Tiesa. Rašiau pasižymėdamas, kas man atrodė reikšminga, 
pavyzdžiui, klausimus, kuriuos norėjau užduoti Henrikui, ir pa- 
našiai. Kaip tu turbūt matai, dariau tai be tvarkos. Iki pat šiol iš 
esmės ėjau apgraibomis, mėgindamas aprašyti istoriją kaip vieną 
Henriko Vangerio biografijos skyrių. 

— O dabar? 

— Policija tirdama dėmesį kreipė vien į Hedebio salą. Šiuo metu 
esu įsitikinęs, kad istorijos užuomazga — ankstesni tos dienos įvy- 
kiai Hedestade. Taip keičiasi mūsų regėjimo perspektyva. 

Lisbeta pakinkavo galvą. Valandžiukę pamąstė. 

— O tu kietai čia išmąstei, na, tą nuotraukų seriją, - pagyrė ji. 

Mikaelis nustebęs kilstelėjo antakius. Salander nebuvo pa- 
naši į žmogų, besišvaistantį pagyrimais, ir Mikaelis pasijuto 
keistai pamalonintas. Kita vertus — žurnalistine prasme tai buvo 
tikras žygdarbis. 

— Dabar tu vardyk detales. Kuo baigėsi nuotraukos medžiok- 
lė Nuršyje? 

— Nori pasakyti, kad nežiūrėjai nuotraukų mano kompiu- 
teryje? 

— Laiko neturėjau. Labiau norėjau paskaityti, ką galvoji ir 
kokios iš to išvados. 

Atsidusęs Mikaelis įjungė kompiuterį, atidarė nuotraukų 
laikmeną. 

— Nuostabus dalykas. Vizitas į Nuršį buvo sėkmingas, tačiau 
drauge ir visiškai nieko vertas. Nuotrauką aš radau, tačiau ji 
mažai ką sako. Ta moteris, Mildreda Bergren, išsaugojo visas 
atostogų nuotraukas albume, kur tvarkingai klijuoja ir didesnes, 
ir mažesnes, tarp jų ir mums įdomią nuotrauką. Daryta su pigia 
spalvota juosta. Po trisdešimt septynerių metų vaizdas gana iš- 
blukęs, smarkiai pageltęs, tačiau senoje batų dėžutėje ji tebelai- 
ko išryškintas juostas. Paskolino man Hedestado negatyvus, aš 
juos perkėliau į kompiuterį. Štai ką matė Harieta. 

Jis spustelėjo nuotrauką, indeksuotą [HARIETA/bd-19.eps]. 

Lisbeta be vargo suprato jo nusivylimą. Poprastė fotografija, 
daryta plačiakampiu objektyvu, vaizduojanti klounus per Vaikų 
dienos eitynes. Fone — parduotuvės „Sundstriomo mada vyrams“ 
kampas. Kiek giliau ant šaligatvio, tarp klounų ir juos lydinčio 
sunkvežimio priekio, keliolika žiūrovų. 

— Manau, ji pastebėjo štai šį žmogų, nes įsižiūrėjęs, kokiu 
kampu pasuktas jos veidas, mėginau nustatyti, į ką krypsta jos 
akys, net tiksliai persibraižiau gatvių sankryžą. Kita vertus, iš 
visko sprendžiant, tai vienintelis žmogus, žvelgiantis tiesiai į fo- 
toaparatą. Vadinasi, jis žiūri į Harietą. 

Lisbeta matė neryškų pavidalą, įsimaišiusį tarp Žiūrovų, tarsi 
besitraukiantį į skersgatvį. Tamsi boloninė striukė su pamušalu, 
raudoni lopai ant pečių, tamsios kelnės, galbūt džinsai. Mikae- 
lis priartino vaizdą, pavidalas nuo liemens užpildė visą ekraną. 
Vaizdas bematant išskydo. 

— Tai vyras. Maždaug metro aštuoniasdešimties ūgio, nor- 
malaus kūno sudėjimo. Plaukai tamsiai geltoni, pusilgiai, švariai 
nusiskutęs. Tačiau atskirti veido bruožų ar bent nustatyti amžių 
neįmanoma. Gali būti ir paauglys, ir pagyvenęs. 

— Nuotraukas galima koreguoti... 

— Manai, nekoregavau? Net nusiunčiau kopiją Kristeriui 
Malmui į „Millennium“, o jis - neprilygstamas nuotraukų ap- 
dorojimo meistras. 

Mikaelis spustelėjo dar kitą nuotrauką. 

— Štai geriausias variantas, geriau nebeįmanoma. Nieko ne- 
padarysi, fotoaparatas per prastas, o atstumas per didelis. 

— Ar rodėt kam nors tą nuotrauką? Gal žmonės atpažintų iš 
laikysenos... 

— Rodžiau Frudei. Jis nė neįsivaizduoja, kas čia toks. 

— Frudė ne pats didžiausias proto bokštas Hedestade. 

— Tiesa, bet aš dirbu kaip tik jam ir Henrikui Vangeriui. Prieš 
išplatindamas nuotrauką norėčiau parodyti ją Henrikui. 

— Galbūt tai tik paprasčiausias žiūrovas. 

— Galimas daiktas. Tačiau tada jis gebėjo sukelti keistą Ha- 
rietos reakciją. 


KITĄ SAVAITĘ MIKAELIS su Lisbeta prie Harietos bylos triūsė 
beveik kiekvieną būdravimo akimirką. Lisbeta ir toliau skaitė 

tyrimo medžiagą, žėrė klausimą po klausimo, o Mikaelis sten- 
gėsi atsakyti. Tiesa gali būti tik viena, tad kiekvienas apytikris 
atsakymas ar neaiškumas sukeldavo dar išsamesnes diskusijas. 
Ištisą dieną jie gilinosi į tai, ką kuris asmuo veikė tuo metu, kai 
ant tilto įvyko avariją. 

Lisbeta Mikaeliui rodėsi vis prieštaringesnė. Nors vos pro- 
bėkšmais užmesdavo akį į tyrimo puslapius, atrodė, tarsi jai už- 
kliūva pačios menkiausios ir labiausiai viena kitai prieštaraujan- 
čios smulkmenos. 

Po pietų, kai dėl karščio nebebūdavo galima išsėdėti sode, jie 
darydavo pertrauką. Keletą kartų buvo nuėję maudytis į kanalą, 
pasivaikštinėdavo iki „Suzanos kavinės“ terasos. Suzana nei iš 
šio, nei iš to ėmė elgtis su Mikaeliu demonstratyviai šaltai. Jis 
suvokė, kad akivaizdžiai Jo namuose gyvenanti Lisbeta atrodo 
vos sulaukusi pilnametystės, o tai moters akyse pavertė jį pus- 
amžiu gašlūnu. Nemalonus jausmas. 

Mikaelis ir toliau kiekvieną vakarą bėgiodavo po apylinkes. 
Kai jis be kvapo grįždavo Į trobelę, Lisbeta jo fizinio lavinimosi 
nekomentuodavo, tačiau lakstymo per akmenis ir išvartas tikrai 
nelaikė idealiu vasaros malonumu. 

— Man per keturiasdešimt, — aiškinosi Mikaelis. — Reikia ju- 
dėti, jei nenoriu, kad pilvas išvirstų iki kelių. 

— Uhu. 

— O tu visai nesportuoji? 

— Kartais boksuojuos. 

— Boksuojies? 

— Na, žinai, su pirštinėm. 

Mikaelis nuėjo į dušą mėgindamas įsivaizduoti Lisbetą bok- 
so ringe. Jis nebuvo tikras, ar ji iš jo nesišaipo. Tad neištvėrė ir 
paklausė: 

— Kokio svorio kategorijoj boksuojies? 

— Jokioj. Retsykiais pasikumščiuoju su bachūrais vienam Sio- 


derio bokso klube. 

„O ką aš sakiau“, - pamanė Mikaelis. Tačiau, šiaip ar taip, 
nusprendė, kad ji šį tą prasitarė apie save. Vis dėlto jis ir toliau 
nežinojo jokių esminių faktų, kaip ji pradėjo dirbti Armans- 
kiui, koks jos išsilavinimas ar ką veikia jos tėvai. Vos Mikae- 
liui pamėginus užmegzti pokalbį apie jos asmeninį gyvenimą, 
ji susitraukdavo it sraigė kiaute, atsakinėdavo vienskiemeniais 
žodžiais arba visiškai jį ignoruodavo. 


KARTĄ PO PIETŲ Lisbeta staiga atidėjo į šalį segtuvą ir surau- 
kusi antakius pažvelgė į Mikaelį. 

— Ką tu žinai apie Otą Falką? Pastorių? 

— Gana mažai. Tik atvažiavęs kelis kartus buvau sutikęs da- 
bartinę bažnyčios pastorę, ji pasakojo, kad Falkas dar gyvas, 
tačiau dienas leidžia kažkokiame geriatrijos slaugos centre He- 
destade. Alzheimerio liga. 

— Iš kur jis kilęs? 

— Čionykštis, iš Hedestado. Mokėsi Upsaloje, sulaukęs maž- 
daug trisdešimties grįžo į gimtąsias vietas. 

— Jis buvo nevedęs. Ir Harieta bendravo su juo. 

— Kodėl klausi? 

— Aš tik matau, kad faraonas, tas Murelis, prie jo per apklau- 
sas labai taikėsi. 

— Septintajame dešimtmetyje kunigai visuomenėje dar už- 
ėmė visiškai kitokią padėtį. Tai, kad jis gyveno saloje, taip sa- 
kant, valdžios papėdėje, — natūralu. 

— Man įdomu, kaip atidžiai policija apieškojo kleboniją. Iš 
nuotraukų matyti, kad tai didžiulis medinis pastatas, būtų pui- 
kiai užtekę vietos jame kurį laiką slėpti kūną. 

— Tiesa. Tačiau tyrimas nepateikia jokių kabliukų, kad jis būtų 
kaip nors susijęs su žmogžudysčių serija arba Harietos dingimu. 

— Taigi, kad pateikia, — tarė Lisbeta Salander kreivai šyptelė- 
dama Mikaeliui. - Visų pirma - jis pastorius, kieno jau kieno, o 
kunigų santykis su Biblija tikrai ypatingas. Antra — jis paskuti- 


nis matė Harietą ir kalbėjosi su ja. 

— Tačiau jis nedelsdamas nuskubėjo į avarijos vietą ir išbu- 
vo ten kelias valandas. Jis figūruoja daugybėje nuotraukų, ypač 
tada, kai dingo Harieta. 

— Eik jau, aš galiu sutriuškinti jo alibi. Tačiau, atvirai sakant, 
pagalvojau visai apie ką kita. Ši istorija — tai sadisto moterų žu- 
diko istorija. 

— Ir ką? 

— Aš buvau... turėjau pavasarį šiek tiek laiko ir visai kitame 
kontekste nemažai perskaičiau apie sadistus. Vienas mano skai- 
tytų straipsnių - JAV CŽV vadovėlis, teigiantis, kad stulbinanti 
dauguma suimtų žudikų maniakų yra kilę iš asocialių namų ir 
vaikystėje laiką leisdavo kankindami gyvūnus. Be to, nemažai 
Amerikos žudikų maniakų sulaikomi už tyčinius padegimus. 

— Turi galvoje gyvulių ir deginamąsias aukas. 

— Kaip tik tai. Ir nukankinti gyvūnai, ir ugnis būdingi ne 
vienam Harietos užfiksuotam atvejui. Tačiau aš prisiminiau štai 
ką - klebonija sudegė aštuntojo dešimtmečio pabaigoje. 

Mikaelis kurį laiką pamąstė. 

— Miglota, — tarė jis galų gale. 

Lisbeta nesiginčijo. 

— Sutinku. Tačiau verta neišleisti iš akių. Aš tyrime nerandu 
nieko apie tai, kas sukėlė gaisrą, įdomu, ar septintajame dešimt- 
metyje dar įvyko kokių nors mistinių gaisrų. Be to, būtų smalsu 
išsiaiškinti, ar šiuose kraštuose tuo metu nepasitaikė gyvulių 
kankinimo ar žalojimo atvejų. 


EIDAMA GULTI SAVO septintąją naktį Hedebyje, Lisbeta 
jautėsi šiek tiek sudirgusi dėl Mikaelio. Visą savaitę, kai tik 
nemiegodavo, ji laiką leido su juo. Dažniausiai kito žmogaus 
draugijoje pakakdavo išbūti septynias minutes, ir jai įsiskaudė- 
davo galvą. 

Jau kadų kadaise ji nusprendė, kad bendravimas su žmonė- 
mis — ne jos pašaukimas, tad spėjo įsijausti į vienišės gyvenimą. 
Ji buvo visiškai tuo patenkinta, pakakdavo, kad žmonės palik- 

tų ją ramybėje ir užsiimtų savais reikalais. Tačiau aplinkiniai 
nebuvo tokie išmintingi, Lisbetai tekdavo gintis nuo socialinių 
reikalų žinybų, vaikų globos institucijų, globėjų ir rūpintojų 
priežiūros komisijos, mokesčių inspekcijos, policininkų, kura- 
torių, psichologų, psichiatrų, mokytojų ir drabužininkų, kurie 
(išskyrus „Malūno“ drabužininkus, jau pažįstančius ją) niekada 
nenorėdavo jos įleisti į barą, nors jai jau per dvidešimt penkerius. 
Egzistavo ištisa armija žmonių, kurie, regis, neturi ko nusitverti 
ir težino tik kontroliuoti ją bei koreguoti jos pasirinktą gyveni- 
mo stilių kiekviena pasitaikiusia proga. 

Ji anksti įsidėmėjo, kad ašaromis nieko nelaimėsi. Taip pat - 
kad vos jai pamėginus atkreipti kitų dėmesį į savo gyvenimo 
trūkumus, situacija tik dar pablogėja. Taigi jos problemų spren- 
dimas buvo jos pačios reikalas, be to, tokiais metodais, kurie jai 
atrodo neišvengiami. Tuo jau spėjo įsitikinti advokatas Nilsas 
Bjurmanas. 

Mikaelis turėjo tokią pačią iš kantrybės vedančią savybę kaip 
ir kiti Žmonės - šniukštinėti apie jos asmeninį gyvenimą ir klau- 
sinėti dalykų, apie kuriuos ji nenorėdavo pasakoti. Tiesa, jis re- 
aguodavo kitaip nei dauguma jos sutiktų vyrų. 

Kai ji ignoruodavo jo klausimus, jis tik gūžtelėdavo pečiais, 
palikdamas ir ją, ir tą temą ramybėje. Negirdėta neregėta. 

Vos gavusi prieigą prie jo žBook, ji, žinoma, nedelsdama jau 
pirmąjį rytą trobelėje persirašė visą informaciją į savo kietąjį 
diską. Nuo šiol nebe taip svarbu, ar jis nušalins ją nuo bylos. Ji 
vis vien galės naudotis medžiaga. 

Tačiau kai jis atsibudo, ji tyčia provokavo jį — sėdėjo prie jo kom- 
piuterio ir skaitė dokumentus. Tikėjosi įsiūčio priepuolio, bet jis tik 
su rezignacija balse kažką ironiškai sumurmėjo ir nuėjo į dušą, o 
grįžęs ėmė aptarinėti su ja tai, ką buvo perskaičiusi. Keistas žmogė- 
nas. Galėjai netgi susivilioti ir pamanyti, kad jis ja pasitiki. 

Vis dėlto tai, kad jis perprato jos programavimo talentus, 
yra rimta. Lisbeta žinojo, kad juridinis terminas, apibūdinantis 

jos programinę veiklą, kurios ji imasi dėl profesijos ir laisvalai- 
kiu, yra neteisėtas prisijungimas prie kompiuterio, už kurį gali 
būti baudžiama iki dvejų metų laisvės atėmimo. Opus reikalas. 
Ji nenorėtų, kad ją uždarytų, be to, paskyrus laisvės atėmimo 
bausmę, iš jos neabejotinai atimtų ir kompiuterius, tai yra, gali- 
mybę verstis vieninteliu gerai išmanomu dalyku. Ji nė neketino 
atskleisti Armanskiui, juolab kam nors kitam, kaip surenka in- 
formaciją, už kurią jie jai moka. 

Išskyrus Plague ir keletą ant vienos rankos pirštų suskai- 
čiuojamų asmenų, figūruojančių internete, kaip ir ji, savo laiką 
skyrusių profesionaliam įsilaužimui į kompiuterius ir beveik be 
išimties tepažįstančių ją kaip Wasp, taigi nenumanančių, nei kur 
ji gyvena, nei kas ji tokia, tik vienas Kalis Bliumnkvistas atsitikti- 
nai perprato jos paslaptį. Jis demaskavo ją tik todėl, kad ji padarė 
klaidą, dėl kurios gėda būtų net ir dvylikamečiams pradedantie- 
siems. Tai liudija tik viena — jos smegenis jau graužia kirminai ir 
todėl ji turi būti nuplakta rykštėmis. Ir vis vien Mikaelis nepra- 
dėjo siautėti iš pykčio maišydamas dangų su žeme, atvirkščiai — 
jis priėmė ją į darbą. 

Taigi, ji buvo neaiškiai sudirgusi dėl jo. 

Kai jie prieš jai einant gulti suvalgė naktipiečiams po sumuš- 
tinį, jis netikėtai jos paklausė, ar ji gera programininkė. Savo 
pačios nuostabai, ji atsakė į klausimą spontaniškai. 

— Aš turbūt geriausia visoje Švedijoje. Yra galbūt dar du ar 
trys mano lygio žmonės. 

Ji nė nedvejojo, kiek jos atsakymas teisingas. Kadaise ją dar 
pranokdavo Plague, tačiau ji jau seniai jį aplenkė. 

Vis dėlto ištarti tą garsiai pasirodė neįprasta. Anksčiau ji to 
niekada nebuvo dariusi. Ką ir kalbėti, juk nė su vienu pašaliniu 
asmeniu aptarinėti tokių temų negalėjo. Ir staiga ji pajuto ma- 
lonumą, kad jam jos žinios lyg ir daro įspūdį, bet jis sugadino 
šį jausmą paklausdamas natūralaus dalyko — kaip ji išmokusi 
įsilaužti į programas. 

Ji nežinojo, ką atsakyti. Aš visada mokėjau. Vis dėlto net ne- 
palinkėjusi labos nakties nuėjo gulti. 

Kad dar labiau ją paerzintų, Mikaelis tarsi nereagavo į tai, 
kad ji dingo nė žodžio netarusi. Ji gulėjo klausydamasi, kaip jis 
vaikšto po virtuvę, nudengia stalą, plauna indus. Jis visada eida- 
vo miegoti daug vėliau už ją, tačiau šįvakar, panašu, irgi ruošėsi 
į lovą. Ji girdėjo jį vonioje, paskui jis įėjo į miegamąjį ir uždarė 
duris. Netrukus pasigirdo braškėjimas, kai jis susirangė pataluo- 
se. Per pusmetrį nuo jos, tačiau kitapus sienos. 

Per tą savaitę, kai ji gyveno pas jį, jis nė sykio neflirtavo. Jie 
kartu dirbo, jis klausdavo jos nuomonės, sprigtelėdavo jai per nosį, 
kai ji suklysdavo, ir pripažindavo jos išvadas, kai ji parodydavo 
jam jo vietą. Velniai rautų, jis elgėsi su ja kaip su žmogumi. 

Staiga ji suvokė, kad jai Mikaelio draugija patinka, žiūrėk, 
dar net ims juo pasitikėti. Niekada gyvenime niekuo nepasitikė- 
davo, išskyrus galbūt Holgerį Palmgreną, tačiau dėl visai kito- 
kių priežasčių. Palmgrenas buvo nuspėjamas humanistas. 

Nelauktai ji pakilo, atsistojo prie lango ir nerasdama sau 
vietos ėmė žvalgytis po tamsą. Sunkiausias žinomas dalykas — 
pirmą kartą pasirodyti kitam žmogui nuoga. Buvo įsitikinusi, 
kad jos perkaręs kūnas grasus. Krūtys — apgailėtinos. Ką jau 
kalbėti apie klubus. Savo pačios akimis, ji mažai ką galėjo pa- 
siūlyti. Tačiau šiaip ji moteris kaip ir visos kitos, kurioms ne- 
svetimi nei geismai, nei instinktai. Pastovėjusi dar dvidešimt 
minučių apsisprendė. 


MIKAELIS JAU BUVO atsigulęs ir atsivertęs Saros Parecki ro- 
maną, kai sugirgždėjo durų rankena ir jis pakėlęs akis pamatė 
į paklodę susisukusią Lisbetą. Kurį laiką ši stovėjo tarpduryje 
tylėdama. Atrodė, tarsi svarstytų. 

— Kas nors atsitiko? — paklausė Mikaelis. 

Ji papurtė galvą. 

— Ko tau reikia? 

Ji priėjo, atėmė knygą ir padėjo ant naktinio staliuko. Paskui 
pasilenkusi pabučiavo jį į lūpas. Aiškiau parodyti savo užma- 
čias vargu ar įmanoma. Mikliai šmurkštelėjusi į lovą, atsisėdo 
ir tiriamai pažvelgė į jį. Uždėjo ranką ant jo pilvą dengiančios 
antklodės. Jis neprotestavo, ir ji pasilenkusi krimstelėjo jam 
spenelį. 

Mikaelis neteko žado. Po kelių sekundžių sučiupo ją už pečių, 
atstūmė, norėdamas matyti jos akis. Jautėsi gerokai sukrėstas. 

— Lisbeta... aš nežinau, ar tai jau tokia gera mintis. Mes kar- 
tu dirbame. 

— Aš tavęs noriu, o toliau dirbti su tavimi man dėl to nebus 
jokių sunkumų. Žiauri problema iškils tada, jei mane dabar iš- 
spirsi lauk. 

— Bet mes juk vos pažįstami. 

Ji netikėtai nusijuokė, trumpai, tarsi kostelėdama. 

— Sudarinėdama tavo dosjė įsitikinau, kad tokie dalykai tau 
anksčiau nekliudydavo. Tu greičiau iš tų, kuriems pamačius mo- 
terį tuoj ima niežėti nagai. Tai kas negerai? Ar aš tau nepakan- 
kamai patraukli? 

Mikaelis papurtė galvą stengdamasis sugalvoti, ką čia protinga 
atsakius. Jam tebetylint, ji nutraukė antklodę ir apžergė jį. 

— Aš neturiu prezervatyvų, - tarė Mikaelis. 


— Baisiai čia reikia. 


KAI MIKAELIS PABUDO, Lisbeta jau buvo atsikėlusi. Girdėjo, 
kaip ji virtuvėje kuičiasi su kavavire. Netrukus septynios. Miego 
vos trys valandos, tad užsimerkęs dar liko pagulėti. 

Niekaip neperprato Lisbetos. Ji nė karto nė nedėbtelėjo į jį ir 
niekuo neišsidavė, kad jis jai bent kiek įdomus. 

— Labas rytas, — nuo tarpdurio pasisveikino Lisbeta. Tiesą 
sakant, ji net šypsojosi lūpų kampučiais. 

— Sveika, - atsiliepė Mikaelis. 


— Baigėsi pienas. Važiuoju į degalinę. Jie atsidaro septintą. 

Ji taip greit apsisuko eiti, kad Mikaelis nespėjo atsakyti. Girdėjo, 
kaip ji apsiavė, pasiėmė krepšelį, motociklo šalmą ir išėjo į lauką. 
Jis užsimerkė, tačiau dar sykį virstelėjo lauko durys ir vos po kelių 
sekundžių ji vėl išdygo miegamojo tarpduryje. Šįsyk be šypsenos. 

— Geriau ateik pasižiūrėti, - tarė kimiu balsu. 

Mikaelis pašoko ant kojų, užsitempė džinsus. Naktį tro- 
belę buvo kažkas aplankęs ir atnešęs nepageidaujamą dovaną. 
Ant priebučio tysojo pusiau apanglėjusi gabalais sukapotos ka- 
tės maita. Galva ir letenos nupjautos, kūnas nuiuptas, žarnos ir 
skrandis išimti, jų liekanos numestos šalia maitos, panašu, kai- 
tintos virš ugnies. Sveika katės galva padėta ant Lisbetos Salan- 
der motociklo balnelio. Mikaelis atpažino raudonrudį kailį. 


— 402 — 


22 SKYRIUS 


KETVIATABIENIS, LIEPOS 10 


JIE TYLĖDAMI PAPUSRYČIAVO sode, pieno kavai nebuvo. Prieš 
tai Lisbeta išsitraukė mažytį skaitmeninį „Canon“ fotoaparatą ir 
nufotografavo makabrišką sceną. Atsinešęs šiukšlių maišą, Mi- 
kaelis viską sutvarkė. Paguldė katės maitą į savo skolinto auto- 
mobilio bagažinę, tačiau nebuvo tikras, ką reikėtų su ja daryti. 
Veikiausiai derėtų apie gyvūno nukankinimą pranešti policijai, 
galbūt net apie neteisėtą grasinimą, tačiau nežinojo, kaip paaiš- 
kinti, kodėl jam grasinta. 

Apie pusę devynių pro šalį tilto link pražingsniavo Izabela 
Vanger. Ji nematė jų, o gal apsimetė nematanti. 

— Kaip jautiesi? — paklausė Mikaelis Lisbetos. 

— Nieko, — ji suglumusi pakėlė į jį akis. Gerai jau gerai, jei 
taip nori, kad aš susijaudinčiau. — Kai surasiu tą išgamą, kuris 
nukankino niekuo dėtą katę vien tam, kad mus įspėtų, apsisuk- 
siu su beisbolo lazda. 

— Tu manai, kad tai įspėjimas? 

— O kaipgi kitaip paaiškinsi? Tai ne šiaip sau. 

Mikaelis linktelėjo. 

— Kad ir kokia būtų šios istorijos tiesa, mes vis dėlto kažkam 
sukėlėm tokį nerimą, kad tas asmuo griebėsi beprotybės. Tačiau 
yra ir kita bėda. 

— Žinau. Tai gyvulio auka, primenanti 1954-u0sius ir 1960-u0sius. 
Vis dėlto nelogiška, kad žudikas, aktyviai veikęs prieš penkias- 
dešimt metų, ir toliau šmižinėtų mėtydamas nukankintų gyvū- 
nų lavonus tau ant slenksčio. 

Mikaelis sutiko. 

— Vieninteliai šiuo metu galintys tą padaryti - Haraldas Vange- 
ris ir Izabela Vanger. Yra dar būrelis įmetėjusių giminaičių iš Juha- 
no Vangerio pusės, tačiau niekas iš jų negyvena šiuose kraštuose. 

Mikaelis atsiduso. 

— Izabela - piktybiška bjaurybė, nė kiek neabejoju, kad galė- 
tų nudobti katę, tačiau vargu ar būtų laksčiusi ir galabijusi mo- 
teris kaip žudikė maniakė prieš keturiasdešimt penkiasdešimt 
metų. Haraldas Vangeris... nežinau, jis atrodo toks bejėgis, vos 
paeina, kažin ar gebėtų išsėlinęs naktį į lauką sumedžioti ir nu- 
kankinti katę. 

— Nebent tai du asmenys. Senesnis ir jaunesnis. 

Staiga Mikaelis išgirdo pro šalį važiuojant automobilį ir pa- 
kėlęs akis pamatė tiltu nudulkant Sesiliją Vanger. Haraldas ir 
Sesilija, pamanė jis. Tačiau ši mintis kėlė daug abejonių — tėvas ir 
dukra nebendravo ir beveik nesikalbėdavo. Nors Martinas Van- 
geris ir pažadėjo apmaldyti Sesiliją, ji ir toliau neatsiliepdavo į 
Mikaelio skambučius. 

— Tai kažkas, kas žino, jog mes aiškinamės bylą ir net kai 
ką išsiaiškinome, — Lisbeta pakilo ir nuėjo į vidų. Grįžo į lauką 
vilkėdama odinį kombinezoną. 

— Važiuoju į Stokholmą. Grįšiu šįvakar. 

— Ką veiksi? 

— Atsivešiu šiokių tokių daiktų. Jei atsirado pamišėlis, galin- 
tis šitaip nužudyti katę, kitą kartą jis arba ji gali pulti ir mus. 
Arba padegti namelį, kai miegosime. Tu šiandien nuvažiuok į 
Hedestadą, nupirk du gesintuvus ir dvi gaisro signalizacijos sis- 
temas. Vienas gesintuvas turi būti užpildytas halonu. 

Nė neatsisveikinusi užsidėjo šalmą, užvedė motociklą ir 
nušvilpė per tiltą. 

IŠMETĘS KATĖS MAITĄ į šiukšlių konteinerį prie degalinės, 
Mikaelis nuvažiavo į Hedestadą pirkti gesintuvų ir gaisro si- 
gnalizacijos. Susidėjo juos į bagažinę. Užsuko į ligoninę. Buvo 
skambinęs ir susitaręs susitikti su Frude ligoninės užkandinėje. 
Išgirdęs, kas atsitiko rytą, Frudė išblyško. 

— Nesitikėjau, kad ši istorija gali tapti pavojinga. 

— Kodėl gi ne? Juk užduoties tikslas - demaskuoti žudiką. 

— Tačiau kas būtų... juk tai beprotybė. Jei kyla pavojus jūsų ir 
panelės Salander gyvybei, turėsime tyrimą nutraukti. Aš galiu 
pasikalbėti su Henriku. 

— Ne. Jokiu būdu. Nenoriu rizikuoti, jį vėl gali ištikti širdies 
priepuolis. 

— Jis nuolat klausinėja, kaip jums sekasi. 

— Perduokit jam, kad toliau narplioju bylą. 

— O ką dabar darysime? 

— Turiu keletą klausimų. Pirmasis incidentas įvyko netrukus 
po to, kai Henrikas patyrė širdies priepuolį, o aš dienai išva- 
žiavau į Stokholmą. Kaip tik buvau iššifravęs Biblijos citatas ir 
aptikęs Geležinkelio gatvės nuotraukas. Apie tai papasakojau 
jums ir Henrikui. Martinas tą irgi žinojo, nes pats pasirūpino, 
kad galėčiau įeiti į „Hedestado kurjerį“. Kiek dar asmenų apie 
tai žinojo? 

— Na, aš tiksliai nenumanau, su kuo kalbėjo Martinas. Ta- 
čiau ir Birgeris, ir Sesilija žinojo. Jie tarpusavyje aptarinėjo jūsų 
nuotraukų medžioklę. Apie tai yra girdėjęs ir Aleksandras. Beje, 
ir Gunaras bei Helena Nilsonai. Jie buvo atvažiavę aplankyti 
Henriką ir nuklausė pokalbį. Ir dar Anita Vanger. 

— Anita? Iš Londono? 

— Taip, Sesilijos sesuo. Ji kartu su Sesilija parskrido po Hen- 
riko priepuolio, tačiau apsistojo viešbutyje ir, kiek man žinoma, 
nebuvo kojos įkėlusi į salą. Kaip ir Sesilija, nenori susitikti su 
tėvu. Ji išvažiavo prieš savaitę, kai tik Henriką perkėlė iš inten- 
syviosios slaugos skyriaus. 

— O kur gyvena Sesilija? Aš ją šįryt mačiau važiuojančią per 
tiltą, tačiau jos namai tamsūs ir užbarikaduoti. 

— Jūs ją įtariate? 

— Ne, tik smalsauju, kur dingo. 

— Pas savo brolį Birger;. Nuo jo namų iki Henriko pėsčiomis 
visai netoli. 

— Ar žinote, kur ji dabar? 

— Ne. Bent jau ne pas Henriką. 

— Dėkui, - tarė pakildamas Mikaelis. 


VANGERIŲ ŠEIMOS NARIAI spietėsi aplink Hedestado ligoni- 
nę. Paradinių durų holu liftų link nulingavo Birgeris Vangeris. 
Mikaelis, nenorėdamas su juo susidurti, palaukė, kol šis dings, 
ir tik tada pats išėjo į holą. Tačiau prie durų vis vien neišvengė 
Martino Vangerio, lygiai toj pačioj vietoj, kur atėjęs į ligoninę 
praėjusį kartą susitiko Sesiliją. Jiedu pasisveikino, paspaudė vie- 
nas kitam ranką. 

— Ar buvote viršuje pas Henriką? 

— Ne, tik trumpam buvau užėjęs pasimatyti su Frude. 

Martinas Vangeris atrodė pavargęs, akys įdubusios. Mikaelis 
staiga suvokė, kaip Martinas paseno per tą pusmetį nuo jų pa- 
žinties pradžios. Kova, siekiant išgelbėti Vangerių imperiją, atsi- 
ėjo brangiai. Staigi Henriko liga nuotaikos taip pat nepataisė. 

— Kaip sekasi? — paklausė Martinas. 

Mikaelis, nelaukdamas raginimų važiuoti į Stokholmą, pa- 
brėžė, kad neketina nutraukti darbo: 

— Ačiū. Su kiekviena diena vis įdomiau. Kai Henrikas pa- 
sveiks, tikiuosi, galėsiu patenkinti jo smalsumą. 


BIRGERIS VANGERIS GYVENO sublokuotame baltų plytų name 
kitapus kelio, vos už penkių minučių pėsčiomis nuo ligoninės. 
Pro langus atsiverdavo vaizdas į jūrą ir praplaukiančių valčių uos- 
tą. Mikaeliui paskambinus į duris, niekas neatidarė. Jis paskam- 

bino Sesilijai į mobilųjį, tačiau ji neatsiliepė. Kurį laiką pasėdė- 
jo automobilyje, pirštais barbendamas į vairą. Birgeris Vangeris. 
Neaišku, su kuo jis valgomas. Gimęs 1939-aisiais, taigi Rebekos 
Jakobson nužudymo metu jam tebuvo dešimt metų. Kita vertus, 
tais metais, kai dingo Harieta, jam sukako dvidešimt septyneri. 

Pasak Henriko Vangerio, Birgeris su Harieta beveik nebend- 
ravo. Jis augo savo šeimoje Upsaloje ir persikraustė į Hedestadą 
tik pradėjęs dirbti koncerne, tačiau po poros metų išėjo ir įsi- 
traukė į politiką. Kita vertus, gyveno Upsaloje, kai buvo nužu- 
dyta Lena Anderson. 

Istorijos gijos niekaip nesimezgė, tačiau įvykis su kate leido su- 
prasti, kad virš galvos tvenkiasi debesys ir kad greit ims trūkti laiko. 


KAI DINGO HARIETA, senasis Hedebio pastorius Otas Falkas 
buvo trisdešimt šešerių metų. Nors ir jaunesnis už Henriką 
Vangerį — šiuo metu Falkui buvo septyniasdešimt dveji — tačiau 
daug prastesnės intelektinės būklės. Mikaelis jį surado geriatri- 
jos slaugos namuose „Kregždė“, geltonų plytų pastate, kitame 
miestelio gale arčiau Hedės upės. Prisistatęs registratorei, pa- 
prašė leidimo pasikalbėti su pastoriumi Falku. Suprantąs, kad 
pastorių kamuoja Alzheimerio liga, tad norįs pasiteirauti, kiek 
su juo galima susišnekėti. Vyriausioji slaugytoja paaiškino, kad 
diagnozė nustatyta prieš trejus metus ir kad liga smarkiai pro- 
gresuoja. Susikalbėti su Falku įmanoma, tačiau jo trumpalaikė 
atmintis visiškai nusilpusi, neatpažįstąs kai kurių giminaičių ir 
apskritai grimztąs į užmarštį. Mikaelį taip pat įspėjo, kad spau- 
džiamas atsakyti į klausimus, į kuriuos nežino atsakymo, vyriš- 
kis gali patirti baimės priepuolius. 

Senasis pastorius sėdėjo sode ant suolelio kartu su kitais tri- 
mis pacientais ir slaugytoju. Stengdamasis prakalbinti Falką, 
Mikaelis išbuvo ten visą valandą. 

Pastorius pareiškė puikiai prisimenąs Harietą Vanger. Paklaustas 
nušvito ir apibūdino ją kaip puikią mergaitę. Tačiau Mikaelis ne- 

trukus suprato, jog pastorius bus sėkmingai pamiršęs, kad Harietos 
pasigendama štai jau trisdešimt septynerius metus. Jis kalbėjo apie 
ją taip, tarsi būtų neseniai su ja matęsis, prašė Mikaelį perduoti jai 
linkėjimus ir paraginti aplankyti jį kurią dieną. Mikaelis pažadėjo. 

Kai Mikaelis užsiminė apie tai, kas įvyko Harietos dingimo 
dieną, pastorius sutriko. Buvo aišku kaip dieną, kad avarijos ant 
tilto jis neprisimena. Tik pačioje pokalbio pabaigoje jis paminė- 
jo kai ką, kas privertė Mikaelį įtempti klausą. 

Mikaelis nukreipė kalbą apie Harietos domėjimąsi religija, ir 
pastorius Falkas nelauktai susimąstė. Veidu nuslinko tarsi koks 
debesis. Kurį laiką pastorius sėdėjo linguodamas pirmyn ir at- 
gal, paskui staiga pakėlė akis į Mikaelį ir paklausė, kas jis toks. 
Mikaelis prisistatė dar kartą, senis dar valandėlę pasvarstė. Ga- 
liausiai sudirgęs papurtė galvą. 

- Ji dar tebeieško. Turėtų pasisaugoti, jūs jau ją įspėkite. 

— Dėl ko man ją įspėti? 

Pastorius Falkas pyktelėjo. Suraukęs antakius pakratė galvą. 

— Ji privalo skaityti so/a scriptura“ ir suprasti suffentia scrip- 
turae““. Tik taip galės pasikliauti so/a /žde***. Juozapas juos viena- 
reikšmiškai atmeta. Jie niekada nebuvo įtraukti į kanoną. 

Mikaelis nesuprato nė žodžio, tačiau kruopščiai užsirašinėjo. 
Paskui pastorius Falkas, tarsi norėdamas patikėti paslaptį, pasi- 
lenkė prie jo ir sušnibždėjo: 

— Man atrodo, kad ji katalikė. Žavisi magija ir dar kol kas 
nerado savojo Dievo. Reikia jai parodyti kelią. 

Žodis „katalikas“ pastoriaus Falko lūpose nuskambėjo neigiamai. 

— O aš maniau, kad ji domisi sekmininkų judėjimu? 

— Ne ne, ne sekmininkų. Ji ieško draudžiamos tiesos. Ji nėra 
dora krikščionė. 

Paskui, tarsi pamiršęs ir Mikaelį, ir pokalbio temą, pastorius 
Falkas ėmė kalbėtis su kitu pacientu. 

* Vienintelis raštas, tiktai vienas raštas (/oč.). 
** Rašto pakankamumas; pasitikėjimas raštu (7o£.). 


*** Vien tikėjimu (/o£.j. 

MIKAELIS GRĮŽO NAMO į; Hedebio salą vidurdienį, netrukus po 
antros valandos. Užėjo pas Sesiliją, tačiau ir šįsyk nieko nelaimė- 
jo. Pamėgino paskambinti į mobilųjį, tačiau niekas neatsiliepė. 

Sumontavo vieną gaisro signalizacijos sistemą virtuvėje, an- 
trąją — priemenėje. Vieną gesintuvą pastatė prie geležinės kros- 
nelės šalia miegamojo, o antrąjį — prie tualeto durų. Paskui 
pasiruošė pietums kavos ir sumuštinių ir įsitaisęs sode perrašė 
pokalbį su pastoriumi Falku į kompiuterį. Ilgai svarstęs pažvel- 
gė į bažnyčią. 

Naujoji Hedebio klebonija tebuvo paprasčiausia šiuolaikinė 
vila už keleto minučių kelio nuo bažnyčios. Mikaelis pasibeldė 
pas pastorę Margaretą Strand apie ketvirtą ir paaiškino atėjęs 
pasiklausti patarimo teologiniu klausimu. Margareta Strand — 
tamsiaplaukė jo metų moteris, vilkinti džinsais ir flaneliniais 
marškiniais, basa, dažytais kojų nagais. Buvo ją sutikęs ir anks- 
čiau, šnekėjęsis „Suzanos tilto kavinėje“ apie pastorių Falką. Ir 
šįkart ji Mikaelį sutiko maloniai, pakvietė prisėsti sode. 

Mikaelis užsiminė, kad apklausinėjęs Otą Falką, perpasa- 
kojo jo Žodžius, tačiau prisipažino nesupratęs jų reikšmės. Iš- 
klausiusi Margareta Strand paprašė dar pakartoti pažodžiui, ką 
sakęs Falkas. Valandėlę pamąstė. 

— Gavau vietą Hedebyje vos prieš trejus metus ir, atvirai ta- 
riant, niekad nesu mačiusi pastoriaus Falko. Jis išėjo į pensiją 
prieš keletą metų. Kiek aš supratau, jis smarkokai prijaučia kon- 
servatyviajai Bažnyčios pakraipai. Jo žodžiai reiškia, kad rei- 
kia laikytis vien tik Šventojo Rašto — so/a scriptura. Tikėjimui 
pakanka vien Šventojo Rašto - suffcientia scripturae. Pastaroji 
frazė įtvirtina Šventojo Rašto pakankamumą tarp ortodoksų. 
Sola fide reiškia „vien tikėjimu“ arba „grynu tikėjimu“. 

— Supratau. 

— Visa tai yra, taip sakant, elementarios dogmos. Iš esmės tai 
Bažnyčios platforma, nieko ypatinga. Jis tiesiog pasakė: skaityk 
Bibliją — ji suteiks pakankamai Žinių ir garantuos tikrąjį tikėjimą. 


Mikaelis susidrovėjo savo neišprusimo. 

— Būsiu priversta jūsų paklausti, koks šio pokalbio 
kontekstas? 

— Aš klausiau apie žmogų, kurį jis pažinėjo prieš daugelį 
metų ir apie kurį aš rašau. 

— Ieškantį tikėjimo tiesų? 

— Panašiai. 

— Gerai. Manau, suprantu aplinkybes. Pastorius Falkas pa- 
sakė dar du dalykus - Juozapas nedvejodamas juos atmeta, ir jie 
niekada nebuvo įtraukti į kanoną. Ar gali būti, kad jūs ne taip 
išgirdote ir kad jis pasakė „Juozapas Flavijus“ vietoj „Juozapas“? 
Vardas iš esmės tas pats. 

— Visiškai įmanoma, - pripažino Mikaelis. —- Aš turiu pokal- 
bio įrašą, jei norėtumėt paklausyti. 

— Manau, nebūtina. Tos dvi frazės gana vienareikšmiškai atsklei- 
džia, ką jis norėjo pasakyti. Juozapas Flavijus buvo romėnas žydų 
istorikas, o posakis, kad jie niekada nebuvo įtraukti į kanoną, turėtų 
reikšti, kad jie niekada nebuvo įtraukti į hebrajiškąjį kanoną. 

— O tai reiškia - ką? 

Ji nusijuokė. 

— Pastorius Falkas teigia, kad šis asmuo žavėjosi ezoterikos 
šaltiniais, tiksliau tariant, apokrifais. Apokrypbos reiškia „slap- 
tas“, taigi apokrifai — slaptosios ar netikrosios knygos, kurias kai 
kas laiko nepaprastai kontroversiškomis. Kitų nuomone, jos pri- 
valo būti įtrauktos į Senąjį Testamentą. Tai Tobito, Juditos, Es- 
teros, Barucho, Siracido, Makabėjų knygos ir kai kurios kitos. 

— Atleiskite neišmanėliui. Apie apokrifus esu girdėjęs, tačiau 
niekada neteko jų skaityti. Kuo jie ypatingi? 

— Iš esmės visiškai niekuo, išskyrus tai, kad buvo sukurti kiek 
vėliau nei kitos Senojo Testamento dalys. Todėl ir buvo išbrauk- 
ti iš hebrajiškosios Biblijos — ne todėl, kad žydų rašto žinovai 
nepasitikėjo jų turiniu, o vien dėl to, kad jie buvo parašyti jau 
pasibaigus Dievo apreiškimų laikams. Vis dėlto apokrifai yra 
įtraukti į senąjį graikų Biblijos vertimą. Romos Katalikų Bažny- 


čia jų visiškai nekvescionuoja. 

— Aišku. 

— O Protestantų Bažnyčioje jie vertinami ypač prieštaringai. 
Reformacijos laikais teologai rėmėsi senąja hebrajų Biblija. Liu- 
teris išmetė apokrifus iš reformacinės Biblijos, o Kalvinas vėliau 
paskelbė, kad apokrifais jokiu būdu negalima grįsti religinių įsi- 
tikinimų. Juose yra dalykų, prieštaraujančių ar kaip nors kitaip 
apsunkinančių C/arifas Scripturae* - Rašto aiškumą. 

— Kitaip tariant, Šventasis Raštas yra cenzūruotas. 

— Būtent. Apokrifuose, be kitų dalykų, tvirtinama, pavyzdžiui, 
kad galima imtis magijos, kad melas kai kuriais atvejais leistinas, 
ir panašiai, tas, aišku, piktina Rašto aiškintojus dogmatikus. 

— Supratau. Vadinasi, jei kas susižavi religija, visai įmanoma, 
kad apokrifai atsiduria privalomos lektūros sąraše, o pastorius 
Falkas tuo piktinasi. 

— Būtent. Domintis Biblijos studijomis arba katalikų tikėji- 
mu nesusidurti su apokrifais neįmanoma, tiek pat tikėtina, kad 
juos skaitys ir į ezoteriką linkęs asmuo. 

— Ar jūs kartais neturite atliekamo apokrifų egzemplioriaus? 

Ji vėl nusijuokė. Skambiai, draugiškai. 

- Žinoma, turiu. Juk apokrifai prieš dešimt metų išleisti vals- 
tybinio Biblijos komisijos tyrimo serijoje. 


KAI LISBETA SALANDER pasiprašė priimama pasikalbėti akis į 
akį, Draganas Armanskis susirūpino. Jis uždarė duris ir moste- 
lėjęs paprašė sėsti į lankytojų kėdę. Ji paaiškino, kad Mikaelio 
Bliumkvisto užsakytas darbas jau baigtas, Frudė sumokėsiąs mė- 
nesio pabaigoje, tačiau ji nusprendusi likti sekti tyrimo eigos. Mi- 
kaelis už tai pasiūlė jai gerokai mažesnį mėnesinį atlyginimą. 

- Įkūriau privačią firmą, — tarė Lisbet Salander. - Pirmą kar- 
tą apsiimu darbą, gautą ne per tave ir ne pagal mūsų sutartį. No- 
rėčiau sužinoti, kaip susiklostys mūsų santykiai, jei aš priimsiu 
užsakymus iš šalies? 


* Rašto aiškumas, suprantamumas (/ot.). 

Draganas Armanskis skėstelėjo rankomis. 

— Turi savo verslą, gali apsiimti darbus kaip išmanydama ir 
užsiprašyti honorarų vadovaudamasi savo galva. Aš tik džiaug- 
siuosi, jei pati užsidirbsi duoną. Tačiau būtų nelojalu, jei pradė- 
tum gvelbti mūsų surastus klientus. 

— Neketinu to daryti. Darbą pagal sutartį, kurią pasirašėme 
su Bliumkvistu, atlikau, jis baigtas. Tačiau šiuo atveju aš noriu 
toliau dalyvauti tyrime. Dirbčiau net už dyka. 

— Niekada nieko nedaryk už dyka. 

— Na, tu supranti, ką aš noriu pasakyti. Noriu sužinoti, kuo 
baigsis ši istorija. Įkalbėjau Bliumkvistą, kad paprašytų Frudę 
pratęsti sutartį ir apiforminti mane tyrimo bendradarbe. 

Ji ištiesė sutartį Armanskiui, šis permetė ją akimis. 

— Toks honoraras, kad gali dirbti ir veltui. Lisbeta, tu talen- 
tinga. Kam tau dirbti už kišenpinigius? Juk žinai, kad pas mane 
galėtum gauti kur kas daugiau, jei apsispręstum dirbti visu etatu. 

— Viso etato aš nenoriu, bet liksiu tau lojali. Tu nuo pat pradžių 
buvai sąžiningas su manimi. Aš tik norėjau išsiaiškinti, ar tu ne- 
prieštarauji tokioms sutartims, ar jos nesudrums mūsų santykių. 

— Aišku, — jis valandėlę pasvarstė. — Aš neprieštarauju. 
Gerai, kad paklausei. Jei ateityje susiklostytų panašios situ- 
acijos, norėčiau, kad pasitartum su manim, tada nekils jokių 
nesusipratimų. 

Salander valandėlę patylėjo dvejodama, gal dar reikėtų ką 
nors pridurti. Akimis ji gręžte gręžė Armanskį, tačiau nepratarė 
nė žodžio. Galų gale linktelėjo, atsistojo ir išėjo. Kaip papras- 
tai nė neatsisveikinusi. Vos išgirdusi tai, ko jai reikia, ji visiškai 
nustodavo domėtis Armanskiu. Jis romiai šyptelėjo. Tai, kad ji 
apskritai pasiklausė jo patarimo, — naujas milžiniškas jos socia- 
lizacijos proceso laimėjimas. 

Armanskis atsivertė saugumo raportą iš muziejaus, kur ne- 
trukus turėjo būti atidaryta didžiulė prancūzų impresionistų 
paroda. Paskui atidėjo segtuvą ir pažvelgė į duris, pro kurias ką 

tik išėjo Salander. Prisiminė, kaip ji juokėsi kartu su Mikaeliu 
Bliumkvistu savo kabinete. Pagalvojo — matyt, ji darosi suaugu- 
si, o gal Mikaelis jai taip maga. Staiga pajuto nerimą. Ir nebejs- 
tengė atsikratyti jausmo, kad Lisbeta — tobula auka. Juolab kad 
štai kaip tik gaudo pamišėlį kažkur tyruose. 


VĖL GRĮŽDAMA Į ŠIAURĘ Lisbeta Salander impulsyviai išsu- 
ko iš kelio į Epelvikeno slaugos namus aplankyti mamos. Jei 
neskaičiuosime Joninių išvakarių, mamos nebuvo mačiusi nuo 
Kalėdų. Ją graužė sąžinė, kad taip retai randa jai laiko. Vizitas 
pas mamą praėjus vos keletui savaičių buvo rekordas. 

Motina sėdėjo dienos kambaryje. Lisbeta prabuvo su ja gerą 
valandą, išsivedė pasivaikščioti palei ančių tvenkinį parke šalia 
ligoninės. Motina tebepainiojo Lisbetą su jos seserimi. Ir toliau 
atrodė, tarsi mintimis būtų kažkur nuklydusi, tačiau pasirodžius 
Lisbetai, regis, sunerimo. 

Kai Lisbeta jau ketino atsisveikinti, motina nenorėjo paleisti 
jos rankos. Lisbeta pažadėjo netrukus ir vėl ją aplankyti, tačiau 
motina nusiminusi nerimastingai žvelgė jai pavymui. 

Tarsi nujausdama artėjančią katastrofą. 


MIKAELIS DVI VALANDAS sode už trobelės vartė apokrifus ir 
suprato tik viena — jis veltui gaišta laiką. 

Vis dėlto jis ėmė svarstyti, kiek Harieta Vanger iš tikrųjų 
linko į religiją. Šis susidomėjimas kilo paskutiniaisiais metais 
prieš jai dingstant. Ji susiejo tam tikrą Biblijos citatų skaičių su 
nužudymų serija ir atidžiai skaitė ne tik Bibliją, bet gilinosi ir į 
apokrifus bei katalikybę. 

Gal Harieta tyrinėjo tą patį, ką ir Mikaelis Bliumkvistas bei 
Lisbeta Salander praėjus trisdešimt septyneriems metams? Gal 
jos susidomėjimą Šventuoju Raštu paskatino žudiko gaudynės, 
o ne dievotumas? Pastorius Falkas leido suprasti, kad ji (jo aki- 
mis) — veikiau ieškotoja nei dora krikščionė. 

Jo apmąstymus nutraukė į mobilųjį paskambinusi Erika. 

— Aš tik norėjau pasakyti, kad mudu su Gregeriu kitą savaitę 
išvažiuojam atostogų. Manęs nebus keturias savaites. 

— Kur išsirengėte? 

— Į Niujorką. Gregeris ten rengia parodą, o paskui važiuosim 
į Karibų salas. Antigvoje mums Gregerio pažįstamas laikinai 
užleidžia namą, pabūsim dvi savaites. 

— O, kaip gera. Laimingai. Linkėjimai Gregeriui. 

— Aš neatostogavau trejus metus. Naujasis numeris jau gata- 
vas, ir artimiausią parengėm beveik visą. Norėčiau, kad tu pabū- 
tum už mane redaktorium, bet pažadėjo apsiimti Kristeris. 

— Jis gali man skambinti, kai tik prireiks pagalbos. Kaip rei- 
kalai su Janiu Dalmanu? 

Ji akimirką padvejojo. 

— Jis kitą savaitę irgi eina atostogų. Henriui įpiršau laikinojo 
redakcijos sekretoriaus pareigas. Juodu su Kristeriu laikys frontą. 

— Gerai. 

— Nepasitikiu Dalmanu. Bet jis atlieka, kas jam priklauso. 
Grįšiu rugpjūčio septintąją. 


APIE SEPTINTĄ MIKAELIS pamėgino penktą kartą prisiskam- 
binti Sesilijai Vanger. Pasiuntė žinutę, kad jam paskambintų, 
tačiau ji neatsakė. 

Ryžtingai užvertęs apokrifus, apsivilko treniruočių kostiumą, 
užrakino duris ir pasileido savo įprastu kasdieniu maršrutu. 

Jis bėgo siauru keliuku palei krantą, paskui įsuko į mišką. 
Kuo greičiau prasibrovė pro brūzgynus bei išvartas ir nusikama- 
vęs atpūškavo iki įtvirtinimų. Pulsas mušė kaip pasiutęs. Jis su- 
stojo prie senos šaudymo angos ir keletą minučių darė raumenų 
tempimo pratimus. 

Staiga pasigirdo skardus kalenimas ir per kokį centimetrą nuo 
jo galvos į pilką betono mūrą atsimušė kulka. Mikaelis netrukus 
pajuto skausmą prie plaukų šaknų, skeveldros giliai prakirto odą. 

Regėjos, praėjo ištisa amžinybė, Mikaelis stovėjo tarsi su- 
paralyžiuotas, nepajėgdamas įsisąmoninti to, kas įvyko. Paskui 
kniūbsčias metėsi į tranšėją ir kone susižalojo, pataikęs skaudžiai 
kristi ant peties. Antrasis šūvis pasigirdo kaip tik tada, kai jis 
puolė ant žemės. Kulka pokštelėjo į betoninį pamatą kaip tik 
ten, kur jis ką tik stovėjo. 

Mikaelis pašoko ant kojų, apsidairė. Jis buvo maždaug įtvir- 
tinimų centre. Dešinėje ir kairėje vingiavo ankšti, prižėlę metro 
gylio tranšėjos kraštai kokius du šimtus penkiasdešimt metrų. 
Pritūpęs jis puolė bėgti labirintu į pietus. 

Staiga jam pasirodė, kad tikrai girdi kapitono Adolfsono bal- 
są per Kirunos šaulių mokyklos žiemos pratybas. Po perkūnais, 
Bliumkvistai, įtraukit makaulę, jei nenorit, kad šikinę nuneštų. 
Net ir po dvidešimties metų jis vis dar prisiminė papildomus 
pratimus, kuriuos įsakmiai skirdavo kapitonas Adolfsonas. 

Pabėgėjęs maždaug šešiasdešimt metrų, sustojo besidaužan- 
čia širdimi, truputį atsipūtė. Girdėjo tik savo paties kvėpavimą, 
jokių kitų garsų. Žmogaus akis suvokia judesį daug greičiau nei 
formas ir pavidalus. Taigi. Būdamas žvalgyboje judėk lėtai. Mi- 
kaelis pamažėle iškišo galvą tiek, kad galėtų matyti virš tran- 
šėjos briaunos. Saulė spigino tiesiai į akis, todėl sunkiai įžiūrėjo 
detales, tačiau nepastebėjo jokių judesių. 

Vėl įtraukęs galvą nubėgo toliau iki paskutinės tranšėjos. 
Nesvarbu, kad priešas labai gerai ginkluotas. Nematydamas ta- 
vęs, negalės į tave pataikyti. Priedanga, priedanga, priedanga. 
Saugokis, kad niekada nebūtum atsidengęs. 

Mikaelis šiuo metu buvo maždaug už trijų šimtų metrų nuo 
Ostergordo sodybos. Už keturiasdešimties metrų nuo jo kerojo 
beveik neįžengiamas šabakštynas su daugybe metūgių. Tačiau, 
norėdamas jį pasiekti, turėtų išlįsti iš tranšėjos ir nusigauti Že- 
myn šlaitu, kur būtų visiškai matomas. Tai vienintelis kelias iš- 
trūkti. Už nugaros tyvuliuoja jūra. 

Mikaelis pritūpė ir susimąstė. Pagaliau suvokė, kaip skau- 
da smilkinį, pamatė, kad smarkiai kraujuoja, trumparankoviai 

marškinėliai permirkę krauju. Kulkos arba betono pamato ske- 
veldros giliai prakirto odą prie pat plaukų šaknų. Galvos odos 
žaizdos nenustoja kraujuoti, — prisiminė jis, paskui sutelkė dė- 
mesį į savo padėtį. Vienas šūvis galėtų būti atsitiktinis. Du šūviai 
reiškia, kad kažkas mėgina jį nužudyti. Jis nežino, ar snaiperis 
pasišalino, o gal iš naujo užtaisė šautuvą ir laukia jo pasirodant. 

Pamėgino atgauti ramybę, mąstyti racionaliai. Rinktis galima 
iš dviejų variantų — arba laukti, arba kaip nors iš ten išsigauti. Jei 
snaiperis dar tebelaukia, pastaroji alternatyva, be abejo, nevykusi. 
Tačiau jei jis pats dels, jo medžiotojas galės neskubėdamas ra- 
miausiai ateiti iki įtvirtinimų, susirasti jį ir nušauti iš arti. 

Jis (ji?) nežino, ar aš pasukau į dešinę, ar į kairę. Šautuvas 
medžioklinis, galbūt dvivamzdis. Tikriausiai su optiniu taikik- 
liu. Jei šaulys seka Mikaelį per lęšį, vadinasi, jo regėjimo laukas 
ribotas. 

Pakliuvęs į bėdą, imkis iniciatyvos. Taip geriau negu laukti. 
Jis dar porą minučių padvejojo, įsiklausė, ar neatsklis koks gar- 
sas, išlipo iš tranšėjos ir kuo greičiau nuropojo šlaitu. 

Trečiasis šūvis nuaidėjo jam įveikus pusiaukelę iki krūmokš- 
nių, tačiau kulka praskriejo gerokai pro šalį. Jis iškart kniūbsčias 
metėsi per krūmų uždangą ir nusirideno per dilgėlių jūrą. Negaiš- 
damas pašoko ant kojų ir pritūpęs ėmė tolti nuo šaulio. Įveikęs 
penkiasdešimt metrų stabtelėjo pasiklausyti. Staiga kažkur tarp jo 
ir įtvirtinimų sutraškėjo šaka. Jis atsargiai nušliaužė pilvu. 

Šliaužimas ropomis — dar vienas pamėgtas kapitono Adolfsono 
posakis. Artimiausius šimtą penkiasdešimt metrų Mikaelis rangėsi 
pačia pažeme. Judėjo veik negirdimai, be galo saugodamasis šakų ir 
šakelių. Du kartus brūzgynuose išgirdo, kaip staiga kažkas subraš- 
kėjo. Pirmasis brakštelėjimas atsklido visai iš čia pat, gal per kokius 
dvidešimt metrų nuo jo. Jis sustingo ir tysojo it miręs. Netrukus at- 
sargiai kilstelėjo galvą, apsidairė, tačiau nieko nepamatė. Ilgai gulėjo 
nejudėdamas iki kraštutinumo įtemptais nervais, pasirengęs bėgti, o 
galbūt ir desperatiškai gintis, jei priešas pakiltų į tiesioginį puolimą. 
Antrasis brakštelėjimas ataidėjo iš gerokai toliau. Paskui stojo tyla. 

Jis žino, kad aš čia. Tačiau susirado poziciją ir laukia, kad 
pradėčiau judėti, o gal atsitraukė? 

Mikaelis slinko pažeme, kol atsirėmė į Ostergordo ganyklų 
aptvarą. 

Štai antrasis kritinis momentas. Palei išorinę aptvaro sieną 
eina takas. Mikaelis gulėjo prisiplojęs prie žemės ir žvalgėsi. 
Tiesiai priešais buvo matyti kraštelis pastatų, maždaug už ke- 
turių šimtų metrų, vos pastebimoje nuokalnėje. Į dešinę nuo jų 
ganėsi koks tuzinas karvių. Kodėl niekas negirdėjo šūvių ir ne- 
ateina pasižiūrėti? Vasara. Galimas daiktas, namie nieko nėra. 

Leistis į ganyklas negalėjo būti ir kalbos - ten jis liktų visiš- 
kai neapsaugotas, — tačiau tiesus takas palei tvorą irgi būtų kaip 
tik ta vieta, kurią pats pasirinktų norėdamas turėti laisvą kelią 
šūviui. Tad tykiai įlindo atgal į brūzgynus ir skverbėsi pro juos, 
kol jiems pasibaigus pasiekė retą pušyną. 


NAMO MIKAELIS GRĮŽO lankstu apsukdamas Ostergordo val- 
das bei Pietkalnį. Praeidamas pro Ostergordą pamatė, kad auto- 
mobilio nėra. Atsistojęs Pietkalnio viršūnėje nužvelgė Hedebį. 
Senose žvejų pašiūrėse prie valčių prieplaukos jau įsikūrė vasa- 
rotojai. Krantinėje šnekučiuodamosi sėdėjo kelios moterys mau- 
dymosi kostiumėliais. Jis užuodė kepsninės skleidžiamą kvapą. 
Valčių prieplaukoje prie lieptelių turškėsi vaikai. 

Mikaelis pažvelgė į savo rankinį laikrodį. Kiek po aštuonių. 
Šūviai buvo paleisti prieš penkiasdešimt minučių. Antai Guna- 
ras Nilsonas, vilkėdamas vien šortais, laisto savo veją. Kiek laiko 
tu ten? Henriko Vangerio namai tušti, likusi tik ekonomė Ana 
Nigren. Haraldo Vangerio būstas atrodo apleistas kaip visada. 
Staiga sode už namo jis pamatė Izabelą Vanger. Ji sėdėjo lyg ir 
su kažkuo kalbėdamasi. Po akimirkos Mikaelis susigaudė, kad 
tai, matyt, ligotoji Gerda Vanger, gimusi 1922-aisiais ir gyvenan- 
ti kartu su sūnumi Aleksandru viename namų, stūksančių už 
Henriko sodybos. Niekada nebuvo jos sutikęs, tik matęs keletą 

kartų kieme. Sesilija Vanger turbūt išvažiavusi, tačiau nelauktai 
Mikaelis pamatė, kaip jos virtuvėje įsižiebė šviesa. Ji namie. Negi 
šaulys - moteris? Kad Sesilija Vanger moka naudotis ginklu, tuo 
jis neabejojo nė sekundės. Tolėliau pamatė Martino Vangerio au- 
tomobilį kieme priešais namą. O tu nuo kada namie? 

O gal tai visai kas nors kitas, žmogus, apie kurį jis nė nepa- 
galvojo? Frudė? Aleksandras? Variantų pernelyg daug. 

Nusikabarojęs nuo Pietkalnio grįžo keliu į kaimą ir iškart 
parėjo namo, kad su niekuo nesusitiktų. Pirmasis dalykas, į kurį 
jis atkreipė dėmesį, — trobelės durys praviros. Instinktyviai susi- 
gūžė. Paskui užuodė kavos aromatą. Už virtuvės lango šmėstelė- 


jo Lisbeta Salander. 


IŠGIRDUSI MIKAELĮ PRIEMENĖJE, Lisbeta atsigręžė. Jo veidas 
atrodė siaubingai, išterliotas krešinčiu krauju. Kairė marškinėlių 
pusė irgi visa permirkusi krauju. Jis spaudė prie galvos skudurą. 

— Tai galvos odos žaizda, kraujuoja kaip pasiutusi, bet nieko 
rimta, - nuramino Mikaelis, jai dar nespėjus prasižioti. 

Nusigręžusi ji iš podėlio ištraukė pirmosios pagalbos dėžutę, 
kurioje tebuvo du pakeliai pleistro, priemonė nuo uodų ir mažy- 
tis ritinėlis chirurginės lipnios juostelės. Jis nusitraukė drabužius, 

Žaizda smilkinyje — maždaug trijų centimetrų ilgio kirtis, 
toks gilus, kad Mikaelis galėjo atkelti storą mėsos skivytą. Ir to- 
liau tekėjo kraujas, reikėtų siūti, tačiau turbūt sugis ir užklijavus, 
pagalvojo jis. Sudrėkinęs rankšluostį apsišluostė veidą. 

Laikydamas rankšluostį prie smilkinio, užsimerkęs atsisto- 
jo po dušu. Sugniaužęs kumštį netikėtai tvojo per plyteles taip 
smarkiai, kad nusibrozdino krumplius. 

— Fuck you“, - pagalvojo jis. - Aš tave sučiupsiu. 

Kai Lisbeta palietė jo dilbį, jis krūptelėjo tarsi perlietas elek- 
tros srovės ir įsispitrijo į ją su tokiu pykčiu, kad ji nejučia žingte- 
lėjo atatupsta. Padavė jam muilą ir be žodžių grįžo į virtuvę. 


* Eik po velnių (angl). 

NUSIPRAUSĘS PO DUšU, Mikaelis užsiklijavo žaizdą trimis ga- 
balais chirurginio pleistro, miegamajame susirado švarius mėly- 
nus džinsus, marškinėlius, pasigriebė segtuvą su išspausdinto- 
mis nuotraukomis. Jis buvo toks įsiutęs, kad kone drebėjo. 

— Būk čia, - suurzgė jis Lisbetai. 

Nulėkęs pas Sesiliją, paspaudė durų skambutį. Ji atidarė per 
pusantros minutės. 

— Aš nenoriu tavęs matyti, — pradėjo ji, paskui pamatė jo 
veidą: pro pleistrą vėl buvo pradėjęs sunktis kraujas. —- Ką čia 
pasidarei? 

— Leisk vidun. Mums reikia pasikalbėti. 

Ji dvejojo. 

— Mes neturim apie ką kalbėtis. 

— Dabar jau turim. Gali rinktis — arba kalbėsimės čia, ant 
laiptų, arba virtuvėje. 

Mikaelio balsas buvo toks nuožmus, kad Sesilija Vanger pasi- 
traukė į šoną ir įleido jį. Jis nužirgliojo tiesiai prie virtuvės stalo. 

— Ką čia pasidarei? — paklausė ji dar kartą. 

— Tu sakei, kad tiesos apie Harietą paieškos tėra mano įgei- 
džių tenkinimas ar terapija Henrikui. Gal ir taip, tačiau prieš 
valandą kažkas mane taikėsi nudobti kaip šerną, o šiąnakt prie- 
butyje numetė gabalais sukapotą katę. 

Sesilija Vanger jau buvo bepraverianti burną, bet Mikaelis ją 
pertarė. 

— Sesilija, man nusispjaut į tavo žang-ups*, bene man svarbu, 
kas tau smegenis graužia, juolab kad tu manęs staiga tiesiog ne- 
apkenti. Daugiau niekada nė artyn prie tavęs neisiu, tau nėra ko 
baimintis, kad kabinėsiuos ar persekiosiu. Kaip tik šią akimir- 
ką labiausiai trokštu, kad niekada nė girdėjęs nebūčiau nei apie 
tave, nei apskritai apie Vangerių šeimą. Tačiau privalau išgirsti 
atsakymą į savo klausimus. Kuo greičiau atsakysi, tuo greičiau 
atsikratysi manęs. 


* Kompleksus (ang/.). 

— K3 tu nori sužinoti? 

— Pirma: kur buvai prieš valandą? 

Sesilijos veidas nusidažė tamsiai raudona spalva. 

— Prieš valandą aš buvau Hedestade. Namo grįžau prieš 
pusvalandį 

— Ar kas nors gali paliudyti apie tavo buvimo vietą? 

— Ką aš žinau. Aš tau neprivalau atsiskaitinėti. 

— Antra: kodėl tu atidarei langą Harietos Vanger kambaryje 
tą dieną, kai ji dingo? 

— Ką? 

— Tu girdėjai mano klausimą. Metų metus Henrikas mėgino 
išsiaiškinti, kas atidarė tą langą kaip tik tuo kritiniu metu, kai ji 
dingo. Visi neigia tą padarę. Kažkas meluoja. 

— O kas, velniai rautų, tave verčia manyti, kad tai padariau aš? 

— Šita nuotrauka, — tarė Mikaelis, mesdamas neryškią foto- 
grafiją ant virtuvės stalo. 

Sesilija Vanger iš arčiau apžiūrėjo nuotrauką. Mikaeliui pa- 
sirodė, kad jos veide atsispindi ir nuostaba, ir baimė. Ji pakėlė 
akis. Mikaelis staiga pajuto, kaip siaurutė kraujo srovelė nutekė- 
jo skruostu ir nulašėjo jam ant marškinėlių. 

— Saloje tą dieną buvo apie šešiasdešimt asmenų, — tarė jis. — 
Iš jų - dvidešimt aštuonios moterys. Penkios ar šešios — šviesia- 
plaukės, plaukai krinta iki pečių. Iš jų viena vienintelė vilkėjo 
šviesia suknele. 

Ji negalėjo atplėšti akių nuo nuotraukos. 

— Ir tu manai, kad čia atseit aš? 

— Jei tai ne tu, būtų be galo malonu išgirsti, kas tada, tavo 
nuomone, čia nufotografuota. Ši nuotrauka iki šiol buvo neži- 
noma. Aš ją turiu jau kelinta savaitė ir vis mėginu su tavimi 
pakalbėti. Aš turbūt tikras idiotas, tačiau dar nerodžiau jos nei 
Henrikui, nei kam nors kitam, nes nieko kito taip nebijau, kaip 


mesti ant tavęs įtarimus ar pakenkti tau. Tačiau aš privalau iš- 
girsti atsakymą. 

— Aš tau atsakysiu. 

Ji paėmė nuotrauką, padavė jam: | 

— Tą dieną Harietos kambaryje aš nebuvau. Šioje nuotraukoje 
ne aš. Aš visiškai nieko bendra neturiu su jos dingimu. 

Ji pasuko prie lauko durų. 

— Štai tau ir atsakymas. O dabar išeik. Sakyčiau, tau reikėtų 
kreiptis į gydytoją, kad apžiūrėtų žaizdą. 


LISBETA SALANDER NUVEŽĖ jį į Hedestado ligoninę. Žaizdai 
sukabinti pakako dviejų dygsnių ir plataus pleistro. Jam dar išra- 
šė kortizono tepalo nuo dilgėlių žymių ant kaklo ir rankų. 

Jiems išėjus iš ligoninės, Mikaelis ilgai sėdėjo ir svarstė, ar 
nereikėtų kreiptis į policiją. Tačiau staiga įsivaizdavo antraštes. 
Už šmeižtą teistas žurnalistas apšaudomas. Jis papurtė galvą. 

— Važiuok namo, - paliepė Lisbetai. 

Kai jie grįžo į salą, buvo jau sutemę. Salander tik to ir telau- 
kė. Ant virtuvės stalo ji padėjo sportinį krepšį. 

— Pasiskolinau įrangą iš „Milton Security“, metas ja pasinau- 
doti. Tu kol kas užkaisk kavos. 

Aplink namą ji išdėliojo keturis baterijomis varomus jude- 
sių detektorius ir paaiškino, kad kam nors prisiartinus per šešis 
septynis metrus radijo signalu įjungiama silpnai cypsinti signa- 
lizacija, kurią ji sumontavo Mikaelio miegamajame. Tuo pat 
metu dvi šviesai jautrios vaizdo kameros, kurias ji pakabino me- 
džiuose abiejuose namo galuose, pradeda siųsti signalus į „PC“ 
nešiojamąjį kompiuterį, pastatytą priemenės spintoje. Kameras 
uždengė tamsiu audeklu taip, kad liko matyti tik objektyvas. 

Trečiąją kamerą įkišo į paukščio inkilą virš durų. Norėda- 
ma nuvesti kabelį kiaurai išgręžė sieną. Objektyvą nukreipė į 
kelią ir nuo vartelių iki lauko durų vedantį taką. Kas sekundę 
objektyvas nufotografuodavo po didelę nuotrauką ir išsaugoda- 
vo kietajame dar vieno nešiojamojo „PC“, atsidūrusio drabuži- 
nėje, diske. 

Paskui priemenėje ji paklojo spaudimui jautrų durų kilimėlį. 
Jei kam nors pavyktų išsisukti nuo infraraudonųjų spindulių de- 
tektorių ir įsigauti į namus, užkauktų šimto penkiolikos decibelų 
sirena. Lisbeta pademonstravo, kaip raktu išjungti detektorius 
nuo drabužinėje gulinčios dėžutės. Ant stalo darbo kambaryje 
padėjo pasiskolintus naktinius žiūronus. 

— Žiūriu, nemėgsti atsitiktinumų, — tarė Mikaelis pildamas 
jai kavos. | 

— Dar vienas dalykas. Daugiau jokių lakstymų, kol neišsprę- 
sim šito reikalo. 

— Patikėk. Man praėjo bet koks noras sportuoti. 

— Aš nejuokauju. Viskas prasidėjo nuo istorinio kuriozo -— rytą 
ant laiptų dryksojo paskersta katė, o šįvakar kažkas jau mėgino 
tau pataikyti į galvą. Mes aptikom kažkieno pėdsakus. 

Jie pavalgė vėlyvą vakarienę - bulvių salotų ir rūkytos mėsos. 
Mikaelis staiga pasijuto mirtinai išvargęs, galvoje iš skausmo 
tarsi žaibai trankėsi. Neturėdamas jėgų kalbėtis nuėjo gulti. 

Lisbeta Salander pasiliko skaityti tyrimo iki antros nak- 
ties. Vizitas Hedebyje išsirutuliojo į grėsmingą ir komplikuotą 
misiją. 

23 GKYRIUS 


PENKTADIENIS, LIEPSS Ti 


MIKAELIS PABUDO ŠEŠTĄ, nes saulė pro užuolaidų plyšį plieskė 
jam tiesiai į veidą. Neaiškiai gėlė galvą, suskaudo, kai pačiupi- 
nėjo pleistrą. Lisbeta gulėjo ant pilvo ranka apkabinus;į jį. Jis ap- 
vedė akimis drakoną, besiraitantį jai ant nugaros, nuo dešiniojo 
mentikaulio iki sėdmens. 

Suskaičiavo tatuiruotes. Be drakono ant nugaros ir vapsvos 
ant kaklo - pynė ant kulkšnies, pynė ant kairiojo žasto, kiniškas 
hieroglifas ant klubo ir rožė ant blauzdos. Visos tatuiruotės, iš- 
skyrus drakoną, smulkios ir diskretiškos. 

Mikaelis atsargiai išsiropštė iš lovos, užtraukė užuolaidą. 
Nuėjo į tualetą, paskui ant pirštų galų grįžo į lovą, stengdamasis 
neprižadinti Lisbetos. 

Po poros valandų jiedu sėdo pusryčiauti sode. Salander pa- 
žvelgė į Mikaelį. 

— Mislę reikia įminti. Kaip tą padaryti? 

— Susumuoti turimus faktus ir mėginti rasti naujų. 

— Kažkas čia, kaimynystėje, tave medžioja, tai — turimas faktas. 

— Tik klausimas — kodėl? Ar todėl, kad nebedaug trūksta iki 
Harietos paslapties išaiškinimo, ar todėl, kad aptikom anonimą 
žudiką maniaką? 

— Šie dalykai turbūt tarpusavyje susiję. 


— 423 — 


STIEG LARSSON 


Mikaelis pritariamai linktelėjo. 

- Jei Harietai pavyko atspėti, kad kažkur netoliese veikia žu- 
dikas maniakas, vadinasi, jis yra iš jai artimos aplinkos. Peržvel- 
gus veikiančiuosius asmenis prieš keturiasdešimt metų, galimų 
kandidatų yra bent du tuzinai. Iš jų dabar vargu ar beliko kas 
daugiau nei Haraldas Vangeris. Aš tiesiog netikiu, kad jis, ne- 
trukus sulauksiąs devyniasdešimt penkerių, zylioja po mišką su 
šautuvu. Kažin ar apskritai bepakeltų dvivamzdį. Šie žmonės 
arba per seni, kad šiuo metu būtų pavojingi, arba per jauni, kad 
būtų galėję žudyti šeštajame dešimtmetyje. Taip vėl atsiduriame 
ten, nuo kur pradėjome. 

— Nebent tai būtų du bendradarbiaujantys asmenys. Vyresnis 
ir jaunesnis. 

— Haraldas ir Sesilija? Nemanau. Man rodos, ji sakė tiesą, 
kad lange nufotografuota ne ji. 

— Tai kas tada ten? 

Jiedu atsidarė Mikaelio iBook ir kelias valandas dar kartą ati- 
džiai tyrinėjo visus avarijos nuotraukose matomus veidus. 

— Man atrodo, neįtikėtina, kad kas nors tuo metu buvęs kaime 
nėjo žiūrėti suirutės. Rugsėjis. Beveik visi su striukėmis ir megzti- 
niais. Tik vienas šviesiaplaukis žmogus apsirengęs šviesia suknele. 

— Sesilija Vanger nufotografuota labai daug kur. Panašu, kad 
vaikščiojo iš vieno galo į kitą. Iš vieno pastato į kitą, nuo vie- 
no katastrofos vietą stebinčio žmogaus prie kito. Štai kalbasi su 
Izabela. Štai stovi kartu su pastoriumi Falku. Štai šnekučiuojasi 
su Henriko broliu Gregeriu. 

— Pala, ką Gregeris laiko rankoje? — staiga susizgribo 
Mikaelis. 

— Kažkokį keturkampį daiktą. Lyg ir kokią dėžutę. 

— Juk tai „Hasselblad“. Gregeris irgi nešiojosi fotoaparatą. 

Jie dar kartą peržiūrėjo nuotraukas. Gregeris užfiksuotas ke- 
liuose kadruose, tačiau dažniausiai jį kas nors užstodavo. Tik vie- 
name aiškiai buvo matyti, kad jis laiko rankoje pailgą dėžutę. 

— Manau, tu teisus. Tai fotoaparatas. 

— O tai reiškia, kad reikia rengtis į naują fotomedžioklę. 

— Gerai, kol kas ją atidėkime, - pasiūlė Salander, - dabar aš 
suformuluosiu hipotezę. 

— Labai prašom. 

— Ką pasakytum apie tai: kažkas iš jaunesniosios kartos Žino, 
kad tarp vyresniosios žmonių yra žudikas maniakas, tačiau neno- 
ri, kad tai paaiškėtų. Šeimos garbė ir taip toliau. Tai reiškia, kad 
su byla susiję du asmenys, tačiau jie tarpusavyje nebendradarbiau- 
ja. Žudikas galbūt jau seniai miręs, tačiau mūsų persekiotojas nori 
tik viena: kad viską mestume ir išsivažinėtume kas sau. 

— Aš apie tai galvojau, — atsakė Mikaelis, — bet kam tada 
mums ant priebučio numesti negyvą katę? Tai netiesioginė aliu- 
Zija į žmogžudystes. 

Mikaelis pabarbeno per Harietos Bibliją. 

— Tai dar viena deginamųjų aukų įstatymo parodija. 

Lisbeta Salander atsilošė, įrėmė akis į bažnyčios fasadą ir 
tarsi pagrįsdama savo žodžius ėmė cituoti Bibliją. Atrodė, tarsi 
kalbėtų pati su savimi. 

— Jautis bus papjautas Viešpaties akivaizdoje, o Aaronas ir jo 
sūnūs atnašaus kraują, išliedami jį ant visų šonų aukuro, esančio 
prie Susitikimo Palapinės įėjimo. Tada deginamoji auka bus nu- 
lupta ir sukapota į dalis. 

Ji nutilo staiga susivokusi, kad Mikaelis stebi ją įsitempusiu 
"veidu. Jis atsivertė Kunigų knygos įvadą. 

— O dvyliktą eilutę irgi prisimeni? 

Lisbeta tylėjo. 

— Sukapotas dalis... — pradėjo Mikaelis drąsindamas ją. 

— Sukapotas dalis kunigas išdėlios drauge su galva ir taukais 
viršum degančių malkų ant aukuro. 

Jos balsas buvo šaltas kaip ledas. 

— O toliau? 

Ji staiga atsistojo. 


— 425 — 


STIEG LARSSON 


— Lisbeta, tavo fotografinė atmintis, — apstulbęs pratrūko 
Mikaelis, - štai kodėl tu vienam puslapiui sugaišti ne daugiau 
kaip dešimt sekundžių. 

Reakcija prilygo sprogimui. Jos žvilgsnis, prikaustęs Mikaelį 
vietoje, tvoskė tokiu įsiūčiu, kad jis neteko amo. Paskui jos akyse 
žybtelėjo neviltis, ji apsigręžė ir staiga puolė bėgti prie vartelių. 

— Lisbeta! — pavymui sušuko Mikaelis ničnieko nesup- 
rasdamas. 

Ji nutolo keliu. 


JIS ĮNEŠĖ JOS KOMPIUTERĮ į vidų, įjungė signalizaciją ir prieš 
leisdamasis jos ieškoti užrakino lauko duris. Rado ją po dvide- 
šimties minučių ant liepto valčių prieplaukoje. Sėdėjo sumerkusi 
kojas į vandenį ir rūkė. Ji girdėjo jį lipant ant liepto. Jis pamatė, 
kaip pastiro jos pečiai. Sustojo už dviejų metrų. 

— Nežinau, ką ne taip padariau, bet tikrai nenorėjau tavęs 
supykdyti. 

Ji tylėjo. 

Priėjęs atsisėdo šalia ir atsargiai uždėjo ranką jai ant peties. 

— Lisbeta, būk gera, netylėk. 

Pasukusi galvą ji pasižiūrėjo į jį. 

— Nėra ko kalbėti. Aš paprasčiausia apsigimėlė, — iškošė ji. 

— Aš džiaugčiausi turėdamas bent perpus tokią atmintį kaip 
tu. 

Ji nusviedė nuorūką į vandenį. 

Mikaelis ilgai tylėjo. O ką man sakyti? Tu tokia pat mergina 
kaip ir visos kitos. Bene svarbu, kad šiek tiek kitokia. Kokios tu 
pati nuomonės apie save, jei jau atvirai? 

— Man tu pasirodei išskirtinė nuo pat tos akimirkos, kai su- 
sitikome, — tarė jis, — Žinai, ką aš tau pasakysiu? Jau labai seniai 
man kas nors taip spontaniškai patiko nuo pat pirmos minutės. 

Iš kitapus uosto stovinčio namelio išpuolė keletas vaikų ir su- 
šoko į vandenį. Ant kėdės priešais savo namą, čiulpdamas pypkę 
ir stebėdamas Mikaelį su Lisbeta, sėdėjo Euženas Nurmanas, 
tapytojas, su kuriuo Mikaelis dar nebuvo nė žodžiu persimetęs. 

— Aš labai noriu būti tavo draugas, jei tik priimsi mane į savo 
draugus, — tarė Mikaelis. —- Spręsk pati. Aš grįžtu į trobelę, už- 
kaisiu dar kavos. Pareik, kai tik panorėsi. 

Jis pakilo, palikdamas ją ramybėje. Tespėjęs įkopti į pusę 
kalnelio, išgirdo jos žingsnius sau už nugaros. Jie parėjo namo 


nesikalbėdami. 


JI SUČIUPO JĮ UŽ rankos jau beveik prie trobelės. 

— Aš jau beveik turiu idėją... Mes kalbėjome, kad viskas yra 
Biblijos parodija. Žinoma, jis paskerdė katę, bet aš manau, kad 
rasti jautį tiesiog per sunku. Tačiau jis laikosi pagrindinio istori- 
jos motyvo. Man tik įdomu... 

Ji užvertė galvą į bažnyčią. 

„..kraują, išliedami... ant visų šonų aukuro, esančio prie Su- 
sitikimo Palapinės įėjimo... 

Jie perėjo tiltą, prisiartino prie bažnyčios, apsidairė. Mikaelis 
paklebeno duris: užrakintos. Jie mažumėlę pavaikštinėjo aplink, 
apžiūrinėdami vieną kitą antkapį, ir taip priėjo prie koplyčios, sto- 
vinčios arčiau vandens. Netikėtai Mikaeliui akys išvirto ant kaktos. 
Tai ne koplyčia, o kapų kripta. Virš durų jis perskaitė iškirstą pavar- 
dę „Vangeriai“ ir strofą lotynų kalba, nesuprasdamas, ką ji reiškia. 

— „Ilsėtis ligi amžių pabaigos“, — ištarė Lisbeta Salander. 

Mikaelis atsisuko į ją. Ši gūžtelėjo pečiais. 

— Kažkur esu mačiusi šitą strofą ir anksčiau. 

Mikaelis staiga nusikvatojo. Ji pasišiaušė, iš pradžių pykte- 
lėjo, tačiau suvokė, kad jis juokiasi ne iš jos, o iš absurdiškos 
situacijos, tad netrukus atlyžo. 

Mikaelis pajudino rankeną. Užrakinta. Valandėlę pagalvojęs 
pasiūlė Lisbetai prisėsti ir palaukti jo. Nuėjęs pasibeldė pas Aną 
Nigren. Pasakė norįs geriau apžiūrėti Vangerių šeimos kapinių 
koplyčią ir paklausė, kur Henrikas laiko raktą. Ana dvejojo, ta- 
čiau kai Mikaelis priminė jai, jog dirbąs tiesiogiai Henrikui, ji 
atnešė raktą nuo Henriko stalo. 

Kai tik Mikaelis su Lisbeta pravėrė duris, išsyk suprato, kad 
pataikė kaip pirštu į akį: viduje tvyrojo sunkus oras — nuo de- 
ginto lavono ir suanglėjusių liekanų. Kampe - kaitinimo lempa, 
tokiomis naudojasi slidininkai sutepdami slides. 

Lisbeta išsitraukė skaitmeninį fotoaparatą iš džinsinio sijono ki- 
šenės ir padarė kelis kadrus. Kaitinimo lempą pasiėmė su savimi. 

— Gal prireiks daiktinių įrodymų. Gal jis paliko pirštų 
atspaudus, — paaiškino. 

— Žinoma, galėsim visų Vangerių šeimos narių maloniai pa- 
prašyti duoti pirštų atspaudus, — tarė Mikaelis sarkastiškai. — 
Norėčiau pasižiūrėti, kaip tu nuimtum Izabelos. 

— Visokių yra būdų, - atrėžė Lisbeta. 

Ant grindų buvo apsčiai kraujo, ten pat gulėjo ir varžtų kir- 
pimo žirklės, jų manymu, naudotos katės galvai nukirpti. 

Mikaelis apsižvalgė. Kiek aukštėliau įrengtame kape buvo 
palaidoti Aleksandro Vangersado palaikai, keturiose grindų ka- 
pavietėse ilsėjosi ankstyvųjų šeimos kartų nariai. Vėliau Vange- 
rių šeima, matyt, perėjo prie kremavimo. Sienoje buvo matyti 
apie trisdešimt liukų su klano narių vardais. Mikaelis pasekė 
šeimos kroniką iki pat mūsų dienų svarstydamas, kur jie laido- 
davo tuos šeimos narius, kuriems neliko vietos koplyčioje, tuos, 
kurie nebuvo laikomi nusipelniusiais vietos šeimos kapavietėje. 


— NEBELIKO JOKIŲ ABEJONIŲ, - tarė Mikaelis jiems žingsniuo- 
jant tiltu, - mes vaikomės visišką pamišėlį. 

— Kaip suprasti? 

Sulėtinęs žingsnį tilto viduryje, Mikaelis atsirėmė į turėklą. 

— Jei tai būtų paprastas nevisprotis, būtų nusitempęs katę į 
garažą ar tiesiog į mišką. Tačiau jis patraukė į šeimos koplyčią. 
Tai vidinė prievarta. Įsivaizduok, kaip jis rizikavo. Juk vasara, 
žmonės vaikštinėja lauke ir naktimis. Takas per kapines - trum- 
piausias kelias iš šiaurinio Hedebio į pietinį. Net jei jis ir užsi- 
darė duris, katė tikriausiai kėlė pragarišką triukšmą, o kur dar 
deginamos mėsos smarvė. 

— Jis? 

— Nemanau, kad Sesilija praėjusią naktį slampinėjo po kapi- 
nes su kaitinimo lempa. 

Lisbeta trūktelėjo pečiais. 

— Aš nepasitikiu nė vienu šitų tipų, neišskiriant nei Frudės, 
nei to tavo Henriko. Ta šeimynėlė išdurs tave pirmai progai pa- 
sitaikius. Kas toliau? 

Kurį laiką buvo tylu. Paskui Mikaelis nesusivaldė nepa- 
klausęs: 

— Aš žinau nemažai tavo paslapčių. Kiek žmonių žino, kad tu 
kompiuterių įsilaužėlė? 

— Nė vienas. 

— Nė vienas, išskyrus mane? 

— Kur tu suki? | 

— Aš tik noriu Žinoti, ar nervinies dėl to? Ar tu manimi 
pasitiki? 

Ji ilgai nenuleido nuo jo akių. Galiausiai ir vėl truktelėjo 
pečiais. 

— O kas man lieka? 

— Ar tu manimi pasitiki? — neatlyžo Mikaelis. 

- Šiuo metu — taip, — nusileido ji. 


— Gerai. Paeikim iki Frudės. 


ADVOKATO FRUDĖS ŽMONA, pirmą kartą matydama Lisbetą 
Salander, nužvelgė ją išpūtusi akis kartu mandagiai šypsoda- 
masi ir kviesdama juos į sodą už namo. Išvydęs Lisbetą, Frudė 
nušvito ir pakilo mandagiai sveikindamasis. 

— Kokia laimė, kad pavyko su jumis pasimatyti, — tarė jis, — 
mane graužė sąžinė, kad nepakankamai aiškiai išreiškiau dė- 
kingumą už neprilygstamai puikiai atliktą darbą pagal koncer- 
no užsakymą. Ir žiemą, ir dabar, vasarą. 

Lisbeta nepatikliai paskersakiavo į jį. 

— Man užmokėjo, —- suburbėjo ji. 

— Aš ne tai turiu galvoje. Išvydęs jus pirmą kartą elgiausi su 
jumis pagal savo išankstinį nusistatymą. Už tai atsiprašau. 

Mikaelis nustebo. Frudė prašo atleidimo prisivarsčiusios aus- 
karų ir išsitatuiravusios, trigubai už jį jaunesnės merginos už 
tai, už ką net nereikėtų atsiprašinėti. Mikaelio akyse advokatas 
staiga palypėjo per porą gerų laiptelių. O Salander, įbedusi akis 
į nežinią, ignoravo atsiprašinėtoją. 

Frudė pasisuko į Mikaelį: 

— Ką pasidarėt smilkiniui? 

Jie prisėdo. Mikaelis trumpai nupasakojo pastarosios paros įvykių 
eigą. Išgirdęs, kad prie įtvirtinimų kažkas į Mikaelį paleido tris šū- 
vius, Frudė pašoko kaip įgeltas. Jo susijaudinimas atrodė nuoširdus. 

— Juk tai visiška beprotybė, — jis padarė pauzę žvelgdamas 
Mikaeliui į akis, - apgailestauju, tačiau privalome tam padaryti 
galą. Negaliu rizikuoti jūsų gyvybe. Reikės pakalbėti su Henri- 
ku ir nutraukti sutartį. 

— Sėskitės, - tarė Mikaelis. 

— Jūs nesuvokiate... 

— Aš suvokiu, kad mudu su Lisbeta taip priartėjome prie tiks- 
lo, kad kaltininkas veikia aptemusia sąmone ir panikuodamas. 
Mes turime keletą klausimų. Visų pirma: kiek yra raktų nuo 
Vangerių kapų koplyčios ir kas juos turi? 

Frudė kiek pagalvojo. 

— Tiesą sakant, nežinau. Manyčiau, įeiti į koplyčią gali ne 
vienas šeimos narys. Žinau, kad Henrikas turi raktą, kad Iza- 
bela ten kartais pasėdi, bet nesu tikras, ar įeina su savo raktu, ar 
skolinasi iš Henriko. 

— Gerai. Jūs ir toliau esate Vangerių koncerno valdybos narys. Ar 
koncernas turi archyvą? Biblioteką ar ką nors panašaus, kur daugybę 
metų renkamos spaudos iškarpos ir informacija apie koncerną? 

— Be abejo. Pagrindinėje būstinėje Hedestade. 

— Mums reikia ten patekti. Ar ten laikomi ir seni įmonės 
sienlaikraščiai? 

— Dar sykį būsiu priverstas atsakyti, kad nežinau. Archyve 
pats nesu buvęs per tris dešimtis metų. Jums reikia pasikalbėti 
su Budile Lindgren, ji atsakinga už visų koncerno dokumentų 
archyvavimą. 

— Gal galėtumėte jai paskambinti ir pasirūpinti, kad Lisbeta 
galėtų apsilankyti archyve jau šiandien po pietų ir perskaityti 
visas senas publikacijas apie Vangerių koncerną. Ypač svarbu, 
kad ji peržvelgtų viską, kas galėtų mus dominti. 

— Bus padaryta. Kas dar? 

— Tiesa, tą dieną, kai įvyko avarija ant tilto, Gregeris Vange- 
ris rankoje laikė „Hasselblad“ markės fotoaparatą. Tai reiškia, 
kad galbūt ir jis ką nors nufotografavo. Kur galėjo atsidurti nuo- 
traukos po jo mirties? 

— Sunku pasakyti, bet logiškiausia būtų manyti, kad jos tebė- 
ra pas jo našlę arba sūnų. 

— Ar galėtumėte... 

— Paskambinsiu Aleksandrui ir paklausiu. 


— KO MAN IEŠKOTI? - paklausė Salander, kai jie iš Frudės tiltu 
grįžo atgal į salą. 

— Spaudos iškarpų ir sienlaikraščių. Perskaityk viską, kas su- 
siję su datomis, kai buvo įvykdytos žmogžudystės šeštajame ir 
septintajame dešimtmetyje. Užsirašyk višką, į ką atkreipsi dė- 
mesį ar kas pasirodys bent kiek keista. Mano galva, geriausia 
bus, jei šį darbą atliksi kaip tik tu. Tavo atmintis, kaip jau įsiti- 
kinau, šiek tiek geresnė už mano. 

Ji niūktelėjo jam į pašonę. Po penkių minučių jos mažalitra- 
žis nuburzgė per tiltą. 


MIKAELIS SPAUDĖ RANKĄ Aleksandrui Vangeriui. Beveik visą 
tą laiką, kurį Mikaelis praleido Hedebyje, Aleksandras buvo iš- 
vykęs, tad Mikaelis su juo buvo susidūręs tik probėkšmais. Kai 
dingo Harieta, jam buvo dvidešimt. 

— Frudė sakė, kad norit pavartyti senas nuotraukas. 

— Jūsų tėtis turėjo „Hasselblad“. 

— Tiesa. Mes jį tebeturim, tik niekas juo nesinaudoja. 

— Jums žinoma, kad aš, Henriko pavestas, tyrinėju, kas atsi- 
tiko Harietai? 

— Taip, jau supratau. Daug kas tuo nepatenkinti. 

— Ką jau padarysi. Jūs, žinoma, neprivalote man nieko rodyti. 

— Na jau. Ką norite pamatyti? 

— Ar jūsų tėtis ką nors fotografavo tą dieną, kai dingo Harieta? 

Jie užlipo į palėpę. Užtrukęs keletą minučių, Aleksandras pa- 
galiau aptiko kartoninę dėžę su gausybe nerūšiuotų nuotraukų. 

— Galit neštis namo visą dėžę, — tarė jis. - Jei ką nors rasit, 
tai tik čia. 


VALANDĄ MIKAELIS RŪšIAVO Gregerio Vangerio palikimą — 
nuotraukas iš kartoninės dėžės. Šeimos kronikos iliustracijos 
buvo tikrai gardus kąsnelis. Pavyzdžiui, šūsnis nuotraukų, ku- 
riose Gregeris Vangeris pozuoja kartu su vienu garsiausių penk- 
tojo dešimtmečio švedų nacių — Svenu Ulofu Lindholmu. Jas 
Mikaelis atidėjo į šoną. 

Rado ir keletą vokų su nuotraukomis, matyt, darytomis pa- 
ties Gregerio ir vaizduojančiomis įvairius asmenis, šeimos su- 
sibūrimus ir begalę charakteringų atostogų momentų — kalnų 
žūklę, kelionę į Italiją su šeima, per ją, be daugybės kitų vietų, 
aplankytas ir svyrantis Pizos bokštas. 

Pagaliau aptiko keturias autocisternos avarijos nuotraukas. Nors 
ir turėdamas pakankamai profesionalų fotoaparatą, Gregeris buvo 
fotografas nevykėlis. Kadruose buvo matyti arba pernelyg padidinta 
autocisterna, arba Žmonės iš nugaros. Sesilija Vanger nufotografuo- 
ta vienoje vienintelėje nuotraukoje, ir tai pusiau nusisukusi. 

Mikaelis perkėlė nuotraukas į kompiuterį, tačiau jau ir taip 
žinojo, kad jos neužves ant kelio. Vėl sukrovė jas į dėžę, suvalgė 
sumuštinį, viską apgalvojo. Apie trečią nuėjo pas Aną Nigren. 

— O, gal Henrikas turi daugiau albumų, nejėjusių į jo tyrimų 
rinkinį apie Harietą? 

— Taip, Henrikas visą gyvenimą domėjosi fotografija, nuo pat 
jaunystės, kaip supratau. Kabinete laiko daugybę albumų. 

— Ar galėtumėte man parodyti? 

Ana Nigren dvejojo. Vienas dalykas duoti raktą nuo kapinių 
koplyčios — ten, šiaip ar taip, Dievo valdos — ir visai kas kita 
įleisti Mikaelį į Henriko Vangerio kabinetą. Ten juk karaliauja 
Dievo viršesnysis. Mikaelis pasiūlė Anai paskambinti Frudei, 
jei nesiryžtanti. Galiausiai ji nenoromis sutiko. Maždaug metras 
apatinių lentynų — vien albumai, pilnutėliai nuotraukų. Mikae- 
lis atsisėdo prie Henriko stalo, atsivertė pirmąjį. 

Henrikas Vangeris rinko įvairiausias šeimos nuotraukas. 
Daugybė jų vaizdavo daug senesnius laikus nei jo epocha. Pa- 
čiose seniausiose, datuotose 1870-aisiais — atšiaurūs vyrai ir san- 
tūrios moterys. Štai Henriko tėvai ir kiti giminaičiai. Štai Hen- 
riko tėvas 1906-aisiais Sandhamne su gerais draugais švenčia 
Jonines. Štai vėl Sandhamnas, Fredrikas Vangeris ir jo žmona 
Ulrika drauge su tapytojais Andersu Zornu bei Albertu Engs- 
triomu prie stalo su atkimštais buteliais. Štai kostiumuotas pa- 
auglys Henrikas Vangeris ant dviračio. Štai žmonės fabrikų ce- 
chuose ir direkcijų patalpose. Štai kapitonas Oskaras Granatas, 
siaučiant karui pervežęs Henriką ir jo mylimąją Editą Lobach į 
saugią Karlskruną. 

Ana užlipo pas jį su puodeliu kavos. Jis padėkojo. Jau buvo 
prisikasęs iki mūsų laikų, pravertęs kadrus, kuriuose sveikata 
žydintis Henrikas Vangeris atidarinėja fabrikus ar spaudžia ran- 
ką premjerui Tagei Erlanderiui. Vienoje ankstyvoje septintojo 
dešimtmečio nuotraukoje nufotografuoti Henrikas ir Markusas 
Valenbergas. Greičiausiai nepuoselėdami vienas kitam didžiulės 
meilės, kapitalo magnatai niauriai stebeilijo į kits kitą. 

Atvertęs naują lapą staiga sustojo ties ta vieta, kur Henrikas 
buvo pieštuku parašęs „Šeimos taryba, 1966 m.“ Dvi spalvotos 


— 433 — 


STIEG LARSSON 


nuotraukos, besišnekučiuojantys ponai, papsintys cigarus. Mi- 
kaelis atpažino Henriką, Haraldą, Gregerį ir daugumą Juha- 
no Vangerio šeimos atšakos žentų. Du vakarienės vaizdeliai, 
už stalo apie keturiasdešimt vyrų ir moterų, akys nukreiptos į 
objektyvą. Mikaeliui staiga toptelėjo, kad nuotraukos darytos 
jau pasibaigus dramai ant tilto, tačiau niekas dar nė nepagal- 
vojęs, kad Harieta dingusi. Jis ėmė studijuoti veidus. Ji turėjo 
dalyvauti vakarienėje. Ar kuris nors iš šių ponų žino, kad jos jau 
nebėra? Nuotraukos į tai atsakyti negalėjo. 

Nelauktai Mikaelis paspringo kava. Užsikosėjęs kaip nupli- 
kytas atsilošė kėdėje. 

Prie tolimiausio stalo galo — Sesilija Vanger šviesia suknele, 
besišypsanti objektyvui. Šalia jos — kita šviesiaplaukė moteris 
ilgais plaukais, identiška šviesia suknele. Jos atrodė tokios pana- 
šios, kad būtų galėjusios būti dvynės. Viskas stojo į savo vietas. 
Harietos lange stovėjo ne Sesilija Vanger, o jos dvejais metais 
jaunesnė sesuo Anita, šiuo metu gyvenanti Londone. 

Pala, ką sakė Lisbeta? Sesilija Vanger užfiksuota daugybėje kad- 
rų. Panašu, kad vaikšto pirmyn ir atgal, nuo vieno būrelio prie kito. 
Nieko panašaus. Tai du skirtingi asmenys, per atsitiktinumą ne- 
pakliuvę į vieną nuotrauką. Nespalvotose nuotraukose, darytose iš 
toli, jos atrodė identiškos. Henrikas greičiausiai jas visur atskyrė, 
tačiau Mikaeliui ir Lisbetai jos buvo tokios panašios, kad jie nė ne- 
abejojo matą vieną ir tą patį žmogų. Niekas neatkreipė dėmesio į jų 
apsirikimą, nes juodviem ir į galvą nešovė ko nors paklausti. 

Mikaelis pervertė puslapį; ir pajuto, kaip visas pašiurpo. Tarsi 
per kambarį būtų praskriejęs šalto vėjo gūsis. 

Kita diena, nuotraukos darytos jau prasidėjus Harietos paieš- 
koms. Apyjaunis kriminalinis inspektorius Gustafas Murelis 
duoda nurodymus susispietusiems vyrams guminiais auliniais ir 
dviem uniformuotiems policininkams, pradėsiantiems šukuoti 
apylinkes. Štai Henrikas su kelius siekiančiu lietpalčiu ir angliš- 
ka skrybėle trumpais kraštais. 

Pačioje nuotraukos kairėje - jaunas, kiek apkūnus vyras švie- 
siais pusilgiais plaukais. Tamsi boloninė striukė su pamušalu, 
raudoni lopai ties pečiais. Nuotrauka pakankamai ryški. Mika- 
elis akimirksniu jį pažino, tačiau dėl viso pikto nulipo laiptais 
žemyn pas Aną Nigren ir paklausė, ar nežinanti, kas čia toks. 

— O kaipgi, tai Martinas. Jam čia gal kokie aštuoniolika. 


SALANDER CHRONOLOGINE tvarka yrėsi per spaudos iškarpų 
apie Vangerių koncerną komplektus, per vienerius metus po 
kitų, nuo 1949-ųjų ir toliau. Nelaimė, iškarpų archyvas buvo 
milžiniškas. Koncernas žiniasklaidoje tuo periodu minėtas kone 
kasdien, ir ne tik šalies mastu. Visų pirma — vietos spaudoje. 
Ekonominės analizės, profesinės sąjungos, derybos ir gresiantys 
atleidimai, fabrikų įsteigimai ir likvidavimai, metinės finansinės 
ataskaitos, direktorių kaita, pristatomos naujos prekės... ištisas 
naujienų srautas. Toliau. Toliau. Toliau. Sukaupusi dėmesį per- 
žiūrinėjo informaciją pageltusiose iškarpose, smegenys dirbo 
milžiniškomis apsukomis. 

Po kokios valandos jai atėjo gera mintis. Ji kreipėsi į archyvo 
vadovę Budilę Lindgren - gal esama suvestinių, kur Vangerių kon- 
cernas šešiasdešimtaisiais ir septyniasdešimtaisiais turėjo fabrikus. 

Budilė Lindgren pažvelgė į Salander su neslepiamu įtarumu 
ir nepasitikėjimu. Jai visiškai nepatiko, kad visai nepažįstamas 
žmogus turi leidimą brautis į pačius švenčiausius koncerno ar- 
chyvus, vartyti visus lig vieno dokumentus. O kaip ji atrodo — 
it penkiolikmetė kuoktelėjusi anarchistė. Tačiau Frudė davė jai 
nurodymus, kuriuos suprasti galima tik vienaip: Salander turi 
būti paduota viskas, į ką ji užsimaniusi bes pirštu. Ir tučtuo- 
jau. Tad Lindgren sunešė spausdintas tų metų, kurių Lisbeta 
pageidavo, suvestines. Pridėtuose žemėlapiuose buvo sužymėti 
koncerno padaliniai visoje Švedijoje. 

Vos užmetusi akį į žemėlapį, Lisbeta pamatė, kad koncernui 
priklausė daugybė gamyklų, kontorų ir prekybos centrų. Fak- 
tas — visur, kur vyko žmogžudystės, būdavo ir raudonas taškas, 
o kartais net keli, žymintys Vangerių koncerno įmones. 

Pirmosios aplinkybės paaiškėjo iš 1957-ųjų suvestinės. Land- 
skrunos gyventoja Rakelė Lundė rasta negyva kitą dieną po to, 
kai įmonei „V 8< K statyba“ pavyko laimėti didelę milijoninę 
sutartį naujų vietovės centro pastatų statybai. „V čc K statyba — 
„Vangerio X Karleno statyba“, priklausanti Vangerių koncernui. 
Sutarties pasirašymo proga vietos laikraštis kalbino atvykusį 
Gotfridą Vangerį. 

Lisbeta prisiminė pageltusiame policijos tyrime Landskrunos 
krašto archyve skaičiusi, kad Rakelė Lundė, laisvalaikiu būrėja, 
šiaip dirbo valytoja „V G K statyboje“. 


SEPTINTĄ VAKARO MIKAELIS jau kokį dvyliktą kartą mėgino 
prisiskambinti Lisbetai — ir šįsyk jos mobilusis išjungtas. Raus- 
damasi archyve ji nenorėjo atsitraukti. 

Nerasdamas sau vietos jis suko ratus po trobelę, galų gale iš- 
sitraukė Henriko Vangerio užrašus apie Martino veiksmus tada, 
kai dingo Harieta. 

1966-aisiais Martinas Vangeris Upsaloje lankė paskutinę 
gimnazijos klasę. Upsala. Lena Anderson, septyniolikmetė 
gimnazistė. Galva atskirta nuo taukų. 

Henrikas kažkada minėjo, tačiau Mikaeliui teko žvilgtelėti 
į savo užrašus, kad rastų reikiamą pastraipą. Martinas buvęs su- 
sikaustęs vaikas. Visi dėl jo nerimavę. Nuskendus tėvui, Izabela 
apsisprendė išsiųsti jį į Upsalą, girdi, pakeisiąs aplinką. Jį apgy- 
vendino pas Haraldą Vangerį. Haraldas su Martinu? Kažkaip 
nepanašu į tiesą. 

Važiuojant į susitikimą Hedebyje, Martinui Vangeriui neuž- 
teko vietos automobilyje. Keliaudamas pats jis pražiopsojo trau- 
kinį. Atvyko vėlai po pietų, taigi papuolė tarp tų, kurie įstrigo 
ne toje tilto pusėje. Į salą persikėlė valtimi tik po šeštos vaka- 
ro, jį pasitiko, be kitų, ir pats Henrikas. Taigi dėl to Henrikas 
Martiną įrašė į pačią asmenų, galėjusių turėti ką nors bendra su 
Harietos dingimu, sąrašo apačią. 

Martinas tvirtino tą dieną nė karto nematęs Harietos. Jis 
melavo. Atvažiavęs į Hedestadą anksčiau, Geležinkelio gatvėje 
matėsi su seserimi akis į akį. Pasitelkęs nuotraukas, palaidotas 
užmarštyje beveik keturiasdešimt metų, Mikaelis galėjo įrodyti 
melą. 

Pamačiusi brolį, Harieta buvo šokiruota. Išsyk grįžusi į salą 
mėgino pasikalbėti su Henriku, tačiau dingo pokalbiui dar ne- 
įvykus. Ką tu norėjai papasakoti? Apie Upsalą? Tačiau Lenos 
Anderson iš Upsalos tavo sąraše nebuvo. Tu apie ją nežinojai. 

Mikaelis vis dar negalėjo susieti istorijos gijų. Harieta dingo 
apie trečią dienos. Tuo metu Martinas, kaip įrodyta, tebebu- 
vo kitapus upės. Jį nufotografavo ant bažnyčios kalnelio. Saloje 
Harietos jis niekaip negalėjo nuskriausti. Vis dar trūko vieno 
istorijos siūlo. Nusikaltimo bendrininko? Anitos Vanger? 


REMDAMASI ARCHYVO MEDŽIAGA, Lisbeta nustatė, kad 
Gotfrido Vangerio pareigos koncerne ilgainiui keitėsi. Gimęs 
1927-aisiais. Būdamas dvidešimties sutiko Izabelą, netrukus už- 
taisė jai vaiką. Martinas gimė 1948-aisiais, tad nebebuvo kaip 
išsisukti, ir jaunuoliai privalėjo susituokti. 

Kai Gotfridui suėjo dvidešimt dveji, Henrikas pats pasirin- 
ko jį darbui pagrindinėje būstinėje. Akivaizdžiai talentingas, 
galbūt net buvo laikomas koncerno atgaja. Dvidešimt penke- 
rių — jau įmonės plėtros skyriaus viršininko pavaduotojas, vieta 
valdyboje garantuota. Kitaip tariant, kylanti žvaigždė. 

Maždaug šeštojo dešimtmečio viduryje karjera įstrigo. Jis gėrė. 
Santuoka su Izabela buvo beišyranti. Vaikai, Harieta ir Martinas, 
kentėjo. Įsikišo Henrikas. Gotfrido karjera pasiekė kulminaciją. 
I956-aisiais buvo paskirtas dar vienas plėtros skyriaus viršininko 
pavaduotojas. Du viršininko pavaduotojai. Vienas dirbdavo dar- 
bą, o kitas gerdavo dingdamas mėnesių mėnesiais. 

Tačiau Gotfridas ir toliau tebebuvo Vangeris, be to, žavingas 
ir iškalbus. Nuo 1957-ųjų jam, panašu, pavesta keliauti skersai ir 

išilgai po visą šalį, steigti fabrikus, spręsti vietos darbo ginčus 
ir kurti įvaizdį, girdi, koncerno vadovybė nuoširdžiai rūpinasi 
savo valdiniais. Siunčiame pas jus vieną savo sūnų. Mes į jus 
žiūrime rimtai. 

Antrasis atvejis išaiškėjo apie pusę septynių vakaro. Gotfri- 
das Vangeris dalyvavo derybose Karlstade, kur koncernas buvo 
nupirkęs tenykštį medienos gaminių cechą. Kitą dieną ūkininko 
žmona Magda Luvisa Šioberg buvo rasta nužudyta. 

Trečiąjį ji aptiko vos po penkiolikos minučių. Udevala, 1962-ieji. 
Tą pačią dieną, kai dingo Leja Person, tenykštis laikraštis iš Gotf- 
rido Vangerio ėmė interviu apie galimą uosto plėtrą. 

Po trijų valandų Salander nusprendė, kad Gotfridas Vangeris 
lankėsi bent penkiose žmogžudysčių vietose iš aštuonių, porą 
dienų prieš arba po įvykio. Nebuvo informacijos apie nužudy- 
mus 1949-aisiais ir 1954-aisiais. Ji gerai apžiūrėjo nuotraukas 
spaudos iškarpose. Dailus liesas vyriškis tamsaus lino spalvos 
plaukais. Panašus į Klarką Geiblą filme „Vėjo nublokšti“. 

1949-aisiais Gotfridui buvo dvidešimt dveji. Pirmoji žmogžu- 
dystė įvykdyta savo smėlio dėžėj. Hedestade. Rebeka Jakobson, 
Vangerių koncerno kanceliarijos sekretorė. Kur jūs susipažinot? 
Ką tu jai pažadėjai? 

Kai Budilė Lindgren, susiruošusi namo septintą, norėjo už- 
daryti archyvą, Salander tik sušnypštė, kad dar nebaigusi darbo. 
Galinti sau eiti, tegu tik paliekanti raktus, kad Lisbeta galėtų 
užrakinti patalpas. Archyvo vadovė tą akimirką taip įniršo ant 
jauniklės, leidžiančios sau komanduoti, kad paskambino Frudei 
į namus reikalaudama nurodymų. Šis nė nemirktelėjęs nuspren- 
dė, kad Salander panorėjusi gali likti ir kiaurą naktį. Ar ponia 
Lindgren būtų tokia maloni ir praneštų archyvo sargui, kad 
Lisbetą išleistų, kai susiruoš eiti? 

Salander prikando apatinę lūpą. Problema, žinoma, ta, kad 
Gotfridas Vangeris 1965-aisiais nuskendo girtas, o paskutinė 
žmogžudystė įvyko 1966-aisiais. Ar nebus suklydusi įrašydama 
septyniolikmetę gimnazistę Leną Anderson į sąrašą? Ne. Brai- 
žas ne visai tas pats, tačiau biblinė parodija tokia pati. Jos tikrai 
susijusios tarpusavyje. 

DEVINTĄ VALANDĄ JAU buvo pradėję temti. Oras atvėso, dulkė 
lietus. Mikaelis sėdėjo prie virtuvės stalo barbendamas pirštais 
į stalą. Keliu per tiltą kyšulio link nurūko Martino Vangerio 
volvas. Tai užaštrino situaciją. 

Mikaelis nebežinojo, ko griebtis. Visas kūnas degte degė iš ne- 
kantrumo užduoti klausimus — pastatyti prieš faktą. Planas, be 
abejo, neprotingas. Juk įtaria, kad Martinas Vangeris - pamišėlis 
žudikas, nužudęs savo seserį ir jauną merginą Upsaloje, taip pat 
mėginęs nušauti Mikaelį. Tačiau Martinas Vangeris veikė kaip 
magnetas. Be to, jis nežino, kad Mikaelis žino. Galėtų nueiti pas 
jį ta dingstimi... na, kad ir grąžinti rakto nuo Gotfrido Vangerio 
trobelės? Mikaelis užrakino duris ir iš lėto nupėdino kyšulio link. 

Haraldo Vangerio namai kaip visada skendėjo aklinoje tam- 
soje. Henriko Vangerio namai irgi, išskyrus vieną kambarį su 
langais į kiemą. Ana jau atsigulusi. Izabelos namai juodi. Sesili- 
jos nėra namie. Aleksandro Vangerio namuose antrajame aukšte 
degė šviesa, tačiau dviejuose namuose, kuriuose gyveno klanui 
nepriklausantys žmonės, tamsu. Aplink nė gyvos dvasios. 

Jis neryžtingai sustojo priešais Martino Vangerio namą, išsi- 
traukė mobilųjį, surinko Salander numerį. Ir vėl niekas neatsi- 
liepė. Jis išsijungė mobilųjį, kad šis netikėtai nesuskambėtų. 

Pirmame aukšte degė šviesa. Mikaelis perėjo veją ir sustojo 
per keletą metrų nuo virtuvės lango, tačiau viduje atrodė tuščia. 
Jis pasuko už namo, stabtelėjo prie kiekvieno lango, Martino 
Vangerio niekur nematyti. Tačiau jis pamatė, kad šoninės durys 
į garažą praviros. Nebūk visiškas idiotas. Tačiau jis neįstengė 
atsilaikyti prieš pagundą greitosiomis apsidairyti viduje. 

Vos įžengęs ant varstoto pamatė praplėštą kartoninį pakelį 
su medžioklinio dvivamzdžio amunicija. Paskui - du benzino 
bakus ant grindų po varstotu. Ruošiesi dar vienam naktiniam 
vizitui, Martinai? 

— Užeik, Mikaeli. Mačiau tave ateinant keliu. 

Mikaelio širdis sustojo. Iš lėto atsigręžęs pamatė Martiną 
prietemoje šalia durų, vedančių į namą. 

— Neištvėrei, ir gana, ar ne? 

Balsas ramus, beveik draugiškas. 

— Sveikas, Martinai, - pasisveikino Mikaelis. 

— Užeik, - pakartojo Martinas. - Prašom čia. 

Jis žengė į šalį kaire ranka kviesdamas į vidų. Dešinę laikė 
iškėlęs, Mikaelis pastebėjo matinio metalo atšvaitą. 

— Aš laikau „Glock“ pistoletą. Jokių kvailysčių. Iš tokio ats- 
tumo neprapilsiu. 

Mikaelis iš lėto prisiartino. Priėjęs prie Martino, sustojo ir 
pažvelgė jam į akis. 

— Buvau priverstas ateiti. Turiu begalę klausimų. 

— Suprantu. Per šitas duris — ir vidun. 

Mikaelis iš lėto įžengė į namą. Pasažas vedė į koridorių vir- 
tuvės link, tačiau jo nepriėjus Martinas jį sustabdė lengvai pa- 
liesdamas petį. 

- Taip toli nereikia. Čia, į dešinę. Atidaryk šonines duris. 

Rūsys. Kai Mikaelis nulipo iki rūsio laiptų vidurio, Martinas 
Vangeris pasuko jungtuką, įžiebė šviesą. Dešinėje — katilinė. 
Mikaelis pajuto atsklindantį skalbimo priemonių kvapą. Mar- 
tinas pakreipė jį į kairę, į sandėlį primenančią patalpą su senais 
baldais ir kartoninėmis dėžėmis. Pačiame gale dar vienerios du- 
rys. Apsauginės plieninės durys su septynvelke spyna. 

— Čia, — tarė Martinas, mesdamas Mikaeliui raktų ryšu- 
lėlį, - atrakink. 

Mikaelis pakluso. 

— Kairėje yra jungtukas. 

Mikaelis pravėrė pragaro vartus. 


APIE DEVINTĄ SALANDER, nusipirkusi kavos ir į celofaną suvy- 
niotą sumuštinį iš automato koridoriuje šalia archyvo, sėdo toliau 
vartyti senų dokumentų stengdamasi rasti kokius nors Gotfrido 
Vangerio pėdsakus Kalmare 1954-aisiais. Nesėkmingai. 

Pasvarsčiusi, ar nepaskambinti Mikaeliui, nusprendė prieš 
užbaigdama vakarą dar perversti sienlaikraščius. 

PATALPA BUVO MAŽDAUG penkiasdešimties kvadratinių met- 
rų. Mikaelis sumetė — turėtų būti atsidūręs palei šiaurinę trum- 
p3ją namo sieną. 

Martinas buvo įsirengęs savo privačią kankinimų kamerą 
nepaprastai rūpestingai. Kairėje —- grandinės, metalinės kilpos 
lubose ir grindyse, stalas su odiniais diržais aukai pririšti. Fil- 
mavimo įranga. Įrašų studija. Kambario gale - metalinis narvas, 
kur galėdavo įsikurti jo svečiai, užrakinti ilgesniam laikui. De- 
šinėje nuo durų - lova ir kampelis televizoriui. Lentyna prigrūs- 
ta vaizdajuosčių. 

Kai tik jie įžengė į patalpą, Martinas nukreipė pistoletą į Mi- 
kaelį ir įsakė gultis veidu į grindis. Mikaelis ėmė priešintis. 

— Gerai, - tarė Martinas Vangeris, - tada peršausiu tau ke- 
lio girnelę. 

Jis nusitaikė. Mikaelis pasidavė. Nebuvo kitos išeities. 

Tikėjosi, kad Martino budrumas bent dešimtadaliui sekun- 
dės nuslūgs — buvo tikras, kad laimėtų prieš Martiną bet kokias 
grumtynes. Einant pasažu buvo menkutė proga, kai Martinas 
uždėjo jam ranką ant peties, tačiau jis sudvejojo. Nuo tada Mar- 
tinas prie jo nebeprisiartino. Sutrupinta kelio girnelė sužlugdytų 
bet kokius šansus. Jis atsigulė ant grindų. 

Martinas priėjo iš nugaros ir liepė Mikaeliui susidėti rankas. 
Surakino jas antrankiais. Paskui spyrė Mikaeliui į šakumą ir 
apipylė žiauriais smūgiais. 

Tai, kas įvyko paskui, atrodė tikras košmaras. Martinas elgėsi 
tai kaip racionalus žmogus, tai kaip psichinis ligonis. Kartais at- 
rodydavo ramus. Tačiau netrukus imdavo blaškytis po rūsį kaip 
žvėris po narvą. Apspardė Mikaelį. Šiam teliko tik saugoti galvą, 
kad smūgiai kliūtų minkštosioms kūno dalims. Po keleto minu- 
čių visas Mikaelio kūnas skaudėjo nuo daugybės sužalojimų. 

Per pirmąjį pusvalandį Martinas nepratarė nė žodžio, buvo 
apskritai nepasiekiamas. Paskui, regis, šiek tiek aprimo. Atsine- 
šęs grandinę, užmovė Mikaeliui ant kaklo ir prirakino jį spyna 

prie kilpos grindyse. Penkiolika minučių, o gal kiek daugiau, 
paliko Mikaelį vieną. Grįžo nešinas litriniu buteliu geriamojo 
vandens. Atsisėdo ant kėdės ir gerdamas stebėjo Mikaelį. 

— Ar galima vandens? — paprašė Mikaelis. 

Martinas pasilenkė ir negailėdamas leido jam atsigerti. Mi- 
kaelis godžiai rijo. 

- Ačiū. 

— Vis toks pat mandagus, Kali Bliumkvistai. 

— Už ką spardei? — paklausė Mikaelis. 

— Už tai, kad mane siutini. Tu užsitarnavai bausmės. Ko tu 
neišvažiuoji namo? Tavęs reikia „Millennium“. Aš kalbėjau rim- 
tai — galėjome jį paversti iškiliu leidiniu. Galėjome kartu dirbti 
daugybę metų. 

Mikaelio veidą iškreipė grimasa, kai jis mėgino rasti kūnui 
patogesnę padėtį. Bejėgis. Vienintelis ginklas — balsas. 

— Jei teisingai tave suprantu, ta proga jau praleista, — tarė 
Mikaelis. 

Martinas nusijuokė. 

— Deja, Mikaeli. Na, tu, be abejo, supranti, kad čia, rūsyje, 
ir mirsi. 

Mikaelis linktelėjo. 

— Kaip, po perkūnais, judu mane demaskavote, tu ir ta tavo 
užverbuota anorektiška šmėkla? 

— Tu melavai paklaustas, ką veikei tą dieną, kai dingo Ha- 
rieta. Aš galiu įrodyti, kad buvai Hedestade per Vaikų dienos 
eitynes. Tave nufotografavo, kai stovėjai ir žiūrėjai į Harietą. 

— Tai todėl ir važiavai į Nuršj? 

— Taip, pasiimti nuotraukos. Ją padarė viena pora, visai atsi- 
tiktinai atsidūrusi Hedestade. Jie tik sustojo pravažiuodami. 

Martinas palingavo galvą. 

— Po velnių, gyvenime nepatikėtum, - nusistebėjo jis. 

Mikaelis įsitempęs stengėsi sugalvoti, ką atsakyti, kad kaip 
nors sukliudytų su juo susidoroti ar bent jau tai atitolintų. 

— O kur ta nuotrauka dabar? 

— Negatyvas? Mano banko seife „Handelsbankene“, čia, He- 
destade... nežinojai, kad aš atsidariau seifą? —- Mikaelis melavo 
išsijuosęs. — Kopijos išsibarsčiusios ir šen, ir ten. Yra ir mano, ir 
Lisbetos kompiuteriuose, „Millennium“ nuotraukų serveryje ir 
„Milton Security“, kur dirba Lisbeta, serveryje. 

Martinas lūkuriavo mėgindamas įspėti, ar Mikaelis jo 
neapgaudinėja. 

— Kiek žino Salander? 

Mikaelis suabejojo. Lisbeta šiuo momentu - vienintelė jo viltis 
išsigelbėti. Ką ji darys grįžusi namo ir pamačiusi, kad jis dingęs? 
Išeidamas jis padėjo bolonine striuke vilkinčio Martino nuotrau- 
ką ant virtuvės stalo. Ar ji suvoks? Ar pakels aliarmą? Ji ne iš tų, 
kurie skambina policijai. Baisiausia būtų, jei ateitų pas Martiną, 
paskambintų į duris ir pareikalautų pasakyti, kur Mikaelis. 

— Atsakyk, — paragino Martinas lediniu balsu. 

— Galvoju. Lisbeta žino maždaug tiek pat, kiek ir aš, gal net 
ir daugiau. Spėju, ji žino daugiau už mane. Ji turi gerą galvą. Tai 
ji suprato, kad tu susijęs su Lena Anderson. 

— Lena Anderson? - Martinas Vangeris apstulbo. 

— Ta septyniolikmete mergaite, kurią nukankinai Upsaloje 
1966-ųjų vasarį. Tik nesakyk, kad ją pamiršai. 

Martino akys vėl praskaidrėjo. Jis pirmą kartą atrodė sukrės- 
tas. Kad kažkas tai suprato, buvo jam nauja. Lenos Anderson 
nebuvo Harietos telefonų knygelėje. 

— Martinai, - tarė Mikaelis kuo tvirtesniu balsu. - Martinai, 
viskas baigta. Tu gal ir gali mane nužudyti, bet viskas baigta. 
Per daug žmonių žino, ir šįkart tu jau nebeišsisuksi. 

Martinas pašoko ant kojų, vėl pradėjo vaikščioti pirmyn ir 
atgal po kambarį. Staiga trenkė kumščiu į sieną. Reikia ne- 
pamiršti, kad jis neracionalus. Katė. Galėjo katę įsitempti čia, 
bet nuėjo į šeimos koplyčią. Jo veiksmai neracionalūs. Martinas 
stabtelėjo. 

— Aš manau, kad tu meluoji. Tik tu ir Salander kažką žinote. 
Jūs su niekuo nekalbėjote, nes tada policija jau būtų čia. Geras 
laužas trobelėje, ir neliks jokių įrodymų. 

— Ojei tu klysti? 

Martinas staiga nusišypsojo. 

- Jei aš klystu, tada tikrai viskas baigta. Tačiau man taip ne- 
atrodo. Manysiu, kad tu apgaudinėji. O kas man lieka? 

Martinas pagalvojo. 

— Ta prakeikta mergšė ir yra silpnoji grandis. Man reikia ją 
rasti. 

— Ji per pietus išvažiavo į Stokholmą. 

Martinas nusijuokė 

— Ką tu sakai? Tai kodėl ji visą vakarą kiurkso Vangerių kon- 
cerno archyve? 

Mikaelio širdis apsivertė. Jis žinojo. Jis visą laiką žinojo. 

— Tai tiesa. Ji turėjo užsukti į archyvą, o paskui važiuoti į 
Stokholmą, - atsakė Mikaelis kuo ramiau. — Nežinojau, kad ji 
taip ilgai užtruko. 

— Baik. Archyvo vadovė man pranešė, kad Frudė liepė jai 
leisti Salander sėdėti, kiek tik panorės. Vadinasi ji grįš namo 
naktį. Sargas paskambins man, kai ji išeis iš kontoros. 

92 procentai Švedijos moterų, patyrusių seksualinį smurtą, ne- 
pranešė apie įvykį policijai. 


* Priešo perėmimas (angl. J. 


24 SKYRIUS 


PENKTADIENIS, LIEPSS 11-ŠEŠTABIEMS, LIEPSS 12 


PASILENKĘS MARTINAS VANGERIS iškraustė Mikaelio kišenes. 
Rado raktą. 

— Gudruoliai, spyną pasikeitėt, — tarė jis. - Kai tavo mergina 
grįš namo, aš ja pasirūpinsiu. 

Mikaelis nieko neatsakė. Prisiminė, kad Martinas Vange- 
ris — per daugelį įnirtingų verslo grumtynių patyręs derybinin- 
kas. Ne kartą kiaurai permatęs apgaulę. 

— Kam visa tai? 

— Visa tai — kas? 

— Tai, visa tai, - Mikaelis galva neapibrėžtai linktelėjo į patalpą. 

Pasilenkęs Martinas pirštais suėmė Mikaelį už smakro. Jų 
akys susitiko. 

— Todėl, kad tai nepaprastai lengva, — tarė jis. — Moterys 
dingsta nuolatos. Niekas jų nepasigenda. Imigrantės. Kekšės iš 
Rusijos. Kasmet per Švediją pervažiuoja tūkstančiai žmonių. 

Jis paleido Mikaelio galvą, atsistojo kone didžiuodamasis savimi. 

Martino žodžiai Mikaeliui buvo tarsi smūgis į saulės rezginį. 

Viešpatie. Myslė visai ne istorinė. Martinas Vangeris ir šiandien te- 
bežudo moteris. O aš, nieko bloga nenujausdarnas, atėjau tiesiai pas... 

— Šiuo momentu viešnios neturiu. Tačiau tave gal pralinks- 
mins tai, kad kol judu su Henriku visą žiemą ir pavasarį tauškėte 

niekus, čia gyveno mergina. Irina, iš Baltarusijos. Kai vakarie- 
niavai pas mane, ji sėdėjo užrakinta šiame narve. Argi ne malo- 
niai praleidome vakarą, tiesa? 

Atsisėdęs ant stalo Martinas tabalavo kojomis. Mikaelis už- 
simerkė. Staiga pajutęs, kaip gerkle kyla rūgštus gaikštulys, ėmė 
smarkiai ryti seiles. 

— Kur dedi kūnus? 

— Išplukdau į atvirą jūrą. Mano jachta čia pat, prie liepto. 
Skirtingai nei tėvas, aš po savęs nepalieku jokių pėdsakų. Tačiau 
jis irgi nebuvo kvailas. Išsklaidė aukas po visą Švediją. 

Gijos pamažu išsipainiojo. 

Goffridas Vangeris. Nuo 1949-ųjų iki 1965-ųjų. Paskui jo vietą 
Ubsaloje užėmė Martinas Vangeris. 

— Tu žaviesi savo tėvu. 

— Tai jis mane visko išmokė. Atskleidė paslaptį, kai buvau 
keturiolikos. 

— Udevaloje. Leja Person. 

— Teisingai. Ir aš ten buvau. Aš tik žiūrėjau. Nieko nedariau. 
Bet aš buvau ten. 

— 1964-ieji. Sara Vit iš Ronebio. 

— Man buvo šešiolika. Tada pirmą kartą turėjau moterį. 
Gotfridas mane pamokė. Tai aš ją pasmaugiau. 

Jis giriasi. Viešpatie Dieve, kokie iškrypėliai, visa šeima. 

— Juk tu supranti, kad tai patologiška? 

Martinas vos vos gūžtelėjo pečiais. 

— Manau, tau nesuprasti, kokia dieviška palaima laikyti savo 
rankose žmogaus gyvybę ir mirtį. 

— Martinai, tu mėgaujiesi kankindamas ir žudydamas moteris. 

Koncerno vadovas kurį laiką pagalvojo, žvilgsniu gręždamas 
nematomą taškelį sienoje Mikaeliui už nugaros. Paskui nusišyp- 
sojo savo žavinga, akinama šypsena. 

— Šiaip jau nesutinku. Protu paanalizavęs savo būklę sakyčiau, 
kad aš labiau maniakas žagintojas nei maniakas žudikas. Bet 

iš esmės aš - maniakas pagrobėjas. Žudymas, tarkime, yra tik 
natūralus būtinybės nuslėpti nusikaltimą padarinys. Supranti? 

Nežinodamas, ką atsakyti, Mikaelis tiesiog linktelėjo. 

— Be abejo, mano veiksmai socialiai nepriimtini, tačiau mano 
nusikaltimas visų pirma yra nusikaltimas prieš visuomenės dik- 
tuojamas normas. Mirtis peržengia slenkstį tik besibaigiant 
mano svečių viešnagei, kai pavargstu nuo jų. Tiesiog stebuklas 
kaskart matyti jų nusivylimą. 

— Nusivylimą, — pakartojo apstulbęs Mikaelis. 

— Būtent. Nusivylimą. Jie mano, kad įtikdami man išgyvens. 
Prisitaiko prie mano taisyklių. Ima manimi pasitikėti, išsiugdo 
man draugiškus jausmus ir iki pat galo nenustoja vilties, kad 
draugystė kažką reiškia. Nusivylimas kyla staiga suvokus, kad 
yra apgauti. 

Apėjęs aplink stalą, Martinas atsirėmė į metalinį narvą. 

— Tu, smaugiamas savo smulkiaburžuazinių tradicijų, nieka- 
da to nesuprasi, tačiau labiausiai uždega pagrobimo planavimas. 
Jokiu būdu nevalia veikti impulsyviai — impulsyvūs pagrobė- 
jai visada įkliūva. Tai grynų gryniausias mokslas su daugybe 
smulkmenų, į kurias privalu atsižvelgti. Pasirenki laimikį ir sis- 
temingai išanalizuoji jos gyvenimą. Kas ji tokia? Iš kur? Kaip 
prie jos prieiti? Kaip pasielgti, kad kaip nors liktum vienas sų 
savo /aimikiu ir tavo vardas niekur nefigūruotų ir niekada nesu- 
domintų jokio būsimo bylos tyrėjo? 

Liaukis, - pagalvojo Mikaelis. Martinas aptarinėjo pagrobi- 
mo ir žudymo specifiką kone akademiniu tonu, maždaug taip, 
tarsi laikytųsi šiek tiek nukrypstančios nuo bendros nuomonės 
kokiu nors ezoterikos ar teologijos klausimu. 

— Ar tau tikrai įdomu, Mikaeli? 

Pasilenkęs jis paglostė Mikaeliui skruostą. Prisilietimas buvo 
kupinas rūpesčio, kone švelnus. | 

— Be abejo, tu suvoki, kad visa tai gali baigtis tik vienaip. Ar 
neprieštarauji, jei parūkysiu? 

Mikaelis papurtė galvą. 

— Galėtum ir mane pavaišinti cigarete, — paprašė. 

Martinas patenkino jo prašymą. Pridegė dvi cigaretes, vie- 
ną rūpestingai įkišo Mikaeliui tarp lūpų, leido patraukti dūmo, 
paskui palaikė cigaretę. 

— Ačiū, - automatiškai padėkojo Mikaelis. 

Martinas vėl nusijuokė. 

— Pats matai. Tu jau pradėjai paklusti nusižeminimo princi- 
pams. Tavo gyvybė mano rankose, Mikaeli. Tu žinai, kad galiu 
tave nužudyti bet kurią akimirką. Tu maldavai manęs pagerinti 
gyvenimo sąlygas pateikdamas racionalų argumentą ir šiek tiek 
pameilikaudamas. Ir už tai buvai apdovanotas. 

Mikaelis nesiginčijo. Širdis daužėsi taip, tarsi tuoj iššoks. 


PENKIOLIKA PO VIENUOLIKOS. Vartydama puslapius, Lisbeta 
gėrė vandenį iš plastikinio butelio. Skirtingai nei Mikaelis tą 
dieną, ji nepaspringo. Kai visos žaidimo figūros stojo į savo vie- 
tas, ji tik išpūtė akis. 

Stai! 

Prieš tai ji dvi valandas naršė po visų Vangerių įmonių sien- 
laikraščius. Pagrindinės būstinės sienlaikraštis vadinosi tiesiai 
šviesiai — „Koncerno naujienos“. Ant jo puikavosi koncerno 
emblema - vėjyje besiplaikstanti Švedijos vėliava strėlės formos 
kampeliais. Laikraštį, matyt, leido koncerno štabo reklamos 
skyrius, mat tekstas buvo ištisinė propaganda, turinti padėti 
darbuotojams pasijusti vienos didelės šeimos nariais. 

Per žiemos atostogas 1967-ųjų vasarį Henrikas Vangeris į 
Herjedaleną kilniadvasiškai pakvietė penkiasdešimt pagrindi- 
nio biuro darbuotojų su šeimomis savaitę paslidinėti. Kvietė to- 
dėl, kad praėjusiais metais koncernas pasiekė rekordinių rezulta- 
tų — tai buvo padėka už nesuskaičiuojamų darbo valandų indėlį 
imperijos labui. Kartu važiavęs viešųjų ryšių skyrius parengė 
fotoreportažą iš koncerno išnuomoto slidininkų kaimelio. 

Trasose buvo prifotografuota daugybė nuotraukų su links- 
mais prierašais. Kai kurios — iš vakaronių bare, su besijuokian- 
čiais, šalčio nugairintais bendradarbiais, kilnojančiais alaus 
bokalus. Dvi nuotraukos darytos per nedidelį rytmetinį rengi- 
nį, kai Henrikas Vangeris apdovanojo keturiasdešimt vienerių 
metų Ulą Britą Mugren, išrinktą Metų kanceliarijos darbuotoja. 
Ji gavo penkių šimtų kronų premiją ir stiklinę vazą. 

Ceremonija vyko slidininkų viešbučio terasoje, matyt, kaip 
tik prieš žmonėms vėl pasileidžiant žemyn nuo kalnų. Nuotrau- 
koje buvo matyti apie dvidešimt asmenų. 

Dešinėje, pačiame krašte, kaip tik Henrikui Vangeriui už 
nugaros, — vyras ilgais šviesiais plaukais. Apsivilkęs tamsią bo- 
loninę striukę su pamušalu ir į akis krintančiais lopais ties pe- 
čiais. Nespalvotame sienlaikraštyje spalvų nebuvo matyti, tačiau 
Lisbeta Salander buvo pasirengusi galvą dėti, kad audeklas ant 
pečių raudonas. 

Viską paaiškino prierašas po nuotrauka: Iš krašto dešinėje — 
devyniolikmetis Martinas Vangeris, Upsalos studentas. Jis jau vadi- 
namas daug žadančia koncerno vadovybės pamaina. 

— Got you“, - sumurmėjo Lisbeta Salander. 

Ji užgesino skaityklos lempą ir paliko sienlaikraščius suvers- 
tus ant stalo — žurės ža subinė Budilė Lindgren ką rytoj veikti. 

Į stovėjimo aikštelę ji išėjo pro šonines duris. Pakeliui prisi- 
minė, kad žadėjo išeidama pranešti sargui. Sustojusi paskersa- 
kiavo į duris. Sargas sėdi kitame pastato gale. Taigi jai reikėtų 
grįžti ir apeiti visą namą. Fuck :bat“", - nusprendė ji. 

Priėjusi prie motociklo įsijungė mobilųjį, surinko Mikaelio 
numerį. Abonentas buvo už ryšio ribų, tačiau ji pamatė, kad 
tarp pusės keturių ir devynių Mikaelis mėgino jai prisiskam- 
binti ne mažiau kaip trylika kartų. Pastarąsias dvi valandas 
nebeskambino. 


* Pakliuvai (angl). 
** Tegu apsišika (angl). 

Lisbeta surinko stacionaraus trobelės telefono numerį, ta- 
čiau niekas neatsiliepė. Suraukusi antakius priveržė krepšį su 
kompiuteriu, užsidėjo šalmą ir užvedė motociklą. Kelionė nuo 
pagrindinės būstinės, esančios prie įvažiavimo į pramoninį He- 
destado rajoną, iki Hedebio salos užtruko dešimt minučių. Vir- 
tuvėje degė šviesa, tačiau trobelėje buvo tuščia. 

Lisbeta Salander išėjo į lauką, apsidairė. Pirmoji mintis — 
Mikaelis pas Frudę, tačiau jau nuo tilto ji pamatė, kad Frudės 
viloje kitapus upės žiburys jau užgesintas. Pasižiūrėjo į rankinį 
laikrodį - be dešimt vidurnaktis. 

Ji grįžo namo, atidarė drabužinę, išsitraukė kompiuterį, iš- 
saugantį stebėjimo kamerų nuotraukas, peržiūrėjo jas. Kurį lai- 
ką stengėsi susigaudyti, kas vyko. 

15.32. Mikaelis grįžta namo. 

16.03. Išeina į sodą, geria kavą. Gilinasi į atsineštą segtuvą. 
Per sode prasėdėtą valandą tris kartus trumpai skambina telefo- 
nu. Visi trys skambučiai minutės tikslumu atitinka skambučius, 
į kuriuos ji neatsiliepė. 

17.21. Mikaelis eina pasivaikščioti. Grįžta mažiau kaip po 
penkiolikos minučių. 

18.20. Prieina prie vartelių, žvalgosi į tiltą. 

21.03. Išeina. Ir negrįžta. 

Lisbeta greitosiomis persuko nuotraukas iš antrojo kompiu- 
terio, rodančio vartelius, taką ir kelią už lauko durų, tai yra ko- 
kie žmonės kuria kryptimi judėjo dieną. 

19.12. Gunaras Nilsonas grįžta namo. 

19.42. Kažkas sabu, priklausančiu Ostergordo ūkiui, suka 
Hedestado link. 

20.02. Automobilis grįžta. Pasivažinėjo iki degalinės kiosko ir 
atgal? 

Paskui nieko neįvyksta iki pat devintos valandos, kai prava- 
žiuoja Martino Vangerio automobilis. Po trijų minučių Mikaelis 
išeina iš trobelės. 

Nė valandai nepraėjus, 21.50, Martinas staiga vėl išdygsta 
objektyvo regos lauke. Stebeilydamas į trobelę pastovi prie var- 

telių daugiau kaip minutę, stengiasi ką nors įžiūrėti pro virtuvės 
langą. Užlipa ant priebučio, pajudina duris, išsitraukia raktą. 
Matyt, supranta, kad spyna pakeista, akimirką pastovi, paskui 
nusigręžia ir nueina. 

Lisbeta pajuto, kaip diafragmą staiga užplūdo ledinio šal- 
čio banga. 


MARTINAS DAR KARTĄ paliko Mikaelį vieną, šįkart gana il- 
gam. Mikaelis nejudėdamas gulėjo nepatogioje padėtyje. Ran- 
kos surakintos už nugaros, kaklas plona grandine prirakintas 
prie grindų. Pirštais apgraibęs antrankius suprato, kad jų nusi- 
imti nesugebės. Antrankiai taip veržė, kad nutirpo plaštakos. 

Nėra nė menkiausio šanso. Jis užsimerkė. 

Nežinojo, kiek praėjo laiko, kai vėl išgirdo Martino žingsnius. 
Koncerno vadovas vėl pateko į jo akiratį. Veidas susirūpinęs. 

— Nepatogu? — paklausė. 

— Nepatogu, - pripažino Mikaelis. 

— Pats kaltas. Reikėjo važiuoti namo. 

— Kodėl tu žudai? 

— Aš taip apsisprendžiau. Visą naktį galėčiau su tavimi apta- 
rinėti ir moralinius, ir intelektinius savo veiksmų aspektus, ta- 
čiau faktas liks tas pats. Mėgink į tai žvelgti štai kaip: Žmogus — 
tai odos luobas, prilaikantis ląsteles, kraują ir cheminius kom- 
ponentus. Kai kurie odos luobai patenka į istorijos vadovėlius. 
Tačiau dauguma baigia žemės vargus ir išnyksta be pėdsakų. 

— "Tu žudai moteris. 

— Mes (aš juk ne vienas praktikuoju tokį hobį), kurie žudome 
nesikratydami mėgavimosi gyvename visavertį gyvenimą. 

— Bet Harieta? Juk ji tavo sesuo? 

Martino veidas staiga persikreipė. Pripuolęs prie Mikaelio 
vienu šuoliu, sučiupo jį už plaukų. 

— Kasjjai atsitiko? 

— Kaip tai? — sušvokštė Mikaelis. 

Jis pamėgino pasukti galvą tikėdamasis, kad skausmas prie 
plaukų šaknų atlėgs. Grandinė akimirksniu įsirėžė į kaklą. 

— Ką judu su Salander išsiaiškinote? 

— Paleisk. Juk kalbamės. 

Martinas paleido plaukus ir sukryžiavęs kojas atsisėdo prie- 
šais Mikaelį. Netikėtai išsitraukė peilį. Prikišo smaigalį Mika- 
eliui prie paakio prispausdamas odą. Mikaelis prisivertė nenu- 
sukti akių. 

— Kas, po velnių, jai atsitiko? 

— Nesupratau? Maniau, kad tu ją nužudei. 

Martinas ilgai spoksojo į Mikaelį. Paskui atsipalaidavo. Pa- 
kilo ir kažką svarstydamas ėmė minti pirmyn atgal po kambarį. 
Paskui, nusviedęs peilį ant grindų, nusijuokė ir atsisuko. 

— Harieta, Harieta, vis ta Harieta. Mes mėginom... pasi- 
kalbėti su ja. Gotfridas norėjo ją išmokyti. Manėm, ji mūsiškė, 
vykdys savo pareigą, bet ji buvo tik paprasta... Aekšė. Maniau, 
kad kontroliuoju ją, bet ji sugalvojo papasakoti Henrikui, ir aš 
supratau, kad nebegaliu ja pasitikėti. Anksčiau ar vėliau ji būtų 
mane išdavusi. 

— Tu ją nužudei. 

— Aš norėjau ją nužudyti. Aš ketinau ją nužudyti, bet atvažia- 
vau per vėlai. Nebegalėjau patekti į salą. 

Mikaelio smegenys stengėsi aprėpti informaciją, tačiau at- 
rodė, tarsi jose būtų užsidegęs neoninis ženklas su užrašu i2- 
formation overload*. Martinas Vangeris nežino, kas atsitiko jo 
seseriai. 

Staiga Martinas iš švarko išsitraukė mobilųjį ir patyrinėjęs 
ekraną pasidėjo ant kėdės šalia pistoleto. 

— Metas baigti šį reikalą. Šiąnakt dar turiu spėti sutvarkyti ir 
tą tavo anorektišką šarką. 

Jis atidarė spintą. Ištraukė siaurą odinį diržą ir užnėrė jį tarsi 
kilpą Mikaeliui ant kaklo. Atlaisvinęs grandinę, kuria Mikaelis 


* Informacijos perteklius (angl.). 

buvo prikaustytas prie grindų, pastatė jį ant kojų ir stumtelėjo prie 
sienos. Pervėrė odinį diržą per Mikaeliui virš galvos kyšantį žiedą 
ir taip įtempė, kad Mikaeliui teko pasistiebti ant pirštų galų. 

— Per smarkiai? Negali kvėpuoti? - jis atleido diržą kokį cen- 
timetrą ir prirakino jo galą prie sienos. - Nenoriu, kad iškart 
uždustum. 

Kilpa taip kietai užveržė kaklą, kad Mikaelis negalėjo nė žo- 
džio ištarti. Martinas įdėmiai jį apžiūrėjo. 

Nei iš šio, nei iš to atsagstė Mikaeliui kelnes ir nutraukė jas 
kartu su trumpikėmis. Kai jis plėšė drabužius, Mikaelis neteko 
atspirties po kojomis ir kokią sekundę tabalavo pakibęs kilpoje, 
kol pirštai ir vėl palietė grindis. Nuėjęs prie spintos, Martinas 
išsitraukė žirkles. Perkirpo Mikaelio marškinėlius, draiskanas 
numetė ant grindų. Atsistojęs kiek atokiau nužvelgė savo auką. 

— Aš čia niekada neturėjau atsivedęs berniuko, — rimtai pra- 
šneko Martinas, — niekada nesu lietęs jokio vyro... išskyrus savo 
tėvą. Tai buvo mano pareiga. 

Mikaeliui ėmė sprogti smilkiniai. Perkėlęs kūno svorį ant 
kojų pasismaugtų, tad pamėgino pirštais užčiuopti betoninę sie- 
ną sau už nugaros, tačiau ten nebuvo į ką įsitverti. 

— Metas, - tarė Martinas. 

Suėmęs diržą patraukė žemyn. Mikaelis bemat vėl pajuto, 
kaip smaugia kilpa. 

— Visą gyvenimą norėjau sužinoti, koks vyro skonis. 

Jis dar žemiau patraukė kilpą ir staiga palinkęs į priekį pabu- 
čiavo Mikaelį tiesiai į lūpas. Tą pat akimirką kambarį perskrodė 
atšiaurus balsas: 

— Klausyk tu, prakeikta šlykštyne, nekišk nagų prie to, kas 


ne tavo. 


LISBETOS BALSAS ATSKLIDO iki Mikaelio kaip per raudoną 
miglą. Kai pavyko sutelkti žvilgsnį, jis įžiūrėjo ją prie durų stak- 
tos. Ji be išraiškos žvelgė į Martiną. 

— Ne... bėk, - sugargė Mikaelis. 

Jis nematė Martino veido, tačiau beveik fiziškai pajuto jo 
šoką, kai šis atsigręžė ir susizgribęs ištiesė ranką paimti ant kė- 
dės palikto pistoleto. 

Prisiartinusi trimis žaibiškais šuoliais, Salander užsimojo 
golfo lazda, kurią laikė prisispaudusi prie šono. Geležis apskrie- 
jo platų lanką ir pataikė Martinui į raktikaulį. Smūgis buvo 
siaubingas, Mikaelis girdėjo, kaip kažkas trekštelėjo. Martinas 
subliuvo. 

— Patinka skausmas? — paklausė Salander. 

Balsas šiurkštus it švitrinis popierius. Kaip gyvas Mikaelis 
nepamirš jos, puolančios, veido. Dantys iššiepti kaip plėšrūno. 
Akys blizgančios, juodos it anglis. Vėl užsimojusi golfo lazda, 
judėdama mikliai tarsi voras ir, regis, matydama vien tik savo 
grobį, ji trenkė Martinui per šonkaulius. 

Šis užkliuvo už kėdės ir pargriuvo. Pistoletas nukrito ant že- 
mės prie Lisbetos kojų. Ji nuspyrė jį šalin, tolyn nuo Martino. 

Paskui trenkė trečią kartą, kaip tik Martinui mėginant atsi- 
stoti ant kojų. Pataikė į klubą. Pasigirdo pokštelėjimas. Iš Mar- 
tino gerklės išsiveržė šiurpus garsas. Ketvirtuoju smūgiu ji tvojo 
jam iš nugaros į mentikaulį. 

— Lis...errrrta, - sukriokė Mikaelis. 

Jau geso sąmonė, skausmas smilkiniuose tapo nepakeliamas. 

Atsisukusi ji pamatė, kad jo veidas raudonas it pomidoras, 
akys lipa iš orbitų, o liežuvis virsta iš burnos. 

Skubiai apsidairiusi, ant grindų pamatė peilį. Dirstelėjo į 
Martiną, kuris, pakilęs ant kelių, mėgino nušliaužti tolyn. Viena 
ranka bejėgiškai kadaravo. Kelias akimirkas jis nesudarys jokių 
kliūčių. Metusi golfo lazdą, čiupo peilį. Smaigalys aštrus, ašme- 
nys buki. Pasistiebusi ant pirštų galiukų ėmė įnirtingai džyrinti 
norėdama nupjauti odinį diržą. Dar po kelių akimirkų Mikaelis 
susmuko ant grindų. Tačiau kilpa užveržė kaklą. 


SALANDER DAR KARTĄ žvilgtelėjo į Martiną. Jis stovėjo, tačiau 
dvilinkas. Nekreipdama į jį dėmesio, pamėgino užkišti pirštus 

už kilpos. Iš pradžių nedrįso pjauti, tačiau galiausiai įkišo peilio 
galą mėgindama praplatinti kilpą, ir įbrėžė Mikaeliui. Pagaliau 
diržas atsipalaidavo, Mikaelis gargdamas įkvėpė oro. 

Trumpą akimirką jis išgyveno sensacingą jausmą — visišką 
kūno ir sielos vienovę. Jis įgavo tobulą regėjimą ir galėjo įžiūrė- 
ti kiekvieną kambario dulkelę. Jis įgavo tobulą klausą ir galėjo 
išgirsti kiekvieną atodūsį ar drabužių čežėjimą, tarsi jie į ausis 
atbanguotų pro garsiakalbį. Jis jautė Salander prakaito ir odinės 
striukės kvapą. Paskui iliuzija išsisklaidė — kraujas ir vėl pasiekė 
galvą, o veidas atgavo įprastą spalvą. 

Salander atsisuko tą pat akimirką, kai Martinas dingo tarp- 
duryje. Pašokusi griebė pistoletą — patikrino dėtuvę, atlaužė 
gaiduką. Mikaelis suprato, kad ji, matyt, jau iš anksčiau žino, 
kaip elgtis su ginklais. Apsidairiusi pamatė raktus, gulinčius ant 
stalo matomoj vietoj. 

— Paimsiu jį, — tarė ir puolė pro duris. Jau bėgdama stvėrė 
raktus ir metė sau per galvą Mikaeliui ant grindų. 

Mikaelis mėgino jai šūktelėti, kad palauktų, tačiau tik kažką 
sušvokštė. Ji jau buvo išnykusi už durų. 


LISBETA NEPAMIRŠO, KAD Martinas kažkur laiko medžioklinį 
šautuvą, tad atkišusi užtaisytą pistoletą sustojo pasaže tarp gara- 
žo ir virtuvės. Įtempė ausis. Tylu, jokių garsų, galinčių atskleisti, 
kur galėtų būti jos grobis. Instinktyviai patraukė virtuvės link ir 
jau buvo beveik priėjusi ją, kai kieme užsivedė automobilis. 

Ji puolė atgal pro šonines duris prie garažo vartų. Nuo priva- 
žiuojamojo keliuko pro Henriko namus nutolo pora užpakalinių 
žibintų ir pasuko per tiltą, tad ji šoko bėgti kiek įkabina. Įsigrū- 
dusi pistoletą į striukės kišenę ir numojusi ranka į šalmą, užvedė 
motociklą. Po keleto sekundžių jau lėkė per tiltą. 

Kai ji priartėjo prie žiedo prieš greitkelį, jis pirmavo gal de- 
vyniasdešimčia sekundžių. Ji jo nematė. Nuspaudusi stabdį iš- 
jungė motorą ir įsiklausė. 

Dangus aptrauktas sunkių debesų, bet palei horizontą jau 
prasismelkė pirmieji aušros spinduliai. Paskui atsklido variklio 
burzgimas, Martino automobilis šmėkštelėjo greitkelyje, pake- 
liui į pietus. Lisbeta vėl užvedė motociklą, įjungė greičio pavarą, 
nusileido po viaduku. Net ir sukdama į greitkelį, išlaikė aštuo- 
niasdešimties kilometrų per valandą greitį. Priešais plytėjo tiesi 
kelio atkarpa. Nematydama kitų automobilių, iki galo nuspaudė 
akceleratorių ir metėsi į priekį. Kai kelias pradėjo vingiuoti palei 
ilgą 023, ji jau skriejo šimto septyniasdešimties kilometrų per 
valandą greičiu — maksimumu, kurį nuokalnėje pajėgdavo iš- 
spausti jos savomis rankomis patobulintas lengvasvoris. Po dvie- 
jų minučių priekyje, už keturių šimtų metrų, pasirodė Martino 
volvas. 

Padarinių analizė. Ką man dabar daryti? 

Sumažinusi greitį iki padoresnių šimto dvidešimties kilomet- 
rų per valandą ėmė važiuoti neatsilikdama nuo jo. Staigiuose 
posūkiuose jis keletui akimirkų prapuldavo jai iš akių. Vėl iš- 
važiavusi į tiesią atkarpą, ji sekė iš paskos maždaug už dviejų 
šimtų metrų. 

Jis, matyt, atkreipė dėmesį į jos motociklo žibintą, nes prava- 
žiavęs ilgą posūkį padidino greitį. Ji mynė akceleratorių iš visų 
jėgų, tačiau posūkiuose vis vien atsilikdavo. 

Vilkiko žibintus ji pamatė dar iš tolo. Martinas Vange- 
ris — taip pat. Staiga dar labiau padidinęs greitį, jis išlėkė į 
priešpriešinę kelio juostą, kai iki prasilenkimo buvo likę šim- 
tas penkiasdešimt metrų. Lisbeta matė, kaip vilkikas stabdo, 
karštligiškai mirksėdamas žibintais, tačiau juos skiriantį ats- 
tumą Martinas įveikė per keletą sekundžių. Susidūrimas buvo 
neišvengiamas. Martinas Vangeris su siaubingu trenksmu įsi- 
rėžė tiesiai į vilkiko priekį. 

Salander instinktyviai ėmė stabdyti, supratusi, kad vilkiko 
priekaba gula skersai jai ant kelio. Nemažindama greičio, avari- 
jos vietą būtų pasiekusi per dvi sekundes. Užuot toliau stabdžiu- 

si, dar paspaudė akceleratorių ir suktelėjo į kelkraštį, išvengda- 
ma priekabos galo per kokį metrą. Akies krašteliu pamatė, kaip 
po vilkiko priekiu plykstelėjo liepsnos. 

Pavažiavusi šimtą penkiasdešimt metrų sustojo ir atsigręžė. 
Matė, kaip vilkiko vairuotojas iššoko iš kabinos per keleivio 
pusę. Tada vėl užgulė kavasakį. Prie Okerbio, pavažiavusi į pie- 
tus dar du kilometrus, pasuko į kairę ir grįžo į šiaurę senuoju 
plentu, einančiu lygiagrečiai greitkeliui. Ji pralėkė pro avarijos 
vietą ir nuo kalvos pamatė, kad sustojo du lengvieji automo- 
biliai. Smarkiai degė visiškai po vilkiku palindusio ir į blyną 
suploto volvo nuolaužos. Kažkoks vyras mėgino gesinti ugnį 
mažyčiu gesintuvu. 

Ji padidino greitį ir netrukus jau buvo Hedebyje, lėtomis va- 
riklio apsukomis riedėjo per tiltą. Pasistačiusi motociklą prie 
svečių trobelės, grįžo į Martino namus. 


MIKAELIS TEBESIGALYNĖJO SU antrankiais, nutirpusiomis 
rankomis niekaip nesučiupinėdamas rakto. Išlaisvinusi Lisbeta 
jį prilaikė, kol kraujas vėl pradės laisvai tekėti. 

— O Martinas? - paklausė Mikaelis kimiu balsu. 

— Negyvas. Greitkelyje važiuodamas pietų kryptimi įsirėžė 
tiesiai į sunkvežimį šimto penkiasdešimties kilometrų per va- 
landą greičiu. 

Mikaelis spoksojo į ją. Jos nebuvo vos keletą minučių. 

— Reikia... paskambinti į policiją, - sukarksėjo Mikaelis ir 
staiga smarkiai užsikosėjo. 

— O kam? - nesuprato Lisbeta. 


DEŠIMT MINUČIŲ MIKAELIS neįstengė pakilti. Jis tebebuvo 
nuogas. Sėdėjo atsirėmęs į sieną trindamasis kaklą. Nesisekė 
prie lūpų pakelti vandens butelio, neklausė sugrubę pirštai. Lis- 
beta kantriai laukė, kol jam atitirps galūnės. Per tą laiką ji spėjo 
viską apgalvoti. 

— Apsirenk. 

Sukarpytais Mikaelio marškinėliais ji nušluostė pirštų at- 
spaudus nuo antrankių, peilio ir golfo lazdos. Plastikinį butelį 
pasiėmė su savimi. 

— Ką tu čia? 

— Apsirenk. Lauke švinta. Greičiau. 

Mikaelis linkstančiais keliais atsistojo, vargais negalais užsi- 
tempė trumpikes ir džinsus. Įsispyrė į sportbačius. Lisbeta susi- 
grūdo jo kojines į striukės kišenę, kad būtų greičiau. 

— Ką tiksliai lietei rūsyje? 

Mikaelis apsižvalgė. Stengėsi prisiminti. Išskyrus duris ir 
raktus, nieko nelietęs. Lisbeta surado raktus Martino švarke, 
kurį jis buvo pasikabinęs ant kėdės. Kruopščiai nušluostė durų 
rankeną ir jungiklį, užgesino šviesą. Užvedė Mikaelį rūsio laip- 
tais, paprašė palaukti pasaže, kol padės golfo lazdą į vietą. Grį- 
žusi padavė jam tamsius sportinius Martino marškinėlius. 

— Apsivilk. Dar kas nors pamatys, kad naktį laukais lakstai 
pusplikis. 

Mikaelis suvokė, kad yra ištiktas šoko. Lisbeta perėmė va- 
dovavimą, o jis nesipriešindamas klausė jos įsakymų. Atidžiai 
prilaikydama išsivedė jį iš Martino namų. Kai tik jie įžengė į 
savo trobelę, ji įspėjo: 

— Jei kas nors matė ir klausinės, ką veikėm naktį lauke, saky- 
si, kad buvom ant kyšulio pasivaikščioti, o paskui mylėjomės. 

— Lisbeta, aš negaliu... 

— Eik į dušą. Tuoj pat. 

Ji padėjo jam nusivilkti drabužius ir nuvijo į vonią. Paskui užkai- 
tė kavinuką ir mikliai sutepė pustuzinį storų sumuštinių su sūriu, 
kepenėlių paštetu ir raugintais agurkais. Kai Mikaelis paršlubčiojo 
iš dušo, ji sėdėjo susikaupusi prie virtuvės stalo ir svarstė. Priėju- 
si apžiūrėjo ant jo kūno matomas kraujosruvas ir įbrėžimus. Kilpa 
buvo užsiveržusi taip stipriai, kad ant kaklo liko tamsiai raudona 
žymė. Kairėje kaklo pusėje kraujavo peilio įdrėskimas. 

— Eikš, — tarė ji. - Gulkis į lovą. 

Atsinešė pleistro, uždėjo ant žaizdos kompresą. Paskui įpylė 
kavos ir ištiesė jam sumuštinį. 

— Aš nealkanas, - gynėsi Mikaelis. 

— Valgyk, — sukomandavo Salander ir pati atsikando milži- 
nišką sumuštinio su sūriu kąsnį. 

Mikaelis valandėlę užsimerkė. Paskui atsisėdo, atkando su- 
muštinio. Kaklą taip stipriai skaudėjo, kad vos galėjo ryti. 

Lisbeta nusivilko striukę, iš kosmetikos krepšelio atsinešė 
„Žvaigždutės“ balzamo dėžutę. 

— Tegu kava truputį ataušta. Gulkis ant pilvo. 

Įtrynusi balzamu, penkias minutes ji masažavo jam nugarą. 
Paskui privertė gultis ant nugaros ir ištrynė krūtinę. 

— Kurį laiką pavaikščiosi su baisiom mėlynėm. 

— Lisbeta, reikia skambinti į policiją. 

— Ne, - paprieštaravo ji su tokiu įkarščiu, kad Mikaelis nu- 
stebęs atsimerkė ir įsistebeilijo į ją. - Jei tu paskambinsi policijai, 
aš dingstu. Nenoriu su jais turėti nieko bendra. Martinas ne- 
begyvas. Užsimušė per avariją. Automobilyje buvo vienas — yra 
liudytojų. Tegu policija arba kas nors kitas aptinka jo kankini- 
mų urvą. Mudu apie jo egzistenciją nutuokiame tiek pat kaip ir 
kiti kaimo gyventojai, o tiksliau — nieko. 

— Kodėl? 

Ji nekreipė į jį dėmesio, toliau masažavo maudžiančias 
šlaunis. 

— Lisbeta, juk negalima tiesiog... 

— Jei įkyrėsi, nuvilksiu atgal į Martino rūsį ir vėl prirakinsiu 
grandine. 

Kol ji kalbėjo, Mikaelis užmigo. Taip staiga, tarsi būtų 
nualpęs. 

ŠEŠTADIENIS, LIEPSS 12-PIRMABIENIS, LIEPOS 14 
3 3 


KRŪPTELĖJĘS MIKAELIS PABUDO apie penktą ryto ir ėmė čiu- 
pinėtis aplink kaklą, norėdamas nusitraukti kilpą. Jėjusi į mie- 
gamąjį Lisbeta sučiupo jį už rankų ir laikė tol, kol jis aprimo. 
Atsimerkęs nereginčiomis akimis pažvelgė į ją. 

— Nežinojau, kad žaidi golfą, - samurmėjo ir vėl užsimerkė. 
Ji pasėdėjo su juo dar porą minučių, kol įsitikino, kad jis vėl 
užmigo. Kol Mikaelis miegojo, Lisbeta spėjo Martino rūsyje 
apžiūrėti nusikaltimo vietą. Be kankinimo įrankių, aptiko mil- 
žinišką šūsnį smurtinių pornografinių žurnalų ir albumą, pilną 
„Polaroid“ fotoaparatu darytų nuotraukų. 

Dienoraščio nebuvo. Tačiau ji rado du A4 formato segtuvus 
su pasų nuotraukomis ir ranka rašytą moterų registrą. Segtuvus 
ji susidėjo į sportinį nailoninį krepšį ir parnešė kartu su Martino 
Del! PC nešiojamuoju kompiuteriu, gulėjusiu ant prieškambario 
staliuko antrame aukšte. Mikaeliui vėl užmigus, Lisbeta sėdo to- 
liau tikrinti kompiuterio ir segtuvų. Buvo jau po šešių, kai ji išjun- 
gė Powerbook. Prisidegusi cigaretę, mąsliai prikando lūpą. 

Ji manė, kad jiedu su Mikaeliu gaudo istorinį žudiką mania- 
ką. O sugavo visai ką kita. Sunku buvo net įsivaizduoti baisybes, 
tikriausiai vykusias Martino rūsyje, Hedebio kaimo idilėje. 

Ji stengėsi įžvelgti prasmę. 

Martinas Vangeris žudė moteris nuo septintojo dešimtmečio, 
pastaruosius penkiolika metų reguliariai nukankindavo po vie- 
ną arba dvi aukas per metus. Žudymas buvo toks diskretiškas ir 
taip tobulai organizuotas, kad niekas net nenutuokė apie kažkur 
vykdomas serijines žmogžudystes. Kaip tai įmanoma? 

Segtuvuose ji rado bent šiokį tokį atsakymą. 

Jo aukos — moterys anonimės, dažnai gan neseniai į šalį atva- 
žiavusios merginos imigrantės, Švedijoje neturinčios nei draugų, 
nei socialinių ryšių. Taip pat — prostitutės ir socialiai pažeidžia- 
mos moterys, kamuojamos priklausomybės ar kitų problemų. 

Studijuodama sadizmo psichologiją, Lisbeta buvo įsidėmėjusi, 
kad tokie žudikai trokšta pasilikti kokį nors auką primenantį su- 
venyrą, padedantį atkurti bent dalį patirto malonumo. Martinas šį 
troškimą patenkino rašydamas mirties knygą, nuodugniai surašy- 
damas ir balais įvertindamas savo aukas. Apibūdino ir išsamiai ap- 
rašė jų kančias. Įamžino žudymą vaizdajuostėse ir fotografijose. 

Jo tikslas buvo smurtas ir žudymas, tačiau Lisbeta suprato, 
kad iš esmės pagrindinė Martino paskata - medžioklė. Savo ne- 
šiojamajame kompiuteryje jis buvo susikūręs duomenų bazę su 
šimtų moterų aprašais. Vangerių koncerno darbuotojos, restora- 
nų, kuriuose jis dažnai lankydavosi, padavėjos, viešbučių regis- 
tratorės, draudimo kasos referentės, verslo pažįstamų sekretorės 
ir daugybė kitų moterų. Panašu, kad Martinas registruodavo ir 
sistemingai analizuodavo kiekvieną savo sutiktą moterį. 

Martinas nužudė tik mažumą iš susistemintų objektų, bet 
visos jo sutiktos moterys buvo potencialios aukos, kurias jis fik- 
savo, nagrinėjo ir vertino. Analizė priminė aistringą laisvalaikio 
pomėgį, kuriam jis, matyt, paskyrė begalę valandų. Ištekėjusi ar 
vieniša? Ar turi vaikų, šeimą? Kur dirba? Kur gyvena? Kokį auto- 
mobilį vairuoja? Koks išsilavinimas? Plaukų spalva? Odos spalva? 
Kūno sudėjimas? 

Lisbeta padarė išvadą, kad anketinių duomenų rinkimas apie 
potencialias aukas veikiausiai sudarė reikšmingą Martino Van- 
gerio seksualinių fantazijų dalį. Visų pirma jis buvo varovas ir 
persekiotojas, tik paskui žudikas. 

Baigusi skaityti, Lisbeta viename segtuve aptiko nedidelį voką, 
iš kurio iškrapštė dvi nučiupinėtas, nublukusias „Polaroidu“ dary- 
tas nuotraukas. Pirmojoje — prie stalo sėdinti mergaitė. Tamsios 
kelnės, nuoga iki juosmens, smulkiomis standžiomis krūtimis. 
Nusukusi veidą nuo objektyvo, bekelianti ranką, tarsi gintųsi, tar- 
si fotografas būtų užklupęs ją netikėtai kilstelėdamas fotoaparatą. 
Antrojoje nuotraukoje ji buvo visiškai nuoga. Gulėjo ant pilvo, ant 
mėlynu užtiesalu apklotos lovos. Veidas ir šįkart nusuktas. 

Lisbeta įsikišo voką su nuotraukomis į striukės kišenę. Seg- 
tuvus nunešė prie metalinės krosnelės. Brūkštelėjo degtuką ir 
užkūrė ugnį. Viską sudeginusi, pamaišė pelenus. Kai trumpam 
išėjusi pasivaikščioti nepastebimai išmetė Martino kompiuterį į 
vandenį po tiltu, lietus tebepylė kaip iš kibiro. 


DIRKAS FRUDĖ ATPLĖŠĖ duris pusę aštuonių ryto. Lisbeta sė- 
dėjo prie virtuvės stalo rūkydama ir gerdama kavą. Frudės vei- 
das buvo pilkas kaip plėnys. Tikriausiai pabudo ir patyrė, koks 
žiaurus gali būti pasaulis. 

— Kur Mikaelis? - paklausė jis. 

— Dar miega. 

Frudė atsisėdo ant virtuvės kėdės. Lisbeta įpylė kavos, stum- 
telėjo jam puodelį. 

— Martinas... aš ką tik sužinojau, kad Martinas šiąnakt už- 
simušė avarijoje. 

— Liūdna, - tarė Lisbeta ir gurkštelėjo kavos. 

Frudė pakėlė akis. Nenuovokiai įsispoksojo į ją. Paskui jo 
vyzdžiai išsiplėtė. 

— K32.. 

— Susidūrė su sunkvežimiu. Kaip apmaudu. 

— Vadinasi, jūs žinote, kas atsitiko. 

— Jis pasuko automobilį tiesiai į vilkiko priekį. Nusižudė. Ne- 
atlaikė spaudimo, streso ir griūvančios finansų imperijos svorio. 
Bent jau aš įtariu, kad tokios bus laikraščių antraštės. 

Frudė atrodė taip, tarsi jam tuoj kraujas išsilies į smegenis. 
Pašokęs pravėrė miegamojo duris. 

— Tegu miega, - griežtai sudraudė Lisbeta. 

Frudė pažvelgė į gulintį Mikaelį. Mėlynės veide, kraujosru- 
vos ant kūno. Ir liepsnojantis dryžis ant kaklo — užsiveržusios 
kilpos pėdsakas. Lisbeta palietė jo ranką ir privėrė duris. Frudė 


vėl iš lėto susmuko ant virtuvės suolo. 


SALANDER GLAUSTAI nupasakojo nakties įvykius. Smulkiai 
apibūdino Martino Vangerio siaubo kamerą. Informavo, kaip 
rado Mikaelį smaugiamą kilpos, o vykdomasis Vangerių kon- 
cerno direktorius stovėjęs jam priešais. Nenutylėjo ir savo va- 
karykščių radinių koncerno archyve, padėjusių susieti Martino 
tėvą bent jau su septynių moterų nužudymu. 

Frudė jos nė karto nepertraukė. Kai ji nutilo, dar keletą minučių 
nebyliai pasėdėjo ir staiga iškvėpęs orą iš lėto palingavo galvą. 

— Ko imsimės? 

— Ne mano reikalas, - abejingai atrėžė Lisbeta. 

— Bet... 

— Aš į tai žiūriu štai kaip — aš ir kojos nebuvau įkėlusi į 
Hedestadą. | 

— Nesuprantu. 

— Nieku gyvu nenoriu figūruoti policijos ataskaitose. Manęs 
čia nebuvo ir nėra. Jei mano vardas bus paminėtas kalbant apie 
šią istoriją, aš neigsiu, kad lankiausi čia, ir neatsakinėsiu nė į 
vieną klausimą. 

Frudė tiriamai pažvelgė į ją. 

— Nesuprantu. 

— Jums ir nereikia suprasti. 

— Tai ką man daryti? 

— Spręskit pats, tik nevelkit į tai mudviejų su Mikaeliu. 

Frudė išblyško kaip lavonas. 

— Susitarkim taip: jūs žinote tik vieną dalyką — Martinas 
Vangeris žuvo autoavarijoje. Jūs nė nenumanote, kad jis dar ir 
pamišėlis žudikas, ir niekada nieko nesate girdėjęs apie patalpą 
jo rūsyje. 

Ji padėjo raktą ant stalo. 

— Kol niekas nepradėjo valyti rūsio ir nepamatė kameros, jūs 
dar turite laiko. Tai gali ir užtrukti. 

— Mes privalome apie tai pranešti policijai. 

— Mes - neprivalome. Jūs galite eiti į policiją, jei norite, 
Jūsų valia. 

— Tokių dalykų negalima nutylėti. 

— Aš ir nesiūlau nutylėti, tik noriu, kad mudu su Mikaelių 
liktume nuošalyje. Apžiūrėkite kamerą, pasidarykite savo išvą- 
das ir nuspręskite, kam apie tai pranešti. 

— Jei sakote tiesą, tai reiškia, kad Martinas grobdavo ir žudy- 
davo moteris... Turbūt yra nevilties apimtų šeimų, nerandančių 
savo artimo. Juk negalime tiesiog... 

— Tai tiesa. Tačiau esmė ta, kad jų kūnai pašalinti. Galbūt 
kokiame nors stalčiuje rasite pasus ar tapatybės korteles. Gal- 
būt įmanoma kai kurias aukas atpažinti iš vaizdajuosčių. 'Tą- 
čiau nebūtina sprendimo priimti šiandien pat. Pirma viską 
apgalvokite. 

Frudę ištiko panika. 

— O Viešpatie. Koncernui bus mirtinas smūgis. Kiek žmonių 
taps bedarbiais, jei iškils aikštėn, kad Martinas... 

Sukrėstas moralinės dilemos Frudė ėmė linguoti pirmyn ir atgal. 

— Dar vienas aspektas. Spėju, kad sūnaus palikimą paveldės 
Izabela Vanger. Manau, nederėtų jos pirmos informuoti apie 
Martino hobį. 

— Man reikia nueiti apsižvalgyti... 

— Sakyčiau, šiandien laikykitės kuo atokiau nuo kameros, — 
griežtai tarė Lisbeta, - jums ir taip rūpesčių per akis. Privalo- 
te nuvažiuoti pas Henriką ir jį informuoti, sušaukti valdybą į 
"skubų pasitarimą ir taip toliau. Pagalvokite, ką darytumėte, jei 
vykdomasis direktorius būtų žuvęs įprastesnėmis aplinkybėmis. 

Frudė apmąstė jos žodžius. Širdis daužėsi kaip pašėlusi. Jis — 
senas advokatas, pratęs spręsti problemas. Iš jo tikimasi, kad tu- 

rės po ranka planą bet kokiai kliūčiai įveikti, o jis jaučiasi kaip 
suparalyžiuotas. Staiga susivokė sėdįs ir klausąs jaunos merginos 
nurodymų. Kažkaip ji perėmė vadovavimą ir brėžia jam gaires, 
kurių jis pats nebesugeba suformuluoti. 

— O Harieta?.. 

— Mudu su Mikaeliu dar nebaigėme darbo. Tačiau gali- 
te perduoti Henrikui Vangeriui, kad, mano supratimu, bylą 
išaiškinsime. 


MIKAELIS PABUDO. NETIKĖTA Martino Vangerio mirtis buvo 
pagrindinė devintos valandos naujiena per radiją. Apie nakties 
įvykius niekas neužsiminė nė žodžio, išskyrus tai, kad pramo- 
nininkas nežinia kodėl didžiuliu greičiu išlėkė į priešpriešinę 
eismo juostą. 

Automobiliu važiavęs vienas. Čionykštis radijas transliavo il- 
goką reportažą, kupiną nerimo dėl Vangerių koncerno ateities ir 
ekonominių padarinių jo įmonėms. 

Paskubomis sudėliota popietinė „IT“ telegrama antrašte 
„Regionas išgyvena šoką“ apibendrino ūmiausias Vangerių kon- 
cerno problemas. Nori nenori, visi prisiminė, kad vien Hedes- 
tade trys tūkstančiai gyventojų iš dvidešimt vieno — Vangerių 
koncerno darbuotojai ar kaip nors kitaip priklausantys nuo kon- 
cerno gerovės. Vykdomasis direktorius žuvo, buvęs vykdoma- 
sis — pasenęs ir sunkiai pasiligojęs po širdies priepuolio. Tiesio- 
ginio paveldėtojo nėra. Ką jau kalbėti apie tai, kad koncernas 
išgyvena sunkiausią periodą savo istorijoje. 


MIKAELIS GALĖJO NUVAŽIUOTI į Hedestado policijos nuovadą 
ir pranešti, kas atsitiko naktį, tačiau Lisbeta jau buvo įsukusi 
negrįžtamą procesą. Kadangi jis nepaskambino policijai išsyk, 
padaryti tai su kiekviena valanda darėsi vis sunkiau. Visą ryt- 
metį niauriai tylėdamas jis prasėdėjo ant virtuvės suolo, žvelgė 
į lietų ir sunkius debesis už lango. Apie dešimtą vėl atūžė stipri 

liūtis su žaibais, tačiau perpiet lietus liovėsi, vėjas kiek aprimo. 
Išėjęs į lauką jis apšluostė sodo baldus ir atsisėdo su puodeliu 
kavos. Vilkėjo marškinius stačia apykakle. 

Martino mirtis, žinoma, nelyg šešėlis apsiautė visą Hedebio 
kasdienybę. Prie Izabelos Vanger namų rikiavosi automobi- 
liai — klano nariai rinkosi pareikšti užuojautos. Lisbeta bejaus- 
mėmis akimis stebėjo procesiją. Mikaelis sėdėjo nepraverdamas 
burnos. 

— Kaip jautiesi? — galų gale paklausė ji. 

Mikaelis valandėlę pasvarstė, ką atsakyti. 

— Manau, tebeišgyvenu šoką, — tarė jis. — Buvau visiškas be- 
jėgis. Kelias valandas neabejojau, kad mirsiu. Jaučiau mirties 
baimę ir visiškai nieko negalėjau padaryti. 

Ir ištiesęs ranką palietė jos kelį. 

— Ačiū, — tarė. — Jei nebūtum pasirodžiusi, jis būtų mane 
nudėjęs. 

Lisbeta kreivai šyptelėjo. 

— Nors... man niekaip galvoj netelpa, kad tu tokia beprotė 
ir pati viena jį puolei. Gulėjau ant grindų ir meldžiausi, kad tik 
pamatytum nuotrauką, suprastum, kur čia šuo pakastas, ir pa- 
skambintum į policiją. 

— Jei būčiau laukusi policijos, turbūt nebūtum išgyvenęs. Gal 
reikėjo leisti, kad tas šūdžius tave nužudytų? 

— Kodėl nesikalbi su policija? - paklausė Mikaelis. 

— Aš nesikalbu su valdžios instancijomis. 

— Kodėl? 

— Mano reikalas. Beje, manau, kad ir tau neprotinga savo, 
kaip žurnalisto, biografiją papuošti faktu, kad tave buvo išrengęs 
Martinas Vangeris, pagarsėjęs žudikas maniakas. Jei tau nepa- 
tinka pravardė Kalis Bliumkvistas, pagalvok, kokių epitetų tau 
sugalvotų sužinoję apie tai. 

Mikaelis tiriamai pažvelgė į ją ir nusprendė nebenagrinėti 
tos temos. 

— Šiaip ar taip, turime problemą, — vėl prašneko Lisbeta. 

Mikaelis linktelėjo. 

— Kas nutiko Harietai? 

Lisbeta padėjo ant stalo dvi „Polaroidu“ darytas nuotraukas. 
Paaiškino, kur radusi. Mikaelis valandėlę atidžiai tyrinėjo nuo- 
traukas, paskui pakėlė akis. 

— Tai gali būti ji, - nusprendė galiausiai. - Prisiekti negaliu, 
tačiau kūno sudėjimas ir plaukai primena visas jos nuotraukas, 
kurias esu matęs. 


MIKAELIS SU LISBETA VALANDĄ sode aptarinėjo bylos smulk- 
menas. Suprato, kad abu atskirai vienas nuo kito atpažino Mar- 
tiną Vangerį kaip trūkstamą grandį. 

Lisbeta taip tada ir nepamatė nuotraukos, Mikaelio paliktos 
virtuvėje ant stalo. Peržiūrėjusi apsaugos kamerų kadrus tiesiog 
nusprendė, kad Mikaelis bus sumanęs kokią nors kvailystę. Tai- 
gi palei krantinę nuėjo prie Martino namo, pasidairė pro visus 
langus, tačiau neišvydo nė gyvos dvasios. Atsargiai patikrino 
duris ir langus apatiniame aukšte. Galiausiai užsliuogė į antrą 
aukštą ir įėjo pro atdaras balkono duris. Viduje ji apžiūrėjo vieną 
kambarį po kito, stengdamasi judėti kuo atsargiau, ir tai atėmė 
daug laiko. Netrukus ji aptiko laiptus į rūsį. Martinas apsižiop- 
lino palikdamas praviras duris į siaubo kambarį, tad ji greit su- 
sigaudė, kas dedasi. 

Mikaelis pasitikslino, kiek ji spėjo nugirsti. 

— Nedaug. Atėjau, kai jis tavęs klausė, kas atsitiko Harietai, 
prieš pat pakabindamas tave kilpoje. Tada trumpam jus palikau, 
nes užlipau į viršų susirasti ginklo. Golfo lazdas radau spintoje. 

— Martinas neturėjo jokio supratimo, kas jai nutiko, — tarė 
Mikaelis. 

— Tu juo tiki? 

— Tikiu, - nė nedvejodamas atsakė Mikaelis. — Jis siautėjo 
baisiau už pasiutusį šešką... iš kur čia man tokie palyginimai 

lenda... bet prisipažino, kokius nusikaltimus įvykdė. Jis kalbėjo 
laisvai. Esu tikras, kad norėjo prieš mane pasirodyti. Tačiau jis, 
kaip ir Henrikas, visą laiką desperatiškai troško sužinoti, kas iš 
tikrųjų nutiko Harietai. 

— Tai... kurgi mus veda pėdsakai? 

— Mes žinome, kad Gotfridas Vangeris kaltas dėl pirmosios 
žmogžudysčių serijos, įvykdytos nuo 1949-ųjų iki 1965-ųjų. 

— Gerai. Jis ir Martiną pamokė. 

— Nieko sau disfunkcionali šeimynėlė, - tarė Mikaelis. - Mar- 
tinas neturėjo nė menkiausio šanso tapti normaliu žmogumi. 

Lisbeta keistai pažvelgė į Mikaelį. 

— Martinas man pasakojo, nors ir padrikai, kad jo tėtis jį dar paauglį 
visko išmokęs. Martinas dalyvavo nužudant Leją 1962-aisiais. Tada 
jam buvo keturiolika. Ir per Saros nužudymą 1964-aisiais. Tą kartą ir 
pats aktyviai prisidėjo. Būdamas šešiolikos. 

— Ir ką? 

— Sakėsi nesąs homoseksualus, niekada nelietęs vyro — išsky- 
rus tėvą. Tai mane verčia manyti, kad... ką gi, vienintelė išvada, 
kad tėvas jį prievartaudavo. Seksualinė prievarta turbūt vyko 
ilgą laiką. Jis buvo, taip sakant, išauklėtas savo tėvo. 

— Nesąmonės, - nukirto Lisbeta Salander. 

Jos balsas nuskambėjo kietai kaip titnagas. Apstulbęs Mikae- 
lis pažvelgė į ją. Jos žvilgsnis - geležinis. Ir nė lašo užuojautos. 

— Martinas turėjo tokį patį šansą kaip ir visi kiti - galėjo su- 
duoti atsakomąjį smūgį. Jis pats apsisprendė. Jis žudė ir žagino, 
nes jam tai patiko. 

— Gerai, nesiginčysiu. Tačiau Martinas buvo užguitas ber- 
niukas, tėvas jį paženklino visam gyvenimui. Gotfridą patį engė 
jo tėvas nacis. 

— Štai kaip, vadinasi, tu darai prielaidą, kad Martinas neturėjo 
laisvos valios, vadinasi, žmonės tampa tokie, kokiais juos auklėja? 

Mikaelis atsargiai nusišypsojo: 

— Ar čia opi tema? 

Lisbetos akyse staiga plykstelėjo gniaužiamas pyktis. Mikae- 
lis suskubo kalbėti toliau: 

— Aš nesakau, kad žmones paveikia vien auklėjimas, tačiau 
manau, kad jis labai svarbus. Tėvas Gotfridą keletą metų mušė 
iki pamėlynavimo. Tokie dalykai nepraeina be pėdsakų. 

— Nesąmonės, —- pakartojo Lisbeta. —- Gotfridas — ne vienin- 
telis muštas vaikas. Tai nesuteikia jam neribotos teisės žudyti 
moteris. Jis pats apsisprendė. Kaip ir Martinas. 

Mikaelis iškėlė ranką. 

— Nesibarkim. 

— Aš nesibaru. Man tik atrodo patetiška, kad išgamos visada 
turi kam suversti kaltę. 

— Gerai. Jiems tenka ir asmeninė atsakomybė. Tą mes vėliau 
išnarpliosime. Dabar svarbiausia, kad Gotfridas mirė, kai Marti- 
nui buvo septyniolika, ir jis neteko dvasinio vadovo. Tad mėgino 
savarankiškai sekti tėvo pėdomis. Nuo Upsalos 1966-ųjų sausį. 

Mikaelis ištiesė ranką nusprendęs pasivaišinti Lisbetos ciga- 
retėmis. | 

— Net neketinu spėlioti, kokius potroškius Gotfridas tenkino 
ir kaip jis suvokė savo veiksmus. Turbūt susikūrė kažkokį Bib- 
lijos Žargoną, tam tikra prasme legalizuojantį baudimą ir apsi- 
valymą, čia gal psichiatrai paaiškintų plačiau. Bene svarbu. Jis 
buvo žudikas maniakas. 

Akimirką pasvarstęs kalbėjo toliau: 

— Gotfridas siekė žudyti moteris pridengdamas savo elgesį 
kažkokiu pseudoreliginiu drabužiu. Tačiau Martinas net nepa- 
sivargino susirasti preteksto. Veikė apgalvotai, žudė sistemingai. 
Be to, turėjo pinigų, kuriuos galėjo leisti savo hobiui. Ir buvo 
sumanesnis už tėvą. Kaskart, kai Gotfridas palikdavo po savęs 
lavoną, prasidėdavo policijos tyrimas, kildavo rizika, kad kas 
nors aptiks pėdsakus ar bent susies žmogžudystes vieną su kita. 

— Martinas namą pasistatė aštuntajame dešimtmety, - mąs- 
liai įsiterpė Lisbeta. 

— Atrodo, Henrikas yra minėjęs, kad 1978-aisiais. Tikriausiai 
užsisakė požeminę saugyklą svarbiems archyvams ar kam nors 
panašaus. Taip buvo įrengta belangė - garso nepraleidžianti pa- 
talpa su plieninėmis durimis. 

— Jis turėjo tą kamerą dvidešimt penkerius metus. 

Jie valandėlę patylėjo. Mikaelis apmąstė baisybes, ketvirtį 
amžiaus greičiausiai vykusias Hedebio salos prieglobstyje. Lis- 
betai nereikėjo nė stengtis — ji peržiūrėjo vaizdajuosčių kolekci- 
ją. Pamatė, kaip Mikaelis nesąmoningai pasičiupinėjo kaklą. 

— Gotfridas nekentė moterų ir žagindamas savo sūnų įdiegė 
jam savo neapykantą. Tačiau yra dar vienas niuansas... Manau, 
Gotfridas fantazuodavo, kaip vaikai prisidės prie jo, švelniai 
tariant, iškrypėliškų orgijų. Paklaustas apie Harietą, jo paties 
seserį, Martinas pasakė: Mėginom su ja pasikalbėti. Tačiau ji buvo 
tik paprasta kekšė. Ketino babasakoti Henrikui. 

Lisbeta linktelėjo. 

— Aš jį girdėjau. Maždaug tada ir jėjau į rūsį. Vadinasi, žino- 
me, apie ką būtų vykęs jos slaptasis pokalbis su Henriku. 

Mikaelis suraukė kaktą. 

— Nebūtinai. 

Jis kiek pasvarstė. 

— Pagalvok apie chronologiją. Mes nežinome, kada Gotfridas 
pirmą kartą išprievartavo sūnų, tačiau žudydamas Leją Person 
Udevaloje 1962-aisiais jau vedėsi jį kartu. Jis nuskendo 1965-ai- 
siais. Prieš tai jiedu mėgino pasika/bėti su Harieta. Ar tai neuž- 
veda mūsų ant kelio? 

— Gotfridas lindo ne tik prie Martino. Jis lindo ir prie 
Harietos. 

Mikaelis linktelėjo. 

— Gotfridas buvo mokytojas. Martinas - mokinys. Harieta 
buvo jų... kas, žaislas? 

— Gotfridas išmokė Martiną dulkinti savo seserį. 

Lisbeta parodė „Polaroidu“ darytas nuotraukas. 

— Iš dviejų nuotraukų sunku susidaryti vaizdą, ką ji apie tai 
manė, nes nematyti veido. Šiaip ar taip, ji mėgino prisidengti 
nuo objektyvo. 

— Sakykime, tai prasidėjo, kai jai buvo keturiolika metų, 
I964-aisiais. Ji priešinosi — negalėjo susitaikyti, Martino žodžiais 
tariant. Štai ką ji grasino papasakoti. Martino šiomis aplinky- 
bėmis tikriausiai niekas neklausė, jis tiesiog pakluso tėvui. Jie- 
du su Gotfridu sudarė kažkokį paktą, į kurį stengėsi įtraukti ir 
Harietą. 

Lisbeta pakinkavo galva. 

— Tavo užrašuose pažymėta, kad Henrikas leido Harietai at- 
sikraustyti 1964-ųjų Žiemą. 

— Henrikas matė, kad kažkas šeimoje ne taip. Manė, kad prie- 
žastis — Gotfrido ir Izabelos barniai bei nesutarimai, tad priėmė 
ją pas save, kad galėtų ramiai gyventi ir susikaupusi mokytis. 

— Gotfridui su Martinu neišdegė. Pasidarė sunkiau ją pagauti 
ir kontroliuoti jos gyvenimą. Tačiau retkarčiais... kur vykdavo 
tvirkinimas? 

— Turbūt Gotfrido trobelėje. Aš beveik tikras, kad nuotrau- 
kos darytos ten — tą lengva patikrinti. Trobelė tobuloje vietoje, 
jokių kaimynų, toli nuo kaimo. Paskui Gotfridas nusigėrė pas- 
kutinį kartą ir be didelių ekscesų nuskendo. 

Lisbeta susimąsčiusi pritarė. 

— Harietos tėvas turėjo arba mėgino turėti su ja lytinių santy- 
kių, tačiau, spėju, apie žmogžudystes nesipasakojo. 

Mikaelis sutiko. Juk Harieta susidomėjo religija tik pasku- 
tiniaisiais metais, kai Gotfrido jau nebebuvo, ji tik tada užsira- 
šė Gotfrido aukų vardus, sugretindama juos su atitinkamomis 
Biblijos citatomis. Valandėlę pamąstė stengdamasis rasti logišką 
paaiškinimą. 

— Vis dėlto kažkuriuo momentu Harieta suprato, kad Gotfri- 
das ne tik užsiima kraujomaiša, bet yra ir pamišęs žudikas ma- 
niakas, — tarė jis. 

— Neaišku, kada ji sužinojo apie žmogžudystes. Galbūt prieš 
pat Gotfridui nuskęstant. O galbūt po jo mirties, gal jis turėjo 
dienoraštį arba pasilikdavo laikraščių iškarpas apie žmogžudys- 
tes. Kažkas jai parodė pėdsakus. 

— Tačiau Henrikui ji ketino papasakoti ne apie tai, - pridūrė 
Mikaelis. 

— O apie Martiną, - toliau dėstė Lisbeta. - Tėvo neliko, bet 
Martinas toliau ją kankino. 

— Būtent, - linktelėjo Mikaelis. 

— Tačiau ji metus delsė, kol pasiryžo. 

— O ką tu darytum, jei staiga suvoktum, kad tavo tėvas — žu- 
dikas maniakas, dulkinantis tavo brolį? 

— Užmuščiau šėtoną, — atrėžė Lisbeta taip šaltakraujiškai, 
kad Mikaeliui nė nedingtelėjo abejoti, ar ji nejuokauja. Staiga 
prieš akis vėl iškilo jos veidas, kai ji puolė Martiną. Jis nusišyp- 
sojo bedžiaugsme šypsena. 

— Puiku, bet Harieta — tai ne tu. Gotfridas mirė 1965-aisiais, 
jai nespėjus nieko imtis. Tai irgi logiška. Kai Gotfridas mirė, 
Izabela išsiuntė Martiną į Upsalą. Jis galbūt grįždavo į namus 
per Kalėdas ir šiaip atostogų, tačiau per tuos metus su Harieta 
matydavosi retai. Ji turėjo laiko į viską pažvelgti iš šalies. 

— Ir pradėjo studijuoti Bibliją. 

— O turint omenyje tai, ką dabar žinome, susidomėjimas kilo 
ne iš religinių įsitikinimų. Galbūt ji tiesiog norėjo perprasti tė- 
čio elgesį. Ji mąstė iki pat Vaikų dienos 1966-aisiais, kai staiga 
išvydo savo brolį Geležinkelio gatvėje ir suprato, kad jis ją seka. 
Mes nežinome, ar jiedu kalbėjosi, ar jis ką nors jai sakė. Tačiau, 
kad ir kaip ten būtų, impulso pagauta Harieta nuvažiavo tiesiai 
namo pasikalbėti su Henriku. 

— Ir paskui dingo. 


PERŽVELGUS ĮVYKIŲ GRANDINĘ, nebebuvo sunku suprasti, kas 
vyko toliau. Tad Mikaelis su Lisbeta susikrovė daiktus. Prieš 


— 474 — 


MERGINA SU DRAKONO TATUIRUOTE 


jiems išvažiuojant, Mikaelis paskambino Frudei ir pranešė, kad 
juodu su Lisbeta privalo kuriam laikui išvykti. Prieš tai žūtbūt 
reikėjo susitikti su Henriku. 

Mikaelis pasiteiravo, ką Frudė pasakojęs Henrikui. Iš balso 
advokatas atrodė toks įsitempęs, kad Mikaelis sunerimo. Netru- 
kus Frudė išmikčiojo, jog minėjęs tik tiek, kad Martinas žuvo 
automobilio avarijoje. 

Mikaelis pasistatė automobilį prie Hedestado ligoninės. Kaip 
tik tuo momentu vėl nugriaudėjo perkūnija, dangų užgulė lie- 
taus pritvinkę debesys. Jis nuskubėjo per stovėjimo aikštelę jau 
kapsint pirmiesiems lašams. 

Vilkėdamas chalatą, Henrikas sėdėjo už stalo prie palatos 
lango. Liga įspaudė aiškius pėdsakus, bet senolis buvo atgavęs 
veido spalvą ir bent iš pažiūros taisėsi. Jie paspaudė kits kitam 
rankas. Mikaelis paprašė asmeninės Henriko slaugytojos palikti 
juos keletui minučių. 

— Kažkur slapstėtės, - pabrėžė Henrikas. 

Mikaelis linktelėjo. 

— Sąmoningai. Jūsų giminės nepageidauja, kad čia rodyčiau- 
si, bet šiandien visi pas Izabelą. 

— Vargšas Martinas, - tarė Henrikas. 

— Henrikai, pavedėte man iškapstyti tiesą apie Harietos liki- 
mą. Ar tikėjotės, kad ji bus neskausminga? 

Senis pažvelgė į jį. Paskui jo akys išsiplėtė. 

— Martinas? 

— Jis — istorijos dalis. 

Henrikas užsimerkė. 

— Noriu paklausti vieno dalyko. 

— Ko? 

— Ar tebenorite žinoti, kas įvyko? Net jeigu tai bus skaudu ir 
net jeigu tiesa daug baisesnė, nei įsivaizduojate? 

Henrikas ilgai žvelgė į Mikaelį. Paskui linktelėjo. 


— Noriu žinoti tiesą. Juk tam jus ir pasamdžiau. 

— Puiku. Manau, kad žinau, kas atsitiko Harietai. Tačiau dar 
trūksta vienos grandies. Ir tada būsiu padaręs viską. 

— Pasakokit. 

— Ne. Ne šiandien. Kol kas paprašysiu jūsų ir toliau ilsėtis. 
Gydytojas sako, kad krizė praėjo ir kad jūs sveikstate. 

— Nesielkit su manim kaip su vaiku. 

— Aš dar neperkirtau finišo juostelės. Kol kas dar tik spėlioju. 
Išvažiuoju ieškoti trūkstamos grandines. Kitą kartą papasakosiu 
visą istoriją. Gal kiek užtruksiu. Tačiau žinokite — aš grįšiu, ir 
tada jūs sužinosite tiesą. 


NUVARIUSI MOTOCIKLĄ Į TROBELĖS pavėsį, Lisbeta užklojo jį 
brezentu ir sėdo su Mikaeliu į jo skolintą automobilį. Važiuo- 
jant ėmė dar smarkiau griaudėti, vėjas atpūtė lietaus šuorą. Į 
pietus tuoj už Jevlės juos užklupo tokia baisi liūtis, kad Mikaelis 
vos įžiūrėjo kelią. Nusprendęs nerizikuoti, pasuko į degalinę. 
Laukdami, kol pragiedrės, išgėrė kavos. Stokholme atsidūrė tik 
apie septintą vakaro. Pasakęs savo buto kodą, Mikaelis paleido 
Lisbetą prie centrinės metro stoties. Įžengus pro duris, butas 
pačiam pasirodė svetimas. 

Kol Lisbeta suvažinėjo į Sundbiubergą pas Plague, jis išsiurbė 
dulkes ir sutvarkė butą. Ji pasibeldė pas Mikaelį apie vidurnaktį, 
dešimt minučių apžiūrinėjo visas buto kertes ir menkiausius už- 
kaborius. Paskui ilgai stovėjo prie lango, žvelgdama į Sliuseną. 

Jie nusirengė ir keletą valandų pamiegojo kambario kampe 
už drabužinių ir knygų lentynų pertvaros. 


KITĄ DIENĄ MAŽDAUG vidurdienį jie nusileido Londone, Get- 
viko oro uoste. Juos pasitiko lietus. Mikaelis buvo rezervavęs 
kambarį Hote/ James netoli Haidparko. Palyginti su Beisvoterio 
lūšnomis, kuriose jis nuolat anksčiau atsidurdavo lankydamasis 
Londone, tai buvo puikus viešbutis. Nakvynę apmokėjo iš Fru- 
dės pinigų išlaidoms. 

Pavakare penktą valandą prie jų bare priėjo maždaug trisde- 
šimtmetis vyriškis. Beveik visiškai nuplikęs, šviesia barzda, per 
dideliu švarku, džinsais ir denio batais. 

— Wasp:“ - paklausė jis. 

— Trinity“*? -— pasitikrino ji. Jie linktelėjo vienas kitam. Kuo 
vardu Mikaelis, jis nesidomėjo. 

Trinity partneris prisistatė kaip Bob he Dog““". Jis laukė už 
kampo, sename volksvageno furgone. Jie sulipo pro stumdo- 
mas duris ir įsitaisė ant atlenkiamų kėdžių. Kol Bobas nardė po 
Loridono eismą, Wasp ir Trinity tarėsi. 

— Plague sakė, kad kalbama apie crasb-bang jo 

— Tikriau — telefono pasiklausymą ir elektroninio pašto per- 
žiūrą kompiuteryje. Gal pasiseks greitai, o gal užtruks porą die- 
nų, atsižvelgiant į tai, ar jam pavyks gerai paspausti, - Lisbeta 
nykščiu dūrė į Mikaelį. - Taip kaip — ar įmanoma? 

— Ar šunys turi blusų? — atšovė ZTrinižy. 


5*** 


ANITA VANGER GYVENO mažyčiame sublokuotame name, tvar- 
kingame Seint Albanso priemiestyje, maždaug už valandos kelio 
automobiliu į šiaurę. Iš furgono jie matė, kaip ji, apie septintą vakaro 
grįžusi namo, atsirakino duris. Palaukęs, kol ji nusipraus po dušu, 
užkąs ir atsisės prie televizoriaus, Mikaelis paskambino į duris. 

Jas atidarė beveik identiška Sesilijos Vanger kopija mandagia 
klausiama veido išraiška. 

— Laba diena, Anita. Aš esu Mikaelis Bliumkvistas. Henri- 
kas Vangeris prašė jus aplankyti. Jei gerai suprantu, jau girdėjote 
naujieną apie Martiną. 

Jos veide kaitaliojosi tai nuostaba, tai įtampa. Išgirdusi pa- 
vardę, ji išsyk susigaudė, kas jis toks. Juk palaikė ryšį su Sesilija, 
kuri veikiausiai bus nepalankiai atsiliepusi apie Mikaelį. Tačiau 
Henriko vardas reiškė, kad teks Mikaelį įsileisti, tad pakvie- 
* Vapsva (angl). 

** Trejybė (angl.). 
*** Suo Bobas (angl. J. 


**+* Įsilaužimą (angl/.). 

tė jį prisėsti svetainėje. Jis apsidairė. Anitos namai — skonin- 
gai įrengtas būstas žmogaus, turinčio profesiją ir pakankamai 
uždirbančio, tačiau nenorinčio garsintis. Vis dėlto jam krito į 
akį grafikos lakštas su Anderso Zorno autografu virš židinio, 
paversto dujiniu šildytuvu. 

— Atleiskite, kad trukdau taip netikėtai. Lankausi Londone 
kitu reikalu, mėginau jums dieną prisiskambinti. 

— Suprantu. Kokiu jūs reikalu? — balsas budrus. 

— Ar žadate važiuoti į laidotuves? 

— Ne, mudu su Martinu nebuvome artimi, be to, negaliu iš- 
eiti iš darbo. 

Mikaelis linktelėjo. Trisdešimt metų Anita Vanger laikėsi 
nuo Hedestado kuo atokiau. Nuo to laiko, kai jos tėvas persi- 
kraustė atgal į salą, vargu ar buvo ten ir koją įkėlusi. 

— Aš aiškinuosi, kas atsitiko Harietai Vanger. Metas pasa- 
kyti tiesą. 

— Harietai? Nesuprantu, ką turite omenyje. 

Atsakydamas į jos suvaidintą nuostabą, Mikaelis nusi- 
šypsojo. 

— Iš visų giminaičių jūs su Harieta draugavote artimiausiai. 
Su savo siaubinga istorija ji kreipėsi kaip tik į jus. 

— Jums protas pasimaišė, - atrėžė Anita Vanger. 

— Tikriausiai taip sakydama esate teisi, - nerūpestingai pritarė 
jai Mikaelis. - Anita, jūs tą dieną buvote Harietos kambaryje. Aš 
turiu vaizdinių įrodymų. Netrukus atsiskaitysiu Henrikui, tada 
viskas bus jo rankose. Ar geriau pačiai papasakoti, kas atsitiko? 

— Tučtuojau išeikite. 

Mikaelis pakilo. 

— Gerai, bet anksčiau ar vėliau privalėsite su manimi 
pasikalbėti. 

— Aš neturiu jums ko pasakyti. 

— Martino nebėra, — tarė Mikaelis, pabrėždamas kiekvieną 
žodį. - Jums jis niekada nepatiko. Manau, į Londoną išsikraus- 

tėte ne tik dėl to, kad išvengtumėte tėvo, bet ir dėl to, kad nerei- 
kėtų matytis su Martinu. Tai reiškia, kad ir jūs viską žinojote, o 
vienintelis žmogus, galėjęs papasakoti - Harieta. Klausimas tik 
vienas — kaip jūs pasielgėte su šia informacija? 

Anita Vanger užtrenkė duris Mikaeliui prieš nosį. 


TRAUKDAMA MIKROFONĄ MIKAELIUI iš po marškinių, Lisbe- 
ta patenkinta šypsojosi. 

— Pakėlė ragelį praėjus trisdešimčiai sekundžių po to, kai už- 
darė duris, — tarė ji. 

— Šalies kodas — Australija, — raportavo Trinity, mesdamas 
ausines ant mažyčio furgono darbastalio. — Reikia pažiūrėti, 
koks area code“. 

Jis ėmė spaudyti nešiojamojo kompiuterio klavišus. 

— Va. Ji skambino šituo numeriu, telefonas prijungtas Tenant 
Kryko vietovėje, į šiaurę nuo Alis Springso, Šiaurinėje teritori- 
joje. Norit paklausyti? 

Mikaelis linktelėjo. 

— Kiek dabar Australijoje valandų? 

— Maždaug penkta ryto. 

Trinity įjungė skaitmeninį grotuvą, prijungė garsiakalbį. Kol 
kažkas pakėlė ragelį, Mikaelis suskaičiavo aštuonis signalus. 
Pokalbis vyko angliškai. 

— Labas. Čia aš. | 

— Ummm, aš lyg ir vyturys, bet... 

— Norėjau vakar paskambinti... Martinas nebegyvas. Užva- 
kar užsimušė avarijoj. 

Tyla. Paskui asmuo kitame laido gale tarsi atsikrenkštė, tarsi 
ištarė „gerai . 

— Tačiau turime problemą. Pas mane ką tik buvo užėjęs šlykš- 
tus žurnalistas, kurį nusamdė Henrikas. Klausinėjo, kas įvyko 
I966-aisiais. Jis kažką Žino. 

Vėl tyla. Paskui - įsakmus tonas. 


* Regiono kodas (angl). 

— Anita. Tuoj pat padėk ragelį. Kuriam laikui turime nu- 
traukti ryšį. 

— Bet... | 

— Rašyk laiškus. Papasakok, kas atsitiko. 

Paskui pokalbis nutrūko. 

— Nuovoki moteriškė, - įvertino Lisbeta neslėpdama susiža- 
vėjimo. 

Jie grįžo į viešbutį prieš vienuoliktą. Registratorė pagelbėjo 
užsisakyti vietas į artimiausią Australijos reisą. Po valandėlės jie 
jau turėjo bilietus į lėktuvą, pakilsiantį 19.05 kitą vakarą. Kelio- 
nės tikslas - Kanbera, Nju Saut Velsas. 

Išsiaiškinę visas smulkmenas, jie nusimetė drabužius ir griu- 
vo į lovą. 


LISBETA LONDONE LANKĖSI pirmą kartą, tad iki pietų jie 
vaikštinėjo po Totenhem Kort Roudą ir Sohą. Sustojo išgerti 
kavos /a£že Ould Komptono gatvėje. Apie trečią grįžo į viešbutį 
pasiimti bagažo. Kol Mikaelis apmokėjo sąskaitą, Lisbeta įsi- 
jungusi savo mobilųjį pamatė, kad yra gavusi žinutę. 

— Armanskis prašo paskambinti. 

Pasinaudojusi registratūros telefonu susuko viršininkui. Mi- 
kaelis stovėjo per keletą žingsnių jai už nugaros, kai staiga pa- 
matė, kaip Lisbeta atsigręžia į jį suakmenėjusiu veidu. Jis bere- 
gint puolė prie jos. 

— Kas tau? 

— Mama mirė. Man reikia važiuoti namo. 

Lisbeta atrodė ištikta nevilties. Mikaelis pamėgino ją apka- 
binti, bet ji atstūmė jį. 

Viešbučio bare jie išgėrė kavos. Kai Mikaelis pareiškė grąžinsiąs 
bilietus į Australiją ir važiuosiąs su ja į Stokholmą, ji papurtė galvą. 

— Ne, - tarė trumpai. — Nevalia tokiu momentu sugadinti 
viso darbo. Tik į Australiją turėsi važiuoti vienas. 

Jie išsiskyrė šalia viešbučio ir sėdo kiekvienas į savo autobusą 
iki atitinkamo oro uosto. 

ANTRABIENIS, LIEPOS 15—KETVIRTABIENIS, LIEPBS 17 


VIDAUS ORO LINIJOMIS Mikaelis iš Kanberos skrido toliau į Alis 
Springsą, kitų transporto priemonių nebuvo, nes jis nusileido taip 
vėlai po pietų. Paskui galėjo rinktis —- užsisakyti visą lėktuvą arba 
išsinuomoti automobilį likusiai keturių šimtų kilometrų kelionės 
atkarpai į šiaurę. Jis pasirinko pastarąjį variantą. 

Nežinomas biblinis pseudonimas Joshua, įeinantis į Plague, o 
gal Trinity mistinį tarptautinį tinklą, perdavė voką, jau laukus; 
Mikaelio Kanberos oro uosto informacijoje. 

Numeris, kuriuo skambino Anita, buvo registruotas Kouk- 
ran Farme. Trumpą dosjė jis tikrąja to žodžio prasme prarijo 
kaip šiltą vilną. Koukran Farmas - avininkystės ūkis. 

Iš interneto surinktų duomenų suvestinė smulkiai nušvietė 
Autralijos avių pramonę. Australija turi aštuoniolika milijonų 
gyventojų. Penkiasdešimt trys tūkstančiai jų — fermeriai, pri- 
žiūrintys maždaug šimtą dvidešimt milijonų avių. Vien vilnos 
eksporto apyvarta kasmet siekia apie tris su puse milijardo do- 
lerių. Prie to dar prisideda septynių šimtų milijonų tonų avienos 
eksportas bei odos eksportas drabužių pramonei. Kitaip tariant, 
mėsos ir vilnos gamyba — viena svarbiausių šalies ūkio šakų. 

Koukran Farmas, įkurtas Džeremio Koukrano 189:-aisiais, — 
penkta pagal didumą šalies žemės ūkio įmonė, auginanti maž- 
daug šešiasdešimt tūkstančių merinosų veislės avių, kurių vilna 

laikoma ypač švelnia. Be avių, fermoje dar auginamos karvės, 
kiaulės ir vištos. 

Mikaelis išsiaiškino, kad Koukran Farmas — didelė įmonė su 
įspūdinga metine apyvarta, daugiausia verčiasi eksportu į JAV, 
Japoniją, Kiniją ir Europą. 

Pridėtos biografijos buvo dar įspūdingesnės. 

1972-aisiais Koukran Farmas paveldėjimo keliu iš Reimondo 
Koukrano rankų atiteko Spenseriui Koukranui, mokslus bai- 
gusiam Oksforde, Anglijoje. Spenseris mirė 1994-aisiais, nuo to 
laiko ūkiui vadovauja jo našlė. Ji buvo matyti neryškioje dide- 
lėje nuotraukoje, nukopijuotoje iš Koukran Farmo internetinės 
svetainės. Pusiau nusisukusi, trumpai apsikirpusi šviesiaplaukė 
moteris, glostanti avį. Pasak Joshua, pora susituokė 1971-aisiais 
Italijoje. 

Jos vardas - Anita Koukran. 


MIKAELIS PERNAKVOJO KAŽKOKIAME dulkėtame užkampy- 
je, viltingu pavadinimu Wannado — „Noriu veikti“. Vietos bare 
suvalgė avienos kepsnį užgerdamas trimis pintomis. Kompaniją 
jam palaikė vietos šviesuoliai, vadinę jį ma£e“ ir kalbėję su keis- 
tu akcentu. Mikaelis pasijuto tarsi atsidūręs filmo „Krokodilas 
Dendis“ filmavimo aikštelėje. 
Vėlai naktį prieš užmigdamas susuko Erikai Berger į 

Niujorką. 

— Atsiprašau, Riki, buvau taip užsiėmęs, kad neturėjau laiko 
paskambinti. 

— Kas, po velnių, dedasi Hedestade, - sprogo ji. - Kristeris 
skambino, pasakojo, kad Martinas užsimušė autoavarijoje. 

— Tai ilga istorija. 

—O tu kodėl neatsiliepi telefonu? Aš skambinu kaip 
išprotėjusi. 

— Mano telefonas čia neveikia. 

— Kur nusibeldei? 


* Bičiuliu (ang/.). 

— Kaip tik dabar esu už dviejų šimtų kilometrų nuo Alis 
Springso. Australijoje. 

Mikaeliui retai pavykdavo kuo nors nustebinti Eriką, tačiau 
šįkart ji susičiaupė beveik dešimčiai sekundžių. 

— Ko toj Autralijoj? Jei tik leisite paklausti. 

— Darbų užbaigti. Grįšiu į Švediją po keleto dienų. Skambi- 
nu norėdamas tik pasakyti, kad Henriko užsakymas greit bus 
atliktas. 

— Tu ką, nori pasakyti, atspėjai, kas atsitiko Harietai? 

— Panašu, kad taip. 


JIS NUSIGAVO Į KOUKRAN Farmą kitą dieną maždaug apie pie- 
tus, o ten, deja, sužinojo, kad Anita Koukran šiuo metu gamy- 
bos apygardoje, kuri vadinasi Makavaka, esančioje už dar šimto 
dvidešimties kilometrų į vakarus. 

Laikrodis spėjo išmušti keturias, kai Mikaelis, paklaidžiojęs 
daugybe šoninių keliukų, galop pasiekė tikslą. Jis sustojo prie 
vartų, kur gerdami kavą prie džipo kapoto spietėsi būrelis fer- 
merių. Išlipęs ir prisistatęs Mikaelis paaiškino ieškąs Anitos 
Koukran. Kompanija akimis jam parodė raumeningą, maždaug 
trisdešimtmetį vyriškį, matyt, būrelio vyresnįjį, nuogą iki pu- 
sės, rudai įdegusį, su baltais lopais nuo trumparankovių marški- 
nėlių. Ant galvos - kaubojiška skrybėlė. 

— Wl/ mate“, šefė už kokių dešimties kilometrų į tą pusę, — 
tarė jis, besdamas nykščiu. 

Skeptiškai nužvelgęs Mikaelio automobilį suprato, kad būtų 
negudru leistis į tolesnę kelionę japoniška Žaisline mašinyte. Ga- 
liausiai saulėje įrudęs atletas pareiškė, kad jam vis vien pakeliui, tad 
galįs Mikaelį pamėtėti savo džipu. O džipo tikrai reikia, kitaip ne- 
įveiksi reljefo. Padėkojęs Mikaelis pasiėmė su savimi kompiuterį. 
VYRIŠKIS PRISISTATĖ ESĄS Džefas ir pasipasakojo dirbąs Sžuds 
Manager at the Station“*. Mikaelis paprašė išversti. Užmetęs į jį 
* Žinai, bičiuli (angl.). 

** Gyvulininkystės fermos vedėjas (ang/.). 

akį Džefas nusprendė, kad Mikaelis, matyt, nečionykštis, ir pa- 
aiškino, kad S/uds Manager maždaug atitinka banko vyriausiąjį 
kasininką, tik jis valdąs avis, o ne pinigus. S/a/ion australiškai 
reiškia „ranča“. 

Jie toliau šnekučiavosi, kol Džefas pasišvilpaudamas vaira- 
vo džipą dvidešimties kilometrų per valandą greičiu žemyn į 
dvidešimties laipsnių nuolydžio daubą. Mikaelis padėkojo savo 
laimingai žvaigždei, kad neišvažiavo nuomotu automobiliu. Pa- 
klausęs, kas daubos dugne, sužinojo, kad ten plytinčios ganyklos 
septyniems šimtams avių. 

— Kiek supratau, Koukran Farmas — didelis ūkis. 

— Mes vieni didžiausių visoje Australijoje, - tarė Džefas kiek 
didžiuodamasis. - Turime maždaug devynis tūkstančius avių 
Makavakos apygardoje, bet šiaip mūsų rančų yra ir Niu Saut 
Velse, ir Vakarų Australijoje. Iš viso auginame šešiasdešimt tris 
tūkstančius avių. 

Jie išvažiavo iš daubos į kalvotą, tačiau kiek santūresnį kraš- 
tovaizdį. Staiga Mikaelis išgirdo šūvius, išvydo avių lavonus, 
didžiulius laužus ir apie tuziną fermerių. Beveik visi ginkluoti. 
Matyt, dobė avis. 

Nenoromis Mikaeliui kilo sąsajos su Biblijoje aukojamais 
ėriukais. 

Paskui jis pamatė moterį su džinsais baltais, ir raudonais lan- 
guotais marškiniais, trumpais šviesiais plaukais. Džefas pastatė 
mašiną per kelis metrus nuo jos. 

— Hi boss. We got a tourist“, -— tarė jis. 

Mikaelis išlipo iš džipo, pažvelgė į ją. Ji Žiūrėjo į jį 
klausiamai. 

— Sveika, Harieta. Seniai matėmės, - prašneko jis švediškai. 

Niekas iš Anitos Koukran darbininkų nesuprato, ką jis pasa- 
kė, tačiau jie pamatė jos reakciją. Siaubo iškreiptu veidu ji žengė 
atatupsta. Laikydami savo pareiga globoti šefę, išvydę jos persi- 
mainiusį veidą Anitos vyrai nustojo juokauti, atsitiesė, pasirengė 


* Sveika, šefe. Pas mus turistas (angl.). 


— 484 — 


MERGINA SU DRAKONO TATUIRUOTE 


imtis priemonių prieš keistą nepažįstamąjį, aiškiai keliantį šefei 
nemalonių jausmų. Džefo draugiškumą bematant tarsi vėjas nu- 
pūtė. Jis prisiartino prie Mikaelio. 

Mikaelis susivokė atsidūręs neįžengiamame krašte, kitoje 
Žemės rutulio pusėje, apsuptas avių fermerių būrio. Prakaituoti 
kūnai, rankose ginklai. Vienas Anitos Koukran žodis, ir jie su- 
plėšys jį į gabalus. 

Tačiau grėsminga akimirka praėjo. Harieta Vanger ramina- 
"mai mostelėjo ranka, vyrai atsitraukė per keletą žingsnių. Priė- 
jusi prie Mikaelio ji pažvelgė jam į akis. Permirkusi nuo prakai- 
to, purvinu veidu. Mikaelis pamatė, kad jos šviesūs plaukai prie 
šaknų tamsūs. Ji buvo vyresnė, liesenė iš veido, tačiau, kaip ir 
žadėjo Sutvirtinimo laikų nuotrauka, išaugusi į gražią moterį. 

— Ar mes pažįstami? —- paklausė Harieta Vanger. 

— Taip. Aš esu Mikaelis Bliumkvistas. Vieną vasarą, kai man 
buvo treji metai, jūs buvote mano auklė. Jums buvo gal dvylika 
ar trylika. 

Praėjo keletas sekundžių, kol jos žvilgsnis nušvito. Mikaelis 
pamatė, kad ji staiga prisiminė tuos laikus — ir apstulbo. 

— Ko jūs norite? 

— Harieta, aš jums ne priešas. Aš čia ne tam, kad jus skriaus- 
čiau. Tačiau mums reikia pasikalbėti. 

Ji atsigręžė į Džefą ir liepė perimti vadovavimą, o Mikaeliui 
davė ženklą eiti kartu. Pėsti jie paėjėjo maždaug du šimtus met- 
rų iki kirbinės baltų brezentinių palapinių nedidelėje giraitėje. Ji 
parodė į sulankstomąją kėdę prie sukrypusio stalo. Įsipylė van- 
dens į praustuvę ir apsiplovė veidą, nusišluostė, įėjusi į palapinę 
persivilko marškinius. Iš šaldytuvo ištraukusi du butelius alaus 
klestelėjo priešais Mikaelį. 

— Gerai. Kalbėkit. 

— Kam šaudot avis? 

— Epidemija. Dauguma avių tikriausiai visiškai sveikos, bet 
negalime rizikuoti, kad išplistų užkratas. Kitą savaitę būsim 
priversti skubiai nudėti šešis šimtus avių. Turėkit omeny, mano 
nuotaika nekokia. 

Mikaelis linktelėjo. 

— Jūsų brolis prieš keletą dienų žuvo avarijoje. 

— Girdėjau. 

— Iš Anitos Vanger, kuri jums skambino. 

Valandėlę ji tiriamai žvelgė į jį. Paskui linktelėjo suvokusi, 
kad neigti akivaizdų faktą būtų beprasmiška. 

— Kaip jūs mane radote? 

— Pasiklausėme Anitos pokalbio su jumis telefonu. 

Mikaeliui irgi atrodė, kad nėra pagrindo meluoti. 

— Aš mačiau jūsų brolį keletą minučių prieš mirtį. 

Harieta Vanger suraukė antakius. Jis žvelgė jai į akis. Pas- 
kui nusitraukė kvailą šalikėlį, kuriuo apsimuturiuodavo, atlenkė 
apykaklę ir parodė skaisčiai raudoną kilpos žymę. Veikiausiai 
liks randas prisiminimui apie Martiną Vangerį. 

— Jūsų brolis pakabino mane kilpoje, bet pasirodė mano part- 
nerė ir gerai jį aptalžė. 

Kažkas žybtelėjo Harietos akyse. 


— Manau, verčiau papasakokite visą istoriją nuo pradžių. 


PASAKOJIMAS UŽTRUKO DAUGIAU kaip valandą. Mikaelis pra- 
dėjo nuo to, kas jis toks ir ką dirba. Paaiškino, kaip gavo dar- 
bą pas Henriką Vangerį ir kodėl jam buvo paranku apsigyventi 
Hedebio saloje. Trumpai nupasakojo, kaip policijos tyrimas pri- 
ėjo aklavietę, kaip Henrikas pats toliau vykdė tyrimą, visus tuos 
metus įsitikinęs, kad kažkuris šeimos narys nužudė Harietą. 
Įjungęs kompiuterį pademonstravo, kaip rado Geležinkelio gat- 
vės nuotraukas ir kaip kartu su Lisbeta aptiko pėdsakus žudiko 
maniako, kuris pasirodė esąs du asmenys. 

Jam bekalbant, ėmė temti. Vyrai baigė darbus, suliepsnojo 
stovyklavietės laužai, ėmė burbuliuoti puodai. Mikaelis pamatė, 
kad Džefas laikosi netoliese nuo šefės, vis įtariai žvilgčiodamas 
į Mikaelį. Virėjas patiekė Harietai ir Mikaeliui valgio. Jie atsi- 
darė dar po vieną alaus. Kai Mikaelis nutilo, Harieta kurį laiką 
sėdėjo nuščiuvusi. 

— Viešpatie, — teištarė ji. 

- Jūs praleidote Upsalos žmogžudystę. 

— Aš jos net neieškojau. Kai tėtis nuskendo, taip džiaugiausi, 
kad prievarta baigėsi. Man nė į galvą nešovė, kad Martinas... 

Ji nutilo. 

— Džiaugiuosi, kad jo nebėra. 

— Aš jus suprantu. 

— Tačiau iš jūsų pasakojimo nepaaiškėjo, kaip supratote, kad 
aš gyva. 

— Kai suvokėme, kas atsitiko, nebebuvo taip sunku atspėti 
ir tai. Kad galėtumėte dingti, jums kažkas turėjo padėti. Anita 
buvo jūsų patikėtinė ir vienintelė, galėjusi ištiesti pagalbos ran- 
ką. Judvi susidraugavote, kartu su ja praleidote vasarą. Gyvenote 
Gotfrido trobelėje. Jei kam nors ir patikėjote savo paslaptį, tai 
tik jai, o ji kaip tik buvo gavusi vairuotojo pažymėjimą. 

Harieta Vanger pažvelgė į jį bereikšme veido išraiška. 

— Ir ką dabar darysite žinodamas, kad aš gyva? 

— Papasakosiu apie tai Henrikui. Jis to užsitarnavo. 

— O paskui? Jūs žurnalistas. 

— Harieta, aš neketinu jūsų išduoti. Įsivėlęs į šią košę jau pa- 
dariau tiek tarnybinių nusižengimų, kad jiems išaiškėjus mane 
tikriausiai išmestų iš Žurnalistų sąjungos. 

Jis pamėgino pajuokauti. 

— Na, bet viena klaida daugiau ar mažiau. Svarbiausia, kad 
neužpykdyčiau savo buvusios auklės. 

Jai buvo nejuokinga. 

— Kiek žmonių žino tiesą? 

— Kad jūs gyva? Kol kas tik aš, jūs, Anita ir mano partnerė 
Lisbeta. Dirkas Frudė žino maždaug du trečdalius istorijos, ta- 
čiau jis ir toliau mano, kad žuvote septintajame dešimtmetyje. 

Harieta Vanger, regis, kažką svarstė žvelgdama į tamsą. Mi- 
kaelis ir vėl pasijuto nejaukiai, kad jis čia nesaugus. Jis įsidėmėjo, 
kad už pusmetrio į palapinę atremtas Harietos šautuvas. Paskui 
pasipurtė ir liovėsi fantazuoti pakeisdamas pokalbio temą. 

— Kaip tapote Australijos avių augintoja? Kad Anita jus slap- 
čia išvežė iš salos, tikriausiai savo automobilio bagažinėje, kai 
kitą dieną buvo atidarytas tiltas — tiek susigaudžiau ir pats. 

— Atvirai sakant, užsimetusi pledą tiesiog gulėjau ant grindų 
greta galinės sėdynės, niekas netikrino. Kai Anita atvažiavo į 
Hedebį, nuėjau pas ją ir pasakiau, kad turiu bėgti. Ji man padėjo 
ir visus tuos metus buvo ištikima draugė. 

— Kaip atsidūrėte Australijoje? 

— Iš pradžių keletą savaičių gyvenau Anitos bendrabučio kam- 
baryje Stokholme. Paskui išvažiavau iš Švedijos. Anita turėjo 
nuosavų pinigų, kurių man negailėdama paskolino. Gavau ir jos 
pasą. Buvome panašios, man tereikėjo tik nusišviesinti plaukus. 
Ketverius metus gyvenau vienuolyne Italijoje. Vienuole netapau, 
yra vienuolynų, kur galima pigiai nuomotis kambarį ir ramiai 
mąstyti. Paskui atsitiktinai susipažinau su Spenseriu Koukranu. 
Jis buvo keleriais metais už mane vyresnis, ką tik gavęs diplomą 
Anglijoje, keliavo su kuprine ant pečių po Europą. Įsimylėjau. Jis 
irgi. Viskas paprasta. 1971-aisiais už jo ištekėjo Ani/a Vanger. Aš 
nė sykio to nesigailėjau. Jis buvo puikus vyras. Deja, prieš aštuo- 
nerius metus mirė, ir aš staiga tapau fermos savininke. 

— Tačiau pasas —- kas nors juk turėjo pastebėti, kad yra dvi 
Anitos Vanger. 

— Nepastebėjo - kodėl turėtų? Švedė, vardu Anita Koukran, iš- 
tekėjusi už Spenserio Koukrano. Ar ji gyvena Londone, ar Austr- 
alijoje — bene svarbu. Londone ji - Spenserio Koukrano žmona, 
nusprendusi pagyventi atskirai. Australijoje jie — darni, kartu gy- 
venanti pora. Londonas su Kanbera nevykdo jungtinės duomenų 
bazių patikros. Be to, netrukus gavau australišką pasą Koukran 
pavarde. Planas pavyko nepriekaištingai. Vienintelė, galinti su- 
žlugdyti visą istoriją — pati Anita, panorėjusi ištekėti. Mano san- 
tuoka registruota Švedijos gyventojų surašymo duomenų bazėje. 

— Ji niekada neištekėjo. 

— Pati sakosi taip ir neradusi tinkamo kandidato. Tačiau aš 
juk žinau, kad ji to atsisakė mano labui. Ji tikra draugė. 

— Ką ji veikė jūsų kambaryje? 

— Tą dieną aš nepajėgiau racionaliai mąstyti. Bijojau Marti- 
no, bet kol jis tebebuvo Upsaloje, galėjau bent laikinai užmiršti 
problemą. Tačiau staiga jis kaip niekur nieko išdygo gatvėje He- 
destade, ir aš suvokiau, kad visą savo gyvenimą negalėsiu jaustis 
saugi. Blaškiausi neapsispręsdama, ar papasakoti Henrikui, ar 
bėgti. Henrikas neturėjo laiko, aš vietos sau nerasdama vaikščio- 
jau po kaimą. Žinoma, suprantu, kad avarija ant tilto užvaldė vi- 
sas kitų mintis, bet tik ne mano. Sprendžiau galvosūkį ir avarijos 
beveik nepastebėjau. Viskas atrodė nerealu. Tik staiga susidūriau 
su Anita, apsigyvenusia svečių trobelėje, Gerdos ir Aleksandro 
kieme. Tada ir nusprendžiau prašyti pagalbos. Pratūnojau pas ją 
visą laiką, net nedrįsdama išeiti į lauką. Tačiau man reikėjo šį tą 
su savimi pasiimti — daug ką buvau užsirašiusi į dienoraštį, be to, 
reikėjo drabužių. Anita nuėjo man jų parnešti. 

— Spėju, neiškentusi atidarė langą pasižiūrėti į katastrofos 
vietą. 

Mikaelis valandėlę pamąstė. 

— Aš tik vieno dalyko nesuprantu - kodėl nenuėjote pas Hen- 
riką kaip žadėjusi? 

— Ojūs kaip manote? 

— Tiesą sakant, nežinau. Esu tikras, kad Henrikas būtų pa- 
dėjęs. Martinas būtų bematant nukenksmintas, o Henrikas, su- 
prantama, nebūtų jūsų išdavęs. Būtų viską sutvarkęs diskretiš- 
kai, parūpinęs kokią terapiją ar gydymą. 

— Jūs nesupratote, kas atsitiko. 

Iki pat šiol Mikaelis teužsiminė apie Martino tvirkinimą ir 
nekalbėjo apie Harietos patirtį. 

— Gotfridas išnaudojo Martiną, - tarstelėjo atsargiai, - įtariu, 
kad ir jus. 


HARIETOS VANGER VEIDE nekrustelėjo nė raumenėlis. Paskui 
ji giliai atsikvėpė ir užsidengė rankomis akis. Prabėgo turbūt 
trys sekundės, kol Džefas pribėgo prie jos ir paklausė, ar viskas 


— 489 — 


STIEG LARSSON 


all right“. Harieta Vanger pažvelgė į jį ir vos vos šyptelėjo. Pas- 
kui nustebino Mikaelį — atsistojo ir apkabino bei pabučiavo savo 
Studs Manager į skruostą. Ji atsisuko į Mikaelį, uždėjusi ranką 
Džefui ant peties. 

— Džefai, čia Mikaelis, senas... draugas iš praėjusių laikų. Jis 
atvežė blogų naujienų, tačiau žinianešio niekas nešauna. Mi- 
kaeli, čia Džefas Koukranas, mano vyriausias sūnus. Turiu dar 
vieną sūnų ir dukrą. 

Mikaelis linktelėjo. Džefui — apie trisdešimt. Harieta tik- 
riausiai pradėjo lauktis netrukus po vestuvių su Spenseriu Kou- 
kranu. Pakilęs paspaudė ranką Džefui ir pareiškė, kad taip su- 
jaudinęs jo motiną, tačiau tai esą neišvengiama. Harieta persi- 
metė keletu žodžių su sūnumi ir kažkur jį nusiuntė. Regis, dėl 
kažko apsisprendusi, vėl atsisėdo priešais Mikaelį. 

— Užteks meluoti. Kaip suprantu, viskas baigta. Tam tikra 
prasme aš to laukiau nuo pat tos 1966-ųjų dienos. Daugelį metų 
mano didžiausias siaubas buvo tas, kad kas nors kaip jūs dabar 
prieis prie manęs ir pašauks vardu. Žinote, o dabar man staiga 
neberūpi. Mano nusikaltimui jau suėjo senaties terminas. O ką 
žmonės apie tai pamanys, man nusispjaut. 

— Nusikaltimui? — sukluso Mikaelis. 

Ji reikliai pažvelgė į jį, tačiau jis ir toliau nesuprato, apie ką 
ji kalba. 

— Man buvo šešiolika. Aš bijojau. Man buvo gėda. Buvau 
apimta nevilties. Buvau viena. Vieninteliai, žinoję tiesą, —- Ani- 
ta ir Martinas. Anitai buvau pasakojusi apie tvirkinimą, tačiau 
neprisiverčiau pasakyti, kad mano tėtis dar ir pamišęs moterų 
žudikas. Anita to nežinojo. Vis dėlto aš jai prasitariau apie nusi- 
kaltimą, kurį pati įvykdžiau ir kuris toks siaubingas, kad prispy- 
rus reikalui nedrįsau apie tai pasakyti Henrikui. Meldžiau, kad 
Dievas man dovanotų. Ir keletą metų slapsčiausi vienuolyne. 

— Harieta, jūsų tėvas buvo žagintojas ir žudikas. Jūs visiškai 
nekalta. 


* Gerai (angl.). 

— Tą aš žinau. Mano tėvas išnaudojo mane vienerius metus. 
Dariau viską, kad išsisukčiau... tačiau jis - mano tėtis, ir aš ne- 
galėjau staiga nustoti su juo bendrauti neįstengdama paaiškinti 
kodėl. Tad šypsojausi ir vaidinau stengdamasi dėtis, kad viskas 
gerai, žiūrėdama, kad šalia visada būtų žmonių, kai su juo susi- 
tinku. Mama, aišku, žinojo, ką jis daro, tačiau jai buvo ne galvoj. 

— Izabela žinojo? — nustėręs šūktelėjo Mikaelis. 

Harietos balsas vėl tapo šiurkštus. 

— Suprantama, ji žinojo. Mūsų šeimoje nieko neįvykdavo be 
Izabelos žinios. Tačiau ji apsimesdavo, kad bet kokie nemalonūs ar 
jos reputacijai kenkiantys dalykai neegzistuoja. Tėvas būtų galėjęs 
mane išprievartauti svetainėje jos akyse, o ji būtų nemačiusi. Ji ne- 
pajėgė pripažinti, kad kas nors jos arba mano gyvenime ydinga. 

— Buvau ją sutikęs, tikra ragana. 

— Visada tokia buvo, kiek tik atsimenu. Dažnai laužau galvą 
dėl jos ir tėčio bendro gyvenimo. Kaip supratau, nuo mano gi- 
mimo jie retai arba apskritai niekada nesimylėdavo. Tėvas turėjo 
moterų, tačiau kažkodėl keistai bijojo Izabelos. Šalinosi jos, ta- 
čiau išsiskirti negalėjo. 

— Vangerių šeimoje niekas nesiskiria. 

Ji pirmą kartą nusijuokė. 

— Būtent. Tačiau esmė ta, kad negalėjau prisiversti papasako- 
ti. Visas pasaulis sužinotų. Bendraklasiai, visi giminaičiai... 

Mikaelis suėmė jos ranką. 

— Harieta, aš labai apgailestauju. 

— Man buvo keturiolika, kai jis pirmą kartą mane išprievar- 
tavo. Visus metus paskui vedžiojosi į savo trobelę. Keletą kartų 
dalyvavo ir Martinas. Jis vertė ir mane, ir Martiną daryti jam 
visokius dalykus. Laikė užlaužęs man rankas, kai Martinas... 
pasitenkino su manim. Kai tėtis nuskendo, Martinas buvo pa- 
sirengęs stoti jo vieton. Tikėjosi, kad tapsiu jo meiluže, jam at- 
rodė natūralu, kad aš nusižeminsiu ir paklusiu. Tuo momentu 
neturėjau kitos išeities. Buvau priversta daryti, kaip jis liepia — 
atsikračiau vieno kankintojo vien tam, kad pakliūčiau į nagus 
kitam. Galėjau tik pasistengti niekada neatsidurti su juo viena. 

— Henrikas būtų... 

— Jūs ir toliau nesuprantate. 

Ji pakėlė balsą. Mikaelis pamatė, kad šalia palapinės sėdintys 
vyrai dėbčioja į jį nepatikliais žvilgsniais. Ji vėl nuleido balsą ir 
palinko prie jo. 

— Visos kortos ant stalo. Turėsite pats susigaudyti. 

Ir pakilo atnešti dar alaus. Kai ji grįžo, Mikaelis ištarė vieną 
vienintelį žodį. 

— Gotfridas? 

Ji linktelėjo. 

— I965-ųjų rugpjūčio septintą tėvas jėga nusitempė mane į 
trobelę. Henrikas buvo išvažiavęs. Tėvas gėrė, mėgino mane 
žaginti. Jam net nepakilo, ir jis daužėsi kaip nuo baltosios karš- 
tinės. Kai būdavome vieni, jis visada elgdavosi su manimi... 
šiurkščiai ir Žiauriai, tačiau šįkart peržengė visas ribas. Jis 2u- 
sišlabino ant manęs. Paskui ėmė dėstyti, ką norėtų su manimi 
padaryti. Tą vakarą jis papasakojo apie nužudytas moteris. Jis 
gyrėsi. Citavo Bibliją. Tai vyko keletą valandų. Aš nesupratau 
nė pusės to, ką jis sako, tačiau man tapo aišku, kad jis visiškas 
psichinis ligonis. 

Ji gurkštelėjo alaus. 

— Maždaug apie vidurnaktį jį ištiko pykčio priepuolis. Jis vi- 
siškai paklaiko. Mes buvome viršuje, miegamajame pusaukšty- 
je. Apsukęs man ant kaklo marškinėlius, truktelėjo iš visų jėgų. 
Man akyse aptemo. Nė kiek neabejoju, kad jis rimtai mėgino 
mane nužudyti. Tą naktį jam pirmą kartą pavyko visiškai įvyk- 
dyti išprievartavimą. 

Harieta Vanger pažvelgė į Mikaelį. Jos akyse atsispindėjo 
maldavimas. 

— Tačiau jis buvo toks girtas, kad man kažkaip pavyko iš- 
trūkti. Nušokau nuo pusaukščio žemyn ant grindų ir puoliau 
paniškai bėgti. Buvau nuoga, bėgau negalvodama kur ir atsidū- 
riau ant lieptelio prie vandens. Jis šlitiniuodamas atsivijo mane. 

Mikaelis panoro, kad ji daugiau nebepasakotų. 

— Man pakako jėgų girtuoklį nustumti į vandenį. Irklu spau- 
džiau jį po vandeniu tol, kol nustojo spurdėti. Užtruko vos ke- 
letą sekundžių. 

Kai ji padarė pauzę, tyla pasidarė kurtinama. 

— Pakėlusi akis išvydau Martiną. Jis atrodė pakraupęs, bet 
tuo pat metu vaipėsi. Nežinau, kiek laiko jis stovėjo prie trobelės 
ir šnipinėjo mus. Nuo tos akimirkos patekau jo valion. Priėjęs 
suėmė mane už plaukų, nusivedė atgal į trobelę, atgal į Gotfrido 
lovą. Surišo ir išprievartavo, mūsų tėvas tebeplūduriavo vande- 
nyje prie lieptelio, o aš negalėjau net pasipriešinti. 

Mikaelis užsimerkė. Staiga jam pasidarė gėda, troško, kad 
būtų palikęs Harietą Vanger ramybėje. Tačiau jos balsas vėl at- 
gavo stiprybę. | 

— Nuo tos dienos buvau jo valdžioje. Dariau, ką jis liepdavo. 
Buvau tarsi marionetė, mane išgelbėjo tik tai, kad Izabelai šovė 
į galvą pakeisti Martinui aplinką po tragiškos tėvo mirties ir 
išsiųsti jį į Upsalą. Ji, suprantama, žinojo, ką jis su manimi išda- 
rinėja, ir taip išsprendė problemą. Įsivaizduokit, kaip Martinas 
nusivylė. 

Mikaelis linktelėjo. 

— Kitąmet jis į namus grįžo tik per Kalėdų atostogas, ir man 
pavyko jo išvengti, nes tarpušvenčiu kartu su Henriku išvažiavau 
į Kopenhagą. O vasarą grįžo Anita. Viską jai papasakojau, ir ji 
su manimi buvo dieną naktį žiūrėdama, kad jis neprisiartintų. 

— Jūs jį matėte Geležinkelio gatvėje. 

Ji linktelėjo. 

— Man pasakė, kad jis neatvyks į šeimos susitikimą, kad pa- 
siliks Upsaloje. Tačiau jis, matyt, persigalvojo ir staiga nei iš šio, 
nei iš to išdygo kitapus gatvės spoksodamas į mane. Jis man šyp- 
sojosi. Pasijutau taip, tarsi sapnuočiau baisų sapną. Tėvą aš nužu- 
džiau, o tuo momentu supratau, kad brolio neatsikratysiu nieka- 
da. Vis mąsčiau, ar nenusižudyti. Tačiau nusprendžiau bėgti. 

Ji pažvelgė į Mikaelį kone smagiai nusiteikusi. 

— Būsiu atvira, papasakojus visą tiesą labai palengvėjo. Dabar 
viską žinote. Kaip ketinate panaudoti informaciją? 

DEŠIMTĄ VALANDĄ RYTO Mikaelis pasiėmė Lisbetą iš jos namų 
Lundo gatvėje ir nuvežė į Šiaurinių miesto kapinių krematoriu- 
mą pasiryžęs lydėti ją per atminimo ceremoniją. Lisbeta su Mi- 
kaeliu ilgą laiką buvo vieninteliai lankytojai, be pastorės, tačiau 
prasidėjus laidotuvių ritualui staiga vidun įvirto Draganas Ar- 
manskis. Kinktelėjęs Mikaeliui, atsistojo Lisbetai už nugaros ir 
atsargiai palietė jos petį. Ji linktelėjo nežiūrėdama į jį, tarsi tiks- 
liai žinotų, kas ten toks, ir nuo tos akimirkos ignoravo abudu — 
ir Draganą, ir Mikaelį. | 

Lisbeta nieko nebuvo pasakojusi apie motiną, tačiau pastorė, 
matyt, kalbėjosi su kuo nors iš ligoninės, kurioje ji mirė. Mika- 
elis suprato tik tiek, kad mirties priežastis - kraujo išsiliejimas 
į smegenis. Lisbeta per visą ceremoniją nepratarė nė žodžio. 
Pastorė, kreipdamasi tiesiai į Lisbetą, du kartus net pametė 
mintį, nes ši tik žvelgė jai tiesiai į akis kietai sučiaupusi lūpas. 
Kai viskas baigėsi, apsigręžė ir nei padėkojusi, nei atsisveikinusi 
patraukė lauk. Mikaelis su Draganu sutartinai giliai atsiduso, 
susižvalgė, nenumanydami, kas dedasi jos galvoje. 

— Ji labai blogai jaučiasi, - tarė Draganas. 

— Ir aš taip supratau, — atsakė Mikaelis. — Kaip gerai, kad 
atėjote. 

— Visai nesu tuo tikras. 

Armanskis įsisiurbė Mikaeliui į akis. 

— Važiuosit į šiaurę? Prižiūrėkit ją bent kiek. 

Mikaelis pažadėjo. Jie išsiskyrė prie bažnyčios durų. Lisbeta 
jau laukė automobilyje. 

Ji irgi turėjo važiuoti į Hedestadą — parsivežti motociklo ir 
pasiskolintos iš „Milton Security“ įrangos. Pratylėjusi šimtą ki- 
lometrų paklausė, kaip sekėsi kelionė į Australiją — Mikaelis 
buvo tik vakar parskridęs į Arlandą, miegojęs vos keletą valan- 
dų. Taigi automobilyje jis papasakojo Harietos istoriją. Lisbeta 
vėl tylėjo pusvalandį, kol galų gale pravėrė burną. 

— Kalė, - iškošė. 

— Kas? 

— Harieta Liatj Vanger. Jei būtų reagavusi jau 1966-aisiais, 
Martinas Vangeris nebūtų galėjęs trisdešimt septynerius metus 
žudyti ir prievartauti. 

— Harieta žinojo tik apie savo tėvo žmogžudystes ir nė nejsi- 
vaizdavo, kad ir Martinas prie jų prisideda. Ji bėgo nuo prievar- 
taujančio brolio, grasinančio, kad išduos ją paskandinus tėvą, jei 
ji nedarys, kaip liepiama. 

— Nesąmonės. 

Jie pratylėjo iki pat Hedestado. Lisbeta buvo ypač niauriai 
nusiteikusi. Mikaelis vėlavo į numatytą susitikimą, tad palei- 
do ją prie posūkio į salą ir pasiteiravo, ar pasiliksianti, kol jis 
grįšiąs. 

— O tu žadi nakvoti? — paklausė ji. 

— Manau, taip, - atsakė jis. 

— Nori, kad pasilikčiau, kol grįši? 

Jis išlipo, apėjęs automobilį apkabino ją. Ji atstūmė jį. Beveik 
šiurkščiai. Mikaelis atsitraukė. 

— Lisbeta, tu mano draugė. 

Ji žvelgė į jį be išraiškos. 


— Nori, kad pasilikčiau ir kad būtų su kuo šįvakar pasidulkinti? 

Mikaelis ilgai žvelgė į ją. Paskui apsisuko, sėdo į auto- 
mobilį, užvedė variklį. Pravėrė langą. Jos priešiškumas buvo 
akivaizdus. 

— Aš noriu būti tavo draugas, — tarė jis. - Jei tu manai ką kita, 
tai nebūtina pasilikti, kol aš šįvakar grįšiu. 


FRUDĖ ĮSIVEDĖ MIKAELĮ į palatą. Henrikas sėdėjo su visais 
drabužiais. Mikaelis suskubo paklausti apie jo savijautą. 

— Žada rytoj paleisti į Martino laidotuves. 

— Kiek jums papasakojo Dirkas? 

Henrikas nudūrė akis. 

— Papasakojo apie Gotfrido ir Martino darbelius. Kaip su- 
prantu, tai daug baisiau nei įsivaizdavau. 

— Aš žinau, kas atsitiko Harietai. 

— Kaip ji žuvo? 

— Harieta nežuvo. Ji gyva. Jei sutiksite, ji labai norėtų su ju- 
mis pasimatyti. 

Ir Henrikas Vangeris, ir Dirkas Frudė spoksojo į Mikaelį, 
tarsi jiems po kojų būtų prasivėrusi žemė. 

— Teko pavargti, kol įkalbėjau ją atvažiuoti, tačiau ji gyva 
ir jaučiasi gerai. Tiesą sakant, ji čia, Hedestade. Atvyko šį- 
ryt, galėtų užeiti po valandos. Jei tik norėsite su ja pasimatyti, 
suprantama. 


MIKAELIUI TEKO DAR KARTĄ pasakoti visą istoriją. Henrikas 
klausėsi susikaupęs, tarsi Jėzaus kalno pamokslo. Keletą kartų 
įsiterpė šio bei to klausdamas ar prašydamas ką nors pakartoti. 
Frudė nepratarė nė žodžio. 

Priėjus pasakojimo galą, senis liko sėdėti nuščiuvęs. Nors gy- 
dytojai ir garantavo, kad Henrikas atsigavo po širdies priepuo- 
lio, Mikaelis pašiurpęs laukė akimirkos, kai reikės pasakoti is- 
toriją — bijojo, kad senolis jos nepakels. Tačiau Henrikas nerodė 
jokių susijaudinimo ženklų, gal tik balsas buvo kiek sugrudęs, 
kai jis prabilo: 

— Vargšė Harieta. O, kad būtų atėjusi pas mane. 

Mikaelis pažvelgė į laikrodį. Be penkių keturios. 

— Ar norite ją pamatyti? Ji vis bijo, kad atstumsite ją sužino- 
jęs, ką padarė. 

— O gėlės? —- paklausė Henrikas. 

— Aš jos klausiau lėktuve mums skrendant į Švediją. Iš visų gi- 
minaičių ji temylėjo vieną žmogų, ir tai buvote jūs. Žinoma, tai ji 
siuntinėjo gėles. Sakė, tikėjosi, kad suprasite, jog ji gyva ir jai viskas 
gerai, tačiau nenorėjo pasirodyti. Kadangi vienintelis jos informa- 
cijos kanalas — Anita, išsikrausčiusi į užsienį iškart po studijų ir 
niekada nesilankanti Hedestade, Harietos žinios apie visus toles- 
nius įvykius labai ribotos. Jai nė į galvą nešovė, kad taip siaubingai 
kentėjote manydamas, kad tai jos žudikas iš jūsų tyčiojasi. 

— Spėju, kad gėles į pašto dėžutę įmesdavo Anita. 

— Ji dirbo oro linijų kompanijoje, skraidė po visą pasaulį. 
Į mesdavo ten, kur pataikydavo tuo metu būti. 

— Tačiau iš kur sužinojote, kad jai padėjo Anita? 

— Iš fotografijos, kur ji matyti per atdarą Harietos langą. 

— Tačiau ji juk galėjo būti susijusi... ji juk galėjo būti žudikė. 
Kaip supratote, kad Harieta gyva? 

Mikaelis ilgai žvelgė į Henriką. Paskui šyptelėjo — pirmą 
kartą po grįžimo į Hedestadą. 

— Anita buvo susijusi su Harietos dingimu, tačiau negalėjo 
jos nužudyti. 

— Kaip galėjote būti toks tikras? 

— Ogi taip — čia jos rebusas. Jei Anita būtų nužudžiusi Harie- 
tą, būtumėt jau seniai radę kūną. Taigi vienintelis logiškas pa- 
aiškinimas — ji padėjo Harietai pabėgti ir išsislapstyti. Ar norite 
ją pamatyti? 

— Aišku, aš noriu pamatyti Harietą. 


MIKAELIS PASITIKO HARIETĄ prie vestibiulio liftų. Iš pradžių 
net nepažino jos: nuo tada, kai jie vakar išsiskyrė Arlandoje, ji 

vėl atgavo tamsią plaukų spalvą. Šįkart buvo tamsiom kelnėm, 
balta palaidine ir elegantišku pilku švarku. Ji tiesiog spindėjo. 
Mikaelis pasilenkęs padrąsinamai pakštelėjo jai į skruostą. 

Jis pravėrė Harietai duris. Henrikas pakilo nuo kėdės. Ji gi- 
liai įkvėpė oro. : 

— Sveikas, Henrikai, — tarė ji. 

Senis nužiūrėjo ją nuo galvos iki kojų. Harieta priėjusi pabu- 
čiavo jį į skruostą. Mikaelis galva linktelėjo Frudei. Jie uždarė 


duris ir paliko anuodu vienus. 


KAI MIKAELIS GRĮŽO Į salą, Lisbetos trobelėje nebebuvo. Vaiz- 
do aparatūra ir motociklas dingę, kaip ir kuprinė su drabužių pa- 
maina bei tualetiniai reikmenys iš vonios. Pasidarė taip tuščia. 

Mikaelis paniuręs apėjo kambarius. Staiga viskas pasirodė 
svetima, nerealu. Pažvelgė į popierių krūvą kabinete. Reikės 
sukrauti į kartonines dėžes ir grąžinti Henrikui. Krautuvėje 
nusipirko duonos, pieno, sūrio ir dar šio to vakarienei. Grįžęs 
įsijungė kavavirę, įsitaisė sode ir perskaitė vakarinį laikraštį apie 
nieką ypatinga negalvodamas. 

Apie pusę šešių per tiltą pervažiavo taksi. Ji grįžo po trijų 
minučių. Mikaelis pamatė ant galinės sėdynės Izabelą Vanger. 

Apie septintą jis nusnūdo sodo krėsle. Jį pažadino užėjęs 
Frudė. 

— Kaip sekasi Henrikui ir Harietai? - paklausė Mikaelis. 

— Ši liūdna istorija turi ir komišką pusę, - atsakė Frudė tvardy- 
damas juoką. — Izabela staiga įsiveržė į Henriko palatą, mat pa- 
stebėjo, kad jūs grįžote į trobelę, ir visiškai pakvaišo. Ji rėkė, kad 
jau metas padaryti galą šitai nepabaigiamai terlionei su Harietos 
byla, kad tai jūs bešnipinėdamas nuvarėte jos sūnų į kapus. 

— Cha. Manau, ji teisi. 

— Ji įsakė Henrikui atleisti jus ir pasirūpinti, kad dingtumėte, 
o jis pats tegu liaujasi medžiojęs vaiduoklius. 

— Še tau. 

— Ir nė akies krašteliu nepažvelgė į palatoje sėdinčią bei su 
Henriku besišnekančią moterį. Tiesiog pamanė, kad tai kas 
nors iš personalo. Gyvenime nepamiršiu to momento, kai Ha- 
rieta atsistojo, pažvelgė į Izabelą ir tarė: Labas, mana. 

— Ir kas buvo? 

— Teko kviesti gydytoją gaivinti Izabelos. Atsipeikėjusi ji nei- 
gia, kad tai Harieta, girdi, tai jūsų pakišta apgavikė. 

Frudė ketino eiti pas Sesiliją ir Aleksandrą pranešti naujie- 
nos, kad Harieta prisikėlė iš numirusių. Tad nuskubėjo palikęs 
Mikaelį vieną. 


DEGALINĖJE PRIEŠ PAT Upsalą Lisbeta sustojo prisipildyti ben- 
zino bako. Važiavo sukandusi dantis ir akis įbedusi žvelgė tiesiai 
sau priešais. Paskubomis susimokėjusi vėl apžergė motociklą. 
Nuriedėjusi iki išvažiavimo į greitkelį, neryžtingai sustojo. 

Ji ir toliau jautė slogutį. Palikdama Hedebį buvo įsiutusi, ta- 
čiau įniršis per kelionę palengva atlėgo. Nebebuvo tikra, ko įsiu- 
to ant Mikaelio. Ir apskritai — ar ant jo pyko, ar ant ko kito? 

Ji prisiminė Martiną Vangerį, Harietą Liatj Vanger, Dirką 
Liatj Frudę ir visą tą prakeiktą Vangerių giminę, Hedestade įstei- 
gusią savo imperiją ir spendžiančią vienas kitam visokias žaban- 
gas. Matai, jiems prireikė jos pagalbos. Šiaip juk nebūtų teikęsi su 
ja nė pasisveikinti, ką jau ir kalbėt apie paslapčių patikėjimą. 

Atmatos. 

Giliai atsidususi prisiminė motiną, kurią palaidojo dar tą patį 
rytą. Viskas, jau nieko nebeatitaisysi. Motinos mirtis reiškia, 
kad žaizda niekada nesugis, nes Lisbeta niekada nebesužinos 
atsakymų į ją graužiančius klausimus. 

Ji prisiminė Draganą Armanskį, stovėjusį jai už nugaros per lai- 
dotuves. Reikėjo ką nors jam pasakyti. Bent jau parodyti, kad ji 
mato, jog jis atėjo. Tačiau jei būtų ką nors tokio pasakiusi, jis būtų 
palaikęs tai leidimu pradėti organizuoti jos gyvenimą. Jam mažąjį 
pirštelį paduok, bematant visą ranką nukąs. Ir dar nieko nesupras. 

Ji prisiminė advokatą Nilsą Liatj Bjurmaną, savo globėją, kuris 
bent jau šiuo metu buvo nukenksmintas ir darė ką liepiamas. 

Ji pajuto neatlėgstančią neapykantą, tačiau sukando dantis. 

Ji prisiminė Mikaelį Bliumkvistą ir svarstė, ką jis pasakytų 
sužinojęs, kad ji turi globėją ir kad visas jos gyvenimas — supu- 
vęs žiurkių lizdas. 

Suvokė, kad iš tiesų ant jo nepyksta. Jis tiesiog atsitiktinai 
tapo žmogumi, ant kurio ji išliejo savo pyktį, kai labiau už viską 
pasaulyje troško ką nors nužudyti. Niršti ant jo beprasmiška. 

Išgyveno jam keistus ambivalentiškus jausmus. 

Jis kaišioja nos; kur nereikia, lenda į jos asmeninį gyveni- 
mą ir... Tačiau jai vis tiek patinka dirbti drauge su juo. Keistas 
jausmas — dirbti su kažkuo kartu. Ji nebuvo pratusi, tačiau turė- 
jo pripažinti, kad darbas su Mikaeliu vyko neskausmingai, net 
pačiai nuostabu. Jis neįkyrėdavo. Nemėgindavo jai nurodinėti, 
kaip gyventi. 

Tai ji suviliojo jį, o ne atvirkščiai. 

Beje, tai kėlė jai pasitenkinimą. 

Bet kodėl tada ji jaučiasi taip, kad norėtų spirti jam į veidą? 

Ji atsiduso, nelaiminga apsidairė. Pažvelgė pavymui greitke- 
liu pro šalį nuburzgusiam sunkvežimiui. 


APIE AŠTUNTĄ VAKARO išgirdęs motociklo blerbimą ir pa- 
matęs Lisbetą lekiant per tiltą, Mikaelis dar tebesėdėjo sode. 
Ji pasistatė motociklą, nusiėmė šalmą. Priėjusi prie sodo stalo 
pačiupinėjo kavinuką — tuščią ir atšalusį. Mikaelis amo netekęs 
spoksojo į ją. Ji pasiėmė kavinuką ir nudrožė į virtuvę. Grįžo jau 
nusivilkusi odinį kombinezoną, užsitempusi džinsus ir marški- 
nėlius su užrašu Zcan be a regular bitch. Just try me.* 

— Maniau, nebepasirodysi, - tarė Mikaelis. 

— Apsisukau Upsaloj. 

— Gerą kelią sukorei. 

— Užpakalį skauda. 

— Ko grįžai? 

Ji neatsiliepė. Mikaelis nespaudė, palaukė, kol jie išgers ka- 
vos. Po dešimties minučių ji pertraukė tylą. 

— Man tavo kompanija patinka, — prisipažino nenoromis. 

Tokių žodžių nebuvo sakiusi kaip gyva. 

— Įdomu... buvo kartu nagrinėti šią bylą. 

— Man irgi su tavimi patiko dirbti, — pritarė Mikaelis. 

— Hm. 

— Sakau tiesiai — niekada anksčiau nedirbau su tokiu kietu 
tyrėjų — man šokas. Gerai, aš žinau, kad tu velnio nešta ir pa- 
mesta kompiuterių įsilaužėlė, bendrauji su įtartinais tipais, kurie 
po tavo skambučio per dvidešimt keturias valandas tau suor- 
ganizuos telefono numerio pasiklausymą Londone. Tačiau tas 
tikrai duoda rezultatų. 

Ji pažvelgė į jį pirmą kartą nuo tada, kai atsisėdo užstalėje. Jis 
jau žino šitiek jos paslapčių. Kaip tai galėjo atsitikti? 

— Tokia esu, ir viskas. Išmanau kompiuterius. Visada nesun- 
kiai skaitydavau įvairiausius tekstus ir tiksliai suprasdavau, kas 
ten parašyta. 

— Dėl savo fotografinės atminties, — tykiai tarė Mikaelis. 

— Matyt. Pati negaliu pasakyti, kaip man taip išeina. Man 
lengva dirbti ne tik su kompiuteriais ir telefonų tinklais, bet ir 
„moco“ varikliu, televizoriais, dulkių siurbliais, cheminiais pro- 
cesais ir astrofizikos formulėmis. Aš kuoktelėjusi. Išsigimėlė. 

Mikaeliui tarp akių susimetė raukšlelė. Jis ilgai tylėjo. 

Aspbergerio sindromas, - pagalvojo jis. — Ar kas nors panašaus. 
Talentas įžiūrėti dėsningumus, suvokti abstrakčius kontekstus ten, 
kur kiti mato ir girdi vien radijo trikdžius. 

Lisbeta Žiopsojo į stalą. 

— Kiek žmonių nežinia ko nepagailėtų už tokį talentą. 

— Aš nenoriu apie tai kalbėti. 

— Gerai, palikim tai. Ko grįžai? 

— Nežinau. Gal ir nereikėjo. 

Jis tiriamai pažvelgė į ją. 

— Lisbeta, ar tu man galėtum apibrėžti žodį „draugystė ? 

— Kai kas nors patinka. 

— Aha, bet kodėl kas nors patinka? 

Ji truktelėjo pečiais. 

— Mano apibrėžimas remiasi dviem dalykais, — tarė jis staiga. — 
Pagarba ir pasitikėjimu. Abi sąlygos privalomos. Ir dar — abipusės. 
Galima ką nors gerbti, tačiau jei nepasitiki, draugystė subyrės. 

Ji ir toliau tylėjo. 

— Aš jau supratau, kad tu nenori su manimi kalbėti apie save. Bet 
vis tiek kada nors turėsi apsispręsti, ar pasitiki manimi, ar ne. Aš 
noriu, kad būtume draugai, tačiau pats vienas draugauti negaliu. 

— Man patinka su tavimi mylėtis. 

— Seksas neturi nieko bendra su draugyste. Aišku, draugai 
kartais mylisi. Bet žinok, jei man reikėtų rinktis tarp sekso ir 
draugystės su tavimi, nė kiek neabejočiau, ką pasirinkti. 

— Nesuprantu, tai ar tu nori su manim pergulėti, ar ne? 

Mikaelis prikando lūpą. Galiausiai atsiduso. 

— Nevalia gulėti su žmonėmis, su kuriais kartu dirbi, — su- 
burbėjo jis, - tik painiavos daugiau. 

— Ar aš ką nors praleidau, ar čia ne tu dulkinies su Erika Ber- 
ger kiekviena pasitaikiusia proga? Ji, be to, ištekėjusi. 

Mikaelis kurį laiką tylėjo. 

— Mudu su Erika... mūsų istorija prasidėjo daug anksčiau nei 
pradėjome kartu dirbti. Tai, kad ji ištekėjusi, - ne tavo reikalas. 

— Oho, staiga jau tu nebenori apie save kalbėti. O gal drau- 
gystė — ne abipusis pasitikėjimas? 

— Teisingai, bet aš turiu omeny, kad nekalbu apie draugus 
jiems nežinant. Taip nuvilčiau Erikos pasitikėjimą. Ir tau už nu- 
garos tavęs su ja neaptarinėčiau. 

Salander mintyse apdorojo jo žodžius. Pokalbis darėsi sudė- 
tingas. Tokie pokalbiai jai nepatikdavo. 

— Man patinka su tavimi mylėtis, — pakartojo ji. 

— O man —su tavimi... Vis dėlto — aš daug vyresnis, net ga- 
lėčiau tau būti tėvu. 

— Kas man tas tavo amžius. 

— Nespjauk į amžiaus skirtumą. Tai bloga ilgalaikių santykių 
pradžia. 

— O kas ką sakė apie ilgalaikius? — tarė Lisbeta. - Mes ką tik 
"išsprendėme bylą, kurios svarbiausi veikėjai — iškrypėliai vyrai. 
Būtų mano valia, ištraiškyčiau tokius visus iki vieno. 

— Viena aišku, tu į kompromisus nelinkusi. 

— Tiesa, — sutiko ji nusišypsodama savo kreiva „nešypsena“. — 
Bet tu, rodos, nesi iškrypėlis. 

Ji atsistojo. 

— Dabar einu į dušą, o paskui žadu nuoga atsigulti tavo lovoje. 
Jei manai, kad esi per senas, tai eik ir gulkis į sudedamąją lovą. 

Mikaelis nusekė ją akimis. Kad ir kokie kompleksai Lisbetą 
Salander kamuotų, drovumas, šiaip ar taip, nėra vienas jų. Jis vi- 
sada kažkodėl pralaimėdavo prieš ją visus ginčus. Po valandėlės 
jis surinko puodelius ir pasuko į miegamąjį. 


JIE ATSIKĖLĖ APIE DEŠIMTĄ, kartu nusimaudė po dušu, pa- 
pusryčiavo sode. Apie vienuoliktą paskambino Frudė ir pranešė, 
kad laidotuvės vyks antrą valandą po pietų, paklausė, ar jie žada 
dalyvauti. 

— Nemanau, - tarė Mikaelis. 

Frudė pasiprašė priimamas pokalbio apie šeštą. Mikaelis 
neprieštaravo. 

Keletą valandų jis rūšiavo dokumentus į kartonines dėžes ir 
nešiojo jas atgal į Henriko kabinetą. Galiausiai liko tik jo pa- 
ties užrašai ir du segtuvai su Hanso Eriko Venerstriomo byla, 
kurios jis nebuvo atsivertęs jau pusmetį. Atsidusęs sukišo juos į 
lagaminą. 

DIRKAS FRUDĖ VĖLAVO ir pasirodė tik aštuntą vakaro. Jis tebe- 
vilkėjo laidotuvių kostiumą ir atrodė nusikamavęs, tad sėsdamas į 
virtuvės suolą su dėkingumu priėmė puodelį kavos, kurį jam padavė 
Lisbeta. Ji įsitaisė prie šoninio stalelio ir užgulė kompiuterį, o Mi- 
kaelis ėmė klausinėti, kaip giminės sutiko Harietos prisikėlimą. 

— Jei trumpai drūtai, dėl jos Martino mirtis nebuvo tokia 
svarbi. Jau ir žiniasklaida apie ją suuodė. 

— Kaip aiškinat situaciją? 

— Harieta kalbėjo su vienu „Kurjerio“ žurnalistu. Jos versija — 
ji pabėgusi iš namų dėl nesutarimų su šeima, bet plačiajam pa- 
sauly jai sekasi gerai, nes vadovaujanti įmonei, kurios apyvarta 
ne mažesnė už Vangerių koncerno. 

Mikaelis švilptelėjo. 

— Suprantu, australiškos avys pelningos, bet nežinojau, kad 
jos rančos tokios rentabilios. 

— Jos rančoms einasi kaip sviestu pateptoms, tačiau tai ne vie- 
nintelis pajamų šaltinis. Koukranų įmonės verčiasi kalnakasyba, 
opalais, gamybos pramone, transportu, elektronika ir daugybe 
kitų pramonės šakų. 

— Še tau. Ir kas dabar bus? 

— Atvirai tariant, nežinau. Žmonės plaukia visą dieną, pir- 
mą kartą per daugelį metų susirinko visa šeima. Ir iš Fredriko, 
ir iš Juhano Vangerių giminės, daug ir iš jaunesniosios kartos 
atvažiavo, kai kuriems vos per dvidešimt. Hedestade šį vakarą 
būriuojasi apie keturiasdešimt Vangerių, pusė sėdi ligoninėj ir 
suka galvą Henrikui, kiti Grand Hote/ kalbasi su Harieta. 

— Harieta — didžioji sensacija. Kiek žmonių žino apie 
Martiną? 

— Kol kas tik aš, Henrikas ir Harieta. Mes ilgai tarėmės ats- 
kirai nuo kitų. Per tą Martino istoriją... ir jo iškrypimus tako 
sau po kojom nebematom. Koncerną ištiko kolosali krizė. 

— Suprantu. 

— Tiesioginių paveldėtojų nėra, tačiau Harieta kurį laiką pa- 
siliks Hedestade. Reikia, be viso kito, išsiaiškinti, kas kam pri- 

klauso, kaip atiduoti dalis, ir panašiai. Juk įstatymu jai priklauso 
nemažas turtas. Beje, būtų priklausę gerokai daugiau, jei nebūtų 
išvykusi prieš tiek metų. Tai košmaras. 

Mikaelis prunkštelėjo. Frudei nebuvo juokinga. 

— Izabela sukiužo. Atsigulė į ligoninę. Harieta atsisako ją 
lankyti. 

— Aš ją pateisinu. 

— Kitas dalykas — iš Londono atvyksta Anita. Po savaitės 
šaukiam šeimos sąskrydį. Ji dalyvaus pirmą kartą po dvidešimt 
penkerių metų. 

— Kas taps naujuoju direktoriumi? 

— Posto gviešiasi Birgeris, tačiau ir kalbos apie tai negali būti. 
Kol kas Henrikas pabus laikinuoju ligos patale, kol įdarbinsime 
ką nors iš šalies arba rasime kokį nors giminaitį... 

Jis nebaigė sakinio. Mikaelis staiga atsilošė. 

— Harietą? Negi jūs rimtai? 

— Kodėl gi ne? Ji itin kompetentinga ir respektabili vers- 
lininkė. 

— Jai reikia vadovauti savo įmonei Australijoje. 

— Taip, bet jai išvykus ant kapitono tiltelio stojo jos sūnus 
Džefas Koukranas. 

— Jis — avių fermos vedėjas. Jei teisingai suprantu, jis prižiūri, 
kad avių kergimas vyktų pagal visas taisykles. 

— Jis turi Oksfordo ekonomikos ir Melburno teisės diplomus. 

Mikaelis prisiminė prakaituotą, raumeningą pusnuogį vyriš- 
kį, vežusį jį per daubą, ir mėgino jį įsivaizduoti vilkintį kostiu- 
mu su šviesiais ruoželiais. Hm, gal ir įmanoma. 

— Tokių dalykų neišspręsi vienu prisėdimu, — tarė Frudė, — 
bet Harieta tiktų tobulai. Su reikiamu užnugariu ji koncerną 
plukdytų į naujus vandenis. 

— Ji neturi Žinių... 

— Tas tiesa. Harieta, be abejo, negali nukristi kaip iš dangaus 
po keliasdešimties metų ir pradėti rikiuoti koncerno veiklą. Van- 
gerių koncernas tarptautinis, galėtume pasirinkti kokį nors ame- 
rikietį, nemokantį nė žodžio švediškai... verslas yra verslas. 

— Anksčiau ar vėliau turėsit spręsti, ką daryti su kamera 
Martino rūsyje. 

— Žinau. Bet negalim niekam apie tai užsiminti nesutrinda- 
mi Harietos į miltus... Džiaugiuosi, kad ne aš šiuo klausimu 
priimu sprendimus. 

— Po velnių, Dirkai, jūs negalite nuslėpti to, kad Martinas 
buvo žudikas maniakas. 

Frudė tyliai pasimuistė. Mikaeliui staiga pasidarė kartu 
burnoje. 

— Mikaeli, aš esu pakliuvęs į... labai nepatogią padėtį. 

— Sakykit. 

— Turiu žinių nuo Henriko. Viskas labai paprasta. Jis dėkoja 
už atliktą darbą ir mano, kad sutarties sąlygos įvykdytos. Tai 
reiškia, kad jūs laisvas nuo likusių įsipareigojimų, nebeprivalote 
gyventi ir dirbti Hedestade ir taip toliau. Galite nedelsdamas 
grįžti į Stokholmą vykdyti kitų pareigų. 

— Jis nori, kad aš dingčiau iš akiračio. 

„ — Jokiu būdu. Jis nori, kad užeitumėte pasikalbėti apie ateitį. 
Henrikas tikisi, kad jo įsipareigojimai „Millennium“ valdyboje 
galės tęstis be apribojimų. Tačiau... 

Frudė dar labiau susinepatogino. 

— Tačiau jis nebenori, kad rašyčiau kroniką apie Vangerių šeimą. 

Frudė linktelėjo. Išsitraukęs atvertė reikiamą užrašų puslapį 
ir stumtelėjo Mikaeliui. 

— Jis jums siunčia laišką. 


Brangus Mikaeli! 

Nepaprastai gerbiu jūsų asmenybės vientisumą ir neketinu 
įžeidinėti mėgindamas jums diktuoti, ką paviešinti. Rašykite ir 
skelbkite viską, ką tinkamas, prieš jus nesiimsiu jokių sbaudimo 
priemonių. 

Taigi jei panorėsite remtis mūsų sutartimi, ji tebegalioja. Me- 
džiagos užbaigti Vangerių šeimos kronikai turite pakankamai. 

Mikaeli, niekada ber visą savo gyvenimą nieko nemaldavau. Vi- 
sada laikiausi nuomonės, kad žmogus privalo paklusti savo moralei 
tr įsitikinimams. Tačiau šią valandą neturiu kitos išeities. 

Prašau jūsų ir kaip draugo, ir kaip „Millennium“ bendrasavinin- 
kio — susilaikykite ir neatskleiskite tiesos abie Gotfridą bei Martiną. 
Žinau, kad tai neteisinga, tačiau kito kelio tamsoje nematau. Tenka 
rinktis iš dviejų blogybių mažesnę, kad ir kaip pasielgčiau, vis vien 
pralaimėsime. 

Prašau jūsų nerašyti nieko, kas galėtų dar labiau pakenkti Harie- 
tai. Pats esate patyręs, ką reiškia būti medžiojamam žiniasklaidos. 
Kampanija prieš jus gana kukli, tačiau veikiausiai galite įsivaiz- 
duoti, kuo virstų Harietos medžioklė paaiškėjus tiesai. Ji kankinosi 
keturiasdešimt metų, tad nebebauskite jos už brolio ir tėvo nusikal- 
timus. Prašau jūsų apmąstyti pasekmes, kurias ši istorija turės tūks- 
tančiams koncerno darbuotojų. Jos sugniuždytų Harietą, jos galuti- 
nai sutriuškintų mus visus. 


Henrikas 


— Henrikas sakė, kad jei prašysite kompensacijos už prarastas 
pajamas nepublikavus medžiagos, jis atviras įvairiems pasiūly- 
mams. Galite reikšti bet kokias finansines pretenzijas. 

— Henrikas Vangeris mėgina mane papirkti. Perduokit jam, 
kad geriau nebūtų man to siūlęs. 

— Situacija skausminga tiek Henrikui, tiek jums. Jūs jam 1a- 
bai patinkate. Jis laiko jus savo draugu. 

— Henrikas Vangeris yra gudrus velnias, - atrėžė Mikaelis 
staiga įsiusdamas. — Jis nori užgniaužti visą istoriją. Jis žaidžia 
mano jausmais, nes žino, kad ir pats man patinka. Jo žodžiai 
reiškia, kad aš praktiškai esu laisvas publikuoti, tačiau jei taip pa- 
darysiu, jis privalės pergalvoti savo poziciją dėl „Millennium“. 

— Viskas pasikeitė atsiradus Harietai. 

— Ir Henrikui prireikė išsiaiškinti mano kainą. Nežadu 
Harietos atiduoti hienoms, tačiau 4as nors privalo papasakoti 

apie moteris, patekusias į Martino rūsį. Dirkai, mes net ne- 
žinome, kiek moterų jis nugalabijo. Kas imsis ginti jų teises? 

Salander netikėtai pakėlė akis nuo kompiuterio. Kai ji krei- 
pėsi į Frudę, jos balsas nuskambėjo pasišlykštėtinai saldžiai. 

— Ar niekas visame koncerne neketina pamėginti papirkti 
manęs? 

Frudei atvipo lūpa. Jis ir vėl sugebėjo jos nepastebėti. 

— Jei Martinas Vangeris būtų likęs gyvas, aš jį atiduočiau hie- 
noms, — toliau kalbėjo ji. - Kad ir ką Mikaelis būtų su jumis 
susitaręs, aš būčiau pasiuntusi kiekvieną smulkmeną į visus lig 
vieno vakarinius laikraščius. Jei būčiau galėjusi, būčiau nusitem- 
pusi Martiną į jo paties kankinimų kambarį, pririšusi prie stalo 
ir privariusi adatų į vieną vietą. Tačiau jis nebegyvas. 

Ji pasisuko į Mikaelį. 

— Ir mane toks rezultatas tenkina. Kad ir ką darytume, niekas 
nebeatitaisys Martino aukoms padarytos skriaudos. Ir vis dėlto 
susidaro įdomi situacija — tu gali rinktis, ar ir toliau kenkti nekal- 
toms moterims — kad ir tai pačiai Harietai, kurią taip užsidegęs 
gynei automobilyje. Tad aš tavęs klausiu štai ko — kas blogiau, 
kad Martinas Vangeris prievartaudavo ją trobelėje ar kad tu tą 
padarysi laikraščiuose? Štai tau kokia graži dilema. Gal Žurna- 
listų sąjungos etinė komisija panorės ištiesti tau pagalbos ranką? 

Ji padarė pauzę. Staiga nebegalėdamas pažvelgti Lisbetai į 
akis, Mikaelis įsispoksojo į stalą. 

— Tačiau aš — ne žurnalistė, — tarė ji pagaliau. 

— Ko jūs už tai norite? — paklausė Frudė. 

— Martinas filmuodavo savo aukas. Noriu, kad atpažintumė- 
te jų kuo daugiau ir pasirūpintumėte, kad šeimos gautų tinkamą 
kompensaciją. Dar noriu, kad Vangerių koncernas nuo šiol kas- 
met ateityje skirtų dviejų milijonų kronų paramą ROKS, Švedi- 
jos moterų ir merginų krizių centrų organizacijai. 

Frudė kokią minutę skaičiavo sąmatą. Paskui linktelėjo. 

— Ar bus lengviau gyventi, Mikaeli? — paklausė Lisbeta. 

Mikaelis staiga pajuto neviltį. Visą savo profesinį gyvenimą 
skyrė demaskuoti tam, ką kiti stengiasi nuslėpti. Moraliniai 

įsitikinimai draudžia padėti nutylėti siaubingus nusikaltimus, 
įvykdytus Martino Vangerio rūsyje. Į jo pareigas pagal apibrėži- 
mą įeina skelbti tai, ką sužinojęs. Juk pats kritikuodavo kolegas, 
kam nesaką visos tiesos. O štai sėdi ir aptarinėja cover uf* tokių 
makabriškų nusikaltimų, kad plaukai šiaušiasi. 

Jis ilgai tylėjo. Paskui susitaikė. 

— Ką gi, - Frudė kreipėsi į Mikaelį, - dėl Henriko pasiūlymo 
sumokėti ekonominę kompensaciją... 

— Tegu susikiša ten, kur nesueina, — pasiūlė Mikaelis. - Di--- 
kai, norėčiau, kad tučtuojau išeitumėt. Suprantu, kaip jums ne- 
smagu, tačiau šiuo metu taip pykstu ant jūsų, Henriko ir Harie- 
tos, kad pasilikęs tikrai tapsite mano nedraugu. 


NĖ NEKETINDAMAS STOTIS, DIRKAS Frudė liko prie virtuvės stalo. 

— Dar negaliu išeiti, - tarė, - dar nebaigiau. Turiu jums dar 
vieną žinią. Ji jums irgi nepatiks. Henrikas primygtinai reika- 
lavo, kad perduočiau ją šįvakar. Jei norėsit, rytoj galėsite nuva- 
žiuoti į ligoninę ir ištrinkti jam kailį. 

Mikaelis iš lėto pakėlė akis, ilgai žvelgė į Frudę. 

— Tai turbūt sunkiausia užduotis per visą mano gyvenimą, — 
tarė Frudė. - Tačiau manau, kad šiuo metu padėtį išgelbėti gali 
tik visiškas atvirumas, visos kortos ant stalo. 

— Kas yra? 

— Per praėjusias Kalėdas, kai Henrikas įkalbėjo jus apsiimti šį 
darbą, nei jis, nei aš netikėjome, kad ką nors pavyks rasti. Kaip 
jis ir sakė, norėjo pamėginti lemiamą kartą. Uoliai išstudijavęs 
jūsų situaciją, beje, labai padedamas panelės Salander sudaryto 
dosjė, jis sužaidė vakuumu, į kurį pakliuvote, pasiūlė gerą atly- 
ginimą ir užmetė tinkamą jauką. 

— Venerstriomą, - įterpė Mikaelis. 

Frudė linktelėjo. 

— Jūs apgaudinėjote? 


* Užglaistymą (angl). 

— Ne. 

Salander susidomėjusi įtempė ausis. 

— Henrikas ištesės savo pažadą, — toliau kalbėjo Frudė. - Jis 
sutinka duoti interviu ir viešai pulti priešakines Venerstriomo 
linijas. Vėliau pateiksime visas smulkmenas, tačiau bendrais 
bruožais —- Hansas Erikas Venerstriomas buvo susijęs su Van- 
gerių koncerno finansų skyriumi ir išeikvojo keletą milijonų va- 
liutos spekuliacijoms. Tai įvyko daug anksčiau nei greitų pinigų 
darymas tapo įprastu reiškiniu. Jis neturėjo įgaliojimų ir neat- 
siklausė koncerno vadovybės leidimo. Sandoriai sekėsi prastai, 
jis atsikvošėjo tik pridaręs septynis milijonus kronų nuostolių, 
kuriuos mėgino pridengti iškraipydamas apskaitą ir spekuliuo- 
damas dar labiau. Jį užklupo ir išmetė. 

— Ar pats jis nors kiek pasipelnė? 

— Taip, nušvilpė maždaug pusę milijono kronų, kurios, kad ir 
kaip ironiška, tapo „Wennerstroem Group“ pradiniu kapitalu. Vis- 
kas užfiksuota dokumentuose. Informacija galėsite naudotis kaip 
išmanydamas, Henrikas parems jūsų teiginius viešai. Tačiau... 

— Tačiau informacija nieko verta, - užbaigė Mikaelis vožda- 
mas kumščiu į stalą. 

Frudė linktelėjo. 

— Tai įvyko prieš trisdešimt metų, nuo tol marios vandens 
nutekėjo, — tarė Mikaelis. 

— Turėsite patvirtinimą, kad Venerstriomas — sukčius. 

— Venerstriomas susierzins, kad tai iškilo aikštėn, tačiau pa- 
kenksim jam ne ką daugiau nei zyziantis uodas. Gūžtelės pe- 
čiais ir viską numuilins, išsiųs pranešimą spaudai, kad Henrikas 
Vangeris — senas krienas ir mėgina iš jo paveržti kokį nors san- 
dėrį, o šiaip jis, girdi, iš esmės veikęs pavestas paties Henriko. 
Net ir negalėdamas įrodyti esąs nekaltas, paleis tiek dūminių 
uždangų, kad visa istorija nueis šuniui ant uodegos. 

Frudė visiškai nusiminė. 

— Jūs apmulkinote mane, - tarė Mikaelis galiausiai. 

— Mikaeli.. tokių užmačių neturėjome. 

— Aš pats kaltas. Griebiausi šiaudo, reikėjo susigaudyti, kad 
čia kažkas tokio. 

Jis staiga nusijuokė. 

— Henrikas — senas ryklys. Pardavė prekę sakydamas tai, ką 
norėjau išgirsti. 

Mikaelis pakilo, nuėjo prie kriauklės. Atsigręžęs į Frudę, 


„apibendrino savo jausmus vienu žodžiu. 


— Dinkit. 
— Mikaeli... apgailestauju, kad... 
— Dirkai, išeikit. 


LISBETA NEŽINOJO, AR PRIEITI prie Mikaelio, ar palikti jį ra- 
mybėje. Jis problemą išsprendė žaibiškai stverdamas striukę ir 
taip užtrenkdamas duris, kad tos net subildėjo. 

Daugiau kaip valandą ji mynė pirmyn ir atgal po virtuvę. 
Jautėsi taip blogai, kad net nukraustė ir išplovė indus —- tokius 
buities darbus ji šiaip jau perleisdavo Mikaeliui. Retkarčiais pri- 
eidavo prie lango jo pasidairyti. Galiausiai taip sunerimo, kad 
apsivilkusi odinę striukę išėjo jo ieškoti. 

Pirmiausia nukulniavo prie valčių prieplaukos, trobelėse te- 
bedegė šviesos, tačiau Mikaelio nebuvo matyti. Ji paėjėjo taku 
palei vandenį, kur jie vakarais vaikštinėdavo. Martino namas 
skendėjo tamsoje, jau atrodė apleistas. Ji nusileido prie akmenų 
ant kyšulio, kur jie su Mikaeliu sėdėdavo, paskui grįžo namo. 
Jo dar nebuvo. 

Lisbeta nuėjo į bažnyčią. Ir čia Mikaelio nė kvapo. Valan- 
dėlę stovėjo sutrikusi, svarstydama, ką daryti. Paskui grįžo prie 
motociklo, iš krepšelio ant balno išsitraukė kišeninį žibintuvėlį 
ir patraukė pakrante. Kiek sugaišo skverbdamasi pusiau apžėlu- 
siu taku. Dar ilgiau ieškojo tako į Gotfrido trobelę, kuri staiga 
tamsoje išniro tarp medžių, kai Lisbeta buvo jau beveik vietoje. 
Mikaelis verandoje nesėdėjo, durys buvo užrakintos. 

Ji buvo besukanti atgal į kaimą, tačiau stabtelėjusi grįžo iki pat 
kyšulio. Staiga tamsoje įžiūrėjo Mikaelio siluetą ant lieptelio, kur 
Harieta nuskandino tėvą. Pagaliau - Lisbeta lengviau atsikvėpė. 

Jis išgirdo jos žingsnius ant liepto ir atsigręžė. Netardama nė 
žodžio, ji prisėdo šalia. Galiausiai jis pertraukė tylą. 

— Atleisk. Turėjau valandėlę pabūti vienas. 

— Žinau. 

Ji pridegė dvi cigaretes, vieną padavė jam. Mikaelis atsisuko. 
Lisbeta Salander — pats asocialiausias jo sutiktas žmogus. Igno- 
ruoja bet kokius mėginimus pasikalbėti apie ką nors asmeniška, 
niekada nėra priėmusi jokių simpatijos ženklų. Tačiau ji išgelbė- 
jo jam gyvybę, atėjo ieškoti vidury nakties ir surado gūdžiame 
miške. Jis apkabino ją per pečius. 

— Dabar žinau, kiek mane įkainojo. Mes išdavėm tas merginas, 
tarė jis, — jie užgniauš visą istoriją. Martino rūsys išnyks amžiams. 

Lisbeta neatsiliepė. 

— Erika buvo teisi, — nesiliovė jis. - Būčiau pasielgęs naudin- 
giau, jei būčiau išvažiavęs į Ispaniją, mėnesį pasidulkinęs su sin- 
joritomis, paskui grįžęs ir suėmęs į nagą Venerstriomą. O dabar 
veltui sugaišau visą pusmetį. 

— Būtum išvažiavęs į Ispaniją, o Martinas Vangeris ir toliau 
siautėtų savo rūsyje. 

Tyla. Jie sėdėjo ilgai, paskui jis atsistojo ir pasiūlė grįžti. 

Mikaelis užmigo anksčiau už Lisbetą. Ji gulėjo atmerktomis 
akimis, klausydamasi jo alsavimo. Po valandėlės virtuvėje iš- 
sivirė kavos, tamsoje atsisėdo ant virtuvės suolo, surūkė kelias 
cigaretes įnirtingai svarstydama. Kad Vangeris su Frude išdurs 
Mikaelį, jai buvo savaime suprantama. Tokia jų prigimtis. Ta- 
čiau tai Mikaelio, o ne jos problema. Tiesa? 

Galiausiai apsisprendė. Užgesinusi nuorūką grįžo į miega- 
mąjį, uždegė lempelę prie lovos ir tol jį krutino, kol jis atsibudo. 
Laikrodis rodė pusę trijų nakties. 

— Ko? 


— 512 — 


MERGINA SU DRAKONO TATUIRUOTE 


— Paklaust noriu. Sėskis. 

Mikaelis atsisėdo visas apsimiegojęs. 

— Kodėl nesigynei, kai patraukė baudžiamojon atsakomybėn? 

Mikaelis papurtė galvą, pažvelgė jai į akis. Pašnairavo į 
laikrodį. 

— Lisbeta, čia daug pasakoti. 

— Pasakok. Aš laiko turiu. 

Jis ilgokai tylėjo, svarstė, ką reikėtų pasakyti. Galiausiai ap- 
sisprendė sakyti tiesą. 

— Neturėjau kaip gintis. Straipsnio turinys buvo melagingas. 

— Kompiuteryje skaičiau tavo elektroninį susirašinėjimą su 
Erika ir mačiau, kad daugybę kartų minite Venerstriomo bylą, 
tačiau jūs tik aptarinėjot praktines teismo detales ir nerašėte, kas 
iš tikrųjų įvyko. Papasakok, kas susimovė. 

— Lisbeta, aš negaliu atskleisti tikrosios istorijos. Mane vi- 
siškai apkvailino. Mudu su Erika šimtu procentų sutariame, 
kad mėgindami pasakoti, kas iš tikrųjų buvo, pasirodytume dar 
nepatikimesni. 

— Klausyk tu, Kali Bliumkvistai, ar ne tu vakar po pietų atsi- 
sėdęs pamokslavai apie draugystę, pasitikėjimą ir visa kita. Lyg 
aš tą istoriją internetan įdėsiu. 


MIKAELIS ILGAI PROTESTAVO. Mėgino atkreipti Lisbetos dė- 
mesį, kad jau vidurys nakties, teigė neturįs jėgų tokią valandą 
apie tai galvoti. Ji užsispyrusi sėdėjo tol, kol jis pasidavė. Nuėjęs 
į tualetą apsiprausė veidą, vėl įjungė kavavirę. Grįžęs į lovą pri- 
siminė, kaip jo senas bendraklasis Robertas Lindbergas, prieš 
dvejus metus sutiktas geltoname „M30“ Arholmos praplaukian- 
čių valčių uoste, sužadino jo smalsumą. 

— Sakai, tavo draugas melavo? 

— Ne, jokiu būdu. Jis papasakojo tai, ką žinojo, aš nesunkiai 
patikrinau kiekvieną Žodį, viskas užfiksuota PPV audito doku- 


mentuose. Net nuvažiavau į Lenkiją, nufotografavau skardinę 

pašiūrę, kurioje buvo įsikūręs didingasis „Minojo“ fabrikas. Ap- 
klausinėjau beveik visus įmonės darbininkus. Visi patvirtino. 

— Nesuprantu. 

Mikaelis atsiduso. Prieš kalbėdamas toliau, gerokai padelsė. 

— Turėjau tvirtai suręstą istoriją. Venerstriomo pričiupti dar 
negalėjau, bet istorija — šimtaprocentinė, ir jei būčiau publikavęs 
ją tuo momentu, tikrai būčiau jam padus pasvilinęs. Kaltinimai 
sukčiavimu tikriausiai nebūtų iškelti, nes byla aprobuota audito, 
bet būčiau pakenkęs jo reputacijai. 

— Kas pakišo koją? 

— Vienu momentu kažkas suuodė, ką aš pradėjau atkasti, Ve- 
nerstriomas sužinojo apie mano personą. Staiga ėmė dėtis dau- 
gybė labai jau keistų dalykų. Pirma, man ėmė siuntinėti grasi- 
nimus. Anoniminiai skambučiai iš neatsekamų neabonentinių 
telefono numerių. Erikai irgi grasino. Įprasti tauškalai, atseit 
viską baik, kitaip papus prikalsim prie daržinės durų, ir taip 
toliau. Ji, žinoma, labai susierzino. 

Jis pasiėmė iš Lisbetos cigaretę. 

— Paskui įvyko be galo nemalonus incidentas. Kartą vėlai 
naktį išėjau iš redakcijos ir mane užpuolė du vyrai. Tiesiog priė- 
jo ir dėjo porą kartų tiesiai į snukį. Buvau visiškai nepasirengęs, 
parkritau gatvėj, lūpa bematant sutino. Atpažinti neatpažinau. 
Vienas atrodė kaip senas „baikeris“. 

— Ir ką? 

— Na, vienintelis tokio dėmesio mums efektas - Erika vos ne- 
sprogo iš pykčio, o aš užsispyriau kaip ožys. Sustiprinome „Millen- 
nium“ apsaugą. Bėda tik ta, kad persekiojimai atrodė neproporcingi 
publikacijos turiniui. Niekaip nesuvokėme, kam visa tai. 

— Tačiau iš tikrųjų tu publikavai visai kitą reportažą. 

— Būtent. Mums netikėtai nuskilo. Aptikome šaltinį, Deep 
Throaf“ iš Venerstriomo aplinkos. Žmogus tikrąja to žodžio pras- 


* Informatorių; išvertus pažodžiui, gili gerklė, taip vadinosi nežinomas as- 
muo, pranešęs apie Votergeito skandalą (ang/.). 

me drebėjo dėl savo gyvybės, su juo susitikdavome tik anonimi- 
niuose viešbučių numeriuose. Jis pasakojo, kad „Minojo“ verslo 
pinigai panaudoti Jugoslavijos karo ginklų sandoriams. Veners- 
triomas sudarinėjo sutartis su ustašių sekėjais. Ir tai dar ne viskas, 
jis parūpino mums viską patvirtinančias dokumentų kopijas. 

— Jūs juo patikėjote? 

— Jis buvo tikras meistras. Perdavė pakankamai informaci- 
jos, per ją radome dar vieną šaltinį, galintį patvirtinti pirmojo 
duomenis. Net gavome nuotrauką, kurioje vienas artimiausių 
Venerstriomo bendradarbių spaudžia ranką pirkėjui. Tai buvo 
detali, pirmarūšė medžiaga, manėm, viskas įrodyta. Pasirodė 
publikacija. 

— Ir paaiškėjo, kad viskas sufabrikuota. 


— SUFABRIKUOTA NUO PRADŽIOS iki galo, - patvirtino Mika- 
elis. - Dokumentai meistriškai falsifikuoti. Venerstriomo advo- 
katas netgi galėjo įrodyti, kad jo parankinio ir ustašių lyderio 
nuotrauka — fotomontažas, tai yra pasitelkus programą Pboto- 
shop dvi į vieną suklijuotos nuotraukos. 

— Stebuklas, — blaiviai tarė Lisbeta Salander, linguodama galvą. 

— O aš ką sakau? Vėliau supratome, kaip mumis manipu- 
liavo. Pradinė istorija būtų pakenkusi Venerstriomui. Tačiau ją 
paskandino tarp falsifikatų, o mes užkibom ant kvailiausio kab- 
liuko. Publikavome straipsnį, kurį atmesdamas Venerstriomas 
susirinko visus tritaškius ir įrodė savo nekaltumą. Velniškai pro- 
fesionalus ėjimas. 

— Atsiimti publikaciją ir pasakyti teisybę nebuvo kaip. Ne- 
turėjote visiškai jokių įrodymų, kad falsifikatai — Venerstriomo 
rankų darbas. 

— Kur kas blogiau. Mėgindami pasakyti teisybę ir kaip kvai- 
šeliai apkaltindami Venerstriomą, kad mus pakišo, nebūtume 
įtikinę nė vieno. Tai būtų palaikyta desperatišku mėginimu su- 
versti kaltę niekuo dėtam pramonininkui. Būtume suprasti kaip 
nepataisomi konspiratoriai ir pamišėliai. 

— Aišku. 

— Venerstriomas turėjo dvigubą užnugarį. Jei falsiikavimas 
būtų iškilęs aikštėn, jis būtų galėjęs sakyti, kad kažkas iš jo prie- 
šų nori įvelti jį į skandalą, o „Millennium“ vis vien būtų praradęs 
skaitytojų pasitikėjimą, nes pateikė melagingą informaciją. 

— Tad tu nusprendei nesiginti ir rinktis laisvės atėmimo bausmę. 

— Aš užsitarnavau bausmės, - karčiai tarė Mikaelis. - Aš nusi- 
kaltau įžeisdamas garbę. Štai ir visa istorija. Ar jau galiu gultis? 


MIKAELIS UŽGESINO LEMPĄ, užsimerkė. Lisbeta atsigulė šalia. 
Kurį laiką patylėjo. 

— Venerstriomas — gangsteris. 

— Žinau. 

— Ne —aš žinau, kad jis gangsteris. Bendradarbiauja ir su rusų 
mafija, ir su kolumbiečių narkotikų karteliais. 

— Ką? 

— Kai įteikiau Frudei tavo dosjė, jis man davė papildomą už- 
duotį. Prašė pamėginti išsiaiškinti, kas iš tikro įvyko teisme. Vos 
pradėjau dirbti, paskambino Armanskis ir atšaukė užsakymą. 

— Eik jau. 

— Spėju, jie nutraukė tyrimą, kai tik priėmei Vangerio pasiū- 
lymą, nes nebebuvo prasmės. 

— Ir ką? 

— Ką, ką. Nemėgstu nebaigti pradėto darbo. Turėjau kelias 
savaites... laisvas pavasarį, kai Armanskis pritrūko užsakymų, 
ir savo malonumui pradėjau knisti. 

Mikaelis atsisėdo, įžiebė šviesą, įsižiūrėjo į Lisbetą. Išvydo 
didžiules jos akis. Atrodė lyg prasikaltusi, nori tikėk, nori ne. 

— Ir tu ką nors sužinojai? 

— Kompiuteryje laikau visą jo kietąjį diską. Norėdamas iki 
kaklo prisirinksi įrodymų, kad jis - klasikinis gangsteris. 

28 SKYRIUS 


ANTRABIEMIS, LIEPOS 29-—-PENRTABENIS, SPALIO 24 


MIKAELIS TRIS DIENAS užgulė išspausdintą Salander surinktą 
medžiagą — dėžių dėžes su popieriais. Didžiausia kebeknė - be- 
sikaitaliojančios smulkmenos. Tai opciono sandoris Londone. 
Tai valiutos sandoris Paryžiuje per patikėtinį. Tai tuščiavidurė 
įmonė Gibraltare. Tai staigus sąskaitos aktyvo padvigubėjimas 
Niujorko „Chase Manhattan“ banke. 

Ir vis tie gluminantys klaustukai: pavyzdžiui, prekybos ben- 
drovė su dviem šimtais tūkstančių kronų nejudinamoje sąskai- 
toje, prieš penkerius metus įregistruotoje Santjage, Čilėje. Tokių 
ir panašių įmonių dvylikoje skirtingų valstybių egzistavo beveik 
trisdešimt — ir nė menkiausios užuominos, kokią veiklą įmonė 
plėtojo. Gal veikla laikinai sustabdyta? Ko /aukian:? Gal taip 
dangstomas šalutinis verslas? Kompiuteris negalėjo atsakyti, kas 
sukasi Venerstriomo galvoje. Galimas daiktas, jam pačiam vis- 
kas buvo kaip ant delno, todėl ir nereikėjo detalizuoti elektroni- 
niuose dokumentuose. 

Salander buvo įsitikinusi, kad dauguma tokių klausimų taip 
ir liks neatsakyti. Dėsningumus įžiūrėsi, tačiau -neturėdamas 
rakto negalėsi suvokti jų reikšmės. Venerstriomo imperija pri- 
lygo svogūnui, kur galėjai laupyti sluoksnis po sluoksnio. Arba 
labirintui, kur visos įmonės valdo viena kitą. Bendrovės, sąs- 

kaitos, fondai, vertybiniai popieriai. Viena aišku — niekas, net ir 
pats Venerstriomas turbūt neaprėpia šių džiunglių. Jo imperija 
gyvena savarankišką gyvenimą. 

Paradigma ar bent jau užuomina į paradigmą egzistuoja — 
viena kitą valdančių įmonių raizgalynė. Venerstriomo koncernas 
buvo vertinamas absurdiškais mastais — nuo šimto iki keturių 
šimtų milijardų kronų. Atsižvelgiant į tai, kieno klausi ir kaip 
skaičiuosi. Tačiau jei įmonės valdo viena kitos aktyvus - kokia 
tų įmonių reali vertė? 

Išgirdęs jos klausimą, Mikaelis pažvelgė į ją iškankintu veidu. 

— Čia kažkokia ezoterika, - ir jis vėl sėdo rūšiuoti kreditinių 
banko operacijų. 


HEDEBĮ JIE PALIKO PAKNOPSTOMIS anksti rytą po to, kai 
Lisbeta Salander numetė bombą, nuo tol nuodijusią Mikaelio 
mintis nuo ryto iki vakaro. Nuvažiavę tiesiai namo pas Lisbetą, 
dvi paras praleido prie jos kompiuterio. Ji pabuvo Mikaeliui Ve- 
nerstriomo mikrokosmoso gide. Galvoje knibždėte knibždėjo 
klausimų. Kai kurie — iš gryno smalsumo. 

— Lisbeta, tu juk praktiškai valdai jo kompiuterį. Kaip? 

— Yra toks mažytis išradimėlis, kurio autorius — mano ko- 
lega Plague. Venerstriomas turi nešiojamąjį kompiuterį IBM, 
kuriuo dirba ir namuose, ir biure. Taigi visa informacija kaupia- 
ma viename kietajame diske. Jo namuose įrengtas greitaeigis in- 
ternetas. P/ague išrado tam tikrą manžetę, užsegamą ant paties 
greitaeigio kabelio, o aš jam apsiėmiau ją išmėginti. Manžetė 
užregistruoja ir toliau į tam tikrą serverį siunčia informaciją apie 
viską, ką mato Venerstriomas. 

— Ką, jis neturi ugniasienės? 

Lisbeta nusišypsojo. 

— O kaipgi, ugniasienę jis turi, tačiau visa gudrybė ta, kad 
manžetė irgi veikia kaip tam tikra ugniasienė. Kai šitaip lendi į 
kompiuterį, atsiranda tam tikras uždelsto veikimo efektas. Sa- 

kykime, Venerstriomas gauna elektroninį laišką. Šis pirmiausia 
patenka į P/ague manžetę. Tad mes jį perskaitome dar prieš laiš- 
kui praeinant pro Venerstriomo ugniasienę. Vis dėlto įdomiau- 
sia, kad laiškas perrašomas ir prie jo pridedamas keleto baitų di- 
dumo išeitinis kodas. Tai kartojasi, kai tik jis ką nors parsisiun- 
čia į kompiuterį. Nuotraukos — dar geriau. Jis labai daug naršo 
po internetą. Kaskart, kai parsisiunčia pornografinę nuotrauką 
ar atsidaro naują svetainę, mes prikabinam kelių eilučių išeitinį 
kodą. Per tam tikrą laiką, kelias valandas ar dienas, priklau- 
somai kiek naudojasi kompiuteriu, Venerstriomas persikrauna 
ištisą maždaug trijų megabaitų didumo programą, kur visi bitai 
jungiasi tarpusavy. 

— Ir ką? 

— Kai paskutinieji bitai stoja į savo vietas, programa integruoja- 
ma į kitas jo internetines programas. Jam atrodo, kad kompiuteris 
pakimba, tad tenka jį jungti iš naujo. Paleidus kompiuterį, insta- 
liuojama visiškai nauja programinė įranga. Jis naudojasi Microsofž 
Explorer. Kitą kartą paleidęs Explorer, jis iš tikrųjų paleidžia vi- 
siškai kitą programą, kuri nematoma guli darbalaukyje. Ji ir at- 
rodo ir veikia kaip Exp/orer, tačiau papildomai atlieka daugybę 
kitų funkcijų. Pirmiausia ima kontroliuoti jo ugniasienę ir sudaro 
įspūdį, lyg viskas veiktų be sutrikimų. Paskui pradeda kopijuoti 
kompiuterio informaciją ir siųsti informacijos vienetus kaskart, 
kai jis naršydamas po internetą spusteli pelę. Netrukus, priklau- 
somai, kiek jis naršo, kokiame nors serveryje nusėda visas veidro- 
dinis jo kietojo disko turinio atvaizdas. Ir tada metas HT" 

- HT? 

— Ak taip. Plague vadina tai HT: Hostile Takeover. 

— Aišku. 

— Įdomiausia tai, kas vyksta paskui. Sukomplektavus struk- 
tūrą, Venerstriomas turi du identiškus kietuosius diskus, vie- 
ną savo paties kompe, kitą mūsų serveryje. Kitą kartą įsijungęs 
kompiuterį, iš tikrųjų įsijungs veidrodinį kietojo disko atspindį 

ir dirbs jau nebe savo kompiuteryje, o iš esmės mūsų servery- 
je. Jo kompiuteris apdoros duomenis kiek lėčiau, bet tai beveik 
nepastebima. Aš, prisijungusi prie serverio, galiu jo kompiuterį 
ištuštinti tuo pat metu, kai jis su juo dirba. Kaskart, kai Veners- 
triomas paspaudžia klavišą, aš tai matau savo ekrane. 

— Spėju, kad ir tavo draugas - kompiuterių įsilaužėlis. 

— "Tai jis suorganizavo telefono pasiklausymą Londone. Jis 
šiek tiek socialiai nekompetentingas ir vengia Žmonių, tačiau 
tikra tinklo legenda. 

— Gerai, — Mikaelis nusišypsojo su rezignacija. - Antras 
klausimas: kodėl anksčiau nepasakojai apie Venerstriomą? 

— Tu manęs neklausei. 

— Vadinasi, jei nebūčiau paklausęs - įsivaizduok, kad aš tavęs 
nepažįstu — sėdėtum apgniaužusi visą šią informaciją apie gangs- 
terį Venerstriomą, o „Millennium“ tuo metu bankrutuotų. 

— Niekas manęs neprašė demaskuoti Venerstriomo, - atkirto 
Lisbeta pamokomu tonu. 

— Ir vis dėlto? 

— Juk papasakojau, tai ko dar, — gynėsi ji. 

Mikaelis paliko šią temą. 


MIKAELIS VISA GALVA pasinėrė į radinius. Lisbeta nukopijavo 
jam Venerstriomo kietąjį diską — gerus penkis gigabaitus - į maž- 
daug dešimt kompaktinių plokštelių. Jos nepaliko jausmas, tarsi 
daugiau ar mažiau būtų persikrausčiusi gyventi į Mikaelio butą. Ji 
kantriai laukė ir atsakinėjo į visus jam kylančius klausimus. 

— Man galvoj netelpa, kaip jis gali būti toks nelemtas asilas, kad 
krauna visus savo purvinus skalbinius į vieną kietąjį diską, — ste- 
bėjosi Mikaelis. - Jei informacija kada nors pakliūtų policijai... 

— Žmonės — neracionalūs padarai. Spėju, jis tiesiog mano, 
kad policijai niekada nešaus į galvą konfiskuoti jo kompiuterio. 

— Jis mat aukščiau bet kokių įtarimų. Pritariu, jis tikrai įžūlus 
šūdžius, bet aplink jį, be jokios abejonės, spiečiasi pulkai saugu- 

mo konsultantų, jie juk privalo pamokyti, kaip elgtis su kom- 
piuteriu. Čia juk yra informacijos, siekiančios net 1993-iuosius. 

— Kompiuteris gana naujas, pagamintas prieš metus. Matyt, 
jis perkėlė visą seną korespondeciją ir kitus dokumentus į kietąjį 
diską, užuot kopijavęs į kompaktines plokšteles. Na, jis bent jau 
naudojasi šifravimo programa. 

— O tai niekų verta apsaugos priemonė, nes tu, įlindusi į jo 
kompiuterį, perskaitai slaptažodį, kai tik jis jį įrašo. 


KETVIRTĄJĄ DIENĄ PO GRĮŽIMO į Stokholmą Mikaeliui į mo- 
bilųjį staiga paskambino Kristeris Malmas ir pažadino jį trečią 
nakties. 

— Henris Kortesas šįvakar buvo su drauge bare. 

— Aaa... - atsiliepė nuo miego apspangęs Mikaelis. 

— Eidami namo jie užsuko į Centrinės stoties barą. 

— Netinkama vieta kabinti panas. 

— Tu klausyk. Janis Dalmanas atostogauja. Bet Henris jį stai- 
ga pamatė prie kito stalo su kažkokiu vyru. 

— Ir ką? 

— Henris atpažino jo kompanioną iš nuotraukų. Kristeris 
Sioderis. 

— Lyg ir girdėta pavardė, bet... 

— Dirba „Finansmagasinet Monopol“, priklausančiame „Wen- 
nerstroem Group", - paslaugiai priminė Malmas. 

Mikaelis atsisėdo lovoje. 

— Ar tu nepadėjai ragelio? 

— Aš čia. Tai nebūtinai ką nors reiškia. Sioderis - komunika- 
bilus žurnalistas, gal jis koks senas Dalmano draugas. 

— Gerai, sakykim, aš paranojikas. Prieš tris mėnesius „Mille- 
nnium“ iš laisvai samdomo bendradarbio pirko reportažą. Likus 
savaitei iki publikavimo Sioderis išleido beveik identišką me- 
džiagą. Tą pačią istoriją apie baldų gamintoją, nuslėpusį raportą, 
kuriame teigiama, kad jie apdoroja gaminius netinkamu kom- 
ponentu, galinčiu sukelti trumpąjį sujungimą. 

— Aš girdžiu, ką tu sakai. Bet tokių dalykų pasitaiko. Ar kal- 
bėjai su Erika? 

— Ne, ji dar išvažiavusi, grįš namo tik kitą savaitę. 

— Nieko nedaryk. Aš paskambinsiu vėliau, - tarė Mikaelis ir 
išjungė mobilųjį. 

— Problemos? — paklausė Lisbeta. 

— „Millennium“, - tarė Mikaelis. - Man reikia trumpam iš- 
eiti. Prisidėsi? 


REDAKCIJOJE BUVO TUŠČIA, ketvirta ryto. Lisbeta Salander 
užtruko maždaug tris minutes, kol įveikė slaptažodžio apsaugą 
Janio Dalmano kompiuteryje, dar dvi minutes — kol perkrovė jo 
turinį į Mikaelio iBook. 

Dauguma elektroninių laiškų vis dėlto liko jiems neprieina- 
mame Janio Dalmano nešiojamajame kompiuteryje. Tačiau iš 
stacionaraus darbinio kompiuterio Salander suprato, kad Dal- 
manas, be savo redakcijos adreso mi//lennium.se, turi ir privačią 
botmai! dėžutę internete. Sugaišusi šešias minutes, įsilaužė į ją 
ir nukopijavo pastarųjų metų korespondenciją. Dar po penkių 
minučių Mikaelis jau turėjo įrodymų, kad Janis Dalmanas ir 
perduoda duomenis apie „Millennium“ situaciją, ir reguliariai 
praneša „Finansmagasinet Monopol“ redaktoriui, kokius repor- 
tažus artimiausiems numeriams yra numačiusi Erika Berger. 
Šnipinėjimas vyksta mažiausiai nuo praėjusių metų rudens. 

Išjungę kompiuterius, jie grįžo į Mikaelio butą keletą valandų 
pamiegoti. Jis paskambino Kristeriui Malmui apie dešimtą ryto. 

— Galiu įrodyti, kad Dalmanas dirba Venerstriomui. 

— Taip ir žinojau. Gerai, aš tą prakeiktą kiaulę atleisiu jau 
šiandien. 

— Nedaryk to, jokiu būdu nieko nedaryk. 

— Nieko nedaryti? 

— Kristeri, pasitikėk manimi. Kiek laiko Dalmanas dar atos- 
togaus? 

— Jis grįžta į darbą pirmadienį. 

— Kas šiandien bus redakcijoj? 

— Hm, redakcija pustuštė. 

— Ar gali sušaukti susirinkimą antrą valandą? Nesakyk, ko- 
kia tema. Aš ateisiu. 


PRIE PASITARIMŲ STALO priešais Mikaelį susėdo šešiese. Kris- 
teris Malmas atrodė pavargęs. Henris Kortesas ką tik įsimylė- 
jęs tiesiog spinduliavo, o taip būna tik dvidešimt ketverių metų 
įsimylėjėliams. Monika Nilson žvelgė su lūkesčiu. Malmas nė 
žodžiu neužsiminė, apie ką bus kalbama, tačiau Monika redak- 
cijoje nenaujokė ir numanė, kad vyksta kažkas ypatinga. Tiesa, 
ji jautėsi suirzusi, kad buvo laikoma nuošalyje nuo be informati- 
on loof“. Tik vienintelė Ingela Oskarson, valandininkė, dirbanti 
dvi dienas per savaitę ir prižiūrinti administraciją, prenumerato- 
rių registrą ir kita, atrodė kaip visada. Nuo tada, kai prieš dvejus 
metus tapo mama, ji taip nė karto ir nebeatsipalaidavo. Antroji 
valandininkė, laisvai samdoma Lota Karim, turinti panašią su- 
tartį kaip Kortesas, buvo ką tik po atostogų. Kristeriui pavyko 
mobilizuoti ir atostogaujantį Sonį Magnusoną. 

Mikaelis iš pradžių su visais pasisveikino, atsiprašė, kad buvo 
juos pusmečiui palikęs. 

— Dabar aptarsime kai ką, ko nei aš, nei Kristeris nespėjome 
suderinti su Erika, tačiau galiu jums garantuoti, kad šiuo atveju 
kalbu ir jos vardu. Šiandien spręsis „Millennium“ ateitis. 

Jis padarė pauzę leisdamas įsisąmoninti jo žodžius. Niekas 
nieko neklausinėjo. 

— Praėjusieji metai buvo sunkūs. Stebiuosi, kad nė vienas iš jūsų 
nemanė nieko geresnio, kaip likti čia, ir nesusirado darbo kitur. Da- 
rau prielaidą, kad jūs arba nepataisomi bepročiai, arba labai lojalūs, 
o galbūt jums patinka darbas kaip tik šiame žurnale. Todėl žadu 
sudėti visas kortas ant stalo ir paprašyti paskutinio žygdarbio. 


* Informacijos srauto (ang/.). 

— Paskutinio žygdarbio, - sukluso Nilson, - kalbi, tarsi ke- 
tintum žurnalą likviduoti. 

— Būtent, - tarė Mikaelis. —- Po atostogų grįžusi Erika mus 
sušauks į liūdną redakcijos pasitarimą norėdama pranešti, kad 
„Millennium“ iki Kalėdų likviduojamas, o jūs visi atleidžiami. 

Draugija neramiai sušurmuliavo. Net ir Malmas akimirką patikė- 
jo, kad Mikaelis kalba rimtai. Paskui pamatė patenkintą jo šypseną. 

— Rudenį jums reikės padaryti štai ką — sužaisti dvigubą žai- 
dimą. Esmė ta, kad mūsų visų mylimas redakcijos sekretorius 
Dalmanas prisiduria iš šalies kaip Hanso Eriko Venerstriomo 
informatorius. Priešas yra nuolatos smulkiai informuojamas, kas 
dedasi redakcijoje, o tai paaiškina ne vieną mūsų pernai patirtą 
nesėkmę. Bent jau tau, Soni, nes dalis reklamos užsakovų, pasi- 
ryžę bendradarbiauti, staiga pasitraukė. 

— Taip aš, velniai rautų, ir sakiau, — užsiplieskė Nilson. 

Dalmanas niekada redakcijoje nebuvo labai populiarus ir jo 
demaskavimas niekam iš bendradarbių nesukėlė šoko. Mikaelis 
pertraukė kilus; murmesį. 

— Kodėl aš visa tai jums pasakoju? Todėl, kad visiškai jumis 
pasitikiu. Dirbame kartu ne vienerius metus, žinau, kad jūs ne 
pirštu penimi. Todėl ir esu tikras, kad sutiksite vaidinti rudeni- 
niame spektaklyje. Ypač svarbu, kad Venerstriomas susigundytų 
patikėti, esą „Millennium“ žlunga. Jūsų darbas bus jį tuo įtikinti. 

— O kokia iš tikrųjų mūsų padėtis? - paklausė Kortesas. 

— Štai kas. Žinau, kad visiems sunku. Mes dar nevisiškai at- 
sigavę. Logiškai mąstant, „Millennium“ jau turėtų gultis į kapą. 
Duodu žodį, kad taip neatsitiks. „Millennium“ pozicijos šiuo 
metu stipresnės nei prieš metus. Pasibaigus susirinkimui aš vėl 
dingsiu gerus du mėnesius. Grįšiu iki spalio pabaigos. Ir tada 
pakirpsime Hansui Erikui sparnelius. 

— O kaip? - nenustygo Kortesas. 

— Deja. Neketinu visko iškloti. Vėl rašysiu apie Venerstriomą. 
Šįkart viską padarysime teisingai nuo pradžios iki galo. Ir tada 

pradėsime rengtis redakcijos Kalėdų šventėms. Pirmam patie- 
kalui siūlyčiau ant iešmo keptą Venerstriomą, o desertui - įvai- 
rių kritikų asorti. 

Staiga nuotaika pažvalėjo. Mikaelis paabejojo, kaip jaustųsi 
pats sėdėdamas už pasitarimų stalo ir klausydamasis. Įtariai? O 
kaipgi, tikriausiai. Tačiau, matyt, ši „Millennium“ darbuotojų 
saujelė juo vis dar bent kiek pasitiki. Jis vėl kilstelėjo ranką. 

— Norint laimingai tai įvykdyt, reikia, kad Venerstriomas pati- 
kėtų, esą „Millennium“ griūva. Nenoriu, kad prasimanytų kokią 
antikampaniją ar paskutinę minutę pašalintų visus įrodymus. To- 
dėl iš pradžių susėdę parašysime scenarijų, kurio turėsite laikytis 
rudenį. Pirmiausia — svarbu, kad nė Žodis iš mūsų šiandien aptartų 
reikalų nebūtų užfiksuotas popieriuje ar elektroniniame pašte, juo- 
lab aptarinėjamas su kitais asmenimis, šiuo metu nedalyvaujančiais 
pasitarime. Nežinome, kiek Dalmanas rausiasi po mūsų kompiute- 
rius. Aš, beje, ką tik išsiaiškinau, kad prieiti prie privataus bendra- 
darbių elektroninio pašto gana lengva. Taigi, viską sutarsime Žžo- 
džiu. Jei per artimiausias savaites prireiks ką nors aptarti, kreipkitės 
į Kristerį ir susitikite pas jį namuose. Tik kuo diskretiškiau. 

Ant baltos magnetinės lentos Mikaelis užrašė: Nesinaudoti 
elektroniniu paštu. 

— Antra, turėsite susipykti. Prašau koneveikti mane kaskart, 
kai jus girdi Dalmanas. Tik neperlenkit lazdos. Užteks paleisti 
nuo pavadžio savo įgimtą agresyvų ego. Kristeri, būtų gerai, kad 
judu su Erika rimtai susikibtumėt. Pafantazuokit, tik nesigar- 
sinkit, dėl ko ėdatės, ir sudarykit vaizdą, kad žurnalas neišsilai- 
kys vien jau dėl to, kad visi su visais persipykę. 

Ir ant baltos lentos jis užrašė: Nesutarimai. 

— Trečia: kai Erika grįš, tu, Kristeri, informuosi ją apie mūsų 
sumanymą. Jos darbas bus garantuoti, jog Dalmanas patikėtų, 
kad susitarimas su Vangerių koncernu, šiuo metu palaikantis 
mūsų gyvybę, žlugo, nes Henrikas sunkiai serga, o Martinas 
žuvo autoavarijoje. 

Jis užrašė žodį Dezinformacija. 

— Tačiau tai reiškia, kad sutartis patikima? — pasitikslino 
Nilson. 

— Patikėk, — su kartėliu iškošė Mikaelis, - Vangerių kon- 
cernas padarys viską, kad tik „Millennium“ išgyventų. Po kelių 
savaičių, sakykime, rugpjūčio pabaigoje, Erika pakvies į posėdį 
ir įspės apie atleidimą. Svarbu, kad visi įsisąmonintumėt, jog tai 
vaidinimas, jog vienintelis, lėksiantis iš čia - tai Dalmanas. Ta- 
čiau visą laiką vaidinkite lyg niekur nieko. Pradėkit šnekėti, kad 
ieškot naujo darbo, skieskit, kad darbas „Millennium“ — juoda 
dėmė jūsų biografijoje. Ir taip toliau. 

— Ir tu manai, kad šitas farsas išgelbės „Millennium“? — pa- 
klausė Sonis. 

— Aš žinau, kad išgelbės. Soni, tavęs paprašysiu parengti sufal- 
sifikuotą mėnesio ataskaitą apie pastaraisiais mėnesiais vėl suma- 
žėjusią reklamos rinką ir vėl tirpstantį prenumeratorių skaičių. 

— Man visai patinka, — tarė Nilson, — ar čia redakcijos vidaus 
reikalas, ar paskleisti ir kitoms žiniasklaidos priemonėms? 

— Laikykim viską redakcijos viduj. Jei istorija nuskambės kur 
nors kitur, žinosime, kas paskleidė. Jei kas nors paklaus po ke- 
lių mėnesių, galėsime tiesiog atsakyti — eik tu, prisiklausei ne- 
pagrįstų gandų, juk niekas niekada rimtai nežadėjo likviduoti 
„Millennium“. Geriausia būtų, kad Dalmanas tai išplatintų ki- 
toms žiniasklaidos priemonėms. Paskui pats ir pasirodytų kaip 
paskutinis kvailys. Jei galit Dalmanui parūpinti kokią įtikimą, 
bet visiškai idiotišką istoriją, - pirmyn. 

Jie dar dvi valandas kurpė scenarijų ir dalijosi vaidmenis. 


PO SUSIRINKIMO MIKAELIS su Kristeriu nuėjo išgerti kavos į 
„Javą“ prie Hurnsgatspukelio. 

— Kristeri, svarbiausia — pasitik Eriką jau Arlandoj ir supa- 
žindink su situacija. Būtinai įtikink, kad privalo prisidėti prie 
žaidimo. Jei aš ją gerai pažįstu, ji užsidegs tuoj pat išsiaiškinti su 
Dalmanu - tačiau jokiu būdu negalima to leisti. Nenoriu, kad 
Venerstriomas suuostų ir spėtų numuilinti įrodymus. 

— Gerai. 

— Ir žiūrėk, kad Erika nekištų nagų prie elektroninio pašto, 
kol nebus instaliuota šifravimo programa PGP ir kol ji neišmoks 
ja naudotis. Per Dalmaną Venerstriomas tikriausiai skaito visą 
mūsų susirašinėjimą. Paprašysiu, kad ir tu, ir visi kiti įsivestų 
PGP. Įpraskit viską šifruoti. Aš tau užrašysiu vieno kompiuterių 
konsultanto pavardę, susisiek su juo, tegu atėjęs apžiūri tinklą 
ir visus redakcijos kompiuterius. Tegu instaliuoja programinę 
įrangą tarsi šiaip atėjęs aptarnauti. 

— Padarysiu, ką galiu. Tik tu man pasakyk, Mikaeli, kokią 
čią košę užvirei? 

— Venerstriomą gaudau. Žadu prikalti prie daržinės durų. 

— Kaip? 

— Deja. Kol kas tai mano paslaptis. Galiu tik pasakyti, kad, 
greta šitos medžiagos, mūsų pirmasis reportažas atrodys kaip 
labanaktuko pasakėlė. 

Kristeris apsiniaukė. 

— Aš su tavim niekada neslapukauju. Ar tai reiškia, kad tu 
manim nepasitiki? 

Mikaelis nusijuokė. 

— Nieko panašaus. Tačiau šiuo momentu užsiimu plačia nu- 
sikalstama veikla, už kurią galėčiau gauti dvejus metus. Mano 
tyrimo metodai, taip sakant, abejotini... Lošiu maždaug taip 
pat sąžiningai kaip ir Venerstriomas. Nenoriu, kad tu ar Erika, 
ar kas nors kitas iš „Millennium“ įsiveltumėt. 

— Tu taip moki mane įbauginti. 

— Ramiai. Gali perduoti Erikai, kad publikacija bus didelė, 
oi didelė. 

— Erika norės žinoti, ką čia buri... 

Mikaelis sekundę pamąstė. Paskui šyptelėjo. 

— Primink jai, kaip ji pavasarį manęs neatsiklaususi pasirašė 
sutartį su Vangeriu ir tiesiai šviesiai man pareiškė, kad aš - pa- 
prasčiausias mirtingasis, paprasčiausias laisvai samdomas, net 

ne valdybos narys, taigi neturiu jokio balso formuojant „Mille- 
nnium“ veiklos polisą. Tai turėtų reikšti, kad ir aš savo ruožtu 
neprivalau jai atsiskaitinėti. Tačiau pažadu, kad jei gerai elgsis, 
aš jai pakišiu pirmą kąsnelį. 

Kristeris staiga nusikvatojo. 

— Ot įdūks, - nusprendė susižavėjęs. 


MIKAELIS SUVOKĖ, KAD JIS su Kristeriu nėra visiškai nuošir- 
dus. Erikos jis vengė sąmoningai. Natūraliausia būtų buvę iš- 
kart su ja susisiekti ir supažindinti su turima informacija. Ta- 
čiau jis nenorėjo su ja kalbėtis. Šimtus kartų stovėjo rankoje 
laikydamas mobilųjį ir žiūrėdamas į jos numerį. Tačiau kaskart 
persigalvodavo. 

Jis žinojo, kodėl — negalės jai pažiūrėti į akis. 

Cover up, prie kurio prisidėjo Hedestade, žurnalistui neat- 
leistina. Jis nė neįsivaizdavo, kaip pasiaiškins jai nemeluodamas. 
Sau duotas pažadas nemeluoti Erikai Berger buvo šventas. 

Svarbiausia — jis neturi jėgų aiškintis dėl išdavystės ir tuo pat metu 
gilintis į Vernerstriomo aferą. Taigi vėl atidėjo susitikimą ir išjungė 
mobilųjį apsisprendęs su ja nekalbėti. Juk žino, kad tai tik laikinai. 


IŠSYK PO REDAKCIJOS PASITARIMO Mikaelis išsikraustė į va- 
sarnamį Sandhamne, kur nebuvo lankęsis jau metus. Kartu at- 
sigabeno dvi kartonines dėžes atsispausdintų dokumentų bei 
kompaktines plokšteles, kurias jam parūpino Lisbeta. Prisikro- 
vė maisto atsargų, užsirakino, įsijungė +Bo0k ir pradėjo rašyti. 
Kasdien išeidavo trumpam pasivaikščioti, nusipirkti laikraščių 
ir maisto. Užvažiuojamajame uoste ir toliau buvo pilna jachtų. 
Jaunimėlis, atplaukęs iš tėtukų skolintais laiveliais, kaip papras- 
tai sėdėjo „Naro bare“ ir gėrė iki žemės graibymo. Mikaelis be- 
veik nematydavo aplinkos. Jis sėdėdavo prie kompiuterio nuo 
tada, kai pramerkdavo akis, iki tol, kol be sąmonės krisdavo į 
lovą miegoti. 

Šifruoti elektroniniai laiškai. 

Nuo: vyriausiosios redaktorės erika.bergerOnillennium.se 

Kam: akademinių atostogų išėjusiam atsakingajam leidėjui 
mikael.blomkvistAnillennium. se: 


Mikaeli, aš privalau žinoti, kas vyksta - Viešpatie, grįžtu po atos- 
togų, o čia visiškas chaosas. Naujiena apie Dalmaną ir visas tas dvi- 
gubas tavo prasimanytas žaidimas. Martinas Vangeris žuvęs. Harieta 
Vanger gyva. Kas Hedebyje? Kur tu? Ar turi kokios medžiagos? Kodėl 
neatsiliepi mobiliuoju? E. 

P. S. Aš suprantu tavo kandybes, Kristeris piktdžiugiškai viską iš- 
klojo. Aš tau už tai dar parodysiu. O gal tu ant manęs rimtai pyksti? 


Nuo: mikael.blonkvistAOmillennium.se 
Kam: erika.bergerAmillennium.se 


Labas, Riki. Dėl Dievo meilės, aš nepykstu. Atleisk, kad nespėjau 
tavęs su viskuo supažindinti, bet per pastaruosius mėnesius mano 
gyvenimas pavirto amerikietiškais kalniukais. Viską papasakosiu, kai 
pasimatysime, bet ne elektroniniu paštu. Aš dabar Sandhamne. Me- 
džiagos turiu, bet ji ne apie Harietą Vanger. Aš čia sėdėsiu uodegą 
prispaudęs visą artimiausią laiką. Paskui baigsis visi vargai. Pasitikėk 
manim. Bučkis, apkabinu. M. 


Nuo: erika.bergerOmillennium.se 
Kam: m„ikael.blomkvistOnillennium.se 


Sandhamne? Tuoj pat atvažiuoju pas tave. 


Nuo: mikael.blomkvistOrnillennium.se 
Kam: erika.bergerOmillennium.se 


Tik ne dabar. Palauk porą savaičių, bent jau kol sutvarkysiu teks- 
tą. Be to, laukiu kito svečio. 

Nuo: erika.bergerAOmillennium.se 
Kam: mikael.blonmkvistAOnillennium.se 


Tada, žinoma, laikysiuos nuošaly. Bet man reikia žinoti, kas vyks- 
ta. Henrikas vėl vykdomasis ir neatsiliepia į mano skambučius. Jei 
sutartis su Vangeriais išrūko per kaminą, man reikia žinoti. Šiuo mo- 
mentu neišmanau, ko griebtis. Man reikia žinoti, ar žurnalas išgy- 
vens, ar ne. Riki. P. S. Kas ji? 


Nuo: mikael.blomkvistAOmillennium.se 
Kam: erika.bergerOmillennium.se 


Pirma: gali būti visiškai tikra, kad Henrikas neišduos. Tačiau jis pa- 
tyrė sunkų širdies priepuolį ir kasdien dirba tik po trumpą valandėlę, 
spėju, sumaištis po Martino mirties ir Harietos grįžimas jam atima 
visas jėgas. 

Antra: „Millennium“ išgyvens. Rengiu mūsų viso gyvenimo svarbiau- 
sią reportažą, jį publikavę Venerstriomą sutriuškinsim visiems laikams. 

Trečia: mano gyvenimas šiuo momentu tai kyla į kalną, tai ritasi į 
duobę. Tačiau aš ir tu, ir „Millennium“ - visa tai nepasikeitė. Patikėk 
manimi. Bučkis. Mikaelis. P. S. Aš jus progai pasitaikius supažindin- 
siu. Ji tikrai tau bus kietas riešutėlis. 


MIKAELIS BLIUMKVISTAS PASITIKO į Sandhamną atvažiavu- 
sią Lisbetą Salander. Nesiskutęs. Akys įdubusios. Paskubomis 
ją apkabinęs, paprašė užkaisti kavos ir palaukti, kol kažką baigs 
rašyti. 

Lisbeta apsižvalgė po vasarnamį ir beveik išsyk nusprendė, 
kad jai čia patiks. Namas pastatytas kone ant lieptelio, jūra — už 
poros metrų nuo durų. Ploto — vos trisdešimt kvadratų, tačiau 
lubos pakankamai aukštos, tad viršuje, palipus sraigtiniais laip- 
tais, tilpo miegamasis pusaukštis. Ji ten galėjo išsitiesti stačia, o 
Mikaeliui tekdavo keletą centimetrų pritūpti. Apžiūrėjusi lovą 
įsitikino, kad ji pakankamai plati ir vietos joje užteks abiem. 


— 530 — 


MERGINA SU DRAKONO TATUIRUOTE 


Šalia lauko durų, už didžiulio lango, tyvuliavo vanduo. Ten 
pat stovėjo Mikaelio virtuvės stalas, atstojantis ir rašomąjį. Ant 
sienos prie stalo — lentyna su kompaktinių plokštelių grotuvu ir 
didžiule Elvio Preslio bei sunkiojo roko kolekcija. Tokios muzi- 
kos Lisbeta nebūtų nurodžiusi grafoje „Dažniausiai klausausi“. 

Kampe - skalūno židinys įstiklintomis durelėmis. Šiaip jau 
kiti baldai — tik didžiulė prie sienos prisukta drabužių ir skal- 
binių spinta bei kriauklė su spintele, užtraukus dušo užuolaidą 
atstodavusi ir prausyklą. Prie kriauklės - mažytis langelis į už- 
pakalinę trobelės pusę. Po sraigtiniais laiptais Mikaelis atitvėrė 
atskirą patalpėlę biotualetui. Trobelės interjeras priminė laivo 
kajutę su daugybe išradingų lentynų ir talpyklų. 

Savo dosjė apie Mikaelį Bliumkvistą ji rašė, kad jis pats res- 
tauravo trobelę ir pats sumeistravo jos įrangą — išvadą ji grindė 
komentarais, perskaitytais vieno Mikaelio pažįstamo elektroni- 
niame laiške po viešnagės Sandhamne. Mikaelio auksinės ran- 
kos jam buvo padariusios įspūdį. Viskas buvo puikiai apgalvota, 
nepretenzinga ir paprasta, beveik spartietiška. Lisbeta suprato, 
kodėl jis taip mėgsta vasarnamį. 

Po dviejų valandų jai pavyko Mikaelio dėmesį atitraukti tiek, 
kad jis purkštaudamas išjungė kompiuterį, nusiskuto ir išsivedė 
ją pasivaikščioti bei aprodyti Sandhamno apylinkių. Oras alsavo 
lietum ir vėju. Jie atsidūrė prie Sandhamno užeigos. Mikaelis 
papasakojo, ką rašąs, Lisbeta atidavė kompaktinę plokštelę su 
atnaujinta Venerstriomo kietojo disko medžiaga. 

Paskui parsitempė jį namo, į pusaukštį, kur nutraukė nuo jo 
drabužius ir sėkmingai išblaškė jo dėmesį dar labiau. Pabudusi 
vėlai naktį susivokė, kad lovoje guli viena. Pažvelgusi žemyn pa- 
matė jį palinkusį prie kompiuterio. Ilgai tysojo galvą parėmusi 
ranka ir stebėjo jį. Jis atrodė laimingas, o ji nelauktai pasijuto 
keistai patenkinta gyvenimu. | 


LISBETA PABUVO VOS penketą dienų, mat teko grįžti į Stokhol- 
mą atlikti Armanskiui užsakymą, nes jis nesiliovė desperatiškai 

skambinėjęs. Užsakymui skyrusi vienuolika dienų, atsiskaitė 
ir vėl išvažiavo į Sandhamną. Popierių šūsnis su išspausdintais 
puslapiais prie Mikaelio :Book dar labiau išaugo. 

Šįsyk ji pabuvo keturias savaites. Pamažu nusistovėjo dieno- 
tvarkė. Jiedu keldavosi aštuntą, pusryčiaudavo ir kokią valandą 
bendraudavo. Paskui Mikaelis intensyviai dirbdavo iki vėlyvos 
popietės, tada jie eidavo pasivaikščioti, kalbėdavosi. Lisbeta di- 
dumą dienos praleisdavo lovoje, skaitydama arba naršydama po 
internetą su Mikaelio ADSL modemu ir šiaip stengdamasi jam 
netrukdyti. Vakarieniaudavo jie gana vėlai, ir tada Lisbeta paga- 
liau imdavosi iniciatyvos, priversdavo jį lipti į pusaukštį, kur jau 
pasirūpindavo, kad jis sutelktų dėmes; vien į ją. 

Lisbetai atrodė, kad ji pirmą kartą per visą savo gyvenimą 
atostogauja. 


Šifruotas elektroninis laiškas. 
Nuo: erika.bergerOmillennium.se 
Kam: mikael.blomkvistOmnillennium.se 


Sveikas, M. Viskas jau oficialu. Dalmanas išėjo iš darbo, po trijų 
savaičių pradeda dirbti „Finansmagasinet Monopol“. Aš tau paklu- 
sau ir nieko nesakiau. Visi vaikšto ir vaidina kaip beždžionės. E. 

P. S. Panašu, kad žmonės bent jau smagiai leidžia laiką. Prieš porą 
dienų Henris su Lota besiginčydami apsimėtė daiktais. Jie taip žiau- 
riai vedžioja Dalmaną už nosies, kad aš nesuprantu, kaip jis nesusi- 
gaudo, kad jam miglą į akis pučia. 


Nuo: mikael.blomkvistAnillennium.se 
Kam: erika.bergerOmillennium.se 


Palinkėk tu jam sėkmės, tegu eina sau. Tik paslėpk stalo sidabrą. 
Bučkis, apkabinu. M. 


Nuo: erika.bergerOnillennium.se 
Kam: mikael.blomkvisteOnillennium. se 

Likus dviem savaitėms iki žurnalo išleidimo lieku be redakcijos 
sekretoriaus, o mano tiriantysis žurnalistas kiurkso Sandhamne ir 
atsisako su manimi kalbėtis. Miki, aš klaupiuosi ant kelių. Ar negalė- 
tum išgelbėti? Erika 


Nuo: mikael.blomkvistArnillennium.se 
Kam: erika.bergerOA-nillennium.se 


Pakentėk dar porą savaičių, paskui ir iki tikslo nebetoli. Pradėk 
planuoti gruodžio numerį, jis skirsis nuo visko, ką anksčiau esame 
darę. Mano tekstas žurnale užims maždaug keturiasdešimt pusla- 
pių. M. 


Nuo: erika.bergerOAnillennium.se 
Kam: mikadl.blonmkvistAmillennium.se 


KETURIASDEŠIMT PUSLAPIŲ!!! Nenormalus tu, ar ką? 


Nuo: mikadl.blomkvistOmnillennium.se 
Kam: erika.bergerOmillennium.se 


Tai bus teminis numeris. Man reikia dar trijų savaičių. Ar gali 
padaryti: 1. Įregistruoti leidyklą pavadinimu „Millennium“. 2. Įregis- 
truoti ISBN numerį. 3. Paprašyti Kristerio brūkštelėti kokį dailų mūsų 
naujosios leidyklos logotipą. 4. Surasti gerą spaustuvę, kuri greitai 
ir pigiai spausdina kišeninį formatą. Ir, beje, mums reikia kapitalo 
pirmajai knygai išleisti. Bučkis. Mikaelis 


Nuo: erika.bergereAmillennium.se 
Kam: mikadl.blomkvistAnillennium.se 


Teminis numeris. Leidykla. Pinigai. Klausau, sere. Gal dar ko nors 
pageidausite? Gal pašokti nuogai Sliuseno aikštėje? E. 
P. S. Tikiuosi, kad žinai, ką darai. Bet ką man daryti su Dalmanu? 

Nuo: mikael.blomkvistOrnillennium.se 
Kam: erika.bergerOmillennium.se 


Su Dalmanu nieko nedaryk. Tegu eina. „Monopol“ ilgai neišgy- 
vens. Į šį numerį priimk daugiau iš laisvai samdomųjų medžiagos. Ir 
įdarbink naują redakcijos sekretorių, po kelmais. M. 

P. S. Labai norėčiau pamatyti tave nuogą šokant Sliuseno aikštėj. 
D. S. 


Nuo: erika.bergerOnillennium.se 
Kam: mikadl.blomkvistArnillennium.se 


Sliuseno aikštė - in your dreams*. Beje, mudu visada į darbą pri- 
imdavome kartu. Riki 


Nuo: mikael.blomkvistOmnillennium.se 
Kam: erika.bergerOnillennium.se 


Ir visada sutardavome, ką priimti. Taip ir šįkart, kad ir ką pasirink- 
tum. Venerstriomą pritrėkšim. Ir baigtas kriukis. Tik leisk tu man ra- 
miai baigti darbą. M. 


SPALIO PRADŽIOJE LISBETA Salandėr internetiniame „Hedes- 
tado kurjerio“ laikraštyje perskaitė žinutę ir atkreipė į ją Mi- 
kaelio dėmesį —- po trumpos ligos mirė Izabela Vanger. Liūdi 
neseniai atsiradusi duktė Harieta Vanger. 


Šifruotas elektroninis laiškas. 
Nuo: erika.bergerOnillennium.se 
Kam: mižad.blomkvistOrnillennium. se 


Sveikas, Mikaeli, 
šiandien mane redakcijoje aplankė Harieta Vanger. Paskambi- 
no ir pranešė, kad užeis, tik prieš penkias minutes, tad aš buvau visiškai 


* Pasvajok (angl.). 

nepasirengusi. Patraukli moteris elegantiškais drabužiais ir šaltomis 
akimis. 

Užsukusi pranešti, kad perimanti Martino postą valdyboje. Elgė- 
si mandagiai, draugiškai ir garantavo man, kad Vangerių koncernas 
neketina atšaukti susitarimo, kad visi Vangeriai, netgi atvirkščiai, 
visomis pajėgomis remia Henriko įsipareigojimus žurnalui. Paprašė 
pavedžioti po redakciją, bet ėmė klausinėti, koks mano požiūris į 
susiklosčiusią situaciją. 

Pasakiau, kaip yra. Kad jaučiuosi, tarsi būčiau netekusi tvirto pa- 
grindo po kojomis, kad tu uždraudei man lankyti tave Sandhamne ir 
kad aš nežinau, ką tu ten rengi. Tik tiek, kad, tavo galva, Venerstrio- 
mas bus parmestas ant menčių (spėjau, kad apie tai pasakoti gali- 
ma, šiaip ar taip, ji mūsų valdybos narė). Ji šyptelėjo ir tarsi nustebusi 
paklausė, negi aš abejojanti, ar tau pasiseks. Ką į tokį klausimą atsa- 
kyti? Atsakiau, kad jausčiausi daug ramiau, jei žinočiau, kas vyksta. 
Žinoma, aš tavimi pasitikiu. Bet tu mane siutini. 

Paklausiau, gal ji žino, ką tu veiki. Ji neigė, tačiau pareiškė, jog jai 
susidaręs įspūdis, kad tu itin sveikai protaujantis žmogus, novatoriš- 
kos mąstysenos (čia jos apibūdinimai). 

Aš dar užsiminiau, jog numanau, kad Hedestade, taip pat ir jos 
gyvenime, įvyko kažkas dramatiška ir kad iš smalsumo tuoj sprogsiu. 
Jaučiausi kaip idiotė, sakau tau tiesiai. Ji išsisuko kontrklausimu - ar 
tu tikrai man nieko nepasakojęs? Sakė supratusi, kad mudviejų su 
tavimi ryšys ypatingas ir kad tu tikriausiai viską papasakosi, kai at- 
siras daugiau laiko. Paskui paklausė, ar galinti manimi pasitikėti. Ką 
man atsakyti? Ji - „Millennium“ valdybos narė, o tu mane palikai 
vieną be jokių derybinių argumentų. 

Paskui ji labai keistai pašnekėjo. Paprašė per griežtai neteisti nei 
jos, nei tavęs. Teigė esanti tau dėkinga bei skolinga ir labai norinti, 
kad ir mudvi taptume draugėmis. Net pažadėjo progai pasitaikius 
pati atskleisti visą istoriją, jei tu neįstengsiąs to padaryti. Ir prieš pus- 
valandį išėjo sujaukusi man visas mintis. Regis, ji man patinka, bet ar 
galima ja pasitikėti - nežinau. 

Erika. 

P. S. Pasiilgau tavęs. Jaučiu, kad Hedestade įvyko kažkas šiurpaus. 
Kristeris sakė, kad tu turi kažkokią keistą žymę - smaugimo? - ant 
kaklo? 


Nuo: mikavdl.blonkvistOmnillennium. se 
Kam: erika.bergerOmillennium.se 


Sveika, Riki. 

Harietos istorija tokia nelaiminga ir skaudi, kad ir sapne nesusap- 
nuosi. Puiku, kad ji pati tau žadėjo papasakoti. Man ir pagalvoti apie 
tai baisu. 

Kol tu viską sužinosi, galiu laiduoti, kad Harieta Vanger pasitikėti 
galima. Ji sakė tiesą - yra man skolinga, ir, patikėk manim, ji niekada 
nedarys nieko, kas pakenktų „Millennium“. Susidraugauk, jei tau ji 
patinka. Nedraugauk, jei ji tau nepatinka. Tačiau ji verta pagarbos. 
Tai moteris, slegiama sunkios praeities naštos, ir aš jai jaučiu didžiulę 
simpatiją. M. 


Kitą dieną Mikaelis gavo dar vieną laišką. 
Nuo: <barriet.vangerAPvangerindustries.com> 
Kam: mikael.blonmkvistArnillennium. se 


Laba diena, Mikaeli. Jau kelias savaites stengiuosi ištaikyti lai- 
ko susisiekti su jumis, tačiau įsitikinau, kad para turi per mažai 
valandų. Jūs taip greitai dingote iš Hedebio, kad nespėjau nė 
atsisveikinti. 

Laikas grįžus į Švediją kupinas įspūdžių ir sunkaus darbo, nuo vis- 
ko galva sukasi. Vangerių įmonės išgyvena chaosą, mudu su Henriku 
triūsiame gelbėdami verslą. Vakar apsilankiau „Millennium“. Tampu 
Henriko atstove valdyboje. Henrikas išsamiai supažindino su jūsų ir 
žurnalo situacija. 

Tikiuosi, neprieštarausite, kad apsireiškiu tarsi niekur nieko. Jei 
nenorite manęs (ir nieko kito iš mūsų giminės) matyti, aš jus supra- 

siu, tačiau garantuoju, kad „Millennium“ labui padarysiu viską. Aš 
jums didžiai skolinga ir patikinu, kad mano užmačios dėl jūsų vi- 
sada bus kuo geriausios. Susipažinau su jūsų drauge Erika Berger. 
Nežinau, ką ji pamanė apie mane, bet nustebau, kad jūs nieko jai 
nepasakojote. 

Be galo norėčiau išlikti jūsų drauge. Žinoma, jei ateityje apskritai 
turėsite jėgų bendrauti su kuo nors iš mūsų. Su geriausiais linkėji- 
„mais. Harieta 

P. S. Supratau iš Erikos, kad vėl žadate pulti Venerstriomą. Frudė 
pasakojo, kaip Henrikas jus apgavo. Ką aš galiu pasakyti. Apgailes- 
tauju. Jei kuo galėčiau padėti, būtinai man parašykite. 


Nuo: mikael.blomkvistArnillennium. se 
Kam: <barriet vangerAvangerindustries. com> 


Laba diena, Harieta. 

Iš Hedebio išlėkiau strimgalviais, dabar dirbu tai, kam šįmet ir 
turėjau skirti visas jėgas. Jūs medžiagą gausite gerokai prieš atiduo- 
dant ją spaudai, šiaip ar taip, drįstu teigti, kad praėjusių metų prob- 
lemos greit baigsis. 

Tikiuosi, kad judvi su Erika tapsite draugėmis, o aš, savaime su- 
prantama, visiškai neprieštarauju, kad būtumėte „Millennium“ val- 
dybos narė. Aš papasakosiu Erikai, kas atsitiko. Tačiau šiuo metu ne- 
turiu tam nei jėgų, nei laiko ir užvis labiausiai noriu pirma nuo visko 
atitolti. 

Palaikykime ryšį. Linkėjimai. Mikaelis 


LISBETA PER DAUG nesidomėjo Mikaelio rašymu. Ir šįkart pa- 
kėlė akis nuo skaitinio tik tada, kai Mikaelis pasakė kažką, ko 
ji iš pradžių nesuprato. 

— Atsiprašau, aš pats su savimi kalbuosi. Sakiau, kad tai juk 
sunkus laipsnis. 

— Kas — sunkus laipsnis? 

— Venerstriomas turėjo romaną su dvidešimt dvejų metų pa- 
davėja, kuriai užtaisė vaiką. Ar neskaitei jo susirašinėjimo su 
advokatu? 

— Mikaeli, būk žmogus, jo kietajame diske - dešimties metų 
laiškai, visas elektroninis paštas, sutartys, kelionės dokumentai 
ir dar dievažin kas. Manęs tas Venerstriomas taip nežavi, kad 
kimščiau į galvą šešis gigabaitus nesąmonių. Perskaičiau tūks- 
tantąją dalį tiesiog smalsumui nuramdyti, nusprendžiau, kad jis 
gangsteris, ir taškas. 

— Gerai. Jis jai vaiką užtaisė 1997-aisiais. Kai ji paprašė iš- 
laikymo, jo advokatas ant jos kažką užsiundė, kad įkalbėtų pa- 
sidaryti abortą. Manau, tikslas buvo pasiūlyti tam tikrą sumą 
pinigų, bet jos tai nesudomino. Įkalbinėjimas baigėsi tuo, kad 
jo vyrukas vonioje pakišo jos galvą po vandeniu ir laikė tol, kol 
ji sutiko palikti Venerstriomą ramybėje. Ir tai Venerstriomo avi- 
galvis advokatas rašo elektroniniame laiške, žinoma, šifruota- 
me, bet vis tiek... Nemanau, kad jie ten toj kompanijoj dideli 
genijai. 

— Kuo baigėsi tai merginai? 

— Pasidarė abortą. Venerstriomas liko patenkintas. 

Lisbeta Salander nieko nesakė dešimt minučių. Jos akys stai- 
ga tapo juodos. 

— Dar vienas vyras, kuris nekenčia moterų, — galiausiai su- 
murmėjo ji. Mikaelis jos neišgirdo. 

Ji pasiėmė kompaktinę plokštelę ir tolesnes dienas praleido 
atidžiai skaitydama Venerstriomo paštą bei kitus dokumentus. 
Mikaelis dirbo toliau, o Lisbeta pusaukštyje su PowerBook ant 
kelių gilinosi į keistus Venerstriomo imperijos labirintus. 


SPALIO PABAIGOJE MIKAELIS iš spausdintuvo ištraukė pa- 
skutinį puslapį ir jau pirmą valandą dienos išjungė kompiuterį. 
Be žodžių užlipęs į pusaukštį padavė Lisbetai didžiulę šūsnį 

popierių. Paskui užmigo. Ji pažadino jį vakare, pakomentavo 
tekstą. 

Netrukus po antros naktį Mikaelis paskutinį kartą įrašė 
tekstą į kompiuterio atmintį. 

Kitą dieną jis užsklendė trobelės langines, užrakino duris. 
Lisbetos atostogos baigėsi. Jie kartu išvažiavo į Stokholmą. 


PRIEŠ GRĮŽTANT Į STOKHOLMĄ, Mikaeliui teko su Lisbeta 
aptarti opų klausimą. Jis užvedė kalbą, kai jie Vaksholmo kelte 
gėrė kavą iš popierinių puodelių. 

— Reikia susitarti štai dėl ko — ką aš papasakosiu Erikai. 
Ji atsisakys publikuoti medžiagą, jei nepaaiškinsiu, iš kur ją 
gavau. 

Erika Berger. Ilgametė Mikaelio meilužė ir vyriausioji re- 
daktorė. Lisbeta jos niekada nebuvo mačiusi ir nebuvo tikra, ar 
labai nori pamatyti. Dar vienas gyvenimo trikdys. Tiesa, kol kas 
neatpažintas. 

— Ką ji apie mane žino? 

— Nieko, — Mikaelis atsiduso. - Matai, aš Erikos vengiu jau 
nuo vasaros. Negaliu papasakoti Hedestado įvykių, nes man 
gėda. Ji ir taip baisiausiai suirzusi, kad aš šykščiu informacijos. 
Suprantama, žino, kad buvau Sandhamne rašyti, bet nežino, ką 
parašiau. 

— Hmm. 

— Po poros valandų ji gaus rankraštį. Man reikia rengtis ges- 
tapo tardymui. Nežinau, ką aš jai pasakysiu. 

— K3 tu nori jai pasakyti? 

— Tiesą. 

Lisbetai tarp akių susimetė raukšlelė. 

— Lisbeta, mudu su Erika beveik visada ginčijamės. Čia mūsų 
toks žargonas. Tačiau kartu besąlygiškai pasitikime vienas kitu. 
Ji visiškai patikima. Tu — informacijos šaltinis. Ji greičiau mirs, 
nei išduos tave. 

— O keliems dar asmenims turėsi papasakoti? 

— Nė vienam. Mudu su Erika tai nusinešime į kapą. Jei nesu- 
tiksi, aš jai tavo paslapties neišduosiu. Tačiau meluoti Erikai ir 
išsigalvoti, kad informaciją gavau kitu keliu, nenoriu. 

Lisbeta laužė galvą iki pat tol, kol jie prisišvartavo prie Grand 
Hlote!. Pasekmių analizė. Galiausiai nenoromis nusileido ir leido 
Mikaeliui pristatyti ją Erikai. Jis įsijungė mobilųjį ir surinko 


numerį. 


ERIKA BERGER MIKAELIO skambutį išgirdo per dalykinius pie- 
tus su Malina Erikson, kurią ketino priimti redakcijos sekreto- 
re. Malinai buvo dvidešimt devyneri. Iki šiol jau penktus metus 
ji tai šen, tai ten dirbo pavaduojantį darbą. Niekada neturėjusi 
pastovios tarnybos, jau spėjo nusiminti manydama, kad niekada 
ir nepasiseks. Apie redakcijos sekretoriaus vietą nebuvo skelbta 
darbo skelbimuose, į Maliną Erika kreipėsi patarta senos pažįs- 
tamos iš vieno savaitraščio. Erika paskambino jai tą pačią dieną, 
kai baigėsi jos paskutinysis pavadavimas, ir pasiteiravo, ar neno- 
rinti ateiti į „Millennium“. 

— Trims mėnesiams, - tarė Erika, susitikusi su Malina, —- o jei 
gerai seksis, galėsime įdarbinti pagal neterminuotą sutartį. 

— Girdėjau gandus, kad „Millennium“ greit bus uždarytas. 

Erika Berger nusišypsojo. 

— Netikėkit visais gandais. 

— Tas Dalmanas, kurio vietą užimsiu... - Malina Erikson 
sudvejojo. — Jis pereina į Venerstriomo laikraštį... 

Erika linktelėjo. 

— Anokia čia profesinė paslaptis, kad mes su Venerstriomu 
konfliktuojam. Jam nepatinka žmonės, dirbantys „Millennium“. 

— Tad jei pradėsiu pas jus dirbti, irgi pateksiu į šią kategoriją. 

— Tikimybė didžiulė, tas teisybė. 

— Bet Dalmanas juk gavo darbą „Finansmagasinet“? 

— Sakykime, kad taip Venerstriomas Dalmanui atsilygina už 
įvairias paslaugas. Tai ar domina? 

Malina Erikson kurį laiką svarstė, paskui linktelėjo. 

— Kada man ateiti? 

Kaip tik tada ir paskambino Mikaelis, pertraukdamas įdar- 
binimo interviu. 


ERIKA MIKAELIO BUTĄ atsirakino savo raktais. Nuo to karto, 
kai jis trumpam buvo užsukęs į redakciją per Jonines, akis į akį 
jie matysis pirmą kartą. Įėjusi į svetainę, išvydo ant sofos sėdin- 
čią liesą, net anorektišką merginą nutrinta odine striuke, kojas 
susikėlusią ant staliuko. Iš pradžių pamanė, kad jai kokie pen- 
kiolika, bet paskui įsižiūrėjo į jos akis. Erika tebespoksojo į šią 
viziją, kai nešinas kavinuku ir bandelėmis pasirodė Mikaelis. 

Juodu nužvelgė vienas kitą. 

— Atleisk, kad buvau toks užsispyręs, - atsiprašė Mikaelis. 

Erika pakreipė galvą. Kažkuo Mikaelis pasikeitė. Atrodė 
sunykęs, daug liesesnis. Akyse — gėda. Akimirką jis vengė jos 
žvilgsnio. Ji slapčia pašnairavo į jo kaklą, juosiamą nubalusio, 
tačiau aiškiai matomo dryžio. 

— Aš tavęs vengiau. Tai labai ilgai istorija, ir savo vaidmeniu 
joje aš nesididžiuoju. Tačiau tai mes aptarsime vėliau... dabar 
norėčiau tave pristatyti šiai jaunai damai. Erika, čia Lisbeta 5a- 
lander. Lisbeta, čia Erika Berger, „Millennium“ vyriausioji re- 
daktorė ir mano geriausia draugė. 

Patyrinėjusi jos elegantiškus apdarus ir savimi patenkintos 
damos manieras, Lisbeta jau po dešimties sekundžių nusprendė, 
kad Erika Berger jos geriausia drauge netaps. 


JIE PRASĖDĖjJO PENKIAS valandas. Erika du kartus skambino at- 
šaukti susitikimų. Valandą ji skaitė Mikaelio pakištas rankraščio 
dalis. Norėjo paklausti tūkstančio dalykų, tačiau greitai suprato, 
kad viskam išsiaiškinti prireiks savaičių. Svarbiausia — rankraštis, 
kurį galų gale perskaičiusi padėjo ant stalo. Jei bent trupinėlis šių 
teiginių pagrįsti, susiklosto visiškai nauja situacija. 

Erika žvelgė į Mikaelį. Ji niekada neabejojo, kad jis - sąži- 
ningas žmogus, tačiau akimirką pamanė, ar nebus Venerstriomo 
byla sudavusi jam per stipraus smūgio, ar nebus jo tekstas — vien 
fantazijos vaisius. Pajuto, kaip svaigsta galva, bet Mikaelis iš- 
traukė dvi kartonines dėžes įrodymų. Erika išblyško. Supranta- 
ma, ji panoro sužinoti, kaip jis juos gavo. 

Ją teko ilgai įtikinėti, kad ta keistuolė mergina, per visą su- 
sitikimą dar nepratarusi nė žodžio, turi neribotą prieigą prie 
Venerstriomo kompiuterio. Ir ne tik. Ji buvo įlindusi į kelių jo 
advokatų ir artimiausių bendradarbių kompiuterius. 

Spontaniška Erikos reakcija —- medžiagos panaudoti negali- 
ma, nes ji įgyta neteisėtai prisijungus prie kompiuterio. 

Tačiau, žinoma, medžiagą publikuoti buvo galima. Mikaelis 
pabrėžė, kad jie neprivalo nurodyti, kokiu keliu ji gauta. Negi 
kas patikės, kad jie rado šaltinį, turintį prieigą prie Venerstriomo 
kompiuterio ir perrašiusį kietąjį diską į kompaktines plokšteles. 

Galiausiai Erika suprato, kokį ginklą laiko savo rankose. 
Jautėsi išsekusi, erzino neatsakyti klausimai, bet nesumojo, nuo 
kurio pradėti. Teliko atsilošti sofoje, gūžtelėti pečiais. 

— Mikaeli, kas įvyko Hedestade? 

Lisbeta žvilgtelėjo į juos. Ilgai tylėjęs Mikaelis paklausė Erikos: 

— Kaip sutari su Harieta? 

— Gerai. Manau, gerai. Matėmės du kartus. Mudu su Kris- 
teriu buvom Hedestade praėjusią savaitę dėl valdybos susirinki- 
mo. Prisisiurbėm vyno. 

— O kaip posėdis? 

— Ji tesi duotą žodį. 

— Riki, aš žinau, kad tu nepakenti, kai aš vangstausi ir išsi- 
sukinėju nenorėdamas kalbėtis. Mudu su tavimi niekada nieko 
neslepiam vienas nuo kito, ir staiga aš neįstengsiu tau papasako- 
ti... ką veikiau visą pusmetį. 

Erika pažvelgė į Mikaelį. Pažinojo jį kaip nuluptą, tačiau 
šįkart jo akyse išskaitė niekad neregėtus dalykus. Atrodė, tar- 

si jis maldautų. Jis meldė neklausinėti. Ji bejėgiškai žvelgė į 
jį pravira burna. Salander stebėjo jų nebylų pokalbį neutraliu 
veidu. Pati nesikišo. 

— Negi taip blogai? 

— Daug blogiau. Bijojau šito pokalbio. Pažadu, kad papa- 
sakosiu, bet, suprask, aš kelis mėnesius stengiausi užgniaužti 
šiuos jausmus, todėl visas ir pasinėriau į Venerstriomo bylą... 
Aš dar ne visai pasirengęs. Apsidžiaugčiau, jei Harieta už mane 
papasakotų. 

— Kokios čia žymės tau ant kaklo? 

— Lisbeta man išgelbėjo gyvybę. Jei jos ten nebūtų buvę, bū- 
čiau Žuvęs. 

Erikos akys išsiplėtė. Ji atsisuko į mergaitę odine striuke. 

— Turėsi pasirašyti su ja sutartį. Ji - mūsų šaltinis. 

Erika Berger ilgai sėdėjo paskendusi mintyse. Paskui apstul- 
bino Mikaelį, šokiravo Lisbetą ir nustebino pati save. Visą tą lai- 
ką sėdėdama prie staliuko Mikaelio svetainėje ji jautė Salander 
žvilgsnį. Ak, ta mergaitė tylenė, skleidžianti priešiškus Aluidus. 

Erika pakilo, apėjo stalą ir apkabino Salander. Ši ėmė raivy- 


tis kaip ant kabliuko maunamas kirminas. 

ŠEŠTABIENIS, LAPKRIČIO 1-AKTRABIENIS, LAPKRIČIO 25 


LISBETA SALANDER IŠGRIOZDĖ visą Hanso Eriko Venerstrio- 
mo kiberimperiją. Šiandien kaip priklijuota prasėdėjo prie kom- 
piuterio ekrano daugiau kaip vienuolika valandų. Neapdorota 
mintis, kilusi kažkuriame netyrinėtame smegenų užkaboryje 
per paskutiniąsias dienas būnant Sandhamne, išsirutuliojo į ma- 
niją. Keturias savaites ji pratūnojo atsiskyrusi nuo pasaulio savo 
bute, ignoruodama visus Armanskio skambučius. Po dvylika ar 
penkiolika valandų per parą prakiurksodavo prie kompiuterio, 
o atliekamą nuo miego laiką laužė galvą dėl vienos ir tos pačios 
problemos. 

Tą mėnesį su Mikaeliu Bliumkvistu ji palaikė atsitiktinius ry- 
šius, jis irgi lyg apsėstas plušo redakcijoje. Jie pasišnekučiuodavo 
telefonu po porą kartų per savaitę, nes ji nuolat pranešinėdavo jam 
naujienas apie Venerstriomo susirašinėjimą ir kitą veiklą. 

Kokį šimtąjį kartą ji perkratė visas smulkmenas. Nebijojo, 
kad bus ką nors praleidusi, tačiau nebuvo tikra, ar iki galo tei- 
singai supranta visas painias sąsajas. 


PAGARSĖJUSI VENERSTRIOMO IMPERIJA — tarsi gyvas, beformis, 
pulsuojantis organizmas, nuolat keičiantis pavidalą. Ją sudarė op- 
cionai, obligacijos, akcijos, dalinė nuosavybė, paskolų palūkanos, 

pajamų palūkanos, užstatai, kaupiamosios sąskaitos, pervedimai 
ir tūkstančiai kitų komponentų. Pasakiškai didelė aktyvo dalis 
gulėjo tuščiavidurėse įmonėse, valdančiose viena kitą. 

Pačiais fantasmagoriškiausiais biržos žiurkių vertinimais, 
„Wennerstroem Group“ turi daugiau kaip devynis šimtus milijar- 
dų kronų. Tai buvo apgaulė ar bent jau nepaprastai perdėti skai- 
čiai. Vis dėlto Venerstriomas — joks varguolis. Lisbeta Salander 
vertino realų jo turtą nuo devyniasdešimties iki šimto milijardų 
kronų, o tai niekam gėdos nepadarytų. Rimtas viso koncerno au- 
ditas pareikalautų kelerių metų darbo. Apskritai sudėjus Salander 
aptiko beveik tris tūkstančius skirtingų banko sąskaitų ir santau- 
pų fondų visame pasaulyje. Venerstriomas vertėsi suktybėmis to- 
kiais mastais, kad tai jau nebebuvo kriminalas, tai buvo verslas. 

Kažkur šiame imperijos organizme glūdėjo ir materija. Hie- 
rarchijoje nuolatos kartojosi trys sąskaitos: solidžios švediškos 
santaupos — nepriekaištingos ir autentiškos, pateikiamos viešam 
tikrinimui, buhalterinėms suvestinėms ir auditui; patikima ame- 
rikietiškoji veikla — visų kilnojamų pinigų bazę sudarė vienas 
Niujorko bankas; ir įdomiausia — tuščiavidurės įmonės, tarkime, 
Gibraltare, Kipre ir Makao. Tarsi universalinėje parduotuvėje 
„Wennerstroem Group“ tilpo skyriai nelegaliems ginklų sandė- 
riams, įtartinoms pinigų plovimo firmelėms Kolumbijoje ir ypač 
neortodoksiškiems verslo sandėriams Rusijoje. 

Vis dėlto ypatingiausia - anoniminė sąskaita Kaimanų salo- 
se. Ją tikrindavo pats Venerstriomas, nesikišdamas į patį verslą, 
tačiau per fiktyvias įmones ten nuolatos kapsėjo pinigai — kas 
dešimttūkstantoji dalis nuo kiekvieno sandorio. 

Salander triūsė tarsi užhipnotizuota. Sąskaitos — sus, - elek- 
troninis paštas — s5us/ — sąskaitų likučiai — sbus/. Staiga ji pamatė 
naujausius pervedimus. Pasekė nedidelės operacijos pėdsakais iš 
Japonijos iki Singapūro, į Liuksemburgą ir galiausiai į Kaima- 
nų salas. Dabar aišku, kaip tai daroma. Pasijuto tarsi kiberne- 
tinės erdvės impulsų dalis. Viską daro minimalūs pasikeitimai. 

Beje, patikrinkime paštą. Vienas, mažai ką sakantis periferinės 
reikšmės elektroninis laiškas. Išsiųstas dešimtą vakaro. Jungiam 
šifravimo programą PGP, spragtspragtspragt, jau įlindus į kom- 
piuterį perskaityti tikrąjį laiško tekstą — vienas juokas: 


Berger nebesipeša dėl reklamos. Ar pasidavė, ar ką nors kitą už- 
raugė? Tavo informatorius redakcijoje patvirtino, kad jie priėjo liep- 
to galą, bet lyg ir ką tik priėmė naują žmogų. Sužinok, kas dedasi. 
Bliumkvistas paskutines savaites Sandhamne rašė kaip paklaikęs, 
bet niekas nežino ką. Pastarosiomis dienomis jį matė redakcijoje. Ar 
gali suorganizuoti artimiausio numerio signalinį? HEV 


Nieko dramatiška. Tegu graužiasi nagus. Galas tau, seni. 

Pusę šešių ryto ji atsijungė nuo interneto, išjungė kompiute- 
rį ir susirado naują cigarečių pakelį. Per naktį išgėrė keturias, 
ne — penkias kokakolos, atsinešė šeštą ir įsitaisė sofoje. Buvo 
tik su kelnaitėmis ir nuskalbtais slepiamos spalvos reklaminiais 
žurnalo „Soldier of Fortune“ marškinėliais, ant kurių užrašyta 
Kil! them all and let God sort them out.“ Pajutusi, kad šalta, ištiesė 
ranką, pasisiekė pledą, susisupo. 

Jautėsi tarsi apkvaitusi, tarsi apsivalgiusi sugedusios ir tik- 
riausiai nelegalios substancijos. Sutelkusi žvilgsnį į gatvės ži- 
bintą už lango, sėdėjo nejudėdama, smegenys įtemptai dirbo. 
Mama - spust — sesė - spus/ - Mimi - s6us/ - Holgeris Palmgre- 
nas. Evi/ Fingers. Armanskis. Darbas. Harieta Vanger. Spust. 
Martinas Vangeris. Spust. Golfo lazda. Spust. Advoktas Nilsas 
Bjurmanas. Spus/. Visos nelemtos smulkmenos, kurių ji nepa- 
mirš ir norėdama. 

Pasvarstė, ar Bjurmanas dar kada nors drįs nusirengti prieš 
moterį ir kaip tokiu atveju pasiaiškins dėl tatuiruotės ant pilvo. 
Ir kaip kitą kartą nuėjęs pas gydytoją išsisuks nenusirengęs. 

Mikaelis Bliumkvistas. Spust. | 


* Nužudyk juos visus ir leisk Dievui išrūšiuoti (ang/.). 

Ji nusprendė, kad jis geras žmogus, galbūt retkarčiais jam 
pernelyg ryškiai pasireiškia stropuolio kompleksas. Ir, deja, ne- 
pakenčiamai naivus kai kuriais elementariais moraliniais klausi- 
mais. Švelnios ir atlaidžios prigimties, siekiantis psichologiškai 
pateisinti žmonių elgesį ir atleisti. Taip jis niekada ir neįsisą- 
monins, kad pasaulio grobuonys supranta tik vieną kalbą. Tik 
pagalvojus apie jį pabusdavo nejaukus instinktas jį ginti. 

Neprisiminė, kada užmigo, atsibudo devyntą ryto surakintu 
sprandu, galvą kreivai atrėmusi į sieną už sofos. Nusliūkinusi į 
miegamąjį vėl užmigo. 


TAI BUVO BE KALBŲ svarbiausias jų gyvenimo reportažas. Eri- 
ka Berger pirmą kartą per pusantrų metų vėl pasijuto laiminga. 
Toks laimingas gali jaustis tik redaktorius, žinantis, kad į or- 
kaitę pašautas sultingiausias kepsnys. Kartu su Mikaeliu juodu 
paskutinį kartą šlifavo tekstą, kai Salander paskambino jam į 
mobilųjį. 

— Pamiršau pasakyti, kad Venerstriomas ima nerimauti dėl 
tavo rašliavos ir jau užsisakė artimiausio numerio signalinį 
egzempliorių. 

— O tu iš kur... ė, nesvarbu. Turi kokios informacijos, kaip 
žada jį gauti? 

— Ne, tik šiaip logiškai spėju. 

Mikaelis per kelias sekundes sumetė: 

— Spaustuvė, - išsprūdo jam. 

Erika kilstelėjo antakius. 

— Jei iš redakcijos kolegų niekas jo nepavogs, lyg ir kitaip ne;- 
manoma. Nebent koks jo berniukas žada užeiti pas jus naktį. 

Mikaelis pasisuko į Eriką. 

— Šiam numeriui užsakyk kitą spaustuvę. Tuoj pat. Ir pas- 
kambink Armanskiui — kad man kitą savaitę čia būtų panakti- 
niai sargai. 


Vėl Lisbetai: 

— Dėkui, Sale. 

— Kiek mokėsi? 

— Ką? 

— Kiek mokėsi už informaciją? 

— O kiek tu nori? 

— Tai aptarsime prie puodelio kavos. Tuoj pat. 


JIE SUSITIKO „KAFFEBAREN“ Hurno gatvėje. Mikaelis atsisėdo 
ant taburetės. Salander atrodė tokia rimta, kad jam durstelėjo pa- 
vojaus nuojautos adatėlė. Kaip visada ji pradėjo be užuolankų: 

— Man reikia pasiskolinti pinigų. 

Mikaelis nusišypsojo pačia kvailiausia šypsena ir pasigraibė 
piniginės. 

— Visada. Kiek tau reikia? 

— Šimto dvidešimties tūkstančių. 

— Oi, - jis įsikišo piniginę, — tiek su savim neturiu. 

— Aš nejuokauju. Man reikia pasiskolinti šimtą dvidešimt tūks- 
tančių kronų, sakykime, šešioms savaitėms. Pasitaikė proga inves- 
tuoti, bet neturiu į ką kreiptis. Tu savo sąskaitoje šiuo momentu turi 
maždaug šimtą keturiasdešimt tūkstančių. Pinigus grąžinsiu. 

Jis neaptarė fakto, kad ji, apėjusi jo banko duomenų apsau- 
gą, išsiaiškino, koks jo sąskaitos turinys. Naudojiesi internetiniu 
banku, tad atsakymo toli neieškok. 

— Tau nereikia iš manęs skolintis pinigų, — atsakė. - Mes dar 
neaptarėme tavo dalies, ji su kaupu padengs tau reikalingą sumą. 

— Dalies? 

— Sale, aš juk susišluosiu nesveikai didžiulį honorarą iš Van- 
gerio, mudu su juo atsiskaitysim metų pabaigoje. Be tavęs bū- 
čiau neišgyvenęs, o „Millennium“ būtų žlugęs. Noriu su tavimi 
pasidalyti honorarą. Fi/žy-fsfžy.* 

Salander tiriamai pažvelgė į jį. Jai kaktoje susimetė raukšlė. 
Mikaelis jau buvo beveik įpratęs prie jos ilgų pauzių. Galiausiai 
Ji papurtė galvą. 


* Po lygiai (angl.). 

— Aš nenoriu tavo pinigų. 

— Bet... 

— Aš iš tavęs neimsiu nė kronos. 

Staiga ji nusišypsojo savo kreiva šypsena. 

— Nebent kaip dovanas, kurios atkeliautų pas mane gimimo 
dienos proga. 

— Man ką tik atėjo į galvą, kad ir nežinau, kada tavo gimimo 
diena. 

— Tu žurnalistas. Išsiaiškink. 

— Rimtai sakau, Salander, aš dėl pinigų pasidalijimo rimtai. 

— Aš irgi rimtai. Aš nenoriu tavo pinigų. Noriu pasiskolinti 
šimtą dvidešimt tūkstančių. Pinigų man reikia rytoj. 

Mikaelis sėdėjo tylomis. Ji net neklausia, kokio didumo jos 
dalis. 

— Sale, aš su malonumu šiandien pat nueisiu su tavimi į ban- 
ką ir paskolinsiu tau prašomą sumą. Bet metų pabaigoje mes dar 
sykį aptarsime tavo dalį. 

Jis kilstelėjo ranką. 

— Kada, beje, tu gimusi? 

— Per valpurgijas, balandžio trisdešimtą, — nusišaipė ji. - Pa- 
sisekė, ką? Galiu visą dieną skraidyti šluotą apsižergusi. 


JI NUSILEIDO CIURICHE pusę aštuonių vakaro ir taksi nuva- 
žiavo į turistinį viešbutį Ma//erborn. Kambarį buvo užsisakius 
Irenos Neser vardu, savo tapatybę patvirtino norvegišku pasu. 
Irena Neser buvo šviesių plaukų iki pečių. Peruką ji pirko Stok- 
holme. Dar dešimt tūkstančių iš skolintų pinigų paklojo už du 
pasus, įsigijusi juos iš neaiškių tipų, priklausančių tarptautiniam 
Plague ryšių tinklui. 

Negaišdama pakilo į numerį, užsirakino ir nusirengė. Atsi- 
gulusi ant lovos įsispoksojo į lubas tūkstantį šešis šimtus kronų 
už naktį kainuojančiame kambaryje. Ji jautė tuštumą. Jau buvo 
paleidusi vėjais pusę pasiskolintos iš Bliumkvisto sumos. Nors 
pridėjo visas iki vienos asmeninių santaupų kronas, jos biudžetas 
buvo menkokas. Ji liovėsi galvoti ir kone akimirksniu užmigo. 

Rytą pabudo tuoj po penkių. Pirmiausia palindo po dušu, 
paskui atsidėjusi paslėpė tatuiruotes ant kaklo po storu odos 
spalvos kremo sluoksniu ir nupudravo dėmę. Antrasis dieno- 
tvarkės punktas laukė pusę septynių ryto - apsilankymas grožio 
salone, įsikūrusiame daug brangesnio viešbučio fojė. Ji nusipirko 
dar vieną šviesų peruką, pusilgę pažo šukuoseną, paskui pasida- 
rė manikiūrą ir prisiklijavo dirbtinius raudonus nagus ant savo 
nuograužų. Dirbtinės blakstienos, dar sluoksnis pudros, raudo- 
nio ir galiausiai lūpdažis bei kitoks glaistas. Išlaidos - maždaug 
aštuoni tūkstančiai kronų. 

Ji apmokėjo sąskaitą kreditine kortele, priklausančia Monikai 
Šoulz, prisistačiusiai anglišku pasu, patvirtinančiu tapatybę. 

Kitas sustojimas — „Camille's House of Fashion“ už šimto 
penkiasdešimties metrų toje pačioje gatvėje. Po valandos ji išė- 
jo iš parduotuvės juodais auliniais batais, juodomis pėdkelnėmis, 
smėlio spalvos sijonu, priderinta palaidinuke, liemenį siekiančia 
striuke ir berete. Vien tik firminiai drabužiai. Ji leido pardavėjai 
parinkti visą ansamblį. Pati nusižiūrėjo prašmatnų odinį portfelį 
bei mažytį „Samsonite“ firmos lagaminą. Viską vainikavo diskre- 
tiški auskarai ir kukli auksinė grandinėlė ant kaklo. Kreditinės 
kortelės debetas — dar keturiasdešimt keturi tūkstančiai kronų. 

Pirmą kartą per visą savo gyvenimą Lisbeta Salander turėjo 
ir biustą, užgniauždavus; jai kvapą, kai tik pažvelgdavo į save 
veidrodyje. Biustas, kaip ir Monikos Šoulz pasas, buvo falsifika- 
tas. Pagamintas iš latekso, įsigytas Kopenhagoje, parduotuvėje, 
kur apsipirkdavo transvestitai. 

Ji apsiginklavo kovai. 

Netrukus po devynių pėsčiomis nuėjo du kvartalus iki tra- 
dicijomis garsėjančio Hote/ Zimmertal, kur Monikos Šoulz var- 
du buvo užsisakiusi kambarį. Pasiuntinukui, užnešusiam ką tik 
nusipirktą lagaminą, kuriame gulėjo jos kelioninis krepšys, ji 
atkišo atitinkamai šimtą kronų arbatpinigių. Nedidelis liukso 
kambarys kainavo tik dvidešimt du tūkstančius kronų už nak- 

tį. Ji užsisakė vieną nakvynę. Likusi viena apsidairė. Pro langą 
atsivėrė svaiginantis Ciuricho ežero vaizdas, nesudominęs jos 
nė per nago juodymą. O prie veidrodžio ji praleido ištisas pen- 
kias minutes, išpūtusi į save akis. Kažkokia visiškai nepažįsta- 
ma moteris. Didžiakrūtė Monika Šoulz šviesia pažo šukuosena, 
prisitepusi tiek makiažo, kiek Lisbeta Salander sunaudodavo 
per mėnesį. Atrodė... neįprastai. 

Pusę dešimtos viešbučio bare ji galiausiai papusryčiavo — iš- 
gėrė du puodelius kavos ir suvalgė riestainį su uogiene. Kaštai — 
du šimtai dešimt kronų. Are :hese people nuts?* 


NETRUKUS PRIEŠ DEŠIMT Monika Šoulz padėjo kavos puo- 
delį, atsidarė mobilųjį ir surinko numerį į vieną modemą Ha- 
vajuose. Po trijų signalų modemas prisijungė. Užkibo. Monika 
Šoulz patvirtino operaciją, į mobilųjį įvesdama šešiaženklį kodą 
ir nusiųsdama žinutę su nurodymais įjungti programą, Lisbetos 
Salander specialiai sukurtą šiam tikslui. 

Programa įsijungė Honolulu, anoniminėje interneto svetai- 
nėje, serveryje, formaliai priklausančiame universitetui. Prog- 
rama buvo nesudėtinga. Jos funkcija — duoti komandą įjungti 
kitą programą kitame serveryje, kuris šiuo atveju buvo pats pa- 
prasčiausias komercinis puslapis, siūlantis internetines paslaugas 
Olandijoje. Šios programos uždavinys — savo ruožtu surasti veid- 
rodinį Hansui Erikui Venerstriomui priklausančio kietojo disko 
atspindį ir imti kontroliuoti programą, rodančią daugiau kaip 
trijų tūkstančių jo banko sąskaitų likučius visame pasaulyje. 

Ją domino tik viena sąskaita. Lisbeta buvo atkreipusi dėmesį, 
kad Venerstriomas ją tikrina porą kartų per savaitę. Jos sukurta 
programa atspindėdavo minimalius, statistiškai pagrįstus pasi- 
keitimus, apskaičiuotus pagal tai, kiek reali sąskaita normaliai 
keitėsi per pastaruosius šešis mėnesius. Įsijungęs kompiuterį ir 
nuėjęs pažiūrėti kaip tik šios laikmenos, jis įsitikintų, kad viskas 


* Ar tie žmonės pakvaišo (ang/.J. 

kaip visada. Per artimiausias keturiasdešimt aštuonias valan- 
das gavusi komandą pinigus išmokėti ar perkelti į kitą sąskaitą, 
programa paslaugiai praneštų, kad taip ir padaryta. Iš tikrųjų 
pasikeitimai įvyktų tik jo kietojo disko atspindyje Olandijoje. 

Vos išgirdusi keturis trumpus signalus, patvirtinančius, 
kad programa įsijungė, Monika Šoulz tą pat akimirką išjungė 
mobilųjį. 


Ji IŠĖJO Iš ŽIMMERTAL viešbučio ir perėjo į kitą gatvės pusę, į 
„Bank Hauser General“, kur buvo susitarusi, kad ją lygiai dešim- 
tą priims direktorius Vagneris. Ji atėjo trimis minutėmis anks- 
čiau ir likusį laiką išnaudojo pozuodama prieš stebėjimo kame- 
ras, nufotografavusias ją, einančią į skyrių su biurais privačioms . 
konsultacijoms. 

— Man reikėtų pagalbos atliekant keletą pervedimų, - pareiš- 
kė Monika Šoulz nepriekaištinga Oksfordo anglų kalba. Iš ati- 
daryto portfelio jai netyčia iškrito reklaminis rašiklis, rodantis, 
kad ji gyvena Ho/e/ Zimmertal. Direktorius Vagneris mandagiai 
jį pakėlė. Ji šelmiškai šyptelėjo ir užrašė sąskaitos numerį į s4- 
siuvinį, gulintį priešais ją ant stalo. 

Užmetęs akį, direktorius Vagneris nusprendė, kad ji — išle- 
pinta kokio nors Šiokio ar Anokio duktė. 

— Tai grupė sąskaitų „Bank of Kroenenfeld“ Kaimanų salo- 
se. Automatiniai tarptautiniai pervedimai, vykdomi nurodžius 
banko kodų sekvencijas. Fržulein* Šoulz, žinoma, visus kodus 
turite po ranka? — pasitikslino jis. 

— Aber natūrlich““, - atsakė ji su tokiu ryškiu akcentu, kad tapo 
aišku, jog vokiečių kalbos ji mokėsi tik mokykloje. 

Ji ėmė mintinai berti šešiolikaženkles skaičių serijas nė sy- 
kio nežvilgtelėdama į jokius užrašus. Direktorius Vagneris buvo 
nusiteikęs priešpiet paprakaituoti, tačiau gaudamas keturis pro- 
centus nuo pervedimų galėjo ir nepietauti. 


* Panele (vok.). 


** Na žinoma (vok.). 

JI SUGAIŠO ILGIAU NEI tikėjosi. Tik šiek tiek po vidurdienio, 
kiek vėluodama pagal tvarkaraštį, Monika Šoulz išėjo iš „Bank 
Hauser General“ir grįžo į Hote/ Zimmertal. Prieš lipdama į savo 
kambarį persirengti, pasirodė registratoriui. Ji pasiliko lateksinį 
biustą, bet pažo šukuoseną pakeitė pečius siekiančiais šviesiais 
Irenos Neser plaukais. Apsirengė kasdieniškiau: auliniais su 
ypač aukštais kulneliais, juodomis kelnėmis, ne;mantriu megz- 
tuku ir tvarkinga juoda odine striuke, pirkta Stokholme „Ma- 
lungsboden“ parduotuvėje. Apsižiūrėjo veidrodyje. Neapšepusi, 
tačiau ir nebe turtų paveldėtoja. Prieš išeidama iš numerio Irena 
Neser atrinko pluoštelį obligacijų ir įsegė jas į ploną bylą. 

Penkios po pirmos, vėluodama keletą minučių, ji atvyko į 
„Bank Dorffmann“, esantį maždaug už septyniasdešimties met- 
rų nuo „Bank Hauser General“. Irena Neser buvo iš anksto su- 
sitarusi susitikti su direktoriumi Haselmanu. Prašnekusi neprie- 
kaištinga vokiečių kalba su norvegišku akcentu, ji atsiprašė už 
pavėlavimą. 

— Viskas gerai, Frūulein, - nuramino direktorius Haselma- 
nas. - Kuo galėčiau pasitarnauti? 

— Norėčiau atsidaryti banko sąskaitą. Turiu šiek tiek privačių 
obligacijų, kurias norėčiau parduoti. 

Irena Neser padėjo ant stalo atsineštą bylą. 

Direktorius Haselmanas permetė akimis jos turinį, iš pra- 
džių greitosiomis, paskui iš lėto. Jo antakiai susidūrė stogeliu ir 
jis mandagiai nusišypsojo. 

Ji atsidarė penkias fiktyvios įmonės valdomas anonimines 
sąskaitas, kurias galės tvarkyti internetu. Įmonę Gibraltare jai 
įregistravo čionykštis makleris už penkiasdešimt tūkstančių 
kronų, pasiskolintų iš Mikaelio Bliumkvisto. Ji išgrynino pen- 
kiasdešimt obligacijų, pinigus pasidėjo į sąskaitas. Kiekviena 
obligacija buvo vieno milijono kronų vertės. 


REIKALAI „BANK DORFFMANN“ užtruko, ir ji dar labiau atsi- 
liko nuo tvarkaraščio. Nebebuvo kaip sutvarkyti kitų operacijų, 


— 553 — 


STIEG LARSSON 


nes užsidarė bankai. Todėl Irena Neser grįžo į Hote/ Matterborn, 
kur valandą sukinėjosi po viešbutį, kad visi ją pamatytų. Tačiau 
jai skaudėjo galvą, ir ji anksti pasitraukė. Prieš tai registratūro- 
je nusipirkusi tablečių nuo skausmo ir paprašiusi pažadinti kitą 
rytą aštuntą, ji grįžo į savo kambarį. 

Jau buvo beveik penkios, visi Europos bankai užsidarė. Tačiau 
bankai Amerikos žemyne kaip tik pradėjo darbo dieną. Ji įsijungė 
PowerBook, prisijungė prie tinklo mobiliuoju telefonu. Valandą tuš- 
tino sąskaitas, anksčiau tą dieną atidarytas „Bank Dorffmannr“. 

Pinigus padalijo mažomis porcijomis ir apmokėjo sąskaitas 
faktūras daugybei po visą pasaulį pasklidusių fiktyvių įmonių. 
Kai ji baigė darbą, pinigai, kad ir kaip keista, buvo grįžę atgal į 
„Bank of Kroenenfeld“ Kaimanų salose, tačiau šįkart jie nugulė 
visai kitoje sąskaitoje, nei tądien buvo išsiųsti. 

Irena Neser nusprendė, kad pirmoji porcija saugi ir kad jos prak- 
tiškai neįmanoma atsekti. Iš Kaimanų banko ji atliko vieną vieninte- 
lį mokėjimą. Maždaug milijoną kronų pervedė į sąskaitą, susietą su 
kreditine kortele, esančia jos piniginėje. Sąskaita priklausė anoniminei 
įmonei, pasivadinusiai „Wasp Entersprises“ ir įregistruotai Gibraltare. 


PO KELETO MINUČIŲ MERGINA šviesia pažo šukuosena iš- 
smuko iš Mat/erborn viešbučio pro šonines baro duris. Monika 
Šoulz nuėjo į Elote/ Zimmertal, mandagiai linktelėjo registrato- 
riui ir liftu pakilo į savo numerį. 

Paskui neskubėdama, susikaupusi užsivilko kovinę Monikos 
Šoulz uniformą, pataisė makiažą, užsitepė dar vieną sluoksnį 
slepiamojo kremo ant tatuiruotės ir, nuėjusi į viešbučio restora- 
ną, vakarienės suvalgė pašėlusiai skanų Žuvies patiekalą. Užsi- 
sakė anksčiau negirdėto brandinto vyno, šiaip ar taip, kainuo- 
jančio tūkstantį du šimtus kronų, išgėrė maždaug vieną taurę, 
aplaidžiai palikdama beveik pilną butelį, ir perėjo į viešbučio 
barą. Gavę gerus penkis šimtus kronų arbatpinigių padavėjai ir 
administratorius ją tikrai įsidėmėjo. 

Bare ji tris valandas kentėjo girto jauno italo priekabes. Jo pavar- 
dė rodė aukštą kilmę, bet jai nerūpėjo jos įsiminti. Jiedu pasidalijo 
du butelius šampano, iš kurių ji išgėrė tik kokią vieną taurę. 

Apie vienuoliktą nusilesęs kavalierius pasilenkė ir nesidro- 
vėdamas pamaigė jai krūtinę. Ji patenkinta nukėlė jo ranką ant 
stalo. Atrodo, jis nepastebėjo, kad gniaužo lateksą. Retkarčiais 
jie gerokai įsitriukšmaudavo, net sukeldami tam tikrą susier- 
zinimą kitiems svečiams, tačiau prieš pat vidurnaktį pamačiu- 
si, kad rūstus apsaugininkas nenuleidžia nuo jų akių, Monika 
Šoulz nusprendė, kad metas padėti savo draugui italui nusigauti 
į numerį. 

Jis užėjo į vonią. Ji supylė į taurę paskutinį raudonąjį vyną. 
Praskleidusi popierinę tūtelę, paskanino vyną sutrupinta tablete 
rohipnolio. Italas apgailėtina poza lūžo ant lovos. Ji atpalaida- 
vo jam kaklaraiščio mazgą, nutraukė batus ir užklojo antklode. 
Taurę išskalavo vonioje, iššluostė ir išėjo iš kambario. 


KITĄ RYTĄ ŠEšŠTĄ Monika Šoulz papusryčiavo savo kambaryje, 
paliko nemažų arbatpinigių ir prieš septynias išsiregistravo iš 
Zimmertal. Prieš išeidama iš kambario penkias minutes šluostė 
pirštų atspaudus nuo durų rankenų, spintų, unitazo, telefono ra- 
gelio ir kitų savo liestų kambario daiktų. 

Irena Neser išsiregistravo iš Matterborn apie pusę devynių, 
netrukus po to, kai ją pažadino. Ji sėdo į taksi. Bagažą užraki- 
no geležinkelio stoties saugojimo kameroje. Tada apėjo devynis 
privačius bankus, kur dalimis pardavė kai kurias privačias Kai- 
manų salų obligacijas. Trečią valandą po pietų maždaug dešimt 
procentų obligacijų jau buvo išgryninta ir sudėliota į trisdešimt 
internetinių sąskaitų. Pluoštelį likusių obligacijų ji laikinai už- 
rakino banko seife. 

Irenai Neser prisieis apsilankyti Ciuriche dar ne kartą, tačiau 
tai neskubu. 

PUSĘ PENKIŲ PO PIETŲ Irena Neser taksi nusigavo į oro uos- 
tą, kur apsilankė moterų tualete ir smulkiai sukarpė Monikos 
Šoulz pasą bei kreditinę kortelę. Skiauteles nuleido į tualetą. 
Žirkles išmetė į šiukšlinę. Po 2001-ųjų rugsėjo vienuoliktosios 
nevertėjo patraukti į save dėmesio aštriais daiktais bagaže. 

Irena Neser sėdo į „Lufthansa“ oro linijoms priklausantį Flight 
GD8Sgo, skrendantį į Oslą, maršrutiniu autobusu nuvažiavo į Oslo 
centrą, kur nuėjo į moterų tualetą ir išrūšiavo drabužius. Visus 
Monikai Šoulz priklausančius daiktus - pažo peruką ir firminius 
drabužius — sudėjo į tris plastikinius maišelius ir išmetė į skirtin- 
gus šiukšlių konteinerius bei šiukšlines geležinkelio stotyje. Tuš- 
čią „Samsonite“ lagaminą įkišo į neužrakintą saugojimo kamerą. 
Auksinė grandinėlė ir auskarai — autorinis darbas, tad juos būtų 
galima susekti. Jie nugarmėjo į kanalizacijos šulinį. 

Valandėlę baimingai padvejojusi Irena Neser nusprendė pa- 
silikti latekso biustą. 

Paskui jai ėmė stigti laiko. Ji prarijo vakarienę — „McDo- 
nalds“ mėsainį, tuo pat metu perkraustydama prašmatniojo odi- 
nio portfelio turinį į savo kelioninį krepšį. Išeidama tuščią port- 
felį paliko po stalu. Kioske nusipirkusi kavos /a:7e tekina nubėgo 
į naktinį Stokholmo traukinį. Spėjo kaip tik prieš pat uždarant 
vagono duris. Jos laukė užsisakyta atskira kupė. 

Užsirakinusi duris, ji pirmą kartą per dvi paras pajuto, kad 
adrenalinas nukrito iki normos. Pravėrė langą ir prisidegė ciga- 
retę, nusprendusi nusižengti draudimui rūkyti. Pastovėjo ma- 
žais gurkšneliais gerdama kavą. Traukinys išriedėjo iš Oslo. 

Galvoje ji dar kartą perkratė visus savo veiksmus norėdama 
įsitikinti, kad nepamiršo nė vienos smulkmenos. Po valandėlės 
suraukusi antakius apsičiupinėjo striukės kišenes. Reklaminis 
Hotel Zimmertal rašiklis. Mąsliai apžiūrinėjo jį ir išmetė pro 
kupė lango plyšį. 

Po penkiolikos minučių susirangė ant gulto ir beveik aki- 
mirksniu užmigo. 

REVIZIJOS KOMISIJOS ATASKAITA 


KETVIATABIENIS, LAPKRIČIO 27—AKTRABIENIS, ERUSBŽIS 38 


TEMINIS „MILLENNIUM NUMERIS apie Hansą Eriką Venerstrio- 
mą užėmė net keturiasdešimt šešis puslapius ir sprogo tarsi uždels- 
to veikimo bomba paskutinę lapkričio savaitę. Pagrindinį tekstą 
pasirašė Mikaelis Bliumkvistas ir Erika Berger. Šalia pavardžių — 
autorių nuotraukos. Pirmomis valandomis žiniasklaida nežinojo, 
kaip reaguoti į sensaciją. Prieš metus publikuotas panašus tekstas 
Mikaeliui Bliumkvistui baigėsi laisvės atėmimo bausme už šmeiž- 
tą, be to, jį juk išmetė iš žurnalo. Dėl to jis buvo laikomas menkai 
patikimu. Ir štai tas pats žurnalas publikuoja to paties žurnalisto 
daug šiurkštesnį reportažą nei tekstas, už kurį jį pripažino kaltu. 
Turinys kartais buvo toks absurdiškas, kad neįmanoma suvokti 
sveiku protu. Visa Švedijos žiniasklaida nepatikliai lūkuriavo. 
Tačiau vakare nuskambėjo pagrindinė TV4 naujiena — Toji iš 
TV4 parodė vienuolikos minučių reportažą su Bliumkvisto pa- 
teiktų kaltinimų santrauka. Erika Berger pietavo su ja prieš keletą 
dienų ir išskirtinėmis teisėmis perdavė signalinį egzempliorių. 
Agresyvus TV4 naujienų profilis parklupdė valstybinio kanalo 
žinias, pasivijusias naujienų ešeloną tik per devintos valandos trans- 
liaciją. Tuo metu net ir telegramų agentūra „IT“ jau buvo paskel- 

busi pirmąjį pranešimą, tiesa, kiek atsargia antrašte „Ieistas žurna- 
listas kaltina finansų magnatą didelio masto nusikalstama veikla.“ 
Tekstas buvo glaustas televizijos reportažo perpasakojimas. Tačiau 
dėl to, kad „II“ apskritai atkreipė dėmes; į šią temą, nuosaikių- 
jų rytiniame laikraštyje ir keliolikoje didelių vietos dienraščių kilo 
karštligiškas bruzdėjimas — reikėjo spėti perrinkti pirmąjį puslapį 
prieš įsivažiuojant spaustuvės darbams. Iki tol laikraščiai jau buvo 
bemaž galutinai apsisprendę ignoruoti „Millennium“ teiginius. 

O liberalų rytinis laikraštis komentavo „Millennium“ sensaci- 
ją vedamajame straipsnyje, parašytame paties vyriausiojo redak- 
toriaus dar praėjusios dienos popietę. Padėjęs tašką, vyriausiasis 
redaktorius išėjo į kviestinę vakarienę, ir, kai prasidėjus TV4 ži- 
nioms redakcijos sekretorius kaip pašėlęs jam ėmė skambinėti ir 
aiškinti, kad Bliumkvisto publikacijoje „gali būti tiesos“, vyriau- 
siasis atmetė jo nuogąstavimus šiuo metu jau klasika tapusiais 
žodžiais — „nesapaliokit - mūsų ekonomikos reporteriai būtų jau 
seniai viską atkapstę“ Taigi liberaliojo vyriausiojo redaktoriaus 
vedamasis buvo vienintelis visoje šalies žiniasklaidoje, beatodai- 
riškai išsityčiojęs iš „Millennium“ reportažo. Vedamajame var- 
toti žodžiai asmens persekiojimas, nusikalstama pablavų žurnalis- 
tika bei reikalaujama imtis priemonių prieš neteisėtus pasisakymus 
apie garbingus piliečius. Tik kažkodėl vyriausiasis redaktorius į 
vėlesnius debatus Bliumkvisto publikacijos tema nebesikišo. 

Visą naktį „Millennium“ redakcijoje buvo pilna žmonių. Pa- 
gal planą po darbo turėjo pasilikti Erika Berger ir naujai pa- 
reigas einanti redakcijos sekretorė Malina Erikson - kad priim- 
tų galimus skambučius. Dešimtą valandą vakaro visi iki vieno 
bendradarbiai tebesėdėjo redakcijoje, jiems kompaniją palaikė 
ne mažiau kaip keturi buvę kolegos ir pustuzinis nuolatinių 
laisvai samdomų darbuotojų. Apie vidurnaktį Kristeris Malmas 
atkimšo butelį putojančio vyno - senas pažįstamas jam kaip tik 
atsiuntė signalinį vakarinio laikraščio numerį, kuriame šešiolika 
puslapių .su vinjete „Finansų mafija“ buvo skirti Venerstriomo 
aferai. Kitą dieną išėjus vakariniams laikraščiams prasidėjo ne- 
regėto masto medžioklė su varovais. 

Redakcijos sekretorė Malina Erikson padarė išvadą, kad jai 
„Millennium“ patiks. 


KITĄ SAVAITĘ iki pamatų sudrebėjo Švedijos birža - bylą tirti 
ėmėsi Finansų policija su prokuratūra priešaky. Prasidėjo paniškas 
išpardavimas. Dar po dviejų dienų demaskuota Venerstriomo afera 
tapo vyriausybės reikalu, privertusiu pasisakyti patį ūkio ministrą. 

Žiniasklaidos ažiotažas nereiškė, kad „Millennium“ medžia- 
ga buvo priimta už gryną pinigą — mestieji kaltinimai buvo per- 
nelyg šiurkštūs. Tačiau, skirtingai nei per pirmąją Venerstriomo 
bylą, „Millennium“ šįsyk pateikė sukrečiamai įtikinamus įrody- 
mus: Venerstriomo asmeninius elektroninius laiškus ir jo kom- 
piuterio kietojo disko kopijas su nedeklaruotų sąskaitų likučių 
išrašais Kaimanų salose ir geroje dvidešimtyje kitų šalių, slaptas 
sutartis ir kitas kvailystes, kurių apdairesnis gangsteris kaip gy- 
vas nebūtų laikęs kompiuteryje. Netrukus jau buvo aišku, kad 
„Millennium“ teiginiai atlaikys ir griežčiausią kritiką, prirei- 
kus - net ir Apeliaciniame teisme. Visi vienu balsu sutarė, kad 
reikalas anksčiau ar vėliau ten atsidurs. Taip sprogo neabejotinai 
didžiausias Švedijos finansų burbulas nuo pat Kriogerio kon- 
cerno žlugimo 1932-aisiais. Šalia Venerstriomo aferos nublanko 
bet kokia „Gotabanken“ apgaulė ir „Trustor“ fondo išeikvojimai. 
Sukčiavimo mastai buvo milžiniški, ir niekas net nedrįso spė- 
lioti, kiek dar padaryta pavienių nusikalstamų veikų. 

Pirmą kartą švedų ekonomikos žurnalistikos istorijoje buvo 
pavartoti žodžiai sis/emingas nusikalstamumas, mafija ir gangste- 
rių viešbatavimas. Venerstriomas ir jo artimiausi žmonės - jauni 
biržos makleriai, bendrasavininkiai ir „Armani“ vilkintys advo- 
katai — buvo prilyginti žemiausio rango banko plėšikams ir nar- 
kotikų prekeivių gaujoms. 


PIRMOSIOMIS MEDŽIOKLĖS PAROMIS Mikaelis Bliumkvistas tapo 
nesugaunamuoju. Jis neatsakydavo į elektroninius laiškus, neatsi- 
liepdavo telefonu. Visus redakcijos komentarus pateikdavo Erika 


Berger, kuri, duodama interviu šalies žiniasklaidos priemonėms ir 

reikšmingiems vietos laikraščiams, o netrukus ir vis augančiai mi- 
niai užsienio žurnalistų, murkė kaip katė. Kaskart, išgirdusi klausi- 
mą, kaip „Millennium“ gavo tokius itin privačius vidaus vartojimo 
dokumentus, mįslingai nusišypsodavo ir paskleisdavo dūminę už- 
dangą: „Mes, savaime suprantama, negalime išduoti savo šaltinio.“ 

Paklausta, kodėl pernai Venerstriomo demaskavimas virto to- 
kiu fiasko, ji elgdavosi dar mįslingiau. Ji nė karto nesumelavo, gal- 
būt tiesiog nepasakydavo visos tiesos. O/fthe record, kai po nosimi 
nekyšodavo mikrofonas, ji keletą kartų įterpė šifruotų pastabų, 
kurias išanalizavę kai kurie pasidarė skubotas išvadas. Taip kilo 
greit legenda tapęs gandas, kad Mikaelis Bliumkvistas nesigynė 
teisme ir savanoriškai leidosi nuteisiamas laisvės atėmimu ir di- 
dele pinigine bauda nes, gindamasis būtų neišvengiamai išdavęs 
savo šaltinį. Mikaelį lygino su amerikiečių pirmtakais, veikiau 
sėsiančiais į kalėjimą nei išduosiančiais informuotoją, ir vaizdavo 
kaip didvyrį tokiais palaižūniškais epitetais, kad jis net susikukli- 
no. Tačiau paneigti nesusipratimą buvo ne laikas ir ne vieta. 

Dėl vieno dalyko sutarė visi: dokumentaciją perdavęs asmuo. 
turi būti kuris nors artimiausias ir patikimiausias Venerstrio- 
mo aplinkos žmogus. Kilo nykios diskusijos, kas galėtų būti že 
Deep Ihbroat. Galimais kandidatais buvo apšaukti bendradarbiai, 
turintys pagrindo nepasitenkinimui, advokatai ir netgi nuo ko- 
kaino priklausoma Venerstriomo duktė bei kiti šeimos nariai. 
Ir Mikaelis Bliumkvistas, ir Erika Berger tylėjo. Šios temos jie 
apskritai niekada nekomentavo. 

Kai vienas vakarinis laikraštis trečiąją medžioklės dieną išėjo 
su antrašte „M://ennium revanšas“, Erika patenkinta nusišypsojo 
supratusi, kad pergalė jų. Publikacija be saiko liaupsino ir žurnalą, 
ir jo darbuotojus. Beje, ji buvo iliustruota netgi labai fotogeniška 
Erikos Berger nuotrauka. Erika buvo vadinama tiriamosios žur- 
nalistikos karaliene, o tokie dalykai turi įtakos populiarumo de- 
šimtukams. Netgi pasklido kalbos apie Didįjį žurnalistikos prizą. 


PRAĖJUS PENKIOMS DIENOMS, kai „Millennium“ paleido pirmą- 
ją kanonadą, knygynuose buvo išplatinta Mikaelio Bliumkvisto 

knyga „Mafijos bankininkas“. Knyga buvo parašyta tomis karštli- 
giškomis rugsėjo ir spalio paromis Sandhamne ir paskubomis su 
didžiausiu bruzdesiu išspausdinta „Hallvigs Reklam“ spaustuvėje, 
Morgongovos miestelyje. Tai buvo pirmoji visiškai naujos leidyk- 
los, puošiamos „Millennium“ logotipu, leista knyga su mįslinga 
dedikacija: „Salei, atskleidusiai man golfo sporto privalumus.“ 

Tai buvo šešių šimtų penkiolikos puslapių kišeninio forma- 
to plyta. 

Nedidelis dviejų tūkstančių tiražas beveik garantavo nuos- 
tolius, tačiau knygą, kad ir kaip keista, išpirko jau per porą 
dienų, ir Erika Berger žaibiškai užsakė dar dešimt tūkstančių 
egzempliorių. 

Recenzentai pareiškė, kad Mikaelis Bliumkvistas šįkart ne- 
pasikuklino publikuodamas išsamius šaltinių sąrašus. Čia jų pa- 
stebėta visiškai teisingai. Du trečdalius knygos sudarė priedai — 
Venerstriomo kietojo disko dokumentų faksimilės. Knygai išė- 
jus, „Millennium“ tuoj pat savo internetinėje svetainėje paskelbė 
lengvai parsisiunčiamas savo šaltinių PDF formato medžiagos 
versijas. Kas bent kiek domėjosi, galėjo pats peržiūrėti medžiagą. 

Kitiems nesuprantamas Mikaelio Bliumkvisto slapstymasis 
buvo tik tam tikra žiniasklaidos strategija, kurią juodu sukurpė 
su Erika. Jo vaikėsi visi lig vieno šalies laikraščiai, bet Mikaelis 
atsiliepė tik išėjus knygai Tai per TV4 duodamas išskirtinį te- 
levizijos interviu. Taip komercinis kanalas dar kartą pralenkė 
valstybinius. Bet tai anaiptol nebuvo draugiškas susitarimas, in- 
terviu tikrai nebūtum pavadinęs meilikavimu. 

Peržiūrėjęs savo pasirodymo vaizdo įrašą, Mikaelis liko ypač 
patenkintas apsišaudymu replikomis. Interviu tiesioginė televi- 
zija transliavo kaip tik tuo metu, kai Stokholmo birža garmėjo 
į bedugnę, o finansų pasaulio pienburniai baudėsi iššokinėti per 
langus. Žurnalistė paklausė, kokia atsakomybė tenka „Mille- 
nnium už žlungančią šalies ekonomiką. 

— Teiginys, kad Švedijos ekonomika žlunga, yra visiška nesą- 
monė, - atkirto Mikaelis žaibiškai. 

Toji iš TV4 tik sužiopčiojo. Atsakymas neatitiko interviu 
apmatų, ir jai staiga teko improvizuoti, o Mikaelis kaip tik to 
ir vylėsi. 

— Šią akimirką patiriame Švedijos istorijoje neregėtą biržos 
nuosmukį, o jūs sakote, kad tai nesąmonė? 

— Privalome skirti du dalykus - Švedijos ekonomiką ir Šve- 
dijos biržą. Švedijos ekonomika — tai visų šioje šalyje kasdien 
pagaminamų prekių ir teikiamų paslaugų suma. Tai „Ericsson“ 
telefonai, „Volvo“ automobiliai, „Scan“ vištiena ir iš Kirunos į 
Šiovdę gabenami kroviniai. Tai - Švedijos ekonomika ir šiuo 
metu ji lygiai tokia pat stipri ar silpna kaip prieš savaitę. 

Jis padarė dirbtinę pauzę, gurkštelėjo vandens. 

— Birža — tai visai kas kita. Ten nėra jokios ekonomikos, jo- 
kios prekių ar paslaugų gamybos, vien iš piršto laužtos fantazi- 
jos — ten kas valandą persigalvojama: šįkart tokia ar tokia įmonė 
bus verta tiek ar tiek milijardų daugiau ar mažiau. Tai neturi 
nieko bendra nei su tikrove, nei su Švedijos ekonomika. 

— Negi, jūsų galva, visiškai nesvarbu, kad birža galvotrūk- 
čiais lekia žemyn? 

— Ne, tai visiškai nesvarbu, — tarė Mikaelis tokiu pavargusiu 
ir pasidavusiu balsu, kad jo žodžiai nuskambėjo lyg orakulo. Per 
tolesnius metus jo replika buvo cituojama begalę kartų. Jis kal- 
bėjo toliau: — Tai reiškia tik viena: daugybė stambių spekuliantų 
perkelia savo akcijų paketus iš švediškų įmonių į vokiškas. To- 
kias biržos žiurkes bent kiek drąsesnis reporteris privalėtų įvar- 
dyti ir viešai paskelbti tėvynės išdavikėmis. Tai jos sistemingai 
ir galbūt sąmoningai kenkia švedų ekonomikai, kad patenkintų 
savo klientų pelno troškimą. 

Čia Toji iš TV4 padarė klaidą ir paklausė kaip tik to, ko Mi- 
kaelis ir norėjo. 

— Vadinasi, teigiate, kad žiniasklaida už nieką neatsakin- 
ga? 

— Atvirkščiai, žiniasklaidai tenka pati didžiausia atsakomybė. 
Beveik dvidešimt metų pulkai ekonomikos reporterių numoję 
ranka netikrino Hanso Eriko Venerstriomo. Netgi priešingai, 

jie padėjo jam įsigyti prestižą, kaip avigalviai rašydami ant pje- 
destalo keliančius reportažus. Jei būtų dirbę savo darbą, nūdien 
nebūtume atsidūrę tokioje situacijoje. 


PASIRODYMAS LĖMĖ PERSILAUŽIMĄ. Vėliau Erika Berger 
neabejojo — nors „Millennium“ jau visą savaitę pirmavo naujie- 
nų dešimtuke, Švedijos žiniasklaida tik išvydusi Mikaelį daly- 
vaujant televizijos laidoje ir ramiai ginant savo poziciją suvokė, 
kad reportažas tikrai pagrįstas ir kad mokslinei fantastikai pri- 
lygstantys žurnalo teiginiai tikrai atitinka teisybę. Jo laikysena 
plukdė reportažą į plačiuosius vandenis. 

Po interviu Venerstriomo afera nepastebimai persikėlė nuo 
ekonomikos žurnalistų rašomųjų stalų į kriminalistų redakci- 
jas. Tai reiškė, kad žiniasklaida pradėjo mąstyti naujai. Anks- 
čiau kriminaliniai reporteriai retai arba niekada nerašydavo apie 
ekonominį nusikalstamumą, nebent apie rusų mafiją ar jugosla- 
viškų cigarečių kontrabandą. Iš kriminalinių reporterių niekas 
nesitikėdavo, kad jie narplios painias biržos ataskaitas. Vienas 
vakarinis laikraštis netgi pasekė Mikaelio Bliumkvisto žodžiu 
ir publikavo straipsnius su svarbiausių finansų maklerių, kaip 
tik supirkinėjančių vokiškus vertybinius popierius, portretais. 
Laikraščio rubrika vadinosi „Jie išparduoda savo šalį.“ Visiems 
makleriams buvo pasiūlyta pakomentuoti teiginį, visi atsisakė. 
Tačiau prekyba akcijomis tą dieną gerokai sumažėjo, o keli mak- 
leriai, norėdami pasirodyti esą pažangūs patriotai, pradėjo eiti 
prieš srovę. Mikaelis Bliumkvistas kvatojosi už pilvo susiėmęs. 

Spaudimas tapo toks didžiulis, kad rimti vyriškiai tamsiais 
kostiumais, suraukę išrasojusias kaktas, nusižengė svarbiausiai 
rinktinės draugijos, sudarančios Švedijos finansų branduolį, tai- 
syklei — pasisakė apie savo kolegą. Nelauktai netikėtai į pensiją 
išėję „Volvo“ direktoriai, pramonės vadovai ir iškilūs bankininkai 
ėmė dalyvauti televizijos laidose ir atsakinėti į bet kokius klausi- 
mus, kad tik žala būtų kuo mažesnė. Visi suvokė padėties rimtu- 
mą. Priderėjo kuo skubiau atsiriboti nuo „Wennerstroem Group 

ir atsikratyti turimų jų akcijų. Visi choru patvirtino, kad Veners- 
triomas vis dėlto, kad ir kaip pažiūrėsi, nėra tikras pramonininkas 
ir todėl niekada netapo tikruoju 4/ubo nariu. Vieni dar prisiminė, 
kad juk iš esmės jis tik paprastas Norlando liumpenų vaikas, ku- 
riam sėkmė bus susukusi galvą. Kiti jo veiksmus apibūdino kaip 
asmeninę tragediją. Dar kiti pareiškė daugybę metų abejoję Ve- 
nerstriomu - jis per daug gyręsis ir šiaip turėjęs visokių ydų. 

Per artimiausias savaites, vis dar atidžiai tikrinant „Mille- 
nnium“ įrodymus ir beieškant kliaučių, įtartinoji Venerstriomo 
firmelių imperija buvo susieta su mėgstamiausiais tarptautinės 
mafijos žaidimais — nelegaliais ginklų sandėriais, pinigų plovi- 
mu ir narkotikų prekyba Pietų Amerikoje, prostitucija Niujorke, 
o netiesiogiai — su sekso prekyba vaikais Meksikoje. Viena Kipre 
registruota Venerstriomo įmonė sukėlė 1 paaiškė- 
jus, kad mėgino pirkti apdorotą uraną juodojoje Ukrainos rin- 
koje. Atrodė, kur tik pasisuksi, ten įtartinomis aplinkybėmis iš 
nesenkančių Venerstriomo atsargų būtinai išlįs koks surogatas. 

Erika nusprendė, kad knyga apie Venerstriomą — geriausias 
Mikaelio veikalas. Turinys stilistiškai nevientisas, kai kurių 
pastraipų kalba netgi prasta, mat nebuvo laiko perrašinėti ir dai- 
linti. Tačiau Mikaelis atmokėjo už senas nuoskaudas, o knyga 
nuo pirmo iki paskutinio puslapio alsavo tokia rūstybe, kad nė 
vienas skaitytojas neliko nesukrėstas. 


VISAI ATSITIKTINAI MIKAELIS susidūrė su savo antagonistu, 
buvusiu ekonomikos reporteriu Viljamu Borgu. Jie kaktomu- 
ša susitrenkė prie „Malūno“ lauko durų, kai Mikaelis, Erika ir 
Kristeris Šventosios Liucijos vakarą nusprendė kartu su kitais 
žurnalo darbuotojais tradiciškai išlenkti taurelę. Borgui kompa- 
niją palaikė nusilesusi Salander amžiaus mergina. 

Mikaelis sustojo kaip įbestas. Viljamas Borgas visada pažadin- 
davo tamsiausias jo charakterio savybes, taigi kad nepasakytų ar ne- 
padarytų ko nors netinkamo, tekdavo suimti save į nagą. Akimirką 
juodu su Borgu gręžė vienas kitą akimis ir sukandę dantis tylėjo. 

Mikaelio pasišlykštėjimą Borgu fiziškai pajuto net aplinki- 
niai. Priėjusi Erika nutraukė gaidžių pūtimąsi ir paėmusi Mika- 
elį už parankės nusivedė atgal į barą. 

Mikaelis nusprendė progai pasitaikius paprašyti Lisbetos deli- 
kačiai pasidomėti Borgu ir sudaryti jo dosjė. Siaip, dėl viso pikto. 


PER ŽINIASKLAIDOS VIESULĄ pagrindinis dramos veikėjas fi- 
nansininkas Hansas Erikas Venerstriomas tarsi kiaurai žemėn 
prasmego. Tą dieną, kai „Millennium“ publikavo straipsnį, 
magnatas jo tekstą pakomentavo iš anksčiau visai kitu klausimu 
sušauktoje spaudos konferencijoje ir paskelbė, kad kaltinimai 
nepagrįsti, pateikti dokumentai suklastoti, dar priminė, kad tas 
reporteris prieš metus teistas už šmeižtą. 

Nuo to laiko į žiniasklaidos klausimus atsakinėjo tik Veners- 
triomo advokatai. Praėjus dviem dienoms po Mikaelio knygos 
išplatinimo, pasklido įkyrūs gandai, kad Venerstriomas išvyko 
iš šalies. Vakarinių laikraščių antraštėse sumirgėjo žodis „bėgi- 
mas“. Kai Finansų policija antrąją savaitę pamėgino oficialiai 
su juo susisiekti, suprato, kad jo Švedijoje nebėra. Gruodžio vi- 
duryje policija patvirtino, kad Venerstriomas ieškomas, o dieną 
prieš Naujuosius metus buvo paskelbta oficiali paieška pasitelkus 
tarptautines policijos organizacijas. Tą pačią dieną Arlandos oro 
uoste buvo sulaikytas vienas artimiausių Venerstriomo patarėjų, 
mėginantis patekti į Londono lėktuvą. 

Dar po kelių savaičių vienas švedų turistas pranešė matęs Ve- 
nerstriomą lipant į automobilį Bridžtaune, Barbadoso sostinėje, 
Vestindijoje. Įrodymui turistas pridėjo gana iš toli darytą nuo- 
trauką, kurioje matyti baltaodis vyras su akiniais nuo saulės, 
baltais prasegtais marškiniais ir šviesiomis kelnėmis. Vyriškio 
niekas tiksliai neatpažino, vakariniai laikraščiai išsiuntinėjo 
reporterius, tačiau jų mėginimai atsekti Venerstriomo pėdsa- 
kus Karibų salyne buvo bergždi. Tai buvo pirmasis iš daugybės 
sprunkančio milijardieriaus šmėkštelėjimų. 

Po šešių mėnesių policija paiešką nutraukė. Hansas Erikas buvo 
rastas negyvas bute Marbeloje, Ispanijoje, kur gyveno Viktoro Fle- 

mingo vardu, iš arti nušautas trimis šūviais į galvą. Ispanų policija 
dirbo laikydamasi teorijos, kad jis atsitiktinai užklupo įsilaužėlį. 


VENERSTRIOMO MIRTIS LISBETAI Salander nebuvo jokia 
staigmena. Ji pagrįstai įtarė, jog tokia baigtis susijusi su tuo, 
kad jis nebeturi prieigos prie vieno Kaimanų salų banko sąs- 
kaitos, kurios pinigų verkiant reikėjo apmokėti tam tikroms 
skoloms Kolumbijoje. 

Jei kas nors būtų pasivarginęs paprašyti Lisbetos Salander 
pagalbos susekti Venerstriomą, ji būtų galėjusi beveik kiekvie- 
ną dieną tiksliai pasakyti, kur jis. Kai tik jis prisijungdavo prie 
interneto savo nešiojamajame kompiuteryje, ji galėdavo atsekti 
jo desperatišką traukimąsi per tuziną valstybių, elektroniniuose 
jo laiškuose įžvelgdavo augančią paniką. Tačiau net ir Mikaelis 
Bliumkvistas nemanė, kad bėgantis eksmilijardierius toks avi- 
nas ir vežiojasi su savimi tą patį išmelžtą kompiuterį. 

Po pusmečio Venerstriomas Lisbetai nusibodo. Tereikėjo at- 
sakyti į klausimą, kaip toli žengs jos asmeninis suinteresuotumas. 
Venerstriomas, be abejo, tikras gyvulys, tačiau ne jos asmeninis 
priešas, ir jai nebuvo dingsties pačiai imtis prieš jį priemonių. Ji 
galėjo pranešti Mikaeliui, tačiau šis turbūt tik publikuotų kokį 
straipsnį. Ji galėjo apie jo buvimo vietą pranešti policijai, tačiau 
tikimybė, kad Venerstriomas bus įspėtas ir spės vėl dingti, buvo 
gana didelė. Be to, ji iš principo nesikalbėjo su policija. 

Tačiau jis turėjo kitų negrąžintų skolų. Ji prisiminė nėščią 
dvidešimt dvejų metų padavėją, kurios galvą laikė panardinę po 
vandeniu. 

Likus keturioms dienoms iki Venerstriomo mirties ji apsi- 
sprendė. Įsijungė mobilųjį ir paskambino kažkokiam advokatui 
į Majamį, vienam tų asmenų, nuo kurių Venerstriomas, rodos, 
ypač slapstėsi. Pakalbėjusi su sekretore paprašė perduoti užšifruo- 
tą žinią. Venerstriomo pavardę ir adresą Marbeloje. Tai ir viskas. 

Ji įsijungė televizijos naujienas jau įpusėjus dramatiškam pra- 
nešimui apie jo mirtį. Užsikaitė kavavirę ir susitepė sumuštinį 
su kepenėlių paštetu bei agurko griežinėliais. 

ERIKA BERGER IR KRISTERIS Malmas kuitėsi su kasmetiniais 
kalėdiniais darbeliais, o Mikaelis sėdėjo Erikos fotelyje, gėrė gro- 
gą ir žiūrėjo, kaip juodu krapštosi. Visi kolegos ir nemažas būrys 
nuolatinių laisvai samdomų darbuotojų Kalėdoms gaus per petį 
nešiojamą krepšį su „Millennium“ logotipu. Suvynioję dovanas jie 
sėdo užrašinėti beveik dviejų šimtų atvirukų ir klijuoti ant jų paš- 
to ženklų — spaustuvei, fotografams ir kolegoms žurnalistams. 

Mikaelis stengėsi nepasiduoti pagundai, bet galop nesusi- 
"valdė. Ištraukęs paskutinį kalėdinį atviruką palinkėjo Linksmų 
Kalėdų ir laimingų Naujųjų metų. Ačiū už didžiulį praėjusių metų 
indėlį. Pasirašė savo vardu ir pasiuntė adresu „Janis Dalmanas, 
„Finanmagasinet Monopol“ redakcija.“ 

Tą vakarą grįžęs namo, Mikaelis pats rado pašto pranešimą 
apie siuntinį. Rytą atsiėmęs kalėdinę dovaną atplėšė ją redakci- 
joje: priemonę nuo uodų ir ketvirtlitrį „Reimersholmo“ degtinės. 
Atkimšęs butelį Mikaelis perskaitė tekstą: Jei neturėsi ką veikti 
per Jonines, aš būsiu prisišvartavęs Arbolmoje. Pasirašė buvęs ben- 


draklasis Robertas Lindbergas. 


TRADICIŠKAI „MILLENIUM“ BAIGDAvO darbą redakcijoje likus 
savaitei iki Kalėdų ir vėl pradėdavo darbuotis po Naujųjų metų 
švenčių. Šiais metais tradicija išklibo, spaudimas mažajai redak- 
cijai buvo kolosalus, Žurnalistai ir toliau kasdien skambino iš visų 
pasaulio kampelių. Dieną prieš Kūčias Mikaelis beveik atsitiktinai 
perskaitė „Financial Times“ straipsnį, pranešantį apie tarptautinės 
bankų komisijos, paskubomis sudarytos Venerstriomo imperijai 
tirti, darbų eigą. Straipsnyje buvo teigiama, kad komisija dirba 
vadovaudamasi hipoteze, esą Venerstriomas tikriausiai paskutinę 
minutę gavo kokį nors įspėjimą apie būsimą demaskavimą. 

Mat jo sąskaitas Kaimanų salose, „Bank of Kroenenfeld“, 
kur turėjo būti du šimtai šešiasdešimt milijonų Amerikos do- 
lerių — apie du milijardus švedų kronų — kažkas ištuštino dieną 
prieš „Millennium“ publikaciją. 

Pinigai buvo laikomi keliose sąskaitose, kuriomis disponavo 
tik pats Venerstriomas. Jam nereikėdavo net atvykti į banką, už- 

tekdavo pateikti aibę kodų, kad galėtų perkelti pinigus į bet kurį 
kitą pasaulio banką. Pinigai buvo pervesti į Šveicariją, kur jo 
bendrininkė moteris pavertė pinigus nevardinėmis privačiomis 
obligacijomis. Visi banko kodai buvo pateikti nepriekaištingai. 

Europolas paskelbė tarptautinę nežinomosios moters paiešką. 
Ji naudojosi vogtu anglišku Monikos Šoulz pasu ir, regis, švaistė- 
si pinigais gyvendama viename brangiausių Ciuricho viešbučių. 
Gana ryškioje stebėjimo kameros nuotraukoje buvo matyti že- 
maūgė moteris šviesia pažo šukuosena, plačia burna, ryškiu bius- 
tu, prabangiais firminiais drabužiais ir auksiniais papuošalais. 

Mikaelis pirma probrėkšmais užmetė akį į nuotrauką, paskui 
ėmė tyrinėti ją vis įtaresne veido išraiška. Netrukus susirado ra- 
šomojo stalo stalčiuje didinamąjį stiklą, norėdamas geriau įžiū- 
rėti veido bruožus. 

Galiausiai atstūmė laikraštį ir keletą minučių sėdėjo žado ne- 
tekęs. Paskui pradėjo taip isteriškai juoktis, kad Kristeris įkišęs 
galvą paklausė, kas jam. Mikaelis gindamasis pamosavo ranka. 


KŪČIŲ RYTMETĮ MIKAELIS nuvažiavo į Orstą aplankyti buvusios 
žmonos ir dukters Pernilos bei apsikeisti kalėdinėmis dovanomis. 
Pernila gavo užsiprašytą kompiuterį, kurį Mikaelis su Monika pir- 
ko kartu. Mikaelis nuo Monikos gavo kaklaraištį, o nuo dukters — 
Okės Edvardsono detektyvą. Skirtingai nei prieš metus, visi tik 
džiūgavo dėl žiniasklaidos isterijos, apgaubusios „Millennium“. 

Jie kartu pietavo. Mikaelis slapčia žvilgčiojo į Pernilą. Duk- 
ters nebuvo matęs nuo jos netikėto apsilankymo Hedestade. 
Staiga jam dingtelėjo, kad su Monika taip ir neaptarė Pernilos 
žavėjimosi Biblijos ortodoksų sektomis. Nebuvo kaip papasa- 
koti, kad kaip tik dukters apsiskaitymas galų gale nurodė jam 
teisingą kelią tarp Biblijos klystkelių Harietos Vanger beieškant. 
Nuo to laiko nebuvo su dukra net kalbėjęs, ir jį graužė sąžinė. 

Jis prastas tėvas. 

Atsisveikindamas po pietų pabučiavo dukrą, susitiko su Lis- 
beta prie Sliuseno ir nuvažiavo į Sandhamną. Po „Millennium“ 


— 568 — 


MERGINA SU DRAKONO TATUIRUOTE 


bombos sprogimo juodu beveik nesimatė. Atsikapstę į trobelę 
vėlai Kūčių vakarą praleido ten visas šventes. 


SU MIKAELIU KAIP VISADA buvo smagu leisti laiką, bet grą- 
žindama jam skolą šimto dvidešimties tūkstančių čekiu Lisbeta 
negalėjo atsikratyti nemalonaus jausmo, kad jis smaigsto ją labai 
jau tiriamu žvilgsniu. Tačiau jis nieko nesakė. 

Jie suvaikščiojo iki Truvilio maudyklos ir atgal (Lisbetai tai 
pasirodė grynas laiko švaistymas), užeigoje atsisėdo šventinės 
vakarienės ir grįžo atgal į Mikaelio nameliuką. Užsidegė židi- 
nį, užsidėjo Elvio plokštelę ir likusį laiką skyrė nepretenzingam 
seksui. Kaskart aistroms atslūgus Lisbeta mėgindavo susivokti 
savo jausmuose. 

Kaip meilužis Mikaelis nekėlė jokių keblumų. Lovoje jiems 
gera. Akivaizdu, kad jie jaučia vienas kitą. Jis nė karto nemėgi- 
no jos dresuoti. 

Problema ta, kad ji nesuvaiko savo jausmų. Nuo pat paaug- 
lystės nė karto nepakėlė antveidžio, nė karto neprisileido kito 
žmogaus taip arti kaip Mikaelio Bliumkvisto. Atvirai sakant, 
jo gebėjimas prasismelkti pro jos apsauginius mechanizmus ir 
nuolatos sugundyti ją aptarinėti asmeninius reikalus ir jausmus — 
tikras kantrybės išmėginimas. Nors jai dažniausiai ir užtekdavo 
proto ignoruoti jo klausimus, ji vis vien pasakodavo apie save to- 
kių dalykų, kurių neįsivaizdavo galinti kitam Žmogui atskleisti 
net ir gresiant mirties bausmei. Tai gąsdino, vertė jaustis nuoga, 
patekusia į jo savivalę. 

Kita vertus, pažvelgusi į miegantį pavidalą ir klausydamasi jo 
knarkimo jautė, kad anksčiau niekada gyvenime taip besąlygiš- 
kai nepasitikėjo kitu žmogumi. Nė kiek neabejojo, kad Mikaelis 
nepanaudos informacijos jai pakenkti. Prigimtis ne ta. 

Jie neaptarinėdavo vienintelio dalyko — savo santykių. Ji ne- 
drįso, o Mikaelis niekada neužvedė kalbos. 

Maždaug antrosios Kalėdų dienos rytą jos sąmonę pasiekė 
siaubingas dalykas. Kaip taip galėjo atsitikti, ji nesuvokė, juo 

labiau kaip dabar reikės elgtis. Ji buvo įsimylėjusi —- pirmą kartą 
per visus savo dvidešimt penkerius metus. 

Tai, kad jis beveik dvigubai vyresnis, jai buvo nusispjaut. Kad 
jis šiuo metu vienas labiausiai žiniasklaidos medžiojamų žmonių 
Švedijoje, netgi nufotografuotas „Newsweek“ viršelyje — taip 
pat. Visa tai-tik muilo opera. Tačiau Mikaelis — jokia erotinė 
fantazija ar svajonė. Reikia viską baigti, iš to nebus nieko gera. 
Kam ji jam? Galbūt laikui praleisti belaukiant ko nors, kieno 
gyvenimas nėra prakeiktas Žiurkių lizdas. 

Ji bemat suprato, kad meilė — tai ta akimirka, kai širdis staiga 
panūsta sprogti. 

Mikaelis prabudo priešpiet. Ji buvo išvirusi kavos ir paden- 
gusi stalą pusryčiams. Prisidėjęs prie jos netrukus pamatė, kad 
jos laikysena kažkuo pasikeitė — ji tarsi nutolo. Išgirdusi klausi- 
mą, ar kas nors atsitiko, ji tik pakėlė neutralias, klausimo nesu- 
prantančias akis. 


PIRMĄJĄ TARPUŠVENČIO DIENĄ Mikaelis sėdo į Hedestado 
traukinį. Vilkintį šiltais drabužiais ir avintį gerais Žieminiais 
batais stotyje jį pasitiko Frudė, kukliai sveikindamas su Žinia- 
sklaidos laimėjimais. Hedestade jis nebuvo nuo rugpjūčio, o 
kone lygiai prieš metus lankėsi čia pirmą kartą. Paspaudę ran- 
kas jiedu mandagiai šnekučiavosi, tačiau juos skyrė neišsakytų 
žodžių mūras. Mikaelis jautėsi nesmagiai. 

Viskas buvo parengta, honoraro pervedimas pas Frudę už- 
truko tik keletą minučių. Frudė siūlėsi pervesti pinigus į patogią 
sąskaitą užsienyje, tačiau Mikaelis užsispyrė, kad pinigai nuke- 
liautų į legalią jo įmonę, kaip visada. 

— Negaliu sau leisti nieko kito, — trumpai atsakė paklaustas 
Frudės. 

Vizitas buvo ne tik ekonominis. Hedestade, svečių trobelėj, 
dar nuo tada, kai jis su Lisbeta paskubomis išvyko iš Hedebio, 
liko jo drabužiai, knygos ir kai kurie asmeniniai daiktai. 

Henrikas Vangeris ir toliau tebebuvo silpnas po širdies prie- 
puolio, tačiau jau grįžęs iš Hedestado ligoninės į namus. Jį nuola- 

tos prižiūrėjo samdyta privati slaugytoja, neleidžianti ilgai vaikš- 
čioti, laipioti laiptais ir aptarinėti opių dalykų. Kaip tik po Kalėdų 
jis lengvai persišaldė, tad akimirksniu buvo nusiųstas į lovą. 

— Ir dar taip brangiai kainuoja, - pasiskundė Henrikas. 

Mikaelis nepuolė jam pritardamas piktintis. Jo nuomone, se- 
nis tikrai gali leisti sau tokias išlaidas, turint omeny, kiek mo- 
kesčių mokėtojų pinigų surijo per savo gyvenimą. Vangeris su- 
rūgęs nužvelgė jį, paskui prapliupo juoktis. 

— Velniai rautų, jūs buvote vertas kiekvienos kronos. Aš taip 
ir Žinojau. 

— Atvirai sakau, nesitikėjau, jog manau, kad savo darbą baigiau. 

— Aš jums už tai dėkoti nežadu, - tarė Henrikas Vangeris. 

— Aš ir nelaukiu, - nesutriko Mikaelis. 

— Jums kaip reikiant užmokėta. 

— Nesiskundžiu. 

— Jūs man atlikot darbą, honoraras - pakankama padėka už tai. 

— Atvažiavau tik pasakyti, kad laikau darbą baigtu. 

Henrikas Vangeris išsiviepė. 

— Jūs darbo nebaigėt. 

— Žinau. 

— Jūs neparašėt Vangerių šeimos kronikos, dėl kurios tarėmės. 

— Žinau. Aš jos nerašysiu. 

Jie pasėdėjo tylomis apmąstydami sulaužytą sutartį. Mikaelis 
kalbėjo toliau: 

— Kronikos parašyti negaliu. Negaliu papasakoti Vangerių 
šeimos istorijos ir sąmoningai išmesti pagrindinius pastarųjų 
dešimtmečių įvykius — Harietos istoriją, jos tėvo ir brolio žmog- 
žudystes. Kaip galėčiau parašyti skyrių apie Martiną ir jo epo- 
chą koncerne apsimesdamas, kad nežinau apie jo rūsį? Negaliu 
parašyti kronikos, iš naujo nesugriaudamas Harietai gyvenimo. 

— Suprantu jūsų dilemą ir esu dėkingas už jūsų sprendimą. 

— Taigi aš palieku kroniką nebaigtą. 

Henrikas Vangeris linktelėjo. 

— Sveikinu. Jums pavyko papirkti mane. Visus užrašus ir po- 
kalbių su jumis įrašus sunaikinsiu. 

— Atvirai tariant, nemanau, kad jūs tapote korumpuotas, — 
tarė Vangeris. 

— Aš jaučiuosi korumpuotas, vadinasi, turbūt taip ir yra. 

— Galėjote rinktis tarp žurnalisto pašaukimo ir pašaukimo 
būti žmogumi. Esu visiškai tikras, kad nebūčiau galėjęs nupirk- 
ti jūsų tylėjimo, kad būtumėt pasirinkęs žurnalisto vaidmenį ir 
išdavęs mus, jei Harieta būtų prisidėjusi prie baisybių arba aš 
būčiau jums pasirodęs niekšas. 

Mikaelis neatsakė. Henrikas žvelgė į jį. 

— Papasakojome visą istoriją Sesilijai. Mudu su Dirku greit 
išeisime, o Harietai reikės šeimos paramos. Sesilija žada tapti 
valdybos nare ir užimti aktyvią poziciją. Nuo šiol koncernui va- 
dovaus Harieta ir ji. 

— Kaip ji tai priėmė? 

— Žinoma, buvo šokiruota. Kuriam laikui buvo išvykusi į už- 
sienį. Vienu metu net jaudinausi, kad nebegrįš. 

— Bet grįžo. 

— Martinas — iš tų nedaugelio giminaičių, su kuriais ji visada 
sutardavo. Išgirsti apie jį visą tiesą — skaudu. Ji dabar žino apie 
jūsų nuopelnus šeimai. 

Mikaelis vėl trūktelėjo pečiais. 

— Dar šis tas: neturiu jėgų rašyti, pridūrė. - Vangeriai man 
per gerklę lipa. 

Kurį laiką jie tai apmąstė. Mikaelis pakeitė temą. 

— Kaip jaučiatės po dvidešimt penkerių metų vėl tapęs 
vykdomuoju? 

— Tai labai laikinai, bet... norėčiau būti jaunesnis. Dirbu tik 
po tris valandas per dieną. Visi susitikimai vyksta šiame kam- 
baryje, Frudė vėl tapo mano parankiniu-apsaugininkt, sutvarko, 
jei kas ima keterą šiaušti. 

— Drebėkit, pienburniai, jums galas. Aš ne iškart supratau, 
kad jis ne tik kuklus patarėjas ekonominiais klausimais, bet ir 
jūsų impresarijus. 

— Būtent. Tačiau visi sprendimai priimami kolegialiai su Ha- 
rieta, tai ji atlieka visą juodą darbą kontoroje. 

— Kaip ji gyvuoja? - paklausė Mikaelis. 

— Ji paveldėjo ir mamos, ir brolio dalis. Kartu mudu kontro- 
liuojame daugiau kaip trisdešimt tris procentus koncerno. 

— Ar to užteks? 

— Nežinau. Birgeris ožiuojasi, mėgina jai kaišioti pagalius į ratus. 
Aleksandrui staiga šovė į galvą, kad ir jam patinka būti svarbiam, 
tai susidėjo su Birgeriu. Mano broliui Haraldui vėžys, jis ilgai ne- 
išgyvens. Jis vienintelis tebeturi didelį septynių procentų akcijų pa- 
ketą, kuris atiteks vaikams. Sesilija ir Anita eis išvien su Harieta. 

— Tada valdysite daugiau kaip keturiasdešimt procentų. 

— Tokio balsų kartelio šeimoje iki šiol niekada nėra buvę. Už 
mus balsuos pakankamai daug vienprocentininkų ir dviprocen- 
tininkų. Vasario mėnesį Harieta perima mano pareigas. 

— Mažajai iš to džiaugsmo. 

— Ne per daugiausia, bet tai būtina. Mums reikia naujų part- 
nerių, naujo kraujo. Galime bendradarbiauti ir su jos koncernu 
Australijoje. Perspektyvų yra. 

— Kur ji dabar? 

— Jums nepasisekė. Ji Londone. Tačiau labai norėtų pa- 
simatyti. 

— Mes susitiksim valdybos susirinkime sausio mėnesį, jei ji 
jus pakeis. 

— Žinau. 

— Perduokit, kad apie tai, kas įvyko septintajame dešimtme- 
tyje, nekalbėsiu su niekuo, išskyrus Eriką Berger. 

— Žinau, ir Harieta žino. Jūs - aukštos moralės žmogus. 

— Tačiau dar pasakykite, kad nuo šiol ji gali bet kada pakliūti į 
spaudą, jei nepasisaugos. Vangerių koncernas imuniteto neturi. 

— Aš ją įspėsiu. 

Kai Henrikas Vangeris galop prisnūdo, Mikaelis jį paliko. 
Susikrovė daiktus į du lagaminus. Paskutinį kartą uždaręs svečių 
trobelės duris ir valandėlę padvejojęs užsuko pas Sesiliją. Kažkur 
išėjusi. Išsiplėšęs lapelį iš kišeninio kalendoriaus, brūkštelėjo kelis 
žodžius. Ažleisk man. Linkiu tau viso ko geriausio. Lapelį kartu su 

savo vizitine kortele įmetė į jos pašto dėžutę. Martino vila dunk- 
sojo tuščia. Virtuvės lange žibėjo elektrinė kalėdinė žvakidė. 
Jis grįžo į Stokholmą vakariniu traukiniu. 


TARPUŠVENČIU LISBETA SALANDER atsijungė nuo išorinio pasau- 
lio. Neatsiliepdavo telefonu, nejungė kompiuterio. Dvi dienas skal- 
bė, šiūravo ir mėžė butą. Ivarkingai sukrovė ir išnešė metų senumo 
laikraščius ir dėžutes nuo picos. Iš viso išgabeno šešis didžiulius 
šiukšlų maišus ir apie dvidešimt pępierinių maišų su makulatūra. 
Atrodė, tarsi būtų apsisprendusi pradėti naują gyvenimą. Ji ketino 
pirkti naują butą, - kai ras tinkamą, — tačiau iki tol jos senieji namai 
švytės švara, kaip dar niekada per visą jos amžių nešvytėjo. 

Susitvarkiusi atsisėdo, tarsi būtų atėmę rankas ir kojas, ir už- 
sigalvojo. Niekada gyvenime nebuvo jutusi tokio ilgesio. Troško, 
kad Mikaelis paskambintų į duris ir... ką? Pakeltų nuo grindų ir 
nusineštų glėbyje? Geismų smaugiamas nusitemptų į miegamąjį 
ir nuplėštų nuo jos drabužius? Atvirai sakant, norėjo tik jo drau- 
gijos. Norėjo išgirsti, kad ji jam patinka tokia, kokia yra. Kad 
ji ypatinga - jo pasaulio ir jo gyvenimo dalis. Norėjo, kad jis 
duotų meilės ženklą, ne tik draugystės ir sielų giminystės. Man 
visai kukū darosi, pamanė ji. 

Suabejojo pati savimi. Mikaelis sukasi pasaulyje, kuriame gy- 
vena Žmonės, turintys respektabilias profesijas, puikiai organi- 
zuotą buitį ir šiaip visais atžvilgiais suaugę. Jo pažįstami garsūs, 
šmėsčioja per televizorių ir figūruoja laikraščių antraštėse. Kam 
aš tau tokia? Didžiausia Lisbetos Salander baimė, tokia didžiulė 
ir juoda lyg fobija —- kad žmonės pasijuoks iš jos jausmų. Taip 
visas jos nežmoniškomis pastangomis susilipdytas pasitikėjimas 
savimi griuvo kaip pakirstas. 

Tačiau ji apsisprendė. Kelias valandas kaupė reikalingą drą- 
są, tačiau apsisprendė — ji privalo su juo susitikti ir pasakyti, 
ką jaučia. 

Pasielgti kitaip būtų nepakeliama. 

Reikėjo rasti dingstį užeiti. Ji nepadovanojo jam kalėdinės 
dovanos, bet žinojo, ką nupirkti. Senu laužu prekiaujančioje 

krautuvėje buvo mačiusi seriją šeštojo dešimtmečio reklaminių 
iškabų su reljefinėmis figūromis. Viena vaizdavo Elvį Preslį su 
gitara ant klubo ir tekstu debesėlyje Heartbreak Hote/“. Lisbeta 
visiškai nenusimanė apie interjerą, tačiau net ir ji suprato, kad 
iškaba puikiai tiks Sandhamno trobelėje. Ji kainavo septynis 
šimtus aštuoniasdešimt kronų. Grynai iš principo Lisbeta nusi- 
derėjo iki septynių šimtų. Pasikišusi dailiai supakuotą ryšulį po 
pažasčia, pėsčia patraukė į jo namus Belmano gatvėje. 

Hurno gatvėje akis atsitiktinai užkliuvo už „Kaffebar“ ir ji 
staiga pamatė Mikaelį, išeinantį su Erika iš paskos. Jis kaž- 
ką pasakė, ji nusijuokė ir apkabinusi jį per liemenį pakštelėjo 
į skruostą. Jie nukulniavo Brenšiurkos gatve Belmano gatvės 
link. Kūnų kalba neleido klaidingai interpretuoti signalų — buvo 
akivaizdu, kas jiems galvoje. 

Skausmas nutvilkė akimirksniu. Jis buvo toks pasidygėtinas, 
kad Lisbeta sustojo perpus žingsnio kaip suakmenėjusi. Viena 
jos pusė troško pulti ir pasivyti juos. Troško aštria skardinės 
iškabos briauna perskelti Erikai Berger galvą. Nieko tokio ji 
nepadarė, bet mintys lakstė kaip pašėlusios. Pasekmių analizė. 
Galiausiai ji aprimo. 

Salander, kvaiša tu paskutine, — tarė ji pati sau garsiai. 

Ji apsigręžė ir patraukė namo į savo naujai sutvarkytą butą. 
Praėjus Zinkensdamą, pradėjo snigti. Ji išmetė Elvį į šiukšlių 
konteinerį. 


* Pžodžiui „Širdgėlos viešbutis“; vienos garsiausių Elvio Preslio dainų pa- 
vadinimas (arg/. ? 

